
Uvod 


1 Nadlegovanje v sodobnih evropskih okoliščinah 


Nesporno je, da spolno in drugo diskriminacijsko nadlegovanje močno zastruplja 
delovno in drugo družbeno okolje. Mislim, da se vsi dobro zavedamo uničujočih 
učinkov, ki jih lahko ima nadlegovalno ravnanje za zdravje, moralo, zaupanje, 
samozavest, samospoštovanje, občutek lastne vrednosti, storitveni učinek in delovno 
uspešnost tistih, ki so mu izpostavljeni. Nadlegovane osebe se soočajo s strahom, 
zaskrbljenostjo, tesnobo, stresom, depresivnimi občutki manjvrednosti in 
nezaželenosti, skratka z mnogimi nepotrebnimi stiskami in nadlogami, ki znatno 
spodkopavajo kvaliteto njihovega življenja, zdravja in dela. Škodljive posledice 
diskriminacijskega nadlegovanja pa se lahko raztezajo tudi na tiste osebe, ki same 
sicer niso neposredne žrtve nadlegovalnega vedenja, vendar so priča takšnemu 
nezaželenemu ravnanju ali zanj vedo. Tudi delodajalci se lahko ob dopuščanju 
obstoja delovne klime in delovnega okolja, v katerih se ne spoštujeta posameznikova 
integriteta in dostojanstvo, hitro znajdejo v začaranem krogu nenehnega 
spreminjanja sestave delovne sile in njenega pregrupiranja, zmanjšanja 
produktivnosti in donosnosti ter končno tudi drastičnega upada poslovnega ugleda 
podjetja, saj zaradi spolnega in drugega nadlegovanja na delovnem mestu vse več 
delavcev ostaja doma na bolniškem dopustu ali zaradi slabih odnosov v službi 
odpove delovno razmerje (v kolikor jih že prej ne odpusti delodajalec sam) in si 
poišče službo drugod. Posebno pozornost je potrebno nameniti nekaterim 
specifičnim skupinam oseb, ki so še posebej ranljive za ravnanja spolnega in 
drugega nadlegovanja, če upoštevamo dejstvo, da obstaja določena povezava med 
visokim rizikom spolnega ali drugega nadlegovanja in opaženo ranljivostjo 
potencialne žrtve (npr. neizkušene osebe, ki prvič vstopajo na trg dela; delavci, ki so 
zaposleni le za določen čas; osebe, ki opravljajo priložnostna ali neredna dela; 
zaposleni na netradicionalnih delovnih mestih ipd.). 


Medtem ko nas naraščajoči strpnost in sprejemanje raznolikosti v državah članicah 
EU lahko napolnjujeta z določeno mero optimizma, se hkrati moramo zavedati 
ogromnega pritiska in trenutne krize v človeški družbi. Finančni kolaps in 
upočasnitev gospodarskega razvoja širom Evrope močno vplivata na sodobno 
evropsko družbo in lahko znatno ohromita pozitivne razvojne trende. Hitro se utegne 
zgoditi, da se bodo nekateri znova zatekli h ksenofobiji, rasnemu sovraštvu, etnični 

segregaciji, islamofobiji, homofobiji ali drugim oblikam diskriminacijske delitve 
družbe in družbenega izključevanja. Povečana socialna izključenost je neposredna 
grožnja naši družbi. O tem, da takšna nevarnost ni zgolj neka iluzorna predstava, 
nam med drugim pričajo tudi nedavni dogodki »legaliziranega« izgona romskih 
priseljencev iz Francije, nekaj kar je nezaslišano in kar je skorajda nemogoče 
pričakovati od demokratične in pravne evropske države. V takšnih okoliščinah je 
zelo pomembno, da organizacije civilne družbe in predstavniki nacionalnih vlad na 
ustrezen način poskrbijo za to, da se državljani še bolj trdno oprimejo vključenosti in 
skupnosti ter tako še okrepijo vezi, ki nas vežejo. Bolj kot kdajkoli prej je potrebno, 
da se prebivalci povežejo v prepleteno mrežo strnjenih skupnosti v družbi. Ob 
naraščanju družbenih tenzij in konfliktov je treba pozorno opazovati in nadzorovati 
sleherne poskuse izključevanja in omejevanja. Potrebno je ustrezno poskrbeti, da 
širša družba hitro obsodi in pravočasno ter učinkovito reagira na vsakršne rasistične, 
sektaške, antisemitske, islamofobne, homofobne, ksenofobne, proti-invalidne, proti- 
starostne, seksistične, proti-transeksualne in podobne žalitve, obrekovanja in napade, 
ki ustvarjajo plodna tla med drugim tudi za nastanek pojavov nadlegovanja. Z vsemi 
močmi in sredstvi si je potrebno prizadevati (tukaj lahko pomembno vlogo odigrajo 
relevantne evropske institucije in službe, stroka, nacionalni organi za enako 
obravnavanje, nevladne organizacije in sindikati ipd.), da tudi v tem kriznem 
obdobju enako in pravično obravnavanje postane dosegljiv ideal v glavah evropskih 
in državnih voditeljev in politikov ter osrednji element in najvišja prioriteta 
nacionalnega plana za okrevanje. 


Diskriminacijsko nadlegovanje je zelo nevaren pojav, ki se v obstoječih negativnih 
družbenih, ekonomskih in političnih okoliščinah lahko hitro sprevrže oziroma razširi 
v rasistično, ksenofobično, homofobično, sektaško, proti-židovsko in proti- 
muslimansko ali katerokoli drugo proti-manjšinsko sovraštvo, nasilje, izgrede in 
nemire. V preteklosti se je v evropskih državah že večkrat izkazalo, da je bilo 
nadlegovanje ena izmed predhodnih faz ali spremljajoča okoliščina zagrešitve težjih 
kaznivih dejanj z  rasnimi,  homofobnimi, ksenofobnimi in drugimi 
diskriminacijskimi motivi v ozadju, od groženj z nasiljem in ubojem do raznih oblik 
dejanskega fizičnega nasilja, napadov in celo umorov. V mnogih državah članicah 
EU pa je v zadnjem času zopet mogoče zaznati porast v številu primerov 
rasističnega, ksenofobičnega, homofobičnega in antisemitskega nasilja v kontekstu 
razširjenega nadlegovanja in zastraševanja manjšinskega prebivalstva z uporabo 
fizičnih in simbolnih sredstev. Pojavila se je vrsta simbolov in sloganov v okviru 
specifičnih nacionalnih kontekstov posameznih držav ali regij, od »Nemčija za 
Nemce« do bolj prilagodljivih sloganov, npr. »Ven s tujci« kot nekakšna variacija 
značilnega antisemitskega slogana nemškega nacizma »Juden Raus«. 


S simboli nemškega nacizma se je širilo sporočilo sovraštva do in izključenosti 
pripadnikov mnogih verskih in etničnih manjšin, četudi se je s tem ohranjal njihov 
posebni proti-židovski pomen, kadar so bila usmerjena proti židovskim družinam in 
skupnostim. Sodobni privrženci teorij o supremaciji ras pa slikajo svastike na 

domove za begunce in azilne domove, urade organizacij za človekove pravice in 
stanovanja tujih študentov, kakor tudi na judovske, muslimanske in krščanske 
grobove, ki skupaj s svastikami, naslikanimi na domovih, spomenikih, institucijah 
lokalnih skupnosti in šolah, pošiljajo jasno in kruto sporočilo o njihovi nezaželenosti 
vsem tistim, ki se nahajajo zunaj šovinističnega ideala skrajnih nacionalistov. 
Agresija, usmerjena proti priseljencem in manjšinam, je privedla do ekstremnih 
oblik nasilja ter vsakdanjega nadlegovanja in ustrahovanja. Rasistično, homofobno 
ali ksenofobno nasilje pogostokrat prevzame obliko vztrajnega zmerjanja, žalitev, 
obrekovanja ipd., ki številne družine in celotne skupnosti potisne v prevladujoče 
stanje strahu in zaskrbljenosti, četudi večina teh zlorab ne predstavlja resnih groženj 
za življenje posameznikov. Gre za nekakšno »nizko raven« vsakdanjega rasizma, 
homofobije ali ksenofobije, ki v večini primerov ostanejo neraziskani, če pa se z 
njimi seznani pristojne službe, te največkrat na prijavljene incidente sploh ne 
reagirajo, ali pa je njihova reakcija nepravočasna, medla in povsem neustrezna. Toda 
tudi takšna nizka stopnja nasilja, ki se dan za dnem ponavlja v najrazličnejših 
oblikah (kričanje žaljivk in obscenosti, zmerjanje ter druge oblike verbalnega 
nasilja; metanje jajc, odpadkov, kamnov ali drugih predmetov v žrtve ali njihovo 
premoženje; lomljenje okenskih šip na stanovanjih žrtev ali razbijanje po hišnih 
vratih; grafiti z grozilno vsebino ipd.), s seboj prinaša implicitno nevarnost bolj 
resnih oblik nasilja in kriminala. 


Številne pomembne raziskave in študije, vključno s pričujočim delom, kažejo, da se 
število prijavljenih primerov fizičnega nasilja, šikaniranja ter spolnega in drugega 
nadlegovanja na delovnem mestu in drugod povečuje v večini evropskih držav, tudi 
v Sloveniji, Veliki Britaniji in Irski. Vzrokov za to je seveda več, prav gotovo pa na 
porast prijav pomembno vplivata vse večje zavedanje delavcev in drugih 
posameznikov o teh pojavih, kot tudi dejstvo, da se toleranca do različnih oblik 
nasilja in nadlegovanja v družbi in na delovnem mestu zmanjšuje. Zaposleni so na 
delovnem mestu lahko žrtve zunanjega nadlegovanja, ko ljudje izven delovne 
organizacije izvajajo nanje fizično ali psihično nasilje, jim grozijo, jih žalijo, 
zmerjajo, ustrahujejo ipd. Tvegana okolja za zunanje pojave diskriminacijskega 
nadlegovanja so predvsem storitvene dejavnosti, kot so organizacije na področju 
zdravstva, transporta, maloprodaje, gostinstva, financ in izobraževanja. Druga vrsta 
diskriminacijskega nadlegovanja na delovnem mestu je ustrahovanje in drugo 
neprimerno ter žaljivo ravnanje med samimi zaposlenimi. Med to vrsto 
nadlegovanja prištevamo verbalne in fizične napade, spolno nadlegovanje, pa tudi 
bolj prefinjene oblike, kot so degradacija dela sodelavcev, šikaniranje in socialno 
izključevanje. Diskriminacijsko nadlegovanje ima lahko za zaposlene krute 
posledice in lahko resno ogroža njihovo splošno zdravje, varnost in dobro počutje. 
Zlasti dolgotrajno nadlegovanje je zelo škodljivo, ker povzroča stresno (delovno) 
okolje ter izgubo telesnega in/ali duševnega zdravja. Veliko škodo pa imajo zaradi 
pojava nadlegovanja tudi podjetja, saj delavci izgubijo motivacijo za delo in zaradi 
strahu ne morejo dati vsega od sebe. Med zaposlenimi se poveča odsotnost z dela, 
poslabšani odnosi pa vplivajo na splošno stanje v podjetju. Najbolj učinkovito 

reševanje problema diskriminacijskega nadlegovanja, tako na delovnem mestu kot 
na drugih področjih, je zagotovo preventivna dejavnost, ko se z učinkovitimi ukrepi 
želijo preprečiti nevarni pojavi nadlegovanja. Pri tem je pomembno, da so stališča 
delodajalca in drugih odgovornih do pojavov nadlegovanja v podjetju in do tega, kaj 
se šteje za diskriminacijsko nadlegovanje, jasna in vsem znana. Natančno je treba 
določiti, kdaj je takšno početje nesprejemljivo in nezakonito. Zavedanje o 
nadlegovanju med zaposlenimi se povečuje s komunikacijo, informiranjem in 
usposabljanjem. S povečanjem zavedanja pa se sproži tudi proces vzpostavljanja 
mehanizmov za preprečevanje. 


Od takrat, ko je mednarodna skupnost prvič sprejela univerzalne norme o 
spoštovanju dostojanstva in pravice do ne-diskriminacije vsakega človeka, je minilo 
že več kot šestdeset let. Vendar pojavi diskriminacije in nadlegovanja vse do danes 
niso izginili, ampak so namesto tega prevzeli nove bolj prefinjene, prikrite in 
subtilne oblike njihovega prakticiranja. Ob množici mednarodnih in nacionalnih 
pravnih določb, ki prepovedujejo diskriminacijo, se dejansko zdi, da je 
diskriminacija nepremagljivo prekletstvo človeške družbe, pojav, ki ga preprosto ni 
mogoče izkoreniniti. Jasno je, da če želimo odpraviti diskriminacijske prakse, samo 
ne-diskriminacijska zakonodaja, pa naj je še tako dodelana in podrobna, ne more biti 
dovolj. Seveda to ne pomeni, da zakonodajni ukrepi niso potrebni in pomembni, 
ampak da je potrebno poleg tega poseči tudi po drugih ukrepih. Prepričan sem, da 
veliko dodano vrednost pri tem lahko zagotovita vzgoja in izobraževanje in to ne 
kakršnakoli vzgoja, ampak takšna vzgoja, ki daje v ospredje spoštovanje 
dostojanstva in osebnosti vsakega človeka, ne glede na to, ali je ta posameznik 
moški ali ženska, muslimanka ali Žid, Afričan ali Poljak, Rom ali ne-Rom, 
homoseksualec ali biseksualec, poročen ali samski, nosečnica ali invalid na vozičku, 
transvestit ali hermafrodit. K takšni vzgoji in zgledu pa smo poklicani prav vsi brez 
izjeme, začenši od vladajočih in političnih struktur, državnih ustanov ter vzgojnih in 
izobraževalnih institucij, kot so vrtci, šole in fakultete, cerkvenih in verskih 
skupnosti pa vse do posameznih družin. Širjenje kulture strpnosti ter privzgojitev 
občutka odgovornosti in spoštovanja dostojanstva vsake osebe in njenih temeljnih 
človekovih pravic je slejkoprej edini pravi način, ki lahko človeško družino 
osvobodi verig diskriminacije in nadlegovanja. Pred nami je torej zahtevna naloga, a 
njena uspešna izvršitev obljublja mamljivo in dragoceno poplačilo — mir, varnost, 
tople in prijazne medčloveške odnose, stabilnost, blaginjo, vsestranski družbeni, 
gospodarski in kulturni razvoj in razcvet. Zato nikar ne zavrzimo te edinstvene in 
nadvse pomembne priložnosti. 


2 Osnovna družbena in pravno-teoretična izhodišča 


Ne glede na to, ali gre za spolno nadlegovanje na delovnem mestu, zalezovanje ali 
pa za rasno nadlegovanje, je nadlegovanje kot takšno danes zagotovo zelo 
pomembno družbeno in pravno vprašanje. Nadlegovanje predstavlja širši 
mnogoplasten družbeni problem. Različne družbene ureditve in kulture ta problem 

različno dojemajo in tudi pravno urejajo — nekatere so do njega bolj, če ne celo 
preveč strpne, druge spet manj. Tudi javnost se velikokrat ne more zediniti niti o 
tem, katera dejanja pomenijo nadlegovanje. 


Za nadlegovanje je značilno, da ni vezano le na neko specifično delovno mesto, 
religijo, kulturo ali družbo, ampak se dogaja povsod po svetu v bolj ali manj 
implicitni obliki in podobi. Škodljive posledice nadlegovanja se odražajo v 
ogrožanju človekovega dostojanstva in njegove osebne integritete. Žrtve 
nadlegovanja največkrat niti ne vedo, da so žrtve oziroma da neprijetni in 
nerazumljivi občutek, ki ga ob nadlegovanju doživijo, ni le plod njihove fantazije ali 
krhke, v družbi zaželene potrpežljivosti. Problematično pa je tudi vprašanje o 
(socialni) percepciji storilca in žrtve hotenega ali storjenega dejanja, ki ga neka 
oseba lahko razume kot akt nadlegovanja, druga pa le kot nedolžno, neslabonamerno 
zapeljevanje, kazanje pozornosti, prijaznosti ipd. 


Včasih sta nadlegovanje in izključevanje strukturalna in skrita (npr. način, kako v 
nekaterih državah policija reagira na pritok ljudi z različnim etničnim izvorom v 
njihove vrste). V vseh primerih pa so učinki in posledice nadlegovanja te, da so 
nadlegovane osebe zaradi njihove (drugačne) rase, narodnosti, spola, vere ali 
prepričanja, invalidnosti, spolne usmerjenosti, jezika ipd. obravnavane na 
nespoštljiv, nedostojanstven način in so tako prikrajšane za polno uživanje njihovih 
človekovih pravic. Učinkovit boj proti temu družbenemu zlu zahteva kombinirane 
napore zakonodajalcev, oblikovalcev politik, sodstva, organizacij delodajalcev in 
delavcev, izobraževalnih institucij, medijev, nevladnih organizacij in specializiranih 
institucij proti diskriminaciji in nadlegovanju kot neodvisnih teles za enakost. 
Prikrite diskriminacijske prakse nadlegovanja so sestavni del takšne kulture na 
delovnem mestu, ki dopušča nizko moralo med zaposlenimi, naglo spreminjanje 
zaposlitvene strukture, konstanten odliv delovne sile, visok odstotek izostajanja od 
dela in bolniškega dopusta, napete ali celo sovražne odnose ter mnoge konfliktne 
situacije med zaposlenimi in razdore v skupinah delavcev. Končni rezultat takšne 
marginalizacije ali izolacije posameznikov s strani njihovih nadrejenih in/ali 
sodelavcev je velikokrat — kot bomo to lahko videli skozi obravnavanje konkretnih 
primerov v nadaljevanju - znatno znižanje delovne storilnosti in produktivnosti, 
izguba poslovnih možnosti in povečanje rizika tožb zaradi diskriminacije in 
nadlegovanja. Cena, ki jo plača delodajalec z izgubo samo enega delavca (ki je sicer 
lahko zelo kvaliteten in priden delavec) zaradi razširjenosti nadlegovanja, je lahko 
zelo visoka. 


»Nadlegovanje« in »spolno nadlegovanje« povzročata velike težave v delovnem 
okolju, kot tudi drugje. Nadlegovanje ni omejeno na »spolno nadlegovanje«, ampak 
je lahko povezano tudi z drugimi pravno zaščitenimi podlagami diskriminacije, kot 
npr. rasa, invalidnost, spolna usmerjenost, starost, vera, nacionalno in družbeno 
poreklo, ali tudi z nezaščitenimi podlagami (npr. odpor do določene osebe, njena 
antipatičnost, osebna nenaklonjenost ipd.) 

Nadlegovanje, ki je povezano s spolom, raso in drugimi zaščitenimi podlagami 
diskriminacije, lahko služi za ohranjanje homogenosti npr. moških služb in delovnih 
mest ali služb oseb z belo barvo kože in tako preprečuje vstop »outsiderjev«. 
Zagotovo ni naključje, da je spolno nadlegovanje razširjeno predvsem v 
tradicionalno moških sektorjih, kot npr. gasilstvo, policija in vojska, kjer je prihod 
žensk v izrazito moško okolje lahko razumljen kot grožnja obstoječi koheziji in 
morali. Gledano širše, nadlegovanje preprečuje neovirano vključevanje žrtev 
nadlegovanja v trg delovne sile, njihovo uspešno uveljavljanje na različnih področjih 
družbenega življenja ter njihov dostop do javnih dobrin in storitev pod 
enakopravnimi pogoji. 


Ker se »diskriminacija« pogosto obravnava kot relativen pravni koncept, ki zahteva 
določeno obliko primerjave za določitev manj ugodnega obravnavanja na podlagi 
spola ali rase ipd., je ureditev nadlegovanja v kontekstu prava o prepovedi 
diskriminacije privedla do praznin v pravnem varstvu v primerih, kadar npr. 
nadlegovalec/nadlegovalka trdi, da bi moškega/žensko obravnaval enako manj 
ugodno kot je obravnaval pritožnico/pritožnika, ali da bi moškega/žensko 
izpostavil/izpostavila enakim neželenim spolnim ponudbam, kot jih je bila deležna 
pritožnica/pritožnik. V Veliki Britaniji je npr. ne-diskriminacijsko pravo sprva 
ščitilo pred nadlegovanjem samo, ko je tožeča stranka dokazala, da je bilo 
nadlegovalno vedenje motivirano z njenim spolom ali drugim zaščitenim 
dejavnikom, ali pa je bilo kvalitativno različno in manj ugodno od načina 
obravnavanja kot bi ga bila deležna oseba nasprotnega spola ali druge rase ipd. 
Usklajenost med »diskriminacijo«, definirano kot »manj ugodnim obravnavanjem« 
in »nadlegovanjem« ni bila nikoli popolna, toda ne-diskriminacijsko pravo je bilo 
uporabljeno kot poskus zagotovitve pravnega sredstva za ravnanje, ki bi sicer v 
največ primerih ostalo nenadzorovano ob pomanjkanju eksplicitne pravne ureditve 
nadlegovanja. Kasneje je britanska sodna praksa bistveno »omilila« zahtevo 
diskriminacijskega prava o uporabi »primerljivosti« v kontekstu diskriminacijskega 
nadlegovanja. Pravna situacija pa se je še nekoliko izboljšala s sprejemom in 
uveljavitvijo Zakona o varstvu pred nadlegovanjem leta 1997, kateri je z 
zagotovitvijo splošne pravice ne biti nadlegovan pravno varstvo pred nadlegovanjem 
razširil tudi na razne oblike nadlegovalnega vedenja nediskriminacijskega značaja. 


Drugje so nadlegovanje in/ali spolno nadlegovanje obravnavali pretežno kot 
problem nasilja/zdravja in varnosti na delovnem mestu. Tam so analiziranju rahlih 
pravnih razlik, ki zamegljujejo ureditev nadlegovanja kot oblike »manj ugodnega 
obravnavanja« posvečali manj pozornosti in dajali večji poudarek vprašanjem 
ustrezne prevencije in ustvarjanja prijaznega in zdravega delovnega okolja. 


Prakse spolnega nadlegovanja je na splošno mogoče ločiti v dve podkategoriji: 
»guid pro quo«' nadlegovanje in nadlegovanje, ki ustvarja »sovražno okolje« (angl. 


! Besedna zveza »quid pro guo« je latinskega izvora in pomeni »nekaj za nekaj«. 

»hostile environment« harassment). Ouid pro guo spolno nadlegovanje se zgodi, kjer 
je dostop do ugodnosti in koristi v zvezi s službo, vključno z napredovanjem in 
nadaljnjo zaposlitvijo, pogojen s  podreditvijo delavca neželenim spolnim 
ponudbam." Spolno nadlegovanje, katerega učinek ali posledica je nastanek 
sovražnega okolja, pa se zgodi, kadar je delavec izpostavljen komentarjem spolne 
narave, žaljivemu seksističnemu materialu ali neželenim fizičnim kontaktom, ki se 
pojavljajo kot del delovnega okolja. Ta slednja oblika spolnega nadlegovanja je 
lahko eksplicitno spolna ali pa tudi ne; lahko gre npr. za grdo ravnanje z navidezno 
spolno-nevtralnim razlikovanjem, ki pa je pravzaprav motivirano s sovražnostjo do 
oseb, ki so takšnega spola kot pritožnik ali, kar je bolj običajno, do oseb takšnega 
spola v določeni službi ali na določenem delovnem mestu. Tako je npr. ženska, ki 
nastopi s službo, v kateri prevladujejo zaposleni moškega spola (policisti, gasilci, 
vojaki ipd.) pogostokrat lahko izpostavljena ne samo spolnemu zbadanju, spolnim 
predlogom in neredkokrat spolnemu napadu, ampak tudi nespolnemu ustrahovanju, 
fizični zlorabi in razvrednotenju njenega dostojanstva s tem, da se od nje nenehno 
zahteva, da opravlja manj cenjena dela in opravila nižjega statusa ali posebno 
zahtevne naloge. 


Oiud pro guo nadlegovanje bo skoraj vedno spolne narave, saj predpostavlja spolni 
kontakt kot delovni pogoj." Nadlegovanje, ki ustvarja sovražno okolje, pa je lahko 
povezano tudi s podlagami diskriminacije, različnimi od spola. Delavca/delavko 
lahko njegovi nadrejeni ali sodelavci izberejo za žrtev grdega ravnanja, ker je na 
invalidskem vozičku ali muslimanka ali ker je homoseksualec ali ker ima temno 
barvo kože ali ker je pripadnik romske skupnosti ipd. 


? Za quid pro quo nadlegovanje se včasih uporablja tudi izraz »karierno« nadlegovanje. 

" Vendar ni nujno, da bo quid pro quo nadlegovanje vedno motivirano s spolom kot takšnim. 
Določena oseba je lahko žrtev zahtev po spolnem kontaktu z njo npr. zaradi njene spolne 
usmerjenosti, rase ali specifične invalidnosti. V takšnih primerih nadlegovanje lahko 
predstavlja diskriminacijo na temelju ene od teh podlag, kot tudi guid pro guo spolno 
nadlegovanje. 

Prvi del 


Opredelitev pravnih razsežnosti prepovedi nadlegovanja 


1 Prepoved nadlegovanja v kontekstu pravnega koncepta enakega 
obravnavanja 


Na podlagi poglobljene razprave o pristopu mednarodne in zlasti evropske skupnosti 
k vprašanju diskriminacijskega nadlegovanja ter podrobno analiziranih mednarodnih 
in evropskih standardov, ki se nanašajo na problematiko nadlegovanja, kakor tudi 
relevantne mednarodne pravne prakse lahko zaključimo, da danes obstaja široko 
mednarodno priznanje, da pravo o enakem obravnavanju vključuje tudi prepoved 
diskriminacijskega nadlegovanja. Zato je še toliko bolj pomembno natančno 
opredeliti pravno vsebino tega koncepta. To poglavje pa je namenjeno tudi teoretični 
oceni in ovrednotenju stanja implementacije novejših pravnih določb o 
diskriminacijskem nadlegovanju, sprejetih na ravni EU, v pravnih redih Velike 
Britanije in Irske. 


Pri definiranju koncepta diskriminacijskega nadlegovanja je potrebno izhajati iz 
pravnega koncepta enakosti (to je ne-diskriminacije), za katerega nekateri avtorji 
trdijo, da ima bolj ambiciozne in daljnosežne cilje kot pravna prepoved 
diskriminacije. V skladu s takšnim razlikovanjem proti-diskriminacijska zakonodaja 
temelji na vrsti negativnih obveznosti, ki se osredotočajo na dejanja, ki se jih je treba 
vzdržati. V središču te oblike pravnega režima so individualna in ne skupinska 
pravna sredstva. Pravni režimi enakosti pa v nasprotju s tem ne zahtevajo samo 
prepovedi (neposredne in posredne) diskriminacije, ampak tudi prepoved 
nadlegovanja in viktimizacije ter prav tako vključujejo pozitivne obveznosti, med 
drugim tudi npr. ustanovitev in učinkovito delovanje teles za enakost in uporabo 
pozitivnih ukrepov. 


2 Nadlegovanje in podlage diskriminacije 


Za natančno razmejitev pravnih razsežnosti prepovedi nadlegovanja je potrebno 
najprej eksaktno opredeliti možne podlage diskriminacije oziroma njihov obseg. 
Zaščitene podlage diskriminacije so značilnosti posameznikov, ki se ne smejo 
obravnavati kot relevantne za različno obravnavanje ali uživanje določenih 
ugodnosti. Za razliko od ustav nekaterih držav članic EU ne-diskriminacijsko pravo 

EU ne vsebuje splošne odprte ne-diskriminacijske klavzule. Prepoved diskriminacije 
in ustrezne obveznosti zagotavljanja enakosti so omejene na zaprt seznam 
eksplicitno naštetih »diskriminacijskih podlag«. Te podlage so spol, rasa in etnično 
poreklo, vera in prepričanje, spolna usmerjenost, invalidnost in starost (člen 13 PES 
oziroma člen 19 PDEU).* »Diskriminacijske podlage« omejujejo področje in obseg 
uporabe ne-diskriminacijskega prava EU. S temi omejitvami niso soglašali vsi 
nacionalni zakonodajalci. Nekateri so izdelali odprte sezname in večina jih je 
vključila dodatne podlage (med njimi tudi britanski in irski zakonodajalec). 


V tem podpoglavju so natančno pojasnjene ne samo podlage, ki jih pokrivajo ne- 
diskriminacijske direktive EU, ampak tudi takšne podlage, kot jih na splošno 
opredeljujejo nacionalne zakonodaje, čeprav pravo EU tega od njih izrecno ne 
zahteva. Te dodatne podlage vključujejo predvsem narodnost in zakonski stan. Vse 
diskriminacijske podlage so na tak ali drugačen način povezane ena z drugo. Razlog 
za to izhaja iz tega, da ljudje v sebi nosimo vse diskriminacijske podlage: imamo 
določeno nacionalno pripadnost, smo določenega spola in starosti ipd. V tem 
kontekstu se pojavlja tudi problem t. i. »hkratne raznovrstne« ali »multiple« 
diskriminacije, zlasti vprašanje, ali in v kolikšni meri ne-diskriminacijsko pravo EU 
ureja tudi diskriminacijo/nadlegovanje na večih podlagah naenkrat. 


Ne-diskriminacijska zakonodaja v mnogih državah članicah EU vsebuje dolg 
seznam pravno prepovedanih podlag diskriminiranja. Kot rezultat implementacije 
določb relevantnih direktiv EU o enakosti spolov in direktiv, sprejetih na podlagi 
člena 13 PES, bi ne-diskriminacijsko pravo držav članic moralo vključevati najmanj 
naslednje osebne okoliščine: spol, raso/narodnost oziroma etnično pripadnost, 
vero/prepričanje, spolno usmerjenost, invalidnost in starost, toda v številnih 
nacionalnih besedilih je mogoče najti precej daljše sezname naštevanja 
»diskriminacijskih podlag«, v katerih so omenjeni še npr. zakonski stan, 
rojstvo/izvor, nacionalnost, politično prepričanje in dohodek. Posledično se dozdeva, 
da je personalni doseg takšne proti-diskriminacijske zakonodaje zelo širok in 
zagotavlja ekstenzivno pravno varstvo pred diskriminacijo/nadlegovanjem. Vendar v 
praksi ni tako enostavno. 


Dejanski obseg  ne-diskriminacijskega prava je določen z vsaj dvema 
spremenljivkama: prvič, za določitev samega obsega  ne-diskriminacijske 
zakonodaje je pomembna najprej definicija določene podlage — npr. če »raso« 
vzamemo za diskriminacijsko podlago, ki zajema tudi »barvo kože«, »etnično 


Lizbonska pogodba, ki je začela veljati 1. decembra 2009, je Pogodbo o ustanovitvi 
Evropske skupnosti (PES) preimenovala v Pogodbo o delovanju Evropske unije (PDEU). 
Consolidated versions of the Treaty on European Union and the Treaty on the Functioning of 
the European Union and the Charter of Fundamental Rights of the European Union, Council 
of the European Union, Brussels, 28 May 2010, 6655/2/08, REV 2, 
http://www.consilium.europa.eu/uedocs/cmsUpload/st06655-re02.en08.doc (2. 2. 2011). 

pripadnost« in »pripadnost narodni manjšini«, je več kot očitno, da je prepoved 
rasne diskriminacije dosti bolj obsežna, kot v primeru, če se pojmu »rasa« pripiše 
ožja definicija — in drugič, četudi nek zakonodajni akt našteva večje število 
diskriminacijskih podlag in četudi so te podlage široko definirane, to še ne pomeni, 
da so vse podlage pravno zaščitene v enaki meri. Stopnja zaščite je namreč odvisna 
tudi od upravičenj in izjem, ki jih upošteva določena zakonodaja ter od njihove 
interpretacije in uporabe s strani sodišč." Do neke mere je mogoče celo govoriti o 
določeni zvezi med možnostmi upravičenj in podlagami diskriminacije. To še 
posebej velja za pravne režime z odprtim sistemom upravičenj v nasprotju z zaprtimi 
sistemi, ki dopuščajo zgolj omejeno število skrbno izdelanih pravnih določb o 
izjemah. 


V odprtih sistemih, ki so razvidni iz določb mednarodnih pogodb o človekovih 
pravicah, kot so npr. 26. čl. ICCPR,° 14. čl. ECHR in 1. čl. Protokola št. 12 k ECHR 
ter ustavnopravnih norm o prepovedi diskriminacije v mnogih državah članicah 
Sveta Evrope, podlaga diskriminacije lahko v veliki meri določa striktnost, s katero 
sodišča analizirajo primere neenakega obravnavanja in argumente, predložene v 
opravičilo." Po utečeni sodni praksi Evropskega sodišča za človekove pravice 
morajo npr. države članice navesti »zelo tehtne razloge«, da opravičijo razliko v 
obravnavanju, temelječo na spolu, rojstvu, narodnosti in spolni usmerjenosti. V 
nasprotju s tem pa je intenziteta ocenjevanja s strani Evropskega sodišča za 
človekove pravice dosti bolj medla, če primer diskriminacije temelji na kateri drugi 
pravno nedopustni podlagi. Isto velja za ne-diskriminacijsko pravo v številnih 
državah. Z vidika nacionalne zakonodaje in sodne prakse se zdi čisto mogoče, da se 
diskriminacija, ki temelji na specifičnih podlagah, smatra za manj sprejemljivo kot 
diskriminacija, temelječa na drugih podlagah. Potemtakem je pravna zaščita, ki jo 
zagotavlja ne-diskriminacijsko pravo v odprtih sistemih upravičenj, odvisna ne samo 


> Takšne izjeme in upravičenja pa seveda ne morejo biti relevantna, kadar imamo opravka z 
nadlegovanjem. 

S Mednarodni pakt o državljanskih in političnih pravicah, GS ZN ga je sprejela 16. decembra 
1966 z resolucijo št. 2200 A (XXT), veljati je začel 23. marca 1976, 
http://www.varuh-rs.si/pravni-okvir-in-pristojnosti/mednarodni-pravni-akti-s-podrocja- 
clovekovih-pravic/organizacija-zdruzenih-narodov/mednarodni-pakt-o-drzavljanskih-in- 
politicnih-pravicah/ (20. 7. 2009). 

! Tudi iz posameznih določil PES je mogoče razbrati odprte možnosti za upravičenja: npr. 
določila v zvezi z neenakim obravnavanjem na področju kmetijstva (člen 34(2) PES), določila 
o prepovedi diskriminacije na podlagi državljanstva (člen 12 PES), pravila o posredni 
diskriminaciji v povezavi s štirimi svoboščinami in določbe o posredni diskriminaciji v 
različnih ne-diskriminacijskih direktivah EU. Schiek, D., Waddington, L., Bell, M. (eds.): 
Cases, Materials and Text on National, Supranational and International Non-Discrimination 
Law, Hart Publishing, Oxford 2007, str. 35. 

od definicije in obsega različnih podlag diskriminacije, ampak tudi od zaznavanja 
takšnih podlag kot nesprejemljivih ali »dvomljivih« razlogov za razlikovanje." 

V nadaljevanju je podan pregled različnih podlag diskriminacije, ki jih ščitijo skoraj 
vsi pravni sistemi na mednarodni in nacionalni ravni. Predmet podrobnejše preučitve 
in razprave so naslednje diskriminacijske podlage: rasa, etnično in nacionalno 
poreklo, narodnost, spol, zakonski stan, spolna usmerjenost, rojstvo, vera in 
politično prepričanje, invalidnost, starost, delovni čas in delo za določen čas. Na ta 
način so podrobno obravnavane številne podlage diskriminacije, ki niso pokrite z 
direktivami EU, sprejetimi na podlagi člena 13 PES in z direktivami o enakosti 
spolov, so pa vključene v odprto formulirane zakonodajne ali ustavne ne- 
diskriminacijske določbe, mednarodnopravne instrumente o človekovih pravicah, 
kot sta npr. ICCPR in ECHR, ali specifično zakonodajo EU. Več pozornosti v tem 
podpoglavju bo zato namenjene sodni praksi Evropskega sodišča za človekove 
pravice in stališčem mednarodnih nadzornih teles, ustanovljenih z mednarodnimi 
pogodbami o človekovih pravicah, ki dajejo podrobnejše razlage in definicije 
različnih diskriminacijskih podlag. To je še posebej koristno za teoretično 
analiziranje podlag, ki jih pokrivajo različne direktive EU o enakem obravnavanju; 
trenutno je namreč še veliko nejasnosti v zvezi z definiranjem teh podlag. 


Veliko nacionalnih zakonodajalcev in sodišč se opira na mednarodno sodno prakso 
kot pomemben vir inspiracije in zelo verjetno je, da bo podobno ravnalo tudi 
Sodišče EU, ko bo moralo podati definicijo katere od podlag diskriminacije. To še 
zlasti velja za tiste podlage, ki so tesno povezane s temeljnimi svoboščinami, kot 
npr. religiozna podlaga, ki jo bo Sodišče EU najbrž interpretiralo v skladu s sodno 
prakso, temelječo na 9. čl. ECHR, ki se ukvarja z definicijo svobode veroizpovedi. 
V tem kontekstu podrobneje obravnavam tudi širok spekter nacionalne ne- 
diskriminacijske zakonodaje, v kateri so definirane posamezne diskriminacijske 
podlage. Ker so najpomembnejše ne-diskriminacijske direktive EU, še bolj pa 
nacionalne pravne ureditve, s katerimi je večina držav članic EU poskrbela za 
implementacijo njihovih določb, sorazmerno novejšega datuma, je na voljo le malo 
sodne prakse, ki bi pomagala pojasniti in izkristalizirati obseg in pomen različnih 
podlag diskriminacije. Takšna sodna praksa obstaja v glavnem v Nemčiji in Veliki 
Britaniji ter na Nizozemskem in Irskem, kjer je ne-diskriminacijska zakonodaja 
prisotna že daljše časovno obdobje. Zaradi tega večina primerov tovrstne sodne 
prakse prihaja iz teh pravnih sistemov. 


V delu, kjer preučujem posebni vprašanji diskriminacije/nadlegovanja na podlagi 
domnevnih značilnosti in  diskriminacije/nadlegovanja zaradi druženja z 
osebo/osebami, ki pripadajo drugačni (zaščiteni) skupini, je posebej izpostavljeno 


Š Več o tem v Schiek, D., Waddington, L., Bell, M. (eds.): Cases, Materials and Text on 
National, Supranational and International Non-Discrimination Law, Hart Publishing, Oxford 
2007, str. 35-39, 

tudi vprašanje, ali in v kakšnem obsegu države članice EU prepovedujejo zgolj 
diskriminacijo/nadlegovanje, ki temelji na dejanskih, to je obstoječih osebnih 
značilnostih, ali pa njihovo notranje pravo morda gre celo korak dalje in 
prepoveduje tudi diskriminacijo/nadlegovanje, temelječe na karakteristikah, ki se 
(pravilno ali zmotno) pripisujejo nekemu posamezniku. V tem podpoglavju 
razpravljam tudi o konceptu multiple oziroma hkratne raznovrstne diskriminacije, to 
je diskriminacije, ki temelji na (tesni kombinaciji) dveh ali več pravno zaščitenih 
diskriminacijskih podlag, kot sta npr. spol in etnično poreklo. Podrobneje so 
predstavljeni posamezni pristopi in načini obravnavanja tega koncepta v Evropi. 
Podpoglavje o diskriminacijskih podlagah zaključujem z nekaterimi sklepnimi 
mislimi o zbliževanju evropskih pravnih sistemov glede definiranja podlag 
diskriminacije in njihove »dvomljivosti«. 


21 Problem definiranja podlag diskriminacije 


Omenil sem že, da ne-diskriminacijska zakonodaja večine držav članic EU vsebuje 
seznam prepovedanih podlag diskriminiranja, ki po navadi daleč presega število 
podlag, naštetih v Direktivah 2000/43/ES in 2000/78/ES ter številnih direktivah o 
enakosti spolov — to so spol, rasno/etnično poreklo, vera/prepričanje, spolna 
usmerjenost, invalidnost in starost. Poleg tega mnoge države uporabljajo odprte 
sezname podlag diskriminacije, kar znatno zmanjšuje potrebo po formuliranju jasnih 
definicij različnih diskriminacijskih podlag, saj so tako rekoč vse situacije 
neenakega obravnavanja, ne glede na podlago, na kateri takšno obravnavanje 
temelji, pokrite s takšnim seznami. V teh primerih sta uvrstitev pod specifične 
podlage diskriminacije in s tem zvezi tudi definiranje teh podlag važna le, če imamo 
opravka z različnimi določili o izjemah in upravičenjih v zvezi z diskriminacijo, 
temelječo na specifičnih podlagah, ali če sodišča uporabljajo strožji test glede 
diskriminacije, ki temelji na podlagah, ki jih je mogoče šteti za dvomljive. 


Natančno definiranje podlag diskriminacije je veliko bolj pomembno v državah, 
katerih ne-diskriminacijska zakonodaja prepoveduje diskriminacijo na osnovi 
omejenega števila podlag;’ definicija podlage je takrat odločilna za determiniranje 
obsega pravnega varstva. V teh državah bi zato lahko pričakovali skrbno, natančno 
in temeljito formuliranje definicij različnih podlag diskriminacije. Vendar so bili v 
praksi zelo redki primeri, kjer je nacionalna zakonodaja sama podrobneje definirala 
podlage oziroma pojasnjevala njihov pomen ali pa je bilo vse to mogoče razbrati iz 
zakonodajne zgodovine. Za mnoge države ustrezno definiranje podlag 
diskriminacije predstavlja prezahtevno nalogo ali pa se jim zdijo koncepti preprosto 
samoumevni. Tako bodo pomen večine diskriminacijskih podlag morala 
pojasnjevati nacionalna sodišča. 


? Med takšne države spadata tudi Velika Britanija in Irska. 

Oblikovanje pravih definicij in razlag podlag razlikovanja bo zagotovo tudi 
sodiščem povzročalo precejšnje probleme, če vzamemo v poštev, da številne 
podlage diskriminacije sprožajo večje težave, kadar gre za njihovo definiranje in 
razlikovanje. To še posebej velja za podlage, ki so zaščitene (in nasprotno, za 
podlage, ki niso pravno zaščitene) z Direktivama 2000/43/ES in 2000/78/ES. Včasih 
je resnično izjemno težko razlikovati med diskriminacijskimi podlagami kot so npr. 
rasno poreklo in etnični izvor, etnična pripadnost in nacionalna pripadnost, 
nacionalno poreklo in narodnost, etnični izvor in religija, zakonski stan in spolna 
usmerjenost ali invalidnost in (kronična) bolezen. Glede na to, da od sprejema ne- 
diskriminacijskih direktiv, ki temeljijo na členu 13 PES, ni preteklo veliko časa in da 
je nacionalna zakonodaja, ki je rezultat njihove transpozicije in implementacije, v 
mnogih državah članicah EU sploh prva ne-diskriminacijska zakonodaja, ki je začela 
veljati, je trenutno v različnih državah članicah na razpolago zelo omejena sodna 
praksa, ki pojasnjuje pomen podlag in definira razmejitve med njimi. Pomembno pa 
je dejstvo, da je Sodišče EU v eni od njegovih odločitev navedlo, da je treba podlage 
diskriminacije, vsebovane v ne-diskriminacijskih direktivah EU, sprejetih na podlagi 
člena 13 PES, obravnavati kot pravne koncepte EU, ki zahtevajo razvoj uniformnih 
definicij' 


Večino podlag diskriminacije Sodišče EU doslej še ni pojasnjevalo. Posebno 
pozornost v tem podpoglavju zato namenjam interpretacijam zakonodaje, ki je 
obstajala preden so začele veljati ne-diskriminacijske direktive EU, sprejete na 
podlagi člena 13 PES, s strani Sodišča EU. Takšna sodna praksa je na razpolago 
zlasti na Nizozemskem, Irskem, v Veliki Britaniji in Nemčiji. V tej luči si 
prizadevam raziskati tudi toliko uporabnih primerov zanimivih (zakonodajnih) 
definicij držav članic EU, kolikor je mogoče, glede na dejstvo, da so takšni primeri 


10 Gre za sodbo Sodišča EU v zadevi Sonia Chacón Navas proti Eurest Colectividades SA, v 
kateri je navedeno, da »iz potrebe po enotni uporabi prava Skupnosti in načela enakosti sledi, 
da se morajo izrazi določb prava Skupnosti, ki izrecno ne napotujejo na pravo držav članic, 
pri določanju njihovega pomena in obsega normalno interpretirati avtonomno in enotno po 
vsej Skupnosti, ob upoštevanju konteksta določb in cilja, ki ga zasleduje zadevna 
zakonodaja...«. Sonia Chacon Navas v. Eurest Colectividades SA, Sodišče EU, sodba z dne 
11. julija 2006, C-13/05 [2006], ECR I-6467, para. 40. 
http://eur-lex.europa.eu/LexUriServ/LexUriServ.do?urizCELEX:62005J0013:EN:HTML (20. 
7. 2009). 

Glej tudi sodbo Sodišča EU z dne 18. januarja 1984 v zadevi Ekro BV Vee- en Vleeshandel 
proti Produktschap voor Vee en Vlees, Case 327/82, ECR 107, para. 11. 
http://eur-lex.europa.eu/LexUriServ/LexUriServ.do?urizCELEX:61982J0327:EN:HTML (20. 
7. 2009) in sodbo Sodišča EU z dne 9. marca 2006 v zadevi Komisija proti Španiji. 
Commission of the European Communities v. Kingdom of Spain, C-323/03, ECR I-0000, 
para. 32. 
http://eur-lex.europa.eu/LexUriServ/LexUriServ.do?urizCELEX:62003J0323:EN:HTML (20. 
7. 2009). 

zelo redki. Diskusija o definiciji različnih diskriminacijskih podlag zato nujno ostaja 
do neke mere pomanjkljiva za mnoge od obravnavanih držav članic. 


Razen tega so za definicije, izoblikovane na nacionalni ravni, posebnega pomena 
tudi odločitve in praksa mednarodnih teles o človekovih pravicah (npr. definicije 
mnogih držav o rasnem in etničnem poreklu se opirajo na definicijo Konvencije o 
odpravi vseh oblik rasne diskriminacije iz leta 1965, medtem ko je na definicijo o 
verski podlagi pogosto močno vplivala sodna praksa Evropskega sodišča za 
človekove pravice glede pravice do verske svobode).'' Realno je pričakovati, da bo 
takšno relevantno mednarodno gradivo imelo skozi razpoložljive nacionalne 
definicije določen vpliv, bodisi neposreden bodisi posreden, tudi na bodočo 
interpretacijo podlag diskriminacije s strani Sodišča EU. Kadarkoli je to relevantno 
ali primerno zato razpravljam tudi o mednarodnih pravno-relevantnih virih in 
gradivih ter uporabni mednarodni praksi. 


2.2 Rasa, etnično, rasno in nacionalno poreklo, pripadnost narodni ali 
etnični manjšini, barva kože 


2.2.1 Rasa in etnični izvor 


Oglejmo si najprej, kako pojem rase interpretirajo pomembni mednarodnopravni 
dokumenti in zakonodaje nekaterih držav članic EU. Direktiva Sveta FU o izvajanju 
načela enakega obravnavanja oseb ne glede na raso ali narodnost (Direktiva 
2000/43/ES) prepoveduje diskriminacijo na podlagi rasnega ali narodnostnega 
izvora, toda nobeden od obeh terminov ni v njej posebej definiran ali pojasnjen. Že 
na prvi pogled se zdi, da se širina podlage »rasa in narodnost«, kot je vsebovana v 
Direktivi 2000/43/ES in kot jo uporablja Evropska konvencija o varstvu človekovih 
pravic in temeljnih svoboščin (ECHR) nekoliko razlikuje v tem," da Direktiva 
2000/43/ES v drugem odstavku 3. člena izrecno izključuje državljanstvo iz koncepta 
»rase in narodnosti«. Medtem ko je »narodnost« oziroma »narodnostni izvor« v 
ECHR naveden kot ločena podlaga diskriminacije, sodna praksa Evropskega sodišča 
za človekove pravice kaže, da je državljanstvo mogoče razumeti kot konstitutivni 
element narodnosti. Vendar to ne pomeni, da pravo EU dovoljuje diskriminacijo 
glede na državljanstvo, ampak da je način razvoja prava EU, kot bomo to videli v 
nadaljevanju, privedel do urejanja tovrstne diskriminacije v kontekstu pravnih norm, 
ki se nanašajo na prosto gibanje oseb znotraj EU. Medtem ko ECHR med 


ll Na takšen vpliv nakazujejo npr. tudi pojasnila k britanskemu Zakonu o enakosti iz leta 
2006, v katerih je navedeno, da ima termin religija »široko definicijo v skladu s svobodo vere, 
ki jo zagotavlja 9. člen ECHR«, Eguality act 2006, c. 3, Explanatory Notes, Section 44, para. 
170, 

http://www legislation.gov.uk/ukpga/2006/3/notes (20. 7. 2009). 

12 Convention for the Protection of Human Rights and Fundamental Freedoms (as amended 
by Protocols No. 11 and No. 14), Rome, 4. 11. 1950, 
http://conventions.coe.int/treaty/en/Treaties/Html/005.htm (4. 3. 2010). 

zaščitenimi podlagami diskriminacije posebej našteva tudi »barvo kože« in 
»pripadnost narodni manjšini«, ti dve podlagi v Direktivi 2000/43/ES nista izrecno 
navedeni. Zdi se, da sta oba termina neločljivo povezana z vprašanjem definiranja 
rase in etnične pripadnosti. Ker torej Direktiva 2000/43/ES ne vsebuje definicije 
»rase ali narodnosti« je potrebno smernice za interpretacijo te diskriminacijske 
podlage poiskati v drugih mednarodnih in evropskih instrumentih (npr. Konvencija 
o odpravi vseh oblik rasne diskriminacije; Okvirni Sklep Sveta EU 2008/913/PNZ 
o boju proti nekaterim oblikam in izrazom rasizma in ksenofobije s kazensko- 
pravnimi sredstvi). 


Zakonodaje različnih držav članic EU prav tako omenjajo rasno in narodnostno 
poreklo kot diskriminacijski podlagi, pri čemer pa ta dva izraza različno definirajo. 
Večina držav članic je inspiracijo za lastno zakonodajno definicijo črpala iz 
definicije rasne diskriminacije, kot je vsebovana v Konvenciji o odpravi vseh oblik 
rasne diskriminacije. Ta definicija temelji na besedilu Splošne deklaracije o 
človekovih pravicah (2. člen) iz leta 1948,'* ki je temeljni mednarodni dokument na 
področju varstva človekovih pravic, čeprav je strogo formalnopravno gledano zgolj 
deklaratornega značaja. Druge mednarodne konvencije univerzalne pravne narave, 
sprejete na podlagi Splošne deklaracije o človekovih pravicah (npr. 2. člen ICCPR in 
2. člen ICESCR iz leta 1966 omenjata raso, barvo kože in nacionalno poreklo) 
uporabljajo podobno terminologijo. Evropsko sodišče za človekove pravice je pri 
interpretaciji relevantnih določb ECHR prav tako večkrat uporabilo omenjene 
pravne norme Konvencije o odpravi vseh oblik rasne diskriminacije in verjetno bo 
enako postopalo tudi Sodišče EU, ko bo moralo interpretirati pojem rasnega ali 
narodnostnega porekla iz Direktive 2000/43/ES. 


Okvirni Sklep Sveta EU 2008/913/PNZ o boju proti nekaterim oblikam in izrazom 
rasizma in ksenofobije s kazensko-pravnimi sredstvi definira rasizem in ksenofobijo 
tako, da vključujeta nasilje in sovraštvo, usmerjeno proti skupinam, ki je povezano z 
»raso, barvo kože, vero, poreklom ali nacionalno ali etnično pripadnostjo«." 


5 Mednarodna konvencija o odpravi vseh oblik rasne diskriminacije, Resolucija št. 2106 
A(xx), 21. december 1965, objavljena v Uradnem listu SFRJ — Mednarodne pogodbe št. 6/67, 
Akt o notifikaciji nasledstva glede konvencij Organizacije združenih narodov in konvencij, 
sprejetih v mednarodni agenciji za atomsko energijo objavljen v Uradnem listu RS — 
Mednarodne pogodbe št. 9/92, 
http://www.infocenter.zavodekvilib.si/dokumenti/konvencija-zdruzenih-narodov-o-odpravi- 
vseh-oblik-rasne-diskriminacije/ (14. 2. 2010). 

'4 Splošna deklaracija o človekovih pravicah, GS ZN jo je sprejela in razglasila 10. decembra 
1948 z resolucijo št. 217A (IID), 

http://www.eip- 
ass.si/mojepravice/ze_poznas/Splosna%20deklaracija%20clovekovih%20pravic.pdf (21. 7. 
2009). 

'S Council Framework Decision 2008/913/JHA of 28 November 2008 on combating certain 
forms and expressions of racism and xenophobia by means of criminal law, OJ L 328/55, 

Konvencija o odpravi vseh oblik rasne diskriminacije v 1. členu določa, da v tej 
konvenciji izraz rasna diskriminacija pomeni kakršnokoli razlikovanje, 
izključevanje, omejevanje ali dajanje prednosti na temelju rase, barve kože, porekla, 
narodnega ali etničnega izvora, ki ima namen ali dejanski učinek onemogočiti 
komurkoli ali ga prikrajšati za enakopravno priznavanje, uživanje ali uresničevanje 
človekovih pravic in temeljnih svoboščin na političnem, gospodarskem, socialnem, 
kulturnem in vsakem drugem področju javnega življenja. Kot lahko vidimo, 
definicija Konvencije o odpravi vseh oblik rasne diskriminacije o rasni 
diskriminaciji pokriva številne podlage: raso, barvo kože, poreklo, narodni izvor in 
etnični izvor. Glede na zelo važen vpliv njenih določil in vsebine je morda nekoliko 
presenetljivo, da Konvencija o odpravi vseh oblik rasne diskriminacije ne vsebuje 
bolj natančne in stvarne (dejanske) opredelitve rase. Razlago za to je mogoče najti v 
posebno občutljivem značaju termina »rasa«. Zelo je razširjeno načelno stališče, da 
bi uporaba tega izraza v zakonodaji okrepila dojemanje, da je pravzaprav mogoče 
razlikovati med posamezniki na podlagi njihove rase, čeprav ne obstaja nobena 
utemeljena znanstvena ali teoretična podlaga za takšno zaznavanje. Poleg tega vse 
rasne teorije temeljijo na zaznavanju obstoja različnih človeških ras. Nekateri so 
zato mnenja, da bi definiranje termina v zakonodaji utegnilo privesti do sprejemanja 
takšnih teorij. Zato se v nacionalnih pravnih ureditvah pogosto daje prednost uporabi 
alternativne terminologije (npr. izrazom kot sta »izvor« ali »narodnost«). '° 


Kljub temu pa se mnogim državam nekako ne zdi sprejemljivo, da v domačo 
zakonodajo ne bi vključile termina »rasa«. Odstranitev »rase« iz prepovedi rasne 
diskriminacije bi lahko hitro povzročila zmedo. Razen tega je za nekatere uporaba 
besede »rasa« pomembna tudi zato, da se z njo poudari, da je prav »rasizem« tisto 
zlo, proti kateremu se je treba boriti. Za rešitev tega problema je bilo izbranih več 
različnih pristopov. Direktiva 2000/43/ES uporablja termin »rasa«, toda v njeni 
preambuli je poudarjeno, da EU zavrača vse teorije, s katerimi se poskuša 
dokazovati obstoj ločenih človeških ras ter da uporaba izraza »rasa« v tej direktivi 
ne pomeni sprejemanja takšnih teorij (točka 6). ECRI je izbrala primerljiv pristop. " 


http://eur-lex.europa.eu/LexUriServ/LexUriServ.do?urizCELEX:32008F0913:EN:NOT.| (13. 
3. 2011). 

'© Lep primer takšne uporabe je npr. finska ustava (6. odsek) iz leta 1999. The Constitution of 
Finland, 11June 1999, 731/1999, Unofficial translation, 
http://www finlex.fi/pdf/saadkaan/E999073 1.PDF (21. 7. 2009). 

" Evropska komisija za boj proti rasizmu in nestrpnosti (European Commission against 
Racism and Intolerance - ECRI) je bila ustanovljena na prvem vrhu šefov držav in vlad držav 
članic Sveta Evrope kot organ Sveta Evrope, ki deluje na področju človekovih pravic in je 
specializiran za boj proti rasizmu, rasni diskriminaciji, ksenofobiji, antisemitizmu in 
nestrpnosti v širši Evropi. Ta odločitev je vsebovana v Dunajski deklaraciji, ki jo je vrh 
sprejel 9. oktobra 1993. Drugi vrh v Strasbourgu (10., 11. oktober 1997) je okrepil delovanje 
Komisije in 13. junija 2002 je Odbor ministrov Sveta Evrope Komisiji podelil njen lastni 
Statut ter s tem utrdil njeno vlogo kot neodvisnega nadzornega organa za varstvo človekovih 
pravic. Delovanje Komisije obsega vse ukrepe boja proti nasilju, diskriminaciji in 

V opombi k njenim Splošnim priporočilom v zvezi z nacionalno zakonodajo glede 
boja proti rasizmu in rasni diskriminaciji je posebej navedeno, da glede na to, da vsi 
ljudje pripadajo isti vrsti, ECRI zavrača teorije, temelječe na obstoju različnih ras. V 
teh priporočilih pa ECRI uporablja termin »rasa«, da bi zagotovila, da tiste osebe, ki 
se jih na splošno in zmotno dojema kot pripadajoče drugi rasi, ne bi bile izključene 
iz pravnega varstva, ki ga zagotavlja ne-diskriminacijska zakonodaja." 


Podoben pristop je sprejel avstrijski zakonodajalec, ki v njegovih pojasnjevalnih 
opombah k Zakonu o enakem obravnavanju razlaga, '? zakaj se je odločil za uporabo 
izraza »rasa« in kako je ta termin potrebno razumeti."" V teh opombah je navedeno, 
da Direktiva 2000/43/ES ne vsebuje definicije »rase in etničnega izvora«. Zavračajo 
se vse teorije, ki poskušajo dokazovati obstoj ločenih ras. Uporaba izraza »rasa« ne 
pomeni sprejemanja takšnih teorij. Za vodilo pri interpretaciji odprte in široke 
direktive je potrebno vzeti mednarodnopravne norme, posebno določbe Konvencije 
o odpravi vseh oblik rasne diskriminacije. Kot dopolnilo je mogoče uporabiti 26. 
člen ICCPR. Konvencija o odpravi vseh oblik rasne diskriminacije ureja 
diskriminacijo na osnovi »rase, barve kože, porekla in nacionalnega ali etničnega 
izvora«, 26. člen ICCPR pa zavezuje države, ki so ratificirale njegove določbe, k 
zagotavljanju varstva pred diskriminacijo med drugim na podlagi rase, barve kože, 
jezika, vere in nacionalnega izvora. V podporo takšni interpretaciji je potrebno 
omeniti vsaj še Konvencijo ILO št. 111 o diskriminaciji pri zaposlovanju in poklicih 
iz leta 1958 ter 14. člen ECHR. Tudi uvodne določbe (XI. člen) k Zakoniku o 
upravnem postopku določajo upravno-kazensko sankcijo za diskriminacijo neke 
osebe zaradi njene rase, barve kože, nacionalnega ali etničnega izvora, veroizpovedi 
ali invalidnosti in se jih zato prav tako lahko uporabi pri interpretaciji termina 
»rasa«. Uporaba izraza »rasa« v zgoraj omenjenih instrumentih kaže na njegovo zelo 
pogosto prisotnost v pravnih tekstih, čeprav izrazov »rasa« in »etnični izvor« — 


predsodkom proti osebam ali skupinam oseb na osnovi rase, barve kože, jezika, religije, 
narodnosti ali nacionalnega ali etničnega porekla. Komisija obravnava vse države članice 
Sveta Evrope na enakopravnih temeljih, z namenom varovanja človekovih pravic. Ugotavlja, 
v kakšni meri ter kako uspešno in učinkovito so spoštovana glavna priporočila njenih 
preteklih poročil. 

'8 ECRI General Policy Recommendation No. 7 on National Legislation to Combat Racism 
and Racial Discrimination, adopted on 13 December 2002, str. 5, opomba št. 1, 
http://www.coe.int/t/dghl/monitoring/ecri/activities/GPR/EN/Recommendation N7/Recomme 
ndation 7 en.asp (11. 10. 2010). 

1 Avstrijski zakon o enakem obravnavanju, ki ureja enako obravnavanje moških in žensk na 
področju dela, je v Avstriji v veljavi od leta 1979. Zakon je bil amandmiran 1. julija 2004, s 
čimer so avstrijsko pravno situacijo na tem področju prilagodili ne-diskriminacijskim 
direktivam EU. 

2° Nr. 307 der Beilagen XXII. GP - Regierungsvorlage — Materialien, str. 14 in Schindlauer, 
D.: Report on measures to combat discrimination: Directives 2000/43/EC and 2000/78/EC, 
country report Austria, January 2005, str. 7, 
http://www.ims.sdu.edu.cn/cms/attachment/080527103232.pdf (21. 7. 2009). 

razumljenih pravilno v skladu z mednarodnim pravom — ne moremo interpretirati 
tako, da se nanašata na biološka razmerja s posebno etnično skupino v smislu teorije 
izvora. Zgoraj omenjeni viri nudijo zelo koristno podporo bolj kulturno 
usmerjenemu videnju problema etnične diskriminacije. Diskriminacija največkrat 
prizadene osebe, ki jih drugi dojemajo kot »čudne«, ker jih ne štejejo za člane 
večinske regionalne populacije zaradi nekaterih njihovih posebnih razlik. 
Diskriminacija se v teh primerih nanaša na razlike, ki se dojemajo kot naravne 
zaradi mitov o izvoru in sorodstvu in ki jih prizadete osebe ne morejo modificirati. 
V navedenih obrazložitvenih opombah je avstrijska vlada pojasnila, da je pojem 
»rase«, kot se ga uporablja v avstrijskem Zakonu o enakem obravnavanju, treba 
razumeti kot izključno pravni pojem, ki se ne nanaša na kakršnakoli biološka 
razlikovanja med »rasami«. Prav tako je poudarila, da uporaba termina ne pomeni 
sprejemanja teorij, po katerih je mogoče razlikovati med različnimi »rasami«. Na ta 
način je uporaba izraza »rasa« dovolj razjasnjena in zato ni potrebe po zatekanju k 
uporabi drugih, morebiti manj jasnih pojmov ali izrazov. 


Drugo možno rešitev problema uporabe termina »rasa« v pravnih besedilih lahko 
najdemo v interpretaciji definicije rasne diskriminacije, kot le-ta izhaja iz 
Konvencije o odpravi vseh oblik rasne diskriminacije. Konvencija o odpravi vseh 
oblik rasne diskriminacije sicer ne vsebuje nobene vsebinske definicije »rase« ali 
razlage tega termina, toda »rasna diskriminacija« je z njo definirana kot široka 
pravna kategorija, ki pokriva množico oblik diskriminacije v zvezi z raso ali 
etničnim izvorom ter tako zaobsega raznorazne biološke, kulturne in zgodovinske 
skupinske karakteristike. Primer takšnega pristopa je mogoče najti v definiciji, ki jo 
je ECRI v njenih splošnih priporočilih predlagala za vključitev v nacionalno 
zakonodajo v boju proti rasizmu in rasni diskriminaciji in v skladu s katero 
»neposredna rasna diskriminacija« pomeni vsako različno obravnavanje, temelječe 
na podlagi kot npr. rasa, barva kože, jezik, vera, narodnost ali nacionalno ali etnično 
poreklo, ki nima objektivnega in razumnega opravičila."' Seznam diskriminacijskih 
podlag, zajetih v definiciji »rasne diskriminacije« v teh splošnih priporočilih, je celo 
daljši od tistega v Konvenciji o odpravi vseh oblik rasne diskriminacije, saj 
vključuje tudi nacionalnost, jezik in celo religijo. Razlog zato je mogoče najti v 
pojasnjevalnem besedilu k priporočilom in je povezan z željo po bojevanju zoper 
vse primere rasizma, ksenofobije in nestrpnosti; v pojasnjevalnem tekstu je 
zapisano, da je izraz »rasizem« v priporočilih potrebno razumeti v širšem smislu, ki 
vključuje pojave kot so ksenofobija, antisemitizem in nestrpnost. Kar se tiče podlag, 
naštetih v definicijah rasizma ter neposredne in posredne rasne diskriminacije, 
priporočila razen podlag, ki so navadno pokrite z relevantnimi pravnimi instrumenti 
na področju boja proti rasizmu in rasni diskriminaciji, kot so rasa, barva kože ter 


2! ECRI General Policy Recommendation No. 7 on National Legislation to Combat Racism 
and Racial Discrimination, adopted on 13 December 2002, 
http://www.coe.int/t/dghl/monitoring/ecri/activities/GPR/EN/Recommendation N7/Recomme 
ndation 7 en.asp (11. 10. 2010). 

nacionalni ali etnični izvor, pokrivajo tudi jezik, vero in narodnost. Vključitev teh 
podlag v definiciji rasizma in rasne diskriminacije temelji na mandatu ECRI, ki 
obsega boj proti rasizmu, antisemitizmu, ksenofobiji in nestrpnosti. ECRI pri tem 
upošteva, da ti koncepti, ki se sčasoma spreminjajo, danes pokrivajo manifestacije, 
usmerjene k osebam ali skupinam oseb, na podlagah kot so rasa, barva kože, vera, 
jezik, narodnost ter nacionalni in etnični izvor. Izraza »rasizem« in »rasna 
diskriminacija«, uporabljena v priporočilih, zato obsegata vse pojave, ki jih pokriva 
mandat ECRI. Nacionalni izvor se včasih interpretira v smislu, da vključuje tudi 
koncept nacionalnosti. Vendar z namenom zagotoviti, da bo zares pokrit, je bil ta 
koncept (to je koncept narodnosti) izrecno vključen v seznam podlag, poleg 
nacionalnega izvora. Uporaba besed »podlag kot so« v definicijah rasizma ter 
neposredne in posredne rasne diskriminacije kaže na uvajanje odprtega seznama 
podlag, s čimer je omogočen njegov nadaljnji razvoj z družbo. Vendar je v 
kazenskem pravu priporočljivo vpeljati obširen in izčrpen seznam podlag 
diskriminacij e, da bi tako zadostili zahtevam načela predvidljivosti, ki vlada tej veji 
prava. 


Metodi definiranja »rase« z navajanjem številnih bolj specifičnih podlag so sledile 
mnoge države članice EU. Glede pojasnjevanja, katere podlage natančno so zajete 
pod pojem »rase«, obstajajo med njimi določene manjše razlike, toda v glavnem so 
vključene rasa, etnični izvor, nacionalni izvor in barva kože.” Takšen koncept 
»rase« zasledujeta npr. nizozemsko pravo, ki izhaja iz širše interpretacije koncepta 
»rase« v skladu s Konvencijo o odpravi vseh oblik rasne diskriminacije in 
uveljavljenimi precedensi, ter vključuje tudi barvo kože, izvor ali nacionalno ali 
etnično poreklo, in britanski Zakon o rasnih razmerjih iz leta 1976, ki med rasne 
podlage uvršča barvo kože, narodnost (vključno z državljanstvom) ter etnični in 
nacionalni izvor.” 


Nekatere države članice EU pa karakteristik kot sta npr. etnični izvor ali pripadnost 
narodni manjšini v široko kategorijo »rase« ne vključujejo v tolikšni meri in 
prepovedujejo tako diskriminacijo glede na raso kot tudi diskriminacijo na podlagi 
narodnosti, barve kože, nacionalnega izvora ali drugi relevantni podlagi.” Te razlike 


» Explanatory Memorandum to ECRI General Policy Recommendation No. 7 on National 
Legislation to Combat Racism and Racial Discrimination, 
http://www.coe.int/t/dghl/monitoring/ecri/activities/GPR/EN/Recommendation N7/Recomme 
ndation 7 en.aspiP168 15287 (11. 10. 2010). 

23 Cormack, J., Bell, M.: Developing Anti-Discrimination Law in Europe, The 25 EU 
Member States Compared, European Commission, September 2005, str. 20. 

*4 Identično določbo lahko najdemo v Odredbi Severne Irske o rasnih razmerjih iz leta 1997. 
The Race Relations (Northern Ireland) Order 1997, 1997 No. 869 (NI. 6), 
http://www legislation. gov.uk/nisi/1997/869 (11. 10. 2010). 

?5 S tem zvezi sta zanimivi zlasti določbi 14. člena ECHR, ki prepoveduje diskriminacijo na 
katerikoli podlagi, kot so npr. rasa, barva kože, jezik, nacionalni ali družbeni izvor, pripadnost 

v pravnih ureditvah same po sebi ne pomenijo veliko. Kar je najbolj važno, je to, da 
relevantne prepovedi diskriminacije pokrijejo vse relevantne primere rasne 
diskriminacije. Kljub temu pa utegnejo biti posledice teh razlik v definiciji 
daljnosežne. Materialni okvir zakonodaje, možnost izjem in intenzivnost sodne 
presoje so faktorji, ki so pogosto zelo tesno povezani z obravnavano podlago 
diskriminacije in njeno zaznano »dvomljivostjo«. To je mogoče ponazoriti z 
zapleteno situacijo v Veliki Britaniji, kjer je bilo področje rasne ne-diskriminacijske 
zakonodaje večkrat amandmirano zaradi uspešne implementacije določb Direktive 
Sveta EU o izvajanju načela enakega obravnavanja oseb ne glede na raso ali 
narodnost (Direktiva 2000/43/ES). Te spremembe, ki so npr. omogočile širitev 
materialnega obsega pravnega varstva, sicer veljajo za podlage, eksplicitno 
povezane z Direktivo 2000/43/ES, ne pa tudi za ostale podlage, ki jih ščiti 
zakonodaja Velike Britanije, kot sta npr. barva kože in državljanstvo. To ima za 
posledico, da je raven pravne zaščite glede barve kože in državljanstva, nižja, čeprav 
se ti dve podlagi običajno prištevata k elementom definicije rase. 


Pogosta uporaba termina »etnična pripadnost« ali »etnični izvor« bodisi kot 
sprejemljivo alternativo za »raso« bodisi kot komplementarnega pojma utegne 
porajati vprašanja glede razlike med raso in etnično pripadnostjo ter posledično tudi 
glede definicije etnične pripadnosti. To vprašanje večinoma ostaja neodgovorjeno, 
toda Evropsko sodišče za človekove pravice se je leta 2005 v zadevi Timishev proti 
Rusiji eksplicitno dotaknilo omenjenega problema in se v svoji sodbi izreklo, da sta 
etnična pripadnost in rasa sorodna in prekrivajoča se koncepta. Medtem ko je pojem 
rase osnovan na ideji o biološki klasifikaciji ljudi v podvrste na podlagi morfoloških 
potez kot sta barva kože ali obrazne posebnosti, ima etnična pripadnost svoj izvor v 
ideji o družbenih skupinah, ki jih označujejo skupna etnična, plemenska oziroma 
rodovna pripadnost, skupna vera, skupen jezik ali kulturni in tradicionalni izvor ter 
družbeno ozadje.” Razlikovanje med raso in etnično pripadnostjo, kot se je do njega 
opredelilo Evropsko sodišče za človekove pravice v zadevi Timishev, ustreza 
splošno razširjenemu akademskemu mnenju o tej temi. Iz znanstvene literature 
izhaja, da se pojem »rasa« v glavnem uporablja za označevanje bioloških faktorjev, 
medtem ko je izraz »etnična pripadnost« primarno določen z drugimi faktorji in 
karakteristikami, kot so geografske, religiozne in jezikovne značilnosti. Opozoriti je 
treba še na razliko med definicijo »rase«, ki jo je podalo Evropsko sodišče za 
človekove pravice in se nanaša na vsako opazno biološko in morfološko razliko med 
»rasami«, ter definicijo »rasne diskriminacije«, ki je vsebovana v Konvenciji o 
odpravi vseh oblik rasne diskriminacije in so jo kot takšno za svojo sprejele tudi 


narodni manjšini in l.člena Protokola št. 12 k ECHR, ki vključuje identičen seznam 
diskriminacijskih podlag. 

26 Timishev v. Russia, ECtHR, second section, Applications nos. 55762/00 and 55974/00, 
judgement, Strasbourg, 13 December 2005, Final 13. 3. 2006, para. 55, 
http://cmiskp.echr.coe.int/tkp 197/view.asp?item=1 &portal=hbkm&action=html &highlight=ti 
mishev&sessionid=69576 | 20&skin=hudoc-en (11. 10. 2010). 

mnoge države članice EU. Spomniti velja na to, da je definicija Konvencije o 
odpravi vseh oblik rasne diskriminacije mnogo širši pojem, ki pokriva tudi etnično 
pripadnost, jezik in druge sorodne podlage. Ker je takšna široka definicija nekako 
najbolj sprejeta v pravnem diskurzu, v nadaljevanju uporabljam termin »rasa« 
izključno v tem pomenu. 


Zadeva Sejdič in Finci proti Bosni in Hercegovini je bila prvi primer," v katerem je 
Evropsko sodišče za človekove pravice odločalo na podlagi Protokola št. 12 k 
ECHR.” Pritožniki so se pritožili, ker niso mogli kandidirati na volitvah. Kot del 
mirovne rešitve, s katero se je končal oborožen konflikt ob koncu prejšnjega 
tisočletja, je bil dosežen dogovor o delitvi oblasti med tri največje etnične skupine. 
Ta sporazum vključuje ureditev, da se mora vsak kandidat, ki želi kandidirati na 
volitvah, izjasniti o tem, kateri od teh treh skupnosti (bošnjaška, srbska ali hrvaška 
skupnost) pripada. Pritožniki, ki so bili židovskega in romskega porekla, so zavrnili 
takšno opredelitev in trdili, da so bili izpostavljeni diskriminaciji glede na raso in 
etnično pripadnost. Evropsko sodišče za človekove pravice je ponovilo njegovo 
razumevanje razmerja med raso in etnično pripadnostjo, ki ga je pojasnilo v zadevi 
Timishev in dodalo, da je »diskriminacija zaradi etničnega izvora osebe oblika rasne 
diskriminacije«. Odločitev Evropskega sodišča za človekove pravice, da je v 
konkretni zadevi prišlo do rasne diskriminacije, ponazarja medsebojni vpliv in 
prepletanje zaščitenih podlag etnične pripadnosti in vere. Takšne diskriminacije po 
mnenju Evropskega sodišča za človekove pravice ni mogoče upravičiti niti z 
izgovarjanjem na delikatna določila mirovnega sporazuma. 


Čeprav je definicija pojma »etnične pripadnosti«, ki jo je Evropsko sodišče za 
človekove pravice izoblikovalo v zadevi Timishev, dokaj jasna, se je izkazalo kot 
zelo težko opredeliti, kaj »etnična pripadnost«, »etnični izvor« ali »pripadnost 
etnični skupini« pravzaprav pomenijo v praksi. Pomembno vprašanje tukaj je, ali naj 
se navedeni pojmi interpretirajo objektivno ali subjektivno. Če etnični izvor (ali, kar 
se tega tiče, širok pojem »rase« ali »rasne skupine«) vzamemo za objektivno 
kategorijo, je mogoče formulirati številne od konkretnih kriterijev za testiranje, ali 
posameznik pripada specifični rasni ali etnični skupini ali ne. Evropsko sodišče za 
človekove pravice se je očitno odločilo za takšen pristop, saj je uporabilo objektivne 
kriterije, kot so skupna narodnost, plemenska oziroma rodovna pripadnost, religija, 
skupen jezik, kulturni in tradicionalni izvor ter družbeno ozadje. Objektivni pristop 
je razviden tudi iz sodne prakse nekaterih držav članic EU, v kateri so omenjeni 


?7 Sejdić and Finci v. Bosnia and Herzegovina, ECtHR, Application nos. 27996/06 and 
34836/06, 22 December 2009, 
http://cmiskp.echr.coe.int/tkp 197/view.asp?item=1 &portal=hbkm&action=html&highlight=2 
7996/06&sessionid=701 11150&skin=hudoc-en (11. 10. 2010). 

°8 Protocol No. 12 to the 1950 Convention for the Protection of Human Rights and 
Fundamental Freedoms, Rome, 4. 11. 2000, 
http://conventions.coe.int/treaty/en/Treaties/Html/177.htm (4. 3. 2010). 

podobni kriteriji. Za primer nam lahko služi zadeva iz leta 1998, v kateri je 
nizozemska Komisija za enako obravnavanje odločila, da prosilci za azil niso 
pripadniki »rasne skupine«. Po mnenju navedene komisije je najprej treba preučiti, 
ali je morda šlo za neenako obravnavanje skupine oseb, ki ga je mogoče smatrati za 
razlikovanje na podlagi rase v smislu Zakona o enakem obravnavanju. Komisija je 
zavzela stališče, da skupina prosilcev za azil kot takšna ne spada nujno v koncept 
rase v smislu 1. člena Zakona o enakem obravnavanju. Konec koncev ne gre za 
vprašanje o povezanosti skupine s skupnimi fizičnimi, etničnimi, geografskimi ali 
kulturnimi značilnostmi. Prav tako se osebe, ki zaprosijo za azil, po mnenju komisije 
ne razlikujejo od drugih skupin populacije po skupnih značilnostih ali vzorcih 
obnašanja.” V tej zadevi je nizozemska Komisija za enako obravnavanje štela za 
zelo pomembno ugotovitev, da prosilci za azil niso pripadali posebni skupini z 
različnimi karakteristikami, ki bi se lahko ugotovile na objektiven način. 


Prav tako pa se je mogoče odločiti za bolj subjektivno interpretacijo. Takšna 
interpretacija bi bila v skladu s splošnim priporočilom Odbora ZN za odpravo rasne 
diskriminacije (CERD),"" ki pravi, da mora identificiranje posameznikov kot 
pripadnikov posebne rasne ali etnične skupine ali skupin, če ni nobenega opravičila 
o nasprotnem, temeljiti na samo-identifikaciji zadevnega posameznika."' Takšno 
stališče CERD je pomembno predvsem zato, ker posamezni državi pogodbenici 
Konvencije o odpravi vseh oblik rasne diskriminacije preprečuje izključevanje iz 
pravnega varstva katerekoli etnične skupine, ki je ta država uradno ne priznava. V 
duhu tega priporočila številne države članice EU namesto izrazov »etnični izvor« ali 


? Zanimiva je interna debata na Nizozemskem o kvalifikaciji prosilcev za azil kot rasni 
skupini. Leta 2000 je namreč nizozemsko vrhovno sodišče izdalo sodbo, ki je v očitnem 
protislovju s konkretno odločitvijo Komisije za enako obravnavanje, čeprav obe instanci nista 
upoštevali enakih kriterijev. Vrhovno sodišče je odločilo, da se prebivalci zadevnega centra za 
begunce ne razlikujejo niti po skupnem naslovu niti — kot je splošno znano — po barvi njihove 
kože, nacionalnem ali etničnem izvoru in/ali geografskem ali kulturnem izvoru ter v tem 
smislu pripadajo rasi v širšem pomenu besede. Schiek, D., Waddington, L., Bell, M. (eds.): 
Cases, Materials and Text on National, Supranational and International Non-Discrimination 
Law, Hart Publishing, Oxford 2007, str. 47, 48. 

30 Odbor za odpravo rasne diskriminacije je bil ustanovljen v skladu z 8. členom Konvencije o 
odpravi vseh oblik rasne diskriminacije in ga sestavlja 18 strokovnjakov. CERD med drugim 
tudi objavlja njegove interpretacije vsebine in pomena določb o človekovih pravicah, 
vsebovanih v Konvenciji o odpravi vseh oblik rasne diskriminacije, znane kot splošna 
priporočila oziroma splošni komentarji o tematskih vprašanjih in organizira tematske 
diskusije. 

3! Committee on the Elimination of Racial Discrimination, General Recommendation No. 8: 
Identification with a particular racial or ethnic group (Art. 1, par. 1&4), 22. 8. 1990, 38th 
Session, 1990, Doc A/45/18, 
http://www.unhchr.ch/tbs/doc.nsf/(Symbol)/3ae0a87b5bd69d28c12563ee0049800f?Opendoc 
ument (25. 7. 2009). 

»rasa« uporabljajo termina »etnična pripadnost«" ali »pripadnost etnični skupini«. 
Ker v teh državah članicah še ni sodne prakse, v kateri bi bila izrecno izpostavljena 
vprašanja glede definicije rasne diskriminacije, zaenkrat še ni popolnoma jasno, 
kakšen bi lahko bil praktični učinek takšnih alternativ. Vendar je bilo med 
posvetovanji o Direktivi Sveta 2000/43/ES o izvajanju načela enakega obravnavanja 
oseb ne glede na raso ali narodnost omenjeno, da utegne uporaba teh alternativ 
pripeljati do omejevanja vpliva ne-diskriminacijskih določb. Za uspeh v primerih 
domnevne diskriminacije morajo sodišča zato biti prepričana, da inspiracija za 
zadevno diskriminacijo dejansko izhaja iz ideje ali domneve o rasnem izvoru žrtve. 
Kot takšno utegne biti diskriminacijo zelo težko dokazati, saj subjektiven pristop 
zahteva sodni vpogled v mišljenje osebe, ki naj bi izvajala diskriminacijo. Če 
upoštevamo zakonodajno ozadje se zdi neverjetno, da bi Sodišče EU sprejelo takšno 
dokazno breme na podlagi Direktive 2000/43/ES." 


Možna pa je nadalje tudi mešana objektivno-subjektivna interpretacija pojma 
»pripadnosti etnični skupini«, ki jo lahko ponazorimo z mnenjem iz ustaljene sodne 
prakse nizozemske komisije za enako obravnavanje v povezavi z vprašanjem, ali 
koncept rase v smislu Zakona o enakem obravnavanju obsega tudi prebivalce 
karavan. Pri iskanju odgovora na to vprašanje sta zadevni komisiji za vodilo služila 
zakonodajna zgodovina Zakona o enakem obravnavanju, ki potrjuje Konvencijo o 


32 Npr. avstrijski zvezni zakon o enakem obravnavanju, francoska kazenski in delovni zakonik 
ter švedski zakon o etnični diskriminaciji vsebujejo termin »etnična pripadnost«. 

33 Tožnika sta živela v karavani, nameščeni na predelu, uradno predvidenem za karavane in 
sta želela pridobiti opremo za dojenčka v trgovini, ki jo je vodila tožena stranka. Prodajalec ju 
je poučil o dejstvu, da toženec ne dostavlja nobene opreme predelom, kjer se nahajajo 
karavane. Razlog za takšno politiko je, da je v preteklosti prišlo do številnih resnih 
incidentov, ko je bilo blago dostavljeno krajem, kjer prebivajo karavane. Nizozemska 
komisija za enako obravnavanje je sprejela stališče, da takšna oblika diskriminiranja 
prebivalcev karavan predstavlja posredno rasno diskriminacijo. Opisana dejstva razodevajo 
primer neupravičene posredne diskriminacije, ki je v nasprotju z Zakonom o enakem 
obravnavanju. Nizozemska komisija za enako obravnavanje je ugotovila, da je izvor obeh 
tožnikov opredeljen z dolgo tradicijo prebivanja v karavani. Tako starši kot stari starši obeh 
tožnikov so živeli na predelih karavan in kar se tiče tožnikov — v skladu z ustno tradicijo — ta 
življenjski stil sega nazaj v 18. stoletje. Oba tožnika sta bila registrirana kot prebivalca 
karavane. Iz predloženih osebnih podatkov tožnice je bilo jasno razvidno, da je le-ta imela 
licenco za življenje v karavani na podlagi 18. člena Zakona o karavanah (stara verzija), 
pridobljeno po njenem očetu. Tožnika sta sebe štela za pripadajoča populacijski skupini 
prebivalcev karavane. Živela sta njuno »lastno« kulturo z močnimi vzajemnimi vezmi med 
prebivalci karavane in s skupno medsebojno podporo. Tožnika sta zatrjevala, da sta kot 
prebivalca karavane z dejanji oblasti in ljudi, ki niso prebivalci karavan, utrpela 
zapostavljanje in krivico. Glede na navedena dejstva in okoliščine je komisija bila mnenja, da 
se diskriminacijsko obravnavanje obeh tožnikov kot prebivalcev karavane lahko šteje za 
neenako obravnavanje na podlagi rase v smislu 1. člena Zakona o enakem obravnavanju. 
Egual Treatment Commission, Opinion 1999-65, 
http://www.cgb.nl/oordelen/oordeel/2 1787 1/volledig (11. 10. 2010). 

odpravi vseh oblik rasne diskriminacije in prepoved diskriminacije v kazenskem 
pravu. Oba pravna vira navajata, da se pri ugotavljanju, ali v določenem primeru 
obstaja rasna diskriminacija, lahko upoštevajo karakteristike, ki so fizične, etnične, 
geografske, kulturne, zgodovinske ali religiozne narave. Takšna interpretacija 
koncepta rase pomeni, da je kohezija znotraj obravnavane skupine pomembna za 
sedanje preučevanje. Ta kohezija je lahko določena s socialnimi, kulturnimi in/ali 
zgodovinskimi ozadji. Komisija za enako obravnavanje je nadalje navedla, da 
koncept rase v načelu lahko pokriva skupino oseb, ki se iz generacije v generacijo 
manifestirajo kot prebivalci karavan, in ki sama sebe smatra za populacijsko skupino 
s kulturo, različno od drugih populacijskih skupin. To velja še toliko bolj, ker se 
prebivalci karavan kot posebna populacijska skupina v njihovem okolju pogosto 
soočajo s predsodki in neenakim obravnavanjem. Iz tega mnenja nizozemske 
komisije za enako obravnavanje je mogoče hitro ugotoviti, da se je le-ta pri iskanju 
odgovora na vprašanje, ali prebivalci karavane predstavljajo rasno skupino, zatekla h 
kombinaciji objektivnih in subjektivnih faktorjev. Relevantni so torej ne samo 
dejavniki, ki se nanašajo na povezanost s skupino ter družbeno, kulturno in 
zgodovinsko ozadje, ampak tudi dejavniki, povezani z identifikacijo posameznika z 
zadevno skupino. 


Na osnovi obravnavanih zadev in primerov lahko zaključimo, da je znotraj EU 
mogoče, čeprav v izrazito omejenem obsegu, govoriti o zbliževanju pri 
opredeljevanju primerne definicije etnične ali rasne skupine ter da so zlasti pri 
definiciji skupin popotnikov, Ciganov in prebivalcev karavan trenutno v uporabi 
variirajoci kriteriji glede določanja pripadnosti takšni skupini. 


2.2.2 Pripadnost narodni ali etnični manjšini 


Tesno povezan s podlagama rase in etničnega izvora je pojem »narodna pripadnost« 
ali »pripadnost narodni manjšini«. Če upoštevamo zgodovino snovanja Konvencije 
o odpravi vseh oblik rasne diskriminacije je termin »narodna pripadnost« uporabljen 
v kontekstu politično organiziranega naroda, vključenega v drugo državo, ki še 
naprej obstaja kot narod v kulturnem in socialnem pomenu besede, čeprav nima 
svoje suverene države. Pripadniki takšnega naroda so lahko diskriminirani, ne toliko 
zaradi njihove rase ali etničnega ozadja, ampak kot pripadniki (bivšega) naroda. V 
tem kontekstu se izraz »narodna pripadnost« pogostokrat uporablja za označevanje 
»pripadnosti narodni manjšini«. Prav tako se včasih v tem kontekstu omenjata 
»narodna samozavest« in »narodna samoopredelitev« kot pojma, ki sta povezana z 
določeno politično težnjo za dosego višje stopnje avtonomije ali celo neodvisnosti. 
Vendar se je izkazalo, da je izjemno težko doseči sporazum držav glede precizne 
definicije »manjšine«. Trenutno še vedno nimamo splošno sprejete definicije tega 
pojma, niti na evropski niti na mednarodni ravni. Razhajanja lahko zasledimo pri 
vseh manjšinah (etničnih, religioznih, jezikovnih, narodnih), toda problem se zdi 
najbolj nerazrešljiv v primeru narodnih manjšin. Okvirna konvencija za varstvo 


26 PRAVNE RAZSEŽNOSTI PREPOVEDI NADLEGOVANJA 
G. Maučec 


narodnih manjšin iz leta 1994," v kateri pojem »narodna manjšina« igra centralno 
vlogo, ostaja v tem pogledu nevtralna in ne zavzema nobene pozicije." Isto velja 
tudi za Deklaracijo o pravicah oseb, ki pripadajo narodnim ali etničnim, verskim in 
jezikovnim manjšinam iz leta 1992.*° 


Pomanjkanje jasne definicije (narodne) manjšine utegne imeti važne posledice za 
zaščito pripadnikov takšnih manjšin. Trenutno je zelo veliko držav, ki ne priznavajo 
ali pa le s težka priznavajo obstoj narodnih manjšin na njihovem teritoriju. Zato je 
povsem razumljivo, da je v teh državah izjemno težko govoriti o konceptu 
diskriminacije na podlagi »narodne pripadnosti«. Takšno zanikanje obstoja narodnih 
manjšin pa ima seveda jasne posledice za zaščito pred diskriminacijo. O tem nam 
pričajo tudi zakonodajne situacije v določenih državah članicah EU, kot npr. v 
Grčiji," ki so bile ravno iz tega razloga deležne mnogih kritik. Rezultat teh 
problemov je neobstoj uporabne definicije manjšin, ki bi bila sprejemljiva za vse 
države članice EU in ki bi lahko služila kot primerna osnova za zagotavljanje 
pravnega varstva pred diskriminacijo na podlagi pripadnosti narodni manjšini. 


Nadaljnji problem v zvezi z definicijo »narodne pripadnosti« in »pripadnosti narodni 
manjšini« se navezuje na sam izraz »narodni«. Najprej je potrebno ta termin 
natančno razločevati od pojma »narodnost«, ki je podrobneje pojasnjen v 
nadaljevanju. Slednji se nanaša na državljane drugih nacionalnih držav in je v 
glavnem političen v svojem značaju, medtem ko se pojem narodna pripadnost 
nanaša na avtohtone posameznike in je po svoji naravi bolj socialnega karakterja. 
Oba pojma se pogosto zamešavata in zamenjujeta; pojem »narodna pripadnost« se 
včasih uporablja za označevanje posameznikov, ki so rojeni v drugi nacionalni 


34 Okvirna konvencija za varstvo narodnih manjšin (Framework Convention for the Protection 
of National Minorities, ETS No. 157). Odbor ministrov Sveta Evrope jo je sprejel 10. 
novembra 1994, http://conventions.coe.int/Treaty/en/Treaties/html/157.htm (11. 2. 2011). 

35 V tej zvezi je za nas zanimiv obrazložitveni memorandum, ki izrecno navaja, da Okvirna 
konvancija za varstvo narodnih manjšin ne vsebuje definicije pojma »narodna manjšina«. 
Sprejet je bil pragmatični pristop, temelječ na spoznanju, da na tedanji stopnji ni bilo mogoče 
doseči definicije, ki bi uživala splošno podporo vseh držav članic Sveta Evrope. Framework 
Convention for the Protection of National Minoritites, ETS No. 157, Explanatory Report, 
para. 12, http://conventions.coe.int/Treaty/EN/Reports/Html/157.htm (11. 2. 2011). 

3 Declaration on the Rights of Persons Belonging to National or Ethnic, Religious and 
Linguistic Minorities, A/RES/47/135, 18 December 1992, 
http://www.un.org/documents/ga/res/47/a47r135.htm (11.2. 2011). 

37 Skozi vso 20. stoletje je bilo v mladi grški državi (1832-) vprašanje obstoja rasne/etnične 
manjšine tabu tema »z nevarnimi posledicami za njeno etnično in ozemeljsko celovitost«. 
Posledica tega je, da nobena grška politična stranka ali nevladna organizacija ni nikoli 
sprožila resne javne debate na to temo. 

državi. V tem obsegu sta narodna pripadnost in narodnost prekrivajoča se 
koncepta." 


Razen tega je zelo težko natančno opredeliti razliko med »nacionalnim izvorom« in 
»pripadnostjo narodni manjšini« ter med »etničnim izvorom« in »pripadnostjo 
etnični manjšini«. V estonski zakonodaji je npr. eden od osnovnih elementov 
definicije pripadnikov narodne manjšine ta, da »se razlikujejo od Estoncev po 
njihovi etnični pripadnosti, kulturnih in religioznih posebnostih ali jeziku« (3. alinea 
1. člena Zakona o kulturni avtonomiji za narodne manjšine iz leta 1993). V tej 
definiciji je pripadnost določeni etnični skupini odločilna za kvalifikacijo skupine 
kot narodne manjšine. V drugih državah članicah EU je pojem »nacionalni izvor« 
formuliran bolj široko in pokriva tako nacionalni izvor (kot je le-ta opisan zgoraj) 
kot tudi etnični izvor.“ Kljub takšnim primerom prekrivanja pa je seveda jasno, da 
se ti pojmi ne morejo uporabljati izmenjaje - čeprav ima lahko pripadnik narodne 
manjšine drugačen etnični izvor od večine, oseba drugačnega etničnega izvora ne 
pomeni nujno, da je posameznik pripadnik narodne manjsine.*' Nekatere države 
članice EU so si prizadevale preprečiti kakršnokoli zmedo s tem, da so v relevantno 
zakonodajo vključile jasne definicije obeh pojmov, ali so celo navedle, katere 
skupine v državi se naj obravnavajo kot nacionalne ali etnične manjšinske skupine. 
Lep primer takšnega pristopa je npr. poljska zakonodaja (2. člen Zakona o narodnih 
in etničnih manjšinah ter regionalnih jezikih iz leta 2005), ki natančno opredeljuje 
kriterije, ki jih mora izpolnjevati neka skupina poljskih državljanov, da je mogoče 
govoriti o narodni oziroma etnični skupini. Ti kriteriji so naslednji:" a) manjša 
številčnost od ostale poljske populacije; b) bistveno razlikovanje od ostalih 
državljanov, kar se tiče njihovega jezika, kulture ali tradicije; c) prizadevanje po 
ohranitvi lastnega jezika, kulture ali tradicije; d) zavest o lastni zgodovinski 
nacionalni oziroma etnični identiteti in težnja po njenem izražanju in zaščiti; e) 
prisotnost skupine in njenih prednikov na sedanjem poljskem teritoriju najmanj sto 
let; f) identifikacija narodne manjšine oziroma neidentifikacija etnične manjšine z 
narodom njene države. 


38 Ta problem je bil elegantno rešen z dodanima 2. in 3. odstavkom 1. člena Konvencije o 
odpravi vseh oblik rasne diskriminacije, ki pojasnjujeta, da pojem narodnost ni zaobsežen v 
terminu »rasna diskriminacija«. 

3 The Law on Cultural Autonomy for National Minorities, 
http://www.unhcr.org/refworld/category, LEGAL,,,EST,3ae6b51810,0.html (31. 8. 2009). 

4 Takšen je primer ne-diskriminacijske zakonodaje Litve (Zakon o enakem obravnavanju iz 
leta 2003). Law on Equal Treatment, L. 18 novembre 2003 No. IX - 1826, 
http://host.uniroma3.it/progetti/cedir/cedir/Lex -doc/Lit 1 2003a.pdf (31. 8. 2009). 

“| Vendar je to stališče še vedno predmet debate. V teoriji je mogoče najti tudi argumente, da 
je pojem »narodna manjšina« širši od pojma »etnična manjšina« in celo, da »narodna 
manjšina« lahko vključuje etnične, verske ali jezikovne manjšine. 

4 polish Act of 6 January 2005 on national and ethnic minorities and on the regional 
languages, http://www.mswia.gov.pl/download.php?s<1 &id=2327 (31. 8. 2009). 

Prav tako je v navedenem zakonu izrecno navedeno, katere skupine se priznavajo za 
narodne in katere za etnične manjšine v smislu zakona.“ Čeprav se zdi, da ima 
takšen pristop svojo prednost v jasnosti in dorečenosti, so zanj značilni tudi nekateri 
problematični elementi, kot je to bilo pojasnjeno z razpravo o tej zakonodajni 
definiciji v poročilu poljske parlamentarne sluzbe.“* Komentar (Comments of the 
Polish Parliamentary Office to the Draft National Minorities Act) ponazarja, da je 
eksplicitno priznanje in razlikovanje med etničnimi in narodnimi manjšinami zelo 
kontroverzno vprašanje, ki lahko poenostavi kompleksno realnost v raznoliki družbi 
ter povzroči neželene in nepotrebne družbene delitve. Zato ni posebej presenetljivo, 
da večina zakonodaj držav članic EU ni sledila poljskemu zakonodajnemu pristopu 
in tako ni uvedla jasnega razlikovanja med narodnimi in etničnimi manjšinami. 


2.2.3 Jezik 


Diskriminacija glede na jezik ali regionalni naglas je pogosto tesno povezana z 
neenakim obravnavanjem na podlagi nacionalnega ali etničnega izvora. Čeprav 
pravo EU (člen 13 PES oziroma sedaj člen 19 PDEU) izrecno ne navaja jezika, 
barve kože ali porekla kot ločenih zaščitenih podlag diskriminacije, to ne pomeni, da 
te značilnosti ne bi mogle biti zaščitene kot del podlage rase ali etnične pripadnosti, 
v kolikor so neločljivo povezane z raso ali etničnim izvorom. Pri pojasnjevanju 
konceptov rase in etnične pripadnosti je Evropsko sodišče za človekove pravice 
odločilo, da so jezik, vera, narodnost ali kultura lahko neločljivo povezani z raso 
(zadeva Timishev proti Rusiji). Treba je omeniti, da oba instrumenta Sveta Evrope, 
pomembna za varstvo narodnih, etničnih in jezikovnih manjšin - Okvirna konvencija 
za varstvo narodnih manjšin iz leta 1994 in Evropska listina o regionalnih ali 


43 Status narodne manjšine je priznan Belorusom, Čehom, Litvancem, Nemcem, Armencem, 
Rusom, Slovakom, Ukrajincem in Židom, medtem ko med etnične manjšine spadajo 
Karimianci, Lemkovianci, Romi in Tatari. 

“ Ta zakon finalizira pomen terminov »narodna manjšina« in »etnična manjšina« in 
specificira na katere skupine se ta dva termina nanašata. Prvi koncept se uporablja za etnične 
skupnosti, ki sebe identificirajo z narodi njihovih lastnih držav, medtem ko se drugi uporablja 
za ne-nacionalne skupnosti. To je formalna delitev, ki poenostavlja družbeno kompleksne 
etnične identitete pripadnikov manjšinskih skupin, in je tudi privedla do protestov med 
nekaterimi manjšinami. Ko je Sejm (poljski parlament) novembra 2004 sprejel Zakon o 
manjšinah in ga poslal senatu, so senatorji prejeli pismo Združenja skupnosti židovske 
veroizpovedi na Poljskem, Združenja poljskih Tatarov in poljske romske zveze o protestu 
zoper delitev na »narodne« in »etnične« manjšine. Te organizacije so bile mnenja, da so 
relevantna zakonska določila »skrajno poniževalna« in so izrazile svoj protest zoper 
povezovanje njihovega pomena ločene nacionalne identitete z obstojem države. Delitev lahko 
tudi povzroča grenkobo med tistimi, ki so bili klasificirani kot etnične manjšine, kot npr. 
Romi in Lemkovianci, ki imajo omejene parlamentarne volilne pravice. Vendar je namen 
Zakona o manjšinah, čeprav ne vključuje volilnih pravic, zajamčiti enake pravice obema 
vrstama manjšin. 

manjšinskih jezikih iz leta 1992," nalagata državam pogodbenicam specifične 
obveznosti glede uporabe manjšinskih jezikov. Vendar nobeden od teh dveh 
instrumentov ne definira pomena »jezika«. Tretji odstavek 6. člena ECHR 
eksplicitno določa nekatera obvezna in minimalna jamstva v kazenskem postopku, 
kot npr. da vsakdo uživa pravico, da je takoj in v jeziku, ki ga razume, podrobno 
seznanjen o bistvu in vzrokih obtožbe, ki ga bremeni, kakor tudi pravico do 
brezplačne pomoči tolmača, če ne razume ali ne govori jezika, ki se uporablja pred 
sodiščem. 


Podlaga »jezika« per se ne predstavlja posebne zaščitene značilnosti v ne- 
diskriminacijskih direktivah EU, čeprav se pojavlja kot ločena podlaga 
diskriminacije v vseh pomembnejših mednarodnih in evropskih pravnih dokumentih 
o človekovih pravicah (npr. 26. člen ICCPR, drugi odstavek 2. člena ICESCR, 14 
člen ECHR in prvi odstavek 21. člena Listine EU o temeljnih pravicah). Vendar je 
lahko zaščitena tudi z določili Direktive 2000/43/ES v kolikor jo je mogoče povezati 
z raso ali narodnostjo in tudi Evropsko sodišče za človekove pravice jo lahko 
obravnava v okviru te podlage. Iz sodne prakse Sodišča EU pa izhaja, da je podlaga 
jezika lahko zavarovana tudi s podlago državljanstva v kontekstu prava EU o 
prostem gibanju oseb (npr. zadeva Groener). Vodilni primer, v katerem je 
Evropsko sodišče za človekove pravice obravnavalo vprašanje jezika kot podlage 
diskriminacije, se navezuje na kontekst izobraževanja. V belgijski jezikovni zadevi 
se je skupina staršev pritožila, da je nacionalna zakonodaja o zagotavljanju 
izobraževanja diskriminatorna na podlagi jezika.“ Glede francosko govorečih in 
nizozemsko govorečih skupnosti v Belgiji je belgijska zakonodaja določala, da bo 
izobraževanje, ki ga zagotavlja ali subvencionira država, potekalo bodisi v 
francoskem bodisi v nizozemskem jeziku, odvisno od tega, ali se določena regija 
šteje za francosko ali za nizozemsko. Starši francosko govorečih otrok, živečih v 
nizozemsko govoreči regiji, so se pritožili, da takšna zakonodajna ureditev 
preprečuje ali znatno otežuje njihovim otrokom izobraževanje v francoskem jeziku. 


45 Okvirna konvencija za varstvo narodnih manjšin (Framework Convention for the Protection 
of National Minorities, CETS No. 157). Odbor ministrov Sveta Evrope jo je sprejel 10. 
novembra 1994, http://conventions.coe.int/Treaty/en/Treaties/html/157.htm (11. 2. 2011); 
European Charter for Regional or Minority Languages, CETS No.: 148, Strasbourg, 5. 11. 
1992, 

http://conventions.coe.int/treaty/en/Treaties/Html/148.htm (14. 3. 2011). 

“© Anita Groener v. Minister for Education and the City of Dublin Vocational Educational 
Committee, ECJ, Case C-379/87, [1989] ECR 3967, 28 November 1989, 
http://eur-lex.europa.eu/LexUriServ/LexUriServ.do?urizCELEX:61987J0379:EN:HTML (14. 
3. 2011). 

7 Case ‘relating to certain aspects of the laws on the use of languages in education in 
Belgium' v. Belgium, ECtHR, Application nos. 1474/62; 1677/62; 1691/62; 1769/63; 
1994/63; 2126/64, 23 July 1968, 
http://cmiskp.echr.coe.int/tkp 197/view.asp?item=2 &portal=hbkm&action=html&highlight=1 
474/62.&sessionid=70096072&skin=hudoc-en (14. 3. 2011). 

Evropsko sodišče za človekove pravice je ugotovilo, da je v konkretnem primeru 
sicer res prišlo do razlike v obravnavanju, vendar je bilo takšno razlikovanje 
opravičeno. Takšna odločitev Evropskega sodišča za človekove pravice je temeljila 
na ugotovitvi, da so regije pretežno enojezične. Razlika v obravnavanju je bila zato 
upravičena, saj ni bilo mogoče zagotoviti poučevanja v obeh jezikih. Poleg tega 
družinam ni bilo prepovedano uporabiti možnosti zasebnega izobraževanja v 
francoščini v nizozemsko govorečih regijah. 


Nadaljnja pojasnila glede učinkovanja zaščitene podlage jezika je mogoče najti v 
zanimivi zadevi," ki jo je obravnaval Odbor ZN za človekove pravice (HRC), ki je 
pristojen za interpretiranje Mednarodnega pakta o državljanskih in političnih 
pravicah (ICCPR) ter nadziranje skladnosti ravnanja držav pogodbenic z njegovimi 
določbami. V tej zadevi so pritožniki pripadali manjšinski skupini evropskega 
porekla, ki je v preteklosti uživala politično avtonomijo in je potem prišla pod 
namibijsko državno oblast. Jezik, ki ga je uporabljala ta skupina, je bil južnoafriška 
angleščina. Pritožniki so se pritožili, da so v sodnih postopkih morali uporabljati 
angleščino namesto njihovega maternega jezika. Pritožili so se tudi zoper politiko 
države o zavračanju odgovorov v južnoafriški angleščini na vsa ustna ali pisna 
sporočila pritožnikov, čeprav so obstajale možnosti, da se jim zagotovijo odgovori v 
tem jeziku. Odbor za človekove pravice je odločil, da v tem primeru ni prišlo do 
kršitve pravice do poštenega sojenja, zagotovljene s tretjim odstavkom 14. člena 
ICCPR, ker pritožniki niso mogli dokazati, da je uporaba angleščine med sodnimi 
postopki negativno vplivala na njihov položaj. Iz tega je mogoče sklepati, da se 
pravica do brezplačne pomoči tolmača v sodnem postopku ne razteza na situacije, v 
katerih gre zgolj za to, da uporabljani jezik ni materni jezik domnevne žrtve. Pravica 
do tolmača tako vključuje samo tiste primere, v katerih žrtev ni sposobna v zadostni 
meri razumeti ali komunicirati v tem jeziku. Poleg tega je Odbor za človekove 
pravice v tej zadevi odločil, da je uradna politika države zavračanja komuniciranja v 
jeziku, različnem od uradnega jezika (angleščina), predstavljala kršitev pravice do 
enakosti pred zakonom na podlagi jezika. Medtem ko država lahko sama izbere njen 
uradni jezik, mora po drugi strani tudi omogočiti, da uradni uslužbenci posredujejo 
odgovore v drugih jeziki, če to seveda lahko storijo. 


Iz definicije o rasni diskriminaciji, ki jo vsebujejo zakonodaje mnogih držav, je 
jasno razvidno, da pojem rase ali etničnega izvora eksplicitno pokriva tudi jezik. V 
drugih državah ostaja to vprašanje odprto. Na Nizozemskem npr. razlikujejo med 
prepovedjo govoriti tuji jezik (kar bi predstavljalo diskriminacijo, neposredno 
osnovano na rasi) in zahtevo po govorjenju nizozemskega jezika (kar sicer ne bi 
pomenilo neposredne diskriminacije na rasni podlagi, ampak posredno 


48 J.G.A. Diergaardt (late Captain of the Rehoboth Baster Community) et al. v. Namibia, 
Communication No. 760/1997, U.N. Doc. CCPR/C/69/D/760/1997, 6 September 2000, 
http://www.unhchr.ch/tbs/doc.nsf/(Symbol)/b8e8735da046c62bc125696c00301a0a?Opendoc 
ument (14. 3. 2011). 

diskriminacijo). Iz tega je mogoče sklepati, da se jezik obravnava zgolj kot dejanski 
sestavni del etnične in rasne podlage, v kolikor gre seveda za tuji jezik. Nekatere 
nacionalne zakonodaje navajajo jezik kot ločeno podlago diskriminacije (npr. prvi 
odstavek 6. člena finskega Ne-diskriminacijskega zakona).? 


2.2.4 Religija v kontekstu rase in etične pripadnosti 


Zadnje zahtevno vprašanje, ki je relevantno v tem kontekstu, se nanaša na 
razlikovanje med rasno ali etnično diskriminacijo ter diskriminacijo na podlagi vere. 
Diskriminiranje Židov in Muslimanov je npr. mogoče brez posebnih težav 
kategorizirati na oba načina. To pa povzroča posebne probleme, če se zaščita pred 
rasno diskriminacijo, ki jo določena pravna ureditev ponuja, razlikuje od zaščite 
pred versko diskriminacijo. Takšno razlikovanje lahko zasledimo v tekstu obeh 
najpomembnejših ne-diskriminacijskih direktiv EU -— Direktiv 2000/43/ES in 
2000/78/ES. Religija je z Direktivo 2000/78/ES o enakosti pri zaposlovanju izrecno 
zaščitena kot ločena podlaga diskriminacije. Vendar bo domnevna žrtev verske 
diskriminacije morda želela povezati religijo s podlago rase, saj je dejanski obseg 
varstva pred rasno diskriminacijo, ki ga trenutno zagotavlja ne-diskriminacijsko 
pravo EU, širši od varstva pred versko diskriminacijo. Direktiva 2000/43/ES namreč 
pokriva področje zaposlovanja, kot tudi področje dostopa do blaga in storitev, 
medtem ko se Direktiva 2000/78/ES uporablja le za področje zaposlovanja. To 
problematiko obravnavam ločeno v podpoglavju, ki je namenjeno razpravi o 
konceptu »hkratne raznovrstne«, to je »multiple« diskriminacije. 


2.2.5  Dvomljivost rase 


Rasa se navadno smatra za zelo dvomljivo diskriminacijsko podlago. Neenako 
obravnavanje na podlagi rase je le redko mogoče šteti za sprejemljivo. Zakonodaje 
mnogih držav članic EU vsebujejo jasno definicijo, ki v glavnem absolutno ali 
skoraj absolutno prepoveduje razlikovanje na podlagi rase. V kolikor ima ne- 
diskriminacijska zakonodaja odprt značaj (to pomeni, da ne vsebuje taksativnega 
seznama diskriminacijskih podlag in da daje odprte možnosti za upravičenja), je 
navadno jasno iz sodne prakse, da so klasifikacije na podlagi rase dvomljive in jih je 
skoraj nemogoče upravičiti. To je še posebej jasno razvidno iz sodne prakse 
Evropskega sodišča za človekove pravice. V zvezi z njegovo sodno prakso glede 
diskriminacije na podlagi rase je mogoče razlikovati med dvema različnima 
situacijama. Evropsko sodišče za človekove pravice je obravnavalo tožbe v rasno 
inspiriranih zadevah nečloveškega in ponižujočega ravnanja, kot je npr. rasno 
policijsko nasilje (v tem kontekstu je dosledno vztrajalo pri odločitvi, da 
diskriminacija glede na raso per se lahko šteje za ponižujoče ravnanje v smislu 3. 


49 Non-Discrimination Act (21/2004) (as amended by several acts, including No. 84/2009), 
Ministry of Employment and the Economy, Finland, January 2010, Unofficial translation, 
section 6(1), http://www. finlex.fi/fi/laki/kaannokset/2004/en20040021.pdf (14. 3. 2011). 

člena ECHR)."" Te primere, iz katerih so jasno razvidna rasno motivirana dejanja in 
dejanja, temelječa na rasnih predsodkih, je mogoče razlikovati od zadev, ki se 
dejansko nanašajo na različno obravnavanje na podlagi rase ali etničnega izvora. V 
slednjih primerih je Evropsko sodišče za človekove pravice okvalificiralo raso in 
etnični izvor kot »dvomljivo« podlago diskriminacije. To je zlasti razvidno iz zadev 
Timishev in Sejdič, o katerih je tekla diskusija že zgoraj. V obeh zadevah je 
Evropsko sodišče za človekove pravice pojasnilo, da je rasno diskriminacijo 
potrebno obravnavati kot tako zelo krivično, da skorajda ni primerov, ko bi lahko 
diskriminacijo na podlagi rase ali etničnega izvora šteli za upravičeno.” Ta 
odločitev Evropskega sodišča za človekove pravice je v izrazitem nasprotju z 
njegovimi prejšnjimi sodbami v zvezi z neenakim obravnavanjem Ciganov, kot je to 
mogoče razbrati npr. iz zadeve Chapman proti Združenemu kraljestvu." Čeprav je 
Evropsko sodišče za človekove pravice priznalo poseben značaj problemov Ciganov 
v tej zadevi, ga to ni privedlo do sklepa, da je primer de facto neenakega 
obravnavanja, temelječega na statusu Ciganke ali njenem etničnem izvoru dvomljiv, 
niti ni zahtevalo navedbe posebej tehtnih razlogov v opravičilo. Vendar je mogoče 


5 Npr. zadeva Nachova in drugi proti Bolgariji. Nachova and others v. Bulgaria, ECtHR, 
Applications nos. 43577/98 and 43579/98, 6 July 2005, 
http://cmiskp.echr.coe.int/tkp197/view.asp?item=1 &portal=hbkm&action=html &highlight=n 
achova&sessionid=69214383 &skin=hudoc-en (14. 9. 2010). 

5! Striktnost presoje Evropskega sodišča za človekove pravice glede dopustnosti 
diskriminacije glede na raso ali etnično pripadnost je med drugim razvidna iz njegovih 
navedb, da v sodobni demokratični družbi, ki sloni na načelih pluralizma in spoštovanja 
različnih kultur, ni mogoče objektivno opravičiti nobene razlike v obravnavanju, ki temelji 
izključno ali v znatnem obsegu na etničnem izvoru osebe. Timishev v. Russia, ECtHR, 
second section, Applications nos. 55762/00 and 55974/00, judgement, Strasbourg, 13 
December 2005, Final 13. 3. 2006, para. 58, 

http://cmiskp.echr.coe.int/tkp197/view.asp?item< 1 &portal=hbkmé&action=html &highlight=ti 
mishev&sessionid=69576120&skin=hudoc-en (11. 10. 2010); Sejdič and Finci v. Bosnia and 
Herzegovina, ECtHR, Application nos. 27996/06 and 34836/06, 22 December 2009, para. 44, 
http://cmiskp.echr.coe.int/tkp197/view.asp?item< 1 &portal=hbkm&action=html&highlight=2 
7996/06&sessionid=701 11150&skin=hudoc-en (11. 10. 2010). 

52 Sally Chapman je po rojstvu Ciganka in je vedno potovala na območju Hertfordshire v 
Veliki Britaniji. Leta 1985 je kupila zemljiško parcelo z namenom, da bi prenehala z 
nomadskim načinom življenja in mirno živela v mobilnem domu na deželi. Vendar ji je 
mestni svet povedal, da ji ni dovoljeno živeti na tem zemljišču, ker se je slednje nahajalo v 
mestnem zelenem pasu, nacionalna in planska politika pa ima prednost pred njenimi 
potrebami in interesi. Evropsko sodišče za človekove pravice je odločilo, da v konkretnem 
primeru ni bila podana kršitev določb 14. čl. ECHR, ker ni šlo za pomanjkanje objektivnega 
in razumnega upravičenja glede sprejema ukrepov zoper tožnico. Chapman v. The United 
Kingdom, ECtHR, 18 January 2001, http://www.escr- 
net.org/usr doc/Chapman v the UK Decision.doc (1. 9. 2009). Podobno stališče je 
Evropsko sodišče za človekove pravice zavzelo tudi v zadevah Buckley proti Združenemu 
kraljestvu (15. september 1996), Jane Smith proti Združenemu kraljestvu (18. januar 2001), 
Coster proti Združenemu kraljestvu (18. januar 2001), Beard proti Združenemu kraljestvu (18. 
januar 2001) in Lee proti Združenemu kraljestvu (18. januar 2001). 

reči, da ta sodba zadeva atipičen primer etnično inspiriranega neenakega 
obravnavanja, saj ni šlo za jasen primer neugodnega obravnavanja Ciganke v 
primerjavi z Ne-ciganom. Na podlagi zadeve Timishev in predhodne sodne prakse 
Evropskega sodišča za človekove pravice, v kateri se je to sodišče izreklo, da »se 
dobro zaveda bistvenega pomena boja proti rasni diskriminaciji v vseh njenih 
oblikah in manifestacijah«," je mogoče pričakovati, da bo Evropsko sodišče za 
človekove pravice manj popustljivo, če mu bo predložen v presojo bolj očiten 
primer neenakega obravnavanja Ciganov. 


Ob upoštevanju splošnega dojemanja dvomljivosti rasne in etnične podlage je zelo 
verjetno, da bodo nacionalna sodišča in Sodišče EU striktno preučila vse primere 
neposredne diskriminacije, temelječe na teh dveh podlagah. Vendar je v luči 
morebitnega vpliva precedensov Evropskega sodišča za človekove pravice, kot je 
npr. zadeva Chapman ter ob upoštevanju pomanjkanja konsenza glede definicije 
rasnih in etničnih skupin težko napovedati, kaj se bo zgodilo, če se bodo pred sodišči 
držav članic EU znašli bolj kontroverzni primeri. Uniformna in široka definicija, ki 
bi jo določilo Sodišče EU in bi jo spremljala jasna drža glede ravni natančnega 
nadzora, bi prišla verjetno še najbolj prav, kar se tiče garantiranja zadostne ravni 
(pravnega) varstva pred rasno diskriminacijo. 


2.2.6  Narodnost oziroma narodnostni izvor in državljanstvo 


Podlagi »narodnost« in »drzavljanstvo« predstavljata poseben problem ne- 
diskriminacijske zakonodaje. Navadno se v praksi razlikuje med dvema različnima 
situacijama. Najprej se zastavlja vprašanje, ali se ne-diskriminacijska zakonodaja 
posamezne države članice EU uporablja tudi za nedržavljane, ki se nahajajo na 
njenem ozemlju, to je, ali se nedržavljani lahko sklicujejo na zaščito, ki jo zagotavlja 
takšna zakonodaja. Na to vprašanje je mogoče odgovoriti pritrdilno, če vzamemo v 
poštev, da je v obeh direktivah EU, sprejetih na podlagi člena 13 PES oziroma sedaj 
člena 19 PDEU (Direktiva 2000/43/ES o rasni enakosti in Direktiva 2000/78/ES o 
enakosti pri zaposlovanju) zapisano, da se njune določbe uporabljajo za »vse 
osebe«."" To pa je očitno pojem, ki je dovolj širok, da obsega tako državljane kot 
nedržavljane. Razen tega je v uvodu obeh omenjenih direktiv poudarjeno, da se 
prepoved diskriminacije uporablja tudi za državljane tretjih držav." 


5 Jersild v. Denmark, ECtHR, Application no. 15890/89, 23 september 1994, 830, 
http://cmiskp.echr.coe.int/tkp197/view.asp?item=1 &portal=hbkm&action=html &highlight=Je 
rsild%20%7C%20v.%20%7C%20Denmark &sessionid=69602330&skin=hudoc-en (1. 9. 
2009). 

> Prvi odstavek 3. člena Direktive Sveta 2000/43/ES in prvi odstavek 3. člena Direktive Sveta 
2000/78/ES. 

>> Tč, 13 uvodnega dela Direktive Sveta 2000/43/ES in tč. 12 uvodnega dela Direktive Sveta 
2000/78/ES. 

Drugo pomembno vprašanje pa je, ali ne-diskriminacijsko pravo pokriva vse 
primere neenakega obravnavanja na podlagi državljanstva. V tem pogledu se pristop 
k diskriminaciji na podlagi državljanstva razlikuje od tistega, ki je značilen za 
diskriminacijo na podlagi rase ali etničnega izvora, tako na mednarodni in evropski 
pravni ravni, kakor tudi na ravni zakonodaj držav članic EU. Konvencija o odpravi 
vseh oblik rasne diskriminacije (drugi in tretji odstavek 1. člena) in Direktiva EU o 
rasni enakosti (drugi odstavek 3. člena) npr. državam pogodbenicam oziroma 
državam članicam ne prepovedujeta razlikovanja na tej podlagi, medtem ko Listina 
EU o temeljnih pravicah (drugi odstavek 21. člena) in PES (člen 12) oziroma sedaj 
PDEU (člen 18) vsebujeta eksplicitni ne-diskriminacijski klavzuli, ki se nanašata na 
diskriminacijo na podlagi državljanstva. To navidezno protislovje znotraj ne- 
diskriminacijskega prava EU je mogoče pojasniti z ozadjem različnih določb. 
Določila člena 12 PES (sedaj člena 18 PDEU) in posledično tudi drugega odstavka 
21. člena Listine EU o temeljnih pravicah so namenjena odpravi vsakršnega 
razlikovanja pri obravnavanju državljanov EU in se po navadi tolmačijo v tesni 
zvezi z določbami PES oziroma sedaj PDEU o prostem gibanju oseb. Manj ugodno 
obravnavanje državljanov drugih držav članic EU utegne ovirati udejanjanje 
njihovih pravic, ki izvirajo iz svoboščine prostega gibanja znotraj notranjega trga in 
ga je zato treba preprečiti. Kar zadeva državljane tretjih držav pa seveda ne obstaja 
podobna potreba po enakem obravnavanju zaradi ekonomskih razlogov in razlogov 
notranjega trga. Potemtakem državljani tretjih držav na splošno ne spadajo v okvir 
ne-diskriminacijskih klavzul, vsebovanih v PDEU (oziroma prej v PES)."" Sodišče 
EU je glede tovrstnih vprašanj izoblikovalo zelo niansirano sodno prakso. 
Razumljivo je, da so države članice pri snovanju Direktive o rasni enakosti 
(Direktiva 2000/43/ES) želele pustiti to sodno prakso nedotaknjeno in so 
diskriminacijo na podlagi državljanstva enostavno izvzele iz materije, ki jo direktiva 
pokriva. Tako je mogoče reči, da diskriminacijo na podlagi državljanstva še naprej 
urejajo »običajne« določbe PES (sedaj PDEU) ter sodna praksa Sodišča EU in ne 
torej specifične pravne norme o enakosti, vsebovane v t. i. direktivah EU o enakosti 
(Direktivi Sveta 2000/43/ES in 2000/78/ES). 


Rezultat takšne izključitve državljanstva iz pravnega okvira ne-diskriminacijskih 
direktiv EU, sprejetih na podlagi člena 13 PES (sedaj člena 19 PDEU) je bil, da 
posamezne države članice EU, kot npr. Bolgarija," v njihovih ne-diskriminacijskih 
zakonodajah državljanstva niso uvrstile med diskriminacijske podlage. Toda tudi v 
teh državah je potrebno zagotoviti, da je raven pravnega varstva pred diskriminacijo, 
podeljena nedržavljanom, enaka ravni, ki jo zagotavljajo temeljni mednarodnopravni 


5€ Vendar so možne nekatere izjeme, ki temeljijo na različnih pravnih konstruktih (npr. 
družinski člani državljanov EU so lahko postavljeni v različno situacijo, ravno tako kot 
uslužbenci v institucijah EU). 

" V Bolgariji so nedržavljani pravno zaščiteni pred diskriminacijo na podlagi državljanstva 


samo z uresničevanjem osnovnih pravic človeka, ki jih ščitijo pravno zavezujoči mednarodni 
instrumenti. 

dokumenti, kot sta Mednarodni pakt o državljanskih in političnih pravicah (ICCPR) 
iz leta 1966 in Evropska konvencija o varstvu človekovih pravic in temeljnih 
svoboščin (ECHR) iz leta 1950. V drugih državah članicah so se odločili za 
drugačen pristop: veliko število držav je državljanstvo vključilo v njihov 
zakonodajni seznam prepovedanih podlag diskriminacije. 


Definicije pojma »državljanstvo« se zelo razlikujejo in se včasih zamenjujejo s 
pojmom narodnosti, kar v praksi povzroča precejšnjo zmedo. Konvencija o odpravi 
vseh oblik rasne diskriminacije npr. definira »drzavljanstvo« zgolj kot 
»državljanstvo«, medtem ko Direktiva o rasni enakosti (Direktiva Sveta 
2000/43/ES), ki sicer izvzema to kategorijo, omenja »državljane tretjih držav in 
osebe brez državljanstva«. V pravnih ureditvah držav članic EU se »narodnost« 
včasih uporablja za označevanje narodnih manjšin in podlage nacionalnega izvora, 
medtem ko se »državljanstvo« omenja kot posebna podlaga razlikovanja. 
Preciznejšo definicijo lahko najdemo v Evropski konvenciji o državljanstvu iz leta 
1997," ki v točki a 2. člena določa, da »državljanstvo pomeni pravno vez med osebo 
in državo in ne označuje etničnega izvora osebe«. Medtem ko ta konvencija ni 
doživela široke ratifikacije, njena definicija državljanstva temelji na pravilih 
mednarodnega javnega prava (zadeva Nottebohm)'" in jo je kot takšno potrdila tudi 
Evropska komisija za boj proti rasizmu in nestrpnosti (ECRI)." Termin »nacionalni 
izvor«" se nanaša na državo, narod ali kraj porekla posameznika in se lahko 
sprejme za označevanje prejšnjega državljanstva neke osebe, ki ga je le-ta izgubila 
ali pridobila z naturalizacijo, ali tudi pripadnosti določenemu narodu znotraj države 
(kot je npr. Škotska v Veliki Britaniji). 


°8 European Convention on Nationality, Council of Europe, CETS No. 166, Strasbourg, 6. 11. 
1997. Konvencija je začela veljati 1. marca 2000, 
http://conventions.coe.int/Treaty/Commun/QueVoulezVous.asp?NT=166&CL=ENG (10. 9. 
2009). 

® V tej zadevi se je Meddržavno sodišče pravice v Haagu izreklo, da je v skladu s prakso 
držav, arbitražnimi in sodnimi odločbami ter mnenji najbolj kvalificiranih pravnih 
strokovnjakov državljanstvo pravna vez, ki temelji na družbenem dejstvu povezanosti, to je 
pristni povezanosti obstoja, interesov in čustev, skupaj z obstojem vzajemnih pravic in 
dolžnosti. The Nottebohm Case (Liechtenstein v. Guatemala), International Court of Justice, 
[1955] ICJ Reports, 4, 23, 6 April 1955, http://www.uniset.ca/naty/maternity/nottebohm.htm 
(10. 9. 2009). 

0 ECRI General Policy Recommendation No. 7 on National Legislation to Combat Racism 
and Racial Discrimination, 13 December 2002, str. 6, 
http://www.coe.int/t/dghl/monitoring/ecri/activities/GPR/EN/Recommendation N7/Recomme 
ndation 7 en.asp (11. 10. 2010). 

ŠI Committee on Economic, Social and Cultural Rights, General comment No. 20: Non- 
discrimination in economic, social and cultural rights (art. 2, para. 2, of the International 
Covenant on Economic, Social and Cultural Rights), UN Doc. E/C.12/GC/20, 2 July 2009, 
para. 24, 

http://www2.ohchr.org/english/bodies/cescr/docs/E.C.12.GC.20.doc (16. 2. 2011). 

V skladu s splošno sprejeto definicijo je državljanstvo izključno pravni in objektiven 
koncept, ki se nanaša na zakonodajo o državljanstvu, veljavno v določeni državi. 
Državljanstvo specifičnega posameznika je mogoče določiti na osnovi takšne 
zakonodaje, kar omogoča ugotovitev, ali je posameznik morda diskriminiran zaradi 
njegovega državljanstva. Toda tudi takšna sorazmerno jasna definicija ne odpravlja 
zmede, saj ni vedno čisto jasno, ali je mišljena prav ta definicija, če država članica v 
njeni notranji zakonodaji prepoveduje neenako obravnavanje na podlagi 
»državljanstva«; pojem državljanstva je malokdaj definiran in notranje pravo držav 
članic se največkrat ne sklicuje na kakršnokoli mednarodno definicijo. Še posebej ni 
povsem jasno, ali nacionalna ne-diskriminacijska zakonodaja, ki se nanaša na 
»državljanstvo«, zajema tudi t. i. apatride oziroma osebe brez državljanstva (ki so 
pravzaprav zelo široka kategorija prebivalstva v nekaterih vzhodnoevropskih 
državah, kot sta npr. Estonija in Latvija) ali osebe, katerih državljanstvo je težko 
določiti zaradi pomanjkanja potrebne nacionalne dokumentacije. Zato je zelo težko 
podati kakršenkoli splošni pregled načina uporabe pojma v Evropi. Odbor ZN za 
ekonomske, socialne in kulturne pravice (CESCR) je koncept državljanstva 
interpretiral zelo široko: »pravice iz Mednarodnega pakta o ekonomkih, socialnih in 
kulturnih pravicah (ICESCR) veljajo za vsakogar, vključno z nedržavljani, kot so 
begunci, prosilci za azil, osebe brez državljanstva, delavci migranti in žrtve 
mednarodne trgovine z ljudmi, ne glede na pravni status in dokumentacijo«. Podlaga 
državljanstva po prepričanju tega Odbora ne bi smela omejevati ali preprečevati 
dostopa do pravic, ki jih zagotavlja ICESCR (npr. vsi otroci v državi, vključno s 
tistimi z nedokumentiranim statusom, imajo pravico do izobraževanja in dostopa do 
zadostne hrane ter cenovno dostopne zdravstvene oskrbe). 


Zadeva Chen se je nanašala na vprašanje," ali ima otrok pravico do prebivanja v eni 
državi članici EU, če je rojen v drugi državi članici, medtem ko je njegova mati, od 


€ Državljanstvo kot osnovno vez med državo in posameznikom države urejajo z njihovimi 
notranjimi zakonodajami. Pri tem pa morajo zakonodajalci držav upoštevati nekatere 
relevantne norme mednarodnega prava. Tako npr. posamezni državi ni treba priznati, da je 
določena oseba pridobila državljanstvo druge države v skladu z zakonodajo slednje, če po 
notranjem pravu prve še ni prenehala biti njen državljan. Prav tako neka država ni dolžna 
priznati pridobitve tujega državljanstva, če je pri tem šlo za izigravanje njenih notranjih 
pravnih predpisov. 

$ Committee on Economic, Social and Cultural Rights, General comment No. 20: Non- 
discrimination in economic, social and cultural rights (art. 2, para. 2, of the International 
Covenant on Economic, Social and Cultural Rights), UN Doc. E/C.12/GC/20, 2 July 2009, 
para. 30, 

http://www2.ohchr.org/english/bodies/cescr/docs/E.C.12.GC.20.doc (16. 2. 2011). 

% Chen v. Secretary of State for the Home Department, ECJ, Case C-200/02 [2004] ECR I- 
9925, 19 October 2004, 

http://curia.europa.eu/jurisp/cgi- 

bin/gettext.pl?where=&lang=en&num=79958980C 19020200&doc=T &ouvert=T &seance=A 
RRET (12. 3 2011). 

katere je otrok odvisen, iz tretje države (države nečlanice). Sodišče EU je bilo 
mnenja, da kadar država članica uvede zahteve, ki jih je treba izpolniti za pridobitev 
državljanstva in so le-te izpolnjene, druga država članica ne more oporekati temu 
upravičenju, kadar se zaprosi za bivališče. Medtem ko Evropska konvencija o 
varstvu človekovih pravic in temeljnih svoboščin (ECHR) zagotavlja višjo raven 
varstva na podlagi državljanstva kot pravo EU, hkrati tudi priznava, da se odsotnost 
pravne vezi državljanstva pogosto pojavlja skupaj s pomanjkanjem dejanskih 
povezav z državo, kar preprečuje domnevni žrtvi, da bi se lahko sklicevala na to, da 
se nahaja v primerljivem položaju z državljani. Bistvo pristopa Evropskega sodišča 
za človekove pravice je, da tesnejša je dejanska vez posameznika z določeno državo, 
zlasti v smislu plačevanja davkov, manj verjetno je, da bo štelo neenako 
obravnavanje glede na državljanstvo za upravičeno. V zadevi Zeibek proti Grčiji je 
bila pritožnici zavrnjena pravica do pokojnine za tiste, ki imajo »velike družine«." 
Medtem ko je imela zahtevano število otrok, eden od njenih otrok ni imel grškega 
državljanstva v času, ko je pritožnica dosegla upokojitveno starost. Ta situacija je 
bila posledica prejšnje odločitve grške vlade, da se odvzame državljanstvo vsej 
družini pritožnice (odločitev je vsebovala nekatere nepravilnosti) in nato ponovno 
izda državljanstvo le trem od štirih otrok pritožnice (četrti otrok je bil že poročen). 
Evropsko sodišče za človekove pravice je ugotovilo, da se je politika preklica 
državljanstva uporabljala zlasti za grške muslimane in da zavrnitev pokojnine ni 
mogoče upravičiti s prizadevanji za ohranitev grškega naroda, saj takšno 
argumentiranje per se predstavlja diskriminacijo glede na narodnostni izvor. 


Pravo EU prepoveduje diskriminacijo glede na državljanstvo samo v posebnem 
kontekstu prostega gibanja oseb. Pravo EU o prostem gibanju oseb priznava 
omejene pravice državljanom tretjih držav. Konvencija o varstvu človekovih pravic 
in temeljnih svoboščin (ECHR) pa nalaga vsem državam članicam Sveta Evrope 
(vključno z vsemi državami članicami EU) obveznost zagotavljanja pravic iz ECHR 
vsem posameznikom znotraj njihove jurisdikcije (vključno z nedržavljani). 
Evropsko sodišče za človekove pravice skrbi za ohranitev ravnotežja med pravico 
držav, da vršijo nadzor nad tem, katere koristi se lahko ponudijo tistim, ki uživajo 
pravno vez z državljanstvom in potrebo po preprečevanju državam, da bi 
diskriminirale tiste, ki so formirali čvrste dejanske vezi z določeno državo. Evropsko 
sodišče za človekove pravice vrši strikten nadzor v zadevah, povezanih s socialno 
varnostjo, če posamezniki lahko izkažejo trdno dejansko vez z državo. Pravica 
držav, da urejajo prehajanje njihovih državnih meja s strani nedržavljanov ter njihov 
vstop in izstop iz države je v mednarodnem javnem pravu splošno uveljavljena in jo 
kot takšno sprejema tudi Evropsko sodišče za človekove pravice. V zvezi s tem je 
Evropsko sodišče za človekove pravice najprej interveniralo v pritožbah v zvezi 
izgonom posameznikov iz držav pogodbenic, kjer se ti srečujejo z nečloveškim ali 


S Zeibek v. Greece, ECtHR, Application no. 46368/06, 9 July 2009, Unofficial translation, 
http://www.strasbourgconsortium.org/common/ajax/document.download.php?docID=4196&d 
ocExt=html (12. 3 2011). 

ponižujočim ravnanjem ali kaznovanjem ali mučenjem (kršitev 3. člena ECHR)” v 
namembni državi ali kadar so oblikovali močne družinske vezi v državi gostiteljici, 
ki bi bile pretrgane, če bi bil posameznik prisiljen zapustiti to državo (kršitev 8. 
člena ECHR), čeprav so možnosti za uspeh pritožnikov v slednjem primeru 
bistveno manjše. 


V zadevah C proti Belgiji in Moustaguim proti Belgiji je pritožnikoma (maroškima 
državljanoma), ki sta bila obsojena za kazniva dejanja, grozil izgon iz Belgije. 
Pritožila sta se, da takšna ureditev predstavlja diskriminacijo glede na državljanstvo, 
ker niti belgijskih državljanov niti državljanov drugih držav članic EU ni mogoče 
izgnati iz države v podobnih okoliščinah. Evropsko sodišče za človekove pravice je 
odločilo, da pritožnika nista v primerljivem položaju z belgijskimi državljani, ker 
državljani v skladu s 3. členom Protokola št. 4 k ECHR uživajo pravico ostati v svoji 
matični državi. V danem primeru pa je po mnenju Evropskega sodišča za človekove 
pravice upravičeno tudi različno obravnavanje med državljani tretjih držav in 
državljani drugih držav članic EU, saj je EU izoblikovala poseben pravni red, kot 
tudi institut državljanstva EU." Te primere je zanimivo primerjati s situacijami, v 
katerih je pritožnik razvil tesne dejanske povezave z državo gostiteljico skozi daljše 
obdobje njegovega bivanja v tej državi ter plačevanja davkov in drugih prispevkov v 
državno blagajno. V zadevi Andrejeva proti Latviji je pritožnica prej bila 
državljanka nekdanje Sovjetske zveze s pravico do stalnega bivališča v Latviji." 
Latvijska zakonodaja je pritožnico klasificirala kot osebo, ki je v obdobju pred 
osamosvojitvijo delala zunaj Latvije (kljub dejstvu, da je pritožnica delala na istem 
delovnem mestu znotraj latvijskega teritorija pred in po neodvisnosti). Njena 
pokojnina je tako bila izračunana na podlagi časa, ki ga je pritožnica preživela na 
istem delovnem mestu po osamosvojitvi. V nasprotju s tem pa so bili latvijski 


% Npr. zadeva Chahal proti Veliki Britaniji. Chahal v. the United Kingdom, ECtHR, 
Application no. 22414/93, 15 November 1996, 
http://cmiskp.echr.coe.int/tkp197/view.asp?item=1 &portal=hbkm&action=html &highlight=2 
2414/93&sessionid=70125686&skin=hudoc-en (12. 3 2011). 

% Npr. zadeva Abdulaziz, Cabales in Balkandali proti Veliki Britaniji. Abdulaziz, Cabales and 
Balkandali v. the United Kingdom, ECtHR, Application nos. 9214/80; 9473/81 and 9474/81, 
28 May 1985, 
http://cmiskp.echr.coe.int/tkp197/view.asp?action=html&documentId=695293 &portal=hbkm 
&source=externalb ydocnumber&table=F69 A27FD8FB86142BF01C1166DEA398649 (15. 9. 
2009). 

% C. v. Belgium, ECtHR, Application no. 21794/93, 7 August 1996, 
http://cmiskp.echr.coe.int/tkp197/view.asp?item=1 &portal=hbkm&action=html &highlight=2 
1794/93&sessionid=70133822&skin=hudoc-en (12. 3 2011); Moustaquim v. Belgium, 
ECtHR, Application no. 12313/86, 18 February 1991, 
http://cmiskp.echr.coe.int/tkp197/view.asp?item<1 &portal=hbkm&action=html &highlight=1 
2313/86&sessionid=70132857&skin=hudoc-en (12. 3 2011). 

© Andrejeva v. Latvia, ECtHR, Application no. 55707/00, 18 February 2009, 
http://cmiskp.echr.coe.int/tkp197/view.asp?item<1 &portal=hbkm&action=html &highlight=5 
5707/00&sessionid=70133822&skin=hudoc-en (12. 3 2011). 

državljani na enakem delovnem položaju upravičeni do pokojnine, temelječe na 
njihovi celotni delovni dobi, vključno z delom pred osamosvojitvijo. Evropsko 
sodišče za človekove pravice je ugotovilo, da je pritožnica v primerljivem položaju z 
latvijskimi državljani, ker je imela v skladu z nacionalno zakonodajo kot 
nedržavljanka Latvije priznano stalno prebivališče v tej državi in je na tej podlagi 
plačevala tudi davke. Čeprav je Evropsko sodišče za človekove pravice priznalo, da 
države pogodbenice ponavadi uživajo široko diskrecijo (margin of appreciation) v 
zadevah fiskalne in socialne politike, je bil v tem primeru položaj pritožnice 
dejansko preveč podoben položaju latvijskih državljanov, da bi bilo mogoče 
upravičiti diskriminatorno obravnavanje na podlagi državljanstva. Razen tega je 
Evropsko sodišče za človekove pravice navedlo, da bodo za upravičenost različnega 
obravnavanja, ki temelji izključno na državljanstvu, potrebni »zelo tehtni razlogi«, 
ki pa v danem primeru niso bili predloženi. 


Dodatni problem predstavlja dejstvo, da je pojem državljanstva mogoče z lahkoto 
zamešati s konceptom nacionalnega ali etničnega izvora. V veliko primerih bosta 
namreč diskriminacija ne-državljanov in diskriminacija na podlagi nacionalnega 
oziroma etničnega izvora sovpadali, še zlasti, če upoštevamo dejstvo, da obstaja 
precejšnje prekrivanje med manjSinskimi etničnimi skupnostmi v Evropi in 
skupnostmi državljanov tretjih držav. Zdi se, da se v nekaterih primerih termin 
»državljanstvo« uporablja ne toliko za označevanje posameznikovega pravnega 
državljanskega statusa, ampak bolj v povezanosti z državo njegovega rojstva ali 
njegovim etničnim izvorom. Ob upoštevanju takšnega prekrivanja je na nek način 
razumljivo, da zakonodaja nekaterih držav članic EU obsega podlago narodnosti v 
okviru širšega pojma »rase« (npr. irska ne-diskriminacijska zakonodaja). Takšne 
definicije pa še zmeraj porajajo vprašanje, ali se nanašajo zgolj na narodnost v 
smislu »nacionalnega izvora« ali (tudi) na koncept narodnosti v obliki 
»državljanstva«. V nekaterih primerih je mogoče iz ne-diskriminacijske zakonodaje 
države članice razbrati eksplicitno uporabo obeh pomenov, kot je to npr. mogoče 
trditi za primerljivo definicijo »rasne podlage« v zakonodaji Velike Britanije. Kljub 
takšnim primerom pa je jasno, da evropske direktive in mnoge države članice EU 
striktno ostajajo vdane razlikovanju med državljanstvom in nacionalnim ali etničnim 
izvorom. Kakršnegakoli dejanskega zbliževanja na tem področju zaenkrat torej ni 
opaziti. 


Dvomljivost državljanstva in narodnosti kot podlage diskriminacije je zelo težko 
opredeliti, predvsem zato, ker je pojem narodnosti tesno povezan z nacionalno 
suverenostjo. Številne države podeljujejo privilegije, socialne prednosti in pravice 
samo njihovim lastnim državljanom, ne pa tudi tujcem in tako običajno v velikem 
obsegu dopuščajo razlikovanje na podlagi državljanstva. To zagotovo velja tudi za 
imigracijsko pravo, kjer vlada široko sprejeto stališče, da je nedržavljane mogoče 
obravnavati drugače kot državljane. V teh primerih, kar zadeva t. i. »zunanjo 
dimenzijo« obravnavanja nedržavljanov, se državljanstvo brez dvoma šteje za 
podlago, ki ni dvomljiva. Mnoge države članice EU, ki so v svojo ne- 

diskriminacijsko zakonodajo vključile eksplicitno prepoved diskriminacije na 
podlagi narodnosti oziroma državljanstva, dopuščajo mnoge izjeme od načela 
enakega obravnavanja, vse dokler je to še združljivo z načeli in določbami ECHR ter 
relevantnimi določili PDEU (Naslov IV: Območje svobode, varnosti in pravice). 


Drugače pa je v primerih, v katerih gre za vprašanje »notranje dimenzije« 
obravnavanja nedrzavijanov. Ti primeri zadevajo klasifikacije na osnovi 
državljanstva na različnih področjih javnega življenja, kot sta zaposlovanje (npr. 
nižja plačila za nedržavljane) ali socialna varnost (npr. izključitev iz ugodnosti za 
varstvo in nego otrok). V primerih, ki se nanašajo na takšno »notranjo dimenzijo« je 
veliko težje najti opravičilo za razlike v obravnavanju, ki temeljijo na državljanstvu. 
Evropsko sodišče za človekove pravice je celo v takšnih primerih sprejelo 
državljanstvo kot dvomljivo podlago, kar pomeni, da mora biti razlikovanje, ki 
temelji na tej podlagi, upravičeno z »zelo tehtnimi razlogi«. Takšno stališče je 
Evropsko sodišče za človekove pravice zavzelo v sodbi, sprejeti v zadevi Gaygusuz 
proti Avstriji, v kateri je navedlo, da države uživajo določene meje proste presoje 
pri ocenjevanju, ali in v kakšnem obsegu razlike v sicer podobnih situacijah 
opravičujejo različno obravnavanje. Vendar bi morali biti Evropskemu sodišču za 
človekove pravice predloženi zelo tehtni razlogi, da bi le-to lahko štelo razlikovanje 
na podlagi državljanstva za združljivo z ECHR. 


Evropsko sodišče za človekove pravice je pozneje (leta 2003) potrdilo to odločitev v 
zadevi Koua Poirrez proti Franciji." Žal pa Evropsko sodišče za človekove pravice 


70 Gospod Gaygusuz, turški državljan, živi in je tudi dalj časa delal v Avstriji, kjer ima 
dovoljenje za stalno bivališče. Avstrijske oblasti so mu zavrnile nujno pomoč za brezposelne, 
to je obliko socialne ugodnosti, zaradi tega, ker ni imel avstrijskega državljanstva. Avstrijsko 
državljanstvo je bilo eden od zakonskih pogojev za upravičenost do take podpore. Evropsko 
sodišče za človekove pravice je v konkretni zadevi odločilo, da razlika v obravnavanju 
Avstrijcev in ne-Avstrijcev ne temelji na nobenem objektivnem in razumnem upravičenju in 
zato predstavlja kršitev določb 14. člena. ECHR. Odločitev Evropskega sodišča za človekove 
pravice je temeljila na ugotovitvi, da je gospod Gaygusuz v primerljivem položaju z 
avstrijskimi državljani, glede na to, da stalno biva v Avstriji in je s plačevanjem davkov 
prispeval v avstrijski sistem socialnega varstva. Tudi neobstoj vzajemnega sporazuma o 
socialni varnosti med Turčijo in Avstrijo po mnenju Evropskega sodišča za človekove pravice 
ne more upravičiti različno obravnavanje, ker je položaj pritožnika v konkretnem primeru 
dejansko preveč podoben tistemu, ki ga uživajo avstrijski državljani. Gaygusuz v. Austria, 
ECtHR, 16 September 1996, Application no. 17371/90, 
http://cmiskp.echr.coe.int/tkp197/view.asp?item< 1 &portal=hbkm&action=html &highlight=G 
aygusuz&sessionid=6964306 1 &skin=hudoc-en (10. 9. 2009). 

™ V tej zadevi je državljan Slonokoščene obale zaprosil za dajatev, ki se izplačuje invalidnim 
osebam. Njegova prošnja je bila zavrnjena z obrazložitvijo, da je takšna dajatev na voljo samo 
francoskim državljanom ali državljanom držav, s katerimi ima Francija sklenjene vzajemne 
sporazume o socialni varnosti. Evropsko sodišče za človekove pravice je ugotovilo, da je 
pritožnik dejansko v podobnem položaju kot francoski državljani, ker je izpolnjeval vse druge 
z zakonom predpisane kriterije za prejem navedene podpore in je prejemal tudi druge socialne 

ni v nobeni zadevi pojasnilo razloge, zakaj naj bi državljanstvo zahtevalo test »zelo 
tehtnih razlogov«. Vendar se je treba zavedati tudi dejstva, da se ta sodna praksa 
Evropskega sodišča za človekove pravice najbrž še ni docela izkristalizirala. To je 
mogoče zaznati tudi v naslednji sodbi, ki jo je Evropsko sodišče za človekove 
pravice sprejelo v zadevi Niedzwiecki proti Nemčiji in v kateri test »zelo tehtnih 
razlogov« ni niti omenjen." Prav tako se Evropsko sodišče za človekove pravice v 
tej zadevi ni sklicevalo na njegovi prejšnji sodbi v zadevah Gaygusuz in Koua 
Poirrez. Iz teksta zadevne sodbe, v katerem je navedeno, da Evropskemu sodišču za 
človekove pravice »na splošno ni treba odločati v kakšnem obsegu je opravičljivo 
razlikovati na področju socialnih ugodnosti«, je mogoče povzeti, da je Evropsko 
sodišče za človekove pravice pripravljeno uporabiti manj strikten test za primere 
diskriminacije na podlagi državljanstva na področju socialne varnosti. Zaradi tega ni 
čisto jasno, ali Evropsko sodišče za človekove pravice še vedno šteje državljanstvo 
za dvomljivo podlago diskriminacije, kakor tudi ne, kakšen pristop (manj strikten ali 
bolj strikten) bo ubralo, ko bo odločalo v podobnih zadevah. Na tej stopnji razvoja 
relevantne sodne prakse Evropskega sodišča za človekove pravice bodo nacionalna 


dajatve, ki niso odvisne od državljanstva. Evropsko sodišče za človekove pravice je navedlo, 
da bo za utemeljitev razlike v obravnavanju med pritožnikom in drugimi državljani potrebno 
predložiti »posebno tehtne razloge«. Za razliko od nekaterih primerov, v katerih je Evropsko 
sodišče za človekove pravice državam pogodbenicam priznalo široke meje proste presoje v 
davčnih zadevah in zadevah socialne varnosti, ga v tem primeru ni prepričal agrument 
Francije o potrebi po zagotovitvi ravnotežja med državnimi prihodki in odhodki ali o dejanski 
razliki glede neobstoja vzajemnega sporazuma o socialni varnosti med Francijo in 
Slonokoščeno obalo. Zanimivo je, da v tej zadevi Evropsko sodišče za človekove pravice 
glede upravičenosti do prejemanja zadevne dajatve več ni štelo za relevantno dejstvo, da je 
njen prejemnik prispeval v nacionalni režim socialnega varstva (kar je bil npr. glavni razlog 
za netoleriranje diskriminacije glede na državljanstvo v zadevi Gaygusuz in v nekaterih 
drugih zadevah). Koua Poirrez v. France, ECtHR, 30 September 2003, Application no. 
40892/98, para. 46, 

http://cmiskp.echr.coe.int/tkp197/view.asp?item<1 &portal=hbkm&action=html &highlight=K 
0ua%20%7C%20Poirrez %20%7C%20v.%20%7C%20France&sessionid=69643295 &skin=h 

udoc-en (6. 9. 2010). 

7? Gospod Niedzwiecki, Pojak po nacionalnem izvoru, se je leta 1987 preselil v Nemčijo. Leta 
1989 je pridobil dovoljenje za začasno bivališče, leta 1991 pa mu je bil izdan dokument za 
omejeno bivanje zaradi izjemnih razlogov. Veljavnost listine o bivališču mu je bila nato 
podaljšana vsaki dve leti. Leta 1997 je končno pridobil dovoljenje za neomejeno bivanje. Leta 
1995 se mu je rodila hčerka. Niedzwiecki je zaprosil za otroške doklade, zagotovljene z 
nemškim zveznim zakonom o otroških dodatkih. Njegova vloga je bila zavrnjena, ker je 
užival zgolj status omejenega bivanja zaradi izjemnih razlogov. Evropsko sodišče za 
človekove pravice je, ne da bi uporabilo test »zelo tehtnih razlogov«, odločilo, da v 
konkretnem primeru niso obstajali zadostni razlogi, ki bi opravičevali različno obravnavanje. 
Niedzwiecki v. Germany, ECtHR Judgment, 25 October 2005, Application no. 58453/00, 
para. 33, 

http://cmiskp.echr.coe.int/tkp197/view.asp?item< 1 &portal=hbkmé&action=html &highlight=N 
iedzwiecki%20%7C%20v.%20%7C%20Germany&sessionid=696437 15&skin=hudoc-en (6. 
9. 2010). 

sodišča našla bolj malo smernic glede stopnje presoje, ki jih bodo zagotovo 
potrebovala, kadar bodo odločala o primerih diskriminacije na podlagi 
državljanstva. 


Sodna praksa Sodišča EU v zvezi z diskriminacijo na podlagi državljanstva je še 
bolj zapletena od tiste, ki jo je izoblikovalo Evropsko sodišče za človekove 
pravice.” Zdi se, da Sodišče EU šteje državljanstvo za dvomljivo podlago 
diskriminacije na področju zaposlovanja in socialne varnosti, predvsem zaradi 
ekonomskih ozirov in zasledovanih ciljev notranjega trga. Člen 18 PDEU (prejšnji 
člen 12 PES) na splošno določa, da je »kjer se uporabljata Pogodbi in brez 
poseganja v njune posebne določbe, prepovedana vsakršna diskriminacija glede na 
državljanstvo«."" Določbe o prepovedi diskriminiranja delavcev na podlagi 
državljanstva najdemo v členu 45 (2) PDEU (prejšnji člen 39 (2) PES), ki svobodno 
gibanje delavcev pogojujejo z »odpravo vsakršne diskriminacije na podlagi 
državljanstva delavcev držav članic v zvezi z zaposlitvijo, plačilom in drugimi 
delovnimi in zaposlitvenimi pogoji« ter v prvem in tretjem odstavku 7. člena Uredbe 
Sveta 1612/68 o prostem gibanju delavcev v Skupnosti, v katerih so podrobneje 
razdelana relevantna določila člena 39 (2) PES (zdajšnji člen 45 (2) PDEU).” 


75 Sodišče EU je na področju prepovedi diskriminacije na podlagi državljanstva razvilo kar 
obsežno sodno prakso, v kateri so obravnavana vprašanja prepovedi neposredne 
diskriminacije (Komisija proti Franciji, 167/73 — državljanstvo posadk na francoskih ladjah), 
posredne diskriminacije (Sotgiu, 152/73 — nadomestilo za ločeno življenje; Groener, 379/87 — 
irski jezik; Angonese, C-281/98), nediskriminacijskih ukrepov, ki omejujejo dostop na trg 
delovne sile (Bosman, 415/93) ter vprašanje obrnjene diskriminacije (zoper domače 
državljane, kjer ni čezmejnega elementa), za katero prepoved diskriminacije ne velja 
(Saunders, C-75/78; Kremzow, C-299/95). V zadevi Data Delecta je Sodišče EU sprejelo 
odločitev, da »načelo prepovedi diskriminacije zahteva popolno enakost pri obravnavi oseb iz 
drugih držav članic kot domačih državljanov«. Data Delecta Aktiebolag and Ronny Forsberg 
v. MSL Dynamics Ltd, C-43/95, Judgment of the Court (Sixth Chamber) of 26 September 
1996, [1996] ECR I-4661, para. 16, 

http://eur- 
lex.europa.eu/smartapi/cgi/sga_doc?smartapi!celexplus!prod!CELEXnumdoc&numdoc=6199 
5J0043 &lg=en (6. 9. 2010). 

74 V zadevi Skanavi je Sodišče EU odločilo, da se je »na člen 12 PES mogoče sklicevati zgolj, 
če PES ne vsebuje bolj specialnega določila o prepovedi diskriminacije«. Criminal 
proceedings against Sofia Skanavi and Konstantin Chryssanthakopoulos, C-193/94, Judgment 
of the Court of 29 February 1996, [1996] ECR I-929, 

http://eur- 
lex.europa.eu/smartapi/cgi/sga_doc?smartapi!celexapi!prod!CELEXnumdoc&lg=EN&numdo 
c=61994J0193 &model=guichett (8. 9. 2010). 

75 V sodni praksi Sodišča EU je zaznati tudi velike razsežnosti interpretacije drugega odstavka 
7. člena Uredbe Sveta 1612/68 o prostem gibanju delavcev v Skupnosti, ki delavcu — 
državljanu ene države članice, ki dela v drugi državi članici, zagotavlja uživanje enakih 
socialnih in davčnih ugodnosti kot jih imajo domači delavci. Glej npr. zadeve Fiorini, 32/75 — 
nižja cena vozovnice mestnega prometa; Reina, 65/81 — kredit ob rojstvu otroka; O'Flynn, C- 

Diskriminacija državljanov EU bi ovirala njihov dostop do trga zaposlovanja in 
delovne sile v drugih držav članicah EU in bi moteče vplivala na njihovo svoboščino 
do prostega gibanja. Zato je čisto razumljivo, da je tudi Sodišče EU, tako kot 
Evropsko sodišče za človekove pravice, postavilo striktne zahteve glede 
opravičljivosti klasifikacij, ki temeljijo na državljanstvu. V tem pogledu je zelo 
zanimivo, da striktnost presoje Sodišča EU temelji na ocenjevanju, ki se razlikuje od 
testa »zelo tehtnih razlogov«, katerega je uporabilo Evropsko sodišče za človekove 
pravice. To je npr. razvidno iz mnenja generalnega pravobranilca Jacobsa, ki ga je ta 
podal v zadevah Phil Collins proti Imtrat Handelsgesellschaft mbH in Patricia Im- 
und Export Verwaltungsgesellschaft GmbH in Leif Emanuel Kraul proti EMI 
Electrola GmbH." Generalni pravobranilec Jacobs je poudaril, da je prepoved 
diskriminacije na podlagi državljanstva edinstveno najpomembnejše načelo prava 
EU in vodilni motiv Pogodbe o ustanovitvi Evropske gospodarske skupnosti 
(PEGS). Ni težko razumeti, zakaj so avtorji te pogodbe pripisali prepovedi 
diskriminacije tako velik pomen. Osnovni namen Pogodbe je doseči enotno 
ekonomijo, v kateri se lahko proizvodni faktorji in sadovi proizvodnje prosto in brez 
motenj pretakajo, da se tako zagotovi učinkovitejša razporeditev resursov in 
popolnejša delitev dela. Čeprav odprava diskriminatornih pravil in praks sama po 
sebi verjetno ne more zadostovati za dosego visoke stopnje ekonomske integracije, 
ki jo predvideva Pogodba, je prepoved diskriminacije brez dvoma bistven predpogoj 
za dosego tega cilja. Prepoved diskriminacije glede na državljanstvo pa je po 
mnenju generalnega pravobranilca Jacobsa tudi izrednega simbolnega pomena, ker 
razodeva da EU ni samo trgovsko podjetje, v katerem lahko kot posamezniki 
sodelujejo vsi državljani Evrope. Državljani vsake države članice imajo pravico 
živeti, delati in poslovati v drugih državah članicah pod enakimi pogoji kot lokalna 
populacija. Ne sme se jih enostavno tretirati kot tujce, ampak jih morajo oblasti 
države gostiteljice sprejeti kot državljane EU, ki so »v mejah uporabe Pogodbe« 
upravičeni do vseh privilegijev in ugodnosti, ki jih sicer uživajo državljani države 
gostiteljice. Noben drug aspekt prava EU se ne dotika posameznika bolj neposredno 
ali bolj krepi občutek skupne identitete in skupne usode, brez katere bi »vedno 
tesnejše povezovanje ljudi Evrope«, ki ga proglaša uvodni tekst Pogodbe, ostalo 
zgolj prazen slogan. Po mnenju generalnega pravobranilca Jacobsa je torej primarni 
razlog za dvomljivost diskriminacije na podlagi državljanstva ekonomske narave. 
Razen tega tudi navaja, da bi enako obravnavanje vseh državljanov EU pospeševalo 
važen občutek skupne identitete, kar prav tako daje tehtnejši razlog za dvomljivost. 


237/94 — pogrebni stroški; Mutsch, 137/84 — kazenski postopek v jeziku obtoženca; Michel, 
76/72 — rehabilitacija. 

7€ Phil Collins v. Imtrat Handelsgesellschaft mbH and Patricia Im- und Export 
Verwaltungsgesellschaft GmbH and Leif Emanuel Kraul v. EMI Electrola GmbH, Joined 
Cases C-92/92 and C-326/92, Opinion of Advocate General Francis Jacobs delivered on 30 
June 1993, [1993] ECR 1-5145, paras 9-11, http://eur- 
lex.europa.eu/LexUriServ/LexUriServ.do?urizCELEX:61992C0092:EN:HTML (8. 9. 2010). 

Zdi se, da je bilo Sodišče EU navdahnjeno z zelo podobnimi oziri, zlasti kar zadeva 
sodno prakso, ki jo je razvilo glede pravic, povezanih z državljanstvom EU. Lep 
primer sodne prakse o tem vprašanju je zadeva D'Hoop,” v kateri je Sodišče EU 
razsodilo, da je državljanstvo Unije namenjeno temeljnemu statusu državljanov 
držav članic, ki omogoča tistim, ki se znajdejo v enaki situaciji, da v okviru ratione 
materiae PES (sedaj PDEU) uživajo po pravu enako obravnavanje, ne glede na 
njihovo državljanstvo. Situacije, ki spadajo v sfero prava EU, vključujejo tudi tiste, 
ki se nanašajo na uresničevanje temeljnih svoboščin, zagarantiranih s PES (sedaj 
PDEU), predvsem tiste, ki vključujejo pravico prostega gibanja in prebivanja na 
ozemlju držav članic, ki jo državljanom EU podeljuje člen 18 PES (sedaj člen 21 
PDEU). Glede na to, da mora biti državljanu Unije v vseh državah članicah po pravu 
zagotovljeno obravnavanje, enako tistemu, ki se priznava državljanom teh držav 
članic, ki se znajdejo v enaki situaciji, ne bi bilo združljivo s pravico do prostega 
gibanja, če bi oseba v državi članici, katere državljan je, uživala manj ugodno 
obravnavanje od tistega, ki bi ga uživala, če se ne bi okoristila možnosti, ki jih 
ponuja PES (oziroma sedaj PDEU) v zvezi s svoboščino prostega gibanja. Te 
možnosti ne bi mogle biti popolnoma učinkovite, če bi državljana države članice od 
njihovega okoriščenja odvračale ovire, ki bi nastopile po njegovi vrnitvi v njegovo 
izvorno državo in bi bile v tem, da bi nacionalna zakonodaja kaznovala dejstvo, da 
jih je izkoristil. Iz te zadeve je mogoče razbrati, da imajo vsi državljani EU pravico 
do enakopravnega obravnavanja kot nacionalni državljani in da je neenako 
obravnavanje dovoljeno le, če to opravičujejo temeljni in nujni razlogi. Vendar je 
sodna praksa Sodišča EU glede državljanstva zelo niansirana. Striktnost zahtev naj 
ne bi bila odvisna zgolj od dvomljivosti diskriminacijske podlage državljanstva, 
ampak tudi od drugih okoliščin, kot npr. zadevno področje politike. V primerih, ki 
zadevajo javno varnost ali javni red, je npr. mogoče govoriti o nižji stopnji strogosti 


77 Gospodična D'Hoop, ki ima belgijsko državljanstvo, je njeno srednješolsko izobraževanje 
zaključila v Franciji. Njena diploma je bila v Belgiji priznana kot ekvivalentna priznanemu 
spričevalu višje srednješolske izobrazbe. D'Hoop je študirala na univerzi v Belgiji do leta 
1995. Leta 1996 je zaprosila za posebno socialno pomoč (»tideover allowance«), specifično 
obliko podpore za nezaposlene, ki jo je mogoče podeliti mladim osebam, ki so pravkar 
zaključile s študijem in iščejo njihovo prvo zaposlitev. Njena vloga je bila zavrnjena, ker ni 
izpolnjevala vseh relevantnih pogojev, od katerih je bil eden ta, da ima oseba končano višjo 
srednješolsko izobrazbo na izobraževalni instituciji, ki jo vodijo, subvencionirajo ali priznajo 
belgijske oblasti. Odločitev Sodišča EU v konkretni zadevi je bila, da pravo EU preprečuje 
državi članici, da bi zavrnila dodelitev navedene oblike socialne pomoči enemu izmed njenih 
državljanov, to je študentki, ki išče njeno prvo zaposlitev, samo zaradi tega, ker je slednja 
zaključila njeno srednješolsko izobraževanje v drugi državi članici. M.N. D'Hoop v. Office 
national de l'emploi, ECJ, Case C-224/98, 11 July 2002, [2002] ECR I-6191, paras 28-31, 
http://curia.europa.eu/jurisp/cgi- 
bin/form.p1?lang=en&Submit=Rechercher&alldocs=alldocs&docj=docj&docop=docop&doco 
r=docor&docjo=docjo&numaff=C- 

224/98 &datefs=&datefe=&nomusuel=&domaine=&mots=&resmax=100 (9. 10. 2010). 

takšnih zahtev.” Zato je težko navesti kakršnekoli splošne zaključke glede ravni 
nadzora, uporabljenega v zadevah diskriminacije na podlagi državljanstva. 


2.2.7 Posebej o rasnem nadlegovanju 


Rasno nadlegovanje se lahko manifestira v različnih oblikah in razsežnostih.” Ena 
od teh je npr. tudi ignoriranje ali zavračanje dela in pogovora s sodelavcem zaradi 
njegove rase, barve kože, porekla, etničnega ali nacionalnega izvora, jezika, 
narodnosti ali državljanstva. Kot to lahko vidimo iz zgoraj navedenih primerov, gre 
pri rasnem nadlegovanju pogostokrat za veliko več kot zgolj nepravično ali neenako 
obravnavanje posameznika na rasni podlagi, saj takšno nadlegovanje lahko vključuje 
tudi neprimerne Sale,*° zbadljivke, obrekovanja, sramotenje, žaljive in poniževalne 
pripombe, zmerjanja, grožnje, nasilno vedenje in ogrožanje varnosti posameznika ter 
druge oblike nedopustnega verbalnega, neverbalnega ali fizičnega ravnanja. V 
skrajnem primeru, če ne ukrepamo odločno, ustrezno in pravočasno, se lahko takšno 
vedenje celo sprevrže v odkrito rasno nasilje. 


Za ponazoritev si oglejmo nekaj primerov rasnega nadlegovanja: 1.) kurir 
italijanskega porekla trdi, da njegov delodajalec na njega večkrat naslovi žaljivko 
»wog«'! in mu dovoli, da dostavi blago samo njegovim »temnopoltim tovarišem«; 
2.) Azijka, ki nadzira stanovanjski kompleks, je žrtev žalitev in zmerjanj na podlagi 
njene rase s strani lastnika ali najemnika enega od stanovanj znotraj tega kompleksa 
potem, ko le-tega v imenu ostalih najemnikov opozori, da se drugi stanovalci 
pritožujejo nad njegovo preglasno glasbo; 3.) delavka da odpoved, ko ob prihodu v 
službo najde na njeni delovni mizi naslednja napisa: »Golly Wog odhaja iz službe 


78 Glej npr. zadevi Criminal proceedings against Peter Leifer, Reinhold Otto Krauskopf and 
Otto Holzer, ECJ, Case C-83/94, [1995] ECR I-3231, 931, 

http://eur- 
lex.europa.eu/smartapi/cgi/sga_doc?smartapi!celexplus!prod!CELEXnumdoc&lg=en&numdo 
c=61994J0083 (9. 10. 2010); 

Régina v. Pierre Bouchereau, ECJ, Case 30/77, [1977] ECR 1999, §28 in 30 

http://eur- 
lex.europa.eu/smartapi/cgi/sga_doc?smartapi!celexplus!prod!CELEXnumdoc&lg=en&numdo 
c=61977J0030 (9. 10. 2010). 

79 Če je neka oseba žrtev groženj, zmerjanj, žalitev, sramotitev, zbadanj in zasmehovanj 
zaradi njene rase ali drugih osebnih karakteristik, ki jih lahko uvrstimo v okvir pojma rase, ali 
jih na splošno lahko pripišemo posamezni rasi (npr. barva kože, poreklo, nacionalni in etnični 
izvor, narodnost, državljanstvo, jezik, pripadnost narodni ali etnični manjšini), je mogoče 
govoriti o rasnem nadlegovanju. 

80 Ze na videz povsem nedolžna šala na račun pripadnosti določeni rasi ali etnični skupnosti 
lahko za prizadeto osebo ustvari nesproščeno ali celo stresno delovno okolje, znatno zmanjša 
njeno delovno storilnost ter ustvari ugodno okolje za nastanek bolj resnih oblik rasne 
diskriminacije in rasnega nadlegovanja. Do različnih primerov rasnega nadlegovanja lahko 
tudi pride med pripadniki različnih rasnih manjšin. 

8! ,Wog« je zelo žaljiva angleška beseda, namenjena temnopolti osebi. 

zgodaj«'" in »Black Bitch«;*’ 4.) ženska z otočja Samoa se z njenim partnerjem 
udeleži srečanja s svetovalcem. Ko svetovalec zagleda njeno samoško ime, jo 
pokliče »prodajalka kokosov«; 5.) dijak trdi, da ga njegov učitelj nadleguje in zbada 
zaradi njegovega etničnega izvora. Pravi, da se učitelj norčuje iz njegovega kosila in 
mu govori, naj »gre nazaj v njegovo luknjo« in če hoče biti »umazan libanonski 
otrok« naj se več ne vrača v šolo; 6.) prodajalka z izrazitim nigerijskim naglasom se 
pritoži pri svojem direktorju nad stranko, ki redno obiskuje trgovino in vsakokrat, ko 
pride v trgovino, pove kakšno pripombo o Afričanih v njeni navzočnosti. Trdi, da se 
zaradi tega čuti ponižano in osramočeno. 


Ni potrebno posebej poudarjati, da je rasno nadlegovanje, tako kot rasna 
diskriminacija sama, zelo resna kršitev človekovega dostojanstva in temeljne 
pravice človeka do drugačnosti ter je zato brez vsakršne izjeme pravno in moralno 
nesprejemljivo. Pri tej argumentaciji se je med drugim mogoče opreti na že zgoraj 
opisan pristop Evropskega sodišča za človekove pravice, ki rasno inspirirana 
dejanja, rasno sovraštvo in druga dejanja, temelječa na rasnih predsodkih, predvsem 
rasno nasilje, šteje za nečloveško ali ponižujoče ravnanje v smislu 3. člena ECHR.™* 


€? ,Golliwog« je angleška beseda za otroško igračko, ki izgleda kot majhen možicelj s črnim 
obrazom in črnimi lasmi. Tovrstnih igrač več ne izdelujejo, ker se smatrajo za žaljive do ljudi 
temne polti. 

83 Angleška žaljivka, ki v prevodu pomeni »črna kurba«. 

8% Natančno razmejitev med nečloveškim in ponižujočim ravnanjem je velikokrat težko 
podati. Definicije nečloveškega in ponižujočega ravnanja ne najdemo v nobenem 
mednarodnopravno zavezujočem dokumentu. Ne vsebuje je niti najbolj univerzalni 
mednarodni dokument na tem področju, to je Konvencija ZN proti mučenju in drugim krutim, 
nečloveškim ali poniževalnim kaznim ali ravnanju iz leta 1984, ki sicer opredeljuje pojem 
mučenja (1.odstavek 1. člen). Vendar je iz stališč Evropske komisije za človekove pravice in 
sodne prakse Evropskega sodišča za človekove pravice mogoče povzeti, da je potrebno glede 
na podano stopnjo praga resnosti zagrešenega dejanja razlikovati med nečloveškim in 
ponižujočim ravnanjem. Stopnja praga je relativna in je odvisna tako od objektivnih kot 
subjektivnih okoliščin vsakega posameznega primera. V okviru Sveta Evrope se je postopoma 
izoblikovalo stališče, da je vsako nečloveško ravnanje hkrati tudi ponižujoče in da ne moremo 
vsakega slabega oziroma grdega ravnanja okvalificirati kot nečloveško ali ponižujoče. Slabo 
ravnanje mora prekoračiti določen prag resnosti. Za ponižujoče ravnanje lahko trdimo, da ima 
zelo širok spekter. V zadevi Danska, Norveška, Švedska in Nizozemska proti Grčiji (t. i. 
»Greek case«) je Evropska komisija za človekove pravice ugotovila, da nečloveško ravnanje 
zajema vedno tudi ponižujoče ravnanje (ECRM, Denmark, Norway, Sweden and the 
Netherlands v. Greek, Report of 5 November 1969, Yearbook 12 (1969), str. 186). Z 
navedenim vprašanjem se je Evropska komisija za človekove pravice ukvarjala tudi v zadevi 
Irska proti Veliki Britaniji, v kateri je zavzela stališče, da dokaza o pomanjkanju upravičenosti 
v konkretnih primerih ne gre interpretirati v smislu, da bi bilo nečloveško ravnanje v 
določenih okoliščinah upravičeno. V isti zadevi je pozneje Evropsko sodišče za človekove 
pravice odločilo, da mora biti podana določena minimalna teža, da se neko ravnanje lahko 
obravnava kot kršitev določb 3. čl. ECHR (Ireland v. United Kingdom, App. no. 5310/71, 
1978). Ocenitev minimuma je torej relativna in odvisna od okoliščin posameznega primera. V 
grškem in irskem primeru je Evropska komisija za človekove pravice opredelila tudi 

Razen tega je zagotavljanje človekove pravice do osebne varnosti in državne zaščite 
pred nasiljem ali telesnimi poškodbami, ki so posledica diskriminacije na podlagi 
rase, barve kože, porekla, narodnega ali etničnega izvora, ne glede na to, ali jih 
zadajo državni organi ali pa kak posameznik, skupina ali ustanova, temeljna 
mednarodnopravna obveznost vsake države pogodbenice Konvencije o odpravi vseh 
oblik rasne diskriminacije (točka b 5. člen). 


2.3 Spol in sorodne podlage 
2.3.1 Spol 


Spolna podlaga le redko sproža pomembnejša diskutabilna vprašanja." Pri 
določanju personalnega obsega (ratione personae) ne-diskriminacijske zakonodaje 


nečloveško ravnanje in ponižujoče ravnanje. Nečloveško ravnanje je definirala kot aktivnost, 
s katero se namerno povzroča težko fizično ali psihično trpljenje, ki je v danih okoliščinah 
neopravičljivo. Pri tem je potrebno upoštevati tako stanje države kakor tudi stanje družbe in 
stanje posameznika. V grškem primeru je Evropska komisija za človekove pravice ponižujoče 
ravnanje opredelila kot grobo ponižanje človeka pred drugimi, do katerega med drugim 
prihaja tudi v situacijah, ko se posameznika sili k temu, da se obnaša proti svoji volji ali vesti. 
V irskem primeru je bilo ponižujoče ravnanje s strani Evropske komisije za človekove pravice 
označeno kot usmerjeno zlorabljanje, s katerim se pri žrtvi povzroča občutek strahu, trpljenja 
in podrejenosti, ki lahko žrtev poniža ali zlomi njen fizični, psihični ali moralni odpor. Za 
ponižujoče ravnanje je bistveno predvsem to, da je stopnja povzročene bolečine in trpljenja 
manjše intenzivnosti kot pri nečloveškem ravnanju. Glede na to, da se posega pretežno v 
osebno integriteto in dostojanstvo človeka in ne gre toliko za fizično trpljenje, se večji 
poudarek pripisuje psihičnemu trpljenju žrtve. Ti kvalifikacijski znaki pa bi že lahko ustrezali 
določenim ravnanjem, ki imajo svojo podlago v rasnem nadlegovanju. 

8° V angleškem jeziku se za označevanje podlage spola uporabljata dva termina, katerih 
uporaba utegne včasih povzročati zmedo. To sta »sex« in »gender«. V pravnem diskurzu se 
izraz »sex« uporablja za označevanje biološko, to je genetično determiniranih razlik med 
ženskami in moškimi, kot so npr. razlike glede na nosečnost in dojenje ali običajne razlike v 
fizični moči. Druge razlike med moškimi in ženskami naj bi bile bolj družbene kot biološke v 
njihovi naravi, kot npr. (opazne) razlike v razmerju med staršem in otrokom. Za opisovanje 
teh »socialnih« razlik med obema spoloma se navadno uporablja termin »gender«. Tako 
»sex« označuje biološko dejstvo, medtem ko se »gender« nanaša na družbeno stvarnost. Po 
besedah avtorice Anne-Marie Mooney-Cotter se termin »gender« nanaša na socialne atribute 
in možnosti, povezane s tem, da je nekdo ženska ali moški in z razmerjem med ženskami in 
moškimi ter deklicami in dečki, kakor tudi med ženskami in med moškimi. Ti atributi, 
možnosti in razmerja so socialno konstruirana in priučena skozi procese socializacije. So 
kontekstualno in časovno specifična, toda spremenljiva, ker »gender« določa, kaj je 
pričakovano, dovoljeno, cenjeno pri ženski ali moškem v dani situaciji. V večini družb 
obstajajo razlike in neenakosti med moškimi in ženskami pri določanju odgovornosti, 
prevzemanju aktivnosti, dostopu do resursov in upravljanju z njimi ter možnostih za 
sprejemanje odločitev v delu širšega socio-kulturnega konteksta, povezanega s spolom. 
Mooney-Cotter, A.-M.: Gender Injustice, An International Comparative Analysis of Eguality 
in Employment, Ashgate, Aldershot, 2004, str. 6. V praksi je včasih težko ločiti oba pojma 

je mogoče opaziti pomembno razliko med simetričnimi in asimetričnimi ne- 
diskriminacijskimi določbami. Simetrična določila ščitijo pred spolno diskriminacijo 
oziroma diskriminacijo na podlagi spola na splošno, ne glede na to, ali je 
neugodnemu položaju zaradi različnega obravnavanja izpostavljena ženska ali 
moški. Različne pravne norme EU o prepovedi diskriminacije glede na spol so vse 
formulirane na takšen simetričen način, kar pomeni, da se ne nanašajo samo na en 
spol.*° Pogosto tudi nacionalne zakonodaje večine držav članic EU — kot rezultat 
njihove implementacije določb različnih direktiv EU — vsebujejo takšna nevtralno 
oblikovana ne-diskriminacijska določila (npr. 1. člen estonskega Zakona o enakosti 
spolov iz leta 2004 in drugi odstavek 3. člena nemške ustave). Na tem mestu je 
potrebno opozoriti na zanimivo nasprotje med evropskim in univerzalnim 
mednarodnim pravom. Konvencija ZN o odpravi vseh oblik diskriminacije žensk iz 
leta 1979 temelji na jasnem asimetričnem pristopu. Vse njene določbe so 


glede na to, da ni vselej z lahkoto oceniti, ali gre za družbeno konstruirano ali pa biološko 
razliko med moškimi in ženskami. Posledica tega je, da akademski avtorji, sodišča in 
zakonodajalci vedno ne razlikujejo dosledno med obema terminoma in interpretirajo razliko 
med njima precej nerazločno. Čeprav se danes bolj pogosto uporablja termin »gender« kot pa 
»sex«, številni pravni teksti še vedno kot primarno vsebujejo podlago »sex«. Razen tega velja 
opozoriti, da ne razlikujejo vse države med tema dvema izrazoma v njihovih lastnih jezikih; 
pogosto sta pojma »sex« in »gender« pokrita z enim samim terminom. Slednje velja npr. tudi 
za Slovenijo. 

56 Glej npr. 2. člen Direktive 2002/73/ES o spremembi Direktive Sveta 76/207/EGS o 
izvrševanju načela enakega obravnavanja moških in žensk v zvezi z dostopom do zaposlitve, 
poklicnega usposabljanja in napredovanja ter delovnih pogojev in 2. člen Direktive 
2006/54/ES o uresničevanju načela enakih možnosti ter enakega obravnavanja moških in 
žensk pri zaposlovanju in poklicnem delu (preoblikovano). 

87 V 1, členu estonskega Zakona o enakosti spolov je navedeno, da je »namen tega zakona 
zagotoviti enakost spolov, ki izhaja iz Ustave Republike Estonije in pospeševati enako 
obravnavanje moških in žensk kot temeljno človekovo pravico glede javnih dobrin na vseh 
področjih socialnega življenja«. Estonian Gender Equality Act 2004, (RT I 2004, 27, 181), § 
1. Purpose of Act, http://www.iwraw-ap.org/resources/documents/GE Estonia.doc (1. 10. 
2010). V drugem odstavku 3. člena nemške ustave pa je zapisano, da »imajo moški in ženske 
enake pravice. Država pospešuje dejansko implementacijo enakih pravic žensk in moških ter 
ukrene vse potrebno za odpravo obstoječih ovir«. Constitution of Germany, Atricle 3(2), 
http://www.angelfire.com/mn2/reformclub/f/germanyconst.html (1. 10. 2010). 

88 Takšen pristop se jasno odraža v številnih pomembnih določilih Konvencije o odpravi vseh 
oblik diskriminacije žensk - npr. 1. člen Konvencije o odpravi vseh oblik diskriminacije žensk 
določa, da za namene te Konvencije izraz »diskriminacija žensk« označuje vsakršno 
razlikovanje, izključevanje ali omejevanje na podlagi spola, katerega posledica ali namen je 
ogroziti ali onemogočiti ženskam priznavanje, uresničevanje ali uveljavljanje človekovih 
pravic in temeljnih svoboščin ne glede na njihov zakonski stan, na podlagi enakosti moških in 
žensk, na političnem, ekonomskem, socialnem, kulturnem in državljanskem ali kateremkoli 
drugem področju. 2. člen Konvencije o odpravi vseh oblik diskriminacije žensk nadalje 
določa, da države pogodbenice obsojajo diskriminacijo žensk v vseh njenih oblikah in se 
strinjajo, da bodo z vsemi primernimi sredstvi, ki jih imajo na razpolago, nemudoma začele 
izvajati politiko odpravljanja diskriminacije žensk. 3. člen Konvencije o odpravi vseh oblik 

namenjene izključno zaščiti položaja žensk, ne moških. Glavni razlog za to je, da se 
na splošno ženske večkrat znajdejo v manj ugodnem položaju v primerjavi z 
moškimi in so pogosteje oškodovane zaradi diskriminacijskega obravnavanja. Da bi 
zmanjšali dejanske neugodnosti in izboljšali resnično participacijo žensk v 
družbenem, ekonomskem, političnem in kulturnem življenju, so države smatrale za 
potrebno, da se na univerzalni ravni v okviru ZN sprejmejo specifične 
mednarodnopravne norme, ki se uporabljajo samo za ženske. To razhajanje, ki je 
posledica uporabe evropske simetrične in mednarodne asimetrične strukture pravnih 
norm o diskriminaciji glede na spol, lahko državam članicam EU povzroča 
precejšnje preglavice. Če naj države članice uporabijo asimetrični pristop, ki ga 
favorizira Konvencija o odpravi vseh oblik diskriminacije žensk in številni 
akademski avtorji, se utegne zgoditi, da bodo pri tem kršile striktno simetrične 
pravne norme direktiv EU, zlasti če je uporaba relevantnih določb namenjena 
omejevanju pravic in interesov moških. Kar nekaj akademskih avtorjev (med njimi 
npr. tudi Holtmaat, Tobler, Jacobs in Gerards) je zato mnenja, da bi bilo bolj 
zaželeno ustvariti višjo stopnjo poenotenja in usklajenosti v mednarodnem in 
evropskem pravnem pristopu k spolni diskriminaciji. Vendar za zdaj ostaja takšna 
harmonizacija univerzalnega mednarodnega in evropskega partikularnega prava na 
področju enakosti spolov zgolj oddaljeno pričakovanje. 


2.3.2 S spolom povezane podlage — nosečnost in bolezen, specifična za 
določen spol 


Čeprav se zdi relativno lahko opredeliti konkreten primer diskriminacije kot 
diskriminacijo, temelječo na spolni podlagi, je to precej bolj zahtevno za situacije, v 
katerih ne gre toliko za diskriminacijo na podlagi dejstva, da je nekdo moški ali 
ženska, ampak za različno obravnavanje zaradi s spolom tesno povezanih podlag, 


diskriminacije žensk od držav pogodbenic zahteva, da sprejmejo na vseh področjih, zlasti 
političnem, socialnem, ekonomskem in kulturnem, vse prirnerne ukrepe, vključno z 
zakonodajnimi, da bi ženskam zagotovile poln razvoj in izboljšanje njihovega položaja ter 
uživanje in uresničevanje človekovih pravic in temeljnih svoboščin enakopravno z moškimi. 
4. člen Konvencije o odpravi vseh oblik diskriminacije žensk se nanaša na sprejemanje 
posebnih začasnih ukrepov držav pogodbenic, katerih namen je pospešiti uresničevanje 
dejanske enakosti moških in žensk in določa, da se takšni ukrepi ne štejejo za diskriminacijo, 
kot je opredeljena v Konvenciji o odpravi vseh oblik diskriminacije žensk, vendar nikakor ne 
smejo povzročiti neenakih ali posebnih meril. Ti ukrepi pa naj prenehajo veljati, ko bodo 
dosežene enake možnosti in enaka obravnava. Citirani členi Konvencije o odpravi vseh oblik 
diskriminacije žensk nam jasno ponazarjajo razliko med asimetričnim pristopom K onvencije 
o odpravi vseh oblik diskriminacije žensk in simetričnimi pravnimi normami EU o enakosti 
spolov. Konvencija ZN o odpravi vseh oblik diskriminacije žensk, 18. december 1979, 
Resolucija št. 34/180, Ur. 1. SFRJ, Mednarodne pogodbe št. 11/81, Akt o notifikaciji 
nasledstva glede konvencij Organizacije združenih narodov in konvencij, sprejetih v 
mednarodni agenciji za atomsko energijo, Ur. l. RS, Mednarodne pogodbe, št. 9/92, 
http://www.uem. gov.si/fileadmin/uem. gov.si/pageuploads/CEDAW.doc (12. 9. 2009). 

kot so npr. nosečnost, porod in materinstvo. Stališče prava EU o teh vprašanjih je 
bilo nejasno vse do leta 1990, ko je Sodišče EU odločilo v zadevi Dekker in se v 
sodbi izreklo, da zavrnitev zaposlitve zaradi nosečnosti predstavlja neposredno 
diskriminacijo glede na spol, saj so edino ženske lahko žrtev takšnega ukrepa. 
Sodišče EU je menilo, da zavrnitev zaposlitve zaradi finančnih posledic odsotnosti 
zaradi nosečnosti v osnovi temelji na dejstvu nosečnosti." Prav zaradi dejstva, da sta 
nosečnost in spol tesno soodvisna koncepta, je bilo Sodišče EU v zadevi Dekker 
mnenja, da definicija spola vključuje tudi nosečnost." Takšno stališče je Sodišče EU 
potrdilo v zadevi Gabriele Habermann-Beltermann proti Arbeiterwohlfahrt, v kateri 
je bilo povsem jasno, da se prenehanje pogodbe o zaposlitvi zaradi nosečnosti 
delavke, nanaša le na ženske in zato predstavlja neposredno diskriminacijo glede na 
spol." V kasnejših zadevah Carole Louise Webb proti EMO Air Cargo (UK) Ltd? 


3 Junija 1981 se je gospa Dekker prijavila na delovno mesto inštruktorja na izobraževalnem 
centru za mlajše odrasle, ki ga je razpisal VJV. Odbor, ki je obravnaval prijave na to delovno 
mesto, je obvestila tudi o tem, da je že tri mesece noseča. Odbor je kljub temu njeno prijavo 
posredoval dalje upravnemu odboru VJV, saj je menil, da je gospa Dekker najprimernejši 
kandidat za razpisano delovno mesto. Vendar je VJV nato gospo Dekker obvestil, da ne bo 
izbrana na to delovno mesto, ker VJV iz finančnih razlogov ne bi mogel zagotoviti 
nadomestnega uslužbenca za čas odsotnosti gospe Dekker in bi tako ostal brez delavca. 
Sodišče EU je odločilo, da delodajalec ravna v direktnem nasprotju z načelom o enakosti 
spolov, če zavrne sklenitev pogodbe o zaposlitvi s kandidatko, za katero meni, da ustreza 
delovnemu mestu, kjer takšna zavrnitev temelji na morebitnih neugodnih posledicah 
zaposlitve nosečnice. Elisabeth Johanna Pacifica Dekker v. Stichting Vormingscentrum voor 
Jong Volwassenen (VJ V -Centrum) Plus, ECJ, Case C-177/88, 8 November 1990, [1990] ECR 
I-3941, http://eur- 
lex.europa.eu/smartapi/cgi/sga_doc?smartapi!celexplus!prod!CELEXnumdoc&numdoc=6198 
8J0177&lg=en (2. 9. 2010). 

% Podoben pristop je sprejel tudi Odbor ZN za ekonomske, socialne in kulturne pravice 
(CESCR), ki je v njegovem Splošnem komentarju št. 20 navedel, da se je od sprejema 
Mednarodnega pakta o ekonomskih, socialnih in kulturnih pravicah (ICESCR) leta 1966 
pojem prepovedane podlage »spola« zelo razvil in sedaj pokriva ne le fiziološke značilnosti, 
ampak tudi družbeno konstrukcijo spolnih stereotipov, predsodkov in pričakovanih vlog, ki 
povzročajo ovire za enakopravno izvrševanje ekonomskih, socialnih in kulturnih pravic. Tako 
npr. zavrnitev zaposlitve ženski z opravičilom, da bi le-ta lahko zanosila, ali zaposlovanje 
žensk v službah s krajšim delovnim časom in razporejanje žensk na manj zahtevna delovna 
mesta na podlagi stereotipskih predstav, da npr. ženske niso pripravljene posvetiti delu toliko 
časa kot moški, predstavlja diskriminacijo glede na spol. Tudi zavrnitev očetovskega dopusta 
lahko predstavlja diskriminacijo moških. Committee on Economic, Social and Cultural 
Rights, General comment No. 20: Non-discrimination in economic, social and cultural rights 
(art. 2, para. 2, of the International Covenant on Economic, Social and Cultural Rights), UN 
Doc. E/C.12/GC/20, 2 July 2009, para. 20, 
http://www2.ohchr.org/english/bodies/cescr/docs/E.C.12.GC.20.doc (16. 2. 2011). 

? Gospa Habermann-Beltermann je z njenim delodajalcem sklenila pogodbo o zaposlitvi, ki 
je določala, da bo gospa Habermann-Beltermann opravljala le nočno delo. Kmalu po nastopu 
službe pri delodajalcu je gospa Habermann-Beltermann zaradi bolezni dalj časa manjkala v 
službi. Ves čas odsotnosti v službi je bila gospa Habermann-Beltermann tudi noseča. 

in Mary Brown proti Rentokil Ltd je Sodišče EU naredilo še korak dalje in razširilo 
pomen spolne podlage tudi na nezmožnost noseče delavke izpolniti temeljne pogoje 
pogodbe o zaposlitvi zaradi njene nosečnosti oziroma na odsotnost delavke med 
njeno nosečnostjo." Sodišče EU je v zvezi s tema zadevama navedlo, da nosečnost 
sicer ni kakorkoli primerljiva s patološkim stanjem, vendar se je treba zavedati, da je 
nosečnost obdobje, med katerim lahko nastopijo motnje in zapleti, ki zahtevajo, da 


Delodajalec se je skliceval na določbe nemškega Zakona o varstvu mater, v skladu s katerimi 
je nosečim ali doječim delavkam prepovedano opravljati nočno delo in zatrjeval, da je 
pogodba o zaposlitvi, sklenjena med njim in gospo Habermann-Beltermann, neveljavna. 
Gabriele Habermann-Beltermann v. Arbeiterwohlfahrt, ECJ, Case C-421/92, 5 May 1994, 
[1994] ECR I-01657, 
http://eur-lex.europa.eu/LexUriServ/LexUriServ.do?urizCELEX:61992J0421:EN:HTML (24. 
2. 2011). 

? V tej zadevi se je sodišče zgornjega doma britanskega parlamenta obrnilo na Sodišče EU z 
zahtevo po predhodnem odločanju o vprašanju interpretacije določb Direktive Sveta 
76/207/EGS o izvrševanju načela enakega obravnavanja moških in žensk v zvezi z dostopom 
do zaposlitve, poklicnega usposabljanja in napredovanja ter delovnih pogojev. Medtem ko so 
nižja britanska sodišča (delovni tribunal, delovni pritožbeni tribunal in pritožbeno sodišče) 
odločila, da odpust pritožnice ni predstavljal neposrednega ali posrednega spolnega 
diskriminiranja delavke s strani njenega delodajalca, je sodišče zgornjega doma britanskega 
parlamenta v tej zadevi prepoznalo posebne poteze v dejstvu, da je delodajalec nosečnico, ki 
je bila odpuščena, zaposlil prav zato, da bi nadomestila, vsaj na začetku, delavko, ki je 
začenjala s porodniškim dopustom. Britansko nacionalno sodstvo se je torej znašlo v dilemi, 
ali je takšen odpust gospe Webb (pritožnice) predstavljal nezakonito spolno diskriminacijo na 
podlagi njene nosečnosti ali pa je potrebno večjo težo pripisati razlogom, zaradi katerih je 
delodajalec gospo Webb zaposlil. Sodišče EU je odločilo, da odpusta noseče delavke, 
zaposlene za nedoločen čas, ni mogoče opravičiti z razlogi, ki se nanašajo na njeno 
nezmožnost izpolnitve temeljnih pogojev njene pogodbe o zaposlitvi in da je zato odpust 
delavke zaradi nosečnosti predstavljal neposredno diskriminacijo glede na spol. Carole Louise 
Webb v. EMO Air Cargo (UK) Ltd, ECJ, Case C-32/93, [1994] ECR I-03567, 

http://eur- 
lex.europa.eu/smartapi/cgi/sga_doc?smartapi!celexplus!prod!CELEXnumdoc&numdoc=6199 
3J0032&lg=en (24. 2. 2011). 

?5 Gospa Mary Brown je avgusta 1990 obvestila Rentokil, njenega delodajalca, da je noseča. 
Pozneje je imela težave, povezane z njeno nosečnostjo. Od srede avgusta 1990 več ni mogla 
delati, zato več ni prihajala v službo. V skladu z zaposlitveno politiko Rentokila je delavec 
odpuščen, če je zaradi bolezni odsoten z dela nepretrgoma več kot 26 tednov. Ker se gospa 
Brown ni vrnila na delo, je bila odpuščena med njeno nosečnostjo februarja 1991. Sodišče EU 
se je v konkretni zadevi izreklo, da določila prvega odstavka 2. člena in prvega odstavka 5. 
člena Direktive Sveta 76/207/EGS o izvrševanju načela enakega obravnavanja moških in 
žensk v zvezi z dostopom do zaposlitve, poklicnega usposabljanja in napredovanja ter 
delovnih pogojev preprečujejo odpust delavke ob kateremkoli času med njeno nosečnostjo 
zaradi odsotnosti z dela, ki je posledica nezmožnosti za delo zaradi bolezni, ki je posledica 
nosečnosti. Mary Brown v. Rentokil Ltd, ECJ, Case C-394/96, [1998] ECR I-4185, 

http://eur- 
lex.europa.eu/smartapi/cgi/sga_doc?smartapi!celexplus!prod!CELEXnumdoc&numdoc=6199 
6J0394&1g=en (24. 2. 2011). 

je nosečnica izpostavljena striktnemu zdravstvenemu nadzoru in v nekaterih 
primerih tudi potrebi po absolutnem počitku za del njene nosečnosti ali celo 
nosečnost. Te motnje in komplikacije, ki lahko povzročijo nezmožnost za delo, 
tvorijo del rizika, inherentnega stanju nosečnosti in so torej specifična značilnost 
tega stanja. Odpust delavke med njeno nosečnostjo zaradi njene odsotnosti z dela 
zaradi nezmožnosti za delo, ki je posledica nosečnosti, je povezan z nastopom 
rizikov, inherentnih nosečnosti in ga zato moramo upoštevati kot v osnovi 
temelječega na dejstvu nosečnosti. Takšen odpust pa lahko prizadene le ženske in 
zaradi tega predstavlja neposredno diskriminacijo glede na spol. 


V zadevi Webb je Sodišče EU poudarilo, da je zaradi škodljivih učinkov, ki jih 
riziko odpusta utegne imeti za fizično in psihično stanje žensk, ki so noseče, so pred 
kratkim rodile ali dojijo, vključno z zelo resnim tveganjem morebitne spodbude 
nosečnice k prostovoljni prekinitvi nosečnosti, zakonodajalec EU v Direktivo Sveta 
92/85/EGS o uvedbi ukrepov za spodbujanje izboljšav na področju varnosti in 
zdravja pri delu nosečih delavk in delavk, ki so pred kratkim rodile ali dojijo, 
vključil 10. člen, ki takšnim delavkam zagotavlja posebno varstvo s tem, da 
prepoveduje njihov odpust v obdobju od začetka njihove nosečnosti do konca 
njihovega porodniškega dopusta. Razen tega 10. člen te direktive ne dopušča nobene 
izjeme ali odstopanja od prepovedi odpusta nosečih žensk v tem obdobju, razen v 
izjemnih primerih, ki niso povezani z njihovim stanjem (nosečnostjo). Pri odločanju 
o predhodnem vprašanju v zvezi z interpretacijo določb Direktive 76/207/EGS v 
danem primeru je Sodišče EU upoštevalo ta splošni kontekst. Sodišče EU je v 
zadevi Brown odločilo, da je zdravstveno stanje, do katerega pride med nosečnostjo 
in ga je mogoče pripisati nosečnosti, tako tesno povezano z nosečnostjo, da 
razlikovanje na podlagi takšnega stanja predstavlja spolno diskriminacijo. Takšna 
situacija pa se lahko razlikuje od tiste, v kateri je zdravstveno stanje ali bolezen 
posledica nosečnosti, vendar do nje pride šele po obdobju nosečnosti in 
porodniškega dopusta. Do takšne situacije je Sodišče EU zavzelo drugačno držo, kar 
je razvidno iz njegove sodbe v zadevi Hertz.” V tej sodbi je Sodišče EU navedlo, da 
odpust delavke zaradi ponavljajočih se obdobij bolniškega dopusta, ki jih je mogoče 


4 Gospa Hertz je po nosečnosti, ki so jo zaznamovali številni zapleti in večino katere je s 
privolitvijo njenega delodajalca bila na bolniškem dopustu, leta 1983 rodila otroka. Proti 
koncu leta 1983 je spet začela opravljati svoje delo. Do leta 1984 ni imela zdravstvenih težav, 
toda med letoma 1984 in 1985 je bila še enkrat na bolniškem dopustu, ki je obsegal 100 
delovnih dni; njena bolezen je bila posledica njene nosečnosti in poroda. Njen delodajalec jo 
je obvestil, da je odpovedal njeno pogodbo o zaposlitvi. Sodišče EU je v tej zadevi odločilo, 
da prvi odstavek 5. člena Direktive 76/207/EGS v povezavi s prvim odstavkom 2. člena te 
direktive ne preprečuje odpustov, ki so posledica odsotnosti z dela zaradi bolezni, ki jo je 
mogoče pripisati nosečnosti ali porodu. Handels- og Kontorfunktionaerernes Forbund i 
Danmark, acting on behalf of Birthe Viebeke Hertz v. Dansk Arbejdsgiverforening, ECJ, 
Case C-179/88, 8 November 1990, [1990] ECR I-3979, http://eur- 
lex.europa.eu/smartapi/cgi/sga_doc?smartapi!celexplus!prod!CELEX 
numdoc&lg=en&numdoc=61988J0179 (24. 2. 2011). 

pripisati nosečnosti ali porodu, ne predstavlja neposredne diskriminacije glede na 
spol, v kolikor bi takšna obdobja bolniškega dopusta imela za posledico odpust tudi 
delavca moškega spola v enakih okoliščinah. Dejstvo je namreč, da so delavci in 
delavke enako izpostavljeni bolezni. Čeprav je res, da so določene motnje in bolezni 
specifične za eden ali drugi spol, je po mnenju Sodišča EU odločilnega pomena 
odgovor na vprašanje, ali je ženska odpuščena zaradi odsotnosti z dela zaradi 
bolezni v istih okoliščinah kot moški; če je temu tako, potem ne moremo govoriti o 
neposredni diskriminaciji glede na spol. 


Na podlagi obravnavane sodne prakse Sodišča EU je mogoče priti do sklepa, da 
četudi se določena bolezen ali stanje lahko pojavi samo pri moškem ali samo pri 
ženski (npr. rak na prostati ali rak na dojkah), to per se ne predstavlja relevantne 
razlike, povezane s spolom. Čeprav se karakter bolezni lahko razlikuje in je nastanek 
ter razvoj bolezni lahko specifičen glede na spol, je, če upoštevamo sodno prakso 
Sodišča EU, očitno, da so moški in ženske enako nagnjeni k obolelosti. Kar se tiče 
nosečnosti je zadeva drugačna, saj je jasno, da gre pri nosečnosti za stanje, ki je 
značilno samo za ženske. Iz tega razloga je razumljivo, da diskriminacija na podlagi 
nosečnosti predstavlja spolno diskriminacijo, medtem ko to isto ne more veljati za 
diskriminacijo, temelječo na bolezni, specifični za določen spol. Vendar se zdi 
nekoliko presenetljivo, da se bolezen, povezana z nosečnostjo, šteje za tesno 
povezano s spolom neke osebe med nosečnostjo in porodniškim dopustom, ne pa 
takrat, ko je porodniški dopust že minil. Razlog za to je mogoče najti zunaj 
opredelitvenega vprašanja samega. Sodišče EU smatra za zaželeno, da se posebna 
zaščita zagotavlja ženskam med njihovo nosečnostjo, posebno pred škodljivimi 
učinki rizika odpusta. Ta rizik več ne obstaja po nosečnosti, kar pomeni, da je takrat 
razlog za umestitev bolezni, nosečnosti in spola v isto kategorijo prepovedanih 
podlag razlikovanja manjši. 


2.3.3 Homoseksualnost in spol 


Naslednje zanimivo vprašanje je, kje natančno zarisati mejo med homoseksualnostjo 
in spolom. To vprašanje je postalo posebej relevantno, ker je pravo EU nudilo 
obsežno varstvo pred spolno diskriminacijo na področju zaposlovanja, medtem ko 
diskriminacija glede na spolno usmerjenost ni uživala nobene pravne zaščite. V 
številnih dejanskih situacijah se morda zdi, da je mogoče diskriminacijo na podlagi 
spolne usmerjenosti definirati v smislu spolne diskriminacije. Geji, lezbijke in 
biseksualci (ali navsezadnje tudi heteroseksualci) bi potem prav tako profitirali od 
zaščite, ki jo zagotavlja pravo EU. Vendar je Sodišče EU blokiralo takšno možnost s 
sodbo v zadevi Grant," v kateri je navedeno, da zavrnitev odobritve koncesije 


?5 Gospodična Grant je bila zaposlena pri South West Trains (SWT), železniški družbi. Kot 
posebna zaposlitvena ugodnost so bile vsem zaposlenim pri SWT in njihovim soprogom 
priznane brezplačne in cenejše potovalne koncesije. Gospodična Grant je leta 1995 zaprosila 
za potovalno koncesijo za njeno partnerico, s katero je, kot je navedla, imela trajno razmerje 

gospodični Grant temelji na dejstvu, da sama ne izpolnjuje pogojev, predpisanih s 
pravili podjetja (delodajalca), predvsem na dejstvu, da ne živi s »soprogom« ali 
osebo nasprotnega spola, s katerim ima »trajno« razmerje, ki traja vsaj dve leti. Ta 
pogoj, katerega namen je, da mora delavec živeti v trajni skupnosti z osebo 
nasprotnega spola, da lahko koristi ugodnosti potovalnih koncesij, je tako kot drugi 
alternativni pogoji predpisan v pravilih podjetja in velja ne glede na spol zadevnega 
delavca. Tako se potovalne koncesije zavrnejo delavcu, če le-ta živi z osebo istega 
spola, kakor tudi delavki, če le-ta živi z osebo istega spola. Ker se ta pogoj, ki ga 
nalagajo pravila podjetja, uporablja na enak način za delavke in delavce, zanj ne 
moremo reči, da predstavlja diskriminacijo neposredno temelječo na spolu. 
Vprašanje upravičenosti razlikovanja med spolom in spolno usmerjenostjo v zadevi 
Grant je zelo kontroverzno. Glede na to, da je pravno varstvo pred spolno 
diskriminacijo še zmeraj dosti bolj prepričljivo kot varstvo pred diskriminacijo glede 
na spolno usmerjenost, je s strateškega vidika mogoče odločitev Sodišča EU, s 
katero je izkljucilo možnost klasifikacije diskriminacije gejev, lezbijk in 
biseksualcev kot (vsaj deloma) temelječe na spolu, smatrati za ne preveč posrečeno 
rešitev. 


2.3.4 Spol, transeksualnost in interseksualnost/hermafroditizem 


Zanimiva je nadalje tudi debata glede definicije spola, ki se nanaša na vprašanje, ali 
transseksualnost in interseksualnost spadata pod pojem spola. Kar se tiče 
transseksualnosti, je odgovor na to vprašanje, sedaj ko je Sodišče EU eksplicitno 
sprejelo stališče, da je transseksualnost tako tesno povezana s spolom, da se 
razlikovanje na tej podlagi lahko smatra za razlikovanje, ki neposredno temelji na 
spolu, jasen. V zadevi P. proti S. je Sodišče EU odločilo,"" da načelo enakega 


več kot dve leti. SWT je zarvnila njeno vlogo z obrazložitvijo, da se neporočenim osebam 
lahko odobrijo potovalne koncesije le za partnerje nasprotnega spola. Sodišče EU se je v 
konkretni zadevi izreklo, da zavrnitev odobritve potovalnih koncesij osebi istega spola, s 
katero ima delavec trajno razmerje, s strani delodajalca, kjer se takšne koncesije podelijo 
soprogu delavca ali neporočeni osebi nasprotnega spola, s katero ima delavec trajno razmerje, 
ne predstavlja diskriminacije, ki jo prepoveduje člen 119 PES ali Direktiva 75/117/EGS o 
približevanju zakonodaje držav članic v zvezi z uporabo načela enakega plačila za moške in 
ženske. Lisa Jacgueline Grant v. South-West Trains Ltd, ECJ, Case C-249/96, 17 February 
1998, [1998] ECR I-621, 
http://eur-lex.europa.eu/LexUriServ/LexUriServ.do?uri=CELEX:61996J0249:EN:HTML (24. 
2. 2011). 

% P, je delal kot vodilni delavec v izobraževalnem zavodu, ki ga je vodil mestni svet 
Cornwall. V začetku aprila 1992, leto zatem, ko je bil sprejet v službo, je P. obvestil S., 
direktorja zavoda o svoji nameri, da bo spremenil spol. To se je začelo z »življenjskim 
testom«, obdobjem, med katerim se je P. oblačil in obnašal kot ženska. Temu je nato sledila 
operacija, s katero je P. prevzel fizične atribute ženske. Po manjšem kirurškem posegu, je P. 
prejel trimesečno odpoved, ki se je iztekla 31. decembra 1992. Sodišče EU je bilo mnenja, da 
prvi odstavek 5. člena Direktive 76/207/EGS preprečuje odpoved delovnega razmerja 

obravnavanja »moških in žensk«, na katerega se v njenem naslovu, uvodu in 
določbah sklicuje Direktiva 76/207/EGS, pomeni, kot je to navedeno predvsem v 
prvem odstavku 2. člena in prvem odstavku 3. člena te direktive, da je »prepovedana 
vsakršna diskriminacija na podlagi spola«. Na ta način je direktiva preprosto izraz 
načela enakosti na relevantnem področju, ki je eno od temeljnih načel prava EU. 
Razen tega je, kot je Sodišče EU to že večkrat poudarilo, pravica ne biti 
diskriminiran na podlagi spola ena od temeljnih človekovih pravic, izpolnjevanje 
katerih je Sodišče EU dolžno zagotoviti. Potemtakem vsebinski obseg direktive ne 
more biti omejen enostavno na diskriminacijo, ki temelji na dejstvu, da je oseba 
enega ali drugega spola. V luči njenega namena in narave pravic, ki si jih prizadeva 
zaščititi, je obseg direktive uporaben tudi glede diskriminacije, do katere prihaja, 
kakor v tem primeru, zaradi spremembe spola zadevne osebe. Takšna diskriminacija 
temelji v glavnem, če že ne izključno, na spolu zadevne osebe. Kjer je oseba 
odpuščena na podlagi dejstva, da želi spremeniti svoj spol ali ga je že spremenila, je 
obravnavana neugodno v primerjavi z osebami spola, katerim naj bi pripadala 
preden je spremenila svoj spol. Do zdaj so različne države članice EU to odločitev 
Sodišča EU vključile v njihovo lastno sodno prakso (npr. mnenja nizozemske 
komisije za enako obravnavanje)" ali pa so sprejele posebno zakonodajo," 
namenjeno pravni zaščiti transseksualcev in ureditvi pravnih vprašanj, povezanih s 
spremembo spola.” 


tansseksualcu zaradi razloga, povezanega s spremembo njegovega spola. P. v. S. and 
Cornwall County Council, ECJ, Case C-13/94, 30 April 1996, [1996] ECR I-2143, 
http://eur-lex.europa.eu/LexUriServ/LexUriServ.do?urizCELEX:61994J0013:EN:HTML (24. 
2. 2011). 

? Lawson, R....[et al]: Legal Study on Homophobia and Discrimination on Grounds of 
Sexual Orientation — Netherlands, Leiden, the Netherlands, February 2008, str. 66-70, 
http://www .fra.europa.eu/fraWebsite/attachments/FRA-hdgso-NR_NL.pdf (14. 9. 2009). 

98 Glej npr. §1, 4, 5, 7, 8 in 10 nemškega zakona o transseksualnosti - Gesetz tiber die 
Änderung der Vornamen und die Feststellung der Geschlechtszugehérigkeit in besonderen 
Fillen (Transsexuellengesetz - TSG) iz leta 1980, 
http://bundesrecht.juris.de/bundesrecht/tsg/gesamt.pdf (14. 9. 2009); The Sex Discrimination 
(Gender Reassignment) Regulations 1999, Statutory Instrument 1999 No. 1102, 
http://www.opsi.gov.uk/si/si1999/19991102.htm (14. 9. 2009). 

? Kljub opaznemu napredku na področju pravnega priznavanja in urejanja problemov, 
povezanih s statusom transseksualcev, tako na ravni EU kot na ravni posameznih držav članic 
EU, na načelni ravni ni mogoče trditi, da pravice transseksualnih ljudi uživajo zadostno 
pravno varstvo. Veliko transseksualcev se še vedno sooča z diskriminacijo in nadlegovanjem 
na delu, doma in v javnosti. Čeprav obstoječa zakonodaja o enakem obravnavanju vključuje 
tudi transseksualce, so mnogi od njih zaradi diskriminacije in nasilja prisiljeni zapustiti 
njihove domove in službe. Obstajajo pa seveda tudi interseksualci in intraseksualci ter 
posamezniki, ki ne morejo ali pa ne želijo eksplicitno izražati njihove spolne identitete. 
Trenutno ne-diskriminacijsko pravo EU, vključno z Direktivo 2006/54/ES o uresničevanju 
načela enakih možnosti ter enakega obravnavanja moških in žensk pri zaposlovanju in 
poklicnem delu (preoblikovano), ne zagotavlja zadovoljivega pravnega okvira za enako 
obravnavanje teh ljudi in tudi na tem področju je treba še veliko tega postoriti. Z izjemo zelo 

Sodišče EU je odločilo v korist transseksualne osebe tudi v zadevi K.B. proti NHS 
Pensions Agency, ™ v kateri je obravnavalo vprašanje zavrnitve vdovske pokojnine 
K.B. po njegovem transseksualnem partnerju. Do te zavrnitve je prišlo, ker 
transseksualni par ni izpolnjeval zahteve o obstoju zakonske zveze; transseksualci se 
takrat po angleškem pravu niso mogli poročiti. Pri obravnavanju vprašanja 
diskriminacije je Sodišče EU najprej ugotovilo, da v tem primeru ni prišlo do 
neenakega obravnavanja glede na spol, ker pri določanju, kdo je upravičen do takšne 
pokojnine, ni mogoče govoriti o manj ugodnem obranavanju na podlagi dejstva, da 
je nekdo moški ali ženska. Vendar je Sodišče EU nato spremenilo svoj pristop in se 
osredotočilo na vprašanje poroke. Takšen pristop je Sodišče EU pripeljal do 
ugotovitve, da se transseksualci ne morejo poročiti in zato tudi ne morejo koristiti 
pravice do pokojnine za preživelega partnerja, medtem ko heteroseksualci imajo 
takšno možnost. Sodišče EU je potem še preučilo odločitev Evropskega sodišča za 
človekove pravice, sprejeto v zadevi Christine Goodwin proti Veliki Britaniji in na 
podlagi takšnih ugotovitev zaključilo,'" da je zadevna britanska zakonodaja 
nezdružljiva z načelom enakega obravnavanja, ker transseksualcem preprečuje 
možnost koristiti element partnerjevega plačila. '? 


redkih primerov obstoječe nacionalne sodne prakse, kakor tudi odločitve Sodišča EU in 
Evropskega sodišča za človekove pravice ne obravnavajo problemov, s katerimi se spopadajo 
transseksualci. Razen tega se relevantne zakonodaje od države članice do države članice med 
seboj močno razlikujejo. Dovolj zgovoren je že podatek, da približno polovica držav članic 
EU ni v svojo notranjo zakonodajo prenesla določb direktive EU enakem obravnavanju tako, 
da bi domače ne-diskriminacijsko pravo vključevalo tudi spolno identiteto kot del širšega 
koncepta »spola«. Pyke, B: Foreword, v: Polaček, R.: The Role of NGOs and Trade Unions in 
Combating Discrimination, Luxembourg: Publications Office of the European Union, 
September 2009, str. 34, dostopno na: 
http://www.migpolgroup.com/publications_detail.php?id=251 (16. 9. 2010). 

100 K.B. v. NHS Pensions Agency, ECJ, Case C-117/01, [2004] ECR I-541, 7 January 2004, 
http://eur- 
lex.europa.eu/smartapi/cgi/sga_doc?smartapi!celexplus!prod!CELEXnumdoc&numdoc=601J 
0117&lg=en (16. 9. 2010). 

101 Christine Goodwin v. The United Kingdom, ECtHR Judgment, 11 July 2002, Application 
no. 28957/95, 

http://cmiskp.echr.coe.int/tkp197/view.asp?item=1 &portal=hbkm&action=html &highlight=C 
hristine%20%7C%20Goodwin&sessionid=6978 1769&skin=hudoc-en (25. 2. 2011). 

102 Do podobnih ugotovitev je Sodišče EU prišlo v zadevi Richards. Richards, ki se je rodila 
kot moški, se je za to, da bi spremenila svoj spol, dala operirati. Zadeva se je nanašala na 
upravičenje do državne pokojnine v Veliki Britaniji. Ženske so pridobili pravico do 
prejemanja državne pokojnine z dopolnjenim šestdesetim letom starosti, moški pa z 
dopolnjenim petinšestdesetim letom. Ko je Richards pri šestdesetih letih starosti zaprosila za 
državno pokojnino, je bila njena prošnja zavrnjena s pojasnilom, da se ji po pravu priznava 
status moškega in zato do dopolnjenega petinšestdesetega leta starosti ne more zaprositi za 
državno pokojnino. Sodišče EU je odločilo, da je v tem primeru prišlo do neenakega 
obravnavanja glede na spremembo spola pritožnice in posledično do diskriminacije v 
nasprotju s prvim odstavkom 4. člena Direktive 79/7/EGS o postopnem izvrševanju načela 

Evropsko sodišče za človekove pravice še ni odločalo o tem, ali je spolna identiteta 
pokrita kot zaščitena podlaga diskriminacije s 14. členom ECHR.'? Prav tako se bo 
to sodišče v prihodnosti moralo izreči tudi o tem, ali takšna podlaga obsega le 
»transseksualce« ali pa velja »spolno identiteto« interpretirati širše. To seveda ne 
pomeni, da se Evropsko sodišče za človekove pravice doslej sploh ni ukvarjalo z 
vprašanjem spolne identitete. Tako je Evropsko sodišče za človekove pravice 
odločilo, da je spolna identiteta - tako kot spolna usmerjenost — del področja 
posameznikovega zasebnega življenja in zato ne sme biti izpostavljena vmešavanju s 
strani vlade. Na podlagi dosedanje sodne prakse Evropskega sodišča za človekove 
pravice lahko ugotovimo, da je to sodišče načeloma naklonjeno pravnemu priznanju 
spolne identitete in človekovih pravic transseksualnih oseb, vključno z njihovo 
pravico ne biti izpostavljen diskriminaciji glede na spol. To je razvidno iz njegove 
sodbe, ki jo je sprejelo v zadevi Christine Goodwin proti Veliki Britaniji. V tej 


enakega obravnavanja moških in žensk v zadevah socialne varnosti. Richards v. Secretary of 
State for Work and Pensions, ECJ, Case C-423/04, [2006] ECR I-3585, 27 April 2006, 
http://eur-lex.europa.eu/LexUriServ/LexUriServ.do?uri=CELEX :62004J0423:EN:NOT (25. 
2. 2011). 

' Koncept »spola« nekateri interpretirajo tudi tako, da vkljuéuje situacije, v katerih je 
diskriminacijsko obravnavanje povezano s spolom pritožnika v bolj abstraktnem smislu, 
upoštevajoč določeno omejeno zaščito spolne identitete. Tako splošno sprejeta definicija 
spolne identitete zajema ne le tiste, ki spremenijo njihov spol z operativnim posegom 
(transseksualci), ampak tudi posameznike, ki izberejo druge načine izražanja njihovega spola, 
kot so npr. transvestiti in druge osebe, ki kažejo vzorce vedenja, oblačenja, govora ali 
uporabljajo kozmetiko, ki se navadno povezuje s pripadniki nasprotnega spola. Široko 
sprejeto definicijo spolne identitete lahko najdemo v Načelih o uporabi mednarodnega prava 
človekovih pravic v zvezi s spolno usmerjenostjo in spolno identiteto, sprejetih s strani 
neodvisnega telesa ekspertov mednarodnega prava človekovih pravic v Yogyakarti 
(Indonezija) leta 2007. V skladu s to definicijo spolna identiteta pomeni globoko občuteno 
notranjo in individualno izkušnjo spola vsake osebe, ki lahko ustreza, ali pa tudi ne, spolu, 
določenemu ob rojstvu, vključno z osebnim občutenjem telesa (ki v primeru prostovoljne 
izbire lahko vključuje spremembo telesnega videza ali funkcij z medicinskimi, kirurškimi ali 
drugimi načini) in druge oblike izražanja spola, vključno z oblačenjem, govorom in vedenjem. 
The Yogyakarta Principles on the Application of International Human Rights law in Relation 
to Sexual Orientation and Gender Identity, March 2007, str. 6, 
http:/www.yogyakartaprinciples.org/principles en.pdf (16. 9. 2010). 

104 pritožnica Christine Goodwin (državljanka Velike Britanije) je trdila, da je bila 
izpostavljena spolnemu nadlegovanju na delovnem mestu tako med spreminjanjem njenega 
spola kot tudi po spremembi spola z operacijo (prej je bila moški). Prav tako je naletela na 
težave pri plačevanju prispevkov za nacionalno zavarovanje. Ker je pravno še vedno bila 
moški, je morala plačevati tovrstne prispevke do dopolnitve 65. leta starosti. Če bi ji 
nacionalno pravo priznalo status ženske, bi njena obveznost plačevanja prispevkov prenehala 
pri starosti 60 let. Pritožnica je zatrjevala, da je zato, da bi se izognila neprijetnim vprašanjem 
delodajalca glede njenenega statusa in spolne identitete, sama neposredno plačevala prispevke 
za nacionalno zavarovanje. Dejstvo, da je tudi po operativni spremembi spola obdržala isto 
številko nacionalnega zavarovanja je pomenilo, da je njen delodajalec lahko ugotovil, da je 
prej delala pri njem pod drugim imenom in spolom v posledici česar se je znašla v zadregi in 

sodbi je Evropsko sodišče za človekove pravice navedlo, da je dejstvo, da je 
pritožnica tudi po kirurškem posegu spremembe njenega spola in njenem življenju v 
družbi kot ženska pravno še naprej bila obravnavana kot moški (npr. za namene 
njene upokojitve, na področju pokojnin, upokojitvene starosti ipd.), predstavljalo 
konflikt med družbeno realnostjo in nacionalnim pravom, ki transseksualce postavlja 
v neugoden položaj, v katerem se lahko le-ti počutijo ranljive, ponižane in 
ustrahovane. V takšni situaciji je po prepričanju Evropskega sodišča za človekove 
pravice mogoče govoriti o resnem posegu v zasebno življenje pritožnice. Evropsko 
sodišče za človekove pravice je v tej zadevi opozorilo tudi na dejstvo, da obstajajo 
jasni in nesporni dokazi o kontinuiranem mednarodnem trendu glede ne samo vse 
večjega družbenega sprejemanja transseksualcev, ampak tudi pravnega priznavanja 
nove spolne identitete transseksualcev, ki so prestali operacijo za spremembo 
njihovega spola. Evropskemu sodišču za človekove pravice ni bilo predloženo 
nobeno dokazno gradivo, ki bi kazalo na to, da bi tretje osebe lahko utrpele 
kakršnokoli večjo škodo zaradi morebitnih sprememb sistema vodenja matične 
knjige rojstev kot posledice dopuščanja priznavanja in vpisov sprememb spola. 
Razen tega je Evropsko sodišče za človekove pravice poudarilo, da je bistvo 
Konvencije o varstvu človekovih pravic in temeljnih svoboščin (ECHR) spoštovanje 
človekovega dostojanstva in svobode. Zlasti 8. člen ECHR, kjer ideja osebne 
avtonomije predstavlja pomembno načelo kot osnovo za interpretacijo njegovih 
jamstev, zagotavlja varstvo osebne sfere vsakega posameznika, vključno s pravico 
do spoznavanja in razkrivanja podrobnosti o njegovi identiteti kot človeku 
posamezniku. V 21. stoletju pravice transseksualcev do osebnega razvoja ter fizične 
in moralne varnosti, ki jo v polnem pomenu in obsegu uživajo drugi člani človeške 
družbe, ni več mogoče obravnavati kot kontroverzne zadeve, ki vključuje vprašanja, 
katerih razjasnitev zahteva določen čas. Pri tem seveda ne gre podcenjevati 
pomembnih posledic, do katerih lahko neizogibno privede vsaka večja sprememba v 
sistemu in to ne samo na področju matične knjige rojstev, ampak tudi na drugih 
pravno relevantnih področjih, kot so npr. dostop do evidenc, družinsko pravo, 
posvojitve, dedovanje, socialna varnost in zavarovanje. Vendar ti problemi še zdaleč 
niso nepremostljivi. 


Pokazalo se je, da zaradi morebitnih sprememb statusa transseksualcev javni interes 
nikakor ne more biti bistveno ogrožen ali oškodovan. Kar se tiče ostalih možnih 
posledic statusnih sprememb transseksualcev pa je Evropsko sodišče za človekove 
pravice bilo mnenja, da se od družbe lahko upravičeno pričakuje, da bo tolerirala 


občutila ponižanje. Evropsko sodišče za človekove pravice je ugodilo zahtevi pritožnice v 
delu, ki se nanaša na kršitev določb 8. in 12. člena ECHR ter odločilo, da že sama ugotovitev 
navedenih kršitev ECHR predstavlja zadostno pravično zadoščenje za nepremoženjsko škodo, 
ki jo je utrpela pritožnica. Pritožnici je Evropsko sodišče za človekove pravice prisodilo 
39.000 eurov nadomesila za stroške in izdatke. Christine Goodwin v. The United Kingdom, 
ECtHR Judgment, 11 July 2002, Application no. 28957/95, 
http://cmiskp.echr.coe.int/tkp197/view.asp?item=1 &portal=hbkm&action=html &highlight=C 
hristine%20%7C %20Goodwin&sessionid=6978 1769&skin=hudoc-en (25. 2. 2011). 

nekatere neprijetnosti, da bi tako omogočila posameznikom, da živijo v dostojanstvu 
in ugledu v skladu s spolno identiteto, ki si jo sami izberejo. Evropsko sodišče za 
človekove pravice je na podlagi teh ugotovitev odločilo, da se v takšnih primerih, 
kot je tale, država pogodbenica ECHR ne more več sklicevati na to, da zadeva spada 
v meje njene proste presoje, razen kar zadeva primerno sredstvo za dosego priznanja 
pravice, ki jo ščiti ECHR. Zato je v konkretnem primeru država pogodbenica kršila 
določbe 8. člena ECHR, ker ni zagotovila spoštovanja pravice pritožnice do 
zasebnega življenja.” Vendar Evropsko sodišče ni nadaljevalo s presojo, ali je v 
danem primeru prišlo tudi do kršitve določb 14. člena ECHR. Na splošno se zdi, da 
pravo, ki se nanaša na podlago »spolna identiteta«, zahteva podrobnejša pojasnila 
tako na evropski kot na nacionalnih ravneh. Nedavna študija o nacionalnih 
zakonodajah, ki urejajo to področje, ne kaže nobenega doslednega pristopa 
evropskih držav, ki jih lahko razdelimo na tiste, ki obravnavajo »spolno identiteto« 
kot del »spolne usmerjenosti« in tiste, ki jo štejejo za del spolne podlage. "° 


Glede nekaterih sorodnih podlag se je izkazalo, da jih je težje interpretirati kot 
povezane s spolom. To še posebej velja takrat, ko nastopijo problemi v zvezi s 
spolnim razlikovanjem pri hermafroditih in inter- ali intraseksualcih. Sodna praksa 
(tako mednarodna kot nacionalne) na tem problematičnem področju je zelo skopa. 
Za primer si oglejmo eno od redkih tovrstnih zadev, o kateri je odločalo nemško 
regionalno sodišče v Miinchnu in prišlo do sklepa,'" da se termin »hermafrodit« 
uporablja za označevanje živih entitet, ki so obeh spolov, kar pomeni, da imajo 
moške in ženske spolne organe v enakem razmerju. Neka oseba je »hermafrodit«, če 
ima tako moda kot jajčnike. Edino v takšnem primeru — do katerega sicer pride zelo 


105 podobno je Evropsko sodišče za človekove pravice odločilo tudi v zadevah 7. proti Veliki 
Britaniji, L. proti Litvi in Van Ktick proti Nemčiji. I. v. The United Kingdom, ECtHR, 
Application no. 25680/94, 11 July 2002, 

http://cmiskp.echr.coe.int/tkp197/view.asp?item< 1 &portal=hbkm&action=html &highlight=2 
5680/94&sessionid=70037170&skin=hudoc-en (25. 2. 2011); L. v. Lithuania, ECtHR, 
Application no. 27527/03, 11 September 2007, 
http://cmiskp.echr.coe.int/tkp197/view.asp?item=1 &portal=hbkm&action=html &highlight=2 
7527/03&sessionid=70037240&skin=hudoc-en (25. 2. 2011); Van Kiick v. Germany, ECtHR, 
Application no. 35968/97, 12 June 2003, 

http://cmiskp.echr.coe.int/tkp197/view.asp?item<1 &portal=hbkm&action=html &highlight=3 
5968/97&sessionid=70037240&skin=hudoc-en (25. 2. 2011). 

106 Handbook on European non-discrimination law, European Union Agency for Fundamental 
Rights, Council of Europe, 2010, str. 94, dostopno na: 
http://fra.europa.eu/fraWebsite/research/publications/publications_per_year/pub_handbook_c 
aselaw_en.htm (17. 3. 2011). 

107 V tej zadevi je hermafrodit zatrjeval, da bi se v javni register o državljanskem statusu pod 
»spol« moralo vpisati »interseksualen« ali »intraseksualen«. Register je njegovo zahtevo 
zavrnil s trditvijo, da nobeden od obeh terminov ne označuje določenega spola. 
Geburtseintrag bei einem Zwitter, LG Miinchen I, BeschluB vom 30. 6. 2003 - 16 T 19449/02, 
PStG § 21 I Nr. 3, http://mahjong1.ma.funpic.de/Urteile/16%20T%2019449%2002.pdf (25. 2. 
2011). 

redko — lahko govorimo o »pravem hermafroditizmu«. V konkretnem primeru 
tožnica ni bila hermafrodit znotraj pomena te definicije, ker je imela samo ženske, 
ne pa tudi moške spolne žleze: medtem ko je imela jajčnike, ni imela tudi testise. 
Zato sodišču v tem primeru ni bilo potrebno odločati o tem, ali bi v primeru pravega 
hermafroditizma spolno označbo »hermafrodit« lahko vpisali v register rojstev, 
smrti in porok. Vpisa »interseksualec« ali »intraseksualec« kot spolne identifikacije 
v register rojstev, smrti in porok pa po mnenju sodišča ni mogoče upoštevati kot 
opcije, ker ta dva termina ne označujeta nobenega specifičnega spola, ampak sta 
krovna termina za vrsto motenj v spolnem razlikovanju, v katerem se razvijejo 
notranje in zunanje spolne fiziognomije v različnem obsegu v nasprotju s 
kromosomskim spolom. Nemško sodišče je v nadaljevanju sodbe navedlo, da 
biologija in medicina domnevata, da ljudje pripadajo enemu od dveh spolov in 
smatrata različne oblike dvomljivega spola kot izjeme od tega pravila, do katerih 
pride zaradi raznih motenj v razvoju embria. Med pojavi interseksualnosti, razen 
redkih sindromov, znanost priznava zlasti tri oblike zunanjega izražanja 
hermafroditizma: pravi hermafroditizem, kjer se v organizmu nahajata tako modno 
kot jajčno tkivo, kakor tudi moško in žensko obliko psevdohermafroditizma. V 
slednjem primeru, ki velja tudi za tožnico, so prisotne moške ali ženske spolne žleze, 
ki odgovarjajo garnituri kromosomov, medtem ko so vidne zunanje poteze 
nasprotnega spola. 


Nemško regionalno sodišče se je v tej zadevi izreklo, da razvrstitev ljudi na pet 
spolov, kot to zatrjuje tožnica v njeni pritožbi, ni nič drugega kot njihova 
klasifikacija glede na pravi hermafroditizem, moški psevdohermafroditizem in 
ženski psevdohermafroditizem kot samostojne spole. Takšna razvrstitev predstavlja 
manjšinsko mnenje, ki je - kolikor se je mogoče prepričati - razen s strani peščice 
raziskovalcev, citiranih v obrazložitvi pritožbe, našlo bolj malo podpore. Sodišče je 
menilo, da priznanja dodatnega spola poleg »moškega« in »ženskega« spola v 
primerih kot je tale ni mogoče zahtevati niti v kontekstu temeljnih človekovih 
pravic. Tudi nemška zvezna ustava v 3. členu jasno določa, da se ljudje ločijo glede 
na moški in ženski spol. Ta bipolaren koncept spola je po prepričanju sodišča 
osnova za prepoved diskriminacije, ki izhaja iz 3. člena nemškega ustavnega zakona 
(Grundgesetz), po katerem so pravila, ki diskriminirajo na podlagi spola, dopustna le 
v obsegu, ki je nujno potreben za reševanje problemov, ki po svoji naravi lahko 
nastanejo bodisi samo pri moških bodisi samo pri ženskah. Sodišče je prav tako 
poudarilo, da niti načelo človekovega dostojanstva (1. člen nemškega ustavnega 
zakona) niti pravica do nemotenega razvoja osebnosti (2. člen nemškega ustavnega 
zakona) niti načelo enakosti (3. člen nemškega ustavnega zakona) ne zahtevajo 
priznanja dodatne spolne kategorije, ki bi jo bilo mogoče vpisati na podlagi pravnih 
norm o registraciji rojstev, smrti in porok. Takšna kategorija — kot je to bilo 
pojasnjeno — po mnenju nemškega sodišča ne ustreza trenutnim znanstvenim 
spoznanjem, je popolnoma nepoznana trenutnemu nemškemu pravnemu redu in bi 
privedla do precejšnjih težav pri definiranju terminov in do pravnih negotovosti. 

V skladu z ugotovitvami miinhenškega regionalnega sodišča razen moškega in 
ženskega spola ne obstaja nobena druga spolna kategorija. Po tem pristopu je 
mogoče hermafroditizem in inter/intraseksualizem obravnavati drugače kot 
transseksualizem, saj je transseksualca po spremembi spola mogoče še vedno 
označiti kot moškega ali kot žensko.Takšna jasna uvrstitev v kategoriji »moški« in 
»ženske« ni mogoča pri hermafroditih ali inter/intraseksualcih. Vseeno pa obstaja 
tesna zveza med interseksualizmom in spolom, zaradi česar ne bi bilo nelogično 
klasificirati razlike, temelječe na interseksualizmu ali hermafroditizmu kot temelječe 
na spolu. Nekaj podpore v korist takšnemu prepričanju je mogoče najti tudi v 
odločitvi Sodišča EU v zadevi P. proti S., kjer je Sodišče EU menilo, da domet 
direktive o enakem obravnavanju moških in žensk ne more biti omejen zgolj na 
diskriminacijo, temelječo na dejstvu, da je oseba enega ali drugega spola. Podobno 
držo je zavzelo tudi nemško ustavno sodišče leta 2005 v odločitvi glede 
transseksualnosti, v kateri je priznalo, da si za popolno spremembo spola ne 
prizadevajo resnično vsi transseksualci. Iz tega izhaja, da utegne biti dokaj zahtevno 
kategorizirati takšne osebe bodisi kot moške ali kot ženske.'" Navedene zadeve zato 
puščajo kar nekaj prostora za pravno priznanje transseksualnih kategorij. v 
prihodnosti. 


Sodišče EU in Evropsko sodišče za človekove pravice na splošno štejeta spol za 
dvomljivo podlago diskriminacije. Vendar se argumentaciji, ki obe sodišči vodita k 
uporabi striktnega testa glede spolne diskriminacije, med sabo nekoliko razlikujeta, 
kot to prikazujeta tudi naslednji zadevi iz sodne prakse obeh sodišč. V zadevi 
Secretary of State for Social Security proti Thomas in drugi se je Sodišče EU v 
sodbi izrecno opredelilo za striktno interpretacijo dopustnih izjem od prepovedi 
diskriminacije glede na spol.’ Evropsko sodišče za človekove pravice se je pri 
interpretaciji podlage spola kot dvomljive diskriminacijske podlage znova zateklo k 


108 BVerfGe, 6 December 2005, 1 BvL 3/03, 
http://www.bverfg.de/en/decisions/ls20051206_1bv1000303.html (14. 9. 2009). 

109 <7 Veliki Britaniji zakon o socialni varnosti iz leta 1975 zagotavlja podporo za težjo 
invalidnost ljudem, ki so dela nezmožni. Ljudje, ki so že dosegli starost za upokojitev, to je 65 
let za moške in 60 let za ženske, niso upravičeni do te podpore. Gospe Thomas je bila podpora 
za težjo invalidnost zavrnjena na osnovi dejstva, da je njena zaposlitev zaradi invalidnosti 
prenehala šele potem, ko je gospa Thomas že dosegla starost za upokojitev. Sodišče EU je v 
tej zadevi med drugim navedlo, da kjer države članice predpisujejo različno starost za 
upokojitev za moške in ženske za namene pridobitve starostne pokojnine, je obseg 
odstopanja, ki ga dovoljuje Direktiva 79/7/EGS o postopnem izvrševanju načela enakega 
obravnavanja moških in žensk v zadevah socialne varnosti, omejen na oblike diskriminacije, 
ki obstajajo na podlagi drugih sistemov dajatev, ki so nujno in objektivno povezani z razliko v 
starosti za upokojitev. Secretary of State for Social Security v. Evelyn Thomas and Others, 
ECJ, Case C-328/91, 30 March 1993, [1993] ECR I-1247, para. 8, 

http://eur- 
lex.europa.eu/smartapi/cgi/sga_doc?smartapi!celexplus!prod!CELEXnumdoc&lg=en&numdo 
c=61991J0328 (15. 2. 2011). 

uporabi testa tehtnih razlogov, kar je razvidno iz njegove sodbe, sprejete v zadevi 
Abdulaziz, Cabales in Balkandali proti Veliki Britaniji.''° V tej sodbi lahko beremo, 
da čeprav države pogodbenice uživajo »določene meje proste presoje« pri 
ocenjevanju, ali in v kakšnem obsegu razlike v sicer podobnih situacijah 
opravičujejo različno obravnavanje v pravu, bo obseg meja takšne presoje variiral 
glede na okoliščine, predmet obravnave in njegovo podlago. Evropsko sodišče za 
človekove pravice je v pričujoči zadevi poudarilo, da je spodbujanje enakosti spolov 
danes eden važnejših ciljev držav članic Sveta Evrope. To pomeni, da bodo 
Evropskemu sodišču za človekove pravice morali biti predloženi zelo tehtni razlogi, 
da bi le-to razliko v obravnavanju na podlagi spola lahko označilo za združljivo s 
Konvencijo o varstvu človekovih pravic in temeljnih svoboščin (ECHR). Iz 
odločitev, sprejetih v zadevah Thomas in Abdulaziz, je mogoče ugotoviti, da se 
Sodišče EU pri obravnavanju dvomljivosti podlage spola (ki se zrcali v striktnosti 
ocene) opira na preučevanje temeljnega značaja pravice do enakega obravnavanja 
moških in žensk.''' Ta temeljni značaj je bil poudarjen v vrsti zadev iz sodne prakse, 
ki jo je Sodišče EU razvilo od leta 1978 pa vse do danes.''* Evropsko sodišče za 
človekove pravice pa nasprotno prvenstveno uporablja test »zelo tehtnih razlogov«, 


110 Britansko pravo glede združevanja družine (zakon iz leta 1984) omogoča v tujini živečim 
družinam veliko lažjo združitev v primerih, kadar mož že ima stalno bivališče v Veliki 
Evropsko sodišče za človekove pravice odločilo, da so bili pritožniki žrtve diskriminacije na 
podlagi spola in da je torej bila podana kršitev 14. člena ECHR v povezavi z 8. členom 
ECHR. Abdulaziz, Cabales and Balkandali v. the United Kingdom, ECtHR, Application no. 
9214/80; 9473/81; 9474/81, 28 May 1985, para. 78, 

http://cmiskp.echr.coe.int/tkp 197/view.asp?action=html&documentld=695293 &portal=hbkm 
&source=externalb ydocnumber&table=F69A27FD8FB86142BF01C1166DEA398649 (15. 9. 
2009). 

L Prav tako je mogoče govoriti o bolj politično naravnanih razlogih za striktno obravnavanje 
primerov spolne diskriminacije. Kot to trdi avtorica Evelyn Ellis, je mogoče spolni enakosti 
nameniti prioriteto, ker zagotavlja relativno neškodljivo, celo zelo trdno platformo, s pomočjo 
katere lahko EU demonstrira njeno zavezo socialnemu napredku in lahko predstavlja politično 
legitimacijo EU. Avtorica nadalje poudarja, da utegnejo biti važni razlogi za dvomljivost 
spolne diskriminacije še vedno ekonomske narave, glede na to, da spolna enakost preprečuje 
izkrivljanja konkurence na visoko integriranem trgu. Ellis, E.: EU Anti-Discrimination Law, 
Oxford University Press, Oxford 2005, str. 22, 23. 

12 V zadevi Defrenne III je Sodišče EU prvič odločilo, da je odprava spolne diskriminacije 
sestavni del temeljnih pravic, ki jih spoštuje pravo EU. Glej Gabrielle Defrenne v. Société 
anonyme belge de navigation ačrienne Sabena, ECJ, Case 149/77, [1978] ECR 1365, §26 in 
927, http://eur- 
lex.europa.eu/smartapi/cgi/sga_doc?smartapi!celexplus!prod!CELEXnumdoc&numdoc=6197 
730149&lg=en (25. 2. 2011). V zadevi Schröder je bilo Sodišče EU celo mnenja, da je aspekt 
temeljnih pravic načela enakega obravnavanja moških in žensk postal pomembnejši od 
socialnih in ekonomskih vrednot, zaščiti katerih je bil prvenstveno namenjen. Glej Deutsche 
Telekom AG v. Lilli Schröder, ECJ, Case C-50/96, [2000] ECR I-743, 357, 
http://eur-lex.europa.eu/LexUriServ/LexUriServ.do?urizCELEX:61996J0050:EN:HTML (25. 
2. 2011). 

ker se zdi, da se vse države članice Sveta Evrope strinjajo, da je spol dvomljiva 
podlaga diskriminacije. Vendar lahko zaključimo, da so oboji razlogi močno 
povezani, saj je očitno evropski konsenz o dvomljivosti spolne podlage inspiriran s 
splošno razširjeno percepcijo spolne enakosti kot temeljne pravice človeka. 


Pomembno pa je opozoriti, da Sodišče EU in Evropsko sodišče za človekove pravice 
ne štejeta spolne diskriminacije za dvomljivo v vseh primerih, čeprav se morda zdi, 
da je Sodišče EU v tem pogledu bolj dosledno kot Evropsko sodišče za človekove 
pravice. Sodišče EU ne bi niti štelo za relevantno, da je do razlikovanja med 
spoloma prišlo v kontekstu pozitivnih ukrepov za zagotavljanje enakosti — test, ki ga 
Sodišče EU tukaj uporablja, je enako strikten kot tisti, ki ga uporablja za »običajne« 
oblike spolne diskriminacije. Vendar tudi Sodišče EU včasih nekoliko omili njegove 
standarde, še posebej, če gre za vprašanja s področja socialne varnosti. V tem 
obsegu se kažeta precej podobna pristopa Sodišča EU in Evropskega sodišča za 
človekove pravice kot to ilustrirata zadevi Hofmann in Petrovic. V prvem primeru je 
Sodišče EU sprejelo odločitev," da Direktiva 76/207/EGS pušča državam članicam 
diskrecijo glede socialnih ukrepov, ki jih le-te sprejmejo, da bi zajamčile v okviru, ki 
ga določa direktiva, varstvo žensk v povezavi z nosečnostjo in materinstvom ter 
izravnale neugoden položaj v primerjavi z moškimi, ki ženske prizadane v zvezi z 
obdržanjem njihove zaposlitve. Takšni ukrepi so tesno povezani s splošnim 
sistemom socialnega varstva v različnih državah članicah. Zato je potrebno 
zaključiti, da države članice uživajo razumno mejo diskrecije tako glede narave 
zaščitnih ukrepov, kakor tudi glede podrobne ureditve sistema za njihovo 
implementacijo. Do zelo podobnih zaključkov je prišlo Evropsko sodišče za 
človekove pravice v zadevi Petrovic," v kateri je ugotovilo, da na področju 


113 Gospodu Hofmannu, nemškemu očetu, je delodajalec odobril neplačan dopust za čas med 
potekom zakonitega obdobja osmih tednov, ki je bilo na voljo materi in dnevom, ko otrok 
doseže starost šestih mesecev. V tem obdobju je gospod Hofmann skrbel za otroka, medtem 
ko je mati nadaljevala s službo. Barmer Ersatzkassu je predložil zahtevo za izplačilo navedene 
dobe dopusta. Njegova zahteva je bila zavrnjena na osnovi obrazložitve, da so v skladu z 
relevantno nemško zakonodajo do plačanega porodniškega dopusta upravičene le matere. 
Sodišče EU je odločilo, da država članica lahko po izteku zakonsko zaščitenega obdobja 
odobri materam dobo porodniškega dopusta, h kateremu jih država spodbuja z izplačilom 
podpore in da Direktiva 76/207/EGS ne nalaga državam članicam zahteve, da morajo kot 
alternativo omogočiti takšen dopust tudi očetom, tudi tam ne, kjer se straši tako odločijo. 
Hofmann v. Barmer Ersatzkasse, ECJ, Case 184/83, 12 July 1984, [1984] ECR 3074, para. 
21; 

http://eur- 
lex.europa.eu/smartapi/cgi/sga_doc?smartapi!celexplus!prod!CELEXnumdoc&lg=en&numdo 
c=61983J0184 (25. 2. 2011). 

114 V skladu z avstrijsko pravno ureditvijo podpore za starševski dopust so do starševskega 
dopusta upravičeni tako ženske kot moški, vendar kar zadeva podporo za starševski dopust 
pridejo v poštev samo ženske. Petrovic v. Austria, ECtHR, 27 March 1998, Application No. 
20458/92, (156/1996/775/976), paras. 37-43, 
http://cmiskp.echr.coe.int/tkp 197/view.asp?action=html&documentId=696023 &portal=hbkm 

zagotavljanja podpore za starševski dopust očetom, ki želijo izkoristiti takšen 
dopust, še vedno obstajajo velike razlike med pravnimi sistemi držav pogodbenic. 
Medtem ko so ukrepe za priznavanje pravice očetom do starševskega dopusta sedaj 
sprejele mnoge države, to isto ne velja za podpore za starševski dopust, ki jih 
očetom priznava le malo držav. Zavrnitev podpore za starševski dopust pritožniku s 
strani avstrijskih oblasti zato po mnenju Evropskega sodišča za človekove pravice ni 
presegla dopustnih meja presoje, kar pomeni, da razlika v obravnavanju, ki je 
predmet pritožbe, ni bila diskriminatorna v smislu 14. člena ECHR. Zadevi 
Hofmann in Petrovic je mogoče razumeti v smislu, da niti temeljni karakter načela 
enakosti spolov niti obstoj splošnega konsenza, povezanega z dvomljivostjo spola 
kot podlage za klasifikacijo nista vedno odločilna za striktnost sodne presoje. 
Potreba po puščanju prostora za razlikovanje med državami članicami in znotraj njih 
ali pomanjkanje skupne podlage na specifičnem političnem področju lahko 
prevladata nad temi splošnimi pojmi in lahko sprožita uporabo bolj marginalnega 
testa. 


2.4 Spolna usmerjenost 


V Načelih o uporabi mednarodnega prava človekovih pravic v zvezi s spolno 
usmerjenostjo in spolno identiteto iz Yogyakarte (2007) je mogoče zaslediti široko 
sprejeto opredelitev spolne usmerjenosti, v skladu s katero je s pojmom spolne 
usmerjenosti mogoče razumeti »sposobnost vsake osebe za globoko čustveno, 
ljubezensko in spolno privlačnost ter intimne in spolne odnose s posamezniki 
različnega spola ali istega spola ali več kot enega spola«.'? Iz te definicije lahko 


&source=externalb ydocnumber&table=F69A27FD8FB86142BF01C1166DEA398649 (15. 9. 
2009). 

15 Načela namenjajo nekaj pozornosti tudi nadlegovanju, povezanemu s spolno usmerjenostjo 
in spolno identiteto. Tako npr. načelo št. 5, naslovljeno Pravica do osebne varnosti, od držav 
zahteva, da sprejmejo vse potrebne politične in druge ukrepe za preprečevanje in 
zagotavljanje varstva pred vsemi oblikami nasilja in nadlegovanja zaradi spolne usmerjenosti 
in spolne identitete, vključno z zakonodajnimi ukrepi, s katerimi določijo tudi kazenske 
sankcije za nasilje, grožnje z nasiljem, spodbujanje k nasilju in nadlegovanje, ki temelji na 
spolni usmerjenosti ali spolni identiteti katerekoli osebe ali skupine oseb na vseh področjih 
življenja, vključno z družino. V okviru načela št. 16 (Pravica do izobraževanja) pa je 
navedeno, da države morajo zagotoviti, da zakonodaja in politike nudijo ustrezno zaščito 
učencem, študentom, zaposlenim in učiteljem različne spolne usmerjenosti in različnih 
spolnih identitet pred vsemi oblikami socialne izključenosti in nasilja v šolskem okolju, 
vključno z ustrahovanjem in nadlegovanjem. Poleg tega so države v skladu z načelom št. 20 
(Pravica do svobode zbiranja in združevanja) ne smejo pod nobenim pogojem ovirati 
izvrševanje pravice do mirnega zbiranja in združevanja iz razlogov, povezanih s spolno 
usmerjenostjo ali spolno identiteto ter morajo osebam, ki izvršujejo to pravico, zagotoviti 
ustrezno policijsko in drugo fizično zaščito pred nasiljem ali nadlegovanjem. The Yogyakarta 
Principles on the Application of International Human Rights law in Relation to Sexual 
Orientation and Gender Identity, March 2007, str. 6, 
http://www.yogyakartaprinciples.org/principles_en.pdf (16. 9. 2010). 

razberemo, da spolna usmerjenost — tako kot spolna identiteta — zadeva najbolj 
notranjo in intimno sfero posameznikovega življenja. Tako kot v primeru spolne 
enakosti lahko tudi pravna zaščita pred diskriminacijo glede na spolno usmerjenost 
temelji na simetričnem ali asimetričnem pristopu. Direktiva EU o enakosti pri 
zaposlovanju (Direktiva 2000/78/ES) izvira iz simetričnega pristopa in na splošno 
prepoveduje diskriminacijo na podlagi »spolne usmerjenosti«. Navedena direktiva 
ne zagotavlja nobenega posebnega pravnega varstva gejem, lezbijkam in 
biseksualcem, ki v praksi predstavljajo skupino, ki je najpogosteje podvržena 
diskriminaciji, nadlegovanju in manj ugodnemu obravnavanju zaradi njihove spolne 
usmerjenosti. Zaradi implementacije določb te direktive je bil simetrični pristop na 
splošno sprejet tudi v ne-diskriminacijskih zakonodajah držav članic EU. V 
nekaterih državah članicah - najbolj je to opazno na Irskem in v Veliki Britaniji — je 
takšen pristop zelo eksplicitno izražen, in sicer so vse relevantne skupine (geji, 
lezbijke, biseksualci in heteroseksualci) omenjene v zakonodajni definiciji termina 
spolna usmerjenost. Tako npr. irski Zakon o enakem statusu iz leta 2000 določa, da 
spolna usmerjenost pomeni heteroseksualno, homoseksualno ali biseksualno 
usmerjenost (2. člen). Še bolj razdelano opredelitev lahko najdemo v 
implementacijskih predpisih Velike Britanije iz leta 2003, kjer je navedeno, da 
»spolna usmerjenost« pomeni spolno usmerjenost nasproti: a) osebam istega spola 
(oseba je gej ali lezbijka); b) osebam nasprotnega spola (oseba je heteroseksualec); 
ali c) osebam istega in nasprotnega spola (oseba je biseksualec). 1” 


Ta zakonodajna primera kažeta, da prepoved diskriminacije na podlagi spolne 
usmerjenosti vključuje tako diskriminacijo na podlagi homoseksualne ali 
biseksualne usmerjenosti, kakor tudi heteroseksualne usmerjenosti. Drugačno 
stališče glede tega vprašanja je zavzela nemška ne-diskriminacijska zakonodaja, kjer 
je namesto »spolne usmerjenosti« uporabljen pojem »spolna identiteta« (sexuellen 
Identitat).''’ Rezultat takšne pravne ureditve je asimetrični pristop. To pomeni, da 
termin »spolna identiteta«, kot ga običajno uporablja nemški zakonodajalec, pokriva 
homoseksualce, tansseksualce in interseksualce, medtem ko biseksualci in 
heteroseksualci vse do danes niso bili del pravne diskusije. To pa posledično 
pomeni, da nemška ne-diskriminacijska zakonodaja biseksualce in heteroseksualce 
ne ščiti pred diskriminacijskim obravnavanjem. 


lig Egual Status Act 2000, Number 8 of 2000, Section 2; 
http://www.irishstatutebook.ie/2000/en/act/pub/0008/print.htmi (10. 9. 2009). 

"7 The Employment Equality (Sexual Orientation) Regulations 2003, No. 1661, SI, Reg. 2, 
http://www legislation. gov.uk/uksi/2003/1661/made (10. 1. 2011). 

18 Allgemeines Gleichbehandlungsgesetz (AGG), 14. August 2006, BGBI. I S. 1897, 
http://www. gesetze-im-internet.de/bundesrecht/agg/gesamt.pdf (17. 10. 2010). 

2.4.1 Spolna usmerjenost, spolna nagnjenja in spolno vedenje 


Direktiva o enakosti pri zaposlovanju (Direktiva 2000/78/ES) prepoveduje 
diskriminacijo na podlagi spolne usmerjenosti, toda obrazložitveni memorandum 
Evropske komisije k tej direktivi v tem pogledu vsebuje pomembno razliko, saj 
določa, da je — kar se tiče spolne usmerjenosti - potrebno jasno razlikovati med 
spolno usmerjenostjo, ki jo ta predlog pokriva, in spolnim vedenjem, ki s predlogom 
ni pokrito.''? Žal pa obrazložitveni memorandum ne navaja nobenih razlogov za 
takšno razlikovanje med spolno usmerjenostjo in spolnim vedenjem. Implementacija 
prepovedi diskriminacije glede na spolno usmerjenost s strani različnih držav članic 
EU kaže mešane reakcije glede te definicije. Nekatere države članice (npr. Velika 
Britanija) so sprejele pristop Evropske komisije in so zakonodajno varstvo omejile 
na spolno usmerjenost. V obrazložitvenem memorandumu k implementacijskim 
predpisom Velike Britanije iz leta 2003 je pojasnjeno, da termin »spolna 
usmerjenost« ne vključuje »spolnih praks in nagnjenj« (npr. sado-mazohizem in 
pedofilija), ampak se nanaša izključno na posameznikovo usmerjenost nasproti 
osebam istega spola, osebam nasprotnega spola ali osebam obeh spolov.” Za druge 
države članice je mogoče reči, da temu vprašanju ne pripisujejo večjega pomena, saj 
so se omejile zgolj na vključitev podlage »spolna usmerjenost« v njihovo ne- 
diskriminacijsko zakonodajo, ne da bi pri tem tudi podale jasno zakonodajno 
definicijo ali posebej opozorile na razlikovanje med spolno usmerjenostjo in 
spolnim vedenjem. V teh državah bo podrobnejše pojasnitve zato morala ponuditi 
sodna praksa ali zakonodajna zgodovina, vendar je trenutno na razpolago le manjše 
število primerov, ki razkrivajo eksplicitno preučevanje zadevnega vprašanja. Takšen 
primer je npr. mogoče najti med mnenji nizozemske Komisije za enako 
obravnavanje, sprejetimi pred sprejemom Direktive 2000/78/ES o enakosti pri 
zaposlovanju. V enem od njih je navedeno, da se mora termin heteroseksualna ali 
homoseksualna usmerjenost glede na zakonodajno zgodovino nizozemskega Zakona 
o enakem obravnavanju široko interpretirati in je namenjen usmerjenosti določene 
osebe v spolnih in ljubezenskih občutenjih, izražanjih in odnosih. Termin 
usmerjenost je bil sprejet, ker pokriva specifična izražanja in tudi čustva. Termin 
usmerjenost je zato po mnenju Komisije širši od termina nagnjenost. Iz tega sledi, da 
je specifično vedenje, ki se na splošno smatra za emanacijo homoseksualne (ali 
heteroseksualne) usmerjenosti osebe, zaščiteno z [Zakonom co enakem 
obravnavanju." 


119 Explanatory Memorandum to the Employment Equality Directive, COM (1999) 565 final, 
Brussels, 25.11.1999, Explanation to Art. 1, 
http://eur-lex.europa.eu/LexUriServ/LexUriServ.do?uri=COM: 1999:0565:FIN:EN:PDF (16. 
9. 2009). 

120 Employment Equality (Sexual Orientation) Regulations 2003, Explanatory Memorandum, 
str. 1, http://www. berr.gov.uk/files/file29350.pdf (16. 9. 2009). 

121 Tožena stranka v tej zadevi je bil raziskovalni inštitut, ki je izvajal raziskavo v zvezi z 
razvojem zdravil in pri tem testiral osebe. Leta 2003 je raziskovalni inštitut preučeval 
zdravilo, ki bi se uporabljajo pri zdravljenju Alzheimerjeve bolezni in je za testiranje zdravila 

Iz te zadeve je jasno razvidno, da nizozemska Komisija za enako obravnavanje 
uporablja termin »spolna usmerjenost« prav zaradi njegovega širokega obsega, ob 
upoštevanju dejstva, da je ta pojem dovolj širok, da pokriva tako seksualne občutke 
kot tudi spolna izražanja. Takšno tolmačenje zadevnega termina je mogoče potrditi 
tudi z zakonodajno zgodovino nizozemske implementacije Direktive 2000/78/ES. 
Nizozemska vlada je termin »spolna usmerjenost« interpretirala v smislu, da 
koncept usmerjenosti vključuje konkretna izražanja, kakor tudi čustva in nagnjenje 
osebe, tako da je termin »usmerjenost« - in posledično tudi varstvo pred 
diskriminacijo — širši od koncepta nagnjenosti in koncepta čustvenosti. Zamenjava 
termina »usmerjenost« s terminom »čustvenost« ali »nagnjenje« bi omejila oziroma 
zmanjšala zaščito, ki jo glede tega vprašanja zagotavlja Zakon o enakem 
obravnavanju. Nizozemska vlada je v  obrazložitvenem memorandumu k 
implementacijski zakonodaji izrecno navedla, da v tem pogledu ne namerava znižati 
ravni pravnega varstva, ki jo trenutno zagotavlja Zakon o enakem obravnavanju. Ker 
bi torej razločevanje, ki ga je sprejela Evropska komisija glede pojma »spolna 
usmerjenost«, znižalo že obstoječo raven pravnega varstva, ki ga zagotavlja 
nizozemska zakonodaja o enakem obravnavanju, je razumljivo, da se je nizozemska 
vlada odločila za nadaljnjo uporabo širokega pojmovanja »spolne usmerjenosti«. 
Podobne interpretacije so bile podane tudi v drugih državah članicah EU, kot npr. v 
Italiji in na Švedskem." Te široke definicije zagotavljajo višjo raven pravnega 
varstva pred diskriminacijo in so zato bolj v skladu s pristopom, ki ga je privzelo 
Evropsko sodišče za človekove pravice. Slednje je namreč kar v nekaj zadevah 


iskal osebe. V raziskovalnem protokolu inštituta so definirani naslednji pogoji, ki jih mora 
izpolnjevati oseba, primerna za testiranje: »ženske ne smejo biti noseče, morajo biti kirurško 
sterilizirane, ali če so spolno aktivne, morajo imeti partnerja, ki je vsaj šest mesecev kirurško 
steriliziran, ali morajo privoliti v uporabo določene oblike kontracepcije vse do zaključka 
študije...«. Tožnica (lezbijka) se je prijavila za sodelovanje v tej zdravstveni študiji. 
Raziskovalni inštitut jo je izključil iz študije, ker je bila spolno aktivna in pri tem ni 
uporabljala nobene oblike kontracepcije. Nizozemska Komisija za enako obravnavanje je bila 
mnenja, da v konkretnem primeru razlika v obravnavanju ni bila opravičena, ker se spolna 
usmerjenost tožnice ni nanašala na cilje raziskovalnega protokola. Dutch Egual Treatment 
Commission (Commissie Gelijke Behandeling), Opinion 2003-150, 
http://www.cgb.nl/oordelen/oordeel/2 1977 1/volledig (17. 2. 2011). 

122 Simoni, A.: Report on Measures to Combat Discrimination: Directives 2000/43/EC and 
2000/78/EC, Country Report Italy, Update 2007, State of affairs up to February 29, 2008, str. 
13, 
http://www.non-discrimination.net/content/media/2007-IT-Country%20Report%20Final.pdf 
(17. 9. 2009), 

Ytterberg, H.: Combating sexual orientation discrimination in employment: legislation in 
fifteen EU member states, Report of the European Group of Experts on Combating Sexual 
Orientation Discrimination about the implementation up to April 2004 of Directive 
2000/78/EC, Sweden, str. 457, 458, 

http://diskriminace.info/do-sexualni/sexorfull_sv.pdf (17. 9. 2009). 

implicitno sprejelo stališče, da razlikovanje na podlagi homoseksualnega vedenja 
predstavlja primer neenakega obravnavanja, ki je v nasprotju s 14. členom ECHR. '” 


2.4.2 Druge oblike spolne usmerjenosti, nagnjenj in vedenja 


V konkretnih zadevah pred nacionalnimi sodišči ali komisijami za enako 
obravnavanje se včasih pojavijo vprašanja glede vedenja ali čustev, ki so na nek 
način povezana s spolno usmerjenostjo ali spolnim vedenjem, kot sta npr. 
transvestizem ali transseksualnost. V takšnih primerih se zastavlja vprašanje, ali naj 
pojem spolne usmerjenosti vključuje tudi takšne oblike vedenja in čustev. Kar se 
tiče transseksualnosti je odgovor na to vprašanje relativno jasen. Glede na odločitev 
Sodišča EU v zgoraj obravnavani zadevi P. proti S. skoraj vse države članice EU 
štejejo transseksualnost za del definicije spolne podlage. Na vprašanje, ali bi tudi 
transvestizem, sadomazohizem in pedofilijo lahko smatrali za del definicije spolne 
usmerjenosti, je veliko težje odgovoriti. V večini držav članic EU to vprašanje sploh 
ni bilo posebej obravnavano in tudi v obsegu, v katerem je bilo obravnavano, je 
mogoče najti le malo soglasja o ustrezni klasifikaciji. V zakonodajnem gradivu 
Nizozemske in Velike Britanije je npr. eksplicitno navedeno, da pedofilija ni 
zaščitena; v Veliki Britaniji se v tem kontekstu omenja tudi sadomazohizem. 
Vprašanje, ali je transvestizem pokrit s pojmom spolna usmerjenost, je sporno. V 
tem pogledu je zanimivo mnenje nizozemske Komisije za enako obravnavanje, v 
katerem je navedeno, da v konkretnem primeru manj ugodnega obravnavanja 
transvestita homoseksulca ne gre šteti za diskriminacijo na podlagi homoseksualne 
usmerjenosti, ker ni nobenega prepričljivega dokaza, da se transvestizem pojavlja 
pretežno med osebami s homoseksualno usmerjenostjo. 


123 Glej npr. zadevo L. in V. proti Avstriji. L. and V. v. Austria, ECtHR, 9 January 2003, 
Applications nos. 39392/98 and 39829/98, 

http://cmiskp.echr.coe.int/tkp 197/view.asp?action=html &documentld=698753 &portal=hbkm 
&source=externalb ydocnumber&table=1 132746FF1FE2A468ACCBCD1763D4D8149 (17. 
9. 2009). 

Čeprav Evropsko sodišče za človekove pravice v konkretni zadevi omenja razlikovanje na 
podlagi »spolne usmerjenosti«, iz dejstev jasno izhaja, da gre v obravnavani zadevi ne toliko 
za homoseksualno usmerjenost kot za homoseksualno vedenje: pritožba v zvezi z 
inkriminacijo homoseksualnih odnosov odraslih moških s privolitvijo mladoletnikov. 

124 pritožnik je homoseksualec, ki prakticira transvestizem. Pri toženi stranki se je izobraževal 
za kvalificiranega medicinskega delavca. Toženec je predčasno prekinil obdobje njegovega 
praktičnega usposabljanja, ker so se pacienti in sodelavci pritoževali nad njegovimi 
perverznimi, nespodobnimi, zoprnimi in sugestivnimi opazkami in komentarji. Nizozemska 
Komisija za enako obravnavanje je bila mnenja, da v konkretni zadevi ni bilo ugotovljeno, da 
je odpoved pritožniku temeljila na njegovi spolni usmerjenosti. Dutch Egual Treatment 
Commission (Commissie Gelijke Behandeling), Opinion 1996-108, Discrimination against 
transvestites is not sexual  orienation discrimination, Homosexual transvestite, 
http://www.cgb.nl/oordelen/oordeel/2 1677 1/volledig (13. 2. 2011). 

Iz tega mnenja je mogoče razbrati, da nizozemska Komisija za enako obravnavanje 
ne vidi nobene objektivne povezave med spolno usmerjenostjo in transvestizmom. 
Takšno stališče je izrazila tudi Francija, ko je navedla, da koncept spolne 
usmerjenosti ne ščiti pred diskriminacijo transseskualcev in transvestitov: medtem 
ko so prvi našli zaščito v podlagi »spol«, so jo slednji našli v kategoriji »morala« ali 
natančneje v kategoriji »telesna podoba«.'” V drugih državah članicah EU pa so 
izbrali širšo definicijo »spolne usmerjenosti«, ki vključuje tudi transvestizem. 
Takšen je primer Danske: v veljavnem danskem pravu se termin »spolna 
usmerjenost« uporablja za homo- in heteroseksualna razmerja ter druge oblike 
pravno priznanih spolnih nagnjenj (kot npr. transvestizem).'*° Čeprav je iz teh 
primerov težko izpeljati kakršnekoli splošne zaključke, se zdi, da obstaja določeno 
soglasje glede dejstva, da so oblike seksualnega nagnjenja, drugačnega od homo- ali 
heteroseksualnosti, navadno izključene iz definicije spolne usmerjenosti. Ker 
Direktiva 2000/78/ES v tem pogledu ne daje nobenih smernic, je za zagotovitev 
večje jasnosti na tem področju potrebna interpretacijska sodna praksa Sodišča EU. 


Čeprav »spolna usmerjenost« v 14. členu ECHR ni eksplicitno navedena kot 
zaščitena diskriminacijska podlaga, se je Evropsko sodišče za človekove pravice ob 
večih priložnostih izjasnilo, da je ta podlaga vključena v kategorijo »drugih 
okoliščin«, ki jih varuje 14. člen ECHR (npr. zadeva E.B. proti Franciji). Razen 
tega je potrebno opozoriti, da Evropsko sodišče za človekove pravice sprejema 
stališče, da poseganje vlade v tako intimno sfero posameznikovega življenja kot je 
spolna usmerjenost lahko per se predstavlja kršitev 8. člena ECHR, ki zagotavlja 
pravico do zasebnega življenja.” Že v zadevi Dudgeon proti Veliki Britaniji je 


5 Borrillo, D.: Combating sexual orientation discrimination in employment: legislation in 
fifteen EU member states, Report of the European Group of Experts on Combating Sexual 
Orientation Discrimination about the implementation up to April 2004 of Directive 
2000/78/EC, France, str. 190, 

http://diskriminace.info/do-sexualni/sexorfull_fr.pdf (17. 9. 2009). 

126 Baatrup, S.: Combating sexual orientation discrimination in employment: legislation in 
fifteen EU member states, Report of the European Group of Experts on Combating Sexual 
Orientation Discrimination about the implementation up to April 2004 of Directive 
2000/78/EC, Denmark, str. 149, 

http://diskriminace.info/do-sexualni/sexorfull_da.pdf (17. 9. 2009). 

7 EB. v. France, ECtHR, Application no. 43546/02, 22 January 2008, 
http://cmiskp.echr.coe.int/tkp197/view.asp?item=1&portal=hbkm&action=html &highlight=E. 
B.%20%7C%20v.%20%7C%20France&sessionid=70048324&skin=hudoc-en (13. 2. 2011). 
128 To pomeni, da četudi je prišlo do diskriminacijskega obravnavanja glede na spolno 
usmerjenost, se je mogoče sklicevati zgolj na kršitev 8. člena ECHR, ne da bi bilo treba 
zatrjevati tudi obstoj neenakega obravnavanja. Evropsko sodišče za človekove pravice se še 
posebej zavzema za zagotovitev varstva posameznikov pred vmešavanji države v tiste zadeve, 
za katere je mogoče trditi, da se dotikajo ključnih elementov osebnega dostojanstva, kot je to 
npr. posameznikovo spolno ali družinsko življenje. Takšne posege s strani države v zasebno 
življenje, kjer je to povezano s spolnostjo, bo v skladu s sodno prakso Evropskega sodišča za 
človekove pravice zelo težko opravičiti. 


70 PRAVNE RAZSEŽNOSTI PREPOVEDI NADLEGOVANJA 
G. Maučec 


Evropsko sodišče za človekove pravice odločilo, da sporazumno homoseksualno 
vedenje zadeva »najbolj intimen aspekt zasebnega življenja« in da potemtakem 
morajo obstajati »posebej resni razlogi«, da je lahko vmešavanje s strani javnih 
oblasti legitimno v smislu drugega odstavka 8. člena ECHR.'” V poznejši zadevi 
Smith in Grady proti Veliki Britaniji je Evropsko sodišče za človekove pravice prav 
tako odločilo, da je homoseksualna usmerjenost, ki je bila izključni razlog za 
izvršeno preiskavo in odpust pritožnikov iz vojske, »najbolj intimen aspekt 
posameznikovega zasebnega življenja« in da upravičen poseg v to izredno 
občutljivo sfero posameznika s strani države »zahteva posebno resne razloge«. "? V 
obeh izmed navedenih zadev je šlo v glavnem za vprašanje interpretacije pravice do 
zasebnosti (8. člen ECHR) in se torej nista eksplicitno nanašali na neenako 
obravnavanje. Šele v zadevi Salgueiro je Evropsko sodišče za človekove pravice 
prvikrat neposredno obravnavalo vprašanje diskriminacije glede na spolno 
usmerjenost. V tej zadevi je Evropsko sodišče za človekove pravice ugotovilo, da so 
odlomki iz obravnavane sodbe, ki jo je sprejelo portugalsko pritožbeno sodišče, 
»daleč od tega, da bi bili zgolj nerodni ali ponesrečeni kot to zatrjuje vlada ali da so 
le obiter dicta«, ampak sugerirajo ravno nasprotno, da je bila pritožnikova 
homoseksualnost faktor, ki je bil odločilen v končni odločitvi. Evropsko sodišče za 
človekove pravice je zato odločilo, da je portugalsko pritožbeno sodišče sprejelo 
takšno odločitev na podlagi razlikovanja zaradi pritožnikove spolne usmerjenosti, to 
je razlikovanja, ki po Evropski konvenciji o varstvu človekovih pravic in temeljnih 
svoboščin ni sprejemljivo." 


12 Dudgeon v. the United Kingdom, ECtHR, Application no. 7525/76, Judgment of 22 
October 1981, 952, 

http://cmiskp.echr.coe.int/tkp197/view.asp?item=2 &portal=hbkm&action=html &highlight=D 
udgeon%20%7C%20v.%20%7C%20the %20%7C%20 United %20%7C%20Kingdom&session 
id=69889390&skin=hudoc-en (18. 9. 2009). 

50 Smith and Grady v. the United Kingdom, ECtHR, Applications Nos. 33985/96 and 
33986/96, Judgment of 27 September 1999, Reports 1999-IV, 990, 
http://cmiskp.echr.coe.int/tkp197/view.asp?item< 1 &portal=hbkm&action=html &highlight=S 
mith%20%7C %20Grady%20%7C%20v.%20%7C%20the%20%7C%20United%h20%7C%20 
Kingdom&sessionid=69054137&skin=hudoc-en (23. 8. 2010). 

BI po njegovi ločitvi si je Salgueiro da Silva Mouta prizadeval izposlovati sklep sodišča, ki bi 
mu omogočal uveljavljanje njegove starševske odgovornosti nad njegovo hčerko. 
Prvostopenjsko sodišče mu je prisodilo starševsko odgovornost, saj je ocenilo, da bi bil v 
večji meri kot mati »zmožen hčerki zagotoviti uravnotežene pogoje, ki jih le-ta potrebuje in 
spoštovati njeno pravico do vzdrževanja rednih in trajnih stikov z njeno materjo in starimi 
starši po materini strani«. Ta sodba je bila razveljavljena na pritožbeni instanci in starševska 
odgovornost je bila dodeljena materi. Primarni razlog za takšno odločitev pritožbenega 
sodišča je mogoče najti v naslednjem mnenju: »Dejstvo, da oče otroka, ki je spoznal svojo 
homoseksualno usmerjenost, želi živeti z drugim moškim je realnost, ki jo je treba sprejeti. 
Splošno znano je, da je družba vse bolj tolerantna do takšnih situacij. Toda ne moremo trditi, 
da je takšno okolje tudi najbolj zdravo in najbolj ustrezno za otrokov psihološki, socialni in 
duševni razvoj, zlasti glede na dominantni vzorec v naši družbi, na kar je pravilno opozorila 
tudi pritožnica. Otrok bi moral živeti v družinskem okolju, tradicionalni portugalski družini, 

Iz formulacije teksta te sodbe Evropskega sodišča za človekove pravice je mogoče 
izpeljati, da razlikovanja in klasifikacije na podlagi spolne usmerjenosti nikoli ne 
bodo združljiva z določili Konvencije o varstvu človekovih pravic in temeljnih 
svoboščin. Vendar je Evropsko sodišče za človekove pravice to stališče nekoliko 
spremenilo v kasnejši zadevi (L. in V. proti Avstriji), v kateri je navedlo, da je 
spolna usmerjenost koncept, ki ga pokriva 14. člen ECHR in da je zaradi tega 
razlikovanja glede na spolno usmerjenost, tako kot je to v primerih različnega 
obravnavanja na podlagi spola, mogoče opravičiti samo z »zelo tehtnimi razlogi«. "° 


kar pa vsekakor ni skupnost, v katero se je odločil vstopiti njegov oče in sedaj živi z drugim 
moškim kot če bi bila mož in žena. Naša naloga na tem mestu ni, da bi odločali o tem, ali 
homoseksualnost je ali ni bolezen oziroma, ali je spolna usmerjenost nasproti osebam istega 
spola. V obeh primerih gre za abnormalnost in otroci ne bi smeli odraščati v senci 
abnormalnih situacij; tako narekuje človeška narava...« Salgueiro da Silva Mouta v. Portugal, 
ECtHR, Application no. 33290/96, Judgment of 21 December 1999, Reports 1999-IX, 
http://cmiskp.echr.coe.int/tkp197/view.asp?item=1 &portal=hbkm&action=html &highlight=S 
alguciro%20%7C%20da%20%7C%20Silva%20%7C%20Mouta%20%7C%20v.420%7C%2 
OPortugal &sessionid=69889390&skin=hudoc-en (23. 8. 2010). 

132 L, in V. sta bila obsojena zaradi homoseksualnih odnosov z mladoletnimi osebami, kar je 
po avstrijskem kazenskem zakoniku kaznivo dejanje. L. je bil obsojen na enoletno zaporno 
kazen z možnostjo pogojnega izpusta v trajanju treh let; V. je bil obsojen na šestmesečno 
zaporno kazen z možnostjo pogojnega izpusta za odbobje treh let. L. in V. sta se pritožila na 
Evropsko sodišče za človekove pravice glede ohranitve v veljavi 209. člena avstrijskega 
Kazenskega zakonika, ki inkriminira sporazumne homoseksualne odnose odraslih moških z 
mladoletniki med 14. in 18. letom starosti. Heteroseksualni in lezbični odnosi med odraslimi 
in mladoletnimi osebami istega starostnega razpona niso bili kaznivi. Evropsko sodišče za 
človekove pravice je v konkretni zadevi razsodilo, da avstrijska vlada ni predložila 
prepričljivih in utemeljenih razlogov, ki bi opravičevali ohranitev v veljavi 209. člena 
Kazenskega zakonika in posledično obsodbi obeh pritožnikov na podlagi teh določb. Kot 
odločilno je Evropsko sodišče za človekove pravice v tej zadevi navedlo vprašanje, ali obstaja 
objektivna in razumna utemeljitev, zakaj fantje starosti od 14 do 18 let potrebujejo zaščito 
pred spolnimi odnosi z odraslimi moškimi, medtem ko dekleta iz iste starostne kategorije ne 
potrebujejo takšne zaščite pred odnosi bodisi z odraslimi moškimi ali ženskami. V tej zvezi je 
Evropsko sodišče za človekove pravice ponovilo, da bo obseg meja proste presoje, prepuščen 
državam pogodbenicam, variiral glede na okoliščine, predmet obravnave in podlago, pri 
čemer utegne biti eden od relevantnih faktorjev obstoj ali neobstoj skupne osnove med 
zakonodajami držav pogodebnic. V pričujoči zadevi sta pritožnika opozorila na stalno 
naraščajoči evropski konsenz glede uporabe enakih mej starosti za privolitev v 
heteroseksualne, lezbične in homoseksualne odnose, čemur vlada ni ugovarjala. Do podobne 
ugotovitve je prišla tudi Komisija v Sutherlandu — to je, da je »sedaj enakost obravnavanja 
glede starosti za privolitev priznana v veliki večini držav članic Sveta Evrope«. L. and V. v. 
Austria, ECtHR, Applications nos. 39392/98 and 39829/98, Judgment of 9 January 2003, 
http://cmiskp.echr.coe.int/tkp197/view.asp ?action=html&documentId=698753 &portal=hbkm 
&source=externalb ydocnumber&table=1 132746FF1FE2A468ACCBCD1763D4D8149 (17. 
9. 2009). 

133 Tudi v zadevi Karner proti Avstriji je Evropsko sodišče za človekove pravice navedlo, da 
so meje proste presoje, ki jih uživajo države pogodbenice Konvencije o varstvu človekovih 

Z uporabo testa »zelo tehtnih razlogov« je Evropsko sodišče za človekove pravice 
podlagi spolne usmerjenosti priznalo enako pomemben status kot ga uživata spol in 
rojstvo zunaj zakonske zveze. Razlog za dvomljivost podlage spolne usmerjenosti je 
obstoj naraščajočega konsenza znotraj različnih držav članic Sveta Evrope o potrebi 
po zakonodajnem obravnavanju homoseksualnih odnosov enakopravno s 
heteroseksualnimi. 


Sodišču EU se doslej še ni ponudila priložnost, da bi se izreklo o vprašanju 
dvomljivosti podlage spolne usmerjenosti. Glede na sodno prakso Evropskega 
sodišča za človekove pravice je mogoče pričakovati, da bo tudi Sodišče EU 
prisodilo podobno raven varstva in bo striktno presojalo vsak primer diskriminacije 
na podlagi spolne usmerjenosti. Dejstvo, da je podlaga spolne usmerjenosti zdaj 
eksplicitno omenjena v Direktivi 2000/78/ES, Listini EU o temeljnih pravicah in 
členu 19 PDEU (prejšnji člen 13 PES) lahko vsekakor smatramo kot priznanje 
dvomljivosti diskriminacije na podlagi spolne usmerjenosti. Vendar bo najbrž še 
zmeraj držala ugotovitev, da diskriminacija glede na spolno usmerjenost še ni 
priznana za takšno, da bi ustvarjala oviro za udeležbo na evropskem trgu dela in 
spodkopavala celotno ekonomsko konkurenčnost." Čeprav to zagotovo ni edini 
faktor, ki določa intenzivnost presoje Sodišča EU v zadevah diskriminacije, ostaja 
negotovo, ali bo Sodišče EU zagotovilo raven varstva pred diskriminacijo na podlagi 
spolne usmerjenosti, ki je primerljiva s tisto, ki jo priznava v okviru izvajanja načela 
enakega obravnavanja glede na spol ali državljanstvo. Razen tega iz primerov, kot je 
npr. že zgoraj obravnavana zadeva Grant, jasno izhaja, da Sodišče EU trenutno ne 
priznava potrebe po enakem obravnavanju istospolnih partnerjev in partnerjev 
nasprotnega spola. Ni nujno, da bo Direktiva 2000/78/ES v tem pogledu privedla do 
kakršnekoli spremembe, še posebej, če upoštevamo dejstvo, da je pomembno 
področje uporabe te direktive precej omejeno in ne pokriva družinskega prava kot 
zelo občutljivega in kontroverznega področja." Glede na vse to niti ne bi bilo 


pravic in temeljnih svoboščin, zelo ozke, kadar gre za razliko v obravnavanju glede na spol ali 
spolno usmerjenost. Karner v. Austria, ECtHR, Application no. 40016/98, 24 July 2003, 
http://cmiskp.echr.coe.int/tkp197/view.asp?item< 1 &portal=hbkmé&action=html &highlight=k 
arner%20%7C%20v.%20%7C%20austria&sessionid=70048324&skin=hudoc-en (13. 2. 
2011). 

sei Schiek, D., Waddington, L., Bell, M. (eds.): Cases, Materials and Text on National, 
Supranational and International Non-Discrimination Law, Hart Publishing, Oxford 2007, str. 
90. 

135 V tej zvezi je zanimiva odločitev Sodišča EU v zadevi Maruko, v kateri je le-to zavzelo 
stališče, da kombinirana uporaba določil 1. in 2. člena Direktive 2000/78/ES preprečuje 
zakonodajam, kot je obravnavana zakonodaja, da v glavnih postopkih, v katerih po smrti 
njegovega partnerja, preživeli partner ne bi mogel prejeti preživnine, ekvivalentne tisti, ki 
pripada preživelemu zakoncu, četudi nacionalno pravo glede življenskih skupnosti, kar 
zadeva preživnino, postavlja osebe istega spola v položaj, primerljiv s tistim, ki se priznava 
zakoncem. Na pristojnem sodišču pa je, da odloči, ali je situacija preživelega življenskega 
partnerja primerljiva s situacijo zakonca, ki je upravičen do preživnine, zagotovljene iz 

posebej presenetljivo, če bi Sodišče EU ubralo dve različni poti pri odločanju v 
zadevah diskriminacije na podlagi spolne usmerjenosti: spolno usmerjenost lahko 
šteje za dvomljivo podlago diskriminacije na tistih omejenih področjih, na katerih 
ima na razpolago jasno zakonodajo (npr. na področju zaposlovanja), medtem ko 
lahko prepusti širok obseg diskrecije državam članicam na drugih, bolj 
kontroverznih in nezadostno reguliranih področjih, kot je npr. družinsko pravo. 


2.5 Zakonski stan in družinski status 


Direktiva 2000/78/ES ne vsebuje prepovedi diskriminacije glede na zakonski stan (v 
smislu diskiminiranja med poročenimi in neporočenimi pari) ali glede na družinski 
status. Pravzaprav niti ni videti, da bi se pravo EU posebej ukvarjalo z 
diskriminacijo na tej podlagi, čeprav Direktiva 76/207/EGS omenja zakonski stan in 
družinski status kot možen vzrok posredne spolne diskriminacije." Malo sodne 
prakse, ki je na razpolago v zvezi z zakonskim stanom, se v glavnem nanaša na 
Uredbo Sveta št. 1612/68 (EGS) o prostem gibanju delavcev v Skupnosti, ki 
zagotavlja številne pravice in ugodnosti delavcem, zaposlenim v drugi državi članici 
ter njihovim družinam in zakoncem. V zadevi Reed je Sodišče EU leta 1986 
odločilo, da neporočene partnerice ni mogoče uvrstiti v kategorijo »zakonec«, kot jo 
določa Uredba 1612/68." V tej zadevi je Sodišče EU izrecno navedlo, da se Uredba 
1612/68 uporablja le za poročene partnerje. Na ta način je Sodišče EU zavrnilo 
domnevo, da je neenako obravnavanje na podlagi zakonskega stanu po pravu EU 
nedopustno. Vendar je Sodišče EU priznalo, da če država članica prostovoljno 
podeljuje podobne pravice poročenim in neporočenim partnerjem, ki so njeni lastni 
državljani, bi te pavice morala priznati tudi delavcem iz drugih držav članic. S 
takšno odločitvijo je Sodišče EU državam članicam dopustilo precej široke meje 
diskrecije glede odločanja, ali bodo prepovedale diskriminacijo glede na zakonski 


poklicne pokojninske sheme, ki jo upravlja zadevni pokojninski sklad. Tadao Maruko v. 
V ersorgungsanstalt der deutschen Bühnen, ECJ, Case C-267/06, 869, 73, 
http://eur-lex.europa.eu/LexUriServ/LexUriServ.do?uri=CELEX :62006J0267:EN:HTML (18. 
9. 2010). 

56 Direktiva 76/207/EGS o izvrševanju načela enakega obravnavanja moških in žensk v zvezi 
z dostopom do zaposlitve, poklicnega usposabljanja in napredovanja ter delovnih pogojev v 
prvem odstavku 2. člena določa, da »načelo enakega obravnavanja pomeni, da ne sme biti 
nobene diskriminacije na podlagi spola, bodisi posredne ali neposredne, še zlasti ne glede na 
zakonski ali družinski status«. 

57 Sodišče EU je v tej zadevi zavzelo stališče, da je glede na odsotnost kakršnegakoli 
znamenja o splošnem družbenem razvoju ali nasprotne ureditve potrebno zaključiti, da se 
termin »zakonec« v 10. členu Uredbe 1612/68 nanaša zgolj na zakonsko razmerje. State of the 
Netherlands v. Ann Florene Reed, ECJ, Case 59/85, 17 April 1986, [1986] ECR 1283, para. 
15, 

http://eur- 
lex.europa.eu/smartapi/cgi/sga_doc?smartapi!celexplus!prod!CELEXnumdoc&lg=en&numdo 
c=61985J0059 (26. 2. 2011). 

stan ali družinski status in kako bodo interpretirale ti dve podlagi diskriminacije. 15 
let kasneje se stališče Sodišča EU glede tega vprašanja ni bistveno spremenilo. V 
zadevi D. in Švedska proti Svetu se je Sodišče EU še enkrat izreklo," da ni njegova 
naloga, da bi širilo obseg pojmov kot je »zakonska zveza« z namenom pokriti 
podobne pravne ureditve kot so registrirana partnerstva. Ta zadeva kaže, da lahko 
obstaja velik obseg prekrivanja med diskriminacijskimi podlagami, kot sta zakonski 
stan in spolna usmerjenost. Zdi se, da je bilo v konkretnem primeru za Sodišče EU 
odločilno ne razlikovanje med poročenimi partnerji in partnerji, ki živijo v 
registriranem partnerstvu, ampak razlikovanje med istospolnimi partnerji in partnerji 
različnega spola. Še zdaleč ni jasno, kakšna bi bila končna odločitev Sodišča EU, če 
bi uslužbenec D. živel v registriranem partnerstvu z osebo nasprotnega spola. Če bi 
takšna situacija privedla do rezultata, da je ustaljeno in čvrsto partnerstvo med 
neporočenima partnerjema potrebno obravnavati enako kot razmerje med 
poročenimi partnerji, bi to pomenilo, da podlaga »zakonski stan« pokriva le 
razmerja med partnerji različnega spola in ne tudi razmerja med istospolnimi 
partnerji. Če bi temu dejansko bilo tako, bi to predstavljalo diskriminacijo glede na 
spolno usmerjenost. 


58 D., uslužbenec Sveta EU in državljan Švedske, je živel v registriranem partnerstvu s 
švedskim državljanom istega spola. Za namen pridobitve gospodinjskega dodatka, ki ga 
uradnikom in uslužbencem, zaposlenim v institucijah in organih EU zagotavljajo predpisi EU 
o osebju, je od Sveta EU zahteval, da njegov status registriranega partnerja obravnava 
enakovredno zakonski zvezi. Vendar je Svet EU zavrnil njegovo zahtevo s pojasnilom, da 
določb predpisov EU o osebju ni mogoče interpretirati na način, ki omogoča takšno 
obravnavanje registriranih partnerstev, ki je enakovredno zakonski zvezi. Sodišče EU je glede 
tega vprašanja navedlo, da ni sporno, da termin »zakonska zveza« v skladu z zakonskimi 
definicijami držav članic pomeni zvezo med dvema osebama nasprotnega spola. V konkretni 
zadevi je Sodišče EU sledilo presenetljivo konzervativnemu mnenju generalnega 
pravobranilca Mischoa in ni pritrdilo zahtevam pritožnika. Sodišče EU je svojo odločitev 
utemeljilo z argumenti, da čeprav je vse več držav članic začelo uvajati zakonske ureditve, ki 
zagotavljajo pravno priznanje različnih oblik zvez med istospolnimi partnerji in njihovo 
izenačevanje v nekaterih pogledih z zakonsko zvezo, so se te ureditve v teh državah članicah 
doslej obravnavale kot različne od zakonske zveze. Razen tega je bil namen zakonodajalca 
EU, da se v skladu s predpisi EU o osebju prizna pravica do gospodinjskega dodatka samo 
poročenim parom. Edino zakonodajalec EU lahko, kadar in kjer je to primerno, sprejme 
ukrepe za spremembo takšne situacije. Dejstvo, da je omejeno število držav članic registrirano 
partnerstvo pravno izenačilo, čeprav ne popolnoma, z zakonsko zvezo, ne more imeti za 
posledico, da bi zgolj z interpretacijo termin »poročen uslužbenec«, ki ga uporabljajo predpisi 
EU o osebju, vključeval tudi osebe, katerih pravni status se razlikuje od zakonske zveze. D. 
and Kingdom of Sweden v. Council of the European Union, ECJ, Joined cases C-122/99 P 
and C-125/99 P., 31 May 2001, [2001] ECR I-4319, 

http://eur- 
lex.europa.eu/smartapi/cgi/sga_doc?smartapi!celexplus!prod!CELEXnumdoc&lg=en&numdo 
c=61999J0122 (26. 2. 2011). 

Pravo EU torej ne določa nobenih smernic glede načina, kako naj se države članice 
EU zoperstavijo diskriminaciji glede na zakonski stan ali družinski status. To je 
poudarjeno tudi v uvodnem tekstu k Direktivi 2000/78/ES, ki med drugim pravi, da 
»ta direktiva ne vpliva na nacionalne predpise glede zakonskega stanu in ugodnosti, 
ki temeljijo na njem«. Mnoge države članice EU (med njimi tudi Velika Britanija in 
Irska) so podlago zakonskega stanu vključile v njihovo ne-diskriminacijsko 
zakonodajo, vendar zakonodajne definicije te podlage diskriminacije še zdaleč niso 
enotne. V nekaterih zakonodajah se omenja pojem »družinski status«, ki obsega tako 
zakonski stan kot s tem povezane podlage, kot npr. življenjska skupnost z ožjimi 
družinskimi člani (starši, bratje in sestre ali otroci). Takšen primer lahko najdemo v 
bolgarski ne-diskriminacijski zakonodaji. Bolgarski Zakon o varstvu pred 
diskriminacijo iz leta 2003 določa, da »družinski status« pomeni zakonski stan ali 
dejansko življenjsko skupnost, v kateri je eden ali več članov te skupnosti dolžnih 
skrbeti za njihove potomce ali starše, vključno z vnuki in starimi starši, ali za 
stranske sorodnike do tretjega kolena, vključno s tistimi, ki so odvisni zaradi njihove 
starosti ali invalidnosti." Očitno je, da ne-diskriminacijske določbe, ki izhajajo iz 
tako širokega pojmovanja družinskega statusa, nudijo močnejšo zaščito pred 
neenakim obravnavanjem kot tista določila, ki izhajajo iz zakonskega stanu. 
Zakonodaje drugih držav članic EU ostreje razlikujejo med družinskim statusom in 
zakonskim stanom in »zakonskega stanu« ne obravnavajo kot del definicije 
»družinskega statusa«, ampak družinski status definirajo kot ločeno diskriminacijsko 
podlago z drugačnim pomenom (npr. irska ne-diskriminacijska zakonodaja). Iz tega 
lahko povzamemo, da se zakonski stan primarno uporablja za označevanje civilnega 
razmerja med dvema posameznikoma (poročena, neporočena, živeča v skupni 
življenjski skupnosti), medtem ko se družinski status nanaša na razmerje med 
posameznikom in njegovimi družinskimi člani. V tem oziru je kategorija družinskih 
članov lahko opredeljena široko ali ozko. Zgoraj navedena bolgarska zakonska 
definicija predstavlja primer široke opredelitve, ki obsega celo stare starše in vnuke. 


V nasprotju s tem pa obstajajo številne države, ki uporabljajo veliko bolj omejeno 
definicijo podlage družinskega statusa in v katerih zavrnitev storitve v gostilni 
zaradi prisotnosti mladoletnika ne bi predstavljala prepovedane oblike 
diskriminacije. Na Nizozemskem npr. zakonodaja o enakem obravnavanju pokriva 
le podlago »civilni status«, ki se nanaša zgolj na pravno razlikovanje med 
poročenimi in neporočenimi osebami ter med registriranimi in neregistriranimi 
partnerji. Čeprav bi verjetno pod ta pojem v skladu z nizozemskim ne- 
diskriminacijskim pravom lahko uvrstili tudi razlikovanja med zakonskimi, 
nezakonskimi in posvojenimi otroki, diskriminacija samskih oseb ne izpolnjuje 
pogojev neposrednega razlikovanja na tej podlagi. Glede na veliko različnih 
definicij družinskega življenja in zakonskega stanu v različnih državah članicah 


139 Bulgarian Law on Protection against Discrimination, State Gazette, No. 86/30.09.2003, 
Additional provision, § 1(13), http://www.cwsp.bg/en/htmls/page.php?category=107&id=656 
(26. 2. 2011). 

zaenkrat na tem področju prava o enakem obravnavanju še ni mogoče govoriti o 
kakršnikoli skupni podlagi ali zbliževanju. 


Ker natančen pomen »zakonskega stanu« oziroma »družinskega statusa« ni določen, 
ostaja še naprej nejasna tudi dvomljivost te podlage. Tudi Evropsko sodišče za 
človekove pravice in Sodišče EU relativno molčita o tem vprašanju. Vendar je v 
odločitvah Sodišča EU mogoče zaznati jasno sporočilo, da Sodišče EU te podlage ne 
smatra za zelo problematično podlago za neenako obravnavanje. Po tem se pristop 
Sodišča EU morda tudi razlikuje od tistega, ki ga je zavzelo Evropsko sodišče za 
človekove pravice, čeprav ena sama odločitev, ki jo je v zvezi s tem sprejelo 
slednje," ne more dati nekega jasnega odgovora na vprašanje o dvomljivosti 
podlage. 


Nekatere smernice glede pravilnega razumevanja podlag zakonskega stanu in 
družinskega statusa vsebuje Splošni komentar št. 20 iz leta 2009, ki ga je sprejel 
Odbor ZN za ekonomske, socialne in kulturne pravice (CESCR). V tem komentarju 
je določeno, da se zakonski stan in družinski status lahko razlikujeta od 
posameznika do posameznika, saj je neka oseba lahko poročena, samska, poročena v 
skladu s posebnim pravnim režimom, v izvenzakonski zvezi ali v zvezi, ki ni 
priznana v skladu z zakonodajo, ločena, ovdovela, živeča v razširjeni družini ali 
sorodstveni skupini ali ima različne vrste odgovornosti za otroke in vzdrževane 
osebe ali določeno število otrok. Različno obravnavanje pri dostopu do socialnih 
ugodnosti in socialnega varstva zgolj na podlagi dejstva, ali je nekdo poročen ali ne, 
je mogoče upravičiti le z razumnimi in objektivnimi merili. V nekaterih primerih 
lahko pride do diskriminacije tudi, kadar posameznik ne more izvrševati pravic, 
zaščitenih z Mednarodnim paktom o ekonomskih, socialnih in kulturnih pravicah 


140 Gre za sodbo, ki jo je Evropsko sodišče za človekove pravice sprejelo v zadevi Wessels- 
Bergervoet proti Nizozemski. V tej sodbi je Evropsko sodišče za človekove pravice poudarilo, 
da mu bodo morali biti predloženi »zelo tehtni razlogi«, preden bo lahko odločilo, da je 
razlika v obravnavanju, ki temelji izključno na spolu in zakonskem stanu, osnovana na 
objektivnem in razumnem upravičenju ter je zato združljiva s Konvencijo o varstvu 
človekovih pravic in temeljnih svoboščin. Wessels-Bergervoet v. The Netherlands, ECtHR, 4 
June 2002, Application no. 34462/97, Reports 2002-IV, 
http://cmiskp.echr.coe.int/tkp197/view.asp?item<1 &portal=hbkm&action=html &highlight= 
Wessels- 

Bergervoet%20%7C %20v.%20%7C%20The%20%7C %20Netherlands&sessionid=69929964 
&skin=hudoc-en (27. 2. 2011). 

Iz te sodbe je mogoče razbrati, da Evropsko sodišče za človekove pravice šteje diskriminacijo, 
ki temelji na kombinaciji spola in zakonskega stanu, za dvomljivo, vendar je iz takšne 
odločitve težko povzeti, ali bi to sodišče test »zelo tehtnih razlogov« uporabilo tudi v primeru, 
če bi pritožba zaradi diskriminacije temeljila samo na podlagi zakonskega stanu. Žal za zdaj 
ni na razpolago nobene druge sodbe Evropskega sodišča za človekove pravice, ki bi kazala na 
njegovo stališče o tem vprašanju. 

(ICESCR) zaradi njegovega družinskega statusa ali lahko to stori samo s privolitvijo 
zakonca ali s soglasjem ali garancijo sorodnika." 


2.6 Rojstvo, socialni izvor in premoženje 


Za te tri podlage diskriminacije bi lahko dejali, da so med seboj povezane, glede na 
to, da se nanašajo na status, ki se posamezniku pripisuje na podlagi podedovanih 
družbenih, ekonomskih ali bioloških značilnosti. Kot takšne so lahko medsebojno 
povezane tudi z raso in etnično pripadnostjo. Podlage »rojstvo«, »socialni izvor« in 
»premoženje« izrecno naštevajo npr. Mednarodni pakt o ekonomskih, socialnih in 
kulturnih pravicah (drugi odstavek 2. člen),"" Evropska konvencija o varstvu 
človekovih pravic in temeljnih svoboščin (14. člen) in Listina EU o temeljnih 
pravicah (prvi odstavek 21. člen). Odbor ZN za ekonomske, socialne in kulturne 
pravice, ki je pristojen za nadzor in razlago določb Mednarodnega pakta o 
ekonomskih, socialnih in kulturnih pravicah (ICESCR) iz leta 1966, je pomene teh 
podlag diskriminacije obširno obravnaval v njegovem Splošnem komentarju št. 20 
in sprejel stališče, da so značilnosti »rojstvo«, »socialni izvor« in »premoženje« med 
seboj povezane." V komentarju je navedeno, da se socialni izvor nanaša na 
»podedovan socialni status osebe«. To se lahko nanaša na položaj, ki ga posameznik 
pridobi z rojstvom v določenem družbenem razredu ali skupnosti (kot npr. tisti, ki 
temelji na etnični pripadnosti, veri ali ideologiji) ali z družbenim položajem 
določene osebe, kot npr. revščina in brezdomstvo. Poleg tega se podlaga rojstva 
lahko nanaša na status posameznika kot posledico njegovega rojstva zunaj zakonske 
zveze ali njegove posvojitve. Prepovedana podlaga rojstva vključuje tudi poreklo, 
zlasti na podlagi kaste in podobnih sistemov podedovanega statusa. Države 
pogodbenice morajo sprejeti ukrepe za preprečitev, prepoved in odpravo 
diskriminatornih praks proti pripadnikom skupnosti, ki temeljijo na poreklu ter se 
odločno boriti proti širjenju idej o večvrednosti in manjvrednosti glede na poreklo. 
Premoženjski status kot prepovedana podlaga diskriminacije je širok koncept in 
vključuje nepremičnine (npr. najemnik, lastnik ali nezakoniti uporabnik zemljišča) 


141 Committee on Economic, Social and Cultural Rights, General comment No. 20: Non- 
discrimination in economic, social and cultural rights (art. 2, para. 2, of the International 
Covenant on Economic, Social and Cultural Rights), UN Doc. E/C.12/GC/20, 2 July 2009, 
para. 31, 

http://www2.ohchr.org/english/bodies/cescr/docs/E.C.12.GC.20.doc (16. 2. 2011). 

! Mednarodni pakt o ekonomskih, socialnih in kulturnih pravicah, Resolucija št. 2200 A 
(XXI),16. december 1966, 
http://www.mzz.gov.si/fileadmin/pageuploads/Zunanja_politika/Mednarodni_pakt_o_ekonom 
skih__socialnih_in_kulturnih_pravicah.pdf (21. 7. 2009). 

4 Committee on Economic, Social and Cultural Rights, General comment No. 20: Non- 
discrimination in economic, social and cultural rights (art. 2, para. 2, of the International 
Covenant on Economic, Social and Cultural Rights), UN Doc. E/C.12/GC/20, 2 July 2009, 
paras. 24-26, 35, 

http://www2.ohchr.org/english/bodies/cescr/docs/E.C.12.GC.20.doc (16. 2. 2011). 

in osebno premoženje (npr. intelektualna lastnina, premično premoženje, dohodek) 
ali pomanjkanje takšnega premoženja. Posameznikov in skupin posameznikov se ne 
sme obravnavati samovoljno zaradi njihove pripadnosti določeni ekonomski ali 
družbeni skupini ali družbenemu sloju. Ekonomske in socialne razmere posamezne 
osebe, ki živi v revščini ali je brezdomec, lahko imajo za posledico razširjeno 
diskriminacijo, stigmatizacijo in negativno stereotipiziranje, kar lahko privede do 
zavrnitve ali neenakega dostopa do enake ravni kakovostnega izobraževanja in 
zdravstvenega varstva, kakor tudi do zavrnitve ali neenakega dostopa do javnih 
mest. 


Z izjemo podlage »rojstva« v sodni praksi Evropskega sodišča za človekove pravice 
skorajda ni zaslediti nobene zadeve, ki bi se nanašala na te podlage diskriminacije. 
Eden od takšnih zelo redkih primerov je zadeva Chassagnou in drugi proti Franciji, 
v kateri so se pritožniki pritožili, da jim ni bilo dovoljeno uporabljati njihovega 
zemljišča v skladu z njihovimi željami. Predpisi, ki so veljali znotraj posameznih 
regij, so lastnike manjših zemljišč zavezovali k prenosu pravic do javnega lova nad 


ONI 


rae 


živalstva in rastlinstva. Evropsko sodišče za človekove pravice je odločilo, da je 
različno obravnavanje v konkretnem primeru predstavljalo diskriminacijo glede na 
premoženje." 


Podlage zakonskega ali nezakonskega rojstva, socialnega izvora ali premoženja so v 
nacionalnih zakonodajah pogosto prisotne, vendar niso vključene v seznam 
diskriminacijskih podlag, ki ga vsebuje Direktiva 2000/78/ES. Zato v pravu EU ne 
moremo najti nobenih definicij teh podlag diskriminacije. Čeprav domača 
zakonodaja številnih držav članic EU prepoveduje diskriminacijo glede na rojstvo 
ali socialni izvor, so pravne definicije te podlage diskriminacije na nacionalni ravni 
zelo redke, saj naj bi bil po mnenju nacionalnih zakonodajalcev pomen teh podlag 
dokaj jasen in je zato njihova nadaljnja definicija povsem nepotrebna ali pa 
preprosto menijo, da bi bilo težko zagotoviti jasno in praktično uporabno 
zakonodajno definicijo. Evropsko sodišče za človekove pravice rojstvu kot podlagi 
za neenako obravnavanje posveča veliko pozornosti. Za njegovo sodno prakso na 
tem področju je značilno, da se vprašanja definiranja in dvomljivosti tesno 
prepletajo. V znani odločitvi iz leta 1979, ki jo je sprejelo v zadevi Marckx proti 
Belgiji," je Evropsko sodišče za človekove pravice prvič zavzelo stališče, da bo 


144 Chassagnou and Others v. France, ECtHR, Applications nos. 25088/94, 28331/95 and 
28443/95, 29 April 1999, 

http://cmiskp.echr.coe.int/tkp197/view.asp?item< 1 &portal=hbkm&action=html &highlight=2 
5088/94&sessionid=70166643 &skin=hudoc-en (16. 2. 2011). 

145 Alexandra Marckx se je rodila leta 1973 in je hčerka Paule Marckx, ki ni poročena. Paula 
Marckx je pravilno prijavila rojstvo Alexandre, priznala otroka in s tem postala Alexandrina 

različno obravnavanje na podlagi rojstva v zakonski zvezi ali zunaj nje zelo težko 
opravičiti. Iz ugotovitev, do katerih je Evropsko sodišče za človekove pravice prišlo 
v tej zadevi, je razvidno, da to sodišče ne bo kar tako sprejelo izgovor za razliko v 
obravnavanju, ki temelji na zakonskem ali nezakonskem rojstvu otroka, saj tudi med 
državami pogodbenicami Evropske konvencije o varstvu človekovih pravic in 
temeljnih svoboščin (ECHR) vlada naraščajoči evropski konsenz glede 
nesprejemljivosti takšnih razlikovanj. Argument prevladujočega konsenza 
predstavlja »skupno podlago« in je tako glavni razlog za dvomljivost diskriminacije 
v tej zadevi. To je Evropsko sodišče za človekove pravice poudarilo tudi v njegovi 
poznejši sodbi, sprejeti v zadevi Inze proti Avstriji. Tudi iz te odločitve 
Evropskega sodišča za človekove pravice je mogoče razbrati, da morajo biti v 
opravičilo neenakega obravnavanja glede na rojstvo zunaj zakonske zveze 
predloženi »zelo tehtni razlogi«. V zadevi Mazurek proti Franciji se je pritožnik, ki 
je bil rojen zunaj zakonske zveze, pritožil, ker mu je nacionalna zakonodaja (kot 
nezakonskemu otroku) preprečevala, da bi podedoval več kot četrtino materinega 
premoženja. Evropsko sodišče za človekove pravice je razsodilo, da je takšno razlika 
v obravnavanju, ki temelji izključno na dejstvu, da je posameznik rojen zunaj 
zakonske zveze, mogoče upravičiti le z »zelo tehtnimi razlogi«. Medtem ko 


skrbnica. Postopek se je končal s sodno potrditvijo posvojitve. Paula Marckx se je pritožila 
zaradi določb belgijskega civilnega zakonika o načinu ugotavljanja posvojitve nezakonskega 
otroka s strani njegove matere ter pravnih posledic in razmerij, ki iz tega izvirajo za 
posvojenega otroka. S tem je sprožila tudi vprašanje, ali mora mati posvojiti nezakonskega 
otroka, če želi uveljavljati njegove pravice. Evropsko sodišče za človekove pravice je 
odločilo, da se država pogodbenica (Belgija) ne more sklicevati na splošni interes ali 
objektivno in razumno utemeljitev pri omejevanju pravice neporočene matere, da izvrši darilo 
v korist njenega otroka ali prenese nanj zapuščino, medtem ko poročena ženska ni podvržena 
nobenim podobnim omejitvam. Zato je po mnenju Evropskega sodišča za človekove pravice v 
tem primeru prišlo do kršitve 14. člena ECHR s strani Belgije. Marckx v. Belgium, ECtHR, 
13 June 1979, Application no. 6833/74, 

http://cmiskp.echr.coe.int/tkp 197/view.asp?action=html&documentId=69541 1 &portal=hbkm 
&source=externalb ydocnumber&table=F69A27FD8FB86142BF01C1166DEA398649 (27. 2. 
2011). 

146 V tej zadevi je Evropsko sodišče za človekove pravice še enkrat opozorilo na potrebo po 
interpretaciji določb Konvencije o varstvu človekovih pravic in temeljnih svoboščin kot 
živega instrumenta z dinamičnim tekstom glede na današnje razmere. Evropsko sodišče za 
človekove pravice je nadalje poudarilo, da v državah članicah Sveta Evrope postaja vprašanje 
enakosti med otroci, rojenimi v zakonski zvezi in tistimi, rojenimi zunaj zakona, kar zadeva 
njihove civilne pravice, vse bolj pomembno. Na to kaže tudi dejstvo, da je Evropska 
konvencija o pravnem položaju nezakonskih otrok iz leta 1975 začela veljati že v devetih 
državah članicah Sveta Evrope, pri čemer jo je ratificirala tudi Avstrija. Zato bo za to, da bodo 
razlike v obravnavanju glede na rojstvo zunaj zakonske zveze združljive z načeli in določbami 
Konvencije o varstvu človekovih pravic in temeljnih svoboščin potrebno navesti zelo tehtne 
razloge. Inze v. Austria, ECtHR, 28 October 1987, Application no. 8695/79, 
http://cmiskp.echr.coe.int/tkp197/view.asp?item=1 &portal=hbkm&action=html &highlight=In 
Ze%20%7TC%20V.%20%7C%20Austria&sessionid=67151769&skin=hudoc-en (27. 2. 2011). 

obvarovanje tradicionalne družine lahko predstavlja legitimen cilj, tega cilja ni 
mogoče doseči s kaznovanjem otroka, ki nima nobenega nadzora nad okoliščinami 
njegovega rojstva." Glede na te primere lahko rečemo, da je do sedaj test »zelo 
tehtnih razlogov« postal del ustaljene sodne prakse Evropskega sodišča za 
človekove pravice glede razlikovanja, ki temelji na rojstvu. Diskriminacijo na tej 
podlagi je tako potrebno obravnavati kot dvomljivo in presoja njene dopustnosti bo 
podvržena striktnemu nadzoru tega sodišča. 


Z vidika definicij in pomena različnih podlag diskriminacije si je zanimivo ogledati 
še dve relevantni zadevi neenakega obravnavanja, v katerih je Evropsko sodišče za 
človekove pravice odločalo o diskriminaciji, zagrešeni proti staršem nezakonskih 
otrok in posvojenim otrokom. V zadevi Sahin proti Nemčiji je Evropsko sodišče za 
človekove pravice odločilo," da prepoved diskriminacije, kot jo določa 14. člen 
ECHR, vključuje tudi razliko v obravnavanju med razvezanimi očeti zakonskih 
otrok in očeti otrok, ki so bili rojeni zunaj zakonske zveze ter da ta razlika v 
obravnavanju spada v kategorijo dvomljivih podlag, ki za njihovo dopustnost 
zahtevajo obstoj zelo tehtnih razlogov. Isto velja tudi za diskriminacijo proti 
posvojenim otrokom, kot je to mogoče ugotoviti iz sodbe Evropskega sodišča za 
človekove pravice, sprejete v zadevi Pla in Puncernau proti Andori." V tej zadevi 
se je Evropsko sodišče za človekove pravice izreklo, da je otrok, ki je posvojen (po 
postopku popolne posvojitve), v popolnoma enakem pravnem položaju kot biološki 
otrok staršev v vseh pogledih, to je razmerjih in posledicah, ki so povezane z 
njegovim družinskim življenjem in iz tega izhajajočimi premoženjskimi pravicami. 
Evropskemu sodišču za človekove pravice je v tem primeru mogoče očitati, da 
diskriminacijo glede na posvojitev otroka (namesto biološkega otroka) enači z 
diskriminacijo na podlagi »rojstva zunaj zakonske zveze«. Vendar je Evropsko 
sodišče za človekove pravice izbralo takšno nenavadno klasifikacijo najbrž zaradi 
dejstva, ker je rojstvo zunaj zakonske zveze dvomljiva podlaga diskriminacije, ki 
upravičuje skrben in temeljit sodni nadzor, ki zagotavlja pomemben ukrep varstva 
pred diskriminacijo, ki ga Evropsko sodišče za človekove pravice želi ponuditi tudi 
posvojenim otrokom. Glede na obstoječo sodno prakso tega sodišča torej lahko 
zaključimo, da je pojmu »rojstvo« treba pripisati dokaj široko definicijo, ki 


47. Mazurek v. France, ECtHR, Application no. 34406/97, 1 February 2000, 
http://cmiskp.echr.coe.int/tkp197/view.asp?item=1 &portal=hbkm&action=html&highlight=M 
azurek%20%7C%20v.%20%7C%20france&sessionid=70166643&skin=hudoc-en (16. 2. 
2011). 

148 Sahin v. Germany, ECtHR, 8 July 2003, Application no. 30943/96, 
http://cmiskp.echr.coe.int/tkp197/view.asp?item=1 &portal=hbkm&action=html&highlight=S 
ahin%20%7C%20v.%20%7C%20Germany&sessionid=67151769&skin=hudoc-en (27. 2. 
2011). 

49 Pla and Puncernau v. Andorra, ECtHR, 13 July 2004, Application no. 69498/01, 
http://cmiskp.echr.coe.int/tkp197/view.asp?item=1 &portal=hbkm&action=html&highlight=P1 
a%20%7C%20Puncernau%20%7C%20v.%20%7C%20Andorra&sessionid=67151769&skin= 
hudoc-en (27. 2. 2011). 

vključuje celo posvojene otroke in očete nezakonskih otrok, ter da je razlikovanje, ki 
temelji na podlagi »rojstva«, potrebno ves čas obravnavati kot dvomljivo. Takšni 
široki interpretaciji te diskriminacijske podlage bi morale slediti tudi domače 
jurisdikcije in Sodišče EU." 


2.7 Vera in (politično ali osebno) prepričanje 


Direktiva 2000/78/ES o enakosti pri zaposlovanju prepoveduje med drugim tudi 
diskriminacijo glede na »vero ali prepričanje«, ne da bi pri tem definirala ta dva 
termina. Edino, kar je mogoče razbrati iz navedene prepovedi, je to, da je ta 
direktiva sprejela pristop, ki razlikuje med pojmoma »vera« in »prepričanje«. Isto 
kombinacijo lahko najdemo tudi v večini nacionalnih zakonodaj in mnogi nacionalni 
seznami podlag diskriminacije vsebujejo celo več tovrstnih podlag ali druge sorodne 
podlage, kot npr. vest, mišljenje, mnenje, pa tudi politično in osebno prepričanje. 
Bolgarski Zakon o varstvu pred diskriminacijo iz leta 2003 v prvem odstavku 4. 
člena določa, da sta prepovedani tako neposredna kot posredna diskriminacija med 
drugim tudi glede na vero ali veroizpoved, prepričanje in politično pripadnost. "! V 
malteški ustavi (tretji odstavek 45. člen) pa je zapisano, da izraz »diskriminacijski« 
pomeni različno obravnavanje različnih oseb, ki ga je mogoče v celoti ali v glavnem 


pripisati med drugim tudi njihovemu političnemu prepričanju ali veri. "” 


Ti široki nacionalni seznami podlag, ki se nanašajo na vero in prepričanje, so 
verjetno inspirirani z dejstvom, da tudi mednarodni pravni teksti stremijo k 
zagotavljanju široke definicije verske svobode in svobode prepričanja ter omenjajo 
različne aspekte, ki presegajo navajanje zgolj vere in prepričanja. Tako mednarodni 
kot regionalni (evropski) zakonodajalci so se izognili eksplicitni obravnavi izjemno 
zahtevnega vprašanja definiranja terminov, kot sta »vera« in »prepričanje« in izbrali 
lažjo pot z naštevanjem številnih sorodnih pojmov. Takšen pristop je mogoče opaziti 
že pri Splošni deklaraciji o človekovih pravicah iz leta 1948 oziroma natančneje v 
njenem 18. členu, v katerem je navedeno, da ima vsakdo pravico do svobode misli, 
vesti in veroizpovedi, pri čemer ta pravica vključuje svobodo spreminjanja vere ali 
prepričanja ter svobodo izražanja svoje vere ali svojega prepričanja posamezno ali 


150 Listina EU o temeljnih pravicah, ki je začela veljati z uveljavitvijo Lizbonske pogodbe 1. 
decembra 2009 in ima enako pravno veljavo kot PEU in PDEU, v prvem odstavku 21. člena 
prepoveduje diskriminacijo tudi glede na rojstvo, socialni izvor in premoženje. Tako obstaja 
možnost, da bo Sodišče EU v prihodnosti morda celo imelo priložnost interpretirati tudi te 
podlage diskriminacije, glede na to, da so tako institucije EU kot države članice EU pri 
implementaciji prava EU pravno zavezane spoštovati in izpolnjevati načela, pravice in 
svoboščine, ki jih zagotavlja Listina EU o temeljnih pravicah, vključno s pravico do ne- 
diskriminacije. 

13 Bulgarian Law on Protection against Discrimination, State Gazette, No. 86/30.09.2003, 
http://www.cwsp.bg/en/htmls/page.php?category=107 &id=656 (26. 2. 2011). 

152 Constitution of Malta, Article 45(3), http://www.constitution.org/cons/malta/chapt0.pdf 
(26. 2. 2011). 

skupaj z drugimi, javno ali zasebno, pri bogoslužju, pouku, običajih in obredih.. 
Naslednji relevantni univerzalni mednarodni dokument je Deklaracija ZN o odpravi 
vseh oblik nestrpnosti in diskriminacije na podlagi vere ali prepričanja iz leta 
1981," ki v prvem odstavku 1. člena vsebuje skorajda povsem identično 
formulacijo in opredelitev pravice do verske svobode oziroma do svobodnega 
prepričanja kot 18. člen Splošne deklaracije o človekovih pravicah. Deklaracija 
izhaja iz načela, da nobena država, ustanova, skupina oseb ali oseba ne sme nikogar 
diskriminirati glede na vero ali drugačno prepričanje (prvi odstavek 2. člen). 
Nestrpnost in diskriminacijo na podlagi vere ali prepričanja deklaracija opredeljuje 
kot »kakršnokoli razlikovanje, izključevanje, omejevanje ali dajanje prednosti na 
podlagi vere ali prepričanja, ki ima za namen ali učinek izničenje ali oškodovanje 
priznavanja, uživanja ali uveljavljanja človekovih pravic in temeljnih svoboščin na 
enakopravni podlagi« (drugi odstavek 2. člen). 


Malenkost drugačno od teksta 18. člena Splošne deklaracije o človekovih pravicah 
je besedilo prvega odstavka 18. člena ICCPR iz leta 1966, ki določa, da človekova 
pravica do svobode misli, vesti in veroizpovedi obsega »svobodo imeti ali sprejeti 
vero ali prepričanje, po svoji izbiri in svobodno izražati svojo vero ali prepričanje 
posamično ali v skupnosti z drugimi, javno ali zasebno, z bogoslužjem, 
izpolnjevanjem verskih in ritualnih obredov in poučevanjem«. Pomemben je nadalje 
drugi odstavek istega člena ICCPR, v katerem je navedeno, da »nihče ne sme biti 
prisiljen k nečemu, s čimer bi bila kršena njegova pravica imeti ali sprejeti vero ali 
prepričanje po lastni izbiri«. Dikcijo iz 18. člena Splošne deklaracije o človekovih 
pravicah uporabljata tudi najpomembnejša evropska pravna instrumenta za varstvo 
temeljnih človekovih pravic in svoboščin, to sta ECHR (prvi odstavek 9. člen) in 
Listina EU o temeljnih pravicah (prvi odstavek 10. člen). Slednja poleg tega omenja 
še pravico do ugovora vesti, ki se prizna v skladu z nacionalnimi zakoni, ki urejajo 
uresničevanje te pravice (drugi odstavek 10. člen). Nekoliko bolj podrobno pojasnilo 
pravice do svobode misli, vesti in vere, ki vključuje tudi pravico imeti prepričanje, 
lahko najdemo v Splošnem komentarju št. 22 Odbora ZN za človekove pravice, v 
katerem je Odbor to pravico označil za daljnosežno in zelo važno." Ta pravica po 
mnenju Odbora obsega svobodo misli o vseh zadevah, osebno prepričanje ter 
izražanje in prakticiranje vere ali prepričanja, bodisi individualno bodisi v skupnosti 
z drugimi. Pri tem je Odbor posebej opozoril na dejstvo, da svoboda misli in 
svoboda vesti uživata enako pravno varstvo kot svoboda vere in prepričanja. V tem 
splošnem komentarju Odbora ZN za človekove pravice je navedeno tudi, da 18. člen 


153 Deklaracijo o odpravi vseh oblik nestrpnosti in diskriminacije na podlagi vere ali 
prepričanja je GS ZN sprejela 25. novembra 1981 z Resolucijo št. 36/55. Declaration on the 
Elimination of All Forms of Intolerance and of Discrimination Based on Religion or Belief, 
http://www2.ohchr.org/english/law/religion.htm (26. 2. 2011). 

154 UN Human Rights Committee, General Comment No. 22: The right to freedom of thought, 
conscience and religion (Art. 18), 30 July 1993, ICCPR/C/21/Rev.1/Add.4, 
http://www.unhchr.ch/tbs/doc.nsf/0/9a301 12c27d1167cc12563ed004d8f15 (27. 2. 2011). 

ICCPR varuje teistično, neteistično in ateistično prepričanje, kakor tudi pravico do 
neizpovedovanja vere ali prepričanja. Pri tem pa je Odbor posebej poudaril, da je 
termina »prepričanje« in »vera« potrebno interpretirati široko in da uporaba 18. 
člena ICCPR ni omejena na tradicionalne religije in prepričanja z institucionalnimi 
značilnostmi ali praksami, ki so analogne tistim, ki so povezane s tradicionalnimi 
religijami. 


Medtem ko pravo EU zagotavlja določeno omejeno varstvo pred diskriminacijo 
glede na vero ali prepričanje, je področje uporabe, ki ga v tem kontekstu pokriva 
Evropska konvencija o varstvu človekovih pravic in temeljnih svoboščin (ECHR) 
precej širše, saj 9. člen te konvencije vsebuje samostojno pravico do svobode 
mišljenja, vesti in vere. Vprašanja, kaj dejansko predstavlja »vero« ali 
»prepričanje«, ki izpolnjuje pogoje za varstvo v skladu z Direktivo 2000/78/ES 
oziroma ECHR, doslej še nista podrobneje obravnavala niti Sodišče EU niti 
Evropsko sodišče za človekove pravice; to vprašanje pa so temeljito analizirala 
nekatera nacionalna sodišča (npr. britanska sodišča v zadevi Ladele proti London 
Borough of Islington). V vrsti zadev, ki se nanašajo na samostojno pravico do 
svobode vere in prepričanja v 9. členu ECHR, je Evropsko sodišče za človekove 
pravice pojasnilo, da si država ne more prizadevati predpisati, kaj vse predstavlja 
»vero« ali v»prepričanje« in da ta dva pojma varujeta različne kategorije 
posameznikov, kot npr. ateiste, agnostike, skeptike ter tudi versko ali drugače 
neopredeljene osebe, torej tako tiste, ki izberejo, sprejmejo, imajo, izražajo ali 
prakticirajo določeno vero ali prepričanje, kot tudi tiste, ki se odločijo, da ne bodo 
sprejeli ali prakticirali nobenega verskega ali drugačnega prepričanja. V teh zadevah 
je Evropsko sodišče za človekove pravice tudi navedlo, da sta vera in prepričanje 
predvsem osebni in subjektivni izkušnji, ki nista nujno povezani z veroizpovedjo 
določene institucije." Glede novejših religij, kot je npr. scientologija, je Evropsko 
sodišče za človekove pravice prav tako ugotovilo, da spadajo v okvir zaščitene 


155 T adele v. London Borough of Islington, [2009] EWCA Civ 1357 (15 December 2009), 
http:/www..bailii.org/cgi-bin/markup.cgi?docz/ew/cases/EWCA/Civ/2009/1357.html (13. 1. 
2011). 

556 Npr. zadeve Moscow Branch of The Salvation Army proti Rusiji, Metropolitan Church of 
Bessarabia in drugi proti Moldaviji ter Hasan in Chaush proti Bolgariji. 

Moscow Branch of The Salvation Army v. Russia, ECtHR, Application no. 72881/01, 5 
October 2006, paras. 57, 58, 
http://cmiskp.echr.coe.int/tkp197/view.asp?item=1 &portal=hbkm&action=html &highlight=7 
2881/01 &sessionid=70194334&skin=hudoc-en (27. 2. 2011); Metropolitan Church of 
Bessarabia and Others v. Moldova, ECtHR, Application no. 45701/99, 13 December 2001, 
para. 114, 
http://cmiskp.echr.coe.int/tkp197/view.asp?item=1 &portal=hbkm&action=html &highlight=4 
5701/99&sessionid=70194334&skin=hudoc-en (27. 2. 2011); Hasan and Chaush v. Bulgaria, 
ECtHR, Application no. 30985/96, 26 October 2000, paras. 60, 62, 
http://cmiskp.echr.coe.int/tkp197/view.asp?item=1 &portal=hbkm&action=html &highlight=3 
0985/96&sessionid=70194334&skin=hudoc-en (27. 2. 2011). 


84 PRAVNE RAZSEŽNOSTI PREPOVEDI NADLEGOVANJA 
G. Maučec 


podlage vere (npr. zadeva Church of Scientology Moscow proti Rusiji). V 
zadnjem času pa se Evropsko sodišče za človekove pravice srečuje s primeri, 
povezanimi z versko svobodo v kontekstu želje držav pogodbenic po ohranitvi 
sekularizma in zmanjšanju potencialno fragmentarnega učinkovanja religije na 
njihove družbe. V teh zadevah je Evropsko sodišče za človekove pravice dalo 
poseben poudarek zastavljenemu cilju držav pogodbenic za preprečevanje neredov 
in zaščito pravic in svoboščin drugih. "° 

Raznolikost podlag diskriminacije, ki jih pokrivajo zgoraj navedeni nacionalni in 
mednarodni seznami, nam zagotovo vzbuja zanimanje za odkritje točnega pomena 
terminov, kot so  »vera«, »veroizpoved«, »vest«, »mišljenje«,  »politično 
prepričanje« in »osebno prepričanje«. V nadaljevanju tega podpoglavja bom skozi 
pregled obstoječe nacionalne in mednarodne sodne prakse poskušal podati odgovore 
na ta vprašanja. Posebna pozornost bo zato namenjena definicijam, vsebovanim v 
mednarodnih pravnih tekstih in sodni praksi, ki se nanašajo na svobodo vere, saj se 
nacionalni pojmi pogostokrat interpretirajo v skladu z mednarodnim pravom. Za 
evropske države, vključno z državami članicami EU, je seveda glavni vir inspiracije 
sodna praksa Evropskega sodišča za človekove pravice, ki zadeva 9. člen ECHR. 
Zelo verjetno je, da bo ta sodna praksa vplivala tudi na prihodnje odločitve Sodišča 
EU v zvezi z relevantnimi določili Direktive 2000/78/ES. 


2.7.1 Religija — priznanje in sekte 


Iz zgoraj navedenega evropskega prava in sodne prakse jasno izhaja, da se pojem 
»vera« per se razteza na vse obstoječe in priznane religije in veroizpovedi. Vendar 
obstaja kar nekaj prostora za debato o tem, ali mora biti takšna religija oziroma 
veroizpoved »priznana«. Včasih se zdi, da se to zahtevo jemlje preveč dobesedno v 
smislu, da določena vera obstaja le, če je verska skupnost uradno priznana s strani 


157 Church of Scientology Moscow v. Russia, ECtHR, Application no. 18147/02, 5 April 
2007, 

http://cmiskp.echr.coe.int/tkp197/view.asp?item=1 &portal=hbkm&action=html &highlight=1 
8147/02&sessionid=70194334&skin=hudoc-en (27. 2. 2011). 

158 Zadeva Şefika Köse and 93 Others proti Turčiji se je nanašala na kodeks oblačenja, ki je 
dekletom prepovedoval nošenje naglavnih rut v šoli in pritožniki so zatrjevali, da je takšna 
prepoved predstavljala versko diskriminacijo, ker je nošenje naglavnih rut del izvrševanja 
muslimanske verske prakse. Evropsko sodišče za človekove pravice je sprejelo interpretacijo, 
da pravila v zvezi z oblačenjem niso povezana z vprašanji pripadnosti določeni religiji, ampak 
so namenjena obdržanju nevtralnosti in sekularizma v šolah, s čimer se lahko prepreči nered 
in zaščitijo pravice drugih do nevmešavanja v njihova lastna verska prepričanja. Evropsko 
sodišče za človekove pravice je zato odločilo, da je pritožba v tem primeru očitno 
neutemeljena in nedopustna. Podoben pristop je Evropsko sodišče za človekove pravice 
sprejelo tudi v zadevi Dahlab proti Švici, ki se nanaša na kodeks oblačenja za učitelje. Sefika 
Köse and 93 Others v. Turkey, ECtHR, Application no. 26625/02, 24 January 2006, 
http://strasbourgconsortium.org/document.php?DocumentID=4222 (27. 2. 2011); Dahlab v. 
Switzerland, ECtHR, Application no. 42393/98, 15 February 2001, 
http://strasbourgconsortium.org/document.php?DocumentID=1 136 (27. 2. 2011). 

vladnega telesa. Danska situacija predstavlja lep primer takšnega pristopa. Na 
Danskem religija ni neposredno pravno definirana. Posredno je mogoče govoriti o 
takšni definiciji na podlagi prakse danskih oblasti glede priznavanja »verskih 
skupnosti«. Takšno priznanje omogoča priznanim verskim skupnostim, da izvajajo 
poročne slovesnosti s pravno veljavnostjo. Po drugi strani pa številne skupnosti niso 
priznane s strani danske države in zato ne predstavljajo »verskih skupnosti« v 
pravnem pomenu." Drugačni pristopi k priznavanju verskih skupnosti so prav tako 
možni. Precej ohlapen pristop je značilen za Italijo, kjer se ne zahteva uradno 
priznanje, da bi lahko govorili o določeni verski skupnosti. Italijanska sodišča se 
opirajo na splošne kriterije, kot npr. javno priznanje in splošno mnenje o verskem 
značaju določene skupnosti.'" Takšen pristop lahko vodi k relativno široki definiciji 
podlage »vere«, kot je to prikazano na primeru sprejemanja scientološke cerkve, 
čeprav je jasno, da navedeni pristop ne bo imel za posledico širše priznavanje 
verskih skupin per se, ampak bo njihovo priznanje odvisno od uporabe pojmov kot 
je »javno priznanje« in od obsega sprejemanja obstoja »splošnega mnenja«. 
Italijansko priznavanje scientološke cerkve nas vodi k naslednjemu zanimivemu 
vprašanju, to je, ali so manjšinske religije in sekte na splošno vključene v podlago 
»vere«. 


Zdi se, da v posameznih državah članicah EU ne obstaja enoten odgovor na to 
vprašanje. V Belgiji npr. nacionalna zakonodaja ne pokriva sekt. Tudi domače 
zakonodaje drugih držav članic EU izključujejo sekte iz številnih prednosti in 
ugodnosti, ki so na voljo priznanim verskim skupnostim. Takšna je situacija npr. v 
Grčiji!" in Španiji.'" Vendar za zdaj ni povsem jasno, kako so sekte na splošno 


559 Verske skupnosti na Danskem je mogoče v skladu s 4. členom danske ustave razdeliti v 
štiri kategorije: 1.) evangeličansko-luteranska cerkev je državna cerkev Danske, ki napram 
drugim verskim skupnostim uživa posebne privilegije in pravice; 2) t. i. priznane verske 
skupnosti (11 verskih skupnosti); 3.) verske skupnosti, ki uživajo zgolj omejeno priznanje (56 
verskih skupnosti); 4.) nepriznane verske skupnosti (verske skupnosti, ki ne morejo ali ne 
želijo pridobiti priznanja). Posledica takšne klasifikacije posameznih verskih skupnosti je, da 
se obseg varstva pred diskriminacijo lahko spreminja za vsako od različnih kategorij, naštetih 
v danski zakonodaji in je odvisen tudi od pripravljenosti nacionalnih oblasti, da priznajo 
določeno versko skupino kot versko skupnost. Hansen, N.E., Report on Measures to Combat 
Discrimination, Directive 2000/43/EC and 2000/78/EC. Country Report Denmark, 31 January 
2005, str. 17, 

http://www.migpolgroup.com/public/docs/125. Denmark DiscriminationCountryReport EN. 
01.07.pdf (21. 10. 2010). 

!60 Simoni, A.: Report on Measures to Combat Discrimination: Directives 2000/43/EC and 
2000/78/EC, Country Report Italy, (European Commission, 2004), str. 7, 
http://www.non-discrimination.net/content/media/2006%20Italy%20country%20report.pdf 
(21. 10. 2010). 

16l Gavalas, N.: Report on Measures to Combat Discrimination: Directives 2000/43/EC and 
2000/78/EC, Country Report Greece, (European Commission, 2004), str. 16, 
http://www.antigone.gr/en/library/files/reports on greece/2004/elrep05 en.pdf (21. 10. 
2010). 

definirane in ali bodo vedno izključene iz področja »vere«. Primera Italije in Belgije 
kažeta, da se to ne bo zgodilo po definiciji, ampak morebiti le, če sekta izvaja 
nezakonite dejavnosti. Za nekatere organizacije, podobne sektam, kot npr. 
scientološka cerkev se pogosto predpostavlja, da spadajo v okvir varstva svobode 
vere. To je razvidno iz zgoraj omenjene italijanske sodne prakse, pa tudi — čeprav 
bolj implicitno - iz sodne prakse nekdanje Evropske komisije za človekove pravice 
(predhodnice sedanjega Evropskega sodišča za človekove pravice).'" Evropska 
komisija za človekove pravice je dopustila možnost interpretacije, da druge sekte, 
kot npr. Druidi in Center božje luči (Divine Light Zentrum), predstavljajo verske 
organizacije, vendar pri tem žal ni navedla definirajočih kriterijev, ki bi nacionalnim 
sodiščem olajšali preizkušanje in izvedbo takšnih klasifikacij. To pa državam 
otežuje primerno in pravilno definiranje sekte in argumentiranje, ali določene sekte 
spadajo pod načelo vere ali ne. Posebni poročevalec za svobodo vere in prepričanja 
Komisiji ZN za človekove pravice je pravilno poudaril, da negotovost glede statusa 
takšnih sekt lahko hitro in brez težav privede do nesprejemljivih oblik nestrpnosti in 
diskriminacije glede na vero. 


2.7.2 Problemi dokazovanja obstoja vere 


Z vprašanjem, ali je določene sekte ali kulti mogoče uvrstiti v področje »vere«, je 
tesno povezano vprašanje, ali nekdo, ki izpoveduje določeno vero in trdi, da je bil 
diskriminiran/nadlegovan na podlagi te vere, res drži takšne vere. To vprašanje 
sproža številne težave v zvezi z dokazovanjem, kot to dokazuje zadeva Kosteski, "“* 
ki jo je obravnavalo Evropsko sodišče za človekove pravice. V tej zadevi se je 
Evropsko sodišče za človekove pravice izreklo, da se je zahteva po predložitvi 
dokazov o vdanosti muslimanski veroizpovedi dotikala resničnosti pritožnikovega 
verskega prepričanja in je zato spadala v področje tako svobode vere kot prepovedi 
diskriminacije glede na vero. Čeprav na splošno od posameznika ni mogoče 
zahtevati nobenih dokazov o obstoju resničnega verskega prepričanja, je Evropsko 


162 Cachon, L: Report on measures to combat discrimination: Directive 2000/43/EC and 
2000/78/EC, Country Report Spain, (European Commission, 2005), str. 9, 
http://ec.europa.eu/ewsi/UDRW/images/items/docl 7199 443853616.pdf (21. 10. 2010). 

16 Npr. zadeva X. in Scientološka cerkev proti Švedski. X. and Church of Scientology v. 
Sweden, EComHR, Application no. 7805/77, 5 May 1979, 
http://strasbourgconsortium.org/document.php?DocumentID=4489 (21. 10. 2010). 

Tudi Sodišče EU je obravnavalo nacionalne omejitve glede scientološke cerkve (npr. zadevi 
Van Duyn in Association Eglise de scientologie de Paris), vendar se ni nikoli eksplicitno 
ukvarjalo z vprašanjem, ali bi scientološko cerkev veljalo obravnavati kot vero. 

164 Kosteski v. the Former Yugoslav Republic of Macedonia, ECtHR, Application no. 
55170/00, 13 April 2006, 
http://cmiskp.echr.coe.int/tkp197/view.asp?item<1 &portal=hbkm&action=html &highlight=K 
osteski%20%7C%20v.%20%7C%20the%20%7 C %20Former%20%7C%20Y ugoslav%20%7 
C%20Republic%20%7C%200f%20%7C%20Macedonia&sessionid=67204974&skin=hudoc- 
en (28. 2. 2011). 

sodišče za človekove pravice v tej zadevi nacionalnim sodiščem dopustilo možnost 
zahtevati takšne dokaze, če se posameznik sklicuje na določene privilegije ali 
oprostitve, ki temeljijo na verski svobodi. V takšnih primerih je mogoče v 
podkrepitev posameznikove trditve o vdanosti določeni veri zahtevati »določeno 
stopnjo utemeljitve«. Vendar ostaja nejasno, kakšni dokazi bodo potrebni za 
utemeljitev takšne trditve in v kakšnem obsegu je dejansko mogoče dokazati 
verovanje oziroma vdanost določeni veri. Nadaljnje odločitve Evropskega sodišča za 
človekove pravice ali Sodišča EU bi lahko pojasnile ta vprašanja. 


2.7.3. Svoboščina ne verovati 


Ni sporno, da pojem »vera« ne obsega le sprejemanje ali izpovedovanje določene 
vere, ampak tudi svobodo ne sprejeti ali izpovedovati vero. Zlasti Evropsko sodišče 
za človekove pravice je sprejelo ateizem in agnosticizem za del širših pojmov 
»misli« in »vesti« in s tem tudi za del pravice do svobode vere.'" V zadevi 
Buscarini je Evropsko sodišče za človekove pravice odločilo, da svoboda vesti 
vključuje tudi svobodo ne verovati (ki jo prakticirajo ateisti, agnostiki, skeptiki in 
indiferentni posamezniki) in da je svoboda misli vesti in vere, kot jo določa 9. člen 
ECHR, ena od temeljev demokratične družbe v smislu ECHR in pomeni svobodo 
imeti ali ne imeti versko prepričanje in prakticirati ali ne prakticirati vero. V tej 
zadevi je Evropsko sodišče za človekove pravice jasno sprejelo široko interpretacijo 
svobode vere, ki lahko najde svojo podporo tudi v drugih mednarodnih gradivih. 
Odbor ZN za človekove pravice (HRC) je npr. v njegovem splošnem komentarju k 
pravici do svobode misli, vesti in vere, vsebovani v 18. členu ICCPR izrazil mnenje, 
ki je zelo podobno tistemu, ki ga je sprejelo Evropsko sodišče za človekove pravice. 
V Splošnem komentarju št. 22 je namreč navedeno, da Odbor meni, da svoboda 
»imeti ali sprejeti« določeno vero ali prepričanje nujno pomeni svobodo izbire vere 
ali prepričanja, vključno s pravico do spremembe posameznikove trenutne vere ali 
prepričanja z drugo vero oziroma prepričanjem ali do sprejetja ateističnih pogledov, 
kakor tudi do obdržanja posameznikove vere ali prepričanja. Pričakovati je mogoče, 
da se bo takšna široka definicija verske svobode uporabljala tudi v kontekstu ne- 
diskriminacijskega prava. Primer takšne uporabe lahko najdemo v mnenju 
nizozemske Komisije za enako obravnavanje, v katerem je navedeno, da »vera« 
obsega tudi »svobodo ne verovati«.' Komisija za enako obravnavanje se je pri 
interpretaciji koncepta vere v smislu nizozemskega Zakona o enakem obravnavanju 
oprla na mednarodne pogodbe o človekovih pravicah, vključno z ECHR in tako 
prišla do zaključka, da se svoboda vere ne nanaša zgolj na izpovedovanje določene 
veroizpovedi ali na verovanje, ampak zajema tudi negativni vidik tega načela, to je 


16 Vendar takšna kategorizacija ni samoumevna. Vprašanje, ali sta ateizem in agnosticizem 
vključena v okvir definicije verske svobode, je bilo namreč v preteklosti predmet številnih 
polemik in ni bilo nikoli dokončno rešeno na ravni ZN. 

16 Equal Treatment Commission (Commissie Gelijke Behandeling), Opinion 2003-114, 
http://www.cgb.nl/oordelen/oordeel/219657/volledig (16. 2. 2011). 

svobodo ne verovati ali izpovedovati določeno veroizpoved. Iz tega mnenja je jasno 
razvidno, da je nevera oziroma možnost »ne imeti določeno versko prepričanje« 
vključena v pojem »vere« v skladu z nizozemskim ne-diskriminacijskim pravom in 
da je diskriminacija na tej podlagi zato nezakonita. 


2.7.4 Manifestacija vere in versko izražanje 


Široko sprejeto je tudi stališče, da prakticiranje in izpovedovanje vere spada v 
področje svobode vere: svoboda vere ni omejena zgolj na svobodo vesti. To je 
izrecno omenjeno v večini mednarodnih tekstov o temeljnih človekovih pravicah in 
svoboščinah. Tudi ECHR (9. člen) in Listina EU o temeljnih pravicah (10. člen) 
izrecno navajata »svobodo izražanja svoje vere ali svojega prepričanja posamezno 
ali skupaj z drugimi, javno ali zasebno, pri bogoslužju, pouku, običajih in obredih«. 
Evropsko sodišče za človekove pravice je podrobneje analiziralo ta pojem izražanja 
vere v zadevi Kokkinakis. V tej sodbi je Evropsko sodišče za človekove pravice 
navedlo, da verska svoboda, ki je primarno stvar posameznikove vesti, med drugim 
vključuje tudi svobodo »izražanja posameznikove vere«. Pričevanje z besedami in 
dejanji je namreč povezano z obstojem verskih prepričanj. V skladu z 9. členom 
ECHR se svoboda izražanja posameznikove vere lahko izvaja ne le v skupnosti z 
drugimi, »v javnosti« in znotraj kroga tistih, ki so iste vere kot posameznik, ampak 
je možno, da jo posameznik uresničuje tudi »sam« in »zasebno«. Poleg tega svoboda 
verskega izražanja načeloma vključuje pravico posameznika, da poskuša prepričati 
njegovega bližnjega, npr. skozi »poučevanje«, saj bi v nasprotnem primeru 
»svoboda spremeniti vero ali prepričanje«, ki jo prav tako določa 9. člen ECHR zelo 
verjetno ostala zgolj mrtva črka na papirju. Odbor ZN za človekove pravice se je 
odločil za podobno široko interpretacijo svobode vere in prepričanja. V njegovem 
Splošnem komentarju št. 22 o 18. členu ICCPR lahko beremo, da je svobodo 
izražanja vere ali prepričanja mogoče izvrševati »bodisi posamezno bodisi v 
skupnosti z drugimi in javno ali zasebno« in da svoboda izražanja vere ali 
prepričanja z bogoslužjem, izpolnjevanjem verskih in ritualnih obredov in 
poučevanjem široko kategorijo ravnanj. Tudi Odbor ZN za ekonomske, socialne in 
kulturne pravice je v Splošnem komentarju št. 20 sprejel stališče, da prepovedana 
podlaga »vere« zajema izpovedovanje vere ali prepričanja po lastni izbiri (vključno 
z neizpovedovanjem katerekoli vere ali prepričanja), ki je lahko javno ali zasebno 
izraženo v čaščenju, obredih, praksi in poučevanju." Koncept bogoslužja se razteza 
na obredna dejanja, s katerimi se neposredno izraža določeno versko prepričanje, kot 


167 Tako je o verski diskriminaciji mogoče govoriti, kadar se pripadnikom verske manjšine 
zanika enak dostop do univerz, zaposlitve ali zdravstvenih storitev na podlagi njihove vere. 
Committee on Economic, Social and Cultural Rights, General comment No. 20: Non- 
discrimination in economic, social and cultural rights (art. 2, para. 2, of the International 
Covenant on Economic, Social and Cultural Rights), UN Doc. E/C.12/GC/20, 2 July 2009, 
para. 22, 

http://www2.ohchr.org/english/bodies/cescr/docs/E.C.12.GC.20.doc (16. 2. 2011). 

tudi na različne prakse, ki so sestavni del takšnih dejanj, vključno z gradnjo 
prostorov, namenjenih bogoslužju, uporabo obrednih obrazcev in predmetov, 
razstavljanje simbolov ter upoštevanje praznikov in dnevov počitka. Obredi in 
verska praksa ali prepričanje lahko vključujejo ne samo obredna ravnanja, ampak 
tudi takšne navade kot je npr. izpolnjevanje predpisov v zvezi s prehrano, nošenje 
posebne obleke ali pokrival, sodelovanje pri obredih, ki so povezani z določenimi 
fazami posameznikovega življenja ter uporabo posebnega jezika, ki ga skupina 
običajno govori. Razen tega praksa in poučevanje vere ali prepričanja vključuje tudi 
dejanja, ki so sestavni del ravnanja verskih skupin v njihovih osnovnih zadevah, kot 
so svoboda izbire njihovih verskih voditeljev, duhovnikov in učiteljev, svoboda 
ustanavljanja semenišč ali verskih šol ter svoboda priprave in distribucije verskih 
besedil ali publikacij. 


Domača sodišča večine držav članic EU so izražanje prepričanja prav tako priznala 
za integralni del svobode vere. Iz teh zadev in mednarodnih gradiv je mogoče 
izpeljati, da bo prepoved verske diskriminacije oziroma verskega nadlegovanja 
verjetno interpretirana v skladu s pravico do verske svobode. To pomeni, da bo 
nadlegovanje zaradi izražanja določene vere ali prepričanja prav tako nezakonito kot 
nadlegovanje na podlagi dejstva, da je oseba določene vere ali določenega 
prepričanja. Toda še vedno prihaja do težav tam, kjer so potrebne bolj precizne 
definicije te kategorije. V zvezi z verskim značajem tako jasnih primerov verskega 
izražanja kot so organiziranje verskih skupnosti in gradnja prostorov za bogoslužje 
se zdi, da obstaja trdno soglasje, da so takšne aktivnosti del svobode vere. Vendar 
obstaja veliko primerov verskega izražanja, o katerih se lahko mnenja med seboj 
upravičeno razlikujejo. To še posebej velja za verske prakse, ki jih ne podpirajo vsi 
ali večina pripadnikov verske skupnosti. Jasno je npr., da vsi verniki religioznega 
oblačila ne štejejo za obvezno (npr. obraza si ne zakrivajo vse muslimanke in vsi 
židje ne nosijo pokrivala, imenovanega yarmulke). Isto velja za verske zahteve glede 
vedenja: nekatere medicinske sestre, ki so kristjanke, morda zaradi njihovega 
verskega prepričanja ne bodo hotele asistirati pri splavu, medtem ko se bo drugim 
medicinskim sestram iste veroizpovedi takšna asistenca zdela povsem sprejemljiva; 
podobno se bodo tudi nekateri muslimani (moški) brez problema rokovali z žensko, 
medtem ko drugi moški muslimanske veroizpovedi tega ne bodo hoteli. Zdi se, da so 
stališča držav članic EU glede vprašanja, ali bi bilo treba objektivno določiti, ali je 
določeno izražanje ali vedenje mogoče šteti za del posameznikove vere ali pa je 
namesto tega bolje dati prednost subjektivnemu pristopu, precej deljena. Pri 
subjektivnem pristopu bi bilo potrebno ugotoviti, ali relevantna oseba ali skupina 
šteje določeno vedenje za takšno, ki je v skladu z verskim predpisom, ne glede na 
pomanjkanje podpore, razvidne iz prakse ostalih vernikov. Takšen subjektivni 
pristop so v določenem obsegu sprejela nizozemska sodišča in nizozemska Komisija 
za enako obravnavanje. Slednja je v enem od sprejetih mnenj navedla, da je nošenje 
rute muslimanskih žensk ali deklet lahko eden od načinov izražanja njihovega 
verskega prepričanja in da dejstvo, da se spoštovanje do teh pravil muslimanske vere 
izkazuje na različne načine in da se odnos do nošenja rute razlikuje (tudi v 

muslimanskih krogih), ne opravičuje od dolžnosti zagotavljanja možnosti 
muslimankam, da svojo vero izražajo tudi na ta način (to je z nošenjem rute). '% Ta 
primer razkriva dokaj subjektiven pristop k verskemu izražanju, saj Komisija za 
enako obravnavanje smatra, da ni potrebno, da vsi člani verske skupnosti štejejo 
določeno izražanje za versko zahtevo. Vendar je navedena komisija prav tako 
izpostavila, da takšno izražanje ali praksa ne sme biti v celoti subjektivnega značaja 
v smislu, da samo eden ali nekaj posameznikov šteje določeno izražanje za verski 
predpis. V tem obsegu je torej pristop tudi objektivnega značaja. 


Vendar so, kot že rečeno, mnenja o tem vprašanju različna. Zlasti nekdanja 
Evropska komisija za človekove pravice je do tega problema zavzela drugačno držo, 
ki izhaja iz objektivnega pristopa. V zadevi Arrowsmith proti Veliki Britaniji je 
Evropska komisija za človekove pravice zahtevala objektivno presojo razpoložljivih 
dokazov o značaju izražanja," čeprav ni formulirala kriterijev za uvrstitev 
določenega izražanja ali manifestacije v okvir verske svobode. Iz kasnejših zadev, ki 
jih je obravnavala Evropska komisija za človekove pravice, je mogoče ugotoviti, da 
se je odločila za dokaj strikten pristop v tem pogledu (npr. zadeva Konttinen proti 
Finski). V? Ni čisto jasno, ali bo tudi Evropsko sodišče za človekove pravice sprejelo 
enak pristop k izražanju vere kot ga je Evropska komisija za človekove pravice. Če 
si pobliže ogledamo pomembno zadevo Leyla Sahin proti Turčiji, se zdi, da se 
Evropsko sodišče za človekove pravice nagiba k bolj subjektivni interpretaciji. 
Evropsko sodišče za človekove pravice v tej zadevi ni namenilo posebne pozornosti 
vprašanju, ali je pritožničino izražanje dejansko predstavljalo izražanje vere, ampak 
je kot verodostojen dokaz sprejelo posameznikovo (pritožničino) trditev, da je bilo 
nošenje rute versko izražanje, kar predstavlja pristop, ki je precej subjektiven v 
njegovem značaju. Vse, kar je jasno, je to, da se sodna praksa Evropskega sodišča za 
človekove pravice, ki se nanaša na to vprašanje, še ni izkristalizirala, saj nekateri 
nedavni primeri kažejo na njegov strikten pristop, ki spominja na tistega, ki je bil 
znan za Evropsko komisijo za človekove pravice (npr. zadeva Kosteski proti 
Nekdanji jugoslovanski republiki Makedoniji).'"' Zato je iz obstoječe sodne prakse 
Evropskega sodišča za človekove pravice zelo težko izpeljati kakršnekoli sklepe 


% Equal Treatment Commission (Commissie Gelijke Behandeling), Opinion 1998-18, 
http://www.cgb.nl/oordelen/oordeel/217357/volledig (2. 2. 2011). 

© Arrowsmith v. UK, EComHR, 12 June 1979, Application no. 7050/75, 16 May 1977, 
Comm. Rep 1978, 19 DR 5, http://www.hrer.org/safrica/religion/Arrowsmith.html (28. 2. 
2011). 

70 Konttinen v. Finland, EComHR, Application no. 24949/94, 3 December 1996, 
http://strasbourgconsortium.org/document.php?DocumentID=1985 (28. 2. 2011). 

7! Kosteski v. Former Yugoslav Republic of Macedonia, ECtHR, Application no. 55170/00, 
13 April 2006, 
http://cmiskp.echr.coe.int/tkp197/view.asp?item<1 &portal=hbkm&action=html &highlight=K 
osteski%20%7C%20v. %20%7C%20Former%20%7C %20 Y ugoslav%20%7C%20Republic% 

20% 7C%200f%20%7C%20Macedonia&sessionid=67242522&skin=hudoc-en (28. 2. 2011). 

glede vrste testa (subjektivni ali objektivni), ki naj se uporabi, da se ugotovi, ali je 
določeno izražanje zaščiteno z 9. členom ECHR. 


2.7.5 Prepričanje 


Direktiva 2000/78/ES in mnogi drugi nacionalni in mednarodni pravni instrumenti 
omenjajo podlago »prepričanje« enakopravno podlagi vere. Ta dva pojma sta si v 
določenem obsegu vsekakor podobna. Najpomembnejša razlika med njima je 
povezana z (domnevnim) obstojem božanstva oziroma božanskega bitja: medtem ko 
je ta element vselej prisoten v definiciji »vere«, je izrecno izpuščen iz definicije 
»prepričanja«. Za prepričanje je tako mogoče reči, da pomeni povezan skupek 
temeljnih idej in odnosov do življenja in človekovega obstoja, ne da bi se pri tem 
omenjalo kakršnokoli višje bitje. To je tudi definicija, ki jo največkrat navajajo 
nacionalna sodna telesa in tudi Evropsko sodišče za človekove pravice. Za 
opredelitev »filozofskega prepričanja« in »prepričanja« sta pomembni predvsem dve 
zadevi. Prvo (zadeva Campbell in Cosans proti Veliki Britaniji)" je obravnavalo 
Evropsko sodišče za človekove pravice, drugo pa nizozemska Komisija za enako 
obravnavanje. "" Iz obeh odločitev je mogoče razbrati, da jasnost in tehtnost 
predstavljata pomembna vidika pri odgovoru na vprašanje, ali je posameznikovo 
prepričanje mogoče označiti kot »prepričanje« za namene ne-diskriminacijskega 
prava. Nizozemska definicija poleg tega vključuje še številne dodatne zahteve, kot 
sta npr. prisotnost temeljnega odnosa do človekovega obstoja in potrebo po ustaljeni 
praksi skupine. Po mnenju nizozemske Komisije za enako obravnavanje povsem 
individualnega prepričanja ni mogoče opredeliti kot prepričanje v smislu 
nizozemske ne-diskriminacijske zakonodaje. Vprašanje pa je, ali je ta zahteva v 
skladu z bolj fleksibilno definicijo, ki jo je podalo Evropsko sodišče za človekove 
pravice. Iz zadeve Campbell in Cosans nadalje izhaja, da vsako »filozofsko 
prepričanje« ali »prepričanje« mora biti vredno spoštovanja v »demokratični družbi« 
in mora biti združljivo s človeškim dostojanstvom, da ga je mogoče uvrstiti v okvir 
svobode prepričanja. Ta kriterij je zelo važen, ker iz dometa podlage prepričanja 


172 V tej zadevi je Evropsko sodišče za človekove pravice idejo »prepričanja« navezalo na 
kontekst pravice do izobraževanja v skladu z 2. členom Protokola št. 1 k ECHR, ki določa, da 
države pogodbenice morajo spoštovati pravico staršev, da svojim otrokom zagotovijo takšno 
izobraževanje in poučevanje, ki je v skladu z njihovim lastnim verskim in filozofskim 
prepričanjem. Evropsko sodišče za človekove pravice je navedlo, da v svojem običajnem 
pomenu beseda »prepričanja« sama po sebi ni sopomenka besed »mnenja« in »ideje«, kot sta 
uporabljeni v 10. členu ECHR, ki zagotavlja svobodo izražanja, ampak je bolj sorodna izrazu 
»mišljenja« v 9. členu ECHR, ki pomeni poglede, ki dosegajo določeno raven tehtnosti, 
resnosti, kohezije in važnosti. Campbell and Cosans v. the United Kingdom, ECtHR, 
Applications nos. 7511/76; 7743/76, 25 February 1982, para. 36, 
http://cmiskp.echr.coe.int/tkp 197/view.asp?item=2 &portal=hbkm&action=html&highlight=7 
511/76 &sessionid=70194334&skin=hudoc-en (28. 2. 2011). 

173 Equal Treatment Commission (Commissie Gelijke Behandeling), Opinion 2005-28, 
http://www.cgb.nl/oordelen/oordeel/2 13059/volledig (7. 1. 2011). 

izključuje totalitarna, fašistična, nacistična ali druga prepričanja, ki vključujejo 
kaznivo vedenje. Žal tega kriterija Evropsko sodišče za človekove pravice ni 
podrobneje razdelalo in tudi sodna praksa, ki se ukvarja s tem vprašanjem in jo je že 
prej razvila bivša Evropska komisija za človekove pravice, je nekoliko dvoumna 
(npr. zadeva X. proti Avstriji).'"* Vendar ni nobenega dvoma, da je navedeni kriterij 
široko sprejet v mednarodnem pravu, kot je to navedel tudi Odbor ZN za človekove 
pravice v njegovem Splošnem priporočilu št. 22 o interpretaciji verske svoboščine. 


2.7.6 Razmerje med vero in prepričanjem 


Čeprav razprava o pojmih vere in prepričanja kaže, da med obema terminoma 
obstaja pomembna razlika, se zdi, da je praktični pomen takšnega razlikovanja 
relativno omejen. Direktiva 2000/78/ES omenja oba pojma kot prepovedani podlagi 
razlikovanja, prav tako tudi večina držav članic EU, kar pomeni, da pogosto ne bo 
potrebno ugotavljati, ali konkretni primer neenakega obravnavanja temelji bodisi na 
veri bodisi na prepričanju. To je razvidno tudi iz ene izmed odločitev, ki jih je 
sprejelo nemško zvezno upravno sodišče." Nemško sodišče v tem primeru ni 
videlo nobene potrebe po kategoriziranju prepričanja meditacijskih združenj 
(pritožniki) kot religioznega ali nereligioznega v značaju. Verjetno je, da bodo tudi 
druga sodišča, kot npr. Sodišče EU, sprejela podoben pristop in bodo namesto 
razlikam več pozornosti namenjala podobnostim med vero in prepričanjem (npr. 
skupni in usklajeni temeljni odnosi ali prepričanja). 


2.7.7 Politično prepričanje ali mnenje 


Čeprav je politično ali drugo prepričanje pogostokrat razlog za diskriminacijsko 
obravnavanje ter lahko vključuje tako posedovanje kot neposedovanje določenih 
mnenj, kakor tudi izražanje mnenj ali članstvo v združenjih, sindikatih ali političnih 
strankah, ki gojijo določeno mnenje,” podlaga političnega prepričanja ali 
političnega mnenja ni eksplicitno navedena v Direktivi 2000/78/ES. Vendar so 
mnoge države članice EU to podlago vključile v ustavne ali zakonske sezname 
prepovedanih podlag diskriminacije, pogosto tako, da so uvrščene v isto kategorijo 
kot vera in prepričanje. V Belgiji se je izpustitev podlage političnega prepričanja iz 
ne-diskriminacijske zakonodaje celo pokazala kot razlog za razširitev področja 


V4 X, v. Austria, EComHR, Application no. 1747/62, 13 December 1963, 
http://www.shaimaaatalla.com/vb/showthread.php?t=3664 (28. 2. 2011). 

Ms Bundesverwaltungsgericht 7 C 21.90, Urteil 27.3.1992, 
http://www.AGPF.de/Bundesverwaltungsgericht-7C21.90.pdf (28. 2. 2011). 

'76 Dostop do shem pomoči v hrani npr. ne sme biti pogojen z izražanjem pripadnosti določeni 
politični stranki. Committee on Economic, Social and Cultural Rights, General comment No. 
20: Non-discrimination in economic, social and cultural rights (art. 2, para. 2, of the 
International Covenant on Economic, Social and Cultural Rights), UN Doc. E/C.12/GC/20, 2 
July 2009, para. 23, 

http://www2.ohchr.org/english/bodies/cescr/docs/E.C.12.GC.20.doc (16. 2. 2011). 

uporabe te zakonodaje na vse možne diskriminacijske podlage." Zanimivo 
interpretacijsko vprašanje, ki se nanaša na Direktivo 2000/78/ES, je, ali za politično 
prepričanje lahko rečemo, da predstavlja »prepričanje«. To bi namreč imelo za 
posledico to prednost, da bi posamezniki bili zaščiteni ne samo pred diskriminacijo 
oziroma nadlegovanjem zaradi njihovega osebnega verskega prepričanja, ampak tudi 
pred diskriminacijo/nadlegovanjem na podlagi njihovega političnega prepričanja. 
Vsekakor je zelo težko potegniti mejo med prepričanjem in političnim prepričanjem, 
še posebej tam, kjer politično prepričanje vključuje popolnoma razvito mnenje o 
organizaciji družbe in posameznikovem mestu v njej, kot je to v primeru 
komunizma ali nacizma. Žal pa je na razpolago le malo sodnih primerov, ki bi 
zagotovili podrobnejše smernice glede tega vprašanja. Eden od teh je že zgoraj 
navedena zadeva Arrowsmith proti Veliki Britaniji, o kateri je odločala nekdanja 
Evropska komisija za človekove pravice. V tej zadevi je Evropska komisija za 
človekove pravice poudarila, da se 9. člen ECHR uporablja za versko ali drugo 
prepričanje, ki temelji na mišljenju ali vesti. Vsa druga prepričanja niso zaščitena z 
9. členom ECHR, vendar njihovo izražanje lahko uživa pravno varstvo v skladu z 
10. členom ECHR. Očitno je Evropska komisija za človekove pravice menila, da je 
o prepričanju v smislu 9. člena ECHR mogoče govoriti vselej, kadar je to osnovano 
na določeni misli ali vesti, četudi se morda zdi, da je takšno prepričanje precej 
politično po svoji naravi, kot je to v prav v primeru pacifizma."" Vendar je to 
kriterij, ki ga bo v praksi zelo težko uporabiti, saj se z njim od sodišč zahteva, da 
ugotovijo, kdaj določeno izražanje dejansko temelji na mišljenju in vesti. 


Vprašanje ustrezne klasifikacije je nekoliko lažje rešljivo, če je politično prepričanje 
ali mnenje eksplicitno omenjeno kot zaščitena podlaga diskriminacije. Takšno 
izrecno navedbo političnega ali drugega mnenja kot zaščitene podlage diskriminacije 
vsebuje npr. Evropska konvencija o varstvu človekovih pravic in temeljnih 
svoboščin (ECRH). Če je npr. posameznik določenega prepričanja, ki pa ne 
izpolnjuje vseh zahtev, da bi ga bilo mogoče okvalificirati kot »vero ali prepričanje« 
v skladu z Direktivo 2000/78/ES, bi predvidoma takšno prepričanje morebiti lahko 
uvrstili v podlago »političnega ali drugega mnenja«. Tako kot v primeru vere in 
prepričanja je tudi tukaj mogoče razlikovati med posedovanjem in izražanjem 
političnega prepričanja. Na splošno lahko za oba elementa rečemo, da tvorita del 
definicije političnega mnenja. Jasno je, da npr. izražanja, kot je članstvo v politični 


177 Verfassungsgerichtshof, Urteil Nr. 157/2004 vom 6. Oktober 2004, dostopno na: 
http://www.const-court.be/search/servlet/SearchServlet?col=7&query=no.+157%2F2004 (28. 
2. 2011). 

18 Pacifizem se na splošno razume kot »politika izogibanja ali odprave vojne z uporabo 
arbitraže pri reševanju mednarodnih sporov« in kot »zagovarjanje miru za vsako ceno«. 
Druga definicija pa pravi, da je pacifizem »doktrina o tem, da je odprava vojne možna in 
izvedljiva«. Glede na takšno pojmovanje bi pacifizem lahko označili za prepričanje, temelječe 
na mišljenju in vesti, kar pomeni, da je zanj mogoče uporabiti prvi odstavek 9. člena ECHR. 

stranki ali pripadništvo političnemu gibanju, spadajo v okvir te podlage." O tej 
podlagi diskriminacije je Evropsko sodišče za človekove pravice le redko odločalo. 
Kot to velja za druga področja, ki jih pokriva ECHR, je tudi »politično ali drugo 
mnenje« zaščiteno samo po sebi s pravico do svobode izražanja, ki jo zagotavlja 10. 
člen ECHR in na podlagi sodne prakse Evropskega sodišča za človekove pravice na 
tem področju je mogoče oceniti, kaj vse utegne pokrivati ta podlaga diskriminacije. 
V praksi se zdi, da je, kadar domnevna žrtev meni, da je bila izpostavljena 
različnemu obravnavanju na tej diskriminacijski podlagi, bolj verjetno, da bo 
Evropsko sodišče za človekove pravice njeno pritožbo zaradi diskriminacije glede 
na politično ali drugo prepričanje preprosto obravnavalo na podlagi 10. člena 
ECHR. Na splošno je Evropsko sodišče za človekove pravice v zadevi Handyside 
proti Veliki Britaniji odločilo, da bo pravica do svobode izražanja, kakor je 
opredeljena v 10. členu ECHR, ščitila ne samo »informacije« ali »ideje«, ki so 
ugodno sprejete ali se smatrajo za neškodljive ali nevtralne, ampak tudi tiste, ki 
žalijo, šokirajo ali vznemirjajo državo ali katerikoli del prebivalstva. Ker je sodna 
praksa Evropskega sodišča na tem področju zelo obsežna, se v nadaljevanju 
omejujem na dve relevantni zadevi, ki ponazarjata, kako bo politično mnenje 
verjetno uživalo večjo pravno zaščito kot druge vrste mnenj. 


V zadevi Steel in Morris proti Veliki Britaniji je Evropsko sodišče za človekove 
pravice odločalo o pritožbah dveh pritožnikov, ki sta v okviru njune kampanje 
razdeljevala letake z neresničnimi trditvami o družbi McDonalds. Zoper oba 
pritožnika je bila na nacionalnih sodiščih vložena tožba zaradi obrekovanja in 
sodišče jima je naložilo plačilo odškodnine. Evropsko sodišče za človekove pravice 
je odločilo, da je tožba zaradi obrekovanja v tem primeru sicer res predstavljala 
poseg v svobodo izražanja, vendar je takšen ukrep služil legitimnemu namenu 
zavarovanja ugleda posameznikov. Razen tega je Evropsko sodišče za človekove 
pravice navedlo, da svoboda govora o zadevah javnega pomena zasluži močno 
zaščito in da je glede na to, da je družba McDonalds vpliven gospodarksi subjekt, ki 
mu ni uspelo dokazati, da je utrpel kakršnokoli škodo kot posledico razdelitve več 
tisoč letakov in da je pritožnikoma bila glede na njun dohodek naložena relativno 
visoka odškodnina, bil poseg v svobodo izražanja nesorazmeren. '® Zadeva Castells 
proti Španiji se nanaša na poslanca, ki je bil kazensko preganjan zaradi »žaljenja 
vlade«, potem ko je kritiziral vlado zaradi njenega neukrepanja v zvezi s 
terorističnimi dejanji v Baskiji. V tej zadevi je Evropsko sodišče za človekove 


9? Takšno je tudi stališče nizozemske Komisije za enako obravnavanje, ki je v eni od 
obravnavanih zadev navedla, da mora politično prepričanje v vsakem primeru vključevati 
članstvo v politični stranki. Egual Treatment Commission (Commissie Gelijke Behandeling), 
Opinion 1997-132, 

http://www.cgb.nl/oordelen/oordeel/217260/volledig (14. 1. 2011). 

180 Steel and Morris v. the United Kingdom, ECtHR, Application no. 68416/01, 15 February 
2005, 

http://cmiskp.echr.coe.int/tkp197/view.asp?item< 1 &portal=hbkm&action=html &highlight=6 
8416/01 &sessionid=70205440&skin=hudoc-en (1. 3. 2011). 

pravice poudarilo pomen svobode izražanja v političnem kontekstu, še zlasti glede 
: aja Gs ge zna 181 
na njeno pomembno vlogo v ustreznem funkcioniranju demokratične družbe. 


Vendar na Nizozemskem od političnega prepričanja, ki ga varuje ne- 
diskriminacijsko pravo, strogo razmejujejo primere, v katerih gre za kaznivo 
vedenje. Tako je tudi nizozemska Komisija za enako obravnavanje odločila, da 
podlaga političnega prepričanja ne pokriva kaznivega vedenja. Zdi se, da se v tem 
pogledu pristop nizozemske Komisije za enako obravnavanje močno približuje 
tistemu, ki ga je Evropsko sodišče za človekove pravice sprejelo v zgoraj 
obravnavani zadevi Campbell in Cosans, v kateri je odločilo, da »filozofska 
prepričanja« uživajo pravno varstvo Evropske konvencije o varstvu človekovih 
pravic in temeljnih svoboščin (ECHR) le v primeru, če niso nezdružljiva s 
človekovim dostojanstvom in če so vredna spoštovanja v »demokratični družbi«. V 
primeru vsake drugačne interpretacije teh določb ECHR bi namreč prišli v navzkriž 
z njenim 17. členom, ki prepoveduje uporabo temeljnih pravic, kjer bi to imelo za 
posledico razveljavitev ali zlorabo pravic, zagarantiranih z ECHR. 


2.7.8  Dvomljivost vere 


Morda se zdi očitno, da podlaga vere predstavlja dvomljivo podlago diskriminacije, 
glede na to, da se takšna diskriminacija dotika temeljne pravice posameznika do 
svobode vere. Vera temelji na verovanju in ne na razumu, zaradi česar predstavlja 
element, ki je zunaj posameznikove volje in je zato še posebej vreden zaščite pred 
zunanjim vmešavanjem. Razen tega je tudi jasno, da pripadniki (zlasti manjšinskih) 
verskih skupin pogosto utrpijo diskriminacijo ali nadlegovanje zaradi zgodovinskih 
predsodkov, kar lahko že samo po sebi zagotavlja zadosten razlog za obravnavanje 
diskriminacije glede na vero kot inherentno dvomljivo. Zato je zelo presenetljivo, da 
dvomljivi karakter podlag vere in prepričanja še ni bil eksplicitno potrjen z 
nacionalnimi in mednarodnimi sodnimi odločitvami. Zlasti sodna praksa 
Evropskega sodišča za človekove pravice na tem področju kaže nekatere nejasnosti. 
Iz njegove odločitve, sprejete v zadevi Hoffmann proti Avstriji, " sledi, da to 
sodišče diskriminacijo glede na vero šteje za zelo dvomljivo. Sodeč po obrazložitvi, 
ki jo je Evropsko sodišče za človekove pravice podalo v tej sodbi, je mogoče 
sklepati, da diskriminacija, ki temelji na podlagi vere same, ne more nikoli biti 
opravičljiva. V tem kontekstu bi torej lahko govorili o skrajnem izrazu striktnosti, ki 
jasno potrjuje zelo dvomljivi značaj podlage vere. Vendar ni čisto jasno, ali je 


181 Castells v. Spain, ECiHR, Application no. 11798/85, 23 April 1992, 
http://cmiskp.echr.coe.int/tkp197/view.asp?item<1 &portal=hbkm&action=html &highlight=1 
1798/85&sessionid=70205596&skin=hudoc-en (1. 3. 2011). 

182 Hoffmann v. Austria, ECtHR, Application no. 12875/87, 23 June 1993, 
http://cmiskp.echr.coe.int/tkp197/view.asp?item=1 &portal=hbkm&action=html&highlight=H 
offmann%20%7C%20v.%20%7C%20Austria&sessionid=67280298&skin=hudoc-en (1. 3. 
2011). 

Evropsko sodišče za človekove pravice zvesto temu striktnemu pristopu v vseh 
primerih diskriminacije glede na vero. Leta 2003 je namreč v zadevi Palau- Martinez 
proti Franciji izdalo sodbo, ki lahko poraja nekatere dvome glede njegove uporabe 
takšnega striktnega testa. Dejstva v tej zadevi so zelo podobna tistim iz zadeve 
Hoffmann, v kateri se je Evropsko sodišče za človekove pravice izreklo, da 
razlikovanje na podlagi vere same ne more nikoli biti sprejemljivo. V zadevi Palau- 
Martinez pa Evropsko sodišče za človekove pravice ne navaja tega zelo striktnega 
pristopa, niti ne omenja testa »zelo tehtnih razlogov« ali evropske skupne osnove 
glede nezakonitosti diskriminacije na verski podlagi, ampak, ravno nasprotno, 
navaja dejstvo, da imajo države pogodbenice določeno možnost proste presoje 
(margin of appreciation), ali je takšna diskriminacija dopustna. Iz tega lahko 
sklepamo, da Evropsko sodišče za človekove pravice vere ne postavlja na povsem 
enako raven kot raso, spol ali (ne)zakonsko rojstvo. 


Iz obrazložitve sodišča v zadevi Palau- Martinez je mogoče razbrati, da manj ugodno 
obravnavanje, ki je bilo predmet pritožbe, ni temeljilo v prvi vrsti na veri, ampak 
bolj na splošno na interesih otrok pritožnice. Zato ni mogoče povsem izključiti 
možnosti, da se bo Evropsko sodišče za človekove pravice v kasnejših zadevah, ki 
bodo predstavljale očitne primere zgolj verske diskriminacije, vrnilo k njegovi 
prejšnji odločitvi v zadevi Hoffmann. Čeprav Evropsko sodišče za človekove 
pravice v zadevi Palau-Martinez ni sprejelo vere za resnično dvomljivo podlago 
diskriminacije, lahko za to zadevo kljub temu rečemo, da je v njej vero priznalo za 
vsaj »semidvomljivo« podlago, ki zahteva strožji test od tistega, ki se uporablja za 
nedvomljive podlage. Relativno strog pristop Evropskega sodišča za človekove 
pravice v prihodnosti in uporaba striktnega testa s strani Sodišča EU se zdita bolj 
verjetna glede na obstoj splošnega soglasja o dvomljivosti specifičnih vidikov 
splošne podlage vere ali prepričanja. Tako iz besedila 9. člena ECHR kot tudi iz 
drugih pomembnih mednarodnih tekstov je jasno razvidno, da je mogoče razlikovati 
med svobodo izražanja vere in prepričanja ter svobodo posedovanja določenih 
prepričanj. Drugi odstavek 9. člena ECHR jasno določa, da so posegi v versko 
svobodo dopustni le glede izražanja prepričanja, medtem ko je pravica imeti 
določeno prepričanje nedotakljiva. Isto je mogoče reči tudi za 18. člen ICCPR. Na 
podlagi teh ugotovitev lahko torej zaključimo, da je potrebno diskriminacijo, ki 
temelji na samem dejstvu, da je nekdo določenega prepričanja ali določene vere, 
obravnavati kot zelo dvomljivo oziroma takšno, ki je načeloma ni mogoče 
opravičiti. Situacija pa je lahko drugačna, kadar gre za razlikovanje v zvezi z 
izražanjem vere ali prepričanja, kot smo to lahko videli v zadevi Palau- Martinez. 
Dvomljivost razlikovanj glede na vero in prepričanje je potemtakem mogoče 
določiti na podlagi uporabe nekakšne »neksus« doktrine (če uporabimo besede prof. 
Janneke Gerards),"" to je z ugotavljanjem, ali je določeno izražanje blizu bistvu 


18; Schiek, D., Waddington, L., Bell, M. (eds.): Cases, Materials and Text on National, 
Supranational and International Non-Discrimination Law, Hart Publishing, Oxford 2007, str. 
127. 

svobode vere, prepričanja ali političnega prepričanja, ali pa je bolj obrobnega 
značaja. 


2.8 Invalidnost in (kronično) obolenje 
2.8.1 Problemi v zvezi s pravnim definiranjem invalidnosti 


Pravne definicije invalidnosti so sprožale veliko razprav v Evropi in po svetu. Kljub 
naporom Svetovne zdravstvene organizacije, ki so leta 2002 privedli do nove 
Mednarodne klasifikacije funkcioniranja, invalidnosti in zdravja, vse do sprejema 
Konvencije ZN o pravicah invalidov (CRPD) leta 2006 ni obstajala nobena 
mednarodna in univerzalno sprejeta pravna definicija invalidnosti. V 1. členu te 
konvencije je navedeno," da so invalidi »ljudje z dolgotrajnimi telesnimi, 
duševnimi, intelektualnimi ali senzoričnimi okvarami, ki jih v povezavi z različnimi 
ovirami lahko omejujejo, da bi enako kot drugi polno in učinkovito sodelovali v 
družbi«. Evropska unija je pogodbenica Konvencije o pravicah invalidov. Zato bo 
Sodišče EU najverjetneje sledilo tako smernicam same konvencije kot tudi 
interpretacijam Odbora ZN za pravice invalidov, ki je zadolžen za izvrševanje 
nadzora nad implementacijo določb te konvencije s strani pogodbenic, kakor tudi za 
razlago posameznih členov konvencije. Tako institucije EU kot države članice EU 
(kadar interpretirajo in uporabljajo pravo EU) bodo kot pogodbenice Konvencije o 
pravicah invalidov morale slediti temu širokemu in vključujočemu pristopu k 
interpretiranju pomena »invalidnosti«. 


Niti Evropska konvencija o varstvu človekovih pravic in temeljnih svoboščin 
(ECHR) niti Direktiva 2000/78/ES o enakosti pri zaposlovanju ne vsebujeta 
definicije invalidnosti. Zaradi specifične narave vloge Sodišča EU so pogosto 
odločitve o tem, kaj predstavlja invalidnost v smislu ne-diskriminacijske 
zakonodaje, sprejete že na ravni nacionalnih sodišč in so tako vključene v dejansko 
stanje spora, ki je predložen v predhodno odločanje Sodišču EU. Vendar je Sodišče 
EU v njegovi sodni praksi kljub temu našlo nekaj prostora za postavitev omejenih 
smernic glede vprašanja dejanskega pomena invalidnosti v kontekstu Direktive 
2000/78/ES. Tako se je Sodišču EU v zadevi Chacon Navas prvič ponudila 
priložnost, da natančneje preuči splošno področje uporabe določb Direktive 
2000/78/ES o diskriminaciji glede na invalidnost. Sodišče EU je v tej zadevi 
navedlo, da bi termin »invalidnost« v pravu EU moral imeti usklajeno definicijo in 
da je invalidnost za namene Direktive 2000/78/ES treba razumeti kot »omejitev, ki 
je posledica predvsem fizičnih, duševnih ali psiholoških poškodb in ki ovira 
udeležbo prizadete osebe v poklicnem življenju« ter glede katere »mora biti 


184 Konvencija ZN o pravicah invalidov (Convention on the Rights of Persons with 
Disabilities), A/RES/61/611, 13. december 2006, 
http://www.un.org/esa/socdev/enable/rights/convtexte.htm#convtext (14. 2. 2010). 

verjetno, da bo trajala dalj časa«."" V njegovi sodbi je Sodišče EU poudarilo, da je 
potrebno razlikovati med boleznijo in invalidnostjo, pri čemer bolezen predstavlja 
stanje posameznika, ki z Direktivo 2000/78/ES ni zaščiteno. Čeprav invalidnost ni 
izrecno navedena v seznamu podlag diskriminacije, ki ga vsebuje Evropska 
konvencija o varstvu človekovih pravic in temeljnih svoboščin (ECHR) v njenem 
14. členu, jo je Evropsko sodišče za človekove pravice interpretiralo kot takšno, ki 
jo je moč uvrstiti v kategorijo »drugih okoliščin«. V zadevi Glor proti Švici je 
Evropsko sodišče za človekove pravice odločilo," da je pritožnika, ki je sladkorni 
bolnik mogoče obravnavati kot invalida, ne glede na dejstvo, da je nacionalna 
zakonodaja diabetes opredeljevala kot »manjšo« invalidnost. Evropsko sodišče za 
človekove pravice je ugotovilo, da je bil pritožnik diskriminiran na podlagi njegove 
invalidnosti. 


Definicije invalidnosti so zelo različne tudi po posameznih državah članicah EU in 
celo znotraj njih. Čeprav diskriminacijske podlage, kot so spol, spolna usmerjenost 
in etnično poreklo, prav tako sprožajo vprašanje njihove natančne razmejitve, je še 
težje pravno definirati »invalidnost«, ker ta predstavlja kombinacijo številnih 
duševnih in telesnih stanj in se zato meja med zmožnostjo in invalidnostjo zdi še 
manj jasna. Zelo nazorna primera takšnih stanj sta npr. vid in sluh. Kdaj lahko npr. 
rečemo, da določena omejitev vida predstavlja okvaro ali kdaj lahko določeno 
osebo, ki je naglušna ali ima težave s sluhom označimo za invalidno? Razen tega se 
definicije invalidnosti spreminjajo v skladu z razvojem medicinske znanosti. Z 
novimi medicinskimi razvoji in odkritji se pojavljajo nove vrste in oblike 
invalidnosti. Naraščajo pa tudi primeri genetskih predispozicij za nekatere bolezni. 


Pravne definicije invalidnosti se nadalje razlikujejo tudi glede na pravne namene. 
Tako se lahko pravo o socialnem varstvu, ki zagotavlja podporo v obliki osebnih 
prejemkov, nanaša na drugačno ciljno skupino invalidnih oseb kot ne- 
diskriminacijsko pravo. Socialne prejemke je treba razdeljevati v skladu z 
dejanskimi potrebami, da bo dosežen cilj socialne zakonodaje. Enako obravnavanje, 
ki je pravno zavarovana pravica in ne korist ali ugodnost mora biti zagotovljeno ne 
samo tistim, ki so potrebni socialne pomoči, ampak tudi vsem drugim osebam, ki 
utegnejo biti izpostavljene diskriminaciji ali nadlegovanju zaradi invalidnosti. Kot je 
to podrobneje pojasnjeno v nadaljevanju se v teoriji navajajo različna stališča in 
mnenja o tem, kaj povzroča invalidnost: bolezenska stanja, okoljski dejavniki, 


185 Gb uporabi te definicije invalidnosti v konkretni zadevi je Sodišče EU ugotovilo, da 
pritožnica ni bila invalidka, ko je na španska sodišča vložila tožbo, v kateri je zatrjevala, da je 
bila izpostavljena diskriminaciji glede na invalidnost, potem ko je delodajalec odpustil, ker je 
bila osem mesecev na bolniškem dopustu. Sonia Chacon Navas v. Eurest Colectividades SA, 
ECJ, C-13/05, 11 July 2006, [2006], ECR I-6467, http://eur- 
lex.europa.eu/LexUriServ/LexUriServ.do?urizCELEX:62005J0013:EN:HTML (20. 7. 2009). 
186 Glor v. Switzerland, ECtHR, Application no. 13444/04, 30 April 2009, 
http://cmiskp.echr.coe.int/tkp197/view.asp?item< 1 &portal=hbkmé&action=html &highlight=1 
3444/04%20%7C%2013444/04 &sessionid=70242942&skin=hudoc-en (16. 1. 2011). 

družbene strukture in/ali individualna ali kolektivna vedenja in odnosi. Ta debata o 
medicinskem (individualnem) modelu v primerjavi s socialnim modelom 
invalidnosti je močno vplivala na politiko EU glede invalidnosti, saj je privedla k 
premiku paradigme od invalidnosti kot koncepta, temelječega na dobrodelnosti, k 
invalidski politiki, ki temelji na pravicah ter s tem pripomogla k boljšemu 
razumevanju invalidnosti kot družbenega konstrukta. 


Kot rezultat implementacije Direktive 2000/78/ES ne-diskriminacijske zakonodaje 
vseh držav članic EU sedaj prepovedujejo tudi diskriminacijo (vključno z 
nadlegovanjem) na podlagi invalidnosti. Razen tega obseg zaščite, ki ga zagotavljajo 
tako mednarodni kot domači pravni instrumenti, včasih vključuje tudi (kronično) 
bolezen, zdravje in genetske značilnosti. Tako npr. Listina EU o temeljnih pravicah 
iz leta 2000 v prvem odstavku 21. člena določa, da je prepovedana vsakršna 
diskriminacija med drugim tudi na podlagi »genetskih značilnosti« in »invalidnosti«. 
Podobno ne-diskriminacijsko klavzulo lahko nadalje najdemo v Konvenciji o 
človekovih pravicah v zvezi biomedicino, sprejeti leta 1997 v okviru Sveta 
Evrope.'*’ V 11. členu te konvencije je navedeno, da je prepovedana vsaka oblika 
diskriminacije posameznika na podlagi njegove  »genetske  dediščine«. 
Diskriminacijo na podlagi »zdravja«, »invalidnosti« oziroma »resnične ali 
domnevne invalidnosti ali kronične bolezni« izrecno prepovedujeta tudi finski 
Zakon o nediskriminaciji iz leta 2004 (prvi odstavek 6. élen)'** in nizozemski Zakon 
o enakem obravnavanju na podlagi invalidnosti ali kronične bolezni iz leta 2003 (1. 
člen). 


Zaradi odsotnosti definicije pojma invalidnosti v Direktivi 2000/78/ES so se tudi 
mnoge države članice EU odločile, da te podlage ne bodo podrobneje opredelile v 
njihovi implementacijski zakonodaji. Sodišča držav članic bodo zato, ko bodo 
naletela na konkretna vprašanja glede natančnega pomena »invalidnosti«, verjetno 
iskala pojasnila in interpretacije tega pojma v drugi zakonodaji, kjer se ta termin 
prav tako uporablja (npr. v zakonodaji o socialni varnosti v zvezi z invalidskimi 
pokojninami ali invalidninami). Večina tovrstnih zakonov vsebuje določeno 
definicijo glede pomena »invalidnosti«. Običajno se takšne definicije nanašajo na 
telesne, umske ali duševne okvare z minimalno stopnjo resnosti, ki se pogosto 


'87 Konvencija o varstvu človekovih pravic in dostojanstva človeškega bitja v zvezi z uporabo 
biologije in medicine (Konvencija o človekovih pravicah v zvezi z biomedicino) je bila 
sklenjena 4. aprila 1997 v Oviedu. Veljati je začela 1. decembra 1999, Convention for the 
Protection of Human Rights and Dignity of the Human Being with regard to the Application 
of Biology and Medicine: Convention on Human Rights and Biomedicine, 
http://conventions.coe.int/Treaty/en/Treaties/html/164.htm (1. 3. 2011). 

188 Non-Discrimination Act (21/2004) (as amended by several acts, including No. 84/2009), 
Ministry of Employment and the Economy, Finland, January 2010, Unofficial translation, 
http://www finlex.fi/fi/laki/kaannokset/2004/en20040021 .pdf (14. 3. 2011). 

19 Dutch Act on equal treatment on the grounds of disability or chronic illness, (Stb. 2003, 
206), http://www.dredf.org/international/netherlands.html (1. 3. 2011). 

odražajo v smislu škodljivega vpliva na normalne telesne funkcije ali izmerjenega 
odstotka preostale delovne zmožnosti. Vendar se je potrebno zavedati, da je 
kontekst, v katerem so podane takšne definicije, popolnoma drugačen od tistega, ki 
je značilen za ne-diskriminacijsko pravo. Ob upoštevanju njenih posebnih ciljev in 
njenega političnega in socio-ekonomskega konteksta zakonodaja o socialni varnosti, 
ki se nanaša na invalidnine, zahteva zelo specificirane in ozko formulirane 
definicije. Po drugi strani pa je namen splošne zakonodaja o enakem obravnavanju 
zagotoviti visoko raven pravnega varstva pred socialno izključenostjo in 
diskriminacijo invalidov. Če vzamemo v poštev te cilje, lahko ugotovimo, da bo 
definicija invalidnosti morala biti veliko bolj vključujoča (npr. lahko vključuje tudi 
diskriminacijo in nadlegovanje na podlagi domnevne invalidnosti in bolezni ter 
diskriminacijo in nadlegovanje prek povezave). Zaradi tega je potrebno zelo 
previdno pristopati k interpretaciji pojma invalidnosti, vključenega v zakonodajo o 
enakem obravnavanju, na podlagi ali v skladu z definicijo, ki jo vsebujejo predpisi o 
invalidskem zavarovanju. Definicija v teh predpisih se sicer lahko uporabi kot 
minimalni standard, vendar je nikakor ne gre jemati za vodilno načelo. Zato se v 
nadaljevanju tega podpoglavja namesto na definicije, vsebovane v zakonodaji o 
socialni varnosti, osredotočam na definicije, ki so del zakonodaje in sodne prakse, 
nanašajoče se na enako obravnavanje na podlagi invalidnosti. 


2.8.2 »Hendikep« in »invalidnost« 


V mnogih zakonodajnih tekstih, akademskih člankih in prevodih se termina 
»hendikep« in »invalidnost« uporabljata izmenično. Zaželjenost takšnega ravnanja 
je lahko vprašljiva, glede na to, da imata oba termina različen pomen, kar lahko 
vpliva na interpretiranje določbe, v kateri je uporabljen eden ali drugi termin. 
Razlika med obema terminoma je natančno pojasnjena v Standardnih pravilih ZN za 
izenačevanje možnosti invalidov iz leta 1993." Izraz v»invalidnost« (angl. 
disability)" vključuje »veliko število različnih funkcijskih omejitev, ki so prisotne 
v sleherni populaciji v vseh deželah sveta. Ljudje so lahko nezmožni zaradi telesne, 
intelektualne ali senzorične okvare, zdravstvenega stanja ali duševne bolezni. 
Takšne okvare, stanja ali bolezni so lahko trajne ali prehodne narave«. Izraz 
»hendikep« (angl. handicap)” pa pomeni »izgubo ali omejitev možnosti 
vključevanja v življenje skupnosti na enaki ravni kot je to pri drugih. Opisuje 
srečanje med invalidno osebo in okoljem. Namen tega izraza je poudariti 
osredotočenje pozornosti na pomanjkljivosti v okolju in v mnogih organiziranih 
aktivnostih v družbi, npr. informiranju, komuniciranju in izobraževanju, ki 


1% GS ZN jih je sprejela 20. decembra 1993 z Resolucijo št. 48/96 (A/RES/48/96). Standard 
Rules on the Egualization of Opportunities for Persons with Disabilities, UN General 
Assembly, A/RES/48/96, 20 December 1993, 
http://www.un.org/documents/ga/res/48/a48r096.htm (1. 3. 2011). 

191 Nekateri slovenski prevodi teh standarnih pravil uporabljajo izraz »nezmožnost«. 

192 Nekateri slovenski prevodi teh standarnih pravil uporabljajo izraz »oviranost«. 

preprečujejo invalidom, da bi se vanj/e vključevali oziroma v njem/njih sodelovali 
pod enakimi pogoji«. Iz te definicije lahko razberemo, da se termin »invalidnost« 
uporablja v glavnem za označevanje invalidnosti v zdravstvenem smislu, medtem ko 
se termin »hendikep« nanaša na socialne aspekte invalidnosti. Vendar glede teh 
definicij in razlikovanja med njima ne obstaja splošen konsenz. V nadaljevanju te 
razprave bom v glavnem uporabljal termin »invalidnost«, glede na to, da je to tudi 
termin, ki se ga običajno uporablja v kontekstu evropskega ne-diskriminacijskega 
prava. 


2.8.3 Simetričen ali asimetričen pristop 


Večina podlag diskriminacije, o katerih je tekla beseda v prejšnjih podpoglavjih, je v 
nacionalnih in mednarodnih pravnih instrumentih in sodni praksi definiranih na 
simetričen način, za katerega je značilno, da je skupina, ki navadno uživa ugodnejši 
položaj na določeni podlagi (npr. moški), zaščitena v enaki meri kot skupina, ki je 
običajno obravnavana manj ugodno (npr. ženske). Drugače pa je v primeru 
diskriminacije zaradi invalidnosti. Čeprav Direktiva 2000/78/ES ne vsebuje 
definicije podlage invalidnosti, različni komentatorji (med njimi tudi npr. Skidmore) 
trdijo, da je zgolj diskriminacija na podlagi invalidnosti (in ne tudi na podlagi 
neinvalidnosti) tista, ki je pravno prepovedana." Po njihovem mnenju Direktiva 
2000/78/ES - kar zadeva invalidnost - ne učinkuje na enak simetrični način kot ne- 
diskriminacijske pravne norme, ki se nanašajo na raso in spol. Tako načeloma ukrepi 
delodajalca ali države, ki dajejo prednost invalidnim delavcem, ne predstavljajo 
nezakonite diskriminacije proti neinvalidnim delavcem ali iskalcem zaposlitve. 
Vendar se zdi, da so mnenja glede simetričnosti ali asimetričnosti pristopa deljena, 
kar je po svoje tudi razumljivo, saj besedilo Direktive 2000/78/ES pušča prostor 
tako za simetrično kot tudi za asimetrično interpretacijo. To je mogoče ugotoviti npr. 
iz drugačne interpretacije, ki jo glede nekaterih določb Direktive 2000/78/ES 
zagovarja prof. Lisa Waddington.'"" Direktiva 2000/78/ES določa tudi, da je njen 
namen opredeliti splošni okvir boja proti diskriminaciji med drugim tudi zaradi 
invalidnosti in da se šteje, da gre za neposredno diskriminacijo, kadar je, je bila ali 
bi bila ena oseba obravnavana manj ugodno kot neka druga oseba v primerljivi 
situaciji zaradi npr. invalidnosti. Ta določila direktive je mogoče interpretirati na 
način, da upoštevajo simetričen pristop k diskriminaciji glede na invalidnost, kar z 
drugimi besedami pomeni, da varujejo posameznike pred diskriminacijo in 
nadlegovanjem na podlagi tega, da so invalidni, kakor tudi na podlagi tega, da niso 
invalidni. 


195 Skidmore, P.: EC Framework Directive on Equal Treatment in Employment: Towards a 
Comprehensive Community Anti-discrimination Policy?, 30 ILJ, 2001, str. 131. 

194 Waddington, L.B.: Implementing the Disability Provisions of the Framework Employment 
Directive: National Options and Choices, v: Lawson, A. & Gooding, C. (Eds.): Disability 
Rights in Europe: From Theory to Practice, Hart Publishing Ltd., Oxford 2005, str. 115. 

Doslej še torej ni povsem jasno, ali dati prednost simetrični ali asimetrični 
interpretaciji. Prva odločitev Sodišča EU o definiciji invalidnosti v zadevi Chacon 
Navas prav tako ne pojasnjuje tega vprašanja. Zaradi te negotovosti je mogoče 
opaziti različne pristope v nacionalnih pravnih besedilih. Asimetričen pristop je npr. 
viden v zakonodaji Veliki Britanij (6. člen Zakona o enakosti iz leta 2010), Nemčije 
in Španije, medtem ko nizozemski Zakon o enakem obravnavanju na podlagi 
invalidnosti in kronične bolezni izhaja iz simetričnega pristopa, saj je v 
obrazložitvenem memorandumu k temu zakonu navedeno, da vsak državljan uživa 
zaščito na podlagi tega zakona. To pa se ne nanaša na vprašanje, ali nekdo ima 
določeno invalidnost ali kronično bolezen, ampak na dejstvo, da je nekdo 
diskriminiran v primerjavi z drugo osebo, ki ima ali nima takšne prizadetosti 
oziroma okvare.'” Simetričen značaj nizozemske ne-disikriminacijske zakonodaje 
je bil potrjen tudi s strani Komisije za enako obravnavanje. Slednja se je namreč v 
enem od svojih mnenj izrekla, da nizozemski parlament ni natančneje definiral 
konceptov invalidnosti in kronične bolezni in da prepoved razlikovanja na teh dveh 
podlagah prav tako vključuje prepoved razlikovanja na podlagi dejstva, da nekdo ni 
invalid ali da nima kronične bolezni.” Zdi se, da se takšen simetričen pristop še 
najbolj ujema s pristopom, ki ga je sprejelo Sodišče EU glede podlag spola in rase in 
tudi v večji meri varuje pravice neinvalidnih oseb. Vendar je po drugi strani očitno 
tudi to, da asimetričen pristop zagotavlja boljšo zaščito invalidom, saj so v takšnem 
primeru neinvalidni delavci prisiljeni sprejeti oblike pozitivnih ukrepov. Kateremu 
pristopu je bolj naklonjeno Sodišče EU se bo pokazalo v prihodnosti. 


2.8.4 Invalidnost kot družbeni konstrukt ali zdravstvena okvara 


Pri definiranju »invalidnosti« je nadalje pomembno opozoriti, da obstajajo različni 
pogledi na sam koncept invalidnosti, ki so navadno opisani v obliki dveh glavnih 
teoretičnih modelov — to sta medicinski model in socialni model invalidnosti. 
Medicinski model temelji na bolj funkcionalnem vidiku invalidnosti, v skladu s 
katerim se invalidnost obravnava v glavnem kot telesna ali duševna okvara, ki ovira 
posameznikovo vsakodnevno funkcioniranje v družbi. Medicinska definicija 
invalidnosti je v akademski literaturi pogosto deležna kritik, saj ni povsem gotovo, 
ali lahko takšna opredelitev ponudi zadostno pravno varstvo pred diskriminacijo in 
nadlegovanjem zaradi invalidnosti. Te kritike se nanašajo zlasti na dejstvo, da se 
medicinski model definicije invalidnosti preveč osredotoča na prilagajanje 
prevladujočim družbenim normam in standardom, namesto da bi se usmeril na 
nezmožnost družbenega okolja prilagajati se potrebam in željam ljudem z okvarami. 


195 Explanatory Memorandum to the Dutch Act on Equal Treatment on the Grounds of 
Disability or Chronic Illness of 2003, Kamerstrukken II 2001/2002, 29 169, no. 3, str. 9, 
http://www.casebooks.eu/nonDiscriminationLaw/chapter l/excerpt.php?excerptld<1163 (1. 3. 
2011). 

1% Equal Treatment Commission (Commissie Gelijke Behandeling), Opinion 2005-02, 
http://www.cgb.nl/oordelen/oordeel/2 13017/volledig (7. 1.2011). 


PRAVNE RAZSEŽNOSTI PREPOVEDI NADLEGOVANJA 103 
G. Maučec 


Socialni model šteje invalidnost za družbeni konstrukt, ki je rezultat situacije 
posameznika z okvaro v njegovem okolju in v širši strukturi družbe, ki tega 
posameznika postavlja v manj ugoden položaj. V skladu s takšnim vidikom številni 
primeri diskriminacije ali nadlegovanja zaradi invalidnosti ne izvirajo toliko iz 
dejanske okvare, ampak predvsem iz nesposobnosti okolja prilagoditi se 
prizadevanjem invalidnih oseb. Če torej izhajamo iz takšnega stališča, je potrebno 
konceptu »invalidnosti« v kontekstu ne-diskriminacijskega prava zagotoviti 
drugačno definicijo, ki se naj ne bi tako zelo osredotočala na funkcionalne okvare 
same, ampak bi upoštevala tudi »okvare«, ki jih ustvarja družba. Za socialni model 
invalidnosti lahko rečemo, da je bolj v skladu s politiko EU glede vprašanja 
invalidnosti, kot pa popolnoma medicinski pristop. " To je mogoče ugotoviti med 
drugim tudi na podlagi Evropskega akcijskega načrta o enakih možnostih za invalide 
iz leta 2003, ki invalidnost eksplicitno priznava za »družbeni konstrukt«. "°. 


Pristop Svetovne zdravstvene organizacije prav tako priznava socialne vidike 
koncepta invalidnosti. Njena vplivna Mednarodna klasifikacija funkcioniranja, 
invalidnosti in zdravja iz leta 2002, ki vsebuje svetovni standard za opis zdravja in z 
zdravjem povezanih stanj, temelji na modelu invalidnosti, ki si prizadeva vključiti 
tako zdravstveno kot socialno perspektivo. Poleg tega ta model vključuje tudi vidik 
posameznika, kar pomeni, da priznava, da so nekateri aspekti invalidnosti skoraj v 
celoti notranji določeni osebi. Model, ki ga je ustvarila Svetovna zdravstvena 
organizacija, se imenuje »biopsihosocialni model«. V skladu s tem modelom sta 
invalidnost in funkcioniranje razumljena kot produkta interakcij med zdravstvenim 
stanjem (bolezni, obolenja in poškodbe) in kontekstualnimi dejavniki. Med takšne 
kontekstualne faktorje spadajo zunanji okoljski dejavniki (npr. družbeni odnosi, 
arhitekturne značilnosti, pravne in socialne strukture, kakor tudi podnebje, relief 
ipd.) in notranji osebni dejavniki, ki vključujejo spol, starost, načine obvladovanja, 
družbeno ozadje, izobrazbo, poklic, pretekle in sedanje izkušnje, splošni vedenjski 
vzorec, značaj in druge dejavnike, ki vplivajo na to, kako posameznik doživlja 


97 BU je že pred časom sprejela »socialni model za invalide«. Ta pristop ne upošteva 
invalidnosti kot prirojenega obnašanja osebe, temveč kot produkt osebe v smislu socialnega 
konteksta in okolja. Mnenje EU je, da okolje samo diskvalificira in ustvarja ovire. Z 
odstranitvijo teh ovir bo torej okolje prilagojeno ljudem; tudi tistim, ki imajo posebne potrebe. 
Pristop EU ne identificira posameznih kategorij invalidnosti, ampak temelji na potrebah 
posameznika. Ta socialni model invalidnosti je v Evropi prispeval k splošnemu premiku od 
programov, specifičnih za določeno invalidnost, k bolj široko usmerjenemu pristopu za enake 
možnosti. 

198 Communication from the Commission to the Council, the European Parliament, the 
European Economic and Social Committee and the Committee of the Regions, Egual 
Opportunities for People with Disabilities: A European Action Plan, European Commission, 
COM (2003) 650 final, 30.10.2003, str. 4, http://eur- 
lex.europa.eu/smartapi/cgi/sga_doc?smartapi!celexplus!prod!DocNumber&lg=en&type_doc= 
COMfinal&an_doc=2003 &nu_doc=650 (23. 1. 2011). 

invalidnost.” Veliko truda je bilo vloženega, da bi se »socialni« ali 
»biopsihosocialni« model invalidnosti prenesel v ne-diskriminacijsko pravo. 
Socialni vidik invalidnosti je npr. lepo izražen v definiciji, ki jo je predlagal 
Evropski invalidski forum leta 2004.” Ta definicija poleg oseb s sedanjo okvaro 
vključuje tudi osebe, ki so v preteklosti imele določeno invalidnost oziroma bi lahko 
postale invalidne v prihodnosti. Z njo pa so pokriti tudi primeri domnevne 
invalidnosti in primeri diskriminacije prek povezave z invalidno osebo. Rezultat 
takšnega pristopa je določba, ki se primarno osredotoča na aspekt diskriminacije 
proti invalidnim osebam, namesto na invalidnost per se. 


Nekatere države članice EU niso navedle socialne definicije diskriminacije glede na 
invalidnost v njihovih zakonodajnih tekstih, ampak so namesto tega v njihovih 
pojasnilih izrazile, da je treba ta pojem definirati v skladu z Mednarodno 
klasifikacijo funkcioniranja, invalidnosti in zdravja. Tako je npr. nizozemska vlada 
navedla, da bodi naslovniki ne-diskriminacijske zakonodaje našli zadostne smernice 
za definiranje pojma invalidnosti zunaj zakonodajnega besedila, kar je pomenilo, da 
ni obstajala nobena prava potreba po zagotovitvi definicije v domači ne- 
diskriminacijski zakonodaji." Z vidika vključenosti in učinkovitosti varstva pred 
diskriminacijo je torej potrebno dati prednost široki definiciji invalidnosti, ki pušča 
dovolj prostora za upoštevanje socialnih vidikov invalidnosti, pred izključno 
medicinsko definicijo. Zato je mogoče pričakovati, da bo Sodišče EU izbralo 
interpretacijo podlage invalidnosti, vsebovane v Direktivi 2000/78/ES, ki je v skladu 
s socialno definicijo invalidnosti. Vendar odločitev, ki jo je Sodišče EU sprejelo v 
zadevi Chacon Navas, v kateri je prvič odločalo o pomenu pojma invalidnosti, 
vzbuja nekatere pomisleke glede takšnega pristopa. V njegovem mnenju k tej zadevi 
se je generalni pravobranilec Geelhoed zavzel za omejeno interpretacijo Direktive 
2000/78/ES, glede na to, da se razumevanje pojma invalidnosti razvija razmeroma 


19 Mednarodna klasifikacija funkcioniranja, invalidnosti in zdravja določa tri ravni 
človekovega funkcioniranja: funkcioniranje na ravni telesa ali dela telesa, celotne osebe in 
celotne osebe v socialnem kontekstu. Invalidnost zato vključuje ovire v fukcioniranju na eni 
ali več od teh ravni: okvare (to so razni problemi v telesnih funkcijah ali telesni strukturi, kot 
npr. znatna nepravilnost ali izguba), omejitve oziroma težave pri izvrševanju aktivnosti ter 
omejitve oziroma problemi pri vključevanju in sodelovanju v življenjskih situacijah. Towards 
a Common Language for Functioning, Disability and Health, ICF, World Health 
Organization, WHO/EIP/GPE/CAS/01.3, Geneva, 2002, str. 9, 10, 
http://www.who.int/classifications/icf/training/icfbeginnersguide.pdf (23. 1.2011). 

20 Proposal for a Directive Implementing the Principle of Equal Treatment for Persons with 
Disabilities, European Disability Forum, 2008, Art. 2., str. 31-33, 
http://cms.horus.be/files/99909/MediaArchive/library/Disability%20S pecific%20Directive.do 
c (23. 1. 2011). 

21 The Dutch Second Memorandum in Reply with respect to the Act on Equal Treatment on 
the Grounds of Disability or Chronic Illness of 2003, Kamerstukken II 2001/02, 28 169, no. 
5, str. 16, 

http://www.casebooks.eu/nonDiscriminationLaw/chapter l/excerpt.php?excerptld<1163 (17. 
1. 2011). 

hitro in se ta pojem lahko od enega konteksta do drugega različno razume. Geelhoed 
je sklenil, da ne bi bilo preveč pametno zasledovati bolj ali manj izčrpno definicijo 
pojma invalidnosti. Termin »invalidnost« je definiral v smislu, da so invalidi ljudje z 
resnimi funkcionalnimi omejitvami (nezmožnostmi) zaradi telesne, psihološke ali 
duševne prizadetosti. Iz tega pa je po njegovem mnenju mogoče izpeljati dvoje 
sklepov: 1.) vzrok omejitve mora biti zdravstveni problem ali fiziološka anomalija, 
ki je dolgoročne ali trajne narave; 2.) zdravstveni problem kot vzrok funkcionalne 
omejitve se mora načeloma razlikovati od te omejitve. Geelhoed je nadalje menil, da 
bolezni, ki povzroča nekaj, kar lahko v prihodnosti privede do invalidnosti, 
načeloma ne gre enačiti z invalidnostjo in da zato takšna bolezen ne predstavlja 
podlage za varstvo pred diskriminacijo, kot jo določa člen 13 PES (sedaj člen 19 
PDEU) v povezavi z Direktivo 2000/78/ES. Edina izjema od tega pravila je trajna 
funkcionalna omejitev, ki se pojavi med potekom bolezni in se lahko obravnava kot 
invalidnost kljub nadaljevanju bolezni. Odpust zaradi bolezni zato lahko predstavlja 
diskriminacijo glede na invalidnost, ki jo prepoveduje Direktiva 2000/78/ES, zgolj 
takrat, kadar je določena oseba zmožna dokazati, da dejanski razlog za odpoved ni 
bila sama bolezen, ampak iz nje izhajajoče dolgoročne ali trajne omejitve. 


Ta definicija invalidnosti je zelo medicinska oziroma funkcionalna v njenem 
značaju, saj se nanaša zgolj na resne funkcionalne omejitve, ki so posledica telesne, 
duševne ali psihološke okvare in imajo svojo podlago v zdravstvenem problemu. V 
njegovi sodbi, ki se je osredotočila na razlikovanje med »boleznijo« in 
»invalidnostjo«, " je Sodišče delno sledilo tej definiciji, ki jo je predlagal generalni 
pravobranilec in odločilo, da oseba, ki je odpuščena izključno zaradi bolezni, ne 
spada v splošni okvir pravnega varstva, ki ga za boj proti diskriminaciji na podlagi 
invalidnosti določa Direktiva 2000/78/ES. Sodišče EU je v zadevi Chacon Navas 
formuliralo definicijo invalidnosti, ki vključuje tri kumulativne zahteve: 1.) obstajati 
mora omejitev oziroma ovira, ki je posledica telesne, duševne ali psihološke okvare; 
2.) ta omejitev mora ovirati udeležbo prizadete osebe v poklicnem življenju; 3.) 
obstajati mora verjetnost, da bo takšna omejitev oziroma ovira trajala dalj časa. 
Definicija, ki jo je podalo Sodišče EU, se tako osredotoča na sedanjo invalidnost, ki 
je definirana na dokaj medicinski in funkcionalni način. Zato se zdi, da je ta 
definicija bližje medicinskemu modelu kot pa socialnemu modelu in v tem oziru 
spominja na definicijo, ki jo vsebuje britanska ne-diskriminacijska zakonodaja 
(Zakon o enakosti iz leta 2010). Sodišče EU se v tej zadevi - za razliko od 
generalnega pravobranilca - ni izreklo o vprašanju, ali pojem invalidnosti pokriva 
tudi prejšnjo ali prihodnjo invalidnost. Možno je tudi, da je Sodišče EU sprejelo 
povabilo generalnega pravobranilca k temu, da se je treba vzdržati kreiranja izčrpne 


202 Sodišče EU je posebej opozorilo, da je zakonodajalec EU z uporabo koncepta 
»invalidnosti« v 1. členu Direktive 2000/78/ES namenoma izbral termin, ki se razlikuje od 
»bolezni« in da zato ta dva termina ne gre obravnavati kot enaka. Sonia Chacon Navas v. 
Eurest  Colectividades SA, ECJ, Case  C-13/05, 11 July 2006,  http://eur- 
lex.europa.eu/LexUriServ/LexUriServ.do?urizCELEX:62005J0013:EN:HTML (20. 7. 2009). 

in fiksne definicije naenkrat in pustiti odprto naravo tega termina nedotaknjeno. 
Prednost tega pristopa je v tem, da Sodišče EU še vedno lahko nadalje interpretira in 
razvija definicijo tega termina v kasnejših zadevah na podlagi konkretnih 
nacionalnih vprašanj in dejanskih situacij. Zaradi tega ni mogoče iz njegove 
odločitve v zadevi Chacon Navas izpeljati sklepa, da se je Sodišče EU popolnoma 
distanciralo od bolj socialnega pristopa do pojma invalidnosti. Sodišče EU lahko 
npr. sprejme prihodnjo ali preteklo invalidnost kot del definicije v njegovih 
poznejših sodbah, ki se bodo posebej nanašale na te vidike. Razen tega ne smemo 
pozabiti, da države članice lahko zagotovijo višjo raven zaščite pred diskriminacijo 
na podlagi invalidnosti, kot jo zagotavlja Direktiva 2000/78/ES. Iz tega sledi, da 
čeprav je Sodišče EU v zadevi Chacon Navas podalo enotno in avtonomno 
definicijo pojma invalidnosti, se lahko države članice odločijo za uporabo bolj 
vključujoče definicije, če bi ta zagotavljala višjo raven varstva pred diskriminacijo. 


Naslednje, kar je mogoče opaziti pri definiciji invalidnosti, ki jo je sprejelo Sodišče 
EU v zadevi Chacon Navas, pa je to, da ta definicija ne pojasnjuje natančnega 
pomena različnih zahtev, ki jih sama vključuje. Tako ostajata negotovo npr. 
minimalno trajanje omejitve oziroma ovire, ki je potrebno, da je mogoče govoriti o 
»trajanju dalj časa« ali pa točen pomen zahteve po »oviranju pri sodelovanju v 
poklicnem življenju«. Poleg tega je razlikovanje med boleznijo in invalidnostjo, na 
katerega je opozorilo Sodišče EU v tej zadevi, zelo zanimivo, zlasti če vzamemo v 
poštev dejstvo, da ne-diskriminacijske zakonodaje nekaterih držav članic EU med 
podlagami diskriminacije izrecno navajajo tudi bolezen in kronično obolenje. 
Nadaljnja razjasnitev pomena teh elementov je tako rekoč nujna, če naj se zagotovi 
resnično enotna definicija te diskriminacijske podlage. V tem pogledu sta za Sodišče 
EU lahko pomemben vir inspiracije zakonodaja in sodna praksa nekaterih držav 
članic. Zato v nadaljevanju tega podpoglavja sledi kratek prikaz najpomembnejših 
elementov pravnih definicij invalidnosti, kot jih lahko najdemo v posameznih 
državah članicah. 


2.8.5 Trajna oziroma dolgoročna telesna ali duševna prizadetost 


Dva pomembna elementa definicije invalidnosti, ki jo je Sodišča EU formuliralo v 
zadevi Chacon Navas, je mogoče zaslediti tudi v pravni praksi držav članic EU, v 
katerih je (sedanja) invalidnost pogosto definirana kot telesna ali duševna 
prizadetost, ki je trajnega ali vsaj dolgoročnega značaja. S tem v zvezi sta zanimiva 
primera iz Nemčije in Nizozemske." Tako nemška kot nizozemska definicija 
govorita o »telesni, umski ali duševni okvari«, ki je dolgoročna v značaju. Zadnji 


203 German Federal Constitutional Court (Bundesverfassungsgericht), Decision of the first 
Senate, 8 October 1997, I BvR 9/97, 
http://www.bundesverfassungsgericht.de/entscheidungen/rs19971008 1bvr000997en.html 
(17. 1.2011). 

element je podrobneje opredeljen v nizozemskem zakonodajnem gradivu," kjer je 
navedeno, da je invalidnost nepreklicna in ni nobene možnosti za okrevanje oziroma 
ozdravljenje, kar pravzaprav nakazuje na permanenten značaj invalidnosti. Takšna 
omejitev na dolgoročno ali trajno invalidnost je vidna tudi v drugih državah 
članicah, toda očitno je, da je varstvo prepovedi diskriminacije relativno omejeno, če 
je vključena takšna omejitev. Navsezadnje to pomeni, da ne-diskriminacijska 
zakonodaja ne pokriva negativnih odločitev o zaposlitvi, kot je npr. odpust, če je 
nekdo le začasno invaliden zaradi nesreče. Zahtevo po »telesni, umski ali duševni 
okvari« lahko prav tako najdemo v pravnih tekstih različnih držav članic. Le redko 
je definicija invalidnosti podana v drugačnih okvirih, kot je to npr. v madžarskem 
Zakonu o pravicah invalidov in zagotavljanju njihovih enakih možnosti iz leta 1998. 
Ta zakon v 4. členu določa, da je oseba invalidna, če so njene organoleptične, 
gibalne ali duševne zmožnosti v celoti ali močno omejene, ali je zelo omejena v 
njeni komunikaciji in to predstavlja trajno oviro v zvezi z njeno udeležbo v 
družbenem življenju. Vendar je vprašanje, ali bodo definicije, kot je tale, 
popolnoma v skladu z definicijo, ki jo je Sodišče EU izoblikovalo v zadevi Chacon 
Navas, saj je takšna definicija dosti bolj specifična, kar se tiče različnih omejitev in 
ovir, ki jih je mogoče okvalificirati kot invalidnost. 


2.8.6 Omejitev pri udeleževanju v družbenem in poklicnem življenju 


Eden od bistvenih elementov definicije invalidnosti, ki jo je Sodišče EU navedlo v 
zadevi Chacon Navas, je negativni vpliv okvare na posameznikovo udeležbo v 
poklicnem življenju. To zahtevo omenjajo tudi zakonodaje številnih držav članic 
EU, vendar so le redki primeri, v katerih je le-ta podrobneje pojasnjena in 
nacionalna določila razkrivajo veliko različnih definicij. Tako v skladu z nekaterimi 
nacionalnimi definicijami zadošča že negativni vpliv na vključevanje in udeležbo na 
trgu dela, medtem ko opredelitve drugih držav članic zahtevajo znatno zmanjšanje 
vseh »normalnih« funkcij življenja ali omejitev sodelovanja v družbi. Flamski 
podzakonski predpis iz leta 2004 npr. določa, da so invalidne osebe s telesnimi, 
senzoričnimi, duševnimi ali psihičnimi motnjami ali omejenostmi, ki lahko 
predstavljajo oviro za pravično participacijo na trgu dela."" Ciprski Zakon o 


204 The Dutch Second Memorandum in Reply with respect to the Act on Equal Treatment on 
the Grounds of Disability or Chronic Illness of 2003, Kamerstukken II 2001/02, 28 169, no. 
5, str. 16, 

http://www.casebooks.eu/nonDiscriminationLaw/chapter l/excerpt.php?excerptld<1163 (17. 
1. 2011). 

205 Hungarian Act No. XXVI of 1998 on Provison of the Rights of Persons Living with 
Disabilitiy and Their Equal Opportunities, Section 4, http://text.disabilityknowledge.org/The- 
Law.htm#_ftn1(17. 1. 2011). 

206 Belgian Executive Regulation adopted on 30 January 2004 by the Flemish Government to 
implement certain provisions of the Decree of 8 May 2002, 
http://www.ejustice.just.fgov.be/cgi/api2.pl?lg=fr&pd=2007-04-06&numac=2007035497 (17. 
1. 2011). 

invalidih v 2. členu invalidnost opredeljuje kot vsakršno obliko pomanjkljivosti ali 
ovire, ki lahko povzroča telesno, umsko ali duševno omejenost, ki je trajna ali 
časovno neomejena in ki, glede na ozadje in druge osebne podatke določene osebe, 
bistveno zmanjšuje ali izključuje sposobnost te osebe za opravljanje ene ali več 
dejavnosti ali funkcij, ki so običajne ali bistvene za kvaliteto življenja vsake osebe 
enake starosti, ki nima iste pomanjkljivosti ali ovire.” Francoska ne- 
diskriminacijska zakonodaja (Zakon 2005-102 o enakosti pravic in možnosti, 
udeležbi in državljanstvu invalidov iz leta 2005) definira invalidnost kot kakršnokoli 
omejitev aktivnosti ali omejenost možnosti sodelovanja v družbi, s katerimi se sooča 
oseba v njenem okolju zaradi bistvene, trajne ali dokončne spremembe ene ali več 
fizičnih, senzoričnih, umskih, kognitivnih ali duševnih sposobnosti, zaradi multiple 
invalidnosti ali zaradi bolezni, ki povzroča invalidnost.” Element omejevanja 
možnosti udeležbe invalidne osebe v družbenem življenju vsebuje tudi definicija 
invalidnosti, ki jo lahko najdemo v 2. členu litovskega Zakona o socialnem 
vključevanju invalidov iz leta 2004. Skladno s to definicijo je invalidnost 
kombinacija posameznikove telesne strukture, funkcionalnih motenj in neugodnih 
elementov okolja, ki povzročajo poslabšanje dolgoročnih zdravstvenih pogojev in 
zmanjšujejo sposobnosti za sodelovanje v javnem življenju in aktivnostih." 2. člen 
portugalskega Zakona št. 38/2004 o preprečevanju, habilitaciji, rehabilitaciji in 
participaciji invalidov pa določa, da je določena oseba invalid, kadar se zaradi 
prirojene ali pridobljene izgube ali anomalije funkcij ali telesne strukture, vključno s 
psihološkimi funkcijami, sooča s posebnimi težavami, ki jih spremljajo posredni 
dejavniki, ki omejujejo ali ovirajo aktivnosti in participacijo pod enakimi pogoji, ki 
veljajo za druge osebe." 


Težko je reči, ali so vse te definicije invalidnosti združljive z definicijo, ki jo je 
Sodišče EU sprejelo v zadevi Chacon Navas, glede na dejstvo, da definicija Sodišča 
EU omenja le omejevanje posameznikove »udeležbe v poklicnem življenju«. Zdi se, 
da takšna omejitev, ki jo je postavilo Sodišče EU, izključuje iz pravnega varstva, ki 


207 Cypriot Law concerning Persons with Disabilities, Law N. 127(1)/2000, 21 July 2000, 
Trimikliniotis, N.: Report on Measures to Combat Discrimination, Directives 2000/43/EC and 
2000/78/EC, Country Report, Cyprus, State of affairs up to 8 January 2007, str. 21, 
http://www.pedz.uni-mannheim.de/daten/edz-ath/gdem/07/cyrep07_en.pdf (3. 3. 2011). 

208 Loi n°2005-102 du 11 février 2005 pour l'égalité des droits et des chances, la participation 
et la citoyenneté des personnes handicapées (1) (Act No. 2005-102 of 11 February 2005 on 
equal rights and opportunities, participation and citizenship of persons with disabilities), 
http://www legifrance. gouv.fr/affichTexte.do?cidTexte=LEGITEX T00000605 1257 &dateText 
e=20110428 (3. 3. 2011). 

20 Lithuanian Law on the Social Integration of the Disabled 2004, 3 May 2004, 
http://www3.Irs.|t/pls/inter3/dokpaieska.showdoc_1?p_id=233791 (3. 3. 2011). 

s Portuguese Law No. 38/2004 on the Prevention, Habilitation, Rehabilitation and 
Participation of Persons with Disabilities, 18 August 2004, 
http://www.casebooks.eu/nonDiscriminationLaw/chapter l/excerpt.php?excerptld<1168 (3. 3. 
2011). 

ga ponuja Direktiva 2000/78/ES, ljudi, ki so ovirani v določenih vsakodnevnih 
aktivnostih, ne da bi pri tem šlo za izgubo sposobnosti opravljati določena dela ali 
kategorijo del. To lahko ponazorimo s primerom kandidatke za zaposlitev, ki je v 
invalidskem vozičku, ki ni sprejeta v službo v klicnem centru, ker je delodajalec 
mnenja, da bi taka delavka delala manj učinkovito kot neinvalidna oseba. Jasno je, 
da v takšnem primeru gre za diskriminacijo glede na invalidnost, vendar je 
vprašanje, ali je opisana situacija pokrita z definicijo, ki jo je podalo Sodišče EU. 
Čeprav ni dvoma o tem, da invalidski voziček lahko povzroča nekatere težave v 
vsakdanjem življenju, še zdaleč ni gotovo, da bi to dejansko oviralo njeno 
participacijo v poklicnem življenju. Ker invalidnost kandidatke za službo na ta način 
ne bi dosegala zahtev, ki jih je formuliralo Sodišče EU, le-ta ne bi mogla uveljavljati 
pravnega varstva pred diskriminacijo na podlagi invalidnosti, ki ga zagotavlja 
Direktiva 2000/78/ES. S tega vidika je mogoče reči, da nacionalne definicije, ki se 
osredotočajo na omejevanje »vsakodnevnih aktivnosti« ali »aktivnosti ali funkcij, ki 
se štejejo za običajne ali bistvene za kakovost življenja« lahko ponudijo močnejšo 
pravno zaščito, saj pokrivajo obsežnejšo kategorijo invalidnosti. Poleg tega je 
mogoče negativne posledice omejene definicije, ki jo je formuliralo Sodišče EU v 
zadevi Chacon Navas, ublažiti, če se prepoved diskriminacije razširi tudi na 
diskriminacijo na podlagi domnevne invalidnosti, to je diskriminacije, ki temelji na 
zmotnih ali stereotipskih predstavah o posameznikovih sposobnostih sodelovanja v 
poklicnem življenju. 


2.8.7 Bodoča invalidnost 


Pomemben problem, ki ga Sodišče EU v zadevi Chacon Navas ni obravnavalo, je 
povezan z vprašanjem, ali se prepoved diskriminacije/nadlegovanja zaradi 
invalidnosti nanaša tudi na nekoga, za katerega je verjetno, da bo postal invalid v 
prihodnosti. To vprašanje je še posebej relevantno v zvezi z osebami, ki so genetsko 
dovzetni ali nagnjeni k določenim vrstam bolezni ali invalidnosti ali so zboleli za 
boleznijo, katere simptomi se bodo razvili šele v prihodnosti (npr. HIV/Aids, 
Huntingtonova bolezen ipd.). V nekaterih nacionalnih pravnih sistemih se prihodnja 
invalidnost eksplicitno omenja kot del definicije invalidnosti, vendar so kriteriji, ki 
morajo biti izpolnjeni, da bi določen primer lahko opredelili kot »bodočo 
invalidnost«, precej nejasni. Nemški socialni zakonik določa, da je oseba invalidna, 
če njene telesne funkcije, umske sposobnosti ali duševno zdravje več kot šest 
mesecev s precejšnjo verjetnostjo odstopajo od tipičnega stanja, značilnega za osebo 
določene starosti, kar omejuje udeležbo te osebe v vsakdanjem življenju. Oseba je v 
nevarnosti, da postane invalid, če je takšen vpliv na vsakdanje življenje mogoče 
pri¢akovati.”'' Švedski Zakon o prepovedi diskriminacije v delovnem življenju 
invalidov iz leta 1999 pa invalidnost definira kot vsako trajno fizično, duševno ali 


211 Sozialgesetzbuch (SGB) Neuntes Buch (IX) - Rehabilitation und Teilhabe behinderter 
Menschen - (Artikel 1 des Gesetzes v. 19. 6.2001, BGBI. I S. 1046), 3 2 Behinderung, 
http://www.gesetze-im-internet.de/sgb 9  2.html (4. 3. 2011). 

intelektualno omejitev funkcionalnih zmogljivosti določene osebe, ki je posledica 
poškodbe ali bolezni, ki je obstajala ob rojstvu, ali je nastala kasneje, ali je mogoče 
pričakovati njen nastanek." Obe navedeni definiciji vključujeta tudi bodočo 
invalidnost, glede katere jasno določata, da mora obstajati neka objektivna podlaga 
za pričakovanje, da bo do invalidnosti v prihodnosti dejansko prišlo in da bo ta 
dosegala različne kriterije, ki jih zakonodaja postavlja za njeno pravno priznanje. 
Kako bo takšna pričakovanja potrebno dokazovati pred sodišči trenutno še ni jasno. 


2.8.8 Kronično obolenje, bolezen in zdravje 


Ne-diskriminacijske zakonodaje nekaterih držav članic EU nudijo posebno pravno 
varstvo pred diskriminacijo in nadlegovanjem na podlagi kronične ali dolgotrajne 
bolezni, ali celo na podlagi bolezni ali zdravja na splošno. Takšne nacionalne pravne 
definicije se med sabo precej razlikujejo. Tako je npr. v seznamu podlag 
diskriminacije, ki ga vsebuje 8. člen madžarskega Zakona CXXV o enakem 
obravnavanju in spodbujanju enakih možnosti iz leta 2003," neposredno za 
invalidnostjo navedeno zdravstveno stanje, medtem ko 23. člen portugalskega 
delovnega zakonika iz leta 2003 delodajalcem prepoveduje izvajanje kakršnekoli 
neposredne ali posredne diskriminacije, ki temelji med drugim na zmanjšani 
sposobnosti za delo, invalidnosti ali kronični bolezni.” Pri teh in zgoraj navedenih 
definicijah je mogoče opaziti, da nekatere od njih omenjajo široko kategorijo, kot je 
npr. »zdravstveno stanje«, vendar večina zakonodajnih tekstov vsebuje določeno 
vrsto omejitve. Francosko besedilo govori npr. o »bolezni, ki povzroča invalidnost« 
in države kot sta Portugalska in Nizozemska so se odločile v zakonodajni seznam 
podlag diskriminacije vključiti le kronično bolezen. Zdi se, da tovrstne zakonodajne 
izbire ustvarjajo potrebo po definiranju teh pojmov in po razlikovanju invalidne ali 
kronične bolezni od drugih oblik bolezni. Vendar v večini primerov ni najti nobenih 
takšnih definicij ali interpretacij. Nizozemski zakonodajalec se je npr. vzdržal 
definiranja termina »kronična bolezen« z obrazložitvijo, da je njegov pomen v 
vsakdanji rabi dovolj jasen. Edini namig glede definiranja tega pojma lahko najdemo 
v obrazložitvenem memorandumu, ki ga je nizozemska vlada podala k Zakonu o 
enakem obravnavanju na podlagi invalidnosti ali kronične bolezni iz leta 2003. V 
tem dokumentu je zapisano, da je invalidnost načeloma nespremenljiva, medtem ko 


212 Lag (1999:132) om förbud mot diskriminering i arbetslivet pa grund av funktionshinder 
(Prohibition of Discrimination in Working Life of People With Disability Act), § 2, 
http://www.notisum.se/rnp/sls/lag/19990132.HTM (4. 3. 2011). 

213 Hungarian Act CXXV of 2003 on equal treatment and on fostering equal opportunities, 22 
December 2003, http://www2.ohchr.org/english/bodies/cescr/docs/E.C. 12.HUN.3- 
Annex3.pdf (4. 3. 2011). 

214 Portuguese Labour Code of 2003, http://www.mtss.gov.pt/docs/Cod_Trabalho.pdf (4. 3. 
2011). 

pri kronični bolezni ni vedno tako, čeprav je v vsakem primeru dolgotrajne 
215 
narave. 


Medtem ko zakonodaje večih držav članic EU namenjajo veliko pozornosti definiciji 
invalidnosti, je na razpolago zelo malo informacij glede dvomljivosti te podlage 
diskriminacije. Zaradi vključitve podlage invalidnosti v Direktivo 2000/78/ES in 
številnih političnih prizadevanj tako na evropski kot na domači ravni, bi lahko 
govorili o obstoju nekakšnega splošnega konsenza o potrebi po zagotavljanju 
odločne in močne zaščite pred diskriminacijo glede na invalidnost, kakor tudi 
posebnih prilagoditev za zadovoljitev potreb invalidnih oseb. Tako je mogoče 
zaključiti, da se invalidnost na splošno šteje za dvomljivo podlago diskriminacije. V 
tem pogledu je edini namig, ki je trenutno na voljo, mogoče najti v zadevi Mangold, 
v kateri je Sodišče EU uporabilo razmeroma strikten test za utemeljitev razlikovanja, 
ki temelji na starosti. Iz odločitve Sodišča EU v tej zadevi je mogoče izpeljati, da bo 
to sodišče zelo verjetno uporabilo podoben pristop tudi glede podlage invalidnosti. 
Vendar v zvezi s tem obstajajo tudi določeni bolj ali manj upravičeni pomisleki, ki 
se nanašajo na argumente generalnega pravobranilca Geelhoeda, ki jih je ta 
izpostavil v zadevi Chacon Navas. Njegovo stališče je namreč, da bi vsaka preveč 
ekstenzivna interpretacija Direktive 2000/78/ES utegnila privesti do potencialno 
daljnosežnih ekonomskih in finančnih posledic za razmerja med državljani ter med 
javnimi organi in državljani. Po tej logiki bi torej državam članicam EU moralo biti 
zagotovljeno razmeroma široko polje proste presoje pri odločanju ali so določena 
razlikovanja razumno utemeljena in upravičena. Posledica tega bi tako bila, da 
diskriminacija na podlagi invalidnosti ne bi bila podvržena strogemu nadzoru s 
strani Sodišča EU, ne glede na dvomljivost te diskriminacijske podlage. Seveda pa 
tega ne gre jemati tako, da se invalidnost ne more obravnavati kot dvomljiva na 
nacionalni ravni in da nacionalna sodišča ne morejo uporabljati striktnega testa na 
lastno pobudo. Vseeno pa bo pomanjkanje jasne odobritve s strani Sodišča EU na 
ravni EU nekatera nacionalna sodišča najbrž odvračalo od takšnega ravnanja. Zaradi 
tega bo veliko odvisno od pripravljenosti Sodišča EU vztrajati pri svoji odločitvi v 
zadevi Mangold ali pa namesto tega slediti predlogu generalnega pravobranilca 
Geelhoeda. Sodba, ki jo je Sodišče EU sprejelo v zadevi Chacon Navas, žal ne 
ponuja nobenih pojasnil glede tega vprašanja, saj je Sodišče EU ugotovilo, da v tej 
zadevi ni bilo moč uporabiti Direktive 2000/78/ES in zato ni obravanalo vprašanja 
upravičenosti diskriminacije, ki je bila predmet pritožbe. Podobno tudi v sodni 
praksi Evropskega sodišča za človekove pravice ni mogoče najti nobenih odgovorov 
na vprašanje dvomljivosti, ker to sodišče doslej še ni odločalo o nobeni zadevi, ki bi 
se nanašala na diskriminacijo na podlagi invalidnosti. 


5 Dutch Explanatory Memorandum to the Act on Equal Treatment on the Grounds of 
Disability or Chronic Illness of 2003, 24 February 2003, dostopno na: 
http://www.casebooks.eu/nonDiscriminationLaw/chapter 1/excerpt.php?excerptld<1173 (4. 3. 
2011). 

2.8.9 Vprašanje dejanske potrebe po pravni definiciji invalidnosti 


Glede na to, da vse države članice EU, ki so sprejele zakonodajo o prepovedi 
diskriminacije glede na invalidnost, niso v tem kontekstu posebej definirale termina 
invalidnosti, se lahko vprašamo, ali je lahko tudi to ena izmed možnih rešitev 
problema. Povedano drugače: ali pravo o prepovedi diskriminacije zaradi 
invalidnosti zahteva, ali vsaj potrebuje posebno pravno definicijo invalidnosti? 
Direktiva 2000/78/ES ne daje odgovora na to vprašanje. Vprašanje definiranja 
invalidnosti je bilo namenoma prepuščeno državam članicam, da se jim na ta način 
zagotovi zadosti manevrskega prostora za kreiranje lastnih nacionalnih definicij te 
podlage diskriminacije. Toda Direktiva 2000/78/ES ne zahteva od držav članic, da 
bi morale definirati invalidnost v kontekstu diskriminacije na področju zaposlovanja, 
zato so se nekatere od njih odločile, da takšne definicije ne bodo sprejele. Eden 
izmed argumentov, ki se pogosto navaja v zagovor po potrebi pravne definicije 
invalidnosti, je, da imajo ne-diskriminacijski zakoni za namen zaščititi posebno 
skupino, ki je bila v preteklosti zatirana s strani druge, to je dominantne skupine. 
Definicija invalidnosti bi zato naj v skladu s tem prepričanjem služila varovanju te 
skupine in natančno pojasnila, katera je ta skupina, ki si zasluži posebno pravno 
varstvo. Takšen »pristop podrejenosti« nadalje zatrjuje, da so samo pripadniki 
podrejene (nedominantne) skupine tisti, ki so upravičeni do uživanja pravic, ki 
izhajajo iz ne-diskriminacijske zakonodaje. Vendar je proti takšnemu prepričanju 
mogoče navesti tri proti-argumente. Prvi je ta, da večina ne-diskriminacijskih 
pravnih predpisov pokriva tako »podrejeno« kot »prevladujočo« skupino, kar 
pomeni, da so zasnovani simetrično. Drugi argument je, da vsaka definicija, ki se 
osredotoča na skupino, prinaša nujno s seboj nevarnost neutemeljenih predpostavk o 
vsakem pripadniku te skupine Tej pasti se je mogoče izogniti tako, da se v ospredje 
definicije postavi samo dejanje diskriminacije in ne torej skupina kot takšna. Tretji 
zelo prepričljiv ugovor pa je v tem, da Direktiva 2000/78/ES ne ustvarja prostora za 
skupine, ampak za posameznike. Ne-diskriminacijsko pravo EU se osredotoča na 
posamezno osebo in ne na skupino, kateri ta oseba pripada. Ustvarja prostor za 
posameznika ob predpostavki, da je le-ta sposoben zagotoviti svoj prispevek. Tako 
je mogoče spodbiti trditev, da je definicija invalidnosti nujno potrebna za opis 
skupine. Namesto tega bi zakonodaja morala vsakogar zaščititi pred diskriminacijo 
in nadlegovanjem zaradi invalidnosti. Takšne pristop bi omogočil, da posamezniku 
ne bi bilo potrebno najprej dokazati, da ima dejansko določeno invalidnost, preden 
bi lahko uveljavljal pravice, ki mu grejo v skladu z ne-diskriminacijsko zakonodajo. 


Vendar odpoved definiranju skupine invalidnih oseb ne rešuje vprašanja potrebnosti 
definicije invalidnosti v kontekstu ne-diskriminacijskega prava. Da bi lahko 
prepovedali določena dejanja, je potrebno takšna dejanja najprej jasno definirati. Ker 
ima invalidnost v kontekstu ne-diskriminacijskega prava drugačen pomen kot v 
kontekstu prava o socialni varnosti, sklicevanje na druge definicije, vsebovane v 
socialnih zakonodajah držav članic, ne bodo dovolj. Ne-diskriminacijsko pravo se 
uporablja za odpravo in boj proti predsodkom in stigmam, medtem ko se socialne 

zakonodaje ukvarjajo s socialnimi potrebami. Iz tega vidika je torej definicija 
invalidnosti potrebna, vendar se mora osredotočati na diskriminatorno ravnanje. Da 
bi se izognili uporabi individualnega medicinskega modela invalidnosti, mora biti 
takšna definicija čim bolj vključujoča. To pomeni, da je namen zakonodaje, ki 
prepoveduje diskriminacijo in nadlegovanje zaradi invalidnosti, v največji meri 
dosežen takrat, kadar definicija invalidnosti vključuje okvare, kronične bolezni in 
funkcionalne motnje, kadar ne temelji na določeni stopnji invalidnosti in kadar 
pokriva preteklo, sedanjo, bodočo in domnevno invalidnost ali kronično obolenje, 
kakor tudi invalidnost prek povezave. Glede na to, da irska pravna definicija, ki 
temelji na socialnem modelu invalidnosti, sledi večini teh smernic, bi lahko služila 
za model definicije, ki naj bi jo sprejele tudi druge države članice EU. 


Na koncu tega prikaza pravnih definicij invalidnosti lahko povzamemo, da pravna 
definicija invalidnosti v kontekstu ne-diskriminacijskega prava ni le zaželena, 
ampak tudi dejansko potrebna. Toda takšna definicija ne bi smela opisovati skupine, 
ki uživa pravno varstvo, temveč bi morala definirati diskriminacijsko oziroma 
nadlegovalno dejanje, ki ga pravo prepoveduje. Zato bi definicija morala opisovati 
termin »temelječ na invalidnosti« namesto izraza »invalid«. Takšen pristop je ne 
nazadnje tudi v skladu z Direktivo 2000/78/ES, ki v 1. členu določa, da namen te 
direktive ni varovati določene skupine, ampak boriti se proti diskriminaciji 
(vključno z nadlegovanjem) na določenih podlagah. 


2.9 Starost 


Tako kot je to v primeru drugih podlag diskriminacije, vsebovanih v Direktivi 
2000/78/ES, ta direktiva prav tako ne definira podlage starosti. Redke so tudi države 
članice EU, ki so izkoristile možnost zagotovitve njihove lastne opredelitve tega 
pojma; večina držav članic ni podala nobenih podrobnejših pojasnil o pomenu 
»starosti«. Pomen te podlage diskriminacije se na nek način zdi celo samoumeven, 
saj naj bi se nanašal le na razlikovanja med starejšimi in mlajšimi osebami, čeprav 
tudi tukaj — tako kot pri invalidnosti — obstajajo argumenti za to, da bi bilo treba 
razlikovati med posameznikovo biološko starostjo in starostjo kot družbenim 
konstruktom (tako kot v primeru invalidnosti so tudi tukaj lahko pomembni faktorji 
družbeni odnosi, predpostavke in ovire). Zato je na voljo zelo malo nacionalnih 
materialov, v katerih bi lahko našli podrobnejše razlage tega termina. Ena takšnih 
redkih izjem je npr. nizozemski obrazložitveni memorandum k Zakonu o enakem 
obravnavanju na podlagi starosti, ki nekaj pozornosti posveča tudi vprašanju, ali ta 
podlaga pokriva tudi starostne kategorije. V tem obrazložitvenem memorandumu 
lahko najdemo pojasnilo, da pojem »razlikovanje« vključuje predvsem neposredno 
neenako obravnavanje, pri čemer je starost uporabljena neposredno kot podlaga 
diskriminacije. To velja ne samo v primeru, kadar se razlikuje na podlagi določene 
starosti, ampak tudi, kadar so sprejete starostne kategorije. Primer sprejetja 
specifične starosti je določitev starostne meje v službenem oglasu ali omogočanje 
dodatnih dopustniških dni na podlagi starosti. Primer uporabe starostnih kategorij pa 


114 PRAVNE RAZSEŽNOSTI PREPOVEDI NADLEGOVANJA 
G. Maučec 


je mogoče najti v Odredbi o odpuščanju. V luči te odredbe je mogoče sprejeti 
starostne kategorije za skupinske odpravnine. Odredba omenja pet starostnih 
kategorij; najmlajša kategorija vključuje zaposlene od 15 do 25 let starosti, 
najstarejša pa delavce, ki so stari 55 let ali več.” Nekatere države članice so bile 
mnenja, da je potrebno posebej pojasniti, da je podlago starosti treba interpretirati na 
simetričen način in so s tem dale jasno vedeti, da je prepovedana tako diskriminacija 
mlajših kot diskriminacija starejših oseb. Tako je npr. v pojasnilih k avstrijskemu 
Zakonu o enakem obravnavanju navedeno, da podlaga »starost« pokriva tudi 
diskriminacijo na podlagi mladosti." V drugih nacionalnih pravnih sistemih se zdi 
takšen simetričen značaj podlage starosti samoumeven. Iz različnih poročil držav 
članic o ukrepih boja proti diskriminaciji jasno izhaja, da naj bi podlaga »starosti« 
pokrivala tako mlajše kot starejše osebe, vendar je ta predpostavka zelo redko 
eksplicitno izražena v nacionalni zakonodaji, zakonodajnem gradivu ali sodni 
praksi. 


Dvomljivost podlage starosti je predmet polemik. Navesti je mogoče številne 
razloge, ki opravičujejo dvom glede dvomljivega značaja te podlage diskriminacije. 
Ustreznost in smiselnost velikega števila primerov razlikovanj na podlagi starosti 
nista sporna, vsaj ne v osnovi. Primeri takšnih starostnih razlikovanj so starostne 
omejitve za kajenje, pitje alkoholnih pijač ali šofiranje, ali starostne omejitve v zvezi 
s pravico do udeležbe na volitvah.” Razen tega lahko mirno rečemo, da čeprav 
obstaja veliko primerov nesprejemljivega stereotipiziranja glede oseb, ki pripadajo 
določenim starostnim skupinam, stopnja družbenih predsodkov v primeru starosti, 
najbrž ni primerljiva s tisto, ki je vidna v zvezi raso, etničnim izvorom, spolno 
usmerjenostjo ali spolom. Najti je mogoče celo trditve, da je bila uvedba ne- 
diskriminacijske zakonodaje glede podlage starosti inspirirana v prvi vrsti z 
ekonomsko motivirano željo izboljšati zaposlitveno udeležbo starejših delavcev, ki 
je potrebna za financiranje socialne države s starajočo se populacijo. Pojmi, 
povezani s posameznikovimi temeljnimi pravicami in človekovim dostojanstvom, ki 
so primarni vir inspiracije za druge ne-diskriminacijske pravne določbe, so tukaj 
torej sekundarnega pomena.””” Iz teh razlogov se morda zdi, da je potreba po 


216 Explanatory Memorandum to the Act on Egual Treatment on Grounds of Age, 
Kamerstukken II 2001/02, 28170, no. 3, str. 17. 

2U Explanatory Notes to the Austrian Equal Treatment Act, 1 January 2005, 307 der Beilagen 
XXII.GP, Regierungsvorlage, Materialien, str. 15, 
http://www.gleichbehandlungsanwaltschaft.at/ Doc View.axd?Cobld<32040 (18. 3. 2011). 

218 Tudi v uvodnem tekstu Direktive 2000/78/ES je zapisano, da je treba razlikovati med 
situacijami upravičenega neenakega obravnavanja na podlagi starosti in dejansko 
diskriminacijo glede na starost. 

219 Seveda pa ne smemo podcenjevati pomena tudi tovrstnih pravnih norm. Če npr. 
razlikovanje temelji na stereotipih ali predsodkih glede posameznikove starosti, lahko brez 
skrbi trdimo, da je takšno razlikovanje v nasprotju s pravico posameznika do spoštovanja 
njegovega človeškega dostojanstva. Poleg tega takšna diskriminacija včasih osebe oropa 
pomembnih delovnih priložnosti. 

uporabi striktnega testa v primerih diskriminacije na podlagi starosti manjša kot v 
primerih diskriminacije, ki temelji na drugih podlagah, navedenih v Direktivi 
2000/78/ES. Podporo takšnemu stališču lahko najdemo tudi v odločitvi Evropskega 
sodišča za človekove pravice, ki jo je to sprejelo v zadevi Schwizgebel proti 
Switzerland," v kateri se je 47-letna mati samohranilka pritožila zaradi zavrnitve 
njene prošnje za posvojitev otroka. Nacionalni organi so odločitev o zavrnitvi 
zahteve za posvojitev utemeljili z razliko v starosti med pritožnico in otrokom in da 
bi posvojitev otroka zanjo pomenila preveliko finančno breme, glede na to, da je 
pritožnica že imela enega otroka. Evropsko sodišče za človekove pravice je odločilo, 
da je pritožnica bila obravnavana drugače kot mlajše ženske, ki zaprosijo za 
posvojitev, na podlagi njene starosti. Vendar je pomanjkanje enotnega stališča med 
državami pogodbenicami glede sprejemljivih starostnih mej za posvojitev po 
mnenju Evropskega sodišča za človekove pravice toženi državi dopuščalo širok 
manevrski prostor (a large margin of appreciation). Razen tega za zavrnitev 
posvojitve s strani nacionalnih organov, ki je temeljila na razliki v starosti med 
bodočima posvojiteljico in posvojencem, ne moremo reči, da je bila samovoljno 
uporabljena, saj so bile s takšno odločitvijo upoštevani otrokovi najboljši interesi in 
finančno breme, ki bi ga posvojeni otrok lahko predstavljal za pritožnico, kar bi 
lahko neugodno vplivalo na otrokovo dobro počutje. Na podlagi takšnih ugotovitev 
je Evropsko sodišče za človekove pravice razsodilo, da je bila v danem primeru 
razlika v obravnavanju upravičena. 


Kljub morebitnim predpostavkam v prid bolj marginalnega testa pa iz odločitve, ki 
jo je Sodišče EU sprejelo v zadevi Mangold,"' jasno izhaja, da bo v primerih, v 
katerih razlika v obravnavanju temelji izključno na starosti, prišla v poštev uporaba 
relativno striktnega testa sorazmernosti. Čeprav Sodišče EU v tej zadevi ni izrecno 
obravnavalo vprašanja dvomljivosti podlage starosti in je celo poudarilo, da države 
članice EU uživajo široko diskrecijo na področju socialne in ekonomske politike, je 
iz njegove odločitve jasno razvidno, da samo v podobnih primerih ne bo uporabilo 
marginalnega testa arbitrarnosti glede razlik v obravnavanju na podlagi starosti. Iz 
tega je mogoče sklepati, da bo Sodišče EU v zadevah diskriminacije glede na starost 
uporabilo vmesno intenzivnost presoje, saj diskriminiranje na podlagi starosti krši 
posameznikovo pravico do ne-diskriminacije. V tem obsegu bodo sodišča držav 
članic (kot npr. irsko vrhovno sodišče)?” po potrebi morala prilagoditi njihovo 


220 Evropsko sodišče za človekove pravice je v tej zadevi zavzelo stališče, da je podlaga 
starosti, čeprav ni izrecno navedena v 14. členu ECHR, vključena v kategorijo »drugih 
okoliščin«. Schwizgebel v. Switzerland, ECtHR, Application no. 25762/07, 10 June 2010, 
http://sim.law.uu.nl/SIM/CaseLaw/hof.nsf/233813e697620022c1256864005232b7/77e11d6c3 
6975e6dc125773b00441a6a?OpenDocument (7. 3. 2011). 

21 Werner Mangold v. Rüdiger Helm, ECJ, Case C-144/04, [2005] ECR I-9981, 22 
November 2005, http://eur- 
lex.europa.eu/LexUriServ/Lex UriServ.do?uriz=CELEX:62004J0144:EN:HTML (7. 3. 2011). 
22 Odločitev irskega vrhovnega sodišča iz leta 1997 predstavlja enega zelo redkih evropskih 
pravnih primerov, ki temu vprašanju namenjajo posebno pozornost. Iz te odločitve lahko brez 

sodno prakso zahtevanemu standardu sodnega nadzora, ki ga je postavilo Sodišče 
EU. 


2.10 Delo s krajšim delovnim časom in delo za določen čas 


Ob koncu prejšnjega tisočletja sta bili v okviru EU sprejeti dve direktivi, ki se 
ukvarjata z delavci s krajšim delovnim časom in z delavci s pogodbo za določen čas 
— Direktiva Sveta 97/81/ES o okvirnem sporazumu o delu s krajšim delovnim 
časom, sklenjenim med UNICE, CEEP in ETUC in Direktiva Sveta 1999/70/ES o 
okvirnem sporazumu o delu za določen čas, sklenjenem med ETUC, UNICE in 
CEEP." Cilj obeh direktiv je zagotovitev implementacije Okvirnih sporazumov o 
delu s krajšim delovnim časom in pogodbah o zaposlitvi za določen čas, ki so ju 
sklenili Združenje evropskih industrijskih in delodajalskih konfederacij (Union of 
Industrial and Employer's Confederations of Europe — UNICE), Evropski center za 
podjetja z javno udeležbo (European Centre of Enterprises with Public Participation 
— CEEP) in Evropska konfederacija sindikatov (European Trade Union 
Confederation — ETUC). Oba okvirna sporazuma vsebujeta izrecno prepoved 
diskriminacije delavcev s krajšim delovnim časom oziroma delavcev s pogodbami o 
zaposlitvi za določen čas. Ti prepovedi diskriminacije sta formulirani asimetrično in 
varujeta pred diskriminacijo zgolj pripadnike skupine, ki so največkrat žrtve 
diskriminacije. Omenjeni direktivi EU eksplicitno definirata pojme kot so delavci s 
krajšim delovnim časom, delavci s polnim delovnim časom in pogodbe o zaposlitvi 
za določen čas. Po tem se ti direktivi tudi najbolj razlikujeta od ne-diskriminacijskih 
direktiv 2000/43/ES in 2000/78/ES. 


posebnih problemov razberemo, da irsko vrhovno sodišče opaža razliko med podlago starosti 
in drugimi podlagami diskriminacije, kot sta npr. spol ali rasa. V primeru neenakega 
obravnavanja na podlagi starosti bo po mnenju irskega vrhovnega sodišča zadoščal že test 
arbitrarnosti ali nesmiselnosti in zaradi tega bodo izključitve iz področja pravnega varstva bolj 
sprejemljive oziroma dopustne. Case 118/97, Supreme Court, In the Matter of Article 26 and 
in the Matter of the Employment Equality Bill 1996, 15 May 1997, 
http://www. bailii.org/ie/cases/IESC/1997/6.html (7. 3. 2011). 

223 Council Directive 97/81/EC of 15 December 1997 concerning the Framework Agreement 
on part-time work concluded by UNICE, CEEP and the ETUC - Annex: Framework 
agreement on part-time work, OJ L 14/12, 

http://eur- 
lex.europa.eu/smartapi/cgi/sga_doc?smartapi!celexapi!prod!CELEXnumdoc&lg=EN&numdo 
c=31997L008 1 &model=guichett (8. 3. 2011); 

Council Directive 1999/70/EC of 28 June 1999 concerning the Framework Agreement on 
fixed-term work concluded by ETUC, UNICE and CEEP — Annex: Framework Agreement on 
Fixed-Term work), OJ L 175/43, 

http://eur- 
lex.europa.eu/smartapi/cgi/sga_doc?smartapi!celexapi!prod!CELEXnumdoc&lg=EN&numdo 
c=31999L0070&model=guichett (8. 3. 2011). 

V obeh okvirnih sporazumih, ki sta kot aneksa priložena navedenima direktivama, 
lahko najdemo podrobnejše opredelitve za nas relevantnih terminov. Okvirni 
sporazum o delu s krajšim delovnim časom določa, da izraz »delavec, ki dela s 
krajšim delovnim časom« pomeni delavca, ki običajno opravi manj delovnih ur, 
izračunano tedensko ali na podlagi enoletnega povprečja, kakor znese običajen 
delovni čas primerljivega delavca, zaposlenega s polnim delovnim časom. Izraz 
»primerljiv delavec, zaposlen s polnim delovnim časom« pa pomeni delavca, 
zaposlenega v istem podjetju s polnim delovnim časom, ki ima istovrstno pogodbo o 
zaposlitvi ali delovno razmerje, opravlja enako ali podobno delo/poklic, pri čemer je 
treba upoštevati druge okoliščine, na primer daljšo delovno dobo in 
izobrazbo/spretnost. Okvirni sporazum o delu za določen čas nadalje definira pojme 
»delavec, zaposlen za določen čas« in »primerljiv delavec, zaposlen za nedoločen 
čas«. »Delavec, zaposlen za določen čas« pomeni osebo, ki ima pogodbo o 
zaposlitvi ali delovno razmerje, sklenjeno neposredno med delodajalcem in 
delavcem in pri katerem je konec pogodbe o zaposlitvi ali delovnega razmerja 
določen z objektivnimi pogoji, kakršni so potek določenega datuma, dokončanje 
določene naloge ali nastop posebnega dogodka, medtem ko izraz »primerljiv 
delavec, zaposlen za nedoločen čas« pomeni osebo, ki ima pogodbo o zaposlitvi ali 
delovno razmerje za nedoločen čas v istem podjetju, opravlja enako ali podobno 
delo/poklic, pri čemer se upošteva izobrazba/strokovnost. V nadaljevanju je podan 
pregled načinov implementiranja in interpretiranja teh določil na mednarodni ravni 
in v različnih državah članicah EU. Najprej so navedeni primeri tolmačenja pomena 
podlag »delo s krajšim delovnim časom« in »delo s polnim delovnim časom«, nato 
sledi razprava o podlagi »pogodba o zaposlitvi za določen čas«. 


2.10.1 Delo s krajšim in polnim delovnim časom 


Definiciji obeh terminov (»delo s krajšim delovnim časom« in »delo s polnim 
delovnim časom«), ki ju vsebuje Okvirni sporazum o delu s krajšim delovnim 
časom, sta zelo podobni tistima, ki sta vključeni v 1. člen Konvencije ILO št. 175 iz 
leta 1994 glede dela s krajšim delovnim časom.” Tudi Konvencija ILO št. 175 je — 
tako kot Okvirni sporazum o delu s krajšim delovnim časom — oblikovana 
asimetrično in pred diskriminacijo ščiti le delavce s krajšim delovnim časom. To je v 
skladu s splošnim prepričanjem, da je zaposlitev s krajšim delovnim časom 
»atipična« zaposlitev, ki odstopa od splošnega pravila o delu s polnim delovnim 
časom. Ker gre torej za neke vrste izjemo, delavci, ki delajo s krajšim delovnim 
časom, potrebujejo močnejše pravno varstvo pred diskriminacijo kot delavci, 
zaposleni s polnim delovnim časom. Razen tega sta definiciji iz obeh dokumentov 
primerljivi tudi, kar zadeva izbiro delavca, zaposlenega za polni delovni čas, kot 
relevantnega kriterija primerjave. Delo s krajšim delovnim časom je definirano 


224 To konvencijo je 24. junija 1994 sprejela Generalna konferenca ILO. Konvencija je začela 
veljati 28. februarja 1998. ILO Convention No. 175: Part-Time Work Convention, 1994, 
http://www.ilo.org/ilolex/cgi-lex/convde.pl?C175 (8. 3. 2011). 

glede na delo s polnim delovnim časom, saj je navedeno, da določena zaposlitev 
predstavlja delo s krajšim delovnim časom, kadar je število tedenskih delovnih ur 
precej manjše od števila ur na primerljivim delu s polnim delovnim časom. Razlog 
za omenjanje podobnega poklica je ta, da se število ur na teden ali mesec, ki se 
razumejo kot normalne za delavce, zaposlene s polnim delovnim časom, lahko zelo 
razlikuje glede na določen poklic ali dejavnost. Naslednje, kar je s tem v zvezi 
mogoče ugotoviti, je, da niti Konvencija ILO št. 175 niti evropski Okvirni sporazum 
o delu s krajšim delovnim časom ne razlikujeta med različnimi vrstami dela s 
krajšim delovnim časom, kot npr. delitev delovnega mesta, kombinacije med delom 
in usposabljanjem (npr. pripravništvo in vajeništvo) in polovična upokojitev. Zato so 
vse te oblike verjetno prav tako zajete z ne-diskriminacijskimi določbami. Le 
delavci s krajšim delovnim časom, ki delajo priložnostno," so lahko iz objektivnih 
razlogov izključeni (delno ali v celoti) iz dometa relevantne zakonodaje, kot je to 
izrecno navedeno v Okvirnem sporazumu o delu s krajšim delovnim časom. 


Večina držav članic EU si prizadeva za enako obravnavanje delavcev, ki delajo s 
krajšim delovnim časom, na načine, drugačne od sprejetja specifične ne- 
diskriminacijske zakonodaje, to je npr. s sklepanjem kolektivnih pogodb ali s 
spremembami oziroma z dopolnitvami obstoječe delovne zakonodaje. Le malo držav 
članic je implementiralo Direktivo o delu s krajšim delovnim časom tako, da je 
področje uporabe njihove ne-diskriminacijske zakonodaje razširilo še na podlago 
dela s krajšim oziroma polnim delovnim časom.” Slednje so v nekaterih primerih 
tudi sprejele definicijo »dela s krajšim in polnim delovnim časom«, ki je podobna 
tisti, ki jo vsebujeta Konvencija ILO št. 175 in Direktiva o delu s krajšim delovnim 
časom, čeprav so opazna nekatera odstopanja. 


V Franciji je do leta 2001 zaščitna delovna zakonodaja zajemala le diskriminacijo na 
podlagi delovnega časa, ki je bil vsaj za petino krajši od zakonskega delovnega časa 
ali delovnega časa, določenega s sporazumom za industrijo ali podjetja." Pozneje je 
bila relevantna določba francoskega delovnega zakonika ustrezno spremenjena, s 
čimer se je definicija podlage dela s krajšim delovnim časom približala tisti, ki jo 
najdemo v Direktivi o delu s krajšim delovnim časom oziroma v Konvenciji ILO št. 
175. Podobno definicijo vsebuje tudi italijanska zakonodaja. Zanimiv primer 
odstopanja od definicije, sprejete v okviru ILO oziroma EU lahko najdemo v prvem 
odstavku 3. člena nizozemskega Zakona o enakem obravnavanju na podlagi 


5 V skladu s smernicami Evropske konfederacije sindikatov (ETUC) k Okvirnemu 
sporazumu o delu s krajšim delovnim časom je termin »priložnostno« delo, vsebovan v tej 
definiciji, mogoče razumeti kot krajšo, začasno in enkratno zaposlitev. 

26 Zakonodaja o enakem obravnavanju, ki ne vsebuje zaprtega seznama (numerus clausus) 
podlag diskriminacije, bo v večini primerov po vsej verjetnosti vključevala tudi podlagi 
»delovni čas« in »delo za določen čas«. 

221 French Labour Code (Code du travail), 19 January 2000, Article L212-4-2, dostopno na: 
http://www.casebooks.eu/nonDiscriminationLaw/chapter l/excerpt.php?excerptld<1184 (8. 3. 
2011). 

delovnega časa iz leta 1996," ki je začel veljati, preden je bila sprejeta Direktiva o 
delu s krajšim delovnim časom. Niti nizozemski Zakon o enakem obravnavanju na 
podlagi delovnega časa niti njegova zakonodajna zgodovina ne zagotavljata 
definicije podlage »delovni čas«. Vendar je jasno, da ta zakon temelji na 
simetričnem pristopu,” glede na to, da v enaki meri ščiti pred diskriminacijo tako 
delavce, ki delajo s polnim delovnim časom kot tudi delavce, zaposlene s krajšim 
delovnim časom. Zato je v tem primeru relevantni kriterij primerjave delavec z 
drugačnim delovnim časom in ne delavec s polnim delovnim časom (kot je to pri 
asimetričnem pristopu). To pomeni, da je izbira kriterija primerjave odvisna od 
konkretnih okoliščin primera in veljavnih določil v kolektivnih pogodbah. Tako je, 
kadar je to potrebno ali primerno, delavce, ki delajo s krajšim delovnim časom, 
mogoče primerjati z drugimi delavci, ki so prav tako zaposleni s krajšim delovnim 
časom, da bi tako ugotovili, ali je prišlo do neenakega obravnavanja na podlagi 
delovnega časa. 


Vidimo lahko, da različne nacionalne definicije podlage »delo s krajšim/polnim 
delovnim časom« razkrivajo razlike tako glede preciznosti njihove formulacije kot 
tudi glede ravni zaščite, ki jo zagotavljajo: medtem ko nizozemska definicija pred 
diskriminacijo na tej podlagi varuje celo delavce, ki delajo s polnim delovnim 
časom, se zdi obseg zaščite, ki ga ponuja britanska definicija (glej v nadaljevanju), 
precej bolj omejen v značaju. Trenutno ni videti nobenega znamenja, ki bi kazalo na 
poenotenje ali zbliževanje v tem kontekstu, ne glede na definicije iz Direktive o delu 
s krajšim delovnim časom in Konvencije ILO št. 175. 


2.10.2 Pogodbe o zaposlitvi za določen čas 


O implementaciji Direktive o delu za določen čas v državah članicah EU je na voljo 
zelo malo informacij. Situacija je v glavnem podobna tisti v primeru Direktive o 
delu s krajšim delovnim časom, kar pomeni, da se je večina držav članic odločila 
dopolniti ali ustrezno spremeniti njihovo delovno zakonodajo, namesto da bi 
sprejela specifično ne-diskriminacijsko zakonodajo ali prilagodila obstoječo. Pravna 
definicija, ki jo uporabljajo posamezne države članice, je navadno enaka tisti, 
vsebovani v Direktivi o delu za določen čas, čeprav obstajajo nekatere razlike. 
Termin »delo za določen čas« v nekaterih državah članicah pomeni, da je delo 
začasnega značaja, medtem ko se v drugih državah članicah isti termin uporablja za 
zgornjo mejo trajanja pogodbe o zaposlitvi ali njeno trajanje ali tudi na pogostnost 


8 Dutch Act on Equal Treatment based on Working Hours of 1996, Artikel III, dostopno na: 
http://www.casebooks.eu/nonDiscriminationLaw/chapter l/excerpt.php?excerptId=1185 (8. 3. 
2011). 

229 Simetrični pristop k diskriminaciji na podlagi delovnega časa je mogoče najti tudi v 18-3a. 
členu poljskega delovnega zakonika. Polish Labour Code , 8 February 2005, Art. 18-3a, § 1, 
dostopno na: 

http://www.casebooks.eu/nonDiscriminationLaw/chapter l/excerpt.php?excerptld<1187 (8. 3. 
2011). 

njenega podaljševanja. Nizozemska in Poljska sta podlago trajanja pogodb o 
zaposlitvi vključili v njuni zakonodaji o enakem obravnavanju ter s tem podlagi dela 
za določen čas priznali enak status kot ga imajo druge podlage diskriminacije, 
obravnavane v prejšnjih podpoglavjih." Nizozemska zakonodaja celo daje možnost 
predložitve tovrstnih primerov neenakega obravnavanja v odločanje Komisiji za 
enako obravnavanje. Določila 1. člena nizozemskega Zakona o enakem 
obravnavanju na podlagi pogodb o začasni zaposlitvi in pogodb o stalni zaposlitvi iz 
leta 2002 ter 183a. člena poljskega delovnega zakonika iz leta 1997 razkrivajo 
simetričen pristop," saj v enaki meri prepovedujejo tako diskriminiranje delavcev s 
stalno zaposlitvijo kot tudi diskriminacijo delavcev s pogodbami o zaposlitvi za 
določen čas. Ti definiciji se zato razlikujeta od tiste, ki jo vsebuje Direktiva o delu 
za določen čas in katera se osredotoča na diskriminacijo delavcev s pogodbami o 
zaposlitvi za določen čas ter je kot takšna nedvomno asimetričnega značaja." 
Nadaljnje informacije v zvezi z nizozemsko pravno definicijo pogodb o zaposlitvi za 
določen čas lahko najdemo v obrazložitvenem memorandumu k Zakonu o enakem 
obravnavanju na podlagi pogodb o začasni zaposlitvi in pogodb o stalni 
zaposlitvi." V obrazložitvenem memorandumu je pojasnjeno, da definicija, ki je 
vsebovana v nizozemski zakonodaji, temelji na običajni opredelitvi pogodb o 
zaposlitvi za določen čas in pogodb o zaposlitvi za nedoločen čas, ki jih lahko 
najdemo v nizozemskem civilnem zakoniku. To pomeni, da je o pogodbi o 
zaposlitvi za določen čas mogoče govoriti v naslednjih primerih: 1.) kadar se da 
časovno obdobje, za katerega je bila pogodba o zaposlitvi sklenjena, natančno 
določiti na podlagi sporazuma, zakona ali običaja; 2.) kadar je čas trajanja pogodbe 
o zaposlitvi vezan na dokončanje določenega dela ali na drug relevanten dogodek; 
3.) kadar datum prenehanja veljavnosti pogodbe o zaposlitvi ni koledarsko določen, 
vendar se ga da objektivno določiti. Takšnemu pristopu bi lahko sledile tudi druge 
države članice EU. 


230 podoben (vendar asimetričen) pristop glede vključitve podlage pogodbe o zaposlitvi za 
določen čas ali pogodbe o zaposlitvi s krajšim delovnim časom med diskriminacijske podlage 
je mogoče zaslediti tudi v 8. členu madžarskega Zakona o enakem obravnavanju in 
spodbujanju enakih možnostih iz leta 2003. Hungarian Act CXXV of 2003 on equal treatment 
and on fostering egual opportunities, 22 December 2003, 
http://www2.ohchr.org/english/bodies/cescr/docs/E.C.12.HUN.3-Annex3.pdf (4. 3. 2011). 

°3! Dutch Act on Equal Treatment based on Temporary and Permanent Contracts of 2002, 7 
November 2002, Article 1, dostopno na: 
http://www.casebooks.eu/nonDiscriminationLaw/chapter l/excerpt.php?excerptld<1186 (4. 3. 
2011); Polish Labour Code , 8 February 2005, Art. 18-3a, § 1, dostopno na: 
http://www.casebooks.eu/nonDiscriminationLaw/chapter l/excerpt.php?excerptld<1187 (8. 3. 
2011). 

232 pogodbe o dolgoročni ali stalni zaposlitvi se štejejo za »tipično« obliko pogodbe o 
zaposlitvi v večini industrializiranih držav. 

233 Dutch Explanatory Memorandum to the Act on Egual Treatment based on Temporary and 
Permanent Contracts of 2002, 21 June 1999, dostopno na: 
http://www.casebooks.eu/nonDiscriminationLaw/chapterl/excerpt.php?excerptld<1188 (8. 3. 
2011). 

V primerjavi s podlagami diskriminacije kot so rasa, spol in vera bi podlagi dela s 
krajšim delovnim časom in dela za določen čas le stežka opredelili kot »dvomljivi«. 
Ne moremo namreč trditi, da je prepoved manj ugodnega obravnavanja delavcev, ki 
delajo s krajšim delovnim časom in delavcev s pogodbami o zaposlitvi za določen 
čas inspirirana s potrebo po boju proti globoko zakoreninjenim stereotipom in 
predsodkom, niti ni zamišljena kot sredstvo za odpravo zgodovinske stigme zoper 
ranljive manjšinske skupine. Prej bi lahko dejali, da sta Direktivi o delu s krajšim 
delovnim časom in o delu za določen čas ter njune implementacijske zakonodaje 
držav članic EU inspirirane večinoma z ekonomskimi in socialno-političnimi vidiki, 
kot sta npr. potreba po ustvarjanju novih delovnih mest in želja po kombiniranju 
dela in skrbniških odgovornosti. Takšne ugotovitve, čeprav so očitno zelo 
pomembne, kažejo na to, da neenakega obravnavanja na podlagi teh dveh podlag ne 
moremo šteti za takšnega, ki je samo po sebi žaljivo oziroma krivično in dvomljivo, 
ampak prej za takšno, ki je ekonomsko in socialno nezaželeno. Toda socialno- 
politični vidiki, ki so nekakšna osnova obeh evropskih Okvirnih sporazumov, jasno 
kažejo, da je situacija dosti bolj resna in komplicirana, kot je videti na prvi pogled. 
Veliko več žensk kot moških zaseda delovna mesta s krajšim delovnim časom in z 
delom s krajšim delovnim časom se delavci najpogosteje srečujejo na koncu (in v 
manjši meri tudi na začetku) njihovega poklicnega življenja. To pa dejansko 
pomeni, da ima lahko neposredno neenako obravnavanje delavcev, ki delajo s 
krajšim delovnim časom, za posledico posredno diskriminacijo žensk in starejših 
oziroma mlajših delavcev. Zato nekateri trdijo, da nacionalna prizadevanja za 
uvedbo specifične zakonodaje za boj proti diskriminaciji na podlagi dela s krajšim 
delovnim časom v resnici predstavljajo prizadevanja za boj proti spolni 
diskriminaciji na delovnem mestu. Glede na očitno dvomljivost spolne podlage bi 
lahko pričakovali, da bo manj ugodno obravnavanje delavcev, ki delajo s krajšim 
delovnim časom, katerega posledica je posredna diskriminacija žensk, podvrženo 
razmeroma striktnemu nadzoru sodišč. Do neke mere to drži tudi za pogodbe o 
zaposlitvi za določen čas v povezavi s podlago starosti. Kot to ponazarja zadeva 
Mangold se lahko zgodi, da mlajši ali starejši delavci pogosteje kot delavci iz drugih 
starostnih skupin sklenejo pogodbe o zaposlitvi za določen čas in so zaradi tega 
lahko tudi bolj pogosto izpostavljeni manj ugodnemu obravnavanju. V mnogih od 
teh primerov bo zato mogoče govoriti o posredni diskriminaciji glede na starost, ki 
je prav gotovo bolj dvomljiva podlaga diskriminacije in opravičuje intenzivnejši 
sodni nadzor. 


2.11 »Druge okoliščine« 


Odprta ne-diskriminacijska klavzula, ki jo vsebuje Evropska konvencija o varstvu 
človekovih pravic in temeljnih svoboščin (ECHR), je Evropskemu sodišču za 
človekove pravice omogočila, da je v okviru kategorije »druge okoliščine« razvilo 
več podlag diskriminacije, od katerih mnoge sovpadajo s tistimi, ki jih izrecno 
navaja ne-diskriminacijsko pravo EU, kot npr. spolna usmerjenost, starost in 

invalidnost. Razen invalidnosti, starosti in spolne usmerjenosti je Evropsko sodišče 
za človekove pravice priznalo kot zaščitene podlage, ki jih je mogoče uvrstiti v 
kategorijo »drugih okoliščin«, tudi očetovstvo (zadeva Weller proti Madžarski); 
zakonski stan (zadeva Petrov proti Bolgariji); članstvo v organizaciji (zadeva 
Danilenkov in drugi proti Rusiji);"% vojaški čin (zadeva Engel in drugi proti 
Nizozemski);"? starševstvo otroka, rojenega zunaj zakonske zveze (zadeva 
Sommerfeld proti Nemčiji); in kraj stalnega bivališča (zadeva Carson in drugi 
proti Veliki Britaniji)."? Tudi Odbor ZN za ekonomske, socialne in kulturne pravice 
(CESCR) je v njegovih splošnih komentarjih in sklepnih zapažanjih kot relevantne 
priznal številne druge podlage diskriminacije, ki niso izrecno omenjene v odprtem 
seznamu, vsebovanem v 2. členu ICESCR (npr. invalidnost, starost, državljanstvo, 


234 Weller v. Hungary, ECtHR, Application no. 44399/05, 31 March 2009, 
http://cmiskp.echr.coe.int/tkp197/view.asp?item=1 &portal=hbkm&action=html &highlight=4 
4399/05&sessionid=70107663&skin=hudoc-en (16. 3. 2011). 

°35 Ta zadeva se je nanašala na prakso v zaporu, ki je poročenim zapornikom omogočala, da 
so lahko dvakrat na mesec telefonirali njihovim zakoncem. Pritožnik je živel z njegovo 
partnerko štiri leta in je imel z njo tudi otroka, preden je začel s prestajanjem zaporne kazni. 
Evropsko sodišče za človekove pravice je sprejelo odločitev, da čeprav ima zakonska zveza 
poseben status, je za namene pravil glede komuniciranja po telefonu pritožnik, ki si je ustvaril 
družino s stalnim partnerjem, v podobnem položaju kot poročeni pari. V njegovi sodbi je 
Evropsko sodišče za človekove pravice navedlo, da medtem ko imajo države pogodbenice na 
voljo določene meja proste presoje glede različnega obravnavanja poročenih in neporočenih 
parov na področjih, kot so obdavčenje, socialna varnost in socialna politika, v konkretnem 
primeru ni jasno razvidno, zakaj je potrebno različno obravnavati poročene partnerje in 
neporočene partnerje, ki daljše obdobje živijo družinsko življenje, kar zadeva njihovo 
možnost ohranjanja stikov po telefonu, medtem ko je eden od partnerjev v zaporu. Evropsko 
sodišče za človekove pravice je zato odločilo, da je bilo v danem primeru takšno 
diskriminacijsko obravnavanje neupravičeno. Petrov v. Bulgaria, ECtHR, Application no. 
15197/02, 22 May 2008, 

http://cmiskp.echr.coe.int/tkp197/view.asp?item< 1 &portal=hbkmé&action=html &highlight=1 
5197/02&sessionid=70107663 &skin=hudoc-en (16. 3. 2011). 

236 Danilenkov and Others v. Russia, ECtHR, Application no. 67336/01, 30 July 2009, 
http://cmiskp.echr.coe.int/tkp 197/view.asp?item=1 &portal=hbkm&action=html&highlight=6 
7336/01 &sessionid=70107663 &skin=hudoc-en (16. 3. 2011). 

237 Engel and others v. the Netherlands, ECtHR, Application nos. 5100/71; 5101/71; 5102/71; 
5354/72; 5370/72, 8 June 1976, 
http://cmiskp.echr.coe.int/tkp 197/view.asp?item=2 &portal=hbkm&action=html&highlight=5 
100/71 &sessionid=70108424&skin=hudoc-en (16. 3. 2011). 

238 Sommerfeld v. Germany, ECtHR, Application no. 31871/96, 8 July 2003, 
http://cmiskp.echr.coe.int/tkp197/view.asp?item=1 &portal=hbkm&action=html &highlight=3 
1871/96&sessionid=70108715&skin=hudoc-en (16. 3. 2011). 

°° Carson and Others v. the United Kingdom, ECtHR, Application no. 42184/05, 16 March 
2010, 

http://cmiskp.echr.coe.int/tkp197/view.asp?item=1 &portal=hbkm&action=html &highlight=4 
2184/05&sessionid=70108892&skin=hudoc-en (16. 3. 2011). 

zakonski stan in družinski status, spolna usmerjenost in spolna identiteta," 
zdravstveno stanje," kraj stalnega bivališča,” ekonomske in socialne razmere). 


24 V splošnem komentarju št. 20 Odbora ZN za ekonomske, socialne in kulturne pravice je 
navedeno, da se transseksualne ali interseksualne osebe pogosto soočajo z resnimi kršitvami 
človekovih pravic, kot je npr. nadlegovanje v šolah ali na delovnem mestu. Committee on 
Economic, Social and Cultural Rights, General comment No. 20: Non-discrimination in 
economic, social and cultural rights (art. 2, para. 2, of the International Covenant on 
Economic, Social and Cultural Rights), UN Doc. E/C.12/GC/20, 2 July 2009, para. 32, 
http://www2.ohchr.org/english/bodies/cescr/docs/E.C.12.GC.20.doc (16. 2. 2011). 

41 Zdravstveno stanje se nanaša na posameznikovo telesno ali duševno zdravje. Države 
pogodbenice morajo zagotoviti, da posameznikovo dejansko ali zaznano zdravstveno stanje 
ne predstavlja ovire za uresničevanje pravic v skladu z Mednarodnim paktom o ekonomskih, 
socialnih in kulturnih pravicah (ICESCR). Varovanje javnega zdravja države pogodbenice 
pogosto navajajo kot osnovo za omejevanje človekovih pravic v kontekstu zdravstvenega 
stanja posameznika. Vendar so številne od teh omejitev diskriminacijske po svoji naravi (npr. 
kadar se okužba z virusom HIV uporablja kot podlaga za različno obravnavanje v zvezi z 
dostopom do izobraževanja, zaposlitve, zdravstvenega varstva, potovanja, socialne varnosti, 
stanovanja in azila. Od držav pogodbenic Pakta se prav tako zahteva, da sprejmejo ukrepe za 
odpravo široke stigmatizacije oseb na podlagi njihovega zdravstvenega stanja, kot so duševne 
bolezni, gobavost, porodna fistula pri ženskah, ki pogosto zmanjšujejo možnost 
posameznikov, da bi v polni meri uživali njihove pravice iz Pakta. Onemogočanje dostopa do 
zdravstvenega zavarovanja na podlagi zdravstvenega stanja bo tako predstavljalo 
diskriminacijo, v kolikor takšnega razlikovanja ni mogoče upravičiti z razumnimi ali 
objektivnimi merili. Committee on Economic, Social and Cultural Rights, General comment 
No. 20: Non-discrimination in economic, social and cultural rights (art. 2, para. 2, of the 
International Covenant on Economic, Social and Cultural Rights), UN Doc. E/C.12/GC/20, 2 
July 2009, para. 33, http://www2.ohchr.org/english/bodies/cescr/docs/E.C.12.GC.20.doc (16. 
2. 2011). V tej zvezi je pomemben tudi Splošni komentar Odbora ZN za ekonomske, socialne 
in kulturne pravice (CESCR) št. 14 o pravici do najvišjega dosegljivega zdravstvenega 
standarda, ki jo zagotavlja 12. člen Mednarodnega pakta o ekonomskih, socialnih in kulturnih 
pravicah (ICESCR). Committee on Economic, Social and Cultural Rights, General comment 
No. 14 (2000): The right to the highest attainable standard of health (article 12 of the 
International Covenant on Economic, Social and Cultural Rights), E/C.12/2000/4, 11 August 
2000, http://www.unhchr.ch/tbs/doc.nsf/(symbol)/E.C.12.2000.4.En (16. 2. 2011). 

242 Izvrševanje pravic iz Mednarodnega pakta o ekonomskih, socialnih in kulturnih pravicah 
(ICESCR) ne bi smelo biti pogojeno ali odvisno od sedanjega ali prejšnjega stalnega 
prebivališča osebe, to je od tega, ali posameznik živi oziroma je registriran v mestnem ali 
podeželskem okolju, v formalnem ali neformalnem zaselku, je razseljena oseba ali živi 
nomadski način življenja. Committee on Economic, Social and Cultural Rights, General 
comment No. 20: Non-discrimination in economic, social and cultural rights (art. 2, para. 2, of 
the International Covenant on Economic, Social and Cultural Rights), UN Doc. 
E/C.12/GC/20, 2 July 2009, para. 34, 
http://www2.ohchr.org/english/bodies/cescr/docs/E.C.12.GC.20.doc (16. 2. 2011). 

2.12 Nadlegovanje in multipla diskriminacija 


Mednarodne pogodbe, direktive EU in nacionalne zakonodaje držav članic EU 
prepovedujejo diskriminacijo in nadlegovanje na podlagi različnih osebnih 
značilnosti, od rase in starosti pa do rojstva in spolne usmerjenosti. Toda dejstvo je, 
da vsak posameznik neizogibno predstavlja kombinacijo teh značilnosti in 
potemtakem si je brez večjih težav mogoče predstavljati konkretne primere 
neenakega obravnavanja, ki temeljijo na kombinaciji prepovedanih podlag 
diskriminacije. Lahko se npr. zgodi, da neka ženska ni sprejeta na razpisano prosto 
delovno mesto, ker nosi naglavno ruto iz verskih principov ali da neki moški postane 
žrtev nadlegovanja zaradi njegove narodnosti v kombinaciji z njegovo 
homoseksualnostjo ali da starejši delavec, ki ima težave s hrbtom, ne more in ne 
more priti do stalne zaposlitve zaradi kombinacije njegove starosti in invalidnosti. 
Takšni primeri razkrivajo kompleksne situacije, ki jih navadno imenujemo »multipla 
diskriminacija«, to je diskriminacija na več kot eni diskriminacijski podlagi." 
Multipla diskriminacija ima edinstven in specifičen učinek na posameznike in kot 
takšna zasluži posebno pozornost in pravno ureditev. 


Znotraj širše kategorije multiple diskriminacije je mogoče razlikovati med dvema 
podkategorijama. V prvo podkategorijo lahko uvrstimo primere, v katerih dve ali 
več podlag diskriminacije hkrati vpliva na diskriminatorjevo ali nadlegovalčevo 
ravnanje. Zgodi se npr. lahko, da je nekomu zavrnjen vstop v gostilno, ker pripada 
romski skupnosti in ima s sabo majhnega otroka — v tem primeru sta tako podlaga 
etničnega izvora kot podlaga družinskega statusa vplivali na negativno odločitev 
lastnika gostilne. Drugi splošno znan primer je, ko policijski oddelek v postopku 
prijave in izbora kandidatov za zaposlitev uporablja tako pisni test, ki nesorazmerno 
prizadene osebe drugačnega etničnega ali nacionalnega porekla kot tudi zahtevo o 
minimalni višini, ki negativno vpliva na ženske. Takšna politika lahko povzroči 
posredno diskriminacijo tako na podlagi spola kot na podlagi rase. To obliko 
diskriminacije pogosto imenujemo »kumulativna« ali tudi »aditivna« diskriminacija. 
V drugo podkategorijo primerov multiple diskriminacije pa sodi diskriminacija na 
podlagi edinstvene kombinacije faktorjev. Temnopolta ženska je npr. lahko 
diskriminirana ali nadlegovana ne toliko zaradi tega, ker je ženska ali ker je njena 
koža črne barve, ampak ker je ženska temne polti. To pomeni, da nista 
problematična rasa ali spol sama po sebi, ampak interakcija obeh značilnosti. 
Podobno lahko obstajajo specifični predsodki do gejev drugačnega etničnega izvora 
ali do migrantk. V teh primerih diskriminacije ne bodo povzročale drugačne 


?4 Mnoge relevantne raziskovalne študije so pokazale, da je večina oseb, ki okusijo bridkost 
diskriminacije ali nadlegovanja na več kot zgolj eni podlagi diskriminacije, ženskega spola. 
Ženske različnega etničnega porekla, invalidne ženske, starejše ali mlajše ženske in lezbijke 
doživljajo diskriminacijo in nadlegovanje precej drugače in morebiti tudi v bolj resni obliki 
od moških. Ena od ameriških raziskav npr. kaže na to, da delavke na splošno začnejo 
doživljati diskriminacijo ali nadlegovanje, povezano s starostjo, prej kot delavci. 

diskriminacijske podlage per se, ampak bolj njihova edinstvena kombinacija. Za 
takšno obliko multiple diskriminacije se največkrat uporablja izraz »intersekcijska 
diskriminacija«, ker je locirana na intersekciji med posameznimi podlagami 
diskriminacije, ki jih varuje ne-diskriminacijsko pravo. Pri intersekcijski 
diskriminaciji pravno zaščitene podlage diskriminacije ne funkcionirajo neodvisno 
ena od druge, ampak so med seboj tesno prepletene in se nahajajo v intersekciji. 


Čeprav je obstoj takšnih primerov multiple diskriminacije dobro znan, je sedanja ne- 
diskriminacijska zakonodaja le s težavo zmožna reševati tovrstne probleme. Ne- 
diskriminacijsko pravo namreč na splošno obravnava diskriminacijo kot problem, ki 
vključuje zgolj eno vprašanje. Pravni instrumenti, kot sta Direktiva 2000/43/ES in 
Konvencija o odpravi vseh oblik rasne diskriminacije zagotavljajo varstvo edino 
pred diskriminacijo oseb različnega rasnega ali etničnega porekla, medtem ko so 
različne direktive EU o enakosti spolov in Konvencija o odpravi vseh oblik 
diskriminacije žensk usmerjene izključno k odpravi problemov, povezanih s spolno 
diskriminacijo. Čeprav je takšno specifično varstvo pred diskriminacijo zelo 
zaželeno in potrebno, ta pristop le s težka rešuje probleme intersekcijske 
diskriminacije, kot so npr. tisti, ki jih doživljajo temnopolte ženske. V nadaljevanju 
sledi kratek pregled najpomembnejših problemov, ki izvirajo iz takšnega specifično 
usmerjenega varstva pred diskriminacijo, s prikazom različnih načinov njihovega 
priznavanja in reševanja znotraj posameznih držav članic EU. 


2.12.1 Problemi multiple diskriminacije 


a) Razlike v ratione mateiae in ratione personae 

Najpomembnejšji problem v zvezi z multiplo diskriminacijo ustvarjajo razlike v 
materialnem in personalnem področju uporabe ne-diskriminacijskega prava. Mnoge 
ne-diskriminacijske zakonodaje vsebujejo zaprte sezname podlag diskriminacije, v 
katere pa niso vključene podlage kot sta politično prepričanje ali zakonski stan ter se 
nanašajo le na določena področja (npr. zaposlovanje), medtem ko so druga področja 
(npr. zagotavljanje storitev) izključena iz njihovega dosega. Te razlike imajo lahko 
za posledico, da je določen primer multiple diskriminacije le delno pokrit z ne- 
diskriminacijsko zakonodajo. Poleg tega bo zelo težko določiti, ali je na voljo 
kakršnakoli zakonodajna zaščita, če npr. zakonodaja zagotavlja varstvo za primere 
rasne diskriminacije le na področju socialnih storitev. To je še zlasti problematično v 
primerih intersekcijske diskriminacije, v katerih bo ločevanje različnih podlag 
diskriminacije ter klasificiranje primera kot diskriminacije, ki temelji predvsem na 
eni ali drugi podlagi, zelo težko in pogosto umetno. Takšno ravnanje namreč utegne 
privesti do čudnih in samovoljnih klasifikacij, kot je to lepo razvidno iz primera 
Velike Britanije, kjer je tamkajšnje sodstvo odločilo, da Sikhi in Židje predstavljajo 
posebni etnični skupini v smislu Zakona o rasnih razmerjih iz leta 1976, kar pa ne 
velja za Muslimane in Rastafarijance. Glede na to, da ima takšna klasifikacija važne 
posledice za varstvo pred diskriminacijo, je iskanje jasne ločnice med različnimi 
podlagami diskriminacije izredno zahtevno in komplicirano opravilo. Te 

kompleksnosti so še bolj izrazite, kadar se za vsako od različnih podlag 
diskriminacije uporabljajo različni mehanizmi za izvrševanje ne-diskriminacijske 
zakonodaje. Lep primer za to sta Švedska, kjer obstaja sistem ombudsmana, ki 
zagotavlja različno varstvo za podlage kot so spol, invalidnost, etnični izvor in 
spolna usmerjenost ter Danska, ki ima še vedno le eno komisijo, ki je pristojna zgolj 
za obravnavanje zadev s področja rasne diskriminacije. Če se na te institucije 
naslovijo pritožbe zaradi multiple diskriminacije, te lahko obravnavajo le en vidik 
zadeve in ne morejo zajeti njenega celotnega obsega ter tudi ne preučiti kompleksnih 
vprašanj družbenega stereotipiziranja, ki jih razkriva konkretni primer. 


b) Razlike v izjemah 

Dodatna težava izhaja iz razlik v izjemah, ki so na voljo v zvezi z različnimi 
podlagami diskriminacije. Ob upoštevanju določb Direktive 2000/78/ES bo lahko 
zelo težko odločiti, ali je primer diskriminacije starejšega invalidnega delavca 
potrebno obravnavati v okviru bolj splošne izjeme, ki velja glede starosti ali v 
kontekstu veliko bolj ozko definirane izjeme, ki se uporablja glede invalidnosti. V 
primeru kumulativne diskriminacije je ta problem mogoče rešiti z ločeno obravnavo 
obeh vidikov ter z vsebinskim odločanjem o primeru diskriminacije na podlagi 
invalidnosti in primeru diskriminacije na podlagi starosti. V primerih intersekcijske 
diskriminacije, za katere je značilno, da manj ugodno obravnavanje temelji na tesni 
kombinaciji različnih podlag diskriminacije, bo seveda uporaba takšnega pristopa 
veliko težja. Znano je, da je neugodno obravnavanje, ki ga običajno utrpijo žrtve 
intersekcijske diskriminacije, kot npr. temnopolte ženske, drugačnega značaja od 
diskriminacije temnopoltih moških ali belk. Podobno velja tudi za diskriminacijsko 
nadlegovanje." Pri pripravi zakonodaje o enakem obravnavanju kot tudi pri njeni 
uporabi je pomembno prepoznati in priznati takšne posebnosti. 


4 Izhodišče razprav o intersekcionalnosti ali diskriminaciji na osnovi več osebnih okoliščin 
zgodovinsko gledano izhaja iz feminističnih analiz temnopoltih avtoric, ki so opozarjale, kako 
rasizem bistveno vpliva na izkušnjo spola. V literaturi se omenjajo stereotipi, ki so v ameriški 
kulturi od suženjstva naprej veljali za temnopolte in belopolte ženske. Temnopolte ženske so 
bile seksualizirane in razumljene kot »kurbe po naravi«, medtem ko so bile bele ženske 
dostojne in čiste. Do ugotovitev o sovplivanju spola in rase pa lahko pridemo tudi na osnovi 
primerjave izkušnenj glede spolnega nadlegovanja belih in temnopoltih žensk, ki je pokazala, 
da spolno nadlegovanje ni zgolj kršitev posameznikove pravice do lastne telesne integritete, 
kjer rasa ne igra nobene vloge, ampak je rasa bistveno zaznamovala izkušnje spolnega 
nadlegovanja belih oziroma temnopoltih žensk. Slednje so namreč omenjale, da so storilci 
kaznivega dejanja pri spolnem nadlegovanju uporabljali rasistične pridevnike, o čemer belke z 
intersekcijska diskriminacija, Mirovni inštitut, Ljubljana 2009, str. 23, dostopno na: 
http://www.mirovni-institut.si/Publikacija/Detail/si/publikacija/Na-kriziscih-diskriminacije- 
multipla-in-intersekcijska-diskriminacija/ (16. 3. 2011). 

2.12.2 Praktične rešitve primerov multiple diskriminacije 


Vsi ti problemi multiple diskriminacije so že dlje časa dobro poznani tako na 
evropski in mednarodni ravni kot tudi na ravni posameznih evropskih držav. 
Priznavanje obstoja multiple diskriminacije in z njo povezanih družbenih problemov 
lahko najdemo celo v preambulah Direktiv 2000/78/ES in 2000/43/ES, kjer je 
navedeno, da so ženske pogosto žrtve multiple diskriminacije." Takšno priznanje je 
dobro vidno tudi na širši mednarodni ravni. V Pekinški deklaraciji in platformi za 
ukrepanje, ki je bila sprejeta na četrtem svetovnem kongresu o ženskah leta 1995, je 
npr. zapisano, da se ženske in dekleta na poti do njihovega opolnomočenja in 
napredovanja spopadajo z večkratnimi ovirami zaradi dejavnikov, kot so njihova 
rasa, starost, jezik, narodnost, kultura, religija ali invalidnost ali ker so domorodci," 
Odbor ZN za odpravo rasne diskriminacije (CERD) pa je v njegovih Splošnih 
priporočilih št. 25 posebej naslovil vprašanje s spolom povezanih dimenzij ter 
spolnih vidikov rasne diskriminacije." Takšna mednarodna in evropska potrditev 
spolnih in rasnih aspektov multiple diskriminacije ter politična prizadevanja CERD 
so izjemnega pomena. Vendar je priznanju tega problema le redko sledilo sprejetje 
ustreznih pravnih rešitev. V pravni doktrini se je poudarjalo, da bi probleme multiple 
diskriminacije lahko učinkovito rešili z razvijanjem usklajenega modela zakonodaje 
o enakem obravnavanju, v katerem bi se odražal primerljiv obseg zaščite in podobne 
izjeme za vse podlage diskriminacije in ki bi zagotavljal zadostno fleksibilnost glede 
možnosti izbire kriterija primerjave." Takšen pristop je trenutno viden npr. v široko 
formuliranih ne-diskriminacijskih določilih Evropske konvencije o varstvu 
človekovih pravic in temeljnih svoboščin (ECHR). 14. člen tega 
mednarodnopravnega instrumenta o temeljnih pravicah ne vsebuje niti zaprtega 
seznama podlag diskriminacije niti izdelanega sistema skrbno zasnovanih klavzul o 
izjemah. Posledica tega je, da v primeru sklicevanja na 14. člen ECHR ni potrebno 
dokazati, da razlika v obravnavanju temelji na specifični podlagi diskriminacije in 
Evropsko sodišče za človekove pravice lahko odloča o vsaki zadevi na podlagi 
predloženih argumentov, ne da bi ga pri tem zavezovale omejitve klavzul o izjemah. 
Iz sodne prakse Evropskega sodišča za človekove pravice jasno izhaja, da ni nobene 


5 Sicer pa Direktivi 2000/43/ES in 2000/78/ES temeljita na modelu ene same podlage 
diskriminacije in zato ne vsebujeta nobenih specifičnih določb, ki bi urejale vprašanje 
multiple diskriminacije. 

246 Beijing Declaration and Platform for Action, Fourth World Conference on Women, 
Beijing, China, 4-15 September 1995, A/CONF.177/20, http://www.un.org/esa/gopher- 
data/conf/fwcw/off/a--20.en (11. 3. 2011). 

47 General Recommendation No. 25: Gender related dimensions of racial discrimination, 
CERD, 20 March 2000, 56th session, 
http://www.unhchr.ch/tbs/doc.nsf/0/76a293e49a88bd23802568bd00538d83 ?0pendocument 
(11. 3. 2011). 

248 Schiek, D., Waddington, L., Bell, M. (eds.): Cases, Materials and Text on National, 
Supranational and International Non-Discrimination Law, Hart Publishing, Oxford 2007, str. 
175. 

potrebe po omejevanju kompleksnih primerov neenakega obravnavanja na eno 
izmed podlag diskriminacije, ki so izrecno omenjene v 14. členu ECHR. 


V zadevi Rasmussen proti Danski bi bilo povsem mogoče opredeliti razliko v 
obravnavanju kot temelječo na spolu, vendar je Evropsko sodišče za človekove 
pravice bilo mnenja, da to ni potrebno in se je namesto tega osredotočilo na 
dejansko razliko v obravnavanju med rokom, ki velja za moža in tistim, ki se 
uporablja za ženo."? Zdi se, da takšen pristop lahko reši vprašanje intersekcijske 
diskriminacije in to zelo učinkovito, glede na to, da pritožnik potem lahko zatrjuje, 
da je bil žrtev diskriminacije, ker je npr. homoseksualni temnopolti moški ali 
musliman, ali na podlagi kakršnekoli druge kombinacije njegovih osebnih 
značilnosti. Vendar ne smemo pozabiti, da je tudi pri takšnih odprtih seznamih 
pomembno dokazati, da razlika v obravnavanju temelji na določeni podlagi. V 
prejšnjih podpoglavjih je bilo prikazano, da Evropsko sodišče za človekove pravice 
obravnava določene podlage diskriminacije kot dvomljive. Razlike v obravnavanju, 
ki temeljijo na dvomljivih podlagah diskriminacije, je mogoče opravičiti le z »zelo 
tehtnimi razlogi«. Tako je tudi v odprtih sistemih ne-diskriminacijskega prava 
izbrana podlaga diskriminacije še vedno pomembna za način odločanja o določeni 
zadevi. Seveda pa še zdaleč ni gotovo, ali bi Evropsko sodišče za človekove pravice 
v zadevi Rasmussen prišlo do enakega rezultata, če bi sprejelo stališče, da je razlika 
v obravnavanju pravzaprav temeljila na spolu in bi uporabilo test »zelo tehtnih 
razlogov«. Vendar to za mnoge primere multiple diskriminacije ne predstavlja 
resnega problema, saj je mogoče domnevati, da so takšni primeri navadno povezani 
vsaj z eno dvomljivo osebno okoliščino (ali celo več — kot je to v primeru 
diskriminacije temnopolte ženske), ki lahko odloča o intenzivnosti sodnega nadzora. 
Formuliranje odprtih seznamov podlag diskriminacije v kombinaciji s primerljivim 
materialnim področjem uporabe in primerljivimi klavzulami o izjemah tako očitno 
predstavlja učinkovito pravno sredstvo za žrtve multiple diskriminacije. Vendar 
različne direktive EU o enakem obravnavanju kažejo, da takšna poenostavitev 
pristopa ni lahka naloga, če je vzpostavljen izpopolnjen zakonodajni okvir, ki 
vsebuje podrobne določbe in izjeme, ki se tesno prilegajo zajetim podlagam 
diskriminacije. 


Situacija izgleda veliko bolj zapletena, kar zadeva intersekcijsko diskriminacijo, 
kajti takšnih primerov ne moremo kar tako identificirati kot diskriminacijo, ki 
temelji na posamezni zaščiteni podlagi diskriminacije. V tem kontekstu je zanimivo 
mnenje nizozemske Komisije za enako obravnavanje, ki vprašanje intersekcijske 


29 Rasmussen v. Denmark, ECtHR, Application no. 8777/79, 28 November 1984, 
http://cmiskp.echr.coe.int/tkp197/view.asp?item=2&portal=hbkm&action=html&highlight=R 
asmussen%20%7C%20v.%20%7C%20Denmark&sessionid=67903137&skin=hudoc-en (13. 
3. 2011). 

diskriminacije obravnava na primeru nadlegovanja.?? Pritožnik, ki je židovskega 
porekla in je tudi sprejel židovsko vero, je trdil, da se je na delovnem mestu soočal z 
resnimi oblikami antisemitizma, od žaljivih pripomb, uperjenih proti Židom in 
narisane svastike na njegovi delovni mizi do raznih drugih šikaniranj (npr. ko so 
delili kavo, so ga enostavno izpustili). Ko se je pritožnik zaradi takšnega ravnanja 
sodelavcev pritožil pri njegovem delodajalcu, je ta ustrezno ukrepal in poskrbel, da 
so se odgovorni sodelavci za njihovo nesprejemljivo vedenje pritožniku opravičili. 
Komisija za enako obravnavanje se je v konkretni zadevi odločila, da bo glede na 
uveljavljeno precedenčno prakso vrhovnega sodišča, v skladu s katero 
diskriminacija glede na židovsko poreklo prav tako spada v okvir koncepta rase, 
preučila vprašanje morebitnega neenakega obravnavanja na podlagi vere in rase. 
Potem ko se je odločila, da bo zadevo presojala ob predpostavki, da je razlika v 
obravnavanju temeljila tako na veri kot na rasi, je Komisija za enako obravnavanje 
najprej obravnavala vprašanje, ali so trditve pritožnika dovolj utemeljene in ali je 
ukrepe, ki jih delodajalec sprejel na podlagi njegove pritožbe, šteti za zadostne in 
takšne, ki izpolnjujejo njegovo odgovornost glede zagotavljanja delovnega okolja 
brez diskriminacije in nadlegovanja. Komisija je nato zaključila, da obravnavana 
zadeva ne razkriva diskriminacije na podlagi vere ali rase. Iz tega sledi, da Komisija 
pri obravnavanju tega primera multiplega nadlegovanja ni razlikovala med dvema 
podlagama diskriminacije, ampak je pritožbo obravnavala v celoti. 


V tem primeru je bilo dejansko mogoče — in to precej zlahka — uporabiti takšen 
pristop, glede na to, da sta tako rasa kot vera zelo dvomljivi podlagi diskriminacije 
in da nizozemska zakonodaja za delodajalca predpisuje iste obveznosti glede obeh 
podlag. Veliko težje bo verjetno ta celovit pristop uporabiti v primerih, v katerih se 
obseg dvomljivosti razlikuje glede na različne relevantne podlage diskriminacije. S 
tem v zvezi je mogoče trditi, da sodišče mora načeloma uporabiti tiste zakonodajne 
določbe, ki posamezniku oziroma določeni skupini zagotavljajo največjo zaščito. V 
primerih, v katerih sovpadata npr. podlagi »starost« in »rasa«, bi to pomenilo, da 
sodišča dajo prednost uporabi določil Direktive 2000/43/ES pred tistimi, 
vsebovanimi v Direktivi 2000/78/ES. Dejansko je mogoče zagovarjati stališče, da bi 
— kot splošno pravilo — sodišča morala poiskati najvišjo raven pravnega varstva, ki je 
na voljo. To pravilo je vključeno v nemški Zakon o splošnem enakem obravnavanju 
iz leta 2006, ki je v Evropi poleg britanskega Zakona o enakosti edini primer 
zakonodajnega pravila, ki eksplicitno obravnava multiplo diskriminacijo. V skladu s 
8 4 Zakona o splošnem enakem obravnavanju je diskriminacijo, ki temelji na večih 
podlagah, navedenih v § 1 mogoče upravičiti le, če se upravičenje nanaša na vse 
podlage, na katerih temelji razlikovanje v obravnavanju.” Iz te določbe sledi, da je 
možnost uveljavljanja upravičenja v primeru multiple diskriminacije (bodisi 


250 Equal Treatment Commission (Commissie Gelijke Behandeling), Opinion 1998-48, 
http://www.cgb.nl/oordelen/oordeel/217418/volledig (3. 2. 2011). 

31 Allgemeines Gleichbehandlungsgesetz (AGG), 14. August 2006, BGBI. I S. 1897, 
http://www. gesetze-im-internet.de/bundesrecht/agg/gesamt.pdf (17. 10. 2010). 

kumulativne bodisi intersekcijske) vedno potrebno presojati in ocenjevati glede na 
vse podlage, na katere se nanaša pritožba. Posledica takšne zakonodajne ureditve je 
zagotovitev najvišje ravni zaščite, saj navedena konstrukcija pomeni, da morajo biti 
izpolnjene tako zahteve, ki izhajajo iz najbolj restriktivnih klavzul o izjemah, kakor 
tudi zahteve, ki jih vsebujejo manj restriktivne določbe o izjemah. Takšno metodo je 
mogoče uporabiti celo brez tovrstnih eksplicitnih zakonodajnih določb. Čeprav ta 
pristop morda res ni zmožen rešiti vseh problemov, povezanih z multiplo 
diskriminacijo, ga lahko vzamemo za zanimivo izhodišče in pričakovati je, da bo 
tudi Sodišče EU sprejelo takšen pristop k multipli diskriminaciji v njegovi prihodnji 
sodni praksi. 


2.12.3 Sklep 


Kratek pregled mednarodnih in nacionalnih prizadevanj za reševanje problemov 
multiple diskriminacije nam razodeva, da si pravno priznanje njenega specifičnega 
in kompleksnega značaja počasi, a vztrajno utira pot tako na mednarodni in evropski 
ravni kot tudi na ravni držav članic EU. Dokaz takšnega trenda je novi Zakon o 
enakosti iz leta 2010, ki je prvič v zakonodajni zgodovini Velike Britanije (čeprav z 
nekaterimi pomanjkljivostmi) uzakonil ta edinstveni fenomen ne-diskriminacijskega 
prava. Videti je mogoče, da tudi Evropsko sodišče za človekove pravice ter sodna in 
kvazisodna telesa držav članic EU vse bolj postajajo naklonjena upoštevanju 
posebnih vidikov in učinkov enega samega primera diskriminacije, ki temelji na več 
kot eni podlagi. V luči takšnega postopnega razvoja ne-diskriminacijskega prava v 
smeri splošnega sprejemanja koncepta multiple diskriminacije je mogoče trditi, da 
tudi diskriminacijsko nadlegovanje, ki je povezano z dvema ali večimi zaščitenimi 
osebnimi značilnostmi, vse bolj pridobiva na pomenu. Zato lahko rečemo, da 
koncept prepovedi nadlegovanja ne pokriva samo enostavne primere nadlegovanja, 
v katerih je nadlegovalno ravnanje motivirano z eno samo podlago diskriminacije, 
ampak tudi bolj kompleksne oblike multiplega nadlegovanja. Pri tem pa je treba 
posebej poudariti, da mora biti zaradi posebno škodljivih učinkov takšnega vedenja, 
ki so posledica kumuliranja in/ali intersekcije posameznih prepovedanih podlag 
diskriminacije, sankcija strožja od tiste, ki jo sodišča oziroma drugi pristojni organi 
izrekajo v zadevah diskriminacije oziroma nadlegovanja, ki temelji zgolj na eni sami 
pravno zaščiteni podlagi. To namreč zahtevata tako načelo pravičnosti kot tudi 
načelo sorazmernosti, učinkovitosti in odvračilnosti pravnih sankcij. 


Nekateri so mnenja, da multipla diskriminacija lahko ustvarja konflikte med 
posameznimi prepovedanimi podlagami diskriminacije. Vendar lahko na koncu tega 
podpoglavja, namenjenega preučitvi tega zelo zapletenega koncepta ne- 
diskriminacijskega prava, mirno pritrdimo stališču Madeleine Reid, da je pravno 
varstvo pred multiplo diskriminacijo in nadlegovanjem potrebno razumeti predvsem 
kot obogatitev in ne kot grožnjo ali konkurenco uresničevanju načela enakega 

obravnavanja glede na spol in druge podlage diskriminacije.252 Čeprav naj bi se v 
skladu z načelom subsidiarnosti, ki ga predvideva PEU, odločitve, da bi bile bolj 
učinkovite, sprejemale čim bliže državljanom, je multipla diskriminacija tako zelo 
komplicirana zadeva, da bi jo bilo treba odločneje obravnavati na ravni EU z 
namenom zagotoviti enako in visoko raven varstva pred takšno obliko 
diskriminacije vsem državljanom EU, ne glede na to, v kateri državi članici EU 
živijo. 


3 Nadlegovanje in drugi koncepti ne-diskriminacijskega prava 


Na vprašanje definiranja posameznih podlag diskriminacije se neposredno navezuje 
tudi problematika opredelitve različnih konceptov prava o enakem obravnavanju in 
njihovega medsebojnega odnosa. V tem podpoglavju so podrobneje raziskana in 
obdelana relevantna razmerja med diskriminacijskim nadlegovanjem in drugimi 
koncepti ne-diskriminacijskega prava. Za definiranje pravnih razsežnosti prepovedi 
diskriminacijskega nadlegovanja sta namreč potrebna tudi natančna opredelitev in 
razumevanje razmerij med posameznimi koncepti ne-diskriminacijskega prava, ki se 
v bolj kompleksnih primerih diskriminacije lahko med sabo tudi prekrivajo in 
prepletajo." 


3.1 Nadlegovanje in diskriminacija na podlagi domnevnih značilnosti 


V nekaterih situacijah je očitno, da razlika v obravnavanju oziroma diskriminacijsko 
nadlegovanje ne temelji toliko na določeni osebni značilnosti (npr. rasi, spolu, veri, 
invalidnosti, spolni usmerjenosti ipd.), ampak na domnevah in zmotnih prepričanjih, 
ki se nanašajo na takšno značilnost ali pa celo na poznavanju prave osebne 
značilnosti žrtve nadlegovanja. Denimo, da je nekdo v službi izpostavljen žaljivim 
komentarjem in poimenovanjem ter raznim šalam na račun muslimanov s strani 


252 Reid, M: Effective legal measures to combat harassment: the Irish experience, str. 11, 
dostopno na: http://www.equalitytribunal.ie/Press-Releases/Speeches-Conference- 
Papers/2001-2/ (12. 3. 2011). 

253 Na takšno prepletanje kaže primer, ki ga je obravnavalo okrožno sodišče v Sofiji 
(Bolgarija). Eden od poslancev je v parlamentu s svojimi ostrimi izjavami verbalno napadel 
tam živeče romske, židovske in turške skupnosti, kot tudi »tujce« na splošno. Izjavil je, da te 
skupnosti preprečujejo Bolgarom, da bi sami vodili njihovo lastno državo; da pripadniki teh 
skupnosti izvršujejo kazniva dejanja in pri tem ostajajo nekaznovani ter da so Bolgari zaradi 
teh skupnosti prikrajšani ustreznega zdravstvenega varstva. Na koncu je javnost odločno 
pozval k preprečitvi nastanka scenarija, po katerem bi Bolgarija postala »kolonija« teh 
različnih skupin. Bolgarsko sodišče je odločilo, da so te besede poslanca predstavljale rasno 
nadlegovanje, kakor tudi navodila za diskriminiranje. Handbook on European non- 
discrimination law, European Union Agency for Fundamental Rights, Council of Europe, 
2010, str. 34, dostopno na: 
http://fra.europa.eu/fraWebsite/research/publications/publications per, year/pub handbook c 
aselaw_en.htm (17. 3. 2011). 

skupine sodelavcev, ker so ti prepričani, da je musliman, medtem ko je v resnici Žid. 
Pomembno vprašanje je, ali ne-diskriminacijska zakonodaja pokriva tudi takšne 
primere nadlegovanja. Odgovor na to vprašanje je večinoma pritrdilen, glede na to, 
da je pravo o enakem obravnavanju primarno namenjeno varstvu posameznikov 
pred diskriminacijo. Zato je v tem pogledu vprašanje, ali takšno diskriminacijsko 
nadlegovanje temelji na dejanskih osebnih značilnostih (podlagah diskriminacije) ali 
na (zmotnem) dojemanju le-teh, irelevantno. 


Ne-diskriminacijski Direktivi 2000/43/ES in 2000/78/ES izrecno ne omenjata 
diskriminacije na podlagi domnevnih značilnosti. Po drugi strani pa iz njune vsebine 
tudi ne izhaja, da je diskriminacija na podlagi domnevnih značilnosti izključena iz 
področja njune uporabe. Glede na vse večji pomen vključenosti diskriminacije na 
podlagi domnevnih značilnosti v nacionalne ne-diskriminacijske zakonodaje (npr. 
britanski Zakon o enakosti iz leta 2010) in glede na dejstvo, da se pomembni 
mednarodnopravni instrumenti (npr. Evropska konvencija o varstvu človekovih 
pravic in temeljnih svoboščin) interpretirajo na način, da v okviru splošne prepovedi 
diskriminacije zagotavljajo tudi varstvo pred takšno vrsto diskriminacije, lahko 
sklepamo, da tako Direktiva 2000/43/ES kot Direktiva 2000/78/ES ščitita 
posameznike tudi pred diskriminacijo in nadlegovanjem na podlagi domnevnih 
značilnosti. Mednarodno podporo takšni široki formulaciji prepovedi diskriminacije 
je mogoče najti v interpretaciji 14. člena ECHR, ki jo je Evropsko sodišče za 
človekove pravice podalo v zadevi Timishev proti Rusiji." V tej zadevi je Evropsko 
sodišče za človekove pravice odločilo, da se prepoved diskriminacije, kot izhaja iz 
14. člena ECHR, poleg diskriminacije na podlagi dejanskih značilnosti nanaša tudi 
na diskriminacijo na podlagi »zaznanih lastnosti« (to je na diskriminacijo na podlagi 
domnevnih značilnosti). Takšna odločitev Evropskega sodišča za človekove pravice 
pomeni, da ne-diskriminacijska zakonodaja zajema tudi osebe, ki dejansko niso 
pripadniki določene zaščitene skupine, njihovi diskriminatorji ali nadlegovalci pa 
menijo, da pripadajo tej skupini. 


Malo je držav članic EU, ki so na nacionalni ravni izrecno pravno prepovedale 
diskriminacijo in nadlegovanje na podlagi domnevnih značilnosti, bodisi z omembo 
tega koncepta v zakonodajnem besedilu bodisi z njegovim navajanjem v 
zakonodajni zgodovini ali sodni praksi. V pojasnilih k avstrijskemu Zakonu o 
enakem obravnavanju, ki jih je sprejela avstrijska vlada, je npr. navedeno, da se 
načelo enakega obravnavanja uporablja ne glede na dejstvo, ali so razlogi za 
diskriminacijo (npr. rasa ali etnični izvor) dejansko podani ali pa se zgolj 


254 Timishev v. Russia, ECtHR, second section, Applications nos. 55762/00 and 55974/00, 
judgement, Strasbourg, 13 December 2005, Final 13. 3. 2006, paras. 54, 56. 
http://cmiskp.echr.coe.int/tkp 197/view.asp?item=1 &portal=hbkm&action=html &highlight=ti 
mishev&sessionid=69576 | 20&skin=hudoc-en (11. 10. 2010). 

domnevajo." Madžarski Zakon o enakem obravnavanju in spodbujanju enakih 
možnosti iz leta 2003 v 8. členu prepoveduje manj ugodno obravnavanje tako na 
podlagi dejanskih kot tudi domnevnih podlag diskriminacije (spol, rasno poreklo, 
barva kože, narodnost, pripadnost nacionalni ali etnični manjšini, materni jezik, 
invalidnost, zdravstveno stanje, versko ali nekonfesionalno prepričanje, politično ali 
drugačno mnenje, družinski status, materinstvo, vključno z nosečnostjo, očetovstvo, 
spolna usmerjenost, spolna identiteta, starost, socialno poreklo, premoženjsko stanje, 
pogodba o zaposlitvi s krajšim delovnim časom ali pogodba o zaposlitvi za določen 
čas, članstvo v organizaciji, ki zastopa določene interese, drugi pogoji, lastnosti ali 
značilnosti). 


V drugih državah članicah EU je diskriminacija na podlagi domnevnih značilnosti 
izrecno pravno zaščitena le v zvezi s specifičnimi podlagami, kot sta rasa (npr. v 
Franciji in Luksemburgu) in predvsem invalidnost (npr. na Nizozemskem, Malti in 
Slovaškem)."" Primer uporabe takšne specifične določbe lahko najdemo v mnenju 
nizozemske Komisije za enako obravnavanje, v katerem je navedeno, da koncept 
diskriminacije ne vključuje le dejanske invalidnosti ali kronične bolezni, ampak tudi 
domnevno invalidnost ali domnevno kronično bolezen.” To pomeni, da nizozemski 
Zakon o enakem obravnavanju na podlagi invalidnosti in kronične bolezni pokriva 
tudi primere, v katerih se napačno domneva, da določena oseba trpi za določeno 
kronično boleznijo ali invalidnostjo (npr. bivši rakasti bolnik, za katerega nekateri še 
vedno mislijo, da je kronično bolan). Iz tega mnenja je dobro razvidno, da koncept 
domnevne bolezni ali invalidnosti v znatni meri širi definicijo podlage »invalidnost 
in kronična bolezen« in s tem posledično tudi obseg varstva, ki ga zagotavlja 
nizozemska ne-diskriminacijska zakonodaja. Nizozemski koncept kronične bolezni 
bo običajno prišel v poštev zgolj v primerih, kadar je nekdo bolan zelo dolgo ali 
nedoločeno časovno obdobje. Vendar če upoštevamo navideznost obstoja bolezni, 
lahko celo nekronično obolenje sproži uporabo ne-diskriminacijske zakonodaje, 
kolikor je mogoče dokazati, da oseba, ki je odgovorna za razliko v obravnavanju 
šteje to bolezen za takšno, ki konstantno vpliva ali ogroža zdravje žrtve. Z 
zagotovitvijo takšne definicije sta nizozemski zakonodajalec in Komisija za enako 
obravnavanje pojasnila, da je dejansko diskriminacija per se tista, ki se šteje za 


255 Explanatory Notes to the Austrian Equal Treatment Act, 1 January 2005, 307 der Beilagen 
XXII.GP, Regierungsvorlage, Materialien, str. 10, 
http://www.gleichbehandlungsanwaltschaft.at/ Doc View.axd?Cobld<32040 (18. 3. 2011). 

°56 Hungarian Act CXXV of 2003 on equal treatment and on fostering equal opportunities, 22 
December 2003, http://www2.ohchr.org/english/bodies/cescr/docs/E.C.12.HUN.3- 
Annex3.pdf (4. 3. 2011). 

230 Schiek, D., Waddington, L., Bell, M. (eds.): Cases, Materials and Text on National, 
Supranational and International Non-Discrimination Law, Hart Publishing, Oxford 2007, str. 
166. 

238 Equal Treatment Commission (Commissie Gelijke Behandeling), Opinion 2004-67, 
http://www.cgb.nl/oordelen/oordeel/2 12740/volledig (7. 2. 2011). 

problematično in ne toliko podlaga, na kateri temelji. Učinkovitost ne- 
diskriminacijske zakonodaje se z uporabo takšnega pristopa občutno poveča. 


Pomembno vprašanje glede zakonodaje, v kateri je vprašanje diskriminacije na 
podlagi domnevnih značilnosti zgolj omenjeno v povezavi s specifičnimi 
diskriminacijskimi podlagami, je, ali je takšno ureditev treba razumeti tako, da je z 
njo izključena možnost takšne razlage v zvezi z drugimi podlagami diskriminacije. 
Čeprav je na voljo zelo malo informacij, ki se nanašajo na to vprašanje, je v primeru 
Nizozemske odgovor nanj negativen. Iz pravne prakse nizozemske Komisije za 
enako obravnavanje namreč izhaja, da lahko domneve o drugih podlagah 
diskriminacije, različnih od invalidnosti, prav tako predstavljajo primer nezakonite 
diskriminacije, ki ga pokriva nizozemska zakonodaja o enakem obravnavanju, 
četudi Zakon o enakem obravnavanju ne vsebuje izrecne določbe, ki bi urejala 
vprašanje diskriminacije na podlagi domnevnih značilnosti. Primer takšnega 
pristopa je razviden med drugim iz mnenja Komisije za enako obravnavanje,” v 
katerem je mogoče opaziti, da Komisija za enako obravnavanje dejstva, ali je 
pritožnica dejansko bila določenega političnega prepričanja, ali pa ji je njena 
sodelavka zgolj pripisala takšno prepričanje, ni štela za relevantno; po mnenju 
Komisije za enako obravnavanje je v obeh primerih mogoče uveljavljati pravno 
varstvo zaradi diskriminacije na podlagi političnega prepričanja. 


3.2 Nadlegovanje in diskriminacija prek povezave 


Naslednji pomemben koncept je diskriminacija prek povezave (angl. discrimination 
by association). Ta koncept ne-diskriminacijskega prava je mogoče interpretirati na 
dva načina. Najprej ga je mogoče razumeti v smislu, da se nanaša na združenja 
posameznikov z določenimi značilnostmi, ki so obravnavana manj ugodno v 
primerjavi z drugimi združenji. Če ga razumemo v tem smislu, je ta koncept tesno 
povezan s klasično svobodo združevanja. Drugo, bolj pogosto razumevanje tega 
pojma pa je, da se nanaša na situacijo, ko je posameznik diskriminiran ne toliko 
zaradi njegovih lastnih značilnosti, ampak zaradi njegovih razmerij oziroma 
povezanosti z nekom drugim. V tem podpoglavju termin »diskriminacija prek 
povezave« uporabljam izključno v slednjem pomenu te besede."" 


Ne-diskriminacijski direktivi, sprejeti na podlagi člena 13 PES (sedaj člen 19 
PDEU), vprašanja diskriminacije prek povezave posebej ne urejata. Ob dobesedni 
interpretaciji njunih definicij nekaterih oblik neenakega obravnavanja, kot sta npr. 
posredna diskriminacija in razumna prilagoditev, bi zelo težko trdili, da ti specifični 


25 Equal Treatment Commission (Commissie Gelijke Behandeling), Opinion 2002-84, 9 July 
2002, http://www.cgb.nl/oordelen/oordeel/216495/volledig (17. 2. 2011). 

260 O primeru nadlegovanja prek povezave (angl. harassment by association) bi lahko 
govorili, če bi npr. delovodja delavcu, ki ima romskega prijatelja, govoril, da je »Cigo« ter v 
pričo njega in drugih sodelavcev kritiziral Rome ter se iz njih norčeval. 

koncepti zajemajo tudi osebe, ki so povezane z nekom, ki ima določeno zaščiteno 
značilnost. Drugačna pa je situacija, kadar imamo opravka s prepovedmi neposredne 
diskriminacije, nadlegovanja in navodil za diskriminiranje, ki jih je v skladu z 
relevantnim tekstom Direktiv 2000/78/ES in 2000/43/ES mogoče interpretirati bolj 
ekstenzivno. Zdi se, da je koncept nadlegovanja v obeh ne-diskriminacijskih 
direktivah definiran dovolj široko, da lahko zaobseže tudi primere nadlegovanja 
prek povezave. Direktivi določata, da se »nadlegovanje šteje za diskriminacijo, če 
pride do nezaželenega ravnanja, povezanega z raso ali narodnostjo (ali vero ali 
prepričanjem, invalidnostjo, starostjo ali spolno usmerjenostjo)...«. Če je torej 
nadlegovalno ravnanje povezano z značilnostjo, ki ne pripada žrtvi nadlegovanja, 
ampak nekomu, s kom je žrtev povezana (npr. njen zakonec, ki je invalid ali eden od 
članov njene družine, ki je gej), je to še vedno mogoče interpretirati tako, da je s tem 
izpolnjena zahteva po povezanosti ravnanja s takšno značilnostjo (podlago 
diskriminacije). V tej smeri se je opredelila tudi Evropska komisija, ko je v njenem 
letnem poročilu o enakosti in ne-diskriminaciji iz leta 2005 navedla," da sta 
Direktivi 2000/43/ES in 200078/ES namenjeni varstvu vsakogar, ki se nahaja na 
ozemlju EU, pred diskriminacijo na podlagi njegove rase ali narodnosti, vere ali 
prepričanja, starosti, spolne usmerjenosti ali vsakršne invalidnosti, ki jo le-ta ima in 
da ta zaščita pred diskriminacijo enako velja tudi za vsakogar, ki je diskriminiran, 
ker je povezan z osebo, ki je določene rase, narodnosti, vere ali prepričanja, spolne 
usmerjenosti, starosti ali je invalid. V podporo tej trditvi Evropske komisije je 
mogoče navesti številne nadaljnje argumente, ki temeljijo na pravu EU in ne- 
diskriminacijskih direkivah samih. Eden od teh je npr., da je enakost temeljno 
načelo prava EU in da je zato treba ne-diskriminacijske direktive interpretirati 
široko. Tudi Sodišče EU, kadar interpretira pravo EU, upošteva določena temeljna 
načela. Ta načela lahko pomembno vplivajo na interpretacijo, ki jo Sodišče EU poda 
glede posameznih direktiv kot pravnih instrumentov EU. Razen tega mora tudi 
evropski zakonodajalec ravnati v skladu s temi načeli. Med temi temeljnimi načeli je 
tudi načelo enakega obravnavanja. Če obe ne-diskriminacijski direktivi tolmačimo v 
luči takšnega pristopa, pridemo do zaključka, da prepoved diskriminacije vključuje 
tudi diskriminacijo prek povezave, vsaj kar se tiče neposredne diskriminacije in 
nadlegovanja. 


Nadaljnji argument je lahko ta, da sta prepoved diskriminacije in nadlegovanja prek 
povezave v skladu z namenom Direktiv 2000/43/ES in 2000/78/ES. Obe direktivi 
vsebujeta preambulo, v kateri je podrobneje opredeljen njun namen in pomen 
specifičnih določb, ki jih vsebujeta v nadaljevanju. Iz preambule vsake od direktiv je 
mogoče jasno razbrati, da je EU ob njunem sprejemu potrdila, da je pravica do 
enakosti pred zakonom in prepovedi diskriminacije univerzalne narave in da sta 
direktivi eno od možnih sredstev za zagotavljanje in varstvo te pravice. Preambuli 


26! Bell, C....[et al.]: European Anti-Discrimination Law Review, prepared by the European 
Network of Legal Experts in the non-discrimination field, Issue No. 5, 2007, str. 16, 
http://ec.europa.eu/social/BlobServlet?docld=1680&langId=en (17. 2. 2011). 

poudarjata pomen spošotavanja temeljnih pravic in svoboščin, vključno s pravico do 
svobode združevanja. Tam lahko najdemo zapisano tudi, da diskriminacija lahko 
ovira ali preprečuje doseganje ciljev PES, zlasti doseganje visoke stopnje 
zaposlenosti in socialne varnosti, dvig življenjskega standarda in kakovosti življenja, 
ekonomsko in socialno kohezijo ter solidarnost. Poleg tega Direktiva 2000/43/ES 
omenja tudi potrebo po spoštovanju zaščite zasebnega in družinskega življenja ter 
poslovanja pri dostopu do dobrin in storitev ter preskrbe z njimi, medtem ko 
Direktiva 2000/78/ES poudarja, da sta zaposlovanje in delo bistvena elementa za to, 
da se zajamči enake možnosti za vse, in znatno prispevata k polni udeleženosti 
državljanov v ekonomskem, kulturnem in socialnem življenju ter k uresničevanju 
njihovih osebnih zmogljivosti. Doseganje vseh teh ciljev bi bilo močno ovirano, če 
ne-diskriminacijski direktivi EU ne bi prepovedovali diskriminacije in nadlegovanja 
prek povezave. Tako bi npr. bilo moteno doseganje socialne kohezije in solidarnosti, 
če bi posamezniki lahko bili izpostavljeni diskriminaciji in nadlegovanju zaradi 
njihove povezave z osebami, ki jih drugi smatrajo za nezaželene ali nepriljubljene, 
kot so npr. imigranti različnih narodnosti ali lezbijke in geji. Prav tako bi bilo v 
očitnem nasprotju z načelom solidarnosti, ki med drugim sloni na pripadnikih 
družbe, ki podpirajo tiste, ki utegnejo biti bolj ranljivi od njih samih (npr. invalidi, 
mlade in starejše osebe), če bi tisti, ki zagotavljajo podporo tem osebam, zaradi tega 
lahko bili izpostavljeni diskriminaciji in nadlegovanju. 


Stališče, da Direktivi 2000/43/ES in 2000/78/ES prepovedujeta nekatere oblike 
diskriminacije prek povezave, je kasneje doživelo tudi potrditev s strani pravne 
avtoritete EU. Sodišče EU je v zadevi Coleman izrecno zavzelo stališče, " da je 
koncept diskriminacije, kakor izhaja iz ne-diskriminacijskih pravnih norm EU, 
definiran dovolj široko, da vključuje tudi neposredno diskriminacijo in nadlegovanje 
prek povezave. Velika večina držav članic EU se še ni jasno opredelila glede 
vprašanja, ali njihova domača ne-diskriminacijska zakonodaja zajema tudi primere 
diskriminacije/nadlegovanja prek povezave. Ta koncept pa je eksplicitno omenjen 
npr. v švedskih pripravljalnih dokumentih za spremembo ne-diskriminacijske 
zakonodaje iz leta 2002 (v zvezi s podlagami diskriminacije kot so rasa ali 
narodnost, invalidnost ali spolna usmerjenost).263 Nekatere države članice, kot npr. 
Avstrija in Francija, so se odločile za eksplicitno prepoved diskriminacije prek 
povezave zgolj na podlagi invalidnosti. Razlog za takšno odločitev avstrijskega in 
francoskega zakonodajalca je verjetno v tem, da se osebe, ki zagotavljajo oskrbo ali 
pomoč invalidnim posameznikom, soočajo s posebnim rizikom diskriminacijskega 
obravnavanja, kakor tudi v potrebi po spodbujanju zagotavljanja podpore invalidom. 
Avstrijska Zakon o enakosti invalidov in Zakon o zaposlovanju invalidov širita 
pravno varstvo pred diskriminacijo na sorodnike, ki izvršujejo njihove skrbniške 
dolžnosti do invalidnih družinskih članov ali invalidnih partnerjev. Koncept 


262 S Coleman v. Attridge Law and Steve Law, ECJ, C-303/06, 17 July 2008, http://eur- 
lex.europa.eu/LexUriServ/LexUriServ.do?urizCELEX:62006J0303:EN:HTML (14. 7. 2010). 
26 prej navedeno delo, str. 19. 

diskriminacije prek povezave je nadalje izrecno vključen tudi v slovaški proti- 
diskriminacijski zakon, vendar ga je mogoče uporabiti le glede rasnega, 
nacionalnega ali etničnega porekla ter vere ali prepričanja. 


V drugih državah članicah ostaja na splošno vprašanje, ali je 
diskriminacijo/nadlegovanje prek povezave mogoče šteti za neenako obravnavanje, 
ki temelji na kateri od zaščitenih podlag diskriminacije, nerešeno. Vendar je že 
zaradi potrebe po implementaciji odločitve Sodišča EU, sprejete v zadevi Coleman, 
v posameznih državah članicah mogoče pričakovati, da se bodo nacionalni 
zakonodajalci in sodišča lotila tega problema na zelo podoben način kot sta ga 
sprejeli irska in britanska zakonodaja in sodna praksa (glej v nadaljevanju). 
Nadaljnja težava, na katero bodo pri definiranju koncepta 
diskriminacije/nadlegovanja prek povezave prej ali slej naletela domača sodišča, je 
povezana z vprašanjem, kako tesna mora biti povezanost med žrtvijo, ki sama nima 
zaščitene značilnosti in osebo, ki ima takšno značilnost. Sodišče EU se ob priliki 
interpretacije koncepta diskriminacije in nadlegovanja prek povezave žal ni izreklo o 
tem relevantnem vprašanju. Za namene doseganja višje stopnje učinkovitosti prava o 
enakem obravnavanju in varstva pred diskriminacijo je treba dati prednost širšemu 
razumevanju pojma »povezave«, ki poleg družinskih članov in ožjih sorodnikov 
vključuje tudi partnerje, prijatelje, družabnike, kolege, tovariše ipd. To pomeni, da je 
žrtev takšne diskriminacije oziroma nadlegovanja lahko npr. ne-Rom, ki je prišel 
skupaj z večimi ljudmi iz romske skupnosti na zabavo v diskoteko, a mu redar 
prepove vstop v diskoteko in mu pri tem nameni nekaj žaljivk na račun Romov."? 


3.3 Nadlegovanje in viktimizacija 


Viktimizacije (povračilnih ukrepov) in navodil za diskriminiranje ne moremo 
uvrstiti v samo »osrčje« ne-diskriminacijskega prava, glede na to, da v obeh 
primerih ne gre za diskriminacijo v ožjem smislu, ampak za pojava, ki sta povezana 
z diskriminacijo. Medtem ko je viktimizacija nekakšen »post scriptum« 
diskriminacije in predstavlja dejanja, ki bi posameznike lahko odvrnila od ali jim 
preprečila uveljavljanje odškodnine za diskriminacijo, s katero se soočajo, so 
navodila za diskriminiranje »predhodnik« oziroma »znanilec« diskriminacije. V 
slednjem primeru si pravo prizadeva nasloviti ukrepe, ki bi lahko povzročili 
diskriminacijo. Področji navodil za diskriminiranje in viktimizacije sta povezani 
zaradi njunih prizadevanj po obravnavanju dejanj, ki obdajajo dejanski dogodek 


264 Definicije neposredne diskriminacije, ki jih lahko najdemo v ciprski, finski in portugalski 
ne-diskriminacijski zakonodaji dopuščajo interpretacijo v smeri, da neposredna diskriminacija 
obsega tudi diskriminacijo prek povezave in jih je zato mogoče brez posebnih problemov 
prilagoditi odločitvi Sodišča EU v zadevi Coleman. Prej navedeno delo, str. 21. 

?65 Možna pa je tudi obratna situacija, in sicer da želi v disko vstopiti skupina mladeničev, a 
jim je vstop zavrnjen, ker je eden od njih Rom. Tudi v tem primeru je mogoče govoriti o 
diskriminaciji prek povezave. 

diskriminacije. Prepoved navodil za diskriminiranje si prizadeva preprečiti ravnanja 
tretjih oseb, katerih namen je povzročiti diskriminacijo, medtem ko je prepoved 
viktimizacije namenjena zaščiti tistih, ki vložijo odškodninsko tožbo zaradi 
diskriminacije ali so kako drugače vpleteni v diskriminacijski spor. Oba fenomena je 
mogoče obravnavati skozi prizmo splošnih pravnih načel, to je kot navodila za 
storitev prepovedanega dejanja oziroma kot viktimizacijo osebe, ki uveljavlja svoje 
zakonite pravice. Pot, ki jo je glede obravnavanja teh dveh konceptov izbralo ne- 
diskriminacijsko pravo EU, je bila takšna, da so bila navodila za diskriminiranje 
uvrščena med oblike diskriminacije (poleg neposredne in posredne diskriminacije 
ter nadlegovanja), medtem ko je na splošno viktimizacija le prepovedana in ni 
izenačena z diskriminacijo. 


Obveznosti držav članic EU glede prenosa ne-diskriminacijskih direktiv EU v 
domačo zakonodajo je v večih primerih nacionalne zakonodajalce spodbudila k 
pravni zagotovitvi zaščite na obeh pomembnih področjih. Vendar so ključne 
direktive EU pustile bistvena vprašanja, ki se pojavljajo v povezavi s tema dvema 
konceptoma, nerešena. Posledica tega je, da v različnih državah članicah obstaja 
spremenljiv obseg varstva, ki niha med okvirom ne-diskriminacijskega prava in bolj 
splošnimi pravnimi načeli. Neravnovesja moči med tistimi, ki utrpijo diskriminacijo 
in tistimi, ki zagrešijo diskriminacijo, se lahko pojavljajo na specifične načine, ki 
presegajo družbeno realnost diskriminacije na splošno. Vprašanje, ali je ta 
neravnovesja najbolje obravnavati v kontekstu ne-diskriminacijskega prava ali zunaj 
tega konteksta in kako jih je mogoče učinkovito reševati, predstavlja nadaljnjo 
stično točko med tema dvema področjema." 


3.3.1 Razvoj prava EU 


Prepoved viktimizacije je namenjena zagotavljanju pravnega varstva tistih, ki so 
vpleteni v pritožbo zaradi diskriminacije/nadlegovanja, pred soočanjem z 
negativnimi posledicami zaradi njihove vpletenosti v takšno pritožbo. Zato lahko 
rečemo, da je prepoved viktimizacije bistvenega pomena za zaščito integritete ne- 
diskriminacijskega prava. Če se določena oseba sooča z negativnimi posledicami, 
ker se je pritožila zaradi diskriminacijskega nadlegovanja ali zagotovila dokaze, 
nastopila kot priča ali sicer delovala v podporo drugi osebi, ki je vložila pritožbo 
zaradi nadlegovanja, bodo posamezniki zelo neradi sprožili pritožbene postopke ali 
v njih sodelovali. Če se ljudje bojijo posledic njihove vpletenosti v pritožbe zaradi 
diskriminacije/nadlegovanja, potem ne-diskriminacijsko pravo izgubi svoj smisel, 
saj postane njegovo dejansko izvrševanje nemogoče. Pravno varstvo pred 
viktimizacijo je torej bistveno za ohranitev integritete in učinkovitosti prava o 
enakem obravnavanju. 


266 Več o tem v Schiek, D., Waddington, L., Bell, M. (eds.): Cases, Materials and Text on 
National, Supranational and International Non-Discrimination Law, Hart Publishing, Oxford 
2007, str. 626, 627. 

V ne-diskriminacijskem pravu EU se koncept varstva pred viktimizacijo prvič 
omenja v 7. členu Direktive 76/207/EGS o izvrševanju načela enakega obravnavanja 
moških in žensk v zvezi z dostopom do zaposlitve, poklicnega usposabljanja in 
napredovanja ter delovnih pogojev in se nato ponovi tudi v poznejših ne- 
diskriminacijskih direktivah (11. člen Direktive 86/378/EGS o izvajanju načela 
enakega obravnavanja moških in žensk v poklicnih sistemih socialne varnosti, 9. 
Člen Direktive 2000/43/ES o izvajanju načela enakega obravnavanja oseb ne glede 
na raso ali narodnost, 11. člen Direktive 2000/78/ES o splošnih okvirih enakega 
obravnavanja pri zaposlovanju in delu ter amandmiran 7. člen Direktive 2002/73/ES 
o spremembi Direktive 76/207/EGS o izvrševanju načela enakega obravnavanja 
moških in žensk v zvezi z dostopom do zaposlitve, poklicnega usposabljanja in 
napredovanja ter delovnih pogojev). Ob podrobnejšem analiziranju navedenih 
členov direktiv lahko ugotovimo, da se njihov tekst razlikuje v omenjanju zaščitenih 
ravnanj. Najožjo formulacijo je tako mogoče najti v Direktivah 76/207/EGS in 
86/378/EGS, ki med takšnimi ravnanji navajata le »odpustitev« delavca kot odgovor 
delodajalca na vpletenost tega delavca v pritožbeni ali pravni postopek, namenjen 
uveljavitvi spoštovanja načela enakega obravnavanja. Direktiva 2000/78/ES in 
Direktiva 76/207/EGS, kakor je bila spremenjena z Direktivama 2002/73/ES in 
2006/54/ES omenjata »odpustitev ali drugo neugodno obravnavanje«, medtem ko je 
najširša formulacija vsebovana v Direktivi 2000/43/ES, ki govori o varstvu pred 
»vsakim neugodnim obravnavanjem ali škodljivimi posledicami«."" 


Vzročna zveza je v navedenih direktivah prav tako izražena s skoraj povsem 
identičnim besedilom — neugodno obravnavanje mora biti »reakcija na« pritožbo ali 
pravne postopke. Direktivi 76/207/EGS in 2000/78/ES se omejujeta na varstvo 
zaposlenih, medem ko Direktiva 86/378/EGS omenja varstvo delavcev, Direktiva 
2000/43/ES pa zahteva od držav članic EU, da pred viktimizacijo zaščitijo 
»posameznike«. Te razlike v obsegu zaščite oseb pred viktimizacijo so posledica 
materialnega področja uporabe (ratione materiae) vsake od teh direktiv. Vendar 
besedilo najkasneje sprejetih Direktiv 2002/73/ES in 2006/54/ES eksplicitno določa, 
da izraz »delavec« vključuje tudi »predstavnike delavcev«. V primeru prejšnjih 
direktiv (Direktive 76/207/EGS, 86/378/EGS, 2000/43/ES in 2000/78/ES) je 
mogoče govoriti o »prikritem« varstvu predstavnikov delavcev, glede na to, da te 
direktive državam članicam nalagajo obveznost, da sprejmejo ukrepe, ki so potrebni 
za zaščito tistih, ki jih naštete direktive pokrivajo. Tako je ukrepe za zaščito 
predstavnikov delavcev mogoče razumeti kot ukrepe, potrebne za varstvo interesov 


°67 V uvodu Direktive 2000/43/ES je med drugim navedeno, da učinkovito izvajanje načela 
enakosti zahteva ustrezno sodno varstvo pred viktimizacijo. Podobno načelno stališče lahko 
najdemo tudi v uvodu Direktive 2002/73/ES: »Sodišče ES je odločilo, da spričo dejstva, da je 
pravica do učinkovitega sodnega varstva ena temeljnih pravic, delavci uživajo tako varstvo 
tudi po koncu delovnega razmerja. Delavec, ki brani osebo, ki je varovana na podlagi te 
direktive, oziroma je priča takšni osebi, je upravičen do enakega varstva«. 

delavcev. Izrecna omemba predstavnikov delavcev ne učinkuje v smsilu 
preprečevanja državam članicam, da bi razširile obseg njihovega zakonodajnega 
varstva na druge udeležence v diskriminacijskih sporih (npr. žrtve). Vendar pa je 
precej manj jasno, v kakšnem obsegu se od držav članic zahteva, da razširijo pravno 
varstvo na takšne udeležence v pritožbenih postopkih. 


Vprašanje obsega varstva pred viktimizacijo, ki ga zagotavljajo zgoraj omenjene ne- 
diskriminacijske direktive, je Sodišče EU obravnavalo v zadevi Coote proti Granada 
Hospitality Ltd."% V tej zadevi je Sodišče EU odločilo, da viktimizacija vključuje 
tudi povračilne ukrepe delodajalca zoper delavca, ki se je pritožil zaradi 
diskriminacije, sprejete po prenehanju delovnega razmerja (npr. preprečevanje 
bivšemu delavcu, da pride do druge zaposlitve). Na podlagi takšnega stališča 
Sodišča EU je britanski delovni pritožbeni tribunal odločil, da se drugi odstavek 6. 
člena Zakona o spolni diskriminaciji iz leta 1975 nanaša tudi na bivše delavce." 
Sodišče zgornjega doma britanskega parlamenta je v zadevi Rhys-Harper proti 
Relaxation Group plc potrdilo,”” da druga britanska ne-diskriminacijska 
zakonodaja prav tako pokriva diskriminacijsko ravnanje (vključno z viktimizacijo), 
do katerega pride po prenehanju delovnega razmerja. Slovenija predstavlja primer 
pristopa, ki ga je mogoče najti tudi v številnih drugih državah članicah EU, po 
katerem domače delovno pravo (76. člen ZDR) nalaga obveznost delodajalcu, da 
izda bivšemu delavcu potrdilo o vrsti dela, ki ga je ta delavec pri njem opravljal. V 
takšnem potrdilu delodajalec ne sme navesti ničesar, kar bi delavcu utegnilo otežiti 
sklepanje nove pogodbe o zaposlitvi. Svojo odločitev v zadevi Coote je Sodišče EU 
utemeljilo s potrebo po zagotovitvi varstva pred vsakršnim ukrepom, ki bi 
učinkovito odvrnil delavca od uveljavljanja njegove pravice do sodnega varstva. 
Sodišče EU torej priznava pomen zagotavljanja varstva pred viktimizacijo zaradi 
ohranitve učinkovitosti in integritete ne-diskriminacijskega prava, saj strah pred 
takšnimi ukrepi lahko odvrne delavce, ki menijo, da so žrtve diskriminacije, od 
uveljavljanja njihovega tožbenega zahtevka, kar bi posledično resno ogrozilo 
izvajanje cilja, ki ga zasleduje Direktiva 76/207/EGS. 


Potreba po zaščiti pred viktimizacijo je bila poudarjena tudi pri snovanju in 
sprejemanju Direktiv 2000/43/ES in 2000/78/ES s strani strokovne javnosti, med 
drugim npr. s strani Evropske mreže proti rasizmu (European Network Against 


268 Belinda Jane Coote v. Granada Hospitality Ltd., ECJ, Case C-185/97, 22 September 1998, 
[1998] ECR I-5199, 

http://eur- 
lex.europa.eu/smartapi/cgi/sga_doc?smartapi!celexplus!prod!CELEXnumdoc&lg=en&numdo 
c=697J0185 (17. 3. 2011). 

° Coote v. Granada Hospitality Ltd, [1999] UKEAT 1332 95 1905 (19 May 1999), 
http://www. bailii.org/cgi-bin/markup.cgi?doc=/uk/cases/UKEAT/1999/1332_95_1905.html 
(17. 3. 2011). 

70 Relaxion Group Ple v. Rhys-Harper, [2003] UKHL 33 (19 June 2003), 
http://www. bailii.org/cgi-bin/markup.cgi?doc=/uk/cases/UKHL/2003/33.html (17. 3. 2011). 

Racism). V njeni analizi in predlogih k prenosu Direktive 2000/43/ES je v sklopu 
priznavanja potrebe po sprejemanju koncepta prepovedi viktimizacije v nacionalnih 
zakonodajah navedeno, da je za učinkovitejše izvajanje načela enakega 
obravnavanja bistvenega pomena zagotavljanje pravnega varstva pred viktimizacijo. 
To pomeni, da ni dovolj samo to, da ima država sprejeto ne-diskriminacijsko 
zakonodajo, ampak mora biti žrtvam diskriminacije omogočeno, da lahko 
učinkovito uveljavljajo njihove pravice v skladu s takšno zakonodajo in to brez 
strahu pred morebitnimi povračilnim ukrepi. To je vsekakor eden od dejavnikov, ki 
pojasnjujejo neučinkovitost ne-diskriminacijske zakonodaje. Vse prepogosto se 
namreč dogaja, da je zelo malo tistih, ki sprožijo postopke zaradi diskriminacije, 
kateri so izpostavljeni na delovnem mestu, čeprav je v tožbi, vloženi na delovno 
sodišče, pravno mogoče uveljavljati pravice posameznikov, ki so doživeli 
diskriminacijo, do odškodnine. Vendar se posamezniki, ki so vpleteni v primere 
diskriminacije, bodisi da so to žrtve ali pa priče diskriminacijskih ravnanj, 
upravičeno bojijo, da bi lahko izgubili svojo službo ali bili ovirani v njihovi 
karieri. 


3.3.2 Nacionalna zakonodaja in sodna praksa 


Raziskave in interpretacije sodišč in tribunalov na nacionalni ravni prav tako 
poudarjajo pomen zagotavljanja varstva posameznikov pred viktimizacijo. Tudi če 
ima določena država že sprejeto in veljavno ne-diskriminacijsko zakonodajo, je 
zagotavljanje učinkovitega varstva pred viktimizacijo še vedno težavno. Relevantne 
študije in raziskave (npr. študiji Alice Leonard in profesorice Jeanne Gregory) so 
prikazale zelo realno sliko na tem področju; večina pritožnikov je doživela manj 
ugodno obravnavanje (npr. v obliki poslabšanja delovnih odnosov z delodajalcem ali 
menedžerjem, zmanjšanih ali sploh nobenih možnosti za napredovanje na delovnem 
mestu, uvrstitve med presežke delovne sile ali drugih neugodnosti na delu, ki so 
pritožnike silile v iskanje druge službe), ki je bilo posledica njihove vložitve 
pritožbe zaradi diskriminacije." Viktimizacija je zelo kompleksno in občutljivo 
vprašanje, ker do nje prihaja v situaciji, kjer A (oseba, ki trdi, da je žrtev 
viktimizacije) in B (domnevni storilec) nadaljujeta določeno razmerje (ponavadi 
delovno razmerje), kljub dejstvu, da je oseba A (kot pritožnik ali kot priča ipd.) 
vpletena v pritožbo zaradi diskriminacije/nadlegovanja, vloženo zoper B-ja. Največ 
težav povzroča izoliranje dejanj, ki izhajajo iz nadaljevanega razmerja in 
predstavljajo viktimizacijo od tistih ravnanj, ki so zgolj del nadaljevanega razmerja 


°7! Carles-Berkowitz, I.: Specialist bodies, protection against victimisation, positive action, v: 
Sierra, M. M. (ur.): Towards Equal Treatment, Transposing the Directive — Analysis and 
Proposals, ENAR, March 2002, str. 38, 39, 
http://cms.horus.be/files/99935/MediaArchive/pdf/egual treatment 2 EN.pdf (17. 3. 2011). 
212 Schiek, D., Waddington, L., Bell, M. (eds.): Cases, Materials and Text on National, 
Supranational and International Non-Discrimination Law, Hart Publishing, Oxford 2007, str. 
610. 

med dvema strankama. Glede prepovedi viktimizacije se posamezne nacionalne 
zakonodaje med sabo precej razlikujejo. Zlasti je različen obseg zakonodajnega 
varstva pred viktimizacijo, ki ga zagotavljajo različne države članice EU. 
Zakonodajne določbe držav članic, ki urejajo vprašanje viktimizacije, se večinoma 
osredotočajo na delovno razmerje in znotraj tega konteksta pravno varstvo kot 
minimum zajema odpustitev delavca. Tako nizozemska (8. in 8a. člen Zakona o 
splošnem enakem obravnavanju)?” kot finska (8. člen Ne-diskriminacijskega zakona 
21/2004; 8a. člen Zakona o enakosti med ženskami in moškimi)?" ne- 
diskriminacijska zakonodaja eksplicitno varujeta pred odpustitvijo in prenehanjem 
pogodbe o zaposlitvi kot povračilnim ukrepom. V nekaterih jurisdikcijah je 
odpustitev edini ukrep, ki ga pokrivajo določbe o viktimizaciji. Na Poljskem je npr. 
pravno varstvo pred viktimizacijo omejeno na odpoved ali prenehanje pogodbe o 
zaposlitvi in se ne razteza tudi na drugo neugodno obravnavanje. 


V drugih jurisdikcijah pa takšno varstvo poleg odpustitve delavca vključuje tudi 
druge za delavca neugodne ukrepe. Obseg varstva, ki presega odpust delavca, je 
različen tako znotraj posameznih držav članic EU kot tudi med njimi. Estonski 
Zakon o enakosti spolov v drugem odstavku 6. člena npr. določa,"" da do 
viktimizacije pride, če delodajalec poslabša delovne pogoje delavca ali odpove 
delovno razmerje z njim. V drugih primerih je nacionalna zakonodaja zasnovana 
nekoliko širše. Finska zakonodaja npr. zajema ravnanja oziroma ukrepe, ki določeno 
osebo postavljajo v neugoden položaj ali vključuje obravnavanje, zaradi katerega ta 
oseba utrpi neugodne posledice. Tudi nizozemska zakonodaja o enakem 
obravnavanju zagotavlja varstvo pred neugodnim obravnavanjem. Pri tem je treba 
opozoriti, da zakonodajnega varstva ne uživajo vsa ravnanja osebe, ki trdi, da je 
(bila) žrtev viktimizacije. Zato je pomembno posebej opredeliti, katere vrste ravnanj 
pokrivajo določila o viktimizaciji. Večina nacionalnih zakonodaj zagotavlja varstvo 
za določena ravnanja; najosnovnejše zaščiteno ravnanje je vložitev tožbe zaradi 
diskriminacije/nadlegovanja. Finski Ne-diskriminacijski zakon zagotavlja varstvo 
tistim, ki so se pritožili ali kako drugače ukrepali z namenom zagotoviti enakost, 
medtem ko finski Zakon o enakosti med ženskami in moškimi zajema tiste, ki so 
uveljavili pravice in obveznosti, ki jih določa zakonodaja. Nizozemski Zakon o 
enakem obravnavanju pa pred viktimizacijo ščiti tiste, ki so se sklicevali na 
zakonodajo o enakem obravnavanju. Vendar pravna zaščita pogosto sega dlje od 


795 Dutch General Equal Treatment Act (Algemene Wet Gelijke Behandeling — AWGB), 
1994, http://www.hsph.harvard.edu/population/womenrights/netherlands.women.94.doc (17. 
3. 2011). 

274 Non-Discrimination Act (21/2004) (as amended by several acts, including No. 84/2009), 
Ministry of Employment and the Economy, Finland, January 2010, Unofficial translation, 
http://www finlex.fi/fi/laki/kaannokset/2004/en20040021 .pdf (14. 3. 2011). 

75 Finnish Act on Equality between Women and Men, 1987, 
http://www.unhcr.org/refworld/type, LEGISLATION,,FIN,3ae6b51c0,0.html (17. 3. 2011). 

76 Estonian Gender Equality Act 2004, (RT I 2004, 27, 181), http://www.iwraw- 
ap.org/resources/documents/GE_Estonia.doc (1. 10. 2010). 

tega. Ozko definirana določba o viktimizaciji je omejena na zaščito tistih, ki vložijo 
pritožbo zaradi diskriminacije/nadlegovanja. V primerih Belgije, Grčije, Poljske in 
Portugalske je pravno varstvo pred viktimizacijo omejeno na delavce, ki so vložili 
pritožbo zaradi diskriminacije ali sprožili pravne postopke. 


Širše formulirana določba o viktimizaciji priznava potrebo po zagotavljanju varstva 
tudi drugim vpletenim v postopek — npr. tistim, ki zagotavljajo podporo osebi, ki 
vloži pritožbo zaradi diskriminacije/nadlegovanja (sindikalni predstavniki ali drugi, 
ki zagotavljajo informacije in svetujejo). Osnovno načelo takšnega pristopa je 
priznavanje, da morajo za to, da bodo pravice učinkovite, imeti dostop do nasvetov 
in informacij o teh pravicah pravi ljudje. Učinkovite določbe o viktimizaciji zato 
zahtevajo zaščito za tiste, ki dajejo takšne nasvete in informacije. Naslednja 
kategorija posameznikov, ki potrebujejo takšno zaščito pred viktimizacijo, so priče 
ali drugi zaposleni, zaprošeni, da pričajo v zvezi s pritožbo. Avstrijski Zakon o 
enakem obravnavanju zajema osebo," ki vloži pritožbo in druge zaposlene, ki 
nastopajo v vlogi priče ali podpirajo pritožbo zaradi diskriminacije. V finskem Ne- 
diskriminacijskem zakonu je krog zaščitenih oseb precej širok in zajema tiste, ki so 
sodelovali v postopkih, kot tudi tiste, ki so podpirali osebe, ki so se pritožile zaradi 
diskriminacije, vključno s predstavniki sindikatov, pričami, pravnimi svetovalci in 
predstavniki nevladnih organizacij. Zanimiv je francoski zakonodajni pristop, glede 
katerega se zdi, da je varstvo pred viktimizacijo, ki ga uživajo priče, širše od varstva 
oseb, ki se soočajo s prvotno diskriminacijo. Slednje so namreč zaščitene le pred 
odpustom, medtem ko priče zakonodaja varuje pred sankcijami, odpustom ali 
katerimkoli drugim diskriminacijskim ukrepom (npr. tudi nadlegovanjem). Vendar 
je mogoče, da se žrtvi v skladu z zakonodajo prizna tudi status priče, s čimer le-ta 
avtomatično pridobi pravico do širšega varstva, ki ga zakonodaja zagotavlja pričam. 
Nizozemska Komisija za enako obravnavanje je v eni od obravnavanih zadev 
odločila, da nekdo, ki je priča diskriminaciji, lahko vloži pritožbo zaradi 
diskriminacije in je pri tem zaščiten z določili o viktimizaciji. Finski Zakon o 
enakosti med ženskami in moškimi širi varstvo na tiste, ki so sodelovali pri preiskavi 
primera spolne diskriminacije, medtem ko se nizozemsko zakonodajno varstvo 
razteza tudi na tiste, ki zagotavljajo pomoč v zvezi s pritožbo na podlagi zakonodaje 
o enakem obravnavanju. 


Potreba po zaščiti pred viktimizacijo se širi tudi na ravnanja posameznikov, ki ni 
nujno, da privedejo do individualne pritožbe zaradi diskriminacije, lahko pa 
pripeljejo do drugih dejanj, ki predstavljajo izvrševanje ne-diskriminacijske 
zakonodaje, kot npr. preiskava, ki jo opravi služba, pristojna za izvrševanje 
zakonodaje o enakem obravnavanju. V mnogih primerih se koncept viktimizacije 
nanaša le na ravnanja v zvezi z individualno pritožbo. Vendar je mogoče najti tudi 


277 Austrian Equal Treatment Act (Gleichbehandlungsgesetz), BGBI. I Nr. 66/2004, 
http://www .ris.bka.gv.at/Dokumente/BgblAuth/BGBLA 2004 I 66/BGBLA 2004 I 66.htm 
1 (17. 3. 2011). 

primere širšega definiranja tega koncepta. V Grčiji pravna definicija viktimizacije 
vključuje neugodno obravnavanje s strani delodajalca zaradi kateregakoli pravnega 
postopka, namenjenega izvrševanju načela enakega obravnavanja. Malteški Zakon o 
zaposlitvi in delovnih razmerjih pokriva viktimizacijo osebe,278 ki vloži pritožbo 
pri zakonitih oblasteh ali sproži ali sodeluje v odškodninskih postopkih zaradi 
domnevne kršitve določb tega zakona; ali ki pristojnemu javnemu organu razkrije 
informacije (zaupne ali ne) v zvezi nezakonitimi ali nepoštenimi dejavnostmi, 
zagrešenimi s strani njenega delodajalca. 


Nadaljnje vprašanje, ki ga morajo preučiti nacionalna sodišča, je vzročna zveza med 
A-jevimi in B-jevimi ravnanji. Viktimizacija se v skladu z nemško ne- 
diskriminacijsko zakonodajo šteje za obliko diskriminacije. Nemški Zakon o 
splošnem enakem obravnavanju iz leta 2006 v 16. členu določa, da delodajalec ne 
sme diskriminirati delavca, ki uveljavlja njegove pravice v skladu z ne- 
diskriminacijsko zakonodajo." Vendar pri tem izrecno ne navaja, kakšne oblike 
mora biti takšna diskriminacija. 3. člen tega zakona pa določa, da viktimizacija 
zajema neposredno in posredno diskriminacijo, kakor tudi nadlegovanje in navodila 
za diskriminiranje. Švedski delodajalci so v skladu 6. členom švedskega Zakona o 
enakih možnostih iz leta 1991 lahko odgovorni, ker niso preprečili oziroma 
onemogočili spolnega nadlegovanja ali nadlegovanja kot posledice pritožbe zaradi 
spolne diskriminacije." 


Načeloma bi delavec moral uživati zaščito pred viktimizacijo ne glede na to, koliko 
časa je preteklo od njegovega zaščitenega ravnanja (npr. od vložitve prvotne 
pritožbe zaradi diskriminacije/nadlegovanja). Vprašanje časovnega okvira uporabe 
določb o viktimizaciji je zato tesno povezano z zakonodajnim oblikovanjem 
izpodbojne pravne domneve, da je katerokoli neugodno obravnavanje prizadete 
osebe povezano z njeno vpletenostjo v diskriminacijski spor. V takšni situaciji je 
delodajalec tisti, ki mora dokazati, da neugodno ravnanje, izvršeno proti delavcu, ni 
povezano s pritožbo zaradi diskriminacije/nadlegovanja. Pogosto je veljavnost 
pravne presumpcije, da je dejanje bilo proti delavcu storjeno zaradi njegove 
vpletenosti v diskriminacijski spor, omejena na določeno časovno obdobje. Tako 
npr. flamski odlok v Belgiji določa, da v dvanajstih mesecih od vložitve pritožbe 
zaradi diskriminacije ali kadar je bila vložena tožba v treh mesecih od sprejema 
končne odločitve, velja domneva, da je vsakršen odpust ali enostranske spremembe 
pogojev zaposlitve oblika viktimizacije pritožnika. Tako mora delodajalec, če se želi 


278 Maltese Employment and Industrial Relations Act, 2002, Article 28, dostopno na: 
http://www.equalrightstrust.org/view-subdocument/index.htm?id=70 (17. 3. 2011). 

7 Allgemeines Gleichbehandlungsgesetz (AGG), 14. August 2006, BGBI. I S. 1897, 
http://www. gesetze-im-internet.de/bundesrecht/agg/gesamt.pdf (17. 10. 2010). 

280 The Swedish Equal Opportunities Act (Act on Equality between Women and Men) 1991 
(as amended 1998), Swedish Code of Statutes 1991:433, section 6, 
http://www.notisum.se/rnp/sls/lag/19910433.HTM (26. 6. 2010). 

izogniti odgovornosti za viktimizacijo v tem časovnem obdobju, dokazati, da odpust 
ali spremembe pogojev zaposlitve niso povezani s pritožbo zaradi diskriminacije."! 


3.3.3 Pomen viktimizacije za nadlegovanje 


Koncept viktimizacije in koncept nadlegovanja nista povsem ločena drug od 
drugega, ampak se v določenih situacijah lahko med seboj prepletata. Takšno 
prekrivanje med obema konceptoma je mogoče opaziti že npr. pri guid pro guo 
nadlegovanju, kjer do odločitve za viktimiziranje (to je za manj ugodno 
obravnavanje) nadlegovane osebe pride zaradi njene privolitve v nadlegovanje 
oziroma njenega nasprotovanja nadlegovalnemu vedenju. Drugi primer interrelacije 
med nadlegovanjem in viktimizacijo je penaliziranje osebe, ki se pritoži zaradi 
nadlegovanja ali podpira takšno pritožbo, ali je kako drugače pripravljena sodelovati 
v pritožbenem postopku v prid vlagatelja takšne pritožbe (npr. kot priča, s 
posredovanjem važnih informacij in dokazov ipd.). Tretji vidik povezave, ki obstaja 
med nadlegovanjem in viktimizacijo, pa je tisti, ki je dobro razviden iz britanske 
sodne prakse in nemškega ter švedskega zakonodajnega pristopa. V zadevi Waters je 
bila pritožnica na delovnem mestu viktimizirana zaradi njene prijave nezakonitega 
oziroma kaznivega dejanja (posilstva), ki ga je utrpela s strani sodelavca in 
neugodno obravnavanje, kateremu je bila pritožnica izpostavljena, je vključevalo 
tudi dejanja spolnega nadlegovanja. "" Nemški Zakon o splošnem enakem 
obravnavanju iz leta 2006 (3. člen) in Švedski Zakon o enakih možnostih iz leta 
1991 (6. člen) med možnimi izvršitvenimi oblikami viktimizacije navajata tudi 
nadlegovanje. Koncept prepovedi diskriminacijskega nadlegovanja tako lahko 
vključuje vse tri relevantne aspekte viktimizacije, to je kaznovanje osebe a) zaradi 
njene (ne)podreditve nadlegovanju; ali b) zaradi njene dejanske, domnevne ali 
nameravane vpletenosti v pritožbo zaradi nadlegovanja;"" kakor tudi c) izvajanje 
povračilnih ukrepov v obliki nadlegovalnih ravnanj."? 


°8! Belgian Executive Regulation adopted on 30 January 2004 by the Flemish Government to 
implement certain provisions of the Decree of 8 May 2002, 
http://www.ejustice.just.fgov.be/cgi/api2.pl?lg=fr&pd=2007 -04-06&numac=2007035497 (17. 
1. 2011). 

282 Waters v. Commissioner Of Police For Metropolis, [1997] EWCA Civ 2012 (3rd July, 
1997), 

http://www. bailii.org/cgi-bin/markup.cgi?doc=/ew/cases/EWCA/Civ/1997/2012.html (14. 3. 
2011). 

283 Npr. delavka ne sprejme spolnih ponudb njenega delodajalca in ta se ji za njeno zavrnitev 
maščuje tako, da jo odpusti. 

284 Npr. delodajalec grozi uslužbenki, da jo bo odpustil, ker misli, da ta namerava podpreti 
sodelavko v njeni pritožbi zaradi spolnega nadlegovanja. Takšna grožnja lahko predstavlja 
viktimizacijo. Ali pa gostilničar npr. homoseksualnemu gostu vselej, ko ta pride v njegovo 
gostilno in naroči kozarec piva, odgovori, da pivo ni primerna pijača za »tople bratce«. 
Čeprav je nadlegovani gost gostilničarju že večkrat povedal, da ga takšne pripombe motijo, 
gostilničar ne preneha s takšnim ravnanjem. Nadlegovani gost se zato odloči, da bo zoper 

3.3.4 Sklep 


Pravno varstvo pred viktimizacijo ostaja kompleksno in pomembno področje ne- 
diskriminacijskega prava. Vidimo lahko, da so se določbe prava EU in zakonodaj 
držav članic EU sčasoma spremenile v smeri postopne širitve njihovega 
materialnega (ratione materiae) in personalnega (ratione personae) obsega uporabe. 
Medtem ko je bila prvotna zaščita pred viktimizacijo omejena na varstvo delavcev 
pred njihovo odpustitvijo, evropsko ne-diskriminacijsko pravo danes pred 
viktimizacijo ščiti tudi tiste osebe, ki zagotavljajo svetovanje, informacije in 
zastopstvo, kakor tudi priče in v primeru Irske celo tiste, ki se uporabijo kot osebe za 
primerjavo v diskriminacijskih sporih. Zaščita, ki je bila sprva omejena zgolj na 
odpust, se sedaj razteza na katerokoli neugodno obravnavanje, kar je razvidno iz ne- 
diskriminacijskih zakonodaj številnih držav članic EU. Tudi obseg pravnega varstva, 
ki ga v tem kontekstu priznava Sodišče EU, je presegel meje delovnega razmerja. To 
je še zlasti pomembno za delavce v tistih državah članicah, v katerih potem, ko je 
enkrat prenehalo delovno razmerje, ne obstajajo več nobene vzajemne obveznosti 
med delodajalcem in delavcem. Vendar v mnogih državah članicah delovno pravo 
tudi po koncu delovnega razmerja ustvarja medsebojne dolžnosti, vključno z 
obveznostjo delodajalca, da delavcu zagotovi priporočilo za nadaljnjo zaposlitev in 
se vzdrži nepoštenih komentarjev v zvezi z delavčevim ravnanjem. Delavci v teh 
jurisdikcijah pa poleg tega uživajo tudi dodatno pravno varstvo, ki jim ga zagotavlja 
ne-diskriminacijska zakonodaja. 


Ne-diskriminacijske direktive EU nikjer eksplicitno ne določajo, da se viktimizacija 
obravnava kot diskriminacija. Države članice so se v svojih notranjih zakonodajah 
različno odzvale na takšno ureditev. Čeprav se v skladu z ne-diskriminacijskim 
pravom EU pri viktimizaciji ne zahteva nobena povezava s konceptom 
diskriminacije, nemška zakonodaja dodaja specifično prepoved diskriminiranja žrtev 
in drugih oseb, ki uveljavljajo pravice na podlagi ne-diskriminacijskega prava. V 
nasprotju s tem pa je britanska sodna praksa interpretirala ne-diskriminacijsko 
zakonodajo v smislu, da prepoveduje zgolj viktimizacijo, ki temelji na konceptu 


gostilničarja vložil pritožbo zaradi nadlegovanja na podlagi spolne usmerjenosti in ko slednji 
za to izve, homoseksualnemu gostu prepove vstop v gostilno. Takšna prepoved nadaljnjega 
obiskovanja gostilne bi predstavljala viktimizacijo. 

°85 Npr. ko direktor podjetja izve, da je nekdo od delavcev v podjetju izdal pristojnemu 
organu pomembne informacije o njegovem nezakonitem poslovanju, je prepričan, da to ni 
mogel biti nihče drug kot delavec židovske vere, s katerim nista bila ravno v najboljših 
delovnih odnosih. Tega delavca direktor nato pokliče v svojo pisarno in ga začne nadirati ter 
mu kričati razne žaljivke, kot npr. »prekleti Žid, ali vas tako uči vaša vera?« ali »nisem vedel, 
da ste Židje tako pokvarjeni ljudje« ipd. Proti njemu pa direktor nahujska tudi ostale delavce v 
podjetju, ki se mu posmehujejo in se iz njega norčujejo. Nadlegovani delavec še nekaj časa 
poskuša prenašati takšno sovražno, ponižujoče in žaljivo delovno okolje, vendar kmalu 
spozna, da je ves njegov trud zaman in da odpoved. Primer ponazarja viktimizacijo v obliki 
nadlegovanja. 

neposredne diskriminacije (podrobneje o tem v nadaljevanju). Težave, do katerih je 
privedel britanski pravni pristop, dajejo slutiti, da je evropski zakonodajalec imel 
vendarle prav, da v ne-diskriminacijskih direktivah viktimazicije ni opredelil kot 
obliko diskriminacije ampak kot poseben koncept, ki je prepovedan na splošno. 
Takšno stališče glede obravnavanja viktimizacije je končno sprejel tudi britanski 
zakonodajalec, ko se je v novem Zakonu o enakosti iz leta 2010 odrekel definiranju 
viktimizacije kot oblike diskriminacije. 


Kot zelo problematičen pa se kaže preventivni vidik ne-diskriminacijskih pravnih 
norm o prepovedi viktimizacije. Dejstvo je, da vprašanje preprečevanja pojavov 
viktimizacije na splošno ostaja še naprej nerešeno. Tudni novi britanski Zakon o 
enakosti ni ponudil konkretnejšega odgovora na to vprašanje. Zgoraj navedeni 
primeri zakonodajnih ureditev problema viktimizacije omogočajo osebi, ki je utrpela 
viktimizacijo, da uveljavlja odškodnino potem, ko je enkrat že prišlo do neugodnega 
obravnavanja oziroma škodljivih posledic, ne zagotavljajo pa nobenega postopka za 
preprečitev njihovega nastopa. Uveljavljanje pravnega varstva v skladu z veljavnimi 
ne-diskriminacijskimi zakonodajami držav članic EU lahko privede do priznanja 
odškodnine žrtvi viktimizacije, vendar v večini primerov ne more preprečiti 
neugodnega obravnavanja. Zato je mogoče reči, da nacionalne zakonodaje v tem 
pogledu niso docela v skladu z namenom, ki ga zasledujejo relevantna določila 
Direktiv 2000/43/ES in 2000/78/ES. 


3.4 Nadlegovanje in navodila za diskriminiranje 


Glede na to, da navodila za diskriminiranje lahko poleg neposredne in posredne 
diskriminacije privzamejo tudi obliko navodil za nadlegovanje, je za natančno 
opredelitev vsebine prepovedi nadlegovanja potrebno preučiti tudi ta vidik ne- 
diskriminacijskega prava. Pri tem je potrebno opozoriti, da razprava o navodilih za 
diskriminiranje uvaja novo perspektivo, ki se ne osredotoča v tolikšni meri na način, 
kako ne-diskriminacijsko pravo ureja in predpisuje ravnanja tistih, ki diskriminirajo 
(neposredno ali posredno) ali nadlegujejo določeno osebo. V teh primerih se ne- 
diskriminacijsko pravo ukvarja predvsem z odgovornostjo tistih, ki so neposredno 
vpleteni v takšna diskriminacijska in nadlegovalna ravnanja oziroma tistih, ki 
odgovarjajo za ravnanja tako vpletenih oseb (vicarious liability). Z uvedbo 
prepovedi dajanja navodil za diskriminiranje pa se je pravo EU lotilo urejanja 
vprašanja ravnanj posameznikov, ki bi jih lahko opisali kot sostorilce diskriminacije, 
ki pa niso neposredno vpleteni v izvrševanje diskriminacijskega ali nadlegovalnega 
ravnanja. Da bi si ustvarili jasnejšo sliko o tej problematiki, si je vredno nekoliko 
pobliže ogledati, kako položaj takšnih sostorilcev diskriminacije in nadlegovanja 
ureja mednarodno, evropsko in nacionalno pravo. Če vzamemo v poštev dejstvo, da 
je osrednje razmerje, s katerim se ukvarja ne-diskriminacijsko pravo, razmerje med 
žrtvijo  diskriminacije/nadlegovanja in osebo, neposredno vpleteno v 
diskriminacijsko/nadlegovalno vedenje, lahko rečemo, da pravo o navodilih za 
diskriminiranje/nadlegovanje ureja odgovornost »tretjih oseb«. 

3.4.1 Spodbujanje k diskriminiranju (nadlegovanju) 


Mnoge države članice EU imajo pravne določbe, ki prepovedujejo spodbujanje k 
diskriminiranju. Takšne določbe so bile v teh državah vpeljane bržkone kot odgovor 
na njihove obveznosti, ki jih imajo v skladu z mednarodnimi pogodbami o 
človekovih pravicah, zlasti Mednarodnim paktom o državljanskih in političnih 
pravicah (prvi in drugi odstavek 20. člena) in Konvencijo o odpravi vseh oblik rasne 
diskriminacije (4. člen). Določbe teh mednarodnih pogodb zahtevajo od držav 
pogodbenic, da pravno prepovejo razpihovanje sovraštva in spodbujanje k nasilju. V 
20. členu Mednarodnega pakta o državljanskih in političnih pravicah (ICCPR) je 
hujskanje k diskriminaciji, skupaj s hujskanjem k sovraštvu in nasilju, opredeljeno 
kot poseben način izražanja nacionalnega, rasnega in verskega sovraštva. Odbor ZN 
za človekove pravice (HRC) nosi primarno odgovornost za izvrševanje nadzora nad 
tem, ali so ravnanja držav pogodbenic v skladu z njihovimi obveznostmi, ki jih 
imajo po Mednarodnem paktu o državljanskih in političnih pravicah. Poleg tega pa 
je HRC tudi pristojen izdajati splošne komentarje, v katerih podrobneje obravnava in 
razdela pomen in vsebino specifičnih členov mednarodnega pakta. Vendar ti splošni 
komentarji niso zavezujoči za države pogodbnice. V Splošnem komentarju št. 11. je 
HRC podal njegovo razumevanje obveznosti, ki jih imajo države pogodbenice v 
skladu z 20. členom ICCPR."" V tem splošnem komentarju je HRC poudaril 
potrebo po obstoju nacionalne zakonodaje, ki izrecno in jasno določa, da je 
spodbujanje k diskriminaciji v nasprotju z javno politiko in predpisuje ustrezno 
sankcijo za primer kršitve te določbe. HRC omenja tudi tenzije med svobodo 
izražanja in določili o spodbujanju k sovraštvu in diskriminaciji, pri čemer izrazi 
stališče, da te določbe niso v nasprotju s pravico do svobode izražanja, kot jo 
opredeljuje 19. člen ICCPR. 


Medtem ko je Mednarodni pakt o državljanskih in političnih pravicah (ICCPR) zelo 
široko zasnovan mednarodnopravni dokument so se nekatere države s podpisom in 
ratifikacijo bolj specializiranih mednarodnih konvencij o diskriminaciji obvezale k 
izpolnjevanju bolj specifičnih in podrobnejših mednarodnopravnih obveznosti na 
področju boja proti posebnim oblikam diskriminacije. Bolj podrobna določila o 
spodbujanju k diskriminaciji lahko najdemo v Konvenciji o odpravi vseh oblik rasne 
diskriminacije (4. člen). Nadzor nad izvrševanjem obveznosti, ki za države 
pogodbenice izhajajo iz Konvencije o odpravi vseh oblik rasne diskriminacije, 
izvaja Odbor ZN za odpravo rasne diskriminacije (CERD), ki lahko poleg tega tudi 
sprejema splošna priporočila, v katerih poda podrobnejšo interpretacijo obveznosti 
na podlagi specifičnih členov Konvencije. V Splošnih priporočilih št. 15 je CERD 


286 Human Rights Committee, General Comment No. 11: Prohibition of propaganda for war 
and inciting national, racial or religious hatrred (Art. 20), 29.07.1983, Article 20, (Nineteenth 
session, 1983), 
http://www.unhchr.ch/tbs/doc.nsf/(Symbol)/60dcfa23f32d3feac 12563ed00491355?Opendocu 

ment (13. 3. 2011). 


PRAVNE RAZSEŽNOSTI PREPOVEDI NADLEGOVANJA 149 
G. Maučec 


izrazil svoje poglede na določila 4. člena Konvencije."? 4. člen Konvencije o 
odpravi vseh oblik rasne diskriminacije ureja spodbujanje k diskriminaciji in 
spodbujanje k sovraštvu v isti določbi, kar kaže na tesno povezanost med obema 
prepovedanima dejanjema. Povezavo med spodbujanjem k diskriminiranju in 
navodili za diskriminiranje je mogoče najti v dejstu, da spodbujanje zadeva izražanja 
osebe A nasproti osebi B, ki posledično vplivajo na osebo C. Takšna izražanja se 
lahko pojavljajo tudi v obliki navodila A-ja B-ju. Konvencija o odpravi vseh oblik 
rasne diskriminacije od držav pogodbenic zahteva, da spodbujanje k rasni 
diskriminaciji inkriminirajo kot kaznivo dejanje. Točka b 4. člena Konvencije 
zahteva, da države pogodbenice razglasijo za nezakonite in prepovejo vse 
organizacije, ki spodbujajo k rasni diskriminaciji. Številne države (vključno z 
Belgijo, Francijo, Irsko, Italijo in Veliko Britanijo) so sprejele pridržke k temu 
določilu konvencije in izrazile pomisleke glede obsega, v katerem zahteve za 
prepoved spodbujanja k diskriminiranju ogrožajo svobodo izražanja. Francija je npr. 
v njenem pridržku h Konvenciji navedla, da si sklicevanje na Splošno deklaracijo o 
človekovih pravicah v 4. členu Konvencije razlaga kot možnost razbremenitve 
države pogodbenice njene obveznosti uzakonitve takšne proti-diskriminacijske 
zakonodaje, ki bi bila nezdružljiva s svobodo izražanja in združevanja.” Podobno 
pojasnilo k navedenemu členu Konvencije o odpravi vseh oblik rasne diskriminacije 
je podala tudi Velika Britanija." 


Te univerzalne mednarodnopravne norme so vplivale tudi na pravni razvoj na 
evropski ravni, tako v okviru Sveta Evrope kot v okviru EU. Komisija Sveta Evrope 
za boj proti rasizmu in nestrpnosti (ECRI) je v uvodu njenega Splošnega političnega 
priporočila št. 7 o nacionalni zakonodaji za boj proti rasizmu in rasni diskriminaciji, 
ki ga je sprejela 13. decembra 2002, ponovno opozorila na določila Konvencije o 
odpravi vseh oblik rasne diskriminacije.” V 18. odstavku priporočila je navedeno, 
da nacionalne zakonodaje morajo javno spodbujanje k nasilju, sovraštvu ali 
diskriminaciji, javne žalitve in obrekovanje ali grožnje zoper osebo ali skupino oseb 
zaradi njihove rase, barve kože, jezika, vere, narodnosti ali nacionalnega ali 
etničnega porekla, kakor tudi javno diseminacijo in razpošiljanje, ali izdelovanje ali 


287 Committee on the Elimination of Racial Discrimination, General Recommendation 15, 
Measures to eradicate incitement to or acts of discrimination (Forty-second session, 1993), 
U.N. Doc. A/48/18 at 114 (1994), reprinted in Compilation of General Comments and 
General Recommendations Adopted by Human Rights Treaty Bodies, U.N. Doc. 
HRI\GEN\1\Rev.6 at 204 (2003), http://www 1.umn.edu/humanrts/gencomm/genrxv.htm (13. 
3. 2011). 
288 http://treaties.un.org/Pages/ViewDetails.aspx?src=TREATY &mtdsg_no=IV- 
2&chapter=4&lang=en#EndDec (13. 3. 2011). 

28 http://www.bayefsky.com/html/uk_t2_cerd.php (13. 3. 2011). 

20 ECRI General Policy Recommendation No. 7: National legislation to combat racism and 
racial discrimination, 13 December 2002, 
http://www.coe.int/t/dghl/monitoring/ecri/activities/GPR/EN/Recommendation N7/Recomme 
ndation 7 en.asp (13. 3. 2011). 

shranjevanje rasističnega pisnega, slikovnega ali drugega gradiva, izrecno opredeliti 
kot kazniva dejanja, kadar so takšna ravnanja namerno zagrešena. 20. odstavek 
splošnega priporočila pa določa, da bi nacionalne zakonodaje morale prepovedati in 
zagotoviti kaznivost namernega napeljevanja, pomoči, hujskanja, podpiranja ali 
poskusa storitve katerega od kaznivih dejanj iz 18. in 19. odstavka, se pravi tudi 
javnega spodbujanja k diskriminaciji. Na ravni EU je Svet EU 15. julija 1996 sprejel 
Skupni ukrep o boju proti rasizmu in ksenofobiji na podlagi takratnega člena K.3 
PEU (sedaj člen 82 PDEU). Glavni cilj tega dokumenta je bil zagotoviti učinkovito 
kazensko pravosodno sodelovanje med državami članicami EU na področju boja 
proti rasizmu in ksenofobiji."' Države članice so bile poklicane k temu, da 
zagotovijo sankcioniranje rasističnih in ksenofobičnih vedenj kot kaznivih dejanj ali, 
če tega ne storijo, da preprečijo možnost uporabe načela dvojne kaznivosti, dokler 
ne sprejmejo potrebnih določb. Kot takšno vedenje, ki zahteva kazensko sankcijo, je 
v Skupnem ukrepu navedeno tudi javno spodbujanje k diskriminaciji, nasilju in 
rasnemu sovraštvu. 


Pri pripravi Okvirnega sklepa o boju proti rasizmu in ksenofobiji kot nadaljevanja 
skupnega akcijskega programa je Svet EU preučil," ali je v sklep potrebno vključiti 
tudi določila o spodbujanju k diskriminiranju. To vprašanje je moral obravnavati v 
luči sprejetja t. i. Direktive o rasni enakosti (Direktiva 2000/43/ES), ki zajema tudi 
navodila za diskriminiranje. Evropska komisija je zavzela stališče, da Okvirni sklep 
ne potrebuje posebnega določila o »spodbujanju« k diskriminiranju, ker so določbe 
Direktive 2000/43/ES o navodilih za diskriminiranje že pokrivale večji del tega 
vprašanja. Vendar je Evropska komisija zaključila, da prepoved dajanja navodil za 
diskriminiranje, vsebovana v Direktivi 2000/43/ES ni zajela celoten obseg ravnanja, 
ki ga pokriva spodbujanje k diskriminaciji, kakor je opredeljeno v Skupnem ukrepu 
iz leta 1996, saj je koncept »spodbujanja« širši od koncepta »navodil«. Mnenje 
Evropske komisije je bilo, da četrti odstavek 2. člena Direktive 2000/43/ES ne 
pokriva npr. objave in splošnega razdeljevanja letakov, ki spodbujajo k 
diskriminaciji. Da bi se izognili morebitnim pravnim prazninam, je Evropska 


9! Skupni ukrep je poudarjal potrebo po preprečevanju storilcem takšnih (kaznivih) dejanj, da 
bi lahko izkoriščali možnost njihovega različnega obravnavanja v posameznih državah 
članicah in se izognili njihovemu pregonu s tem, da bi se selili iz ene države članice v drugo. 
V skladu z načelom dvojne kaznivosti lahko države članice zavrnejo sodelovanje na podlagi 
dejstva, da ravnanje, ki je nezakonito v državi članici, ki zaprosi za pomoč, ni tudi nezakonito 
v zaprošeni državi članici. Joint Action of 15 July 1996 adopted by the Council on the basis of 
Article K.3 of the Treaty on European Union, concerning action to combat racism and 
xenophobia, 96/443/JHA, [1996] OJ L 185/5, 
http://eur-lex.europa.eu/LexUriServ/LexUriServ.do?urizCELEX:31996F0443:EN:HTML 

(13. 3. 2011). 

22 Proposal for a Council Framework Decision on combating racism and xenophobia, 
COM/2001/664 final - CNS 2001/0270, [2002] OJ C 75/E/269, 4. člen, 
http://eur-lex.europa.eu/LexUriServ/LexUriServ.do?uri=CELEX:52001PC0664:EN:HTML 
(13. 3. 2011). 

komisija predlagala, da naj se v Okvirni sklep poleg prepovedi »javnega spodbujanja 
k nasilju ali sovraštvu« vključi tudi »katerokoli drugo rasistično ali ksenofobično 
vedenje, ki lahko povzroči večjo škodo posameznikom ali določenim skupinam«. 
Potem ko je nekaj časa že kazalo, da bo vendarle prevladalo opisano stališče 
Evropske komisije, je bila na koncu predlagana dikcija izključena iz Okvirnega 
sklepa Sveta o boju proti nekaterim oblikam in izrazom rasizma in ksenofobije s 
kazensko-pravnimi sredstvi." 


3.4.2 Navodila za diskriminiranje 


Koncept navodil za diskriminiranje kot specifične oblike diskriminacije sta v ne- 
diskriminacijsko pravo EU prvič vpeljali direktivi, sprejeti na podlagi člena 13 PES 
(sedaj člen 19 PDEU), to sta Direktivi 2000/43/ES in 2000/78/ES. Prejšnje direktive 
EU o enakem obravnavanj med moškimi in ženskami niso vključevale navodil za 
diskriminiranje (določila o navodilih za diskriminiranje so bila v Direktivo 
76/207/EGS o izvrševanju načela enakega obravnavanja moških in žensk v zvezi z 
dostopom do zaposlitve, poklicnega usposabljanja in napredovanja ter delovnih 
pogojev vključena šele z njeno spremembo leta 2002). Preučitev ozadja razprave o 
oblikovanju direktiv EU kaže, da je določba o navodilih za diskriminiranje eno 
izmed orodij, ki so se razvila kot del širšega pravnega in političnega odgovora na 
vprašanje ustreznih načinov spopadanja z rasizmom in ksenofobijo. Relevantne ne- 
diskriminacijske direktive EU od držav članic EU zahtevajo, da prepovejo navodila 
za diskriminiranje, ki lahko vključujejo ali prevzamejo tudi obliko navodil za 
nadlegovanje. Določbe navedenih direktiv, ki se nanašajo na ta koncept, so po 
vsebini identične in določajo, da se navodila za diskriminiranje štejejo za 
diskriminacijo. Prepoved navodil za diskriminiranje se uporablja na vseh področjih 
delovanja v obsegu, ki ga pokriva vsaka od teh direktiv. Zato je z njimi pokrito tudi 
dajanje takšnih navodil v kontekstu zaposlitve. Direktive podrobneje ne definirajo, 
kaj vse je mogoče razumeti kot navodila za diskriminiranje. Takšna precej nejasna 
formulacija prepušča s tem konceptom povezana pomembna vprašanja reševanju in 
interpretaciji držav članic EU in Sodiša EU. 


3.4.3 Navodila za diskriminiranje/nadlegovanje kot del spodbujanja k 
diskriminaciji 


V večih primerih bo navodila za diskriminiranje/nadlegovanje mogoče uvrstiti v 
področje določb o spodbujanju k diskriminiranju. Podrobnejša obravnava teh določb 
kaže na to, da v mnogih primerih takšna določila ne pokrivajo celotnega obsega 
vedenja, ki spada v področje določb o navodilih za diskriminiranje, vključenih v 


293 Council Framework Decision 2008/913/JHA of 28 November 2008 on combating certain 
forms and expressions of racism and xenophobia by means of criminal law, OJ L 328/55, 
http://eur-lex.europa.eu/LexUriServ/LexUriServ.do?urizCELEX:32008F0913:EN:NOT. (13. 
3. 2011). 

Dikretivi 2000/43/ES in 2000/78/ES. V večini primerov se določila o spodbujanju k 
diskriminaciji, ki jih vsebujejo nacionalne zakonodaje, ukvarjajo z diskriminacijo 
glede na raso in narodnost. Takšne določbe torej ne zagotavljajo pravnega varstva za 
vse podlage diskriminacije, ki jih vključuje Direktiva 2000/78/ES. Razen tega 
določbe o spodbujanju k diskriminaciji pogosto prepovedujejo zgolj dejanja, 
storjena javno in s pomočjo specifičnih sredstev. Tako npr. definicija spodbujanja, ki 
jo lahko najdemo v 170. členu litovskega kazenskega zakonika, zajema tudi osebo, 
ki naroči drugi osebi naj diskriminira." Vendar je te določbe mogoče uporabiti le 
glede tistih spodbujanj k diskriminiranju, ki so storjena z javnimi izjavami ali preko 
javnih medijev, ne pa tudi vse primere nejavnega dajanja takšnih navodil. 
Luksemburg je v njegovem mnenju o prenosu ne-diskriminacijskih direktiv EU 
pojasnil, da je določila luksemburškega proti-diskriminacijskega zakona o navodilih 
za diskrminiranje potrebno razumeti kot analogna določbam v luksemburškem 
kazenskem zakoniku o spodbujanju k diskriminiranju. Relevantne pravne določbe, 
ki jih lahko najdemo v belgijski zakonodaji, ponazarjajo zapleteno vzajemno 
učinkovanje med civilnopravnimi in kazenskopravnimi določili o spodbujanju k 
diskriminiranju in obseg, v katerem takšna ureditev pokriva primere dajanja navodil 
za diskriminiranje. Pred implemetacijo ne-diskriminacijskih direktiv EU je belgijsko 
kazensko pravo pokrivalo diskriminacijo glede na raso, barvo kože, poreklo ali 
nacionalni ali etnični izvor. Belgijski Zakon o kaznovanju določenih dejanj, 
motiviranih z rasizmom ali ksenofobijo iz leta 1981 razlikuje med dvema kaznivima 
dejanjema, pri čemer eno opredeljuje kot spodbujanje k diskiminiranju, drugo pa kot 
izražanje namena diskriminirati.” Razen tega njegove določbe ne urejajo 
rasističnega zmerjanja ali žalitev. 444. člen belgijskega kazenskega zakonika nadalje 
zahteva, da do spodbujanja k diskriminiranju pride na določenem javnem forumu." 
Potencial teh določb, da se raztezajo tudi na situacije, v katerih so bila dana navodila 
za diskriminiranje, ponazarjajo nekateri primeri iz belgijske sodne prakse. 


Belgijsko kazensko sodišče je v zadevi Openbaar Ministerie, Hamid B, Stephan A, 
George S, Azeen M, Singh R, CGKR proti Martine M, Mario G, Marc D odločilo," 


294 Lithuanian Penal Code (Baudžiamojo Kodekso), 26 September 2000, Valstybes žinios, 
2000-10-25, Nr. 89-2741, 2000 m. rugsėjo 26 d Nr.  VIII-1968, 
http://www3.Irs.lt/pls/inter2/dokpaieska.showdoc l?p id<111555 (13. 3. 2011). 

295 Loi du 30 juillet 1981 tendant a réprimer certains actes inspirés par le racisme ou la 
xénophobie (Belgian Act of 30 July 1981 on the punishment of certain acts motivated by 
racism or xenophobia), Art. 1, 

http://www.aidh.org/Racisme/r_belg/01.htm (13. 3. 2011). 

296 Code Penal (Belgian Penal Code), 8 June 1867, Art. 444, 
http://suisse.juridat.be/cgi_loi/loi_F.pl?cn=1867060801 (13. 3. 2011). 

297 Openbaar Ministerie, Hamid B, Stephan A, George S, Azeen M, Singh R, CGKR v. 
Martine M, Mario G, Marc D, Criminal court (Hof Van Beroep te Antwerpen), 27 March 
1995, dostopno na: 
http://www.casebooks.eu/nonDiscriminationLaw/chapter5/excerpt.php?excerptId=1669 (13. 
3. 2011). 

da so bila navodila za diskriminiranje, ki so jih toženci dali njihovim delavcem, 
osnova za ugotovitev, da je v konkretnem primeru bilo zagrešeno kaznivo dejanje 
spodbujanja k diskriminiranju. Vendar je za obstoj takšnega kaznivega dejanja 
potrebno, da do spodbujanja pride na javnem kraju. V tej zadevi so navodila za 
diskriminiranje po mnenju kazenskega sodišča izpolnjevala to zahtevo Zakona o 
kaznovanju določenih dejanj, motiviranih z rasizmom ali ksenofobijo iz leta 1981, 
ker so bila navodila dana v gostilni, kjer so bili prisotni tudi drugi gostje. To pomeni, 
da navodila, dana v zasebnosti ali v kontekstu zaposlitve, kjer stranke ali člani 
Javnosti niso navzoči, ne spadajo v področje tega zakona. V slednjem primeru 
prepoved spodbujanja k rasnemu sovraštvu in diskriminaciji ni v celoti enakovredna 
prepovedi dajanja navodil za diskriminiranje v ne-diskriminacijskih direktivah EU. 
Tudi naslednja zadeva, ki jo je obravnavalo belgijsko kazensko sodišče (t. i. zadeva 
belgijske policije), ponazarja, da določbe o spodbujanju k diskriminiranju ne 
pokrivajo celotnega obsega vedenja, ki spada v področje določb o navodilih za 
diskriminiranje, ki jih vsebujejo ne-diskriminacijske direktive EU. V zadevi 
belgijske policije je kazensko sodišče poudarilo pomen namere v določbah 
belgijskega kazenskega zakonika. Sodišče je posebej opozorilo, da izraz 
»spodbujati«, kot ga uporablja belgijski kazenski zakonik »kaže na nujno namerno 
naravo kaznivega dejanja« in da »namera mora biti razvidna iz želje prepričati tretje 
osebe k izvršitvi takšnega ravnanja«.?" Te zahteve po nameri pa ni najti v določbah 
ne-diskriminacijskih direktiv EU o navodilih za diskriminiranje. 


3.4.4 Določbe kazenskega zakonika o sostorilcih 


Navodila za diskriminiranje/nadlegovanje je ponekod mogoče uvrstiti tudi v sklop 
kazenskopravnih določb, ki prepovedujejo diskriminacijo, ob kombinirani uporabi 
določb o kazenski odgovornosti sostorilcev. V Franciji npr. navodila za 
diskriminiranje kot takšna niso zajeta z določili delovnega zakonika, civilnega 
zakonika ali kazenskega zakonika. Vendar 225. člen francoskega kazenskega 
zakonika ureja vprašanje diskriminacije in določbe tega zakonika o odgovornosti 
sostorilcev vključujejo tudi tiste osebe, ki dajejo navodila za zagrešitev katerega od 
kaznivih dejanj. Francoski kazenski zakonik zato pokriva tudi tista navodila, ki so v 
nasprotju z njegovimi določbami o diskriminaciji. 121-7. člen francoskega 
kazenskega zakonika definira sostorilca kot nekoga, ki namerno z zagotavljanjem 
pomoči ali podpore omogoča pripravo kaznivega dejanja ali prekrška. V 
nadaljevanju zakonik nato še podrobneje pojasnjuje pojem sostorilca s tem, da 
določa, da je sostorilec nekdo, ki izzove zagrešitev kaznivega dejanja ali daje 
navodila za izvršitev kaznivega dejanja. Ni jasno, ali je bil namen zakonodajalca 


298 Openbaar Ministerie, Saida K, Hatem H, Mohmed H, Abdelgaafer H v AVH, police 
Commissioner; 2. (. . .); 3.KDB, politie-inspecteur, Belgian police case, Criminal Court 
(Correctionele rechtbank van Dendermonde), 24 December 2002, dostopno na: 
http://www.casebooks.eu/nonDiscriminationLaw/chapter5/excerpt.php?excerptId=1670 (13. 
3. 2011). 

vzpostaviti pomembno razlikovanje med tistimi, ki dajejo navodila in tistimi, ki 
izzovejo nezakonito dejanje. Kazenski zakonik tudi opredeljuje več metod, s 
katerimi lahko sostorilec izzove ali da navodila za diskriminacijo."? 


Tisti, ki dajejo navodila za diskriminiranje in s tem povzročijo, da pride do 
diskriminacije, lahko kot sostorilci odgovarjajo tudi na podlagi 23. člena 
francoskega Zakona o svobodi tiska iz leta 1881, ki prepoveduje spodbujanje k rasni 
diskriminaciji." Vendar tudi ta člen zahteva, da morajo biti navodila za 
diskriminiranje dana v javnosti in pri tem določa, da se določeno dejanje šteje za 
Javno, če je storjeno preko govorov, pozivov ali groženj, izrečenih na javnih mestih 
in srečanjih; ali prek pisanj, tiska, risb, grafike, slik, simbolov, podob ali katerekoli 
druge oblike zapisa, prodanih ali distribuiranih tekstov ali slik, prodanih ali 
razstavljenih na javnih mestih ali srečanjih; ali preko plakatov ali posterjev, 
dostopnim očem javnosti; ali preko katerekoli metode komunikacije javnosti v 
elektronski obliki. Sankcija, ki jo zakon predpisuje za kršitev teh določb, je globa v 
znesku do 45.000 eurov ali zapor do enega leta. Tožbo lahko v skladu z 48. členom 
tega zakona vloži žrtev kaznivega dejanja, javni tožilec ali organizacije, ki so bile 
ustanovljene za boj proti rasizmu in pomoč žrtvam diskriminacije. Razen tega bo 
spodbujanje imelo za posledico kazensko odgovornost le, če bo dejansko privedlo 
do dejanja diskriminacije ali poskusa zagrešitve diskriminacije. Samo dajanje 
navodil v tem kontekstu torej ne bo dovolj. Spodbujanje samo po sebi, brez 
kakršnegakoli nadaljnjega ravnanja, ne predstavlja kaznivega dejanja. Kjer pride do 
spodbujanja na način, kot ga zahteva 23. člen Zakona o svobodi tiska, ki ima za 
posledico določeno ravnanje, se storilca neposrednega spodbujanja lahko kaznuje 
kot sostorilca dejanja diskriminacije. Če do spodbujanja ne pride v javnosti, se je 
mogoče opreti na določbo o diskriminaciji v kazenskem zakoniku. 


9. člen (11. poglavje) finskega kazenskega zakonika prepoveduje diskriminacijo pri 
zagotavljanju storitev javnosti in pri izvrševanju uradne funkcije." Poleg tega 3. 
člen (47. poglavje) finskega kazenskega zakonika pokriva tudi diskriminacijo s 
strani delodajalca. Navodila za diskriminiranje v zvezi s temi določbami so tako 
pokrita s kazenskim zakonikom, kadar se ta določila interpretirajo v povezavi z 2. 
členom (5. poglavje) finskega kazenskega zakonika, ki določa, da se kdor naroči, 
najame, nadleguje ali kako drugače namerno spodbuja ali prisili drugo osebo k 
zagrešitvi kaznivega dejanja, kaznuje kot če bi bil on sam storilec, če je takšno 
kaznivo dejanje dokončano ali če ostane v fazi poskusa. V skladu z določbami 


299 French Penal Code, 17 June 1998, http://195.83.177.9/upl/pdf/code 33.pdf(14. 3. 2011). 

300 La loi du 29 juillet 1881 sur la liberte de la presse (French Law on the freedom of the 
press of 29 July 1881), 

http://www legifrance. gouv.fr/affichTexte.do?cidTexte=LEGITEX T000006070722&dateText 
e=20110504 (14. 3. 2011). 

301 The Penal Code of Finland (39/1889; amendments up to 650/2003 included), Ministry of 
Justice, Finland, Unofficial translation, http://www.finlex.fi/pdf/saadkaan/E8890039.PDF (14. 
3. 2011). 


PRAVNE RAZSEŽNOSTI PREPOVEDI NADLEGOVANJA 155 
G. Maučec 


finskega kazenskega zakonika spodbujanje k diskriminiranju samo po sebi ni dovolj; 
spodbujanje je kaznivo zgolj takrat, kadar privede do dejanske diskriminacije ali 
vsaj poskusa zagrešitve diskriminacijskega ravnanja. Takšen pristop je do določene 
mere v nasprotju z določili 6. člena finskega ne-diskriminacijskega zakona iz leta 
2004, ki navajajo, da se ukaz ali navodilo za dikriminiranje štejeta za 
diskriminacijo." Finska je te določbe ne-diskriminacijskega zakona interpretirala v 
smislu, da so bistveni kriteriji »navodil za diskriminiranje« lahko izpolnjeni, četudi 
nihče ne zagreši nobenega diskriminacijskega dejanja v skladu z danimi navodili. 
Estonski kazenski zakonik iz leta 2001 v 152. členu določa, da se nezakonito 
omejevanje pravic ali nezakonito dajanje prednosti določeni osebi na podlagi njene 
narodnosti, rase, barve kože, spola, jezika, porekla, vere, političnega mnenja, 
finančnega ali družbenega položaja, kaznuje z denarno kaznijo ali z zaporom do 
enega leta." Navodila za zagrešitev tega kaznivega dejanja je mogoče v 
kombinaciji z drugim odstavkom 22. člena kazenskega zakonika, ki ureja 
sostorilstvo, uvrstiti v področje uporabe estonskega kazenskega prava. Estonski 
kazenski zakonik določa, da so sostorilci, napeljevalci in pomagači, pri čemer 
napeljevalca definira kot osebo, ki namerno napeljuje drugo osebo k zagrešitvi 
namernega nezakonitega dejanja. Podobno tudi latvijski kazenski zakonik iz leta 
1998 kot kaznivo dejanje opredeljuje ravnanje, s katerim določena oseba namerno 
omejuje, neposredno ali posredno, izvrševanje ekonomskih, državljanskih ali 
socialnih pravic posameznikov." Navodila za zagrešitev tega kaznivega dejanja je 
v kombinaciji z 20. členom latvijskega kazenskega zakonika o sostorilstvu, ki 
določa, da se za pobudnika šteje oseba, ki pregovori drugo osebo k storitvi 
kaznivega dejanja, mogoče interpretirati kot takšna, ki spadajo v področje 
latvijskega kazenskega prava. Na Slovaškem se navodila, ki privedejo do 
diskriminacije glede na raso ali etnično poreklo, če so dana javno, lahko v skladu z 
določbami 189a. člena kazenskega zakonika o spodbujanju k etničnemu ali rasnemu 
sovraštvu prav tako obravnavajo kot kaznivo dejanje. 


Medtem ko kazenske določbe o sostorilcih zagotavljajo pomembno varstvo pred 
navodili za diskriminiranje/nadlegovanje na določenih področjih, ne zagotavljajo 
vedno potrebne ravni zaščite pred takšnimi navodili na vseh področjih, ki jih 
pokrivajo ne-diskriminacijske direktive EU. Tako bodo npr. navodila ali 
spodbujanje k diskriminiranju v skladu z določili francoskega Zakona o svobodi 
tiska in finskega kazenskega zakonika imela za posledico kazensko odgovornost 


302 Non-Discrimination Act (21/2004) (as amended by several acts, including No. 84/2009), 
Ministry of Employment and the Economy, Finland, January 2010, Unofficial translation, 
http://www finlex.fi/fi/laki/kaannokset/2004/en20040021 .pdf (14. 3. 2011). 

303 Estonian Penal Code, Passed 6 June 2001, (RT I 2001, 61, 364; consolidated text RT I 
2002, 86, 504), entered into force 1 September 2002, 
http://www.nottingham.ac .uk/shared/shared hrlcicju/Estonia/Penal Code English .doc (14. 
3. 2011). 

304 Criminal Code of the Republic of Latvia, dostopno na: 
http://legislationline.org/documents/section/criminal-codes (14. 3. 2011). 

storilca le v primeru, če bodo privedla do dejanja diskriminacije ali poskusa 
zagrešitve takšnega dejanja. Zgolj dajanje navodil v tem kontekstu ne bo 
zadostovalo. Ne-diskriminacijske direktive EU pa nasprotno prepovedujejo že samo 
dajanje navodil kot takšno, čeprav takšno ravnanje potem ne pripelje tudi do dejanja 
diskriminacije. Spodbujanje per se, brez kakršnegakoli nadaljnjega ravnanja, ni 
kaznivo dejanje. V drugih primerih je področje uporabe določb kazenskega zakonika 
o sostorilcih omejeno z njihovo vezanostjo na relevantno kaznivo dejanje v 
kazenskem zakoniku, ki zahteva specifičen namen diskriminiranja. Določila ne- 
diskriminacijskih direktiv so zasnovana širše, ker ne zahtevajo takšnega posebnega 
namena. 


3.4.5 Navodila za diskriminiranje/nadlegovanje kot oblika diskriminacije 


Prepoved navodil za diskriminiranje se nanaša na ravnanja tretjih oseb, to je tistih, ki 
sami sicer ne izvršujejo diskriminacije, vendar pa njihovo ravnanje lahko pripravi 
druge do tega, da diskriminirajo ali nadlegujejo. Direktivi 2000/43/ES in 
2000/78/ES uporabljata termin »navodilo« za diskriminiranje in večje število držav 
članic EU je med prenosom obeh ne-diskriminacijskih direktiv v njihovo notranjo 
zakonodajo obdržalo uporabo tega izraza. Pravzaprav si večina držav članic niti ni 
prizadevala podrobneje zakonodajno ali kako drugače definirati ta koncept ne- 
diskriminacijskega prava, ampak je namesto tega preprosto kopirala nejasno in 
nedoločno formulacijo iz obeh navedenih direktiv. Relevantne pravne določbe teh 
držav članic zgolj določajo, da se navodila za diskriminiranje »štejejo« za obliko 
diskriminacije (npr. 10. člen estonskega zakona o pogodbah o zaposlitvi iz leta 
1992;'% 2. člen grškega Zakona št. 3304/2005)" oziroma »obravnavajo« kot 
diskriminacija (npr. četrti odstavek 29. člena latvijskega delovnega zakona iz leta 
2000),*” ali da takšna navodila »predstavljajo« diskriminacijo (npr. šesti odstavek 2. 
člena litovskega Zakona o enakem obravnavanju iz leta 2003)" oziroma so 
»vključena« v pojem diskriminacije (npr. 3. člen irskega Zakona o enakosti iz leta 
2004). Avstrijski Zakon o enakem obravnavanju iz leta 2004 pa celo izrecno 


305 Republic of Estonia Employment Contracts Act, passed 15 April 1992, (RT1 1992, 15/16, 
241), http://www.legaltext.ee/text/en/X1056K10.htm (17. 10. 2010). 

306 Greek Law no. 3304/2005 on the Application of the principle of equal treatment regardless 
of racial or ethnic origin, religious or other beliefs, disability, age or sexual orientation, 
dostopno na: 

http://www .lexadin.nl/wlg/legis/nofr/eur/Ixwegri.htm (14. 3. 2011). 

307 Latvian Labour Law, dostopno na: http://www lexadin.nl/wlg/legis/nofr/oeur/lxwelat.htm 
(14. 3. 2011). 

208. Lithuanian Law on Equal Treatment of 18 November 2003 No IX-1826, 
http://host.uniroma3.it/progetti/cedir/cedir/Lex -doc/Lit 1 2003a.pdf (14. 3. 2011). 

303 Equality Act, 2004, No. 24/2004, 
http://www.irishstatutebook.ie/2004/en/act/pub/0024/print.html (17. 10. 2010). 

določa, da navodila za nadlegovanje določene osebe predstavljajo diskriminacijo 
(tretji odstavek 21. člen).""? 


Nemško prvostopenjsko delovno sodišče je v zadevi The Comsetics Company and 
Turkish Employees odločalo o vprašanju manj ugodnega obravnavanja zaposlenega, 
ki je bilo posledica njegovega neravnanja v skladu z navodili za diskriminiranje.?"" 
Ker takrat Nemčija še ni izvršila prenosa ne-diskriminacijskih direktiv EU v njeno 
notranje pravo, se je sodišče pri odločanju bilo prisiljeno zateči k ustavnim načelom. 
V tej zadevi je tožena stranka izdala navodila, da pritožnik pri izvrševanju njegove 
dolžnosti zaposlovanja novih delavcev naj ne bi v službo sprejemal Turkinj. To 
navodilo je tožena stranka utemeljevala s slabo izkušnjo delavk turškega porekla, ki 
so opravljale delo s krajšim delovnim časom. Za takšno prakso je skoraj nemogoče 
trditi, da ne predstavlja diskriminacije glede na nacionalno poreklo, saj se v ozadju 
takšne odločitve delodajalca glede posameznih turških delavk skrivajo stereotipi o 
ženskah iz te skupine. Zato je toliko bolj težko razumeti stališče, ki ga je v tej zadevi 
zavzelo nemško sodišče, in sicer da navodila v konkretnem primeru niso bila 
nezakonita ali nemoralna. Ne samo, da je sodišče sprejelo takšno utemeljitev tožene 
stranke, ampak je dodalo tudi svoj nezanesljiv dokaz v podporo delodajalčevega 
stališča. Še bolj zaskrbljujoče je dejstvo, da je sodišče v svoji odločitvi izrazilo 
nekakšno odobravanje diskriminacijskih praks, ki temeljijo na stereotipih, ko je brez 
kakršnegakoli obsojanja navedlo, da lastniki klubov in diskotek pogosto zavrnejo 
vstop mladeničem določenih narodnosti, da bi preprečili nasilje med pripadniki teh 
narodnosti. Prepoved diskriminacije v zasebni sferi zadeva pravšno ravnovesje med 
svobodo posameznika (bodisi delodajalca bodisi tistega, ki zagotavlja storitve), da 
ravna kot sam želi in širšim družbenim interesom, da se prepreči diskriminacija 
posameznikov, ki temelji na prepovedanih diskriminacijskih podlagah. Zdi se, da je 
nemško sodišče v tej zadevi dalo prevelik poudarek pomenu svobode delodajalca. 
Menilo je namreč, da pravica do enakega obravnavanja v skladu z delovnim pravom 
obstaja šele, ko je sklenjena pogodba o zaposlitvi in da se zato ne uporablja glede 
diskriminacije pri zaposlovanju oziroma sprejemanju v službo. Navodila za 
diskriminiranje, dana v povezavi z zaposlovanjem, po mnenju sodišča niso 
prepovedana. Očitno je, da je nemško sodišče interpretaciji splošnih delovnopravnih 
določb v skladu z nemško ustavo »pozabilo« dodati še dva prav tako pomembna 
vidika: 1.) interpretacijo teh določil v luči Direktive 2000/43/ES in 2.) interpretacijo 
ustavnopravnih načel v skladu s pravom EU. 


310 Gleichbehandlungsgesetz — GIBG (Austrian Egual Treatment Act) BGBI. I Nr. 66/2004, 
23. 6. 2004, 3 21(3), 

http://www .ris.bka.gv.at/Dokumente/BgblAuth/BGBLA 2004 I 66/BGBLA 2004 I 66.htm 
1 (17. 10. 2010). 

311 The Cosmetics Company and Turkish employees case, Labour Court (Arbeitsgericht 
Wuppertal), 10 December 2003, dostopno na: 

3.4.6 Pravni pristop, ki presega navodila za diskriminiranje/nadlegovanje 


Pregled zakonodaj držav članic EU razkriva veliko različnih terminov, ki jih le-te 
uporabljajo za opisovanje dejanj oseb, ki same ne diskriminirajo, ampak dajejo 
navodila ali kako drugače vplivajo na vedenje določene osebe, ki je diskriminacijsko 
ali nadlegovalno. Odločilnega pomena je tukaj odgovor na vprašanje, ali ti različni 
termini širijo obseg odgovornosti tretjih oseb (tistih, ki ne izvršijo samo 
diskriminacijsko ravnanje) in dajejo podrobnejše pojasnilo o tem, kaj predstavlja 
navodilo za diskriminiranje. Češki delovni zakonik v drugem odstavku 16. člena v 
tem kontekstu navaja »navodila za  diskriminiranje in/ali spodbujanje k 
diskriminaciji« ter določa, da oba termina ureja drugi zakon.*!* Podobne termine 
uporablja tudi češki Zakon o oboroženih silah (drugi odstavek 77. člen). Finski ne- 
diskriminacijski zakon v 6. členu omenja tako »navodila« kot »ukaz« za 
diskriminiranje, pri čemer ne pojasnjuje razlike med obema izrazoma." Avtor 
poročila o implementaciji Direktiv 2000/43/ES in 2000/78/ES na Finskem, T. 
Makkonen, namiguje na to, da termin »ukaz«, ki je bil vnesen v finsko ne- 
diskriminacijsko zakonodajo, presega minimalne zahteve ne-diskriminacijskih 
direktiv EU.” V slovaški zakonodaji je glavni razlikovalni kriterij med navodili za 
diskriminiranje in spodbujanjem k diskriminiranju potreba po že prej obstoječem 
razmerju nadrejenosti in podrejenosti med osebo, ki daje navodila in osebo, ki 
izpolnjuje dana navodila (šesti in sedmi odstavek §2a. 1. člen Zakona št. 365/2004 o 
enakem obravnavanju na določenih področjih in varstvu pred diskriminacijo).?" 
Vidimo torej lahko, da so prizadevanja zakonodajalcev držav članic po vključitvi 
ravnanj, katerih cilj je pripraviti neko osebo do diskriminiranja, v splošno pravno 
prepoved diskriminacije privedla do razvoja različnih formulacij in rešitev. 


3.4.7 Pomoč pri nezakonitih dejanjih 


V kontekstu zaposlitve so delodajalci navadno odgovorni za dejanja njihovih 
delavcev, kadar ti delavci izvršujejo njihove dolžnosti. Vendar so delavci, ki 
prejmejo navodilo za diskriminiranje/nadlegovanje lahko odgovorni za takšno 
diskriminacijo ali za pomoč njihovemu delodajalcu pri nezakoniti diskriminaciji, če 


2 Czech Labour Code (Zakonik Práce), No. 262/2006 Coll, Section 16(2), 
http://www.ewcdb.eu/show pdf first page.php?document<90400ri EN.pdf (14. 3. 2011). 

313 Non-Discrimination Act (21/2004) (as amended by several acts, including No. 84/2009), 
Ministry of Employment and the Economy, Finland, January 2010, Unofficial translation, 
section 6(2) paragraph 4, http://www.finlex.fi/fi/laki/kaannokset/2004/en20040021.pdf (14. 3. 
2011). 

314 Makkonen, T.: Report on Measures to Combat Discrimination Directives 2000/43/EC and 
2000/78/EC, Country Report 2007, Finland, State of affairs up to 29 February 2008, str. 24, 
dostopno na: http://www.non-discrimination.net/countries/finland (14. 3. 2011). 

315 Slovak Act No. 365/2004 Coll. on Equal Treatment in Certain Areas and Protection 
against Discrimination, 20 May 2004, http://www.government.gov.sk/data/files/4176.doc (14. 
3. 2011). 


PRAVNE RAZSEŽNOSTI PREPOVEDI NADLEGOVANJA 159 
G. Maučec 


izvršijo navodila, ki so jih prejeli. Za bolj jasno opredelitev razporeditve 
odgovornosti med delodajalce in delavce madžarska zakonodaja določa situacije, v 
katerih se delavec (ali oseba v položaju delavca) lahko izogne njegovi odgovornosti 
za ravnanje v skladu z navodili njegovega delodajalca. 7. člen madžarskega Zakona 
o enakem obravnavanju in spodbujanju enakih možnosti iz leta 2003 prepoveduje 
navodila za (neposredno in posredno) diskriminiranje, kakor tudi navodila za 
segregacijo, nadlegovanje in viktimizacijo." Določila o navodilih za 
diskriminiranje pogosto zahtevajo obstoj razmerja med osebo, ki daje navodila in 
osebo, ki prejema navodila. Madžarska zakonodaja nalaga specifične obveznosti 
tistim, ki prejemajo navodila, vključno z navodili za diskriminiranje/nadlegovanje. 
Tako je npr. v 104. členu madžarskega delovnega zakonika določeno," da je 
delavec praviloma dolžan ravnati v skladu z navodili njegovega delodajalca. Če 
navodilo delodajalca krši pravo, delavec ni dolžan izvršiti navodila. Vendar se zdi, 
da madžarski delovni zakonik razlikuje med navodili, ki kršijo zakonodajo, vključno 
z delovnopravnimi predpisi, in navodili, ki lahko privedejo do povzročitve škode. 
Toda iz teh določb ni jasno razvidno, kaj naj bi ta škoda predstavljala. Če delavec 
meni, da bi ravnanje v skladu z navodili lahko povzročilo škodo, je dolžan 
delodajalca obvestiti o tej možnosti, toda ko ga enkrat že opozori in se navodila ne 
spremenijo, je dolžan takšna navodila izvršiti. V nasprotju s tem pa so javni 
uslužbenci (38. člen Zakona o pravnem položaju javnih uslužbencev)" in poklicni 
pripadniki oboroženih sil (69. člen Zakona o službenem položaju poklicnih 
pripadnikov oboroženih sil)"'? dolžni ravnati po navodilih njihovih nadrejenih, razen 
če navodila predstavljajo kaznivo dejanje ali ogrožajo življenje, zdravje ali varnost 
drugih. Pripadniki oboroženih sil so dolžni izvršiti navodila, tudi če s tem povzročijo 
kršitev prava, razen če bi to predstavljalo kaznivo dejanje. Iz tega sledi, da so javni 
uslužbenci in pripadniki oboroženih sil zavezani izvršiti navodila za 
diskriminiranje/nadlegovanje, v kolikor morebiti prejmejo takšna navodila, če 
seveda s tem ne zagrešijo kaznivo dejanje. Kadar navodila za 
diskriminiranje/nadlegovanje izhajajo iz razmerja med izvajalcem in zastopnikom 
bo prišla v poštev uporaba 392. člena civilnega zakonika.” Če so izvajalcu (npr. 
agenciji za zaposlovanje) dana diskriminacijska navodila, ima ta dolžnost stranko o 


316 Hungarian Act CXXV of 2003 on egual treatment and on fostering egual opportunities, 
22 December 2003,  http://www2.ohchr.org/english/bodies/cescr/docs/E.C.12.HUN.3- 
Annex3.pdf (4. 3. 2011). 

317 Hungarian Act XXII of 1992 on the Labour Code, 1 January 1992, 
http://www?2.ohchr.org/english/bodies/cescr/docs/E.C. 12. HUN.3-Annex4.pdf (4. 3. 2011). 
318 Hungarian Act XXII of 1992 on the legal status of civil servants, 28 May 2001, 
http://net.jogtar.hu/jr/gen/getdoc2.cgi?dbnum=1 &docid=99200023.TV&cel=P(9) (4. 3. 
2011). 

319 Hungarian Act XLIII of 1996 on the service status of profesional members of the armed 
forces, 1 January 1996, http://net.jogtar.hu/jr/gen/hjegy doc.cgi?docid<99600140.KOR (4. 3. 
2011). 

32 Hungarian Act IV of 1959 on the Civil Code, 1 January 1959, 
http://www.civil.info.hu/uploaded/documents/seged/NK/ActI Vof1959.doc (4. 3. 2011). 

tem obvestiti in lahko prekine pogodbo. Izvajalci ne smejo sprejeti navodil, ki lahko 
privedejo do kršitve zakonodaje ali predpisov. Za razmerje med pooblastiteljem in 
pooblaščencem pa se uporabljajo določbe 476. in 483. člena madžarskega civilnega 
zakonika. 


3.4.8 Sklep 


V predhodnih podpoglavjih smo lahko videli različne načine, na katere mednarodno 
pravo, direktive EU in različni nacionalni pravni redi poskušajo pripisati 
odgovornost tistim, ki sami sicer niso dejanski diskriminatorji oziroma nadlegovalci, 
vendar pa ima njihova posredna vpletenost v diskriminacijsko/nadlegovalno 
ravnanje za posledico nekakšno »derivativno« odgovornost. Tako Direktiva 
2000/43/ES kot Direktiva 2000/78/ES omejujeta takšno odgovornost na tiste, ki 
izdajajo »navodila za diskriminiranje«. Jezik obeh ne-diskriminacijskih direktiv 
glede tega vprašanja je eleganten in preprost — v njunih določilih je navedeno zgolj, 
da se navodila za diskriminiranje štejejo za diskriminacijo. V besedilu direktiv ni 
najti nobenih morebitnih indicev, kako je potrebno ta koncept razumeti, interpretirati 
ali prenesti v notranje pravo. Ob takšnem pomanjkanju nadaljnjih smernic so se 
mnoge države članice EU odločile, da bodo preprosto kopirale navedeni tekst iz ne- 
diskriminacijskih direktiv v nacionalno zakonodajo, brez kakršnihkoli nadaljnjih 
razlag in podrobnejših pojasnil. Nekoliko jasnejšo sliko o škodi, ki si jo ne- 
diskriminacijske direktive EU prizadevajo zajeti, si je mogoče ustvariti s preučitvijo 
širšega pravnega in političnega konteksta, v katerem so te direktive tudi nastale. 
Večkrat se omenja, da določila Direktiv 2000/43/ES in 2000/78/ES o navodilih za 
diskriminiranje lahko delno najdejo svoje korenine v širših ukrepih EU za boj proti 
rasizmu in ksenofobiji, ki so formulirani v različne mednarodnopravne norme in 
obveznosti o človekovih pravicah, ki prepovedujejo hujskanje k rasnemu sovraštvu, 
vključno s spodbujanjem k rasni diskriminaciji. Izvor določb ne-diskriminacijskih 
direktiv EU o navodilih za diskriminiranje je torej dokaj kompleksen in raznolik. 


Večje število držav članic je že pred prenosom Direktiv 2000/43/ES in 2000/78/ES v 
njihovo domačo zakonodajo imelo veljavne pravne določbe, namenjene udejanjanju 
njihovih mednarodnopravnih obveznosti v zvezi z zagotavljanjem prepovedi 
hujskanja k rasnemu sovraštvu, kot to od držav pogodbenic zahteva Konvencija o 
odpravi vseh oblik rasne diskriminacije. Podrobnejša preučitev in analiza teh določil 
razkriva, da medtem ko takšne pravne norme pogosto pokrivajo številne primere, v 
katerih določena oseba izdaja navodila za diskriminiranje/nadlegovanje, ostaja 
določen obseg takšnih ravnanj nepokrit. S tega vidika so problematične zlasti 
kazenskopravne določbe, ki prepovedujejo spodbujanje k diskriminaciji, saj se v njih 
odraža potreba po vzdrževanju in ohranitvi javnega reda in zato te določbe pogosto 
zahtevajo, da so navodila za diskriminiranje/nadlegovanje dana v javnosti. Glede na 
to, da so takšne kazenskopravne določbe bile v državah pogodbenicah Konvencije o 
odpravi vseh oblik rasne diskriminacije sprejete zaradi njihove implementacije 
določb tega mednarodnopravnega instrumenta, se njihove nacionalne zakonodaje v 

glavnem omejujejo na prepoved spodbujanja k rasni diskriminaciji in zato ne 
pokrivajo v celoti širšega seznama podlag diskriminacije, ki ga vsebujejo Direktiva 
2000/78/ES, Listina EU o temeljnih pravicah in zakonodaje držav članic EU. 


Če naj določbe ne-diskriminacijskih direktiv EU o nadlegovanju in navodilih za 
diskriminiranje dosežejo svoj namen in poslanstvo, si je treba odločno in vztrajno 
prizadevati tudi za sankcioniranje navodil za nadlegovanje, ki predstavljajo stično 
točko med obema konceptoma sodobnega prava o enakem obravnavanju. Širša 
koncepcija prepovedi nadlegovanja mora poleg primarne odgovornosti dejanskih 
storilcev nadlegovalnih ravnanj nujno zajeti tudi »derivativno« odgovornost »tretjih 
oseb«, ki so na takšen ali drugačen način soudeležene pri izvrševanju tega 
nezakonitega dejanja. Takšna odgovornost oseb, ki so posredno vpletene v 
izvrševanje nadlegovalnih dejanj, se razteza na ravnanja sostorilstva in pomoči pri 
izvrševanju nadlegovanja, svetovanje, hujskanje, spodbujanje ali napeljevanje k 
nadlegovanju, dajanje navodil ali ukazov za nadlegovanje ter druge oblike vplivanja 
in pritiskanja na posameznika, katerih namen je prepričati ali pripraviti osebo do 
tega, da stori nadlegovalno dejanje, kakor tudi na poskus storitve vseh naštetih 
ravnanj. Vprašanje, ali je na podlagi takšnih ravnanj potem tudi dejansko prišlo do 
nadlegovanja, pri tem ne bi smelo igrati relevantne vloge. 

Drugi del 


Komparativna analiza implementacije relevantnih norm EU v 
Beliki Britaniji in Irski 


1 Razmerje med diskriminacijo in nadlegovanjem ter pomen 
razlikovanja med nadlegovanjem kot obliko diskriminacije in 
nadlegovanjem, ki ni diskriminacija 


Pomembno je razlikovati med diskriminacijskim nadlegovanjem in nadlegovalnim 
vedenjem, ki ni motivirano z nobeno podlago diskriminacije, ampak so razlogi in 
motivi za nadlegovalno ravnanje povsem ne-diskriminacijske narave (npr. 
antipatičnost določene osebe). V slednjem primeru govorimo o bullyingu ali 
mobbingu. Takšno razlikovanje je dobro razvidno prav iz britanske zakonodajne 
ureditve problematike nadlegovanja, kjer je fenomen nadlegovanja predmet urejanja 
tako v kontekstu ne-diskriminacijskega prava (novi Zakon o enakosti iz leta 2010) 
kot tudi zunaj tega konteksta, čeprav v zadnjem primeru bolj v smislu zalezovanja 
(Zakon o varstvu pred nadlegovanjem iz leta 1997). Iz tega dvostranskega pristopa 
izvirajo tudi važne pravne posledice: medtem ko mora oseba, ki želi uveljavljati 
pravno varstvo in odškodnino v skladu z določbami Zakona o enakosti iz leta 2010, 
dokazati neposredno zvezo (neksus) med nadlegovalnim ravnanjem, kateremu je 
(bila) izpostavljena in pravno priznano podlago diskriminacije, s katero je bilo 
takšno nezaželeno vedenje motivirano (npr. posameznikova rasa, narodnost, etnično 
poreklo, jezik, spol, vera ali prepričanje, družbeni položaj, starost, invalidnost, 
spolna usmerjenost ipd.), se takšen dokaz ne zahteva od tožnika, ki vloži 
odškodninsko tožbo zaradi delikta nadlegovanja na podlagi Zakona o varstvu pred 
nadlegovanjem iz leta 1997. Na potrebo po obstoju takšne povezanosti nadlegovanja 
z eno ali več podlagami diskriminacije so večkrat v svojih odločitvah in mnenjih 
opozorila tudi nacionalna sodna in kvazisodna telesa obeh obravnavanih držav 
članic EU. Osebno nadlegovanje, ki ni povezano s katero od pravno zaščitenih 
podlag diskriminacije, namenjenih enakopravnemu uživanju pravic človeka (t. i. 
nediskriminacijsko nadlegovanje ali bullying), ni vključeno v koncept prepovedi 
nadlegovanja, kot ga določata ne-diskriminacijski direktivi EU, sprejeti na podlagi 
člena 13 PES (Direktivi 2000/43/ES in 2000/78/ES). 


2 Podlaga rase in rasno nadlegovanje 


Zakonodaja Velike Britanije ne vsebuje definicije »rase« ali »rasnega porekla«, niti 
ne uporablja teh dveh terminov. Tudi sodna praksa te države članice EU ne definira 

»rase«. Velika Britanija je že s sprejemom in uveljavitvijo Zakona o rasnih 
razmerjih iz leta 1965 zavzela jasno stališče, da pojma »rasa« ne bo vključila v 
zakonodajo, ker uporaba tega pojma lahko namiguje na sprejemanje oziroma 
priznavanje teorij o različnih človeških rasah. V britanski ne-diskriminacijski 
zakonodaji »rasna podlaga« pomeni vsako od naslednjih podlag: barvo kože, 
narodnost (vključno z državljanstvom), etnični in nacionalni izvor (prvi odstavek 9. 
člena Zakona o enakosti iz leta 2010). V drugem odstavku istega člena je nadalje 
pojasnjeno, da je za ljudi, ki imajo posamezno zaščiteno značilnost (barvo kože, 
narodnost, nacionalno ali etnično poreklo) mogoče reči, da pripadajo določeni rasni 
skupini, pri čemer določena rasna skupina lahko sestoji iz dveh ali več različnih 
rasnih skupin (četrti odstavek 9. člena Zakona o enakosti). Novost Zakona o 
enakosti v primerjavi z Zakonom o rasnih razmerjih iz leta 1976 je, da pooblašča 
pristojnega ministra (Minister of the Crown) k temu, da lahko s spremembo trenutne 
ureditve definiciji rase doda tudi pojem »kaste« (peti odstavek 9. člen). V skladu s 
temi določili Zakona o enakosti iz leta 2010 barva kože npr. vključuje svetlo in 
temno polt; narodnost vključuje britansko, avstralsko ali švicarsko državljanstvo; 
etnično ali nacionalno poreklo vključuje romski ali kitajski izvor. Tako bi posebno 
rasno skupino lahko sestavljali temnopolti Britanci, to so ljudje, ki so temne polti in 
hkrati tudi britanski državljani." V irski zakonodaji pa je podlaga »rase« definirana 
tako, da vključuje »raso, barvo kože, narodnost ali etnični ali nacionalni izvor« 
(točka h drugega odstavka 3. člena Zakona o enakem statusu iz leta 2000;"" točka h 
drugega odstavka 6. člena Zakona o enakosti pri zaposlovanju iz leta 1998). 
Vendar niti britanska niti irska ne-diskriminacijska zakonodaja ne določata ničesar 
glede »pripadnosti narodni ali etnični manjšini« in »jezika«. Zato ostaja nejasno, ali 
je v koncept »rase«, kakor ga pojmujeta obe zakonodajni ureditvi, mogoče uvrstiti 
tudi pojme, kot so »narodna ali etnična manjšina« in »jezik«. Na prvi pogled se zdi, 
da sta »jezik« in »pripadnost narodni ali etnični manjšini« kategoriji, ki sta 
izključeni iz zakonodajnega varstva, če upoštevamo dejstvo, da tako britanska kot 
irska ne-diskriminacijska zakonodaja izrecno navajata, katere so tiste podlage, ki so 
vključene v rasno podlago. Vendar bi uporaba širše zgodovinske in kulturne 
interpretacije »rase« v duhu načel in določb pomembnejših mednarodnopravnih 
dokumentov, kot so npr. Konvencija o odpravi vseh oblik rasne diskriminacije, 
ICCPR, Konvencija ILO št. 111 o diskriminaciji pri zaposlovanju in poklicih in 
Evropska konvencija o varstvu človekovih pravic in temeljnih svoboščin, nedvomno 
zajela tudi podlagi »jezika« in »pripadnosti narodni ali etnični manjšini«. Odgovor 
na to vprašanje bo torej prepuščen odločitvam irskih in britanskih sodnih oziroma 


321 Equality Act 2010, c. 15, section 91), htp://www.legislation.gov.uk/ukpga/2010/15 (18. 
3. 2011). 

322.7) Equality Act 2010, c. 15, Explanatory Notes, Section 9: Race, 
http://www legislation.gov.uk/ukpga/2010/15/notes (18. 3. 2011). 

323 Equal Status Act 2000, Number 8 of 2000, 
http://www.irishstatutebook.ie/2000/en/act/pub/0008/print.html (10. 9. 2009). 

224 Employment Equality Act, 1998, Number 21 of 1998, 
http://www.irishstatutebook.ie/1998/en/act/pub/0021/print.html (10. 9. 2009). 

kvazisodnih teles. Opozoriti pa je treba, da irska ne-diskriminacijska zakonodaja 
(prvi odstavek 2. člena Zakona o enakem statusu; prvi odstavek 2. člena Zakona o 
enakosti pri zaposlovanju) kot ločeno podlago diskriminacije posebej definira še en 
pojem, ki se neposredno navezuje na termin »rasa« oziroma »etnični izvor«, to je 
»potujoča skupnost« (Traveller Community). ? 


Nekatere države so izbrale kombinacijo subjektivnega in objektivnega pristopa k 
določanju pripadnosti rasni ali etnični skupini. Lep primer takšnega kombiniranega 
pristopa je definicija etnične pripadnosti, ki jo je v reprezentativni odločitvi iz leta 
1983 v že zgoraj navedeni zadevi Mandla proti Dowell Lee formuliralo sodišče 
zgornjega doma britanskega parlamenta." Lord Fraser of Tullybelton je bil mnenja, 
da čeprav beseda »etničen« v sebi nosi tudi priokus rase, ta pojem v Zakonu o rasnih 
razmerjih iz leta 1976 ni uporabljen v striktno rasnem ali biološkem smislu. 
Absurdno bi bilo sprejeti za možno, da je britanski parlament s tem mislil na to, da 
bi naj pripadnost določeni rasni skupini bila odvisna od znanstvenega dokaza, da 
oseba poseduje relevantne razločevalne biološke karakteristike (ob predpostavki, da 
takšne karakteristike obstajajo). Praktične težave takšnega dokaza bi bile 
nepremostljive in jasno je, da je parlament uporabil besedo v nekakšnem bolj 
splošnem smislu. Bežen pogled na dokaz v tej zadevi je dovolj za spoznanje, da je 
znotraj človeške rase zelo malo, če sploh, razlik, ki so znanstveno priznane kot 
rasne. Po mnenju Lorda Fraserja pojem »etničen« sicer še vedno ohranja rasni 
priokus, vendar se dandanes uporablja v razširjenem pomenu, ki vključuje tudi 
druge značilnosti, ki se navadno lahko štejejo za povezane s skupnim rasnim 
izvorom. Skupina, v zadostni meri definirana s temi karakteristikami, bi bila zmožna 
vključiti spreobrnjence, npr. osebe, ki se poročijo v to skupino, in izključiti 
odpadnike. Če je sposobna osebi, ki se ji pridruži, zagotoviti občutek pripadnosti in 


3235 Medtem ko številne skupine (med njimi tudi npr. organ za enakost in nacioalni 
posvetovalni odbor o rasizmu in interkulturalizmu) trdijo, da bi irska država morala priznati 
pripadnike potujoče skupnosti kot ločeno etnično skupnost, se niti irska zakonodaja niti 
domača sodna praksa doslej nista opredelili glede vprašanja, ali pripadniki potujoče skupnosti 
tvorijo posebno rasno ali etnično manjšino. Uradno priznanje potujoče skupnosti kot posebne 
etnične skupine s strani irske vlade je pomembno predvsem zato, ker bi takšno priznanje tej 
skupnosti omogočilo uporabo zaščite, zajamčene z relevantnimi mednarodnimi konvencijami, 
kot sta npr. Konvencija o odpravi vseh oblik rasne diskriminacije in Okvirna konvencija za 
varstvo narodnih manjšin. 

*°6 Ravnatelj zasebne šole je zavrnil sprejem fanta, ki je bil ortodoksni Sikh (in je nosil pod 
turbanom dolge lase) za učenca šole, razen če odstrani turban in si da ostriči lase. Razlogi za 
takšno odločitev ravnatelja so bili, da bi nošenje turbana, s katerim deček javno izkazuje 
njegov etnični izvor, poudarilo religiozne in družbene razlike na večrasni šoli, osnovani na 
krščanski veri, ki si jih je ravnatelj prizadeval minimalizirati. Odločitev sodišča zgornjega 
doma britanskega parlamenta je bila, da so Sikhi skupina, ki jo je moč uvrstiti v okvir 
definicije »etničnega izvora« v smislu Zakona o rasnih razmerjih iz leta 1976 in da zato 
pravilo »brez turbana« ni »upravičeno«, ampak predstavlja nezakonito rasno diskriminacijo. 
Mandla (Sewa Singh) v. Dowell Lee, [1982] UKHL 7 (24 March 1982), 
http:/www..bailii.org/cgi-bin/markup.cgi?docz/uk/cases/UKHL/1982/7.html (11. 11. 2010). 

sprejema s strani drugih pripadnikov, potem je ta oseba za namene Zakona o rasnih 
razmerjih iz leta 1976, njen pripadnik." Določena oseba lahko »na rasni podlagi« 
obravnava drugo osebo relativno neugodno, ker jo šteje za pripadajočo določeni rasi 
ali za pripadnika/pripadnico določeni rasni skupini, četudi je njeno prepričanje 
oziroma mišljenje, z znanstvenega stališča, popolnoma zmotno. 


V zadevi Mandla je pojem »etniéna ali rasna skupina« definiran objektivno ob 
upoštevanju bistvenih kriterijev — to sta dolga skupna preteklost in posebna kulturna 
tradicija. Poleg tega bi naj bile za skupino skupne tudi številne druge karakteristike, 
kot npr. skupni geografski izvor ali skupni jezik. Za odločitev o tem, ali posameznik 
pripada takšni etnični skupini, je odločilno tudi, ali posameznik dejansko smatra 
sebe za del relevantne skupine. To pomeni, da navedena definicija ni v celoti 
objektivna po svojem značaju, ampak vsebuje tudi določene subjektivne poteze. 


Zadeva Mandla pa je zanimiva še iz drugih razlogov. Poudarja npr., da ni primerno 
govoriti o »biološki rasi« in da je iz tega razloga potrebno dati prednost uporabi 
pojma »etnični izvor« pred »raso« - v tem oziru je njeno argumentiranje podobno 
zakonodajnemu pristopu, ki ga uporabljajo mnoge druge države članice EU. 
Definicija pojma »etnični izvor« v zadevi Mandla si nadalje prizadeva izogniti 
»rasnemu priokusu«, ki je še vedno inherenten temu pojmu, s tem, da se osredotoča 
na nerasne, objektivne karakteristike skupine. Iz obrazložitve definicije je tudi jasno 
razvidno, da ena večja etnična skupina lahko vključuje več različnih manjših 
etničnih skupin, ki imajo svoje lastne in posebne karakteristike. Zadeva Mandla je 
bila povod za številne primerljive zadeve pred britanskimi sodišči, ki pa niso bile 
vedno uspešne: npr. glede Rastafarijancev (pripadniki posebnega verskega gibanja, 
ki se je začelo v 30. letih 20. st. na Jamajki) je bilo odločeno, da ne predstavljajo 
etnične skupine zaradi pomanjkanja posebne identitete (na podlagi njihovega 
etničnega izvora), ki bi bila ločena od ostale afro-karibske skupnosti," in tudi v 


327 Mogoče je, da oseba spada v določeno rasno skupino bodisi na podlagi njenega rojstva 
bodisi na podlagi vdanosti oziroma privrženosti skupini, pri čemer ni nobene razlike, kar se 
tiče Zakona o rasnih razmerjih iz leta 1976, ali oseba najde svojo pot v skupino na prvi ali 
drugi način. 

328 Britansko pritožbeno sodišče je v zadevi Dawkins proti Department of the Environment 
odločilo, da Rastafarijanci niso skupina, ki bi jo bilo mogoče definirati s sklicevanjem na 
»etnični izvor« in zato tudi ne »rasna skupina« v smislu 3. člena Zakona o rasnih razmerjih iz 
leta 1976. Pritožbeno sodišče je torej zaključilo, da so Rastafarijanci verska sekta in nič več: 
za njih ni mogoče reči, da so ločena rasna skupina. Čeprav predstavljajo ločeno skupino s 
prepoznavnimi značilnostmi, niso uspeli razviti ločene identitete glede na njihov etnični izvor. 
V skladu s smernicami, ki jih je sodišče zgornjega doma britanskega parlamenta podalo v 
zadevi Mandla, ima beseda »etničen« rasni priokus. Če primerjamo Rastifarijance z ostalo 
jamajško skupnostjo v Angliji ali ostalo afro-karibsko skupnostjo, ni mogoče odkriti nobenih 
specifičnih značilnosti, ki bi Rastafarijance označevale kot posebno etnično skupino. 
Rastafarijanci tudi ne izpolnjujejo zahteve po daljši skupni zgodovini, ki jo je v zadevi 

primeru muslimanov naj bi šlo zgolj za religiozno grupiranje, ki ne konstituira 
posebne etnične skupine."? Ti mejni primeri razkrivajo, da se podlagi etničnega 
izvora in religije lahko v znatnem obsegu med seboj prekrivata. O problemih, ki so 
rezultat takšnega prekrivanja, je več govora v nadaljevanju, in sicer v podpoglavju, v 
katerem razpravljam o nadlegovanju v okviru vprašanja hkratne raznovrstne 
(multiple) diskriminacije. 


Specifične primere kombinacije objektivnih in subjektivnih elementov etničnih 
skupin lahko najdemo v sodni praksi, ki se nanaša na Rome, Sinte, Cigane in t. i. 
potujoče skupnosti. Irski Zakon o enakem statusu iz leta 2000 npr. vsebuje definicijo 
»potujoče skupnosti« (Traveller Community), ki temelji na kombinaciji subjektivnih 
in objektivnih faktorjev. V skladu s to zakonodajno definicijo »potujoča skupnost« 
pomeni »skupnost ljudi, ki se jih navadno naziva popotniki in ki se sami 
identificirajo kot ljudje s skupno zgodovino, kulturo in tradicijami, vključno z 
zgodovinsko nomadskim načinom življenja na irskem otoku ter jih kot takšne 
identificirajo tudi drugi«."? Ta definicija je bila nadalje izpopolnjena in pojasnjena 
predvsem v dveh odločitvah irskega tribunala za enakost — prva je bila sprejeta v 
zadevi Connors proti Molly Heffernan's Public House," druga pa v zadevi O'Brien 
proti Killarney Ryan Hotel.332 V prvem primeru je tribunal odločil, da nomadsko 


Mandla navedel Lord Fraser, saj njihova skupna zgodovina takrat segala le 60 let nazaj. 
Dawkins v. Department of the Environment [1993] IRLR 284, CA, 
http://www.eortrial.co.uk/default.aspx?id<1045120 (10. 9. 2009). 

39 Azam v. J H Walker Ltd, [1995] UKEAT 405 94 1707 (17 July 1995), 
http://www.bailii.org/uk/cases/UKEAT/1995/405 94 1707.html (23. 11. 2010). 

330 Equal Status Act 2000, Number 8 of 2000, 

http://www .irishstatutebook.ie/2000/en/act/pub/0008/print.html (10. 9. 2009). 

3! Gb različnih prilikah je vodja gostilne Molly Heffernan's pub zavrnil ponudbo storitve 
gospodu in gospe Connors. Tožnika sta zatrjevala, da jima je bila storitev zavrnjena zaradi 
njunega pripadništva potujoči skupnosti. Tribunal je odločil, da sta tožnika popotnika v smislu 
definicije irskega Zakona o enakem statusu iz leta 2000 ter da sta bila diskriminirana na 
osnovi njune pripadnosti potujoči skupnosti. Connors v. Molly Heffernan's Public House, 
Eguality Tribunal, DEC-S2001-003, 1 June 2001, dostopno na: 
http://www.egualitytribunal.ie/Database-of-Decisions/2001/Egual-Status-Decisions/2001- 
Equal-Status-Decisions.html (14. 8. 2009). 

332 Gospod O'Brien je večkrat naročil pijačo v navedenem hotelu, vendar mu je bila storitev 
vsakokrat zavrnjena. Zatrjeval je, da je pozneje izvedel, da je direktor hotela naročil osebju, 
da ne smejo opravljati storitve pripadnikom potujoče skupnosti. Direktor hotela je odločno 
zanikal, da bi se posluževal striktne politike naravnane proti pripadnikom potujočih skupnosti. 
Tribunal je v tej zadevi odločil, da tožnik spada v okvir definicije pripadnika potujoče 
skupnosti, ki jo vsebuje Zakon o enakem statusu iz leta 2000, vendar ni predložil zadostnega 
dokaza, s katerim bi utemeljil svojo trditev, da ga je toženec diskriminiral na podlagi 
pripadnosti potujoči skupnosti. O'Brien v. Killarney Ryan Hotel, Eguality Tribunal, DEC- 
S2001-008, 20 August 2001, dostopno na: 
http://www.equalitytribunal.ie/Database-of-Decisions/200 1/Equal-Status-Decisions/2001- 
Equal-Status-Decisions.html (14. 8. 2009). 

življenje ni zahtevan pogoj za uveljavljanje identitete popotnika, ker je iz definicije 
Zakona o enakem statusu iz leta 2000 jasno razvidno, da za obravnavanje 
posameznika kot pripadnika potujoče skupnosti ni nujno potrebno, da aktivno živi 
nomadski način življenja. To je zato, ker zakonska definicija navaja, da so popotniki 
ljudje s skupno zgodovino, kulturo in tradicijami, »vključno z zgodovinsko 
nomadskim načinom življenja«. Po mnenju tribunala je zveza z besedo zgodovinsko 
v tem kontekstu pomembna in je bila vključena v definicijo, da bi le-ta zajela tudi 
ljudi, ki so nomadsko živeli v preteklosti, vendar so sedaj ustalili in nastanjene 
potomce ljudi, ki so v preteklosti živeli nomadsko. Za to, da je posameznika mogoče 
opredeliti kot popotnika v smislu Zakona o enakem statusu iz leta 2000, je potrebno, 
da le-ta sebe identificira kot popotnika in da ga kot takšnega identificirajo tudi 


drugi. 


V zadevi O'Brien je irski tribunal za enakost izhajal iz irelevantnosti subjektivnega 
občutka pripadnosti potujoči skupnosti. Gospod O'Brien je namreč na zaslišanju 
izjavil, da osebno sebe ne smatra za popotnika in pojasnil, da so njegovi starši bili 
popotniki in so živeli nomadsko življenje, sam pa ni nikoli potoval. Navedel je, da 
skupaj z ženo živita v zasebnem naselju že skoraj trideset let in sta vzgojila njuno 
družino kot del stalno naseljene skupnosti. Na tem mestu se zastavlja vprašanje, ali 
se je tožnik upravičen sklicevati na diskriminacijo na podlagi pripadnosti potujoči 
skupnosti, če sebe osebno ne dojema kot popotnika. Tribunal za enakost je bil 
mnenja, da glede na to, da je tožnik navedel, da so njegovi starši bili pripadniki 
potujoče skupnosti in so tudi dejansko potovali, in s tem, ko se tožniku pripisuje 
status popotnika s strani drugih, njegov položaj ustreza definiciji Zakona o enakem 
statusu o pripadniku potujoče skupnosti. Tako je tožnika v konkretni zadevi mogoče 
uvrstiti v okvir definicije o pripadniku potujoče skupnosti, ki jo vsebuje Zakon o 
enakem statusu. 


Citirana primera razkrivata zapleteno kombinacijo objektivnih in subjektivnih 
faktorjev. Čeprav utegnejo biti objektivni dejavniki, kot npr. aktivno življenje 
nomadskega stila življenja in izhajanje iz družine popotnikov, važni pri odločanju, 
ali je tožnika mogoče šteti za pripadnika potujoče skupnosti, lahko subjektivni 
dejavniki prav tako igrajo določeno vlogo. Vendar je relevantnost slednjih omejena 
na situacijo, v kateri tožnik dejansko sebe istoveti s potujočo skupnostjo. V takšni 
situaciji bo subjektivni občutek pripadnosti skupini celo prevladal nad dejstvom, da 


333 Gospa Connors je na ustnem zaslišanju navedla, da sebe smatra za popotnico, ker je njena 
kultura drugačna od tiste, ki jo imajo stalno naseljeni ljudje. Rekla je, da je, preden se je 
poročila, tudi sama živela v karavani z njenimi starši nomadsko življenje. Po poroki pa živi v 
hiši kot ustaljena popotnica. Gospod Connors je povedal, da ni nikoli živel nomadskega 
načina življenja in da je bil vse življenje stalno naseljen, zadnjih deset let v njegovem 
zdajšnjem domu v Tallaghtu. Dejal je, da so bili njegovi starši popotniki in da so, ko so bili še 
mladi, živeli nomadsko življenje z njihovimi starši (torej starimi starši gospoda Connorsa), 
čeprav so se kasneje stalno naselili za daljše obdobje. Vendar je tudi gospod Connor sebe 
vedno identificiral kot popotnika. 

tožnik ne izpolnjuje določenih objektivnih kriterijev, kot je npr. aktivno življenje 
nomadskega načina življenja. Po drugi strani pa se tudi iz dejstva, da tožnik sebe ne 
zaznava kot popotnika, ne sme kar takoj izpeljati, da ne sodi v okvir definicije 
pripadnosti potujoči skupnosti. V takšni situaciji lahko objektivni faktorji, kot npr. 
družinska (rodbinska) zgodovina popotovanja nosijo večjo težo in vpliv od pravne 
klasifikacije. Čeprav se morda zdi, da takšno stališče nasprotuje individualni želji ne 
biti prištet k popotnikom, je njegova prednost v tem, da nudi visoko raven zaščite, 
saj zagotavlja, da so posamezniki zaščiteni pred diskriminacijo, v kolikor se zanje 
domneva, da pripadajo potujoči skupnosti. 


V drugih državah članicah EU ne-diskriminacijsko pravo posebej izrecno ne omenja 
Romov, Sintov, Ciganov in popotnikov. V teh državah so te relevantne skupine 
pravno zaščitene s pojmi kot so pripadnost manjšinski skupini, etnični skupini ali 
rasni skupini. Zanimivo je tudi, da kombinacija objektivnih in subjektivnih faktorjev 
ni vselej resnično navzoča, kar je mogoče ponazoriti z enim od vodilnih primerov na 
tem področju v Veliki Britaniji. Gre za zadevo Commission for Racial Eguality proti 
Dutton,""? v kateri je angleško pritožbeno sodišče odločilo, da so Cigani opredeljiva 
skupina, definirana z njihovim etničnim izvorom za namene Zakona o rasnih 
razmerjih. Pri definiranju relevantne rasne skupine je sodnik Nicholls LJ uporabil 
objektivne kriterije že zgoraj citirane zadeve Mandla proti Dowell Lee. Razen tega 
je v sodbi podrobno razpravljal o vprašanju, ali so Cigani morebiti izgubili njihovo 
posebno in zanje značilno identiteto ter tako dal jasno vedeti, da se pomen pojma 
»rasna ali etnična skupina« lahko s časom spreminja, odvisno od tega, ali so v 
konkretnih okoliščinah izpolnjeni objektivni kriteriji. Vprašanje, ali zadevni 
posameznik sebe dejansko smatra za pripadnika skupine pri tem nima nobenega 
večjega vpliva.” 


34 Gospod Dutton je v njegovi gostilni Cat and Mutton pub izobesil napis »Nobenih 
popotnikov«, kar je bila posledica »neprijetnih izkušenj«, ki so vključevale osebe iz karavan, 
ki so se zadrževale v bližini gostišča. Te osebe so Duttonu povzročile škodo, grozile njemu in 
njegovi ženi ter vznemirjale redne goste. Pritožbeno sodišče je odločilo, da je v konkretnem 
primeru šlo za neposredno diskriminacijo Ciganov, saj ni bilo nobenega dokaza, ki bi kazal na 
to, da je bil takšen napis upravičen. Commission for Racial Eguality v. Dutton, [1988] EWCA 
Civ 17 (27 July 1988), 
http:/www..bailii.org/cgi-bin/markup.cgi?docz/ew/cases/EWCA/Civ/1988/17.html (23. 11. 
2010). 

335 V sodbi je sodnik Nicholls LJ navedel, da so Cigani manjšina z dolgo skupno zgodovino in 
skupnim geografskim izvorom. So ljudstvo, ki izvira iz severne Indije. Od tam so v srednjem 
veku skozi Perzijo migrirali v Evropo. Imajo določene, čeprav omejene, njim lastne običaje 
glede kuhanja in načina umivanja. Imajo značilen tradicionalni stil oblačenja; ženske nosijo 
težak nakit, čeprav takšna oblačila ne nosijo ves čas. Prav tako opremljajo njihove karavane 
na zanje posebej značilen način. Imajo svoj jezik ali dialekt, znan kot »pogadi chib«, ki ga 
govorijo angleški Cigani (Romany chals) in valizijski Cigani (Kale), in sestoji iz romskih 
besed, ki predstavljajo petino angleških besed. Nimajo skupne religije, niti posebne, njim 
lastne skupne književnosti, imajo pa repertoar ljudskih povesti in glasbe, ki se prenaša iz 
prejšnjih generacij na naslednje. O tem, da po vseh stoletjih, ki so pretekla od takrat, ko so 

Britanska sodišča in tribunali so doslej obravnavala več sto primerov rasnega 
nadlegovanja v kontekstu zaposlitve in tudi zunaj tega konteksta. V nadaljevanju se 
omejujem na tiste tovrstne zadeve in (kvazi)sodne odločitve, ki so pomembne za 
dokazovanje in ovrednotenje glavne teze in pomožnih hipotez. 


V zadevi Commissioner of Police of the Metropolis proti Osinaike se je med drugim 
pokazalo, da je za obstoj diskriminacijskega nadlegovanja bistvenega pomena 
dejanska povezava med nezaželenim ravnanjem in določeno podlago diskriminacije 
(v tem primeru raso pritožnice). Delovni tribunal je na prvi stopnji odločil, da je 
delodajalec bil odgovoren za rasno nadlegovanje pritožnice. Toženec se je zoper 
odločitev delovnega tribunala pritožil na delovni pritožbeni tribunal, ki je ugodil 
njegovi pritožbi in odločil, da dejavniki, na katere se je oprl prvostopenjski delovni 
tribunal pri ugotavljanju, ali se dokazno breme v konkretnem primeru prenese na 
delodajalca, niso zadostovali za uporabo pravila o obrnjenem dokaznem bremenu. 
Delovni pritožbeni tribunal je ugotovil, da je sicer res obstajala razlika v rasi med 
pritožnico (temnopolto delavko) in vodilnimi uslužbenci, vendar je opozoril na 
dejstvo, da »razlika v rasi« per se ne more privesti do sklepa o diskriminaciji in 
očitno je, da drugi faktorji, ki jih je v tej zadevi identificiral delovni tribunal, nimajo 
nobene rasne konotacije. Čeprav je delovni pritožbeni tribunal pritrdil navedbam 
pritožnice, da je izjava njenih nadrejenih, da mora obiskati psihiatra, predstavljala 
očitno »nezaželeno ravnanje«, je na podlagi navedb in predloženih dokazov 
ugotovil, da v ozadju te izjave ni bila nikakršna rasna motivacija, ki bi opravičevala 
trditve pritožnice, da je bila izpostavljena rasnemu nadlegovanju."? Za ugotovitev, 
da bi bila oseba druge rase obravnavana drugače, ker je delodajalec narobe razumel 


prvi Cigani zapustili Punjab, slednji več ne izhajajo iz tega, kar v biološkem pomenu 
predstavlja skupni rasni izvor, ni nobenega dvoma, vendar jim to samo po sebi ne preprečuje 
pripisovanja značaja rasne skupine, kot je le-ta široko definiran v Zakonu o rasnih razmerjih 
iz leta 1976. Cigani so bolj naklonjeni temu, da se jih naziva »popotniki«, ker menijo, da je ta 
termin manj poniževalen. To lahko napeljuje na sklep, da si želijo izgubiti njihovo posebno, 
zanje značilno identiteto, kar se tiče širše javnosti. Polovica ali več jih sedaj živi v hišah, tako 
kot večina drugih ljudi. Ali so torej Cigani sedaj izgubili njihovo posebno, skupinsko 
identiteto, tako da niso več skupnost, razpoznavna po etničnem izvoru v smislu Zakona o 
rasnih razmerjih? Pritožbenemu sodišču ni bil predložen noben dokaz, na podlagi katerega bi 
bilo mogoče sklepati, da so bili prav vsi Cigani absorbirani v širšo skupino. Dejstvo, da so bili 
nekateri absorbirani in se jih več ne da razločiti od običajnih pripadnikov javnosti, samo po 
sebi ne zadostuje za sklepanje o izgubi zgodovinsko opredeljene družbene identitete v očeh 
skupine in v očeh tistih, ki so zunaj te skupine. Pritožbeno sodišče je tako zaključilo, da se 
Cigani, kljub njihovi dolgoletni navzočnosti v Angliji, niso popolnoma spojili s širšo 
populacijo, kot so se npr. Sasi in Danci, ki so tako povsem izgubili njihovo ločeno identiteto. 
Veliko Ciganov je namreč ohranilo ločenost in lastno zavest o tem, da so še vedno Cigani. V 
skladu s takšno ugotovitvijo Cigani predstavljajo razpoznavno skupino oseb glede na njihov 
etnični izvor v smislu Zakona o rasnih razmerjih. 

336 Gommisioner of Police of The Metropolis & Anor v. Osinaike, [2010] UKEAT 
0373 09 2202, http://www. bailii.org/cgi- 
bin/markup.cgi?doc=/uk/cases/UKEAT/2010/0373_09_2202.html (18. 1. 2011). 

kulturne razlike med delavko in belcem, mora tribunal jasno izpostaviti dokaze, ki 
mu omogočajo, da pride do takšnega zaključka. Zgolj dokaz, da je bilo vedenje 
delodajalca nerazumno ali nepošteno, še ne opravičuje uporabe pravila o prenosu 
dokaznega bremena na delodajalca, razen če takšno ravnanje spremljajo druge 
indikacije rasne motiviranosti. 


V zadevi Jones proti Tower Boot Co Ltd je pritožbeno sodišče podalo odgovor na 
važno vprašanje,” kdaj je dejanja rasnega ali spolnega nadlegovanja mogoče 
uvrstiti v kontekst zaposlitve, kar predstavlja conditio sine gua non za pravno 
odgovornost delodajalca za diskriminacijsko nadlegovanje njegovih delavcev (t. 1. 
vicarious liability). Pritožbeno sodišče je bilo mnenja, da je frazi »v okviru 
zaposlitve« (angl. in course of employment) treba pripisati vsakdanji pomen in ne 
pomen, ki izhaja iz odškodninskega prava oziroma common lawa. Britanska sodišča 
in tribunali se torej ne bi smeli zadovoljiti z restriktivno interpretacijo tega termina, 
sklicujoč se na načela, oblikovana skozi sodno prakso in namenjena ugotavljanju 
delodajalčeve odgovornosti za delikte, ki jih zagreši njegov delavec v času njegove 
zaposlitve. Ta odločitev je imela važne praktične posledice za nadaljnji razvoj 
instituta odgovornosti delodajalca za ravnanja njegovih delavcev (vicarious 
liability). Pomenila je namreč, da se delodajalci ne bodo mogli izogniti pravni 
odgovornosti za primere rasnega, spolnega ali drugega nadlegovanja, ki so jih proti 
zaposlenim zagrešili njihovi sodelavci, z argumentiranjem, da nadlegovanje ni bilo 
del nadlegovalčeve službe in je zato bilo zunaj konteksta njegove zaposlitve. 


Vprašanje odgovornosti delodajalca za rasno nadlegovanje njegovih delavcev s 
strani tretjih oseb je bilo predmet sodne presoje v zadevi Gravell proti London 
Borough of Bexley. V tej zadevi se je delovni pritožbeni tribunal osredotočil zlasti na 
vprašanje, ali odločitev sodišča zgornjega doma britanskega parlamenta, sprejeta v 
zadevi Pearce, preprečuje delovnemu tribunalu sprejem odločitve, da delodajalec 
odgovarja za nadlegovalno ravnanje, ki ga ob pomanjkanju nadzora proti delavcu 
zagrešijo tretje osebe (v konkretni zadevi stranka toženca). Sodnik Peter Clark je 
opozoril na dejstvo, da so bila po tej odločitvi sodišča zgornjega doma britanskega 
parlamenta v britanskem ne-diskriminacijskem pravu uzakonjena prostostoječa 
določila o zakonskem deliktu rasnega nadlegovanja (3A. člen Zakona o rasnih 
razmerjih iz leta 1975). V nadaljevanju sodbe je navedel, da obstaja še veliko 
prostora za argumente o tem, ali stališče sodišča zgornjega doma britanskega 
parlamenta v zadevi Pearce, ki temelji na točki a) prvega odstavka 1. člena Zakona 
o rasnih razmerjih iz leta 1975, lahko obvelja tudi v primeru zatrjevanja rasnega 


337 Tower Boot Company Ltd v. Jones [1996] EWCA Civ 1185 (11th December, 1996), 
http://www. bailii.org/ew/cases/EWC A/Civ/1996/1185.html (7. 11. 2010). 

338 Gravell v. London Borough of Bexley, [2007] UKEAT 0587_06_0203 (2 March 2007), 
para. 10, http://www.bailii.org/cgi- 

nadlegovanja v skladu s 3A. členom Zakona o rasnih razmerjih."? Vendar je od te 
izjave sodnika Clarka morda še bolj pomembno njegovo mnenje, da če je lokalna 
oblast res — kot to trdi pritožnica — sprejela politiko, ki je določala, da naj zaposleni 
ignorirajo rasistične komentarje strank (tretjih oseb) in naj ne oporekajo njihovemu 
rasističnemu vedenju (toženec je te navedbe pritožnice zanikal), bi takšna situacija 
lahko predstavljala nezakonito nadlegovanje v smislu nezaželenega vedenja, ki 
ustvarja žaljivo okolje za delavce. Skozi takšno interpretacijo zadeve je sodnik Clark 
prišel do logičnega zaključka, da sodna odločitev v zadevi Pearce v ničemer ne ovira 
pritožnice, da ta ne bi mogla v skladu s 3A. členom Zakona o rasnih razmerjih, ki 
prepoveduje rasno nadlegovanje, vložiti na delovno tribunal tožbo proti njenemu 
delodajalcu, ki je dopuščal rasno nadlegovanje pri njem zaposlenega osebja s strani 
strank. 


Lahko bi rekli, da odločitev delovnega pritožbenega tribunala v zadevi Gravell 
predstavlja potencialno pomemben preobrat v britanskem pravnem razvoju instituta 
odgovornosti delodajalca za diskriminacijska ravnanja tretjih oseb. Vse od odločitve 
sodišča zgornjega doma britanskega parlamenta, sprejete v zadevi Pearce, je namreč 
tako v pravni stroki kot v sodni praksi prevladovala splošna miselnost, da 
delodajalci ne morejo odgovarjati za diskriminacijska dejanja tretjih oseb, kot so 
npr. obiskovalci, kupci, uporabniki storitev, stranke in klienti, razen če se lahko 
dokaže, da je tudi delodajalec bil na določen način udeležen pri diskriminacijskem 
vedenju, kar pa je v praksi običajno zelo težko dokazati. Zato je zelo verjetno, da je 
delovni pritožbeni tribunal s svojo odločitvijo v zadevi Gravell na nek način celo 
presegel prvotni namen zakonodajalca, ki ga je slednji imel v mislih, ko je uzakonil 
delikt diskriminacijskega nadlegovanja. Možnosti za napačno razumevanje in 
zlorabo pristopa delovnega pritožbenega tribunala v tej zadevi so precejšnje, saj se 
že na prvi pogled zdi, da se na osnovi takšnega tolmačenja odgovornosti delodajalca 
za ravnanja tretjih oseb njegova vloga širi tudi na razmerja med tretjimi osebami. 
Besede, ki so prizadele in užalile pritožnico (gospodično Gravell), niso bile 
namenjene oziroma izrečene neposredno njej in tudi ni šlo za komentarje o njej, 
vendar je pritožnica kljub temu bila upravičena vložiti pritožbo zaradi rasnega 
nadlegovanja. Ali to pomeni, da je osebi X, če je ta vznemirjena ali prizadeta zaradi 
rasističnega govora osebe Y v njeni navzočnosti, toda usmerjenega k osebi Z (tak 
govor je morda za osebo Z povsem sprejemljiv), treba vselej zagotoviti možnost 
posega v takšno situacijo? Ali ni delodajalec upravičen od osebe X zahtevati, da se 
ne vmešava v zadeve, ki se je ne tičejo in kjer bi sprejem aktivnih ukrepov za nadzor 
govora tretjih oseb utegnil biti poslovno neprimeren? 


339 Gravell v. London Borough of Bexley, [2007] UKEAT 0587 06 0203 (2 March 2007), 
para. 14, http://www.bailii.org/cgi- 
bin/markup.cgi?doc=/uk/cases/UKEAT/2007/0587_06_0203.html (9. 1.2011). 
340 Gravell v. London Borough of Bexley, [2007] UKEAT 0587 06 0203 (2 March 2007), 

Odpira se torej vprašanje, kaj mora narediti delodajalec, da se zavaruje pred njegovo 
odgovornostjo za diskriminacijsko nadlegovanje, zagrešeno s strani tretjih oseb, 
kateremu je lahko izpostavljeno njegovo osebje. Ali zadošča npr. že opozorilo 
strankam, obiskovalcem ipd., da je rasistični, seksistični, homofobični ipd. govor na 
Javnih mestih prepovedan, ali pa je poleg tega potrebno zaposlenim tudi omogočiti, 
da zadeve prevzamejo v svoje roke, ker bi se sicer delodajalec lahko znašel v 
sodnem postopku, češ da je dopuščal sovražno, žaljivo, zastraševalno ipd. delovno 
okolje in ni sprejel vseh razumnih ukrepov za preprečitev nastanka negativnega 
delovnega okolja? Iz praktične realnosti bi moralo izhajati, da navedeno presega 
pravne zahteve, toda zadeva Gravell na ta vprašanja žal ne daje jasnega odgovora." 


Zadeva Richmond Pharmacology proti Dhaliwal je še posebej pomembna zaradi 
tega, ker je delovni pritožbeni tribunal v njej zelo podrobno analiziral potrebne 
elemente pravne odgovornosti v skladu s 3A. členom Zakona o rasnih razmerjih iz 
leta 1976. To analizo je mogoče analogno uporabiti tudi za nadlegovanje na podlagi 
spola (4A. člen Zakona o spolni diskriminaciji iz leta 1975), invalidnosti (3B. člen 
Zakona o diskriminaciji zaradi invalidnosti iz leta 1995), vere ali prepričanja (5. člen 
Employment Equality (Religion or Belief) Regulations iz leta 2003), spolne 
usmerjenosti (5. člen Employment Equality (Sexual Orientation) Regulations iz leta 
2003)” in starosti (6. člen Employment Equality (Age) Regulations iz leta 2006).** 


Delovni pritožbeni tribunal je zakonsko definicijo rasnega nadlegovanja razčlenil na 

tri bistvene elemente:*” 

1. nezaželeno ravnanje — ali je toženec zagrešil nezaželeno ravnanje? 

2. namen ali učinek tega ravnanja — ali je zadevno ravnanje imelo za: a) 
namen ali b) učinek bodisi kršitev tožnikovega dostojanstva bodisi 


ustvarjanje zanj škodljivega okolja? 


%4 Poleg tega je v zadevi Gravell sodnik Clark razsodil tudi, da je delovni tribunal na prvi 
stopnji napačno uporabil pravo, ker je v fazi pred izvedbo dokazov iz nadaljnje obravnave 
izključil del pritožbe, v katerem je pritožnica zatrjevala, da ji je nadrejena pošiljala neželena 
in žaljiva besedilna in elektronska sporočila z rasistično vsebino, tudi potem, ko ji je 
pritožnica jasno povedala, da ne želi prejemati takšnih sporočil. Te trditve pritožnice so po 
presoji sodnika Clarka zahtevale skrbno obravnavavo in preučitev vseh navedenih dejstev in 
predloženih dokazov. 

32 The Employment Equality (Religion or Belief) Regulations 2003, No. 1660, SI, 
http://www legislation.gov.uk/uksi/2003/1660/made (10. 1. 2011). 

38 The Employment Equality (Sexual Orientation) Regulations 2003, No. 1661, SI, 
http://www legislation. gov.uk/uksi/2003/1661/made (10. 1. 2011). 

*4 The Employment Equality (Age) Regulations 2006, No. 1031, SI, 
http://www legislation. gov.uk/uksi/2006/103 1/made (10. 1. 2011). 

3. razlogi za takšno ravnanje — ali je bilo to ravnanje povezano z raso ali 
etničnim ali nacionalnim izvorom tožnika? 


Toda ta formalna analiza, kot je to navedel delovni pritožbeni tribunal, prikriva 
dejstvo, da obstaja ali da bo vsaj v nekaterih primerih prišlo do znatnega prekrivanja 
med vprašanji, ki se porajajo v zvezi z vsakim od navedenih elementov. Očiten 
primer takšnega pojava je npr. prekrivanje vprašanja, ali je bilo ravnanje, ki je 
predmet pritožbe, nezaželeno z vprašanjem, ali to ravnanje povzroča škodljivo 
okolje za tožnika. Očitno je tudi precejšnje prekrivanje med dvema definiranima 
prepovedanima posledicama, kljub temu, da sta le-ti izraženi alternativno: večje 
število ali večina dejanj, glede katerih je ugotovljeno, da ustvarjajo okolje, ki je za 
delavca škodljivo, bo obenem tudi kršila dostojanstvo delavca (čeprav so manj 
pogosti, a vendarle možni tudi primeri, v katerih bo veljalo ravno obratno — torej da 
bo neko ravnanje, ki žali dostojanstvo zaposlenega, hkrati tudi povzročalo zanj 
škodljivo okolje). Eventualna odločitev tribunala je lahko pogosto odvisna od 
odgovora na vprašanje, katera so v praksi nediferencirana dejanska vprašanja, ki 
zajemajo več kot en element v zgornji analizi. Kljub temu je zelo priporočljivo, da 
tribunali v vsaki tovrstni zadevi v svojih argumentacijah in utemeljitvah posebej 
obravnavajo vsakega od elementov, ki jih je identificiralo delovno pritožbeno 
sodišče v njegovi analizi, da bi tako ugotovili ali v zvezi s posameznim elementom 
prihaja do kakšnih vprašanj in da bi zagotovili jasne dejanske ugotovitve o vsakem 
elementu, v zvezi s katerim se pojavljajo vprašanja. 


Delovni pritožbeni tribunal je v sprejeti odločitvi izpostavil še štiri zelo važne 
ugotovitve, ki utegnejo biti v pomoč tribunalom pri uporabi 3A. člena Zakona o 
rasnih razmerjih iz leta 1975 in vzporednih pravnih določb iz sorodne ne- 
diskriminacijske zakonodaje, ki so bile leta 2010 nadomeščene z ustreznimi določili 
novega Zakona o enakosti."'? Prva takšna ugotovitev je, da se sodniki pri svojem 
odločanju verjetno ne bodo mogli opreti na sodno prakso v zvezi z »nadlegovanjem« 
kot varianto diskriminacije, ki je nastala pred implementacijo Direktiv 2000/43/ES 
in 2000/78/ES v britansko notranjo zakonodajo, v tako veliki meri, kot so si morda 
zamišljali. To seveda ne pomeni, da v tej predhodni sodni praksi ni mogoče poiskati 
in aplicirati nekaterih čisto splošnih zapažanj, ki se jih lahko prav tako uporabi za 
tožbene zahtevke, vložene na podlagi nove ne-diskriminacijske zakonodaje. Vendar 
je problem predvsem ta, da so bile prejšnje zakonske določbe formirane nekoliko 
neugodno in izven splošnih zakonskih opredelitev diskriminacije. V nasprotju s tem 
pa novo ne-diskriminacijsko pravo izhaja iz ločenih zakonskih določb čisto 
drugačnega izvora in zato bi izvajanje interpretacije nove pravne ureditve iz prejšnje 
ne-diskriminacijske sodne prakse predstavljalo prej oviro kot kakršnokoli pomoč. Še 
manj je sodnikom lahko v pomoč iskanje opore v popolnoma ločenih pravnih 
določbah o nadlegovanju, ki jih vsebuje Zakon o varstvu pred nadlegovanjem iz leta 


346 Richmond Pharmacology v. Dhaliwal, [2009] UKEAT 0458 08 1202 (12 February 2009), 

1997 in v sodni praksi, ki se nanaša na interpretacijo uporabe teh specifičnih 
zakonskih določil. 


Druga pomembna ugotovitev delovnega pritožbenega tribunala se nanaša na 
formalno razčlembo elementa, navedenega pod točko 2., v dve alternativni podlagi 
za odgovornost — »namen« in »učinek«. To pomeni, da toženec lahko odgovarja na 
podlagi dejstva, da je bil učinek njegovega ravnanja v nastanku prepovedanih 
posledic, čeprav to sicer ni bil njegov namen; in nasprotno — da lahko odgovarja, če 
je ravnal z namenom povzročitve prepovedanih posledic, do katerih pa dejansko ni 
prišlo (oziroma ni bilo dokazano, da bi toženec ustvaril prepovedane posledice). 
Lahko bi si predstavljali da bodo v slednjem primeru zadeve, v katerih bodo tožniki 
uspeli s svojo tožbo, zelo redke, saj bi bilo v takšni situaciji, v kateri je torej bil 
namen toženca povzročiti prepovedane posledice in je njegovo ravnanje imelo 
zadosten vpliv na tožnika, da je slednji vložil tožbo, že na prvi pogled zelo 
presenetljivo, če tribunal ne bi ugotovil, da je dejansko prišlo do takšnih posledic. 
Zato je mogoče domnevati, da bo v večini primerov glavni poudarek namenjen 
učinkom nezaželenega ravnanja in ne toliko toženčevemu namenu (čeprav to nujno 
ne izključuje upoštevanja toženčevih mentalnih procesov zaradi elementa, 
navedenega pod točko 3.). 


Tretje, kar ugotavlja delovni pritožbeni tribunal, je, da toženec ne bi smel 
odgovarjati zgolj zato, ker je bil učinek njegovega ravnanja nastanek prepovedane 
posledice: ugotovitev, da je takšna posledica res nastala, mora biti razumna. To 
dejstvo ustvarja objektivni standard presoje. Prepovedane posledice se že po svoji 
naravi nanašajo na občutke domnevne žrtve; to pomeni, da je žrtev morala občutiti 
ali zaznati, da je bilo njeno dostojanstvo kršeno ali da je bilo ustvarjeno okolje, ki je 
zanjo škodljivo. Lahko bi rekli, da tukaj gre za uvedbo »subjektivnega« elementa, 
čeprav je sicer, v celoti gledano, kriterij objektiven, saj se od tribunalov zahteva, da 
preučijo, ali je mogoče takšne tožnikove občutke ali zaznavanja šteti za razumna. Če 
npr. tribunal meni, da je tožnik bil preveč oziroma nerazumno nagnjen k užaljenosti 
in zameram, potem ne bo šlo za nadlegovanje v smislu zakonske definicije, pa 
čeprav je tožnik sam resnično občutil kršitev njegovega dostojanstva. Ali je bilo 
razumno, da je tožnik v posameznem primeru občutil kršitev njegovega 
dostojanstva, je v bistvu stvar tribunalove dejanske presoje. Pri ocenjevanju 
razumnosti bo tribunal moral upoštevati vse relevantne okoliščine, vključno s 
kontekstom zadevnega ravnanja. Eno od važnih vprašanj bi se lahko glasilo, ali je 
bil namen ravnanja povzročiti žalitev (ali natančneje ustvariti prepovedane 
posledice), ali ne. Ista pripomba ima lahko namreč zelo različno težo, če je bila 
izrečena z očitno nedolžnim in neškodoželjnim namenom kot pa če je bil njen očiten 
namen prizadeti neko osebo. Na prvi pogled se to morda zdi povsem logično, toda 
takšen pristop ne upošteva zakonskega razlikovanja med namenom in učinkom. 
Pogoj razumnosti se izrecno uporablja samo, kadar imamo opravka z vprašanjem, ali 
je ravnanje imelo za učinek kršitev dostojanstva ali ustvarjanje žaljivega okolja. Če 
je nadlegovalno ravnanje imelo takšen namen (torej namen kratiti dostojanstvo ali 

ustvariti žaljivo okolje) in potrebne posledice za dostojanstvo zaposlene osebe ali 
njeno delovno okolje, je per se nezakonito. Objektivni test razumnosti glede 
občutenja in zaznavanja nadlegovalnega vedenja je v tem primeru povsem 
irelevanten. Ker se torej pogoj razumnosti uporablja le tam, kjer ni 
diskriminacijskega namena, iz tega sledi, da (ne)obstoj diskriminacijskega namena 
ni bil zamišljen kot relevatni faktor, ki bi ga bilo treba upoštevati pri odločanju, ali 
je nezaželeno ravnanje imelo diskriminacijski učinek. 


Četrta zadeva, ki si po mnenju delovnega pritožbenega tribunala zasluži posebno 
pozornost, je ugotavljanje razlogov toženca za njegovo ravnanje oziroma vprašanje, 
zakaj je toženec ravnal tako, kot je. Razlog, zakaj je toženec zagrešil nadlegovalno 
ravnanje se logično razlikuje od vsakega drugega vprašanja, ki se lahko poraja 
zaradi elementa, navedenega zgoraj pod točko 2., v zvezi s tem, ali je toženec 
nameraval ustvariti prepovedane posledice: storilčev namen kršiti dostojanstvo 
tožnika se namreč lahko razlikuje od razlogov, povezanih s tožnikovo raso, spolom, 
spolno usmerjenostjo, starostjo, invalidnostjo, vero ali prepričanjem ipd. Prav tako je 
treba omeniti, da čeprav ugotavljanje razlogov, zakaj je toženec v primerih 
diskriminacijskega vedenja ravnal na način, ki je predmet pritožbe, praviloma 
vključuje preučitev miselnih procesov tistega, ki je sprejel odločitev za 
diskriminacijsko ravnanje, temu ni vedno tako. V nekaterih primerih je razlog za 
dejanje, ki je predmet pritožbe, inherentno rasni ali spolni ipd. Najbolj znan primer 
iz britanske sodne prakse, čeprav v resnici povezan s spolno diskriminacijo, je 
odločitev, ki jo je sodišče zgornjega doma britanskega parlamenta sprejelo v zadevi 
James proti Eastleigh Borough Council." V tej zadevi je merilo, ki ga je uporabil 
Svet, že samo po sebi diskriminiralo med moškimi in ženskami in zato presoja 
miselnega procesa osebe, ki je sprejela diskriminacijsko odločitev, ni bila potrebna: 
uporabo inherentno diskriminacijskega merila bi lahko identificirali kot razlog, zakaj 
je tožnik utrpel škodo, zaradi česar se je tudi pritožil. To je zgolj zato, ker v večini 
primerov škoda, zaradi katere je tožnik vložil tožbeni zahtevek, ne sestoji iz uporabe 
takšne vrste očitno diskriminacijskega merila, da bi »razlog« ali »podlago« za 
dejanje morali ugotavljati z upoštevanjem toženčeve motivacije (ne motiva!). Zdi se, 
da je treba biti na to dejstvo še posebej pozoren v primerih nadlegovanja. Če narava 
ravnanja, ki je predmet pritožbe, sestoji npr. iz očitno rasnih žalitev, je mogoče reči, 
da je toženec ravnal na rasni podlagi, ne da bi se tribunal moral posebej spuščati v 
ugotavljanje njegovih miselnih procesov. 


K razvoju britanske sodne prakse v zvezi z določanjem odškodnine, vključno s 
poostreno odškodnino (angl. aggravated damages), v primerih nezakonitega 
nadlegovanja je prispevala tudi zadeva Choudhary proti Martins." Pritožbeno 


347 James v. Eastleigh Borough Council, [1990] UKHL 6 (14 June 1990), 
http://www. bailii.org/uk/cases/UKHL/1990/6.html (1. 2. 2011). 

348 pritožnik je v na podlagi Zakona o varstvu pred nadlegovanjem iz leta 1997 vložil na 
sodišče civilno tožbo, v kateri je zatrjeval, da je bil žrtev nadlegovanja in rasizma s strani 

sodišče je v tej zadevi navedlo, da glede vprašanja, ali sta naj odškodnini za 
psihiatrično škodo in čustveno škodo združeni v eno samo skupno odškodnino, ali 
pa se naj prisodita ločeno, ni nekega fiksnega pravila. Če gre za manjšo psihiatrično 
škodo, združeno s čustveno škodo, bo najbrž prišla v poštev ena odškodnina, 
medtem ko bo v primeru večje psihiatrične škode, s katero je npr. imelo sodišče 
opravka tudi v tej zadevi, zelo koristno, če se odškodnini za obe vrsti škode prisodita 
ločeno, seveda pod pogojem, da ne gre za dvojno povračilo škode. Pritožbeno 
sodišče je poleg vprašanja načina določanja povračila za psihiatrično in čustveno 
škodo presojalo tudi višino odškodnine in ugotovilo, da v konkretnem primeru, 
čeprav se morda zdi, da je skupni znesek obeh odškodnin, ki jih je prisodilo 
prvostopenjsko sodišče (22.500 funtov), preveč velikodušen, ni zunaj ustreznega in 
dopustnega razpona. 


O posameznih elementih rasnega nadlegovanja in vprašanjih, povezanih z 
nadlegovalnim ravnanjem, so britanska sodna in kvazisodna telesa odločala še v 
zadevah Bobby Narasimharao proti Sion Mills Recreation Club," Clarissa Riordan 


toženca. Trdil je, da je toženec že nekaj časa uporabljal rasistične in žaljive izraze o njem, 
tako v pogovoru z drugimi kot tudi v besednem kontaktu z njim samim. Sodišče je na prvi 
stopnji ugotovilo, da je toženec s svojim vozilom namerno zapeljal in trčil v avto, v katerem 
je bil pritožnik s svojo ženo in da je po tem incidentu toženec pritožniku dejal: »pa sem te«. 
Pritožnik je zatrjeval, da je zaradi tega incidenta doživel šok, strah in stisko in da se je od 
takrat dalje neprestano bal za varnost njegove družine. Sodišče je sprejelo psihiatrično 
dokazilo, ki je potrjevalo, da so pri tožniku nastopile psihiatrične motnje v obliki splošnega 
anskioznega stanja, klavstrofobije, paničnih napadov in nespečnosti. Prvostopenjsko sodišče 
je odločilo, da je potek toženčevega ravnanja predstavljal zakonski delikt nadlegovanja v 
skladu z Zakonom o varstvu pred nadlegovanjem iz leta 1997. Tožencu je bila prisojena 
odškodnina za pretrpljeno psihiatrično škodo v višini 12.500 funtov in posebej odškodnina za 
čustveno škodo, ki jo je toženec utrpel zaradi nezakonitega rasno motiviranega nadlegovanja, 
v znesku 10.000 funtov. Toženec je nato odločitev nižjega sodišča glede odškodnine 
izpodbijal pred pritožbenim sodiščem, in sicer iz dveh razlogov: 1.) da ni bilo primerno, da je 
sodišče poleg odškodnine za psihiatrično škodo prisodilo posebej še odškodnino za čustveno 
škodo in 2.) da je dosojen znesek celotne odškodnine previsok. Martins v. Choudhary, [2007] 
EWCA Civ 1379 (20 December 2007), 
http://www .bailii.org/ew/cases/EWCA/Civ/2007/1379.html (17. 1. 2011). 

38 Osrednji problem v zadevi Bobby Narasimharao proti Sion Mills Recreation Club je 
predstavljalo vprašanje obsega odgovornosti delodajalca za ravnanje tretjih oseb, kakor tudi 
vprašanje, kdo nosi odgovornost in nastopa v pravnem sporu v primeru združenja brez pravne 
osebnosti. Ta zadeva utegne pomembno vplivati na prostovoljni sektor, kjer je možno, da 
člani prostovoljnega upravnega odbora niso seznanjeni z njihovimi pravnimi obveznostmi. 
Tožnik (Indijec) je bil kot menedžer zaposlen pri toženčevem klubu kriketa. Je nekdanji 
igralec indijskega moštva kriketa. V pritožbi, ki jo je vložil na delovni tribunal Severne Irske, 
je zatrjeval, da je bil izpostavljen rasnemu nadlegovanju (prejeto pismo in grafiti na zidu 
prostorov toženca). Navedel je, da je bil, potem ko se je pritožil zaradi nadlegovanja, še žrtev 
viktimizacije (izključen je bil iz nekaterih dejavnosti). Zatem je bil uvrščen še med presežke 
delovne sile, kar je mogoče razumeti kot nadaljnji ukrep viktimizacije. Aprila 2005 je prišlo 
do poravnave med pravdnima strankama. Toženec je privolil v plačilo odškodnine tožniku v 

proti Sangers (NI) Ltd.,"" Toke Benson proti River Island,"' Luis Canhoto proti 
Clarehill Plastics Ltd," Amjid Mehmood,” ter dveh zadevah rasno motiviranega 
napada in nadlegovanja.?" 


znesku 6.000 funtov in prav tako izrazil obžalovanje za vso škodo, stisko in bolečino, 
povzročeno tožniku. Potrdil je tudi svojo obvezo glede izvrševanja načela enakih možnosti in 
se zavezal k sodelovanju s Komisijo Severne Irske za enakost. Bobby Narasimharao v. Sion 
Mills Recreation Club, Decisions and Settlements Review, 2005-2006, Eguality Commission 
for Northern Ireland, str. 31, dostopno na: 
http://www.equalityni.org/sections/publist.asp?secid=8 (13. 2. 2011). 

350 pritožnica iz Nigerije je zatrjevala, da je bila ves čas opravljanja službe pri tožencu 
izpostavljena rasnemu nadlegovanju s strani sodelavcev. V pritožbi, ki jo je vložila na delovni 
tribunal, je navedla, da delodajalec njene pritožbe ni obravnaval resno. Trdila je, da je bila 
kmalu zatem s strani delodajalca obveščena, da bo zoper njo uveden disciplinski postopek 
zaradi njenega slabega dela. Po njenih navedbah je to bilo prvikrat, da je bila opozorjena na 
kakršnekoli težave. Le mesec pozneje je tožnica začela z bolniškim dopustom ter na koncu 
tudi pustila to službo. V poravnavi (doseženi novembra 2005) se je tožena stranka zavezala 
tožnici plačati 25.000 funtov, ni pa priznala njene odgovornosti za ravnanje, ki ga je utrpela 
tožnica. Toženec je tudi potrdil svojo zavezanost spoštovanju načela enakih možnost in 
zagotavljanju usklajenosti njegovih praks in postopkov z obveznostmi, ki mu jih nalaga 
Odredba o rasnih razmerjih ter relevantni kodeksi ravnanja in prakse. Znova je potrdil svojo 
zavezo zagotavljanju pravic vseh delavcev do dela in delovnega okolja brez zastraševanja in 
nadlegovanja. Obvezal se je, da v sodelovanju s Komisijo Severne Irske za enakost preuči in 
razvije svoje politike in postopke ter da v največji možni meri implementira priporočila 
Komisije za enakost. Iz te zadeve se delodajalci lahko naučijo predvsem dvoje: 1.) da so svoje 
delavce obvezani dejansko zavarovati pred diskriminacijskim nadlegovanjem na delovnem 
mestu in 2.) da morajo k pritožbam zaradi nadlegovanja, kadar do njih pride, pristopiti hitro, 
resno in učinkovito. Clarissa Riordan v. Sangers (NI) Ltd., Decisions and Settlements 
Review, 2005-2006, Eguality Commission for Northern Ireland, str. 34, dostopno na: 
http://www.equalityni.org/sections/publist.asp?secid=8 (13. 2. 2011). 

351 pritožnica (črnka) je zatrjevala, da je bila ves čas zaposlitve pri tožencu izpostavljena 
rasnemu nadlegovanju s strani njenih sodelavcev, vključno z menedžerji in da se je morala 
sama ubadati s strankami, ki so jo žalili zaradi njene rase. Zaradi konstantnega stresa na 
delovnem mestu se je počutila skrajno izčrpano in je odšla na bolniški dopust, kmalu zatem pa 
tudi dala pisno odpoved. Spor je bil rešen s poravnavo pred delovnim tribunalom (maja 2009). 
Toženec je pristal na plačilo 3.000 funtov odškodnine brez priznanja odgovornosti ter na 
sodelovanje s Komisijo Severne Irske za enakost pri pregledu učinkovitosti in usklajenosti 
njenih politik, praks in postopkov z relevantnimi pravnimi zahtevami. Toke Benson v. River 
Island, Decisions and Settlements Review, 2008-2009, Eguality Commission for Northern 
Ireland, str. 97, dostopno na: 

http://www.equalityni.org/sections/publist.asp?secid=8 (13. 2. 2011). 

352 Pritožnik (portugalski državljan), ki je bil pri tožencu zaposlen kot monter, je zatrjeval, da 
je bil izpostavljen nezakonitemu (rasnemu) nadlegovanju s strani njegovih sodelavcev. 
Primeri takšnega nadlegovanja so bili naslednji: ostali zaposleni so pritožnika ignorirali; če je 
kakega delavca prosil, če mu lahko posodi orodje, se je ta zatekel k prostaškemu govorjenju, 
uperjenemu proti pritožniku; v pritožnikovi omarici so delavci puščali sporočila, ustno vodico 
in zobno pasto; delavci so okoli pritožnikove delovne mize puščali ustno vodico; sporočilo o 
tem, da bi pritožnik moral imeti ločen prevoz do božične pojedine; sporočilo, da naj gre 

V zadevi Gailius & Batisaitas proti Howley Civil Engineering Limited je irski 
tribunal za enakost na podlagi predloženih dokazov ugotovil, da je gospod Gailius 
(ki ga je tribunal štel za verodostojno pričo) bil izpostavljen nadlegovanju na podlagi 
njegove narodnosti, ki je potekalo v obliki verbalnega zmerjanja (nadrejeni je vpil 
obscenosti na njega, kot npr. »ti si prekleti Litovec«, »moral bi iti nazaj v svojo 


domov, puščeno v pritožnikovi omarici. Zaradi stresa, ki ga je doživljal na delu, je pritožnik 
odšel na bolniški dopust in se več ni vrnil na delo. Trdil je, da je pred tem menedžerju poročal 
o navedenih dogodkih, vendar ni prejel nobene pomoči in podpore. Stranki sta se poravnali 
pred delovnim tribunalom (maja 2008). Toženec se je strinjal, da pritožniku plača 7.500 
funtov odškodnine in ponovno potrdil svojo zavezanost načelu enakih možnosti v 
zaposlovanju. Luis Canhoto v. Clarehill Plastics Ltd, Decisions and Settlements Review, 
2008-2009, Eguality Commission for Northern Ireland, str. 98, dostopno na: 
http://www.equalityni.org/sections/publist.asp?secid=8 (13. 2. 2011). 

353 Musliman Amjid Mehmood, ki je bil zaposlen pri družbi za vzdrževanje cest, je bil v 
obdobju od jeseni 2005 do poletja 2006 izpostavljen devetim ločenim incidentom grobega 
rasnega nadlegovanja s strani treh sodelavcev (ti so mu npr. slekli hlače in ga izpostavili na 
ogled mimovozečim, medtem ko so delavci opravljali delo na avtocesti M6; zažgali so mu 
hlače, medtem ko jih je imel oblečene; med nemiri, ki so leta 2005 divjali med Azijci in Afro- 
karibijci v Birminghamu, so ga odpeljali na območje z večinsko Afro-karibsko populacijo in 
ga tam pustili samega; na njegov zadnji delovni dan so ga privezali k ograji, ga polili z mrzlo 
vodo in prisilili, da je v nasprotju z njegovim verskim prepričanjem jedel slanino - ves 
incident je bil posnet na mobilni telefon). Celih devet mesecev trajajoča kampanja rasnega 
nadlegovanja in namernega ustrahovanja je prišla na dan šele, ko je gospod Mehmood o njej 
obvestil delodajalca in policijo. V sodnem postopku je gospod Mehmood na sodišču povedal, 
da sta dolgotrajno nadlegovanje in zloraba, katerima je bil izpostavljen, na njem pustila trajne 
negativne zdravstvene posledice: depresijo, samomorilne misli in nespečnost. Sodnik John 
Warner je vsakega od treh nadlegovalcev obsodil na tri leta zaporne kazni. V njegovi obsodbi 
je dejal, da je zbijanje neslanih in surovih šal na delovnem mestu eno, vendar je v tej zadevi 
šlo za katalog namernega ustrahovanja. Dodal je še, da se je zgodil grozljiv primer rasnega 
nadlegovanja, ki ga civilna družba ne bo tolerirala. Stanhke, T.... [et al.]: Violence Against 
Muslims, Human Rights First, 2008 Hate Crime Survey, 2008, str. 8, dostopno na: 
http://www. humanrightsfirst.org/our-work/fighting-discrimination/2008-hate-crime- 
survey/2008-hate-crime-survey-muslims/ (14. 10. 2010). 

354 Na Škotskem je 32-letna ženska zabodla 17-letnega Tarika Husana, ko je ta stal na 
avtobusni postaji. Ko ga je zabodla v prsi in roko mu je dejala: »Vsi ste teroristi«. Incident, ki 
se je zgodil septembra 2007, je dobil sodni epilog. Predsedujoči sodnik je napad na žrtev 
označil za »popolnoma neizzvan« in storilko obsodil na šestletno zaporno kazen. V sodnem 
postopku se je znašel tudi primer rasnega nadlegovanja, ki se je zgodil aprila 2007 na 
severnem Walesu. Mladenič se je približal muslimanki, zakričal nanjo rasne žaljivke in ji 
potegnil ruto z glave. Pozneje je bil mladenič aretiran in obtožen zagrešitve kvalificiranega 
kaznivega dejanja rasno motiviranega napada in nadlegovanja v skladu z Zakonom o kaznivih 
dejanjih in prekrških iz leta 1998. Sodnik, ki je obravnaval to zadevo, je storilčevo ravnanje 
označil za »obžalovanja vredno, podlo in popolnoma sramotno«. Po javnem opravičilu žrtvi je 
bil nadlegovalec obsojen na 18-tedensko kazen zapora (2 leti pogojno). Stanhke, T.... [et al.]: 
Violence Against Muslims, Human Rights First, 2008 Hate Crime Survey, 2008, str. 8, 
dostopno na: http://www.humanrightsfirst.org/our-work/fighting-discrimination/2008-hate- 
crime-survey/2008-hate-crime-survey-muslims/ (14. 10. 2010). 

državo«, »ali tako delate v Litvi?«)."" O različnih primerih verbalnega, pisnega in 
fizičnega rasnega nadlegovanja na delovnem mestu je irski tribunal za enakost 
odločal tudi v zadevah Zimblys proti Caldale Construction Ltd,” Joseph Ndengu 
proti J Y & I Security Ltd,” Slesoriunas proti Moathland Enterprises Ltd,” Vladas 


355 To verbalno nadlegovanje se je po trditvah pritožnika redno dogajalo in naj bi zadnje štiri 
ali pet tednov pred odpustom pritožnika postalo zanj tako neznosno, da se je zaradi ravnanja 
nadrejenega pritožil pri uslužbencu, odgovornemu za zdravje in varnost. Pritožnik je tribunalu 
predložil tudi dokaze, da mu je takšno ponavljajoče se verbalno zmerjanje in nasilje 
povzročalo hudo stisko, tako v njegovem osebnem kot poklicnem življenju. Tribunal je menil, 
da ti pritožnikovi nesporni dokazi zadoščajo za potrditev obstoja prima facie primera 
nadlegovanja, povezanega s pritožnikovo narodnostjo in da se toženec ne more sklicevati na 
obrambo, ki jo je mogoče uveljavljati na podlagi drugega odstavka 14A. člena Zakona o 
enakosti pri zaposlovanju, ker tribunalu ni predložil nobenih dokazov, ki bi kazali na to, da je 
sprejel razumno izvedljive ukrepe, namenjene preprečitvi nadlegovanja pritožnika s strani 
njegovega nadrejenega v okoliščinah konkretnega primera. Tribunal za enakost je tako 
odločil, da je toženec odgovoren za rasno nadlegovanje gospoda Gailiusa v nasprotju s 14. 
členom Zakona o enakosti pri zaposlovanju, ker ni sprejel razumnih in izvedljivih ukrepov za 
njegovo preprečitev. Tribunal je nadalje tudi ugotovil, da je odpust gospoda Gailiusa, ki je 
sledil njegovi formalni pritožbi zaradi nadlegovanja, dani tožencu, bil neposredna posledica 
takšne pritožbe in je zato predstavljal viktimizacijo v smislu drugega odstavka 74. člena 
Zakona o enakosti pri zaposlovanju. Tožencu je bilo s strani tribunala odrejeno, da pritožniku 
(gospodu Gailiusu) poleg odškodnine za posledice nadlegovanja (5.000 eurov) plača tudi 
odškodnino za pretrpljene posledice viktimizacije v obliki odpusta (15.000 eurov). Gailius & 
Batisaitas v. Howley Civil Engineering Limited, Eguality Tribunal, DEC-E2010-032, 
http://www.equalitytribunal.ie/Database-of-Decisions/2010/Employment-Equality- 
Decisions/DEC-E2010-032-Full-Case-Report.html (8. 2. 2011). 

356 Tribunal je v tej zadevi ugotovil, da so komentarji sodelavcev, namenjeni pritožniku, kot 
npr. »ti Litovec vrni se tja od koder prihajaš« ali »pojdi nazaj v Litvo«, čeprav izrečeni v šali 
in komentarji, izrečeni kot grožnja, kot npr. »če nočeš delati, Litovec, potem se niti ne vračaj« 
ali »če ne boš delal, lahko greš nazaj domov« ustvarjali sovražno delovno okolje za pritožnika 
v nasprotju z določili 14A. člena Zakona o enakosti pri zaposlovanju in so zato predstavljali 
rasno nadlegovanje. Ker toženec ni dokazal, da v konkretnem primeru ne velja domneva o 
prima facie primeru diskriminacijskega nadlegovanja oziroma ni predložil nobenih dokazil, 
da je sprejel razumno izvedljive ukrepe, s katerimi bi lahko preprečil nadlegovanje pritožnika, 
je tribunal odločil, da je toženec odgovoren za to, da je pritožnika izpostavil rasnemu 
nadlegovanju in mu naložil, da pritožniku plača 2.000 eurov odškodnine za prestane posledice 
nadlegovanja. Zimblys v. Caldale Construction Ltd, Eguality Tribunal, DEC-E2010-043, 
http://www .egualitytribunal.ie/Database-of-Decisions/2010/Employment-Eguality- 
Decisions/DEC-E2010-043-Full-Case-Report.html (8. 2. 2011). 

357 V tej zadevi je tribunal za enakost ugotovil, da je bil pritožnik zimbabvejske narodnosti 
(zaposlen pri tožencu kot varnostnik) na delovnem mestu izpostavljen žaljivim 
poimenovanjem, žaljivkam, zmerjanju, vpitju in komentarjem, povezanimi z njegovo temno 
barvo kože in raso s strani toženca (toženec ga je večkrat imenoval »a black b****«). 
Tribunal je odločil, da je očitno, da je bil pritožnik obravnavan manj ugodno, saj oseba druge 
narodnosti ali drugačne barve kože ne bi bila izpostavljena takšnim žaljivim poimenovanjem 
v primerljivih okoliščinah in da so dokazi, ki jih je v podkrepitev njegovih navedb predložil 
pritožnik, dovolj tehtni, da kažejo na prima facie primer nadlegovanja na podlagi rase in tako 

Gruodis proti M & G Groundwork Contractors Ltd,"? Aidotas Gedrinas proti 
Mulleadys Ltd," Eswary Valaithan proti Martin Quigley (Nenagh) Ltd t/a Ouigley's 


opravičujejo domnevo o diskriminacijskem nadlegovanju, kot to zahteva Zakon o enakosti pri 
zaposlovanju. Ker toženec ni zagotovil nobenih protidokazov, namenjenih spodbijanju te 
domneve, je tribunal prišel do zaključka, da je toženec odgovoren za rasno nadlegovanje, ki je 
povzročalo sovražno in zastrašujoče delovno okolje za pritožnika. Toženec je moral 
pritožniku plačati 6.000 eurov odškodnine za pretrpljene učinke rasnega nadlegovanja, ki so 
bili posledica kršitve pravic pritožnika na podlagi zakonodaje o enakem obravnavanju. Joseph 
Ndengu v. J Y & I Security Ltd, Equality Tribunal, DEC-E2010-098, 
http://www.equalitytribunal.ie/Database-of-Decisions/2010/Employment-Equality- 
Decisions/DEC-E2010-098-Full-Case-Report.html (10. 2. 2011). 

*8 pritožnik litovske narodnosti je zatrjeval, da je njegovo delo potekalo v zelo neprijaznem 
delovnem okolju. Navedel je, da so se njegovi irski sodelavci norčevali iz tega, da je slabo 
govoril angleški jezik. Ko včasih ni takoj razumel navodil, ki jih je kdo povedal v angleškem 
jeziku in je potem to osebo vprašal, če lahko še enkrat ponovi, kar je rekla, mu je bilo rečeno, 
naj pojde nazaj v Litvo, navodila pa več niso bila ponovljena. Zato je v takšnih okoliščinah 
pritožnik bil prisiljen stopiti do katerega od neirskih sodelavcev in ga zaprositi za pojasnilo. 
To je pritožnik občutil kot ponižujoče. Pritožnik je nadalje trdil, da se je tudi menedžer 
norčeval iz njegove slabe angleščine in se šalil na ta račun in da se zato ni pritožil pri vodstvu 
podjetja. Sodelavci so mu večkrat nagajali, npr. razmetali so njegovo orodje, ki ga je nato 
moral sam pobrati, medtem ko se drugi delavci temu smejali. Ostali zaposleni so oponašali 
njegovo naglašeno in netekočo angleščino. Pritožnik je zaradi takšnega ravnanja njegovih 
sodelavcev postal depresiven in je večkrat razmišljal o tem, da bi spakiral kovčke in se vrnil 
domov. Tribunal za enakost je sprejel pritožnikove pisne in ustne navedbe kot prepričljive in 
pritrdil njegovim trditvam, da je bil prisiljen delati v okolju, v katerem so bile šale na račun 
sposobnosti tujih državljanov govoriti angleški jezik kot njihov drugi jezik, povsem 
sprejemljive. Razen tega toženec ni sprejel nobenih pozitivnih ukrepov, s katerimi bi 
zagotovil boljšo integriranost njegovih delavcev in je tako dopustil, da se je delavec počutil 
izoliranega. Tribunal je kot utemeljeno sprejel tudi izjavo pritožnika, da se je v takšni 
zaposlitveni kulturi, kjer tudi vodstvo podjetja aktivno sodeluje v nadlegovanju delavca, zelo 
težko, če že ne nemogoče, obrniti na delodajalca z zahtevo za prenehanje nadlegovalnega 
ravnanja. Pritožniku je bila prisojena odškodnina v višini 2.500 eurov za posledice 
nadlegovanja zaradi njegove rase na delovnem mestu. Slesoriunas v. Moathland Enterprises 
Ltd, Equality Tribunal, DEC-E2010-159, http:/www.egualitytribunal.ie/Database-of- 
Decisions/2010/Employment-Equality-Decisions/DEC-E2010-159-Full-Case-report.html (10. 
2. 2011). 

39 pritožnik litovske narodnosti je na tribunal za enakost vložil pritožbo, v kateri je od 
toženca (njegovega nekdanjega delodajalca) zahteval odškodnino za rasno nadlegovanje, ki ga 
je utrpel v času zaposlitve pri njem. Trdil je, da je bil na delovnem mestu žrtev bullyinga s 
strani ostalih delavcev zaradi njegove narodnosti. Navedel je, da ni razumel, kaj so mu 
sodelavci govorili v angleškem jeziku, vendar ton njihovih opazk nikakor ni bil prijazen ali 
prijeten. Proti koncu njegove zaposlitve pri tožencu pa naj bi ga eden od njegovih sodelavcev 
z vedrom udaril po glavi in se mu potem samo smejal. Pritožnik je bil prepričan, da se je ta 
incident zgodil zaradi njegove narodnosti. Sodelavci so se norčevali iz njega in se šalili na 
njegov račun, vedoč da pritožnik ne razume, kaj govorijo. Tudi njegov delodajalec je 
velikokrat vpil na njega. Na koncu je pritožnik dal odpoved. Tribunal je odločil v korist 
pritožnika in pri tem navedel, da je obravnavanje (ki je vključevalo elemente izoliranja in 

Ganusauskas, Leszek Zembrzowski in Tomas Guaizdauskas proti All Purpose Stone 


bullynga ter doseglo vrhunec v incidentu grdega fizičnega ravnanja), ki ga je v času njegove 
zaposlitve pri tožencu pritožnik bil deležen s strani njegovih sodelavcev in delodajalca, 
predstavljalo ravnanje, katerega namen ali učinek je bil kršiti pritožnikovo dostojanstvo in 
ustvariti zanj zastrašujoče, ponižujoče, sovražno, sramotilno ali žaljivo delovno okolje v 
smislu Zakona o enakosti pri zaposlovanju. Pritožnik je po mnenju tribunala tudi 
verodostojno izkazal, da je bilo to obravnavanje neposredno povezano z njegovim slabim 
znanjem angleškega jezika oziroma njegovo narodnostjo, saj pritožnikovi irski sodelavci niso 
bili obravnavani na enak način. Tožencu je tribunal odredil, da pritožniku plača 7.500 eurov 
odškodnine za pretrpljeno diskriminacijsko nadlegovanje. Vladas Gruodis v. M  G 
Groundwork Contractors Ltd, Eguality Tribunal, DEC-E2010-218, 
http://www.equalitytribunal.ie/Database-of-Decisions/2010/Employment-Equality- 
Decisions/DEC-E2010-218-Full-Case-Report.html (11. 2. 2011). 

360 V zadevi Aidotas Gedrinas proti Mulleadys Ltd je tribunal za enakost posebej poudaril, da 
je uporabo vzdevka »Oprostite«, s katerim so sodelavci nazivali pritožnika (litovskega 
delavca), ker je ta pogosto uporabljal to besedo in je bilo po trditvah toženca enostavneje 
izgovoriti ta vzdevek kot pa njegovo pravo ime, mogoče interpretirati kot ponižujočo in kot 
takšno, ki žali dostojanstvo pritožnika. Toženec ni tribunalu predložil nobenih dokazov, s 
katerimi bi bilo mogoče izpodbiti prima facie primer nadlegovanja, ki ga je dokazal pritožnik, 
zato je tribunal odločil, da je toženec odgovoren za rasno nadlegovanje in mora pritožniku 
plačati odškodnino za pretrpljeno nadlegovanje v višini 5.000 eurov. Aidotas Gedrinas v. 
Mulleadys, Eguality Tribunal, DEC-E2009-014, 
http://www.equalitytribunal.ie/Database-of-Decisions/2009/Employment-Equality- 
Decisions/DEC-E2009-014-Full-Case-Report.html (13. 2. 2011). 

361 pritožnica (Malezijka) je zatrjevala, da je bila Ze od prvega dne njene zaposlitve pri 
tožencu žrtev pripomb, poimenovanj in komentarjev s strani njene nadrejene, ki so bili 
povezni z njeno raso (nazivanje pritožnice »blackie«, primerjanje pritožnice s črno ročno 
torbico, poniževalne pripombe o izgledu pritožnice in njenem partnerju ipd.). Tribunal je 
ugotovil, da je na pritožničinem delovnem mestu vladala atmosfera, prežeta s šalami in 
draženjem, ki je vključevalo tudi komentarje, ki so se nanašali na barvo pritožničine kože, 
vendar je toženec trdil, da je šlo zgolj za obliko zabave med delavci. Na podlagi te ugotovitve 
je tribunal odločil, da je pritožnica izkazala prima facie primer rasnega nadlegovanja in 
odredil tožencu, da plača pritožnici 15.000 eurov odškodnine za pretrpljeno nadlegovanje, da 
implementira pritožbeni postopek ter politike in postopke proti nadlegovanju in bullyingu na 
delovnem mestu in da izvede usposabljanje v raznolikosti za vse zaposlene. Eswary Valaithan 
v. Martin Quigley (Nenagh) Ltd t/a Quigley's Cafe & Bakery, Equality Tribunal, DEC- 
E2009-050, 
http://www.equalitytribunal.ie/Database-of-Decisions/2009/Employment-Equality- 
Decisions/DEC-E2009-050-Full-Case-Report.html (13. 2. 2011). 

362 pritožnik (Anglež), ki je bil zaposlen pri tožencu, je zatrjeval, da je ravnanje njegovih 
sodelavcev in nadrejenega, kateremu je bil izpostavljen v službi, predstavljalo rasno 
nadlegovanje v nasprotju s sedmim odstavkom 14. člena Zakona o enakosti pri zaposlovanju. 
Trdil je da so se sodelavci pogosto iz njega norčevali, se mu smejali, ga verbalno zmerjali, se 
zbrali okrog njega in peli proti-britanske irske uporniške pesmi ter mu namenjali razne 
pripombe in poimenovaja v zvezi z njegovo narodnostjo. Včasih se je takšnemu ravnanju 
sodelavcev pridružil tudi njihov nadrejeni, ki je tribunalu povedal, da je mislil, da gre pri 

vsem tem zgolj za običajno šalo, zbadanje in nagajanje. Vednar je pritožnik nesprejemljivo 
ravnanje sodelavcev doživljal povsem drugače. Zaradi takšnega obravnavanja se je počutil 
prestrašenega in osamljenega. Tudi svojega nadrejenega je opisal kot »zastrašujočega«. 
Čeprav je toženec v času, ko se je na delovnem mestu dogajalo takšno nadlegovanje, imel 
sprejeto ustrezno politiko o preprečevanju bullyinga in nadlegovanja, ga to dejstvo ni 
opravičevalo njegove odgovornosti za diskriminacijsko nadlegovanje, ki so ga njegovi delavci 
vršili zoper pritožnika, ker ta politika ni bila ustrezno sporočena njegovim delavcem, ker se 
pritožnik ni mogel obrniti na sindikalnega zaupnika in se ni mogel pritožiti pri nadrejenem in 
ker je pritožnikov nadrejeni vedel, da je pritožnik žrtev stalnega nadlegovanja, pa je takšno 
nadlegovanje dopuščal (oziroma celo sam sodeloval pri njem) in o njem ni obvestil višjega 
vodstva. Tribunal je odločil, da je toženec diskriminiral pritožnika v zvezi s pogoji njegove 
zaposlitve v nasprotju s točko b prvega odstavka 8. člena Zakona o enakosti pri zaposlovanju, 
ker ni sprejel razumnih in izvedljivih ukrepov, s katerimi bi preprečil njegovo nadlegovanje 
na podlagi rase in tožencu naložil plačilo odškodnine (20.000 eurov) v korist pritožnika kot 
nadomestilo za pretrpljeno stisko in ponižanje zaradi nadlegovanja. Pri določanju višine 
finančne odškodnine je tribunal upošteval dejstvo, da je nadlegovanje trajalo praktično skoraj 
ves čas zaposlitve pritožnika pri tožencu, da so bila nekatera nadlegovalna dejanja skrajno 
nesprejemljive in zastrašujoče narave in da je pritožnikov nadrejeni vedel za obstoječo 
situacijo, pa ni v zvezi s tem ničesar ukrenil. A Worker v. An Engineering Company, Eguality 
Tribunal, DEC-E2008-038, 
http://www.equalitytribunal.ie/Database-of-Decisions/2008/Employment-Equality- 
Decisions/DEC-E2008-038-Full-Case-Report.html (18. 2. 2011). 

363 Tribunal za enakost je v tej zadevi pritrdil trditvam dveh pritožnikov (ki sta bila pri 
tožencu zaposlena kot zidarja), da sta bila žrtev verbalnega rasnega nadlegovanja na 
delovnem mestu v obliki vpitja fraz s strani lastnika podjetja in njegovega brata, ki so 
ponižujoče kletvice povezovale z naključno izbrano vzhodnoevropsko narodnostjo (npr. »ti 
prekleti Poljak«, »ti neumni Rus« ipd.). Pritožnika sta zatrjevala, da sta bila ves čas njune 
zaposlitve pri tožencu izpostavljena takšnemu vedenju, predvsem kadar sta storila kakšno 
napako. Tribunal je ugotovil, da je takšno besedno zmerjanje, kateremu sta bila na delovnem 
mestu izpostavljena pritožnika, predstavljalo nadlegovanje na podlagi rase v smislu sedmega 
odstavka 14. člena Zakona o enakosti pri zaposlovanju. Na zelo ponižujočo naravo 
nadlegovalnega ravnanja v konkretni zadevi kaže zlasti dejstvo, da si nadlegovalca nista niti 
poskušala pravilno zapomniti narodnosti obeh pritožnikov in sta zato za nadlegovanje izbirala 
naključne vzhodnoevropske narodnosti. Tribunal je odločil, da je toženec zoper pritožnika 
zagrešil diskriminacijo v zvezi s pogoji njune zaposlitve v nasprotju s prvim odstavkom 8. 
člena Zakona o enakosti pri zaposlovanju, ker ni sprejel praktičnih in izvedljivih ukrepov za 
preprečitev njunega nadlegovanja na podlagi narodnosti. Obema pritožnikoma je tribunal 
prisodil 5.000 eurov odškodnine za prestane posledice diskriminacijskega nadlegovanja. 
V ilmantas Ganusauskas, Leszek Zembrzowski and Tomas Guaizdauskas v. All Purpose Stone 
Ltd, Equality Tribunal, DEC-E2009-063,  http://www.egualitytribunal.ie/Database-of- 
Decisions/2009/Employment-Equality-Decisions/DEC-E2009-063-Full-Case-Report.html 
(14. 2. 2011). 

364 pritožnik, Anglež po narodnosti, ki je bil zaposlen pri tožencu kot gasilec, je trdil, da je v 
njegovi omarici našel anonimno rasistično sporočilo, ki ga je lahko napisal samo nekdo 
znotraj gasilskega doma. Pritožnik je nadalje zatrjeval, da je toženec v tem primeru odgovoren 

za rasno nadlegovanje, ker ga ni ustrezno zaščitil pred to vrsto diskriminacije. Tribunal za 
enakost je ocenil, da je pritožnik v podkrepitev navedenih dejstev predložil zadostne in tehtne 
dokaze, ki potrjujejo obstoj prima facie primera nadlegovanja, v posledici česar se dokazno 
breme prenese na toženca. Tekst, zapisan v spročilu, daje pritožniku jasno vedeti, da naj pusti 
gasilsko službo in iz samega besedila je dobro razvidna tudi povezava te zahteve s 
pritožnikovo narodnostjo. Tribunal je ugotovil, da je toženec sicer imel veljavno politiko o 
dostojanstvu pri delu, vendar je v zadevnem primeru ni ustrezno uporabil, ker vodilni delavec, 
ki je bil seznanjen z incidentom, v tej zadevi ni izvedel preiskave, čeprav mu to obveznost 
izrecno nalaga toženčeva politika proti nadlegovanju. Zato toženec v konkretnem primeru ni 
sprejel razumno izvedljivih ukrepov za preprečitev nadlegovanja, kateremu je bil izpostavljen 
pritožnik, kot to zahteva Zakon o enakosti pri zaposlovanju v drugem odstavku 14. člena in se 
tako ne more razbremeniti njegove odgovornosti za nadlegovanje, ki ga je utrpel njegov 
delavec v okviru zaposlitve. Tribunal je na podlagi navedenega odločil, da je toženec 
odgovoren za diskriminacijo glede na raso, ki jo je pritožnik utrpel v povezavi s pogoji 
njegove zaposlitve in tožencu odredil, da pritožniku plača odškodnino za pretrpljeno stisko 
zaradi nezakonitega nadlegovanja v znesku 5.000 eurov. Mr Martin Mannering v. Limerick 
City Council, Eguality Tribunal, DEC-E2010-116, 
http://www.equalitytribunal.ie/Database-of-Decisions/2010/Employment-Equality- 
Decisions/DEC-E2010-116-Full-Case-Report.html (10. 2. 2011). 

365 Gospod Statauskas in gospod Mackevicius sta v tej zadevi pred tribunalom med drugim 
zatrjevala, da sta bila izpostavljena verbalnemu zmerjanju in nadlegovanju rasne narave, tako 
v času njune zaposlitve pri tožencu kot tudi tistega dne, ko je bil gospod Statauskas odpuščen 
iz službe. Pritožnika litovskega porekla sta navedla, da je lastnik podjetja zoper njiju 
uporabljal žaljive in poniževalne besede, ki jih ni nikoli uporabil proti njunim irskim 
sodelavcem. Tribunal je na podlagi teh okoliščin in predloženih verodostojnih in 
neizpodbijanih dokazov obeh pritožnikov ter ob upoštevanju dejstva, da toženec v 
relevantnem obdobju, ko naj bi potekalo nadlegovanje, ni sprejel nobenih ukrepov za 
preprečitev nadlegovanja, odločil, da je v danem primeru mogoče govoriti o prima facie 
primeru nadlegovanja na podlagi narodnosti obeh pritožnikov. Tožencu, odgovornemu za 
rasno nadlegovanje, je tribunal v skladu z 82. členom Zakona o enakosti pri zaposlovanju 
1998-2008 odredil med drugim tudi, da pritožnikoma plača odškodnino za pretrpljeno stisko 
zaradi nadlegovanja, in sicer gospodu Statauskasu 2.000 eurov, gospodu Mackeviciusu pa 500 
eurov. Razliko v višini obeh denarnih zneskov je tribunal utemeljil z obrazložitvijo, da je bil 
gospod Statauskas izpostavljen nadlegovanju ob številnih različnih priložnostih v času 
njegove zaposlitve (lastnik toženca je proti njemu uporabil poniževalne in žaljive verbalne 
izraze, kot npr. »odjebi ti črni delavec«, »moral bi iti domov v tvojo državo«, »suženj« in 
»delaj v državi tvojih črnih ljudi«, medtem ko je bil gospod Mackevicius nadlegovanju 
izpostavljen le ob eni priložnosti v času njegove zaposlitve pri tožencu (lastnik toženca je 
njega in druge delavce litovskega porekla imenoval »sužnji«). Mr. Marius Laurinavicius, Mr. 
Vytautas Mackevicius and Mr. Mindauagas Statauskas v. Cullen Decor Limited, Equality 
Tribunal, DEC-E2010-048, 
http://www.equalitytribunal.ie/Database-of-Decisions/2010/Employment-Equality- 
Decisions/DEC-E2010-048-Full-Case-Report.html (8. 2. 2011). 

obrambi delodajalca (toženca), da je sprejel razumno izvedljive ukrepe za 
preprečitev nadlegovanja na delovnem mestu v smislu drugega odstavka 14A. člena 
Zakona o enakosti pri zaposlovanju: a) razvoj in implementacija politike o 
dostojanstvu pri delu ter bullyingu in nadlegovanju na delovnem mestu, kakor tudi 
implementacija politike, prakse in postopkov o nadlegovanju na delovnem mestu v 
skladu z načeli pravičnosti in poštenimi postopki ter b) nepristranska preiskava 
vsake pritožbe zaradi nadlegovanja. Ti pomembni ekskulpacijski elementi izhajajo 
iz irske ustaljene sodne prakse." V zadevi Mr A proti A Hotel je tribunal za 
enakost, potem ko je ugotovil, da je v konkretnem primeru pritožnik (Irski državljan 
neirskega porekla) bil na delovnem mestu izpostavljen rasnemu zmerjanju in 
grožnjam s strani vodje hotelskega bara (ki so predstavljali rasno nadlegovanje), 
sprejel trditve in dokaze toženca, ki so kazali na to, da je toženec razumno in 
ustrezno ukrepal v smeri preprečitve podobnih dogodkov v prihodnosti, takoj ko je 
zvedel za incident, ki se je zgodil med obema delavcema."% 


366 svoboda v. IBM Ireland Product Distribution Ltd, Equality Tribunal, DEC-E2010-050, 
http://www.equalitytribunal.ie/Database-of-Decisions/2010/Employment-Equality- 
Decisions/DEC-E2010-050-Full-Case-Report.html (8. 2. 2011). 

367 V tem kontekstu je pomembna zlasti sodna praksa delovnega sodišča, v kateri je mogoče 
najti minimalne zahteve, ki jih mora izpolnjevati delodajalec (toženec), da se lahko izogne 
njegovi odgovornosti za nadlegovanje. Delovno sodišče je v številnih zadevah nadlegovanja, 
ki jih je obravnavalo, navedlo, da je bistveno za dopustnost uveljavljanja zakonskega 
mehanizma, ki zagotavlja obrambo pred odgovornostjo delodajalca za nadlegovanje (drugi 
odstavek 14. člena Zakona o enakosti pri zaposlovanju) to, da delodajalec lahko dokaže, da je 
imel v času, ko je prišlo do nadlegovanja, vzpostavljeno ureditev, namenjeno preprečevanju in 
obravnavanju takšnega ravnanja in da je bila veljavna politika o nadlegovanju na delovnem 
mestu učinkovito sporočena zaposlenim. 

368 pri ugotavljanju, ali je toženec s svojim ravnanjem zadostil zahtevi po sprejemu razumnih 
in izvedljivih ukrepih iz 14A. in 15. člena Zakona o enakosti pri zaposlovanju in se tako 
razrešil odgovornosti za navedeno rasno nadlegovanje, se je tribunal oprl na smernice 
Kodeksa ravnanja o spolnem nadlegovanju in nadlegovanju na delu, ki je začel veljati leta 
2002. Zlasti je izpostavil določila kodeksa, ki od delodajalca zahtevajo, da v takšnih primerih 
ravna na preventivni in popravni način. To pomeni, da mora toženec dokazati, da je sprejel 
razumno izvedljive ukrepe za preprečitev nadlegovalnega ravnanja delavca ali njegove 
morebitne ponovitve in da je v primeru, če je slučajno prišlo do diskriminacijskega 
nadlegovanja na delovnem mestu, kolikor se le da odpravil škodne posledice takšnega 
nesprejemljivega ravnanja. V kodeksu pa je tudi zapisano, da mora delodajalec, da se lahko 
sklicuje na takšno obrambo, dokazati, da je imel celovite, dostopne in učinkovite politike, ki 
se osredotočajo na preprečevanje, dobro prakso in popravne ukrepe ter dostopen in učinkovit 
pritožbeni postopek. V navedenem primeru je toženec ravnal ustrezno: sprejel je disciplinski 
ukrep proti kršitelju in tako zagotovil, da se takšno vedenje več ne bo ponovilo, imel pa je 
vzpostavljeno tudi politiko in postopke o nadlegovanju in uveljavljanju načela enakih 
možnosti, v skladu s kateremi je postopal pri obravnavanju te zadeve. Mr A v. A Hotel, 
Eguality Tribunal, DEC-E2009-003, http://www.egualitytribunal.ie/Database-of- 
Decisions/2009/Employment-Equality-Decisions/DEC-E2009-003-Full-Case-Report.html 
(13. 2. 2011). 

V zadevi Mr Pawel Siekerski, Mr Rafal labedzki, Mr lukasz Jedlinski and Mr 
Mauris Kowalske proti Sales Placement Ltd," v kateri so bili vsi štirje pritožniki, 
Poljaki po narodnosti, izpostavljeni daljši kampanji verbalnega nadlegovanja s strani 
dveh nadrejenih uslužbencev," je tribunal za enakost posebej pojasnil tudi njegovo 
odločitev v zvezi z določitvijo odškodnine vsakemu od prizadetih pritožnikov, kar je 
sicer za odločitve, ki jih sprejema ta tribunal, dokaj neobičajno. In sicer je tribunal 
poudaril zlasti naslednje elemente, ki so vplivali na njegovo odločitev o dodelitvi 
odškodnin pritožnikom: dejstvo, da je toženec kljub temu, da se je eden od 
pritožnikov (Poljak) že prej pri njem pritožil zaradi rasnega nadlegovanja, kateremu 
naj bi bil izpostavljen na delu pri tretji osebi, tja na delo poslal še druge tri 
pritožnike (prav tako Poljake) ob zavedanju, da bodo zelo verjetno tudi oni žrtve 
nadlegovalnega ravnanja; dejstvo, da je toženec ignoriral zahteve pritožnikov, naj 
sprejme ustrezne ukrepe za preprečitev nadlegovanja (v tem kontekstu je bil toženec 
nedvomno odgovoren, da so bili pritožniki, ki so delali pri tretji osebi, izpostavljeni 
vsakodnevnemu nadlegovanju, ki je bilo namerno, očitno in neovirano ter je 
pritožnikom povzročalo veliko stisko in ustvarjalo zanje žaljivo delovno okolje); 
različno časovno obdobje, v katerem je bil posamezni pritožnik izpostavljen 
nadlegovanju; razlike v stopnji in pogostnosti zmerjanja in žalitev, katerim so bili 
izpostavljeni pritožniki; dejstvo, da je bilo ravnanje toženca v tem primeru 


369 Tribunal za enakost je menil, da so vsi pritožniki zadostili kriterijem, potrebnim za 
vzpostavitev domneve o nezakonitem diskriminacijskem nadlegovanju, saj so predložili 
verodostojne dokaze, iz katerih jasno izhaja, da so bili izpostavljeni neželenemu 
obravnavanju, ki je po njihovem mnenju kršilo njihovo dostojanstvo in ustvarjalo zanje 
zastrašujoče, sovražno, ponižujoče, sramotilno in žaljivo delovno okolje. Iz predloženih 
dokazov pa tudi jasno izhaja, da so bili navedeni dogodki povezani z njihvo narodnostjo 
oziroma etničnim ali nacionalnim izvorom. Zato so pritožniki izkazali prima facie primer 
nadlegovanja v smislu določb Zakona o enakosti pri zaposlovanju. Mr Pawel Siekerski, Mr 
Rafal labedzki, Mr lukasz Jedlinski and Mr Mauris Kowalske v. Sales Placement Ltd, 
Eguality Tribunal, DEC-E2010-170, 

http://www .egualitytribunal.ie/Database-of-Decisions/2010/Employment-Eguality- 
Decisions/DEC-E2010-170-Full-Case-Report.html (11. 2. 2011). 

370 pritožniki so trdili, da so bili v času zaposlitve pri tožencu izpostavljeni grozljivemu 
rasnemu zmerjanju, ki ga je nedvomno mogoče šteti za nadlegovanje. Navedli so da so bili 
komentarji nadrejene delavke zanje ponižuoči in so celo mejili na razpihovanje rasnega 
sovraštva, kadar so bili izrečeni v navzočnosti kakšne tretje osebe irskega porekla. Navedli so, 
da so bili že na samem začetku, ko so nastopili z delom pri tretji osebi, označeni za lene in 
neumne in da nihče ni ničesar ukrenil glede tega. V potrditev njihovih izjav o obstoju 
nadlegovalnega ravnanja so pritožniki navedli številne incidente (npr. nadrejena se je do njih 
vedla zelo nesramno in žaljivo, govorila jim je, da so idioti iz Poljske, ki niti ne vejo, kako se 
pometajo tla, vpila je nanje »prekleti leni Poljaki«, rekla jim je, da poljska hrana smrdi tako 
kot oni, priganjala jih je k delu z besedami »delaj hitreje prekleti Poljak«, enemu od 
pritožnikov je zakričala »pusti televizijo, ker si tat iz Poljske«, spet drugemu je rekla »utihni ti 
poljska žival« ipd.). 

popolnoma nesprejemljivo in stopnja ponižanja, ki so ga utrpeli pritožniki." Pri tem 
pa je tribunal posebej navedel, da se ta pravna sankcija (odškodnina) nanaša 
izključno na toženca in ne tudi na posameznike, tako da dejstvo, da je bil eden od 
pritožnikov nadlegovan s strani dveh različnih sodelavcev, ne more biti relevanten 
faktor, ki bi ga veljalo upoštevati pri določanju višine odškodnine. 


V zadevi Four pupils and four parents proti The Board of Management of a School 
so bili vsi pritožniki (pripadniki potujoče skupnosti) učenci osnovne šole, ki so bili v 
šoli izpostavljeni številnim incidentom nadlegovanja, ki so dosegli svoj vrhunec v 
incidentu, ki se je zgodil januarja 2003. Spor je bil rešen s poravnavo." V zadevi A 
Complainant proti A County Council je tribunal za enakost opozoril na višji standard 
dolžne skrbnosti, ki velja za javne uslužbence, ki se ukvarjajo z vprašanji 
pripadnikov potujoče skupnosti. To pomeni, da specializirana funkcija, ki jo 
opravlja takšen uslužbenec, od njega zahteva zelo visok standard ustreznega 
vedenja, strokovnosti in tudi humane pozornosti do pripadnikov potujoče skupnosti. 
V tej zadevi je zato tribunal za enakost odločil, da je v konkretnih okoliščinah žaljiv 
komentar uradnika za zveze za pripadnike potujoče skupnosti, izrečen pritožniku 
(pripadniku potujoče skupnosti), ki je kršil njegovo dostojanstvo in ustvaril zanj 
žaljivo okolje, predstavljal nadlegovanje v povezavi s pripadnostjo potujoči 
skupnosti, čeprav iz same besede »falot« ni mogoče razbrati takšne povezave in se ta 
izraz lahko enako uporabi tako proti pripadniku potujoče skupnosti kot tudi proti 
posamezniku, ki ni pripadnik takšne skupnosti." Zanimiv je nadalje tudi primer 


371 Gb upoštevanju teh elementov je tribunal za enakost pritožnikom prisodil različne zneske 
odškodnine (v razponu od 4.000 do 10.000 eurov). 

77? Odziv šole na trditve o nadlegovanju je bil po mnenju pritožnikov popolnoma neustrezen, 
zaradi česar so se pritožniki želeli prepisati na drugo šolo. Toženec je nato drugi šoli brez 
ustrezne privolitve staršev pritožnikov posredoval zaupna in nerelevantna poročila in gradiva, 
pridobljena z namenom preprečitve vpisa otrok v to drugo šolo. Starši štirih pritožnikov so 
zatrjevali, da jih je šola diskriminacijsko obravnavala tudi, ko so se želeli pritožiti zaradi 
incidenta. Prav tako pa so vložili pritožbe proti šoli. Zadeva je bila rešena drugi dan 
obravnave in vsakemu od štirih otrok je toženec izplačal večji znesek odškodnine. Pogoji 
poravnave med strankama v sporu so zaupne narave. Toženec ni priznal nobene odgovornosti 
za nadlegovanje učencev. Eguality Authority, Casework Activity 2007, str. 14, 15, dostopno 
na: http://www.equality.ie/index.asp?locID=334&docID=821 (11. 10. 2010). 

373 Tribunal za enakost je ugotovil, da je toženec bil odgovoren za nadlegovalno vedenje, ki 
ga je njegov uslužbenec zagrešil proti pritožniku in tožencu naložil plačilo maksimalne 
odškodnine v znesku 6.348,69 eurov v korist pritožnika za pretrpljene posledice 
diskriminacije in nadlegovanja ter mu odredil sprejem še nekaterih drugih ukrepov, med 
drugim tudi, da zagotovi zaposlenim, ki delajo na področju stanovanj, vključno z 
administrativnim osebjem in uradniki za zveze za pripadnike potučje skupnosti, celovito 
usposabljanje, namenjeno dvigu ozaveščenosti o kulturi pripadnikov potujoče skupnosti in da 
sprejme in implementira ustrezno politiko glede izvajanja obiskov na domovih klientov. A 
Complainant v. A County Council, Equality Tribunal, DEC-S2009-009, 
http://www.equalitytribunal.ie/Database-of-Decisions/2009/Equal]-Status-Decisions/DEC- 
S2009-009-Full-Case-Report.html (12. 2. 2011). 

nadlegovanja, kateremu je bila pritožnica (pripadnica potujoče skupnosti) kot mati 
šoloobveznega otroka (prav tako pripadnika potujoče skupnosti) izpostavljena v 
prostorih osnovne šole in ga je zakrivil ravnatelj šole s tem, da je na sestanek z njo 
in razredničarko njenega sina povabil tudi predstavnika Garde (irska policija). 
Tribunal za enakost je v tej zadevi ocenil, da je ravnatelj s takšnim ravnanjem, glede 
na to, da pritožnica ni vnaprej vedela, da bo na sestanku navzoč tudi predstavnik 
Garde in je vodstvo šole ni vprašalo, ali se s tem strinja, ustvaril okolje, ki je bilo za 
pritožnico zastrašujoče in ponižujoče. Na to kaže tudi dejstvo, da je pritožnica, ko je 
na sestanku zagledala predstavnika Garde, takoj vsa pretresena odšla s sestanka. Do 
takšne situacije po mnenju tribunala ne bi prišlo, če pritožnica ne bi bila pripadnica 
potujoče skupnosti in dokazi, predloženi v konkretnem primeru, potrjujejo 
ugotovitev, da je bila pritožnica s strani toženca obravnavana manj ugodno, kot bi 
le-ta v podobnih okoliščinah obravnaval osebo, ki ni pripadnik potujoče skupnosti. 
Tribunal za enakost je tako odločil, da je toženec odgovoren za kršitev načela 
enakega obravnavanja, ker je v nasprotju z 11. členom Zakona o enakem statusu 
nadlegoval pritožnico zaradi njene pripadnosti potujoči skupnosti.?" 


Na podlagi obravnavane ne-diskriminacijske zakonodaje in sodnih precedensov 
Velike Britanije in Irske lahko zaključimo, da sta ti dve državi članici EU v celoti 
gledano v zadostni meri implementirali načela in določila Direktive Sveta 
2000/43/ES o izvajanju načela enakega obravnavanja oseb ne glede na raso ali 
narodnost tako glede podlage rase kot tudi glede koncepta rasnega nadlegovanja. 


3 Spolna podlaga ter spolno nadlegovanje in nadelogovanje, povezano s 
spolom 


Oglejmo si najprej, kako sta britanska in irska zakonodaja in sodna praksa 
implementirali pravo EU o enakem obravnavanju, pomembno za določanje obsega 
podlage spola. Britanski Zakon o enakosti iz leta 2010 vsebuje definicijo »spola« v 
11. členu. Ta člen pojasnjuje, da so moški in ženske tisti, ki imajo zaščiteno 
značilnost spola ter da si moški to značilnost delijo z drugimi moškimi, ženske pa z 
drugimi Zenskami.*” Zakon o enakosti nadalje kot posebno podlago diskriminacije 
navaja spremembo spola, ki je v 7. členu definirana kot proces (ali del tega procesa), 
ki ga namerava začeti ali ga je začela ali zaključila določena oseba z namenom 
spremeniti fiziološke ali druge lastnosti spola. Ta zaščitena značilnost pripada 
transseksualni osebi. V istem členu je določeno, da so tansseksualni ljudje tisti, ki 
imajo ali si delijo skupno značilnost spremembe spola. To pomeni, da si skupno 
značilnost spremembe spola delijo tako moški kot ženske, ki so v postopku 


374 Two Complainants (a mother and her son) v. A Primary School, Equality Tribunal, DEC- 
S2006-028, http://www.egualitytribunal.ie/Database-of-Decisions/2006/Egual-Status- 
Decisions/DEC-S2006-028-Full-Case-Report.html (15. 2. 2011). 

375 Equality Act 2010, c. 15, section 11: sex, http://www. legislation. gov.uk/ukpga/2010/15 
(18. 3. 2011). 

spremembe njihovega spola ali so šele začeli s takšnim postopkom oziroma so ga že 
zaključili. Pri tem pa se za priznanje zakonskega varstva (v primerjavi z Zakonom o 
spolni diskriminaciji iz leta 1975) več ne zahteva, da je oseba, ki namerava 
spremeniti njen spol pod zdravniškim nadzorom.” Status zaščitene podlage 
diskriminacije, ločene od spolne podlage, v skladu z Zakonom o enakosti uživata 
tudi »materinstvo« in »nosečnost«. 17. in 18. člen Zakona o enakosti vsebujeta 
določila o diskriminaciji na podlagi nosečnosti ali materinstva v kontekstu 
zaposlitve in zunaj tega konteksta. 17. člen zakona pojasnjuje, kaj predstavlja 
diskriminacijo zaradi nosečnosti ali materinstva ženske - za razliko od njenega spola 
— v specifičnih situacijah na področjih, različnih od zaposlitve, kot so javni in 
storitveni sektor, izobraževanje, društva in prostori ter na ta način širi pravno varstvo 
tudi na tista področja, ki jih Zakon o spolni diskriminaciji iz leta 1975 ni pokrival. 
Njegove določbe varujejo žensko pred diskriminacijo zaradi njene sedanje ali 
prejšnje nosečnosti. Prav tako pa jo ščitijo pred diskriminacijo zaradi materinstva, ki 
vključuje manj ugodno obravnavanje ženske zaradi dojenja, 26 tednov po porodu in 
določajo, da diskriminacije na podlagi materinstva ali nosečnosti, kot je definirana 
za namene tega zakona, ni mogoče obravnavati kot spolne diskriminacije."? 18. člen 
Zakona o enakosti definira diskriminiranje na delovnem mestu zaradi nosečnosti 
ženske ali z nosečnostjo povezane bolezni ali zaradi tega, ker je ženska na 
porodniškem dopustu oziroma želi začeti s porodniškim dopustom. Obdobje, v 
katerem ženska uživa pravno varstvo pred takšnimi vrstami diskriminacije, vključuje 
obdobje njene nosečnosti in porodniški dopust, do katerega je upravičena na podlagi 
zakona. V tem obdobju teh vrst diskriminacije ni mogoče obravnavati kot spolno 
diskriminacijo." 


Irska Zakon o enakosti pri zaposlovanju iz leta 1998 (točka a) drugi odstavek 6. 
člen) in Zakon o enakem statusu iz leta 2000 (točka a) drugi odstavek 3. člen) 
določata, da podlaga spola v smislu zakonskih določb vključuje moški in ženski 


376 Za sklicevanje na določbe 7. člena Zakona o enakosti torej ni potreben zdravniški poseg. 
Equality Act 2010, c. 15, Explanatory Notes, section 7: Gender reassignment, 
http://www legislation. gov.uk/ukpga/2010/15/notes (18. 3. 2011). 

377 V skladu z določili 17. člena Zakona o enakosti lastnik kavarne npr. ne sme zahtevati od 
ženske, da zapusti njegvo kavarno, ker doji svojega otroka; trgovec ne sme zavrniti prodaje 
cigaret ženski, ker je ta noseča; šola ne sme učenki oziroma študentki preprečiti opravljanje 
izpita, ker je ta noseča. Eguality Act 2010, c. 15, Explanatory Notes, section 17: Pregnancy 
and maternity discrimination: non-work cases, 

http://www legislation. gov.uk/ukpga/2010/15/notes (18. 3. 2011). 

378 Delodajalec v skladu z določbami 18. člena Zakona o enakosti ne sme degradirati ali 
odpustiti delavke ali ji odreči usposabljanje ali možnosti napredovanja, ker je ta noseča ali na 
porodniškem dopustu. Prav tako delodajalec pri odločanju o zaposlitvi delavke ne sme 
upoštevati obdobja njene odsotnosti z dela zaradi bolezni, povezane z njeno nosečnostjo. 
Eguality Act 2010, c. 15, Explanatory Notes, section 18: Pregnancy and maternity 
discrimination: work cases, 

http://www legislation.gov.uk/ukpga/2010/15/notes (18. 3. 2011). 

spol. Vendar irsko ne-diskriminacijsko pravo od odločitve Sodišča EU v zadevi P. 
proti S. dalje v spolno podlago uvršča tudi transseksualne osebe. Specifično pravno 
varstvo pred diskriminacijo glede na spol se zagotavlja nosečim delavkam ali v 
povezavi s porodniškim dopustom, kar je razvidno iz sodbe irskega delovnega 
sodišča, sprejete v zadevi A Company proti A Worker."? V tej zadevi delodajalcu 
(tožencu) ni uspelo dokazati nediskriminacijske narave odpusta noseče delavke 
(pritožnice), to je, da je do njenega odpusta prišlo zaradi izjemnih okoliščin, ki niso 
povezane z njeno nosečnostjo. Delovno sodišče se je v tej zadevi pri svojem 
odločanju oprlo na odločitvi Sodišča EU, sprejeti v že omenjenih zadevah Webb in 
Brown ter navedlo, da mora delodajalec v primeru odpusta delavke med njeno 
nosečnostjo, če se želi izogniti njegovi odgovornosti za spolno diskriminacijo, v 
pisni obliki predložiti jasne in zadosti utemeljene razloge za njen odpust. To namreč 
od njega zahteva drugi odstavek 10. člena Direktive 92/85/EGS o uvedbi ukrepov za 
spodbujanje izboljšav na področju varnosti in zdravja pri delu nosečih delavk in 
delavk, ki so pred kratkim rodile ali dojijo. Delovno sodišče je nadalje navedlo, da 
nosečnost lahko spremeni zmožnost delavke za opravljanje dela, za katero je bila ta 
delavka zaposlena. Delavka zaradi njene nosečnosti lahko večkrat in pogosteje zboli 
kot običajno in se lahko nenehno počuti utrujeno. Zanjo lahko postane opravljanje 
polnega obsega njenih službenih obveznosti zelo težko in izčrpljujoče, ali se ji celo 
zdi, da tega ne bo zmogla izvršiti. Zato noseče delavke v skladu s pravom EU 
(Direktivi 92/85/EGS in 76/207/EGS) uživajo posebno varstvo. Ker toženec v 
konkretni zadevi delovnemu sodišču ni zagotovil pisnega dokaza o izjemnih 
razlogih za odpust noseče delavke, ki niso povezani z njeno nosečnostjo, je to 
zaključilo, da je nosečnost delavke prispevala k njenemu odpustu v nasprotju z 
Direktivo 76/207/EGS ter 6. in 8. členom irskega Zakona o enakosti pri 
zaposlovanju iz leta 1998. 


Ugotovimo lahko, da sta Velika Britanija in Irska ustrezno implementirali zahteve 
ne-diskriminacijskega prava EU glede spolne podlage, čeprav vsaka na svoj način. 
Medtem ko je irska sodna praksa poleg moških in žensk v kategorijo spola uvrstila 
tudi transseksualce ter v okviru te podlage diskriminacije posebej zaščitila tudi 
noseče delavke in delavke na porodniškem dopustu, je britanski zakonodajalec 
smatral značilnosti, kot so sprememba spola, materinstvo in nosečnost za tako zelo 


37 pritožnica je zatrjevala, da je potem, ko je svojega delodajalca (toženca) obvestila o tem, 
da je noseča, le-ta spremenil odnos do nje in ji namenjal kritike, da je njeno delo zelo slabo in 
da ni zmožna učinkovito opravljati njenih službenih nalog v skladu z njegovimi pričakovanji. 
Na koncu je delodajalec nosečo delavko odpustil in se pri tem skliceval na prej omenjene 
razloge za njen odpust. Vendar je delovno sodišče sledilo trditvam pritožnice in odločilo, da 
je delavka bila odpuščena v okoliščinah, ki predstavljajo diskriminacijo zaradi njenega spola v 
smislu drugega odstavka 77. člena Zakona o enakosti pri zaposlovanju iz leta 1998. Pritožnici 
je delovno sodišče prisodilo 6.348,69 eurov odškodnine. A Company v. A Worker, Labour 
Court, Determination No. EED016, ED/01/1, 

http://www .labourcourt.ie/labour/labcourtweb.nsf/7al 8£8963dd5836380256a01005bb358/802 
56a770034a2ab80256ad200403fa9 ?OpenDocument (24. 2. 2011). 

važne, da jim je izrecno priznal status samostojnih in ločenih podlag diskriminacije 
(poleg podlage spola). 


Primeri nadlegovanja zaradi spola in spolnega nadlegovanja so tako rekoč stalnica 
britanskih pravnih postopkov. Kot relevantne velja omeniti zlasti naslednje zadeve: 
Waters proti Commissioner of Police of the Metropolis, ® Fletcher in Steele proti 
Cannon Hygiene Ltd," Astley proti Martin Dawes Ltd, Stradling, Brown, 
MacDonald,’ Peden proti Specialist Photoprinters (Liverpool) Ltd t/a Max 


380 V tej zadevi je pritožbeni delovni tribunal potrdil odločitev prvostopenjskega delovnega 
tribunala, da delodajalec ni mogel biti odgovoren za viktimizacijo delavke (v smislu točke d) 
prvega odstavka 4. člena Zakona o spolni diskriminaciji iz leta 1975), ki je v pritožbi 
zatrjevala, da je bila žrtev spolnega nadlegovanja in spolnega napada s strani sodelavca, ker 
nadlegovanje ni bilo zagrešeno v okviru zaposlitve domnevnega nadlegovalca. Pritožbeni 
delovni tribunal je zavrnil trditev pritožnice, da delovni tribunal na prvi stopnji ni pravilno 
interpretiral njene zadeve, ker ni preučil vprašanja, ali je neizvedba disciplinskega ali 
kazenskega postopka s strani policijskega komisarja proti policistu (domnevnemu 
nadlegovalcu) predstavljala kršitev določb Zakona o spolni diskriminaciji iz leta 1975. Waters 
v. Commissioner Of Police Of Metropolis, [1994] UKEAT 785 92 1711 (17 November 
1994), 

http://www. bailii.org/cgi-bin/markup.cgi?doc=/uk/cases/UKEAT/1994/785_92_1711-html 
(14. 3. 2011). 

381 Gospodična Fletcher (pritožnica) je bila na delovnem mestu izpostavljena različnim 
zaljivim komentarjem in poimenovanjem spolne narave s strani njene nadrejene, gospodične 
Clarey (nadrejena je med drugim pritožnico večkrat javno vprašala, ali je zato, da bi dosegla 
prodajo »dala ven svoje prsi«; pred sodelavci jo je klicala »Dozy Rosie«). Delovni tribunal je 
ugotovil, da so bile žaljive seksualne pripombe del ustrahovalnega načina vodenja gospodične 
Clarey. Tribunal ni sprejel trditev toženca, da bi gospodična Clarey na enak način obravnavala 
tudi delavca, saj so bile njene izrečene pripombe večinoma specifične za ženski spol v tem, da 
so bile usmerjene nasproti ženski zaradi njenega spola. Zato je delovni tribunal gospodično 
Clarey spoznal za krivo zagrešitve spolnega nadlegovanja, ki je gospodični Fletcher 
povzročilo večjo škodo, v manjši meri (ker ni bilo namenjeno njej) pa tudi škodo gospe 
Steele. Gospodična Clarey je začela ustrahovati gospo Steele zgolj zato, ker se je ta pritožila 
zaradi vedenja gospodične Clarey do gospodične Fletcher. Obe pritožnici sta bili na koncu 
nezakonito odpuščeni. Tribunal je bil prav tako mnenja, da notranja preiskava toženca v zvezi 
s pritožbami obeh delavk ni bila korektna in temeljita (menedžer, ki je obravnaval pritožbe na 
drugi stopnji, je zaključil, da so bile pripombe gospodične Clarey »neprimerne«, ker si ni upal 
priznati, da so v bistvu predstavljale spolno nadlegovanje). Fletcher and Steele v. Cannon 
Hygiene Ltd,  'ET/2501130/02 =& ET/2501148/02, 25 February 2003, 
http://www.eortrial.co.uk/default.aspx?id<1098180 (14. 3. 2011). 

382 Nadrejena, gospa Astley (pritožnica), je bila izpostavljena spolno žaljivemeu govoru in 
vedenju s strani njenega osebja, kljub temu, da je podrejenim uslužbencem pojasnila, da sta 
zanjo takšen govor in vedenje neprijetna in zoprna ter jih prosila, naj s tem prenehajo. Najbolj 
žaljivo je bilo vedenje gospoda Stradlinga (toženca), vključno s simulacijo spolnega odnosa z 
igračko (psom), kar je videla tudi gospa Asley in pri tem rekel v njeni navzočnosti »nasadi 
njeno rit na svojega tiča«. Do tega incidenta je prišlo tik zatem, ko je gospa Asley 
uslužbencem povedala, da ji njihovo vedenje ni všeč. Tribunal je ugotovil, da je takšno 
vedenje predstavljalo manj ugodno obravnavanje na podlagi spola pritožnice in da je 

pritožnica zaradi tega utrpela škodo. Delodajalec (Martin Dawes Ltd) je bil odgovoren za 
ravnanje njegovih delavcev in se ni skliceval na nobeno zakonito obrambo. Ostali trije toženci 
(Stradling, Brown in MacDonald) so odgovarjali kot sokrivci zagrešitve spolnega 
nadlegovanja. Gospodična Astley se je zaradi nadlegovalnega vedenja osebja pritožila 
različnim menedžerjem, ki pa niso resno pristopili k obravnavanju njenih pritožb. Tribunal je 
nadalje zavrnil agrumente toženca, da je bila pritožnica odpuščena zaradi slabega opravljanja 
njenega dela (dokaze za neučinkovitost pritožnice je tribunal označil za »zelo pomanjkljive«) 
in odločil, da je odpust pritožnice predstavljal nezakonito viktimizacijo (pravi razlog za 
odpust pritožnice je bilo dejstvo, da se je pritožila zaradi spolnega nadlegovanja). Astley v. 
Martin Dawes Ltd, Stradling, Brown, MacDonald, ET/2901555/02, 31 March 2003, 
http://www. eortrial.co.uk/default.aspx?id=1097350 (14. 3. 2011). 

383 Delovni tribunal je ugotovil, da je bila pritožnica na delovnem mestu izpostavljena 
spolnemu nadlegovanju s strani njenega nadrejenega. Dejanja spolnega nadlegovanja so 
vključevala nepotrebno dotikanje, božanje, objemanje, polaganje roke na ali trepljanje bokov 
pritožnice, draženje pritožnice in govorjenje, da si jo zelo želi. Pritožnica nadrejenemu sprva 
ni povedala, da jo njegovo vedenje moti in da naj z njim preneha, amapk se mu je poskušala 
izogibati. Kasneje se je vendarle pritožila pri direktorici, ki ji je rekla, da naj naslednjič 
nadrejenemu jasno pove, da naj jo pusti pri miru in preneha z nadlegovalnim vedenjem. Ko je 
speti prišlo do dotikanja, je pritožnica rekla nadrejenemu, kar ji je svetovala direktorica. 
Nadrejeni se je le zasmejal in odšel vstran. Tudi po tem dogodku je nadrejeni nadaljeval z 
dotikanjem. Direktorica je pritožnico vprašala, ali je nadrejeni prenehal z neželenim 
ravnanjem, vendar ni ukrenila nič konkretnega v zvezi s tem. Tribunal je ugotovil, da je 
pritožnica dejanja nadrejenega dojemala kot neprijetna in žaljiva in odločil, da je toženec 
odgovoren za nadlegovalno ravnanje nadrejenega. Čeprav je toženec izdelal priročnik, ki je 
določal njegovo politiko o nadlegovanju, osebju ni bilo zagotovljeno nobeno usposabljanje v 
zvezi s to politiko. Celo najvišji vodilni uslužbenci niso znali pravilno uporabiti postopka 
glede na obstoječa dejstva. Zato je mogoče zaključiti, da toženec ni sprejel vseh razumno 
izvedljivih ukrepov, s katerimi bi osebju, vključno z nadrejenim, približal njegovo politiko o 
spolnem nadlegovanju. Direktorica bi morala sprejeti ukrepe, s katerimi bi zagotovila, da 
nadrejeni preneha z nadlegovalnim ravnanjem. Pristop toženca, da bi bila direktorica dolžna 
ukrepati zgolj v primeru formalne pritožbe, je delovni tribunal označil za slabo prakso 
vodenja podjetja. Tribunal je pritožnici prisodil odškodnino za izgubljeni zaslužek v višini 
471 funtov in čustveno prizadetost v znesku 5.000 funtov ter obresti. Prav tako je ugotovil, da 
je bil odpust pritožnice nezakonit. Peden v. Specialist Photoprinters (Liverpool) Ltd t/a Max 
Spielman, ET/1900257/2003, 21 May 2003, 
http://www.eortrial.co.uk/default.aspx?id=1097325 (14. 3. 2011). 

384 V tej zadevi delovni tribunal sicer ni odločal o spolnem nadlegovanju kot takšnem, pač pa 
se je primarno ukvarjal z vprašanjem njegove jurisdikcije v konkretnem primeru. Gospodična 
Hands, policijska inšpektorica, je na delovni tribunal vložila tožbo zaradi spolnega 
nadlegovanja, v kateri je zatrjevala, da ji je sodelavec poslal po elektronski pošti sporočilo z 
eksplicitno spolno vsebino. Delovni tribunal je odločil, da je v skladu z ne-diskriminacijskim 
pravom EU (Direktivo 2000/78/ES) pristojen za obravnavanje pritožbe pritožnice. Hands v. 
McGill, Commissioner of Police of the Metropolis, ET/2305868/01 & ET/2301563/02, 8 
October 2003, http://www.eortrial.co.uk/default.aspx?id<1097142 (14. 3. 2011). 


PRAVNE RAZSEŽNOSTI PREPOVEDI NADLEGOVANJA 193 
G. Maučec 


McDermott proti Colin Cavan, Cargans t/a Ballyholme Service Station in Cargans 
Associates Ltd," Julie McFarland proti Shopper's Rest," Patricia Ann Doherty 


385 Okoliščine v tej zadevi so med drugim porajale vprašanje glede obsega, v katerem je 
delodajalec dolžan izvrševati nadzor in zavarovati delavca pred nadlegovanjem v delovnem 
okolju. Pritožnica je bila zaposlena pri SIPTU, to je sindikatu s pretežno moškim članstvom. 
V pritožbi, ki jo je vložila na delovni tribunal Severne Irske, je zatrjevala, da je bila 
izpostavljena nadlegovanju s strani nekaterih članov sindikata, vključno s sindikalnimi 
zaupniki, ki je vključevalo žaljive in poniževalne pripombe o pritožnici in sovražno vedenje 
do pritožnice na sestankih. Pritožnica je nadalje navedla, da njen delodajalec ni storil ničesar, 
da bi ublažil opisano situacijo. Zaradi tega je pritožnica bila prisiljena zaprositi za bolniški 
dopust in njen nadrejeni naj bi razkril občutljive podrobnosti o njeni bolezni drugim 
zaposlenim ter s tem vzbudil vtis, da se pritožnica več ne namerava vrniti v službo. Pritožnica 
se je zato pritožila tudi zaradi viktimizacije. Trdila je, da toženec ni storil ničesar, kar bi ji 
olajšalo vrnitev v službo in ni obravnaval njene pritožbe zaradi nadlegovanja in viktimizacije. 
Toženec ji je tudi brez kakršnegakoli neposrednega obvestila prenehal izplačevati plačo, kar 
je tožnica razumela kot nadaljnji ukrep viktimizacije. Spor je bil rešen skozi postopek sodne 
poravnave. Toženec je privolil v plačilo 50.000 funtov odškodnine tožnici. Poleg tega je 
toženec potrdil svojo zavezo k izvajanju načela enakosti in sprejel sodelovanje s Komisijo 
Severne Irske za enakost. V imenu svojih članov je tudi pohvalil prizadevanja tožnice in ji 
zaželel čimprejšnje okrevanje. Brenda Callaghan v. SIPTU, Decisions and Settlements 
Review, 2005-2006, Eguality Commission for Northern Ireland, str. 28, dostopno na: 
http://www.equalityni.org/sections/publist.asp?secid=8 (13. 2. 2011). 

386 V tej zadevi je delovni pritožbeni tribunal odločil, da je spolni napad oziroma spolno 
nadlegovanje, zagrešeno zoper delavko s strani njenega nadrejenega (ta je delavko prijel in 
držal nekaj sekund za prsi, dokler sama ni odmaknila njegove roke), lahko upravičen razlog 
za negov odpust. Honda Motor Europe v. McMillan, [2007] UKEAT 0471 06 2203 (22 
March 2007), 
http://www..bailii.org/cgi-bin/markup.cgi?docz/uk/cases/UKEA T/2007/0471 06 2203.html 
(16. 3. 2011). 

387 pritožnica, ki je bila zaposlena pri tožencu kot prodajalka, je zatrjevala, da je bila v času 
njene zaposlitve pri tožencu izpostavljena spolnemu nadlegovanju s strani lastnika podjetja 
Colina Cavana. Trdila je, da se jo je gospod Cavan neprimerno dotaknil, izrekel pripombe 
glede velikosti njenega telesa v primerjavi z drugimi zaposlenimi, z uporabo kovanca odprl 
vrata stranišča, ko je bila na stranišču ter ji namenil spolno eksplicitne predloge in 
komentarje. Pritožnica je navedla, da so ti primeri spolnega nadlegovanja dosegli vrhunec 
julija 2006 med preiskavo kraje, ki jo je zagrešila neka stranka. Po navedbah pritožnice jo je 
gopod Cavan takrat verbalno in fizično nadlegoval. Po tem dogodku se pritožnica ni več čutila 
zmožne delati pri tožencu in je dala odpoved ter se obrnila na menedžerja podjetja z zahtevo 
po uvedbi pritožbenega postopka zaradi nadlegovanja. Zadeva je bila rešena s sodno 
poravnavo (junija 2007). Toženci so bili pritožnici pripravljeni plačati ex gratia odškodnino v 
znesku 11.500 funtov, vendar so izrecno zanikali odgovornost za vsa dejanja ali opustitve, ki 
jih je navedla pritožnica. Tožena stranka je potrdila svojo zavezo načelu enakih možnosti v 
zaposlovanju in zagotavljanju usklajenosti njenih politik in postopkov z njenimi obveznostmi 
na podlagi nacionalnega in evropskega prava o enakem obravnavanju in z relevantnimi 
kodeksi ravnanja. Toženec je tudi pristal na sodelovanje s Komisijo Severne Irske za enakost 
in implementacijo njenih priporočil. Clare McDermott v. Colin Cavan, Cargans t/a 
Ballyholme Service Station and Cargans Associates Ltd, Decisions and Settlements Review, 

2007-2008, Eguality Commission for Northern Ireland, str. 96, 
http://www.equalityni.org/sections/publist.asp?secid=8 (13. 2. 2011). 

388 Gre za primer spolnega nadlegovanja, ki ustvarja sovražno delovno okolje. Pritožnica je, 
potem ko je kot natakarica nastopila z delom v toženčevi restavraciji, opazila, da jo lastnik 
restavracije opazuje in se drgne ob njo. Zatrjevala je, da ji je povedal, da se mu zdi privlačna 
ter jo večkrat spraševal, ali bi za vikend šla z njim v Anglijo. Pritožnica ga je poskušala 
ignorirati. Trdila je, da ji je na božični zabavi zaposlenih povedal, da bi rad šel z njo v 
posteljo, ona pa mu je odgovorila naj jo pusti pri miru in je zgodaj odšla z zabave. Pritožnica 
je povedala, da je toženec še isto noč prišel do njenega stanovanja in ko je šla odpret vrata 
stanovanja, ga več ni bilo tam. Pritožnica je nadalje navedla, da jo je toženec na praznovanju 
njegovega 40. rojstnega dne celo noč nadlegoval in ko mu je rekla naj preneha s takšnim 
ravnanjem, ji je odgovoril, da bi se zaradi tega morala počutiti polaskano. Ko so se vračali s 
praznovanja, je toženec ves čas vztrajal pri tem, da bo v taksiju sedel zraven pritožnice, kar 
mu je tudi uspelo. Med vožnjo je toženec pritožnici šepetal neolikane predloge, čemur so bile 
priče tudi drugi zaposleni. Pritožnica je o dogodku povedala svojim staršem in oče pritožnice 
je poklical toženca ter mu povedal, da pritožnice ne bo v službo zaradi njegovega 
neprimernega vedenja do nje. Toženec je očetu pritožnice odgovoril, da bo rešil ta problem. 
Nato je toženec poklical pritožnico in jo prosil, naj njegovi ženi ne pove ničesar o dogodku. 
Naslednjega dne se je pritožnica vrnila v službo in tožencu povedala, da bo začela iskati 
drugo službo. Toženec je pritožnici predlagal, da ji njegova žena napiše priporočilo, ki ga je 
pritožnica pozneje tudi dobila. Pritožnica je navedla, da je toženec po teh dogodkih postal 
osoren in žaljiv do nje ter jo je namenoma izključeval iz pogovorov. Pritožnica je nato zbolela 
za gripo in ko se je vrnila na delo ji je toženec rekel, da je njeno delovno mesto zasedel nekdo 
drug. Povedal ji je, da lahko kontaktira njegovega prijatelja, ki jo bo sprejel v službo. 
Pritožnica je trdila, da jo je toženec odpustil zaradi pritožb v zvezi s spolnim nadlegovanjem. 
Stranki sta sklenili poravnavno pred delovnim tribunalom: toženec se je strinjal, da pritožnici 
plača 6.000 funtov odškodnine brez priznanja odgovornosti, potrdil svojo zavezanost načelu 
enakega obravnavanja ter privolil v sodelovanje s Komisijo Severne Irske za enakost in 
zagotavljanje usposabljanja za zaposleno osebje. Julie McFarland v. Shopper's Rest, 
Decisions and Settlements Review, 2007-2008, Eguality Commission for Northern Ireland, 
str. 97, 98, http://www.equalityni.org/sections/publist.asp?secid=8 (13. 2. 2011). 

38 pritožnica (ravnateljica osnovne šole) je zatrjevala, da jo je predsednik šolske uprave 
(Reverend Neil Farren C.C.) nadlegoval in ogrožal njeno vlogo ravnateljice (večkrat je brez 
predhodnega obvestila obiskal šolo; spraševal jo je o njenih osebnih okoliščinah in njenem 
bivališču; pozno ponoči in zgodaj zjutraj jo je kontaktiral zaradi nenujnih zadev; parkiral je 
svoj avto v bližini njenega doma brez posebnega razloga in jo klical ponoči; izrekel je 
neprimerne komentarje glede njenega oblačila in izgleda ter jo objel; kritiziral je njeno delo in 
vodenje šole ter jo poniževal na sestankih uprave šole; ko je pritožnica dala odpoved, se ni 
udeležil njene poslovilne maše). Pritožnica se je pri Svetu pritožila zaradi neželenega ravnanja 
predsednika šolske uprave, ki pa ji po njenih trditvah ni zagotovil zadostne podpore in ni 
učinkovito obravnaval njenih pritožb. Pritožbeni postopek je bil zaključen s sodno poravnano 
na delovnem tribunalu (septembra 2008). Toženca sta priznala, da je ravnanje prvega toženca 
pritožnici povzročalo resne skrbi v času njene zaposlitve na šoli. Oba toženca sta iskreno 
obžalovala vso trpljenje in stisko, ki ju je morala prestati pritožnica. Prav tako sta priznala in 
pohvalila pomemben prispevek pritožnice na področju izobraževanja otrok in vodenja 

osnovne šole v času njene zaposlitve. Patricia Ann Doherty v. Reverend Neil Farren C.C. and 
the Council For Catholic Maintained Schools, Decisions and Settlements Review, 2007-2008, 
Eguality Commission for Northern Ireland, str. 57, 58, 
http://www.equalityni.org/sections/publist.asp?secid=8 (13. 2. 2011). 

30 V tej zadevi gre za čisto klasišen primer spolnega nadlegovanja delavke s strani njenega 
nadrejenega. Pritožnica je navajala, da je kmalu po nastopu njene službe pri tožencu imela 
dvakrat sporazumne spolne odnose z nadrejenim (gospodom Wolffom). Ko jo je potem 
nadrejeni enkrat poskušal poljubiti v javnosti, mu je jasno povedala, da med njima ni 
nobenega razmerja. Po tem dogodku se je odnos nadrejenega do pritožnice popolnoma 
spremenil. Sodelavci pritožnice so bili priče primerom ustrahovalnega vedenja nadrejenega do 
pritožnice. Nadrejeni je pred delavci kritiziral njeno delo, jo zasmehoval in poniževal. Prav 
tako je dajal razne komentarje o njenem osebnem spolnem življenju (npr. da je pritožnica 
spala že s polovico Norwicha ipd.). Pritožnico je omejeval pri rezerviranju dopusta in jo 
večkrat namerno spravil v jok, nakar jo je objel v poskusu, da bi se z njo znova spoprijateljil. 
Sodelavci pritožnice so se zaradi vedenja nadrejenega pritožili pri menedžerju (gospodu 
Croftu). Ta je njihove pritožbe raziskal, vendar proti gospodu Wolffu ni sprožil disciplinskega 
postopka. Pritožnica je nato dala odpoved z dvomesečnim odpovednim rokom. Gospod Wolff 
je nadaljeval z nadlegovanjem pritožnice celo med odpovednim rokom. Pritožnica je na 
delovni tribunal vložila tožbe zaradi nezakonitega odpusta, neposredne spolne diskriminacije, 
viktimizacije in spolnega nadlegovanja na podlagi 4A.člena Zakona o spolni diskriminaciji iz 
leta 1975. Delovni tribunal je kljub toženčevemu zanikanju zatrjevanih dogodkov ugotovil, da 
so navedbe pritožnice utemeljene in ugodil vsem njenim tožbenim zahtevkom. Tribunal je 
odločil, da je pritožnica bila izpostavljena neposredni spolni diskriminaciji v obliki uporabe 
očitno seksističnih komentarjev, objemanja, kričanja in ustrahovanja, dajanja žaljivih, otročjih 
in obscenih pripomb in kasneje — med odpovednim rokom — še viktimizaciji v obliki 
nadlegovanja. Solt v. DFS Trading Limited, Wolff, ET/1500977/07, 24 January 2008, 
http://www.eortrial.co.uk/default.aspx?id<1087071 (15. 3. 2011). 

391 pritožnica (Slovakinja), ki živi in dela v Severni Irski in je bila pri tožencu zaposlena kot 
snažilka, je zatrjevala, da je bila izpostavljena spolnemu nadlegovanju s strani sodelavca. 
Trdila je, da je sodelavec začel otipavati določene dele njenega telesa, njen vrat in ramena ter 
se pri tem pretvarjal, da jo masira. Pitožnica je temu nasprotovala. Prav tako jo je stisnil za 
prsi in delal nespodobne kretnje. To je storil, ko ji je pomagal doseči stvari na visoki polici. 
Pritožnica je nadalje navedla, da ji je nenehno kričal »kissy, kissy«, ko je šla mimo njega. Na 
začetku se pritožnica ni pritožila zaradi njegovega vedenja, ker je bila nova delavka in ni 
hotela povzročati težav. Pritožnica je trdila, da je sodelavec opisana dejanja storil, ko ni bilo 
blizu nobenih prič. Ko je pritožnica nekega dne delala skupaj z istim sodelavcem in je čistila 
trgovino, jo je ta imenoval »kurba (angl. bitch)«. Ker je bila pritožnica nekoliko negotova 
glede prevoda te besede, ga je prosila, če lahko še enkrat ponovi, kar je rekel. Sodelavec jo je 
še enkrat imenoval »kurba«. Pritožnica je nato telefonirala njenemu fantu in ga vprašala za 
pomen te besede. Kasneje istega dne jo je sodelavec imenoval še »prekleta kurba« (angl. 
fucking bitch). Pritožnica mu je odgovorila, da ne ve kaj to pomeni in da bo o tem povedala 
njenemu fantu. Naslednji dan je fant pritožnice o incidentu obvestil njenega nadrejenega. 
Pritožnica je menila, da nadrejeni ni opravil razgovora z domnevnim nadlegovalcem, čeprav 
je povedal, da bo govoril z njim. Pritožnica je bila mnenja, da je zaposleni njegovim 
sodelavcem zanikal nadlegovalno ravnanje in da so ti bolj verjeli njemu kot pa njej. Zato se je 

nošenje izzivalnih oblačil lahko tribunal upošteva kot element pri odločanju, ali so 
dejanja spolnega nadlegovanja v resnici predstavljala škodo za pritožnico."" Zadeva 
Newton proti West Herts Hospital NHS Trust v svojem bistvu predstavlja primer 
diskriminacijskega nadlegovanja zaradi spola, čeprav je bilo takšno nadlegovanje v 
resnici motivirano z domnevno spolno usmerjenostjo pritožnika." Zanimiva je 
nadalje odločitev delovnega tribunala v zadevi McLoughlin proti The Barrow 
Central (Preston Street) Club, Steve Snow, da se odgovornost delodajalca za spolno 
nadlegovanje njegovih delavcev (vicarious liability) razteza tudi na storilce, ki sicer 


počutila izolirano. Ko je pritožnica po dveh dneh prišla v službo kot ponavadi, je prišel do nje 
nadrejeni in ji rekel, da tukaj ni več dela za njo. Pritožnica je bila prepričana, da je takšen 
ukrep bil neposredna posledica njene pritožbe zaradi nadlegovanja. Sodna poravnava je bila 
med strankami dosežena julija 2008. Prvi toženec (O'Hanlon & Farrell Contracts Ltd ) je 
privolil v plačilo 1.250 funtov odškodnine pritožnici, medtem ko se je drugi toženec (Kevin 
Kearns) s pritožnico sporazumel o izplačilu 750 funtov odškodnine. Prvi toženec je tudi 
potrdil svojo zavezo načelu enakih možnosti in zlasti pravni zaščiti, ki jo zagotavljata rasna in 
spolna ne-diskiminacijski zakonodaji, kakor tudi zagotavljanju učinkovitosti in usklajenosti 
njegovih politik, praks in postopkov s tema zakonodajama. Zuzana Lamperova v. O'Hanlon & 
Farrell Contracts Ltd and Kevin Kearns, Decisions and Settlements Review, 2008-2009, 
Eguality Commission for Northern Ireland, str. 109, 110, 
http://www.equalityni.org/sections/publist.asp?secid=8 (13. 2. 2011). 

29 Wileman v. Minilec Engineering Ltd, [1988] ICR 318, UKEAT, 18 November 1987. 

393 Gospod Newton je delal kot pripravnik v pretežno ženskem delovnem okolju. V pritožbi, 
ki jo je vložil na delovni tribunal, je zatrjeval, da je bil izpostavljen zmerjanju s strani drugih 
zaposlenih, ki je vključevalo razne komentarje glede njegove domnevne spolne usmerjenosti 
(sodelavci so ga obravnavali kot geja), nazivanje pritožnika »virgin« ter komentarje glede 
velikosti njegovega penisa. Te pripombe in opazke so pritožniku povzročale vznemirjanje, 
razburjanje in stisko. Gospod Newton se je zaradi vsakodnevnega poniževanja in 
nadlegovanja pritožil nadrejenemu. Njegov nadrejeni mu je ponudil zgolj pastoralno podporo 
in ni uvedel internega pritožbenega postopka zaradi nadlegovanja. Kmalu zatem je gospod 
Newton odšel na bolniški dopust. Prebolel je obdobje depresije in potem, ko je njegov 
psihiater delodajalcu sporočil, da bo v roku dveh ali treh tednov spet nared za delo, je dal 
odpoved. Delovni tribunal je zaključil, da je pritožnik v zadostni meri izkazal dejstva, na 
podlagi katerih se — v odsotnosi ustreznega pojasnila tožene stranke - lahko domneva, da je 
prišlo do spolne diskriminacije. Ker toženec tribunalu ni predložil nobenega razumnega 
opravičila za takšno ravnanje s pritožnikom, je tribunal zavrnil njegov zagovor, da se 
dogodki, ki kažejo na spolno nadlegovanje, niso zgodili in ugodil tožbenemu zahtevku. 
Tribunal je pritožniku prisodil odškodnino v znesku 10.000 funtov, vključno z obrestmi, za 
utrpljeno čustveno prizadetost. Delovni tribunal je tudi pritrdil navedbam pritožnika, da je bil 
negativen učinek nadlegovanja na pritožnika zelo pomemben, ker je »ubil« pritožnikovo 
samozavest. Zato je tribunal pri odločanju upošteval tudi pričanje gospoda Newtona, ki je 
povedal, da bi se počutil boje in da bi se njegova čustvena prizadetost zmanjšala, če bi se mu 
toženec ustrezno opravičil. Z odločitvijo tribunala je tako bilo tožencu naloženo oziroma 
priporočeno, da pritožniku v 21 dneh od razglasitve sodbe zagotovi pisno opravičilo za 
ravnanje, ki ga je pretrpel v času njegove zaposlitve pri njem. Newton v. West Herts Hospital 
NHS Trust, ET/3300453/03, 23 August 2004, 
http://www.eortrial.co.uk/default.aspx?id<1095863 (13. 2. 2011). 

niso zaposleni pri tem delodajalcu, v kolikor je delodajalec lahko vršil nadzor nad 
njihovim ravnanjem. 


V zadevi Amy Goddard proti Wilkinson Hardware Stores Ltd je delovni tribunal 
med razlogi za določitev visoke odškodnine (20.000 funtov) pritožnici za njeno 
čustveno prizadetost poleg resne narave nadlegovalnega vedenja s strani nadrejenega 
navedel še druge relevantne dejavnike, kot npr. dolgotrajnost kampanje spolnega 
nadlegovanja; zloraba položaja nadrejenosti; namerno izkoriščanje delavke, za 
katero je nadrejeni vedel, da je čustveno ranljiva; izkoriščanje mlade ženske s strani 
starejšega moškega; namerni poskusi nadrejenega destabilizirati razmerje med 
mlado žensko in njenim možem; in namerno povzročanje stresa pritožnici na njenem 
delovnem mestu z namenom povečanja njene čustvene odvisnosti od nadrejenega." 


394 Gospod Snow, neplačan član odbora kluba, v katerem je bila zaposlena gospa McLoughlin 
(pritožnnica), je označil pritožnico za »največjo prekleto kurbo v Barrowu«. Gospa 
McLoughlin je o tem incidentu obvestila odbor, ki je takšno žaljivo ravnanje gospoda Snowa 
sankcioniral z enomesečno prepovedjo vstopa v klub in prenehanjem njegovega članstva v 
odboru. Pritožnica je na delovni tribunal vložila tožbo. Ta je ugotovil, da je gospod Snow 
pritožnico obravnaval manj ugodno kot bi obravnaval moškega. Izrazil je prepričanje, da 
gospod Snow žaljivega vzdevka (seveda prilagojenega moški osebi) ne bi uporabil, če bi šlo 
za zaposleno osebo moškega spola. Zaradi tega je po mnenju tribunala pritožnica utrpela 
škodo; zaradi omenjene opazke je bila globoko prizadeta. Toženec je v svoj zagovor navajal, 
da je bil takšen govor v klubu povsem običajen in da bi pritožnica morala zanj vedeti, ko se je 
odločila za zaposlitev v klubu, vendar tribunal takšnega izgovora ni upošteval, saj je osnovni 
namen ne-diskriminacijske zakonodaje izkoreniniti takšno vedenje na delovnem mestu. 
Razumljivo je, da klub deluje zato, da njegovim članom in obiskovalcem omogoča, da se v 
njem sprostijo v družbi, vendar je pri tem bistveno zavedanje, da je klub hkrati tudi delovno 
mesto tistih, ki so tam zaposleni in delavci kluba imajo pravico pričakovati, da bodo vsi tam 
navzoči spoštovali njihovo dostojanstvo, vključno s tistimi, ki želijo uživati v družbenem 
okolju in katerih govor ob pitju alkohola utegne postati »preveč« sproščen. Kljub dejstvu, da 
gospod Snow ni bil uslužbenec kluba, je delovni tribunal odločil, da je klub bil odgovoren za 
besede, ki jih je izrekel gospod Snow, saj je slednji bil zastopnik kluba, ki je deloval po 
pooblastilu kluba, za namene 41. člena Zakona o spolni diskriminaciji iz leta 1975. Na 
podlagi ugotovljene solidarne odgovornosti obeh tožencev je delovni tribunal obema 
tožencema naložil plačilo odškodnine pritožnici za pretrpljeno čustveno škodo v znesku 
3.000 funtov. McLoughlin v. The Barrow Central (Preston St) Club, Steve Snow, 
ET/2500062/04, 29 March 2004, http://www.eortrial.co.uk/default.aspx?id<1095524 (13. 2. 
2011). 

395 Nadrejeni je mladi delavki sprva izražal naklonjenost in podporo ter jo spodbujal, da se mu 
lahko zaupa, kasneje pa jo je začel prositi tudi za spolne usluge. Mlada in čustveno ranljiva 
delavka je podlegla njegovemu prijateljstvu in postala čustveno odvisna od njega, vendar ni 
podlegla njegovim prošnjam za spolne usluge. Nadrejeni je vedel, da so njegovi spolni 
predlogi pritožnici zoprni ter v nasprotju z njenim verskim prepričanjem, pa je kljub temu 
nadaljeval z nadlegovalnim vedenjem. Spolno nadlegovanje, kateremu je bila pritožnica 
izpostavljena na delovnem mestu, je vključevalo naslednja dejanja nadrejenega: poskuse 
dotikov pritožnice, ko drugi tega niso videli; stiskanje ob pritožnico na tesnih mestih tako, da 
se je s svojim telesom lahko dotaknil njene zadnjice; med prevozom s svojim avtom se je 

V zadevi Moonsar proti Fiveways Express Transport Ltd so britanski delovni 
tribunali obravnavali vprašanje, ali zaposlena oseba lahko vloži zoper njenega 
delodajalca pritožbo zaradi spolnega nadlegovanja, če je v službi izpostavljena 
žaljivemu slikovnemu materialu in pornografske slike niso posebej namenjene njej. 
Delovni tribunal je na prvi stopnji odločil, da v danem primeru ni šlo za spolno 
diskriminacijo, ker se pritožnica, preden je bila odpuščena, ni pritožila in ker 
pornografske slike niso bile prikazane neposredno njej. Vendar se delovni pritožbeni 
tribunal s takšnim pristopom ni strinjal. Sodnik Ansell je namreč bil mnenja, da je 
bil nedvomno - objektivno gledano — potencialni učinek takšnega vedenja užaliti 
delavko, ki dela v neposredni bližini in ga je zato kot takšnega mogoče obravnavati 
kot poniževalno ali žaljivo za delavko kot žensko. Delovni pritožbeni tribunal je 
zavzel stališče, da gre v takšnem primeru za potencialno manj ugodno obravnavanje 
na podlagi spola. Delavka je utrpela škodo, ki je jasno izhajala iz žaljive narave 
vedenja in dokazi, predloženi tribunalu, pričajo o tem, da je dejansko bilo takšno 
vedenje za delavko nesprejemljivo. Dejstvo, da se delavka takrat ni pritožila zaradi 
spolnega nadlegovanja, po mnenju delovnega pritožbenega tribunala ne pomeni 
obrambe toženca, kadar je ravnanje tako očitno, kot je to bilo v tem primeru." 


Nova definicija spolnega nadlegovanja, ki je bila z implementacijskimi predpisi 
(The Employment Equality (Sex Discrimination) Regulations 2005, regulation 5) 
vključena v Zakon o spolni diskriminaciji iz leta 1975 kot 4A. člen, določa da oseba 
izpostavi drugo osebo nadlegovanju, če zagreši kakršnokoli obliko neželenega 
verbalnega, neverbalnega ali fizičnega ravnanja spolne narave, ki ima zahtevan 
namen ali učinek (kršitev dostojanstva nadlegovane osebe ali ustvarjanje zanjo 
sovražnega, žaljivega, ponižujočega, zastraševalnega ali sramotilnega okolja). 
Ugotovimo lahko, da gre za prostostoječo zakonsko opredelitev spolnega 
nadlegovanja, ki ne zahteva primerjalne presoje v smislu ugotavljanja manj 


poskušal dotikati pritožničinih prsi ali jo je spraševal, če lahko pogleda njen nedrček; položil 
je svojo roko na sovoznikov sedež, tako da se je pritožnica nenamerno usedla na njegovo 
roko; telefoniral je pritožnici domov in jo začel prositi, naj se pogovarja z njim in zraven 
masturbira; prosil je pritožnico, naj sede v njegovo naročje in jo spraševal, ali ima oblečen 
modrc; primerjal se je s pritožničinim možem z besedami »on je fant, jaz sem pa moški« in 
»če mi ne boš dovolila, da te naučim novih stvari, te bo to stalo tvojega zakona«; druge 
neprimerne spolne komentarje. Delovni tribunal je ugotovil, da je nadrejeni obravnaval 
pritožnico manj ugodno kot bi obravnaval moškega. Prav tako je tribunal zavrnil obrambo 
»razumnih ukrepov«, na katero se je skliceval toženec. Čeprav je toženec imel svojo politiko 
o enakih možnostih in politiko v zvezi z nadlegovanjem na delovnem mestu, zaposleni in 
nadrejeni o njih niso bili zadosti poučeni. Obstajala je celo zaupna linija za pomoč, za katero 
pa zaposleni niso vedeli. Amy Goddard v. Wilkinson Hardware Stores Ltd, 
ET/3104507/2003, 16 August 2004, http://www.eortrial.co.uk/default.aspx?id<1095498 (13. 
2. 2011). 

3 Moonsar v. Fiveways Express Transport Ltd, [2004] UKEAT 0476 04 2709 (27 
September 2004), http://www.bailii.org/uk/cases/UKEAT/2004/0476 04 2709.html (13. 2. 
2011). 

ugodnega obravnavanja oziroma primerjave, kako je, je bila ali bi bila v isti ali 
primerljivi situaciji obravnavana oseba nasprotnega spola. Ključno vprašanje, ki se 
pri tem poraja, je, ali takšna pravna ureditev omogoča osebam, ki menijo, da so bile 
žrtve spolnega nadlegovanja, da se pritožijo zaradi neželenega vedenja spolne 
narave v primerih, kadar sta oba spola, tako moški kot ženski, obravnavana na enak 
način. S tem problemom so se britanski tribunali ukvarjali v zadevi Spencer proti 
Primetime Recruitment Ltd." Tožba zaradi spolne diskriminacije v tej zadevi je bila 
vložena na delovni tribunal še pred uveljavitvijo zakonodajnih sprememb iz leta 
2005. Pritožnica (gospodična Spencer) je zatrjevala, da je bila na delovnem mestu 
izpostavljena spolnemu nadlegovanju, ker je od nadrejenega prejela elektronsko 
sporočilo, kateremu je bila priložena slika, ki je prikazovala genitalije dveh nagih 
žensk. Takšno elektronsko sporočilo s spolno vsebino je nadrejeni poslal vsem 
delavcem v njeni pisarni. Pritožnica je nadalje v tožbi navajala, da so njeni sodelavci 
v navzočnosti vseh zaposlenih dajali komentarje o ženskih oblačilih in prsih. Zaradi 
opisanih incidentov je bila pritožnica zelo vznemirjena in užaljena. Vendar delovni 
tribunal ni ugodil njenemu tožbenemu zahtevku, ker je menil, da so bili spolni 
komentarji nediskriminacijski v smislu, da bi jih sodelavci pritožnice izrekli ne 
glede na to, kdo je bil tam navzoč, kar pomeni, da je bila pritožnica obravnavana na 
popolnoma enak način kot njeni sodelavci moškega spola. Isto je po prepričanju 
delovnega tribunala mogoče trditi tudi za elektronsko sporočilo, ki je bilo razposlano 
vsem uslužbencem v njeni pisarni, tako moškim kot ženskam. Tribunal je zato 
odločil, da pritožnica ni bila diskriminirana na podlagi njenega spola in svojo 
odločitev utemeljil z obrazložitvijo, da do diskriminacije ne more priti tam, kjer je 
ravnanje domnevnega diskriminatorja (nadlegovalca) nediskriminacijsko. 


Delovni pritožbeni tribunal se s takšnimi ugotovitvami delovnega tribunala ni 
strinjal. Sodnik JR Reid OC je opozoril na dejstvo, da se je delovni tribunal ustavil 
na točki, na kateri je presodil, da so bila žaljiva dejanja uperjena nediskriminacijsko 
proti vsemu osebju, zaposlenemu v pisarni (tako proti ženskam kot proti moškim), 
vendar iz tega ne sledi nujno tudi to, da takšno ravnanje ne bi moglo biti 
diskriminatorno. Spol pritožnice in narava žaljive zadeve, specifična za določen (v 
tem primeru ženski) spol, sta po njegovem mnenju bila tista elementa, ki sta celotni 
zadevi potencialno dodala važno diskriminacijsko noto. Prvostopenjski delovni 
tribunal bi praviloma pri ugotavljanju prisotnosti diskriminacijskega elementa moral 
nadaljevati z relevantnim vprašanjem, ali bi bili uslužbenci moškega spola 
obravnavani na enak način, če bi šlo za primerljive spolne komentarje o moških in 
razširjanje slik z moškimi genitalijami. Pri iskanju odgovora na to vprašanje bi 
namreč delovni tribunal utegnil priti do spoznanja, da moški ne bi bili tako 
obravnavani in da je zato ravnanje nadrejenega in sodelavcev pritožnice dejansko 
bilo diskriminacijsko. Po drugi strani pa bi delovni tribunal lahko nasprotno 
ugotovil, da bi moški delavci bili v takšnem primeru izpostavljeni identičnemu 


397 Spencer v. Primetime Recruitment Ltd, [2006] UKEAT 0445 05 0203 (02 March 2006), 
http://www. bailii.org/uk/cases/UKEAT/2006/0445_05_0203.html (13. 2. 2011). 

obravnavanju, kar bi pomenilo, da pritožnica ni bila obravnavana manj ugodno kot 
bi bil obravnavan katerikoli delavec moškega spola v njeni pisarni. 


V zadevi Belsham proti Feversham Arms Ltd je delovni tribunal zavzel pomembno 
stališče, da je definicijo spolnega nadlegovanja, vsebovano v 4A. členu Zakona o 
spolni diskriminaciji iz leta 1975, mogoče uporabiti ne le v primerih, ko moški 
spolno nadlegujejo ženske, ampak tudi v situacijah, ko sta tako nadlegovalec kot 
žrtev spolnega nadlegovanja istega spola (kadar moški nadleguje moškega ali kadar 
ženska nadleguje žensko). V zadevi Ouestelles proti Mitie Catering Services 
(London) Ltd je delovni tribunal na podlagi dejstva,"? da delodajalec ni resno, hitro 
in učinkovito obravnaval pritožbe delavke zaradi spolnega napada nanjo, storjenega 
s strani njenega nadrejenega, pritožnici prisodil 15.000 funtov odškodnine za 
čustveno škodo in 5.000 funtov poostrene odškodnine (aggravated damages)."Y 
Delovni tribunal je namreč v tej zadevi ugotovil, da je delodajalec pri obravnavanju 


398 pritožnik (strežnik v kuhinji) je trdil, da je bil v času njegove zaposlitve pri tožencu 
izpostavljen spolnemu nadlegovanju s strani kuharja (ta ga je pogosto trepljal po zadnjici ali 
ga zgrabil za zadnjico in dajal pripombe, kot npr.: »Ne bi se smel sklanjati pred mano. Ne 
morem se opreti tvoji privlačni riti.«). Pritožnik se je nad takšnim vedenjem pritožil pri 
glavnem kuharju, ki je domnevnega nadlegovalca oštel, vendar proti njemu ni sprožil 
nobenega disciplinskega postopka, ker je menil, da v konkretnem primeru ne gre za spolno 
nadlegovanje in je mislil, da je ustrezno rešil problematično situacijo. Delovni tribunal je 
ugotovil, da so bila spolna ravnanja, katerim je bil izpostavljen pritožnik (trepljanje in 
grabljenje pritožnikove zadnjice ter komentarji, namenjeni pritožniku), zanj nezaželena in so 
imela za namen kršiti pritožnikovo dostojanstvo. Belsham v. Feversham Arms Ltd, 
ET/1805606/07, 25 March 2008, 

http://eortrial.co.uk/default.aspx?id<1087416 (13. 2. 2011). 

399 pritožnica je v tožbi navajala, da je bila žrtev spolnega napada s strani nadrejenega 
(gospoda Brydniaca). Ta naj bi prišel v shrambo (kjer so se zaposleni preoblačili), ko je bila 
pritožnica le v modrcu, jo zgrabil za prsi in vprašal, ali so prave. Pritožnica se je zaradi tega 
incidenta formalno pritožila pri drugemu nadrejenemu (gospodu Killeenu), ki pa se kljub 
dokazom o neprimernem vedenju gospoda Brydniaca ni takoj in učinkovito lotil preiskave o 
zadevi. Šele čez nekaj časa je gospod Killeen izvedel pretirano dolgotrajno in neustrezno 
preiskavo ter na koncu zaključil, da ni bilo dovolj dokazov za ugotovitev spolnega 
nadlegovanja. Delovni tribunal je ugodil tožbenemu zahtevku pritožnice in odločil, da je 
napad gospoda Brydniaca na pritožnico predstavljal spolno nadlegovanje. Poleg tega je 
delovni tribunal ugotovil, da je v konkretnem primeru pritožnica bila izpostavljena tudi 
neposredni spolni diskriminaciji s strani toženca, ker ji ta ni zagotovil dela ločeno od njenega 
domnevnega nadlegovalca in ker je bila preiskava gospoda Killeena pomanjkljiva, saj slednji 
ni zaslišal ostalih potencialnih prič. Zlasti izvedba pritožbenega postopka je zaradi omenjenih 
pomanjkljivosti po mnenju delovnega tribunala predstavljala manj ugodno obravnavanje 
pritožnice (npr. gospod Killeen je v zvezi postopkom preiskave pritožnici rekel: »nisi mlado 
dekle in zgodilo se je le enkrat«). Ouestelles v. Mitie Catering Services (London) Ltd, 
ET/2200802/07, 12 September 2007, http://eortrial.co.uk/default.aspx?id=1087228 (13. 2. 
2011). 

400 Celotna prisojena odškodnina je znašala 33.067 funtov in je poleg odškodnine za čustveno 
škodo in poostrene odškodnine vključevala še izgubljeni dobiček ter obresti. 


PRAVNE RAZSEŽNOSTI PREPOVEDI NADLEGOVANJA 201 
G. Maučec 


pritožbe delavke zaradi spolnega nadlegovanja namenoma ravnal na način, ki je bil 
žaljiv do te delavke. Za to, da se delodajalec lahko sklicuje na obrambo »razumnih 
ukrepov« in s tem izogne njegovi odgovornosti za nadlegovalno vedenje delavca ni 
dovolj samo to, da delodajalec ima v pisni obliki sprejeto podrobno politiko o 
nadlegovanju na delovnem mestu, ampak mora tudi v praksi, če pride do pritožbe 
zaposlene osebe zaradi nadlegovanja, dosledno slediti tej politiki. Tako je delovni 
tribunal odločil v zadevah Waller proti Horobin, Sirius Retail Television Ltd in X 
proti Y.“°' Razen tega je delovni tribunal v zadevi Waller posebej opozoril, da 
spolno nadlegovanje vključuje neželene besede ali vedenje in da izraz »nezaželen« v 
tem kontekstu pomeni isto kot »nedobrodošel« ali »nehoten«. Tribunal je prav tako 
Jasno navedel, da za obstoj (spolnega) nadlegovanja lahko zadošča že tudi eno samo 
nadlegovalno dejanje.“ V zadevi Capeling droti Devonport Royal Dockyards Ltd je 


4! pritožnica je delala v baru in je med zaposlitvijo bila nekaj časa v razmerju z glavnim 
kuharjem. Ko je pritožnica končala to kratkotrajno razmerje, je glavni kuhar začel preveč 
kritizirati njeno delo. Kritike glavnega kuharja so pozneje prerasle v njegovo namerno 
oviranje pritožnice pri opravljanju njenega dela in dajanje nesramnih pripomb pritožnici pred 
drugimi uslužbenci. Vedenje glavnega kuharaja do pritožnice se je nato še poslabšalo, saj se 
je pritožnice dotikal na neprimeren način in ji zastavljal osebna vprašanja. Pritožnica se je 
pritožila menedžerju, ki v zvezi z njeno pritožbo ni ukrenil ničesar. S strani vodstva podjetja ji 
je bilo celo rečeno, naj se preneha pritoževati. Pritožnica je dala odpoved in na delovni 
tribunal vložila tožbe zaradi nezakonitega odpusta, neposredne spolne diskriminacije in 
nadlegovanja ter diskriminacije glede na invalidnost (pritožnica je bolehala za kronično 
depresijo in je imela napade panike). Delovni tribunal je ugotovil, da so trditve pritožnice 
utemeljene in odločil, da je pritožnica utrpela neposredno spolno diskriminacijo, ker 
menedžer ni ustrezno obravnaval njene pritožbe zaradi spolnega nadlegovanja. Tribunal je 
ugodil tudi tožbenemu zahtevku pritožnice zaradi nezakonitega odpusta, ker je ugotovil, da je 
toženec kršil delovno pogodbo s tem, da pritožnici ni zagotovil varnega delovnega mesta, na 
katerega bi lahko prihajala brez strahu pred duševnim, fizičnim ali spolnim napadom. Tudi 
glede zahtevka pritožnice zaradi diskriminacije glede na invalidnost je tribunal sprejel 
odločitev, da je le-ta utemeljen, ker toženec pritožnici med njenim zaslišanjem v 
disciplinskem postopku ni dovolil moralne podpore v obliki prisotnosti njenega družinskega 
člana. Čeprav takšna praksa običajno ni primerna, bi glede na osebne okoliščine pritožnice kot 
invalidne osebe toženec le-tej to moral zagotoviti, saj bi šlo zgolj za ukrep razumne 
prilagoditve. X v. Y, ET/1500739/07, 22 February 2008, 
http://eortrial.co.uk/default.aspx?id<1087158 (13. 2. 2011). 

402 pritožnica je bila pri tožencu zaposlena kot osebna asistentka generalnega direktorja. Že od 
začetka njene zaposlitve pri tožencu ji je generalni direktor (gospod Horobin) izkazoval 
posebno zanimanje zanjo na način, ki je bil zanjo neprijeten. Povabil jo je v njegovo hišo, kjer 
jo je nameraval poljubiti. Po tem dogodku ji je pošiljal številna besedilna sporočila. 
Pritožnnica mu je pojasnila, da ne želi, da z njo ravna na takšen način in da ni zainteresirana 
za razmerje z njim. Vendar toženec (gospod Horobin) ni prenehal z neželenim ravnanjem. 
Pritožnica je v skladu z delodajalčevo politiko o nadlegovanju pri pristojnih nadrejenih vložila 
formalno pritožbo zaradi spolnega nadlegovanja s strani njenega šefa, a je bila njena pritožba 
zavrnjena. Tudi gospod Hall, ki je o pritožbi odločal na drugi stopnji, je menil, da en sam 
incident (poskus gospoda Horobina poljubiti pritožnico) ni predstavljal spolnega 
nadlegovanja. Delovni tribunal je odločil, da je pritožnica bila izpostavljena spolnemu 

delovni tribunal ugotovil, da je bila pritožnica (vajenka v ladjedelnici), ki je delala v 
pretežno moškem delovnem okolju, žrtev neposredne spolne diskriminacije, 
spolnega nadlegovanja in viktimizacije s strani sodelavcev in nadrejenih ter 
pritožnici prisodil odškodnino za čustveno škodo (skupno 16.000 funtov) in 
poostreno odškodnino (3.000 funtov). Zanimivo je, da je delovni tribunal v tej 
zadevi poleg določitve odškodnin izdal tudi priporočila za toženca, ki so vključevala 
napotitev nadrejenih, ki so sodelovali pri odločanju o pritožbah pritožnice, na 
usposabljanje o enakih možnostih in raznolikosti na delovnem mestu, s posebnim 
poudarkom na spolni diskriminaciji in spolnem nadlegovanju. To usposabljanje naj 
bi zagotovilo izvajanje dolžnosti vodilnega osebja na način, ki je združljiv z načeli 
Zakona o spolni diskriminaciji iz leta 1975. Eno od priporočil delovnega tribunala je 
bilo, da se pritožnici dodeli kontaktna oseba, ki bo pritožnici zagotavljala podporo in 
svetovanje v primeru nadaljnje diskriminacije ali nadlegovanja na delovnem 


mestu." 


Na nepravilnosti v izvedbi preiskovalnega postopka, potem ko se je pritožnica 
pritožila pri vodji zaradi spolnega nadlegovanja s strani sodelavca, je delovni 
tribunal opozoril toženca tudi v zadevi McKellar proti Cottam Brush Limited.“ 
Tribunal je sprejel dokaze pritožnice in pritrdil njenim navedbam, da je bila 
izpostavljena spolnemu nadlegovanju na delovnem mestu s strani sodelavca. 
Toženec je priznal, da je vedenje sodelavca pritožnice predstavljalo spolno 
nadlegovanje, a je zatrjeval, da je obravnaval zadevo na »vzoren način«. Delovni 
tribunal se s temi navedbami toženca ni strinjal. Ugotovil je namreč, da toženec ni 


nadlegovanju na delovnem mestu in navedel, da je gospod Horobin kot šef pritožnice zlorabil 
njegov položaj, da bi posegel v njeno osebno življenje in ji dajal spolne predloge. Tribunal je 
tudi ugotovil odgovornost delodajalca za spolno nadlegovanje, ki ga je zoper pritožnico 
zagrešil njen šef (vicarious liability). Kljub predpisanemu postopku za obravnavanje pritožb 
zaradi nadlegovanja v konkretnem primeru pristojni v podjetu tega postopka niso izvedli 
pravilno. Čeprav delodajalčeva politika o nadlegovanju kot primer spolnega nadlegovanja 
navaja nezaželeno dotikanje in je delodajalcu bil zagotovljen dokaz o takšnem vedenju 
generalnega direktorja, delodajalec ni ugodil pritožbi zaradi spolnega nadlegovanja. 
Delodajalec (toženec) torej ni uspel zagotoviti takšnih ukrepov, ki bi bili razumno izvedljivi 
za preprečitev spolne diskriminacije. Delovni tribunal je pritožnici prisodil skupno 35.145 
funtov odškodnine (vključno s 7.000 funtov za stroške, 11.000 funtov za čustveno škodo in 
1.000 funtov poostrene odškodnine), ne da bi pri tem navedel podrobnejše razloge za takšno 
odločitev. Waller v. Horobin, Sirius Retail Television Ltd, ET/2701349/05, 19 March 2007, 
http://www.eortrial.co.uk/default.aspx?id<1087186 (15. 2. 2011). 

403 Capeling v. Devonport Royal Dockyards Ltd, ET/1700460/08, 3 December 2008, 
http://www.eortrial.co.uk/default.aspx?id<1115236 (15. 2. 2011). 

404 pritožnica je priznala, da je sprva koketirala z njenim sodelavcem, a se je čez nekaj časa 
začela počutiti ogroženo zaradi njegovega obsesivnega vedenja. Nadlegovalno vedenje 
sodelavca je vključevalo neprimerne komentarje in besedilna sporočila, namenjene oziroma 
poslana pritožnici, dotikanje in prijemanje pritožnice ter prošnje za ljubkovanje. McKellar v. 
Cottam Brush Limited, ET/2505731/08, 3 February 2009, 
http://www.eortrial.co.uk/default.aspx?id<1115222 (15. 2. 2011). 

imel sprejete politike o enakih možnostih ali o spolnem nadlegovanju. Toženec tudi 
ni predložil nobenega dokaza o izvedbi preiskave, namenjene ugotovitvi dejanskega 
stanja v konkretnem primeru. Preprosto je sprejel trditve pritožnice in negativne 
učinke problematične situacije skušal minimizirati s prerazporeditvijo domnevnega 
nadlegovalca na drugo delovno mesto. Delovni tribunal je ugotovil, da je bilo 
pritožnici rečeno, da bo sodelavec (domnevni nadlegovalec) premeščen na drugo 
delovno mesto še preden je bil zoper njega uveden disciplinski postopek. Tribunal je 
na osnovi dejstva, da je v konkretnem primeru šlo za relativno krajše obdobje 
nadlegovanja (trajalo je štiri tedne), pritožnici prisodil 7.000 funtov odškodnine za 
čustveno škodo. 


Zadeva Snelgrove proti Menzone Barbers Ltd prikazuje težave," ki lahko nastopijo 
pri dokazovanju nadlegovanja zaradi spola, kadar je ugotovljeno, da bi določeno 
žaljivo vedenje, ki je povzročalo zastrašujoče okolje za tožečo stranko, lahko bilo 
usmerjeno proti zaposlenim obeh spolov. Nasprotno pa je bilo ugotovljeno, da 
spolno namigovanje, zbadanje ali podtikanje že kot takšno predstavlja nadlegovanje, 
ker vključuje spolni element, ki se nanaša samo na ženske. Večina primerov 
nadlegovanja v skladu z Zakonom o spolni diskriminaciji vključuje vedenje spolne 


405 pritožnica je trdila, da je bila na delovnem mestu deležna direktorjevih potegavščin (npr. 
poškropil jo je z vodo; zaklenil je zadnja vrata, ko je hotela priti v stavbo, tako da je morala iti 
okoli zgradbe do sprednjih vrat; odložil je njeno pijačo na visoko polico, tako da je ni mogla 
doseči ipd.). Pozneje naj bi direktor začel uporabljati tudi sugestivne spolne pripombe in 
spolna namigovanja. Ker je pritožnica zelo jecljala, je direktorju stežka dopovedala, da je 
njegovo vedenje nezaželeno, uspelo pa ji je povedati, da je v razmerju, misleč da bo to 
direktorja odvrnilo od nadlegovanja. Prav tako ga je prenehala voziti v službo. Pritožnica je 
nadalje zatrjevala, da ji je direktor ob neki priložnosti pokazal fotografijo njegovega penisa, ki 
jo je imel na njegovem telefonu. Takrat se ni takoj pritožila zaradi tega incidenta, ker je bila v 
stiski in ni vedela, kako naj odreagira. Sčasoma je o dogodku povedala svoji materi, ki je 
telefonirala lastnici podjetja in ji sporočila, kaj se je zgodilo njeni hčerki. Ko je lastnica 
preiskala zadevo, je pritožnici sporočila, da naj predloži podrobno pisno poročilo z navedbo 
njenih trditev in morebitnih dokazov. Ker se pritožnica več ni vrnila na delo, je lastnica 
odločila, da je njeno delovno razmerje prenehalo. Pritožnica je nato na delovni tribunal vložila 
tožbo, v kateri je zatrjevala, da je bila izpostavljena spolnemu nadlegovanju in viktimizaciji v 
nasprotju z Zakonom o spolni diskriminaciji iz leta 1975. Delovni tribunal je odločil, da 
čeprav so potegavščine direktorja predstavljale neželeno vedenje, ki je za pritožnico 
ustvarjalo žaljivo delovno okolje, takšno vedenje ni predstavljalo manj ugodnega 
obravnavanja v smislu definicije nadlegovanja, vsebovane v točki a) prvega odstavka 4A. 
člena Zakona o spolni diskriminaciji, ker je direktor vse zaposlene obravnaval na takšen 
način, ne glede na njihov spol. Vendar je tribunal sprejel dokaze pritožnice v zvezi s spolnimi 
namigovanji in fotografijo na telefonu ter ugotovil, da je v tem primeru šlo za nadlegovanje 
spolne narave, kot je le-to definirano v točki b prvega odstavka 4A. člena Zakona o spolni 
diskriminaciji. Tribunal je nadalje pritrdil trditvam pritožnice o obstoju viktimizacije in 
odločil, da je bil odpust pritožnice neposredna posledica njenih trditev in pritožb v zvezi s 
spolnim nadlegovanjem. Snelgrove v. Menzone Barbers Ltd, ET/180391/08, 9 December 
2008, http://www.eortrial.co.uk/default.aspx?id<1115208 (15. 2. 2011). 

narave, vendar ta zakon pokriva tudi nadlegovanje na delovnem mestu zaradi spola 
zaposlene osebe. V zadevi Gardner proti BBT Thermotechnology UK Limited je 
delovni tribunal odločil, da je bila pritožnica izpostavljena nadlegovanju s strani 
toženca, ki jo je večkrat neutemeljeno spraševal, kdaj namerava zaključiti s 
porodniškim dopustom in se vrniti v službo ter ji grozil, da bo proti njej uporabil 
disciplinski ukrep, če ne bo odgovorila na njegovo vprašanje v določenem roku." 
Delovni tribunal je v zadevi A proti B in C Ltd odločil, da je bil delavec v kuhinji 
restavracije izpostavljen spolnemu nadlegovanju s strani šefa kuhinje, čeprav slednji 
ni imel namena nadlegovati podrejenih delavcev in je bil prepričan, da je njegovo 
vedenje predstavljalo zgolj nedolžno norčevanje, draženje in šalo in je bilo zato 
objektivno gledano sprejemljivo. Razen tega odločitev delovnega tribunala v tej 
zadevi daje vsem delodajalcem jasno sporočilo, da »draženja« in »surove šale«, ki se 
morda zdijo obojestransko sprejemljive in vzajemne med sodelavci v določenem 
delovnem okolju, utegnejo v resnici predstavljati nezaželeno ravnanje, ki lahko 
privede do spolnega nadlegovanja in zato mora biti vsaka pritožba zaradi spolnega 
nadlegovanja na delovnem mestu temeljito raziskana.“ 


46 Delovni tribunal je v tej zadevi poudaril dejstvo, da je toženec bil seznanjen s predvidenim 
datumom vrnitve pritožnice (ki je bila na porodniškem dopustu) v službo, pa je kljub temu 
pritožnici vztrajno pošiljal vprašanja oziroma jo spraševal o njeni nameravani vrnitvi ter ji 
zagrozil z morebitnim disciplinskim ukrepom v primeru ignoriranja njegovih vprašanj. 
Pritožnica je takšno ravnanje toženca dojemala kot žaljivo in zastrašujoče, kar je v danih 
okoliščinah seveda razumljivo. Tudi toženec se je dobro zavedal da je s svojim neželenim 
vedenjem ustvarjal za pritožnico zastrašujoče in sovražno okolje ter ji povzročal 
vznemirjanje. Delovni tribunal je odločil, da je toženec s tem, ko je pritožnico izpostavil 
nadlegovanju, povezanemu z njenim spolom, zagrešil spolno diskriminacijo ter pritožnici 
prisodil 2.000 funtov odškodnine za pretrpljeno čustveno škodo. Gardner v. BBT 
Thermotechnology UK Limited, ET/1307647/07, 12 September 2008, 
http://www.eortrial.co.uk/default.aspx?id<1115194 (15. 2. 2011). 

407 pritožnik je trdil, da mu je šef kuhinje ob dveh priložnostih pokazal intimne dele svojega 
telesa in da je njegovo nezaželeno vedenje, ki je sledilo tema dogodkoma, vključevalo 
dotikanje pritožnikovih prsnih bradavic, zadnjice in mod, objemanje pritožnika, pošiljanje 
poljubov pritožniku ter spolne komentarje o pritožnikovem telesu in osebnih razmerjih. 
Pritožnik je čez nekaj časa zaprosil za premestitev na drugo delovno lokacijo in pri 
delodajalcu vložil pritožbo zaradi neprimernega vedenja šefa kuhinje. Njegovi pritožbi 
delodajalec ni ugodil in pritožnik je zoper šefa kuhinje in delodajalca na delovni tribunal 
vložil tožbo zaradi spolnega nadlegovanja na podlagi Zakona o spolni diskriminaciji iz leta 
1975. Čeprav je šef kuhinje sprva zanikal trditve pritožnika o posameznih incidentih, je 
pozneje v sodnem postopku priznal, da se je dotikal pritožnikovih prsnih bradavic, zadnjice in 
mod, vendar je trdil, da je to delal tudi pritožnik njemu in da je bilo vse to le del neslane šale, 
ki je potekala med njima. Toženec pa ni priznal, da bi pritožniku kazal intimne dele svojega 
telesa. Tribunal je sprejel navedbe in trditve pritožnika. Delovni tribunal je upošteval izjave 
zaposlenih, ki so kuhinjo opisali kot delovno okolje, kjer se dogajajo raznorazni primeri šal, 
draženja in nagajanja, kot npr. škropljenje z vodo, metanje hrane, ščipanje zadnjic, razni 
komentarji spolne narave ipd., ki delajo delovno okolje bolj zabavno. Vendar je tribunal dal 
prednost pritožnikovim trditvam in zaključil, da je šef kuhinje, čeprav je mislil, da je njegovo 
vedenje zabavno in sprejemljivo med sodelavci kot šala, zagrešil proti pritožniku nezaželeno 

Zanimivo si je pobližje ogledati tudi dve zadevi, v katerih se delovna tribunala nista 
strinjala s trditvami pritožnic, da sta bili na delovnem mestu izpostavljeni spolnemu 
nadlegovanju. V zadevi Buchanan-Robinson proti Beamish Hall Limited je 
pritožnica zatrjevala," da sta agresivno vedenje (kričanje na pritožnico) in javno 
kritiziranje (vključno s sarkastičnimi, žaljivimi in negativnimi komentarji), ki ju je 
bila deležna strani njenega nadrejenega, predstavljala spolno nadlegovanje. Vendar 
je delovni tribunal dal prednost trditvam toženca, da takšno ravnanje nadrejenega ni 
temeljilo na pritožničinem spolu, ampak na prepričanju nadrejenega, da pritožnica 
svoje službene funkcije ne opravlja zadovoljivo. Delovni tribunal je ugotovil, da je 
ravnanje nadrejenega bilo za pritožnico nezaželeno in da je ustvarjalo zanjo 
negativno delovno okolje, vendar je opozoril na pomembno dejstvo, da morajo biti 
za obstoj nadlegovanja, povezanega s spolom zaposlene osebe, izpolnjene vse 
zahteve, določene v točki a) prvega odstavka 4A. člena Zakona o spolni 
diskriminaciji iz leta 1975. Ena od teh pa je seveda ta, da mora biti razlog ali 
podlaga za nadlegovalno vedenje spol nadlegovane osebe. Do podobnega zaključka 
je delovni tribunal prišel tudi v zadevi Wimmer proti Nomos Capital Partners Ltd 
(In liquidation), Nomos Capital LLP (In liquidation), Lowe."" Pri presoji dokaznega 
materiala je namreč ugotovil, da se trditve pritožnice, navedene v njeni pritožbi, ne 
ujemajo s predloženimi dokazili oziroma da so pritožničine navedbe glede primerov 
spolnega nadlegovanja neutemeljene in pretirane. Tribunal je odločil, da šale s 
seksistično vsebino, ki jih je sodelavec pošiljal pritožnici, niso predstavljale 
nezaželenega ravnanja, saj se pritožnica zaradi tega ravnanja takrat ni nikomur 
pritožila. Pritožnica po prepričanju delovnega tribunala ni bila oseba, ki bi le tiho 
prenašala in trpela nadlegovanje, saj ni imela nobenih zadržkov, kadar je šlo npr. za 
pritožbe v zvezi s plačo in drugimi plačili, ki jih je prejemala. Delovni tribunal je 
nadalje ugotovil, da šale, ki jih je od sodelavca prejemala pritožnica, niso imela 
namena ali učinka kršiti njeno dostojanstvo, saj je šlo zgolj za zmotno prepričanje 
sodelavca, da je takšno izražanje smisla za humor vzajemno tako s pritožnico kot z 


verbalno, neverbalno in fizično ravnanje spolne narave. Delovni tribunal je zato odločil, da je 
šef kuhinje v skladu s točko b) prvega odstavka 4. člena Zakona o spolni diskriminaciji bil 
osebno odgovoren za ravnanje, ki je predmet pritožbe, ker je njegovo vedenje dejansko 
prizadelo pritožnikovo dostojanstvo oziroma ustvarilo zanj zastrašujoče okolje, čeprav morda 
to ni bil resnični namen nadlegovalca. Tribunal je pritrdil tudi trditvam pritožnika glede 
odgovornosti drugega toženca (delodajalca), ker slednji ni ustrezno in v zadostni meri izvedel 
preiskave njegove pritožbe. Pritožniku je bil prisojena odškodnina za pretrpljeno čustveno 
škodo v skupnem znesku 6.000 funtov (5.000 funtov odškodnine je moral pritožniku izplačati 
nadrejeni (nadlegovalec), 1.000 funtov pa podjetje). A v. B and C Ltd, ET1102219/08 and 
ET/ 1101193/09, 9 October 2009, 

http://www.eortrial.co.uk/default.aspx?id<1128020 (15. 2. 2011). 

48 Buchanan-Robinson v. Beamish Hall Limited, ET/2507211/08, 11 December 2009, 
http://www.eortrial.co.uk/default.aspx?id=1127995 (15. 2. 2011). 

4 Wimmer v. Nomos Capital Partners Ltd (In liquidation), Nomos Capital LLP (In 
liquidation), Lowe, ET/2202507/09, 30 April 2010, 
http://eortrial.co.uk/default.aspx ?id=1 129336 (15. 2. 2011). 

ostalimi uslužbenci. Glede ostalih primerov domnevnega spolnega nadlegovanja, ki 
jih je navajala pritožnica (npr. poniževalne pripombe sodelavca in da jo je sodelavec 
peljal v nočni klub), je delovni tribunal ugotovil, da so ta ravnanja bila sicer res 
nezaželena s strani pritožnice, vendar pa njihov namen ali učinek ni bil žaliti 
dostojanstva pritožnice ali ustvarjati zanjo negativnega delovnega okolja. Iz novejše 
sodne prakse pa velja posebej izpostaviti zadevo Munchkins Restaurant Ltd & Anor 
proti Karmazyn in drugi, ki je pomembna zaradi dvojega:*'°1.) delovni pritožbeni 
tribunal je v njej odločil, da dejstvo, da so delavke dalj časa prenašale spolno 
ravnanje s strani njihovega delodajalca, še ne pomeni, da takšno vedenje ni bilo 
nezaželeno in 2.) delovni pritožbeni tribunal je določil smernice za plačilo 
odškodnine oškodovancem (žrtvam diskriminacijskega nadlegovanja) v primeru 
solidarne odgovornosti (to je odgovornosti več oseb za isto škodo)."" 


410 Tožnice (natakarice) so na prvi stopnji pred delovnim tribunalom zatrjevale, da so bile 
nekaj let izpostavljene nenehnemu spolnemu nadlegovanju s strani šefa restavracije, v kateri 
so delale, zaradi česar so na koncu tudi dale odpoved. Tožnice so navedle, da so morale nositi 
prekratka krila (menile so, da je takšna zahteva toženca temeljila na spolnih razlogih, saj naj 
bi ta rad gledal obliko njihovih nog, zaradi česar so se tožnice počutile tako neprijetno, da je 
mogoče govoriti o kršitvi njihovega dostojanstva); da so v restavraciji povsod naokrog ležale 
knjige s spolno vsebino, katalogi s spolnimi igračami in pripomočki ter seksualno eksplicitne 
fotografije, ki jim jih je gospod Moss (drugi toženec) pogosto kazal in jih o njih spraševal; da 
je gospod Moss tožnicam konstantno dajal pripombe spolne narave in se je z njimi pogovarjal 
ali želel pogovarjati o spolnih zadevah; da je gospod Moss tožnicam v spolnem kontekstu 
kazal tekstovna sporočila, ki so vključevala besedo »bitch«. Delovni tribunal je odločil, da je 
šlo za neželeno ravnanje s strani gospoda Mossa na podlagi spola tožnic, ki je imelo za 
posledico krištev dostojanstva tožnic in je hkrati tudi ustvarjalo zanje zastrašujoče, 
ponižujoče, sramotilno ali žaljivo okolje. Delovni tribunal prve stopnje je nadalje ugotovil, da 
je nadlegovalno ravnanje trajalo daljše časovno obdobje in je zato v tej zadevi šlo za eno 
tožbo zaradi dolgotrajnega nadlegovanja. Odločitev delovnega tribunala, da sta toženca v 
skladu z določbami Zakona o spolni diskriminaciji iz leta 1975 bila odgovorna za spolno 
diskriminacijo, nadlegovanje in nezakoniti odpust delavk, sta toženca izpodbijala iz razlogov 
zmotne ugotovitve dejanskega stanja, češ da trditve tožnic niso bile zadosti utemeljene, in ker 
odločitev o pristojnosti ni bila dokončna do odločanja o pravnih sredstvih. Delovni pritožbeni 
tribunal je potrdil ugotovitve prvostopenjskega delovnega tribunala, kakor tudi njegovo 
odločitev, da vsaka od tožnic prejme enak znesek odškodnine, kljub dejstvu, da se je čas 
opravljanja njihove službe pri tožencu občutno razlikoval. Munchkins Restaurant Ltd & Anor 
v. Karmazyn & Ors, [2010] UKEAT 0359 09 2801, 
http://www.bailii.org/uk/cases/UKEAT/2010/0359 09 2801.html (3. 1. 2011). 

“I pritožbeni delovni tribunal je kot primerno načelo opredelil izhodišče, da kjer obstaja 
solidarna odgovornost so toženci ali vsak od njih tožniku odgovorni za povračilo vse 
pretrpljene škode. Kar se tiče notranjega razmerja med toženci, lahko toženec od sotoženca 
zahteva plačilo njegovega deleža, odvisno pač od relativnega deleža v nastali škodi in 
odgovornosti oziroma teži krivde vsakega od tožencev. Vendar to ne vpliva na položaj 
tožnika, ki je v primeru solidarne odgovornosti upravičen od vsakega takega toženca terjati 
polno povračilo škode. Pritožbeni tribunal je navedel, da bo v primerih, kjer obstaja več kot 
en toženec, kar zadeva splošni pristop, tribunal moral odločiti, ali je mogoče uporabiti pravna 
pravila o solidarni odgovornosti ali ne. V nekaterih primerih bo razlog za to očiten in ne bodo 

V zadevi A Government Department proti a Complainant iz leta 2005 sta irski 
tribunal za enakost in delovno sodišče na podlagi predloženih navedb in dokazov ter 
njihove preučitve prišla do ugotovitve, da en sam nezaželen komentar, ki ga je 
nadrejeni med pogovorom izrekel delavcu in naj bi namigoval na delavčevo spolno 
razmerje z njegovo sodelavko, ni mogel predstavljati istospolnega nadlegovanja. 
Delovno sodišče sicer ni navedlo natančnejših ugotovitev glede same vsebine 
izrečenih besed, vendar je sprejelo ugotovitev preiskovalca, da bi izrečene besede 
lahko bile žaljive in zato ne bi smele biti uporabljene. Sodišče se torej ni strinjalo s 
trditvijo pritožnika (delavca), da je izrečeni komentar mogoče obravnavati kot 
diskriminacijsko ravnanje v smislu 2. člena Zakona o enakosti pri zaposlovanju iz 
leta 1977, tudi ne ob upoštevanju določb Zakona o enakosti pri zaposlovanju iz leta 
1998, ki se nanašajo na spolno nadlegovanje (14. člen). Podobno je sodišče tudi 
menilo, da spornega komentarja ni mogoče uvrstiti v okvir definicije, vsebovane v 
takrat veljavnih smernicah toženca (delodajalca) o spolnem nadlegovanju, v skladu s 
katero je spolno nadlegovanje nezaželeno, neobojestransko vedenje spolne narave, 
kateremu prejemnik takšnega ravnanja nasprotuje ali ne bi bilo mogoče utemeljeno 
pričakovati, da se z njim strinja in lahko vključuje nespodobno ali sugestivno 
vedenje, ki je lahko bodisi verbalno bodisi fizično, ter spolno poniževalne izjave ali 
spolno diskriminatorne pripombe. V konkretnih okoliščinah enega samega 
komentarja glede zainteresiranosti neke osebe do osebe nasprotnega spola ne bi 
mogli razumno označiti kot spolno nadlegovanje v pomenu, kot ga je delovno 
sodišče pripisalo temu terminu v zadevi A Garage proti A Worker. Obe stranki v tej 
zadevi sta namreč bili samski. Prav tako pa v konkretnem primeru ni mogoče 
govoriti o posebnih ali nenavadnih okoliščinah, ki bi jih lahko uvrstili v okvir 
definicije istospolnega nadlegovanja. Delovno sodišče je bilo nadalje mnenja, da 
izrečenega komentarja tudi ni mogoče obravnavati kot spolnega nadlegovanja v 
smislu opredelitve tega pojma v Kodeksu ravnanja o spolnem nadlegovanju in 
nadlegovanju na delu. Na podlagi presoje ravnanja, ki je predmet pritožbe, v luči 
relevantnih zakonskih definicij in smernic je sodišče prišlo do zaključka, da v tem 
primeru ni šlo za ravnanje spolne narave, niti za spolne ponudbe, predloge ali 
zahteve za spolno aktivnost. V danih okoliščinah domnevni nadlegovalec ni mogel 
vedeti, da bo njegova pripomba nezaželena. Delovno sodišče je sicer pritrdilo 
stališču pritožnika, da bi ravnanje nadrejenega lahko šteli za žaljivo, poniževalno ali 
celo zastrašujoče, vendar ni sprejelo njegovih trditev, da takšno ravnanje predstavlja 
spolno diskriminacijo oziroma spolno nadlegovanje v smislu določb Zakona o 
enakosti pri zaposlovanju iz leta 1977.4" 


potrebne posebne utemeljitve. Munchkins Restaurant Ltd & Anor v. Karmazyn & Ors, [2010] 
UKEAT 0359 09 2801, para. 33, 34, 
http://www.bailii.org/uk/cases/UKEAT/2010/0359 09 2801.html (3. 1. 2011). 

412 pritožnik je poleg tega zatrjeval tudi, da je bil izpostavljen diskriminaciji glede na njegov 
zakonski stan, ker je bil v času incidenta samski in takšna pripomba ne bi bila izrečena 
poročenemu moškemu. Vendar je bilo sodišče drugačnega mnenja. Zavzelo je namreč 
stališče, da bi prav takšna pripomba lahko bila naslovljena tudi na poročenega delavca in da je 

Zanimiva je nadalje tudi zadeva O'Donovan proti Board and management of De La 
Salle College Wicklow & Others,"" v kateri se irsko višje sodišče (High Court of 
Ireland) ni strinjalo z odločitvijo tožencev (upravni organ šole in pritožbeni odbor), 
da je incident, ki se je zgodil na dobrodelni nogometni tekmi med rednim šolskim 
poukom, predstavljal spolno nadlegovanje." Sodnik Hedigan J. je menil, da sporni 
dogodek ni predstavljal ničesar več od skrajno neprimerne neslane šale med 
potekom šolske nogometne tekme in da zato izključitev pritožnika iz šole kot 
najstrožja disciplinska sankcija, ki jo je imelo vodstvo šole na voljo, morda ni bila 
popolnoma sorazmerna s pritožnikovim ravnanjem, ki je privedlo do takšne 
sankcije. 


V zadevi Zena Boyle proti Ely Property Group Ltd je gospodična Boyle,"? ki je 
upravljala z novozgrajenimi študentskimi stanovanji, vložila pritožbo na irski 
tribunal za enakost, v kateri je zatrjevala, da je bila že kmalu po začetku njene 
zaposlitve pri tožencu izpostavljena nadlegovanju s strani njenega šefa, ker ni sledila 
njegovim navodilom, za katera je menila, da lahko privedejo do nepremišljenega, 
agresivnega in v nekaterih situacijah tudi nezakonitega opravljanja njenih dolžnosti. 
Ta ji je na koncu dejal, da je neuporabna, da ne more imeti ustreznega nadzora nad 
študenti in da za to delovno mesto potrebujejo moškega. Kmalu zatem je bila 
pritožnica tudi odpuščena, njeno delovno mesto pa je prevzel novi uslužbenec. 
Toženec tribunalu za enakost ni predložil nobenih dokazil v podporo njegovih 
trditev, da je bila pritožnica odpuščena zaradi njenega slabega dela in vedenja.’ 


Zadeva Pauline Stone proti Director I. Moloney and Sons Ltd. je pomemnba ne 
samo zaradi tega, ker je v njej tribunal za enakost pritožnici prisodil maksimalno 
odškodnino (več kot 54.000 eurov),'" ki jo je mogoče zahtevati za najbolj resne 


zato ta pritožnikov argument neutemeljen. A Government Department v. A Complainant, 
Labour Court, ADE/02/10, Determination No. EDA0515, 

http://www .labourcourt.ie/labour/labcourtweb.nsf/7al 8£8963dd5836380256a01005bb358/802 
56a770034a2ab8025706000344bab?OpenDocument (6. 2. 2011). 

413 O'Donovan v. Board and management of De La Salle College Wicklow & Ors, [2009] 
IEHC 163 (03 April 2009), http://www.bailii.org/ie/cases/IEHC/2009/H163.html (6. 2. 2011). 
“4 Nogometna tekma se je končala s streljanjem enajstmetrovk. Ko je pritožnik uspešno 
ubranil učiteljev strel na gol in s tem svojemu moštvu zagotovil zmago, je stekel za učitelja in 
mu potegnil dol za nekaj centimetrov njegove kratke hlače, tako da so gledalci lahko videli 
njegovo zadnjico. 

415 Zena Boyle v. Ely Property Group Ltd, Decision No: DEC-E/2009/013, 
http://www.equalitytribunal.ie/Database-of-Decisions/2009/Employment-Equality- 
Decisions/DEC-E2009-013-Full-Case-Report.html (6. 2. 2011). 

416 Tribunal za enakost je ugodil pritožbi in pritožnici prisodil 30.000 eurov odškodnine za 
pretrpljeno diskriminacijo in nadlegovanje na podlagi spola v pogojih njene zaposlitve. 
Toženec se je nato pritožil zoper odločitev tribunala za enakost na delovno sodišče, vendar je 
slednje potrdilo odločitev prvostopenjskega tribunala, vključno z odmerjeno odškodnino. 

417 pritožnica je na tribunal za enakost vložila pritožbo, v kateri je med drugim zatrjevala, da 
je bila na delovnem mestu večkrat spolno nadlegovana s strani direktorja toženca v nasprotju 

primere spolnega nadlegovanja, ampak tudi zato, ker je bil pritožnici poleg te vsote 
dodeljen še isti znesek odškodnine za pretrpljeno viktimizacijo in kasnejši 
viktimizacijski odpust." Tribunal pa je v tej zadevi tudi opredelil jasno zaporedje 
posameznih faz ugotavljanja odgovornosti delodajalca za nadlegovanje njegovega 
delavca, in sicer mora tribunal: 1.) najprej v skladu s 85A. členom Zakona o 
enakosti pri zaposlovanju oceniti, ali je pritožnik s predložitvijo svojih dokazov ob 
uporabi dokaznega standarda ravnovesja verjetnosti (balance of probability) izkazal, 
da je bil žrtev (spolnega) nadlegovanja (to vključuje ugotavljanje, ali so se incidenti, 
za katere pritožnik zatrjuje, da predstavljajo nadlegovanje, dejansko zgodili in če so 
se, ali so bili dovolj pomembni za dokaz prima facie primera nadlegovanja in ali so 
bili povezani z relevantno podlago diskriminacije);"'” 2.) če tribunal pri presoji 


s I4A. členom Zakona o enakosti pri zaposlovanju 1998-2008. Žaljivo vedenje naj bi po 
navedbah pritožnice vključevalo neprimeren fizični kontakt (ščipanje in prijemanje 
pritožnice) in razne žaljive pripombe spolne narave (namigovanja na masturbiranje pritožnice 
ipd). Pritožnica je sprva poskušala direktorja zaustaviti pri izvajanju njegove kampanje 
spolnega nadlegovanja, nato pa se je zaradi njegovega neprimernega vedenja pritožila pri 
vodstvu podjetja. Na srečanju z regionalnim menedžerjem je bilo dogovorjeno, da bo direktor 
pritožnici predal pisno opravičilo za njegovo vedenje. Pritožnica je nato res prejela 
direktorjevo pismo, ki pa je bilo zelo nejasno in nezadovoljivo. Direktor je nadaljeval z 
nadlegovanjem pritožnice in spolno nadlegovanje se je celo stopnjevalo. Pritožbi gospodične 
Stone zaradi spolnega nadlegovanja so nato sledili še viktimizacijski ukrepi (njen delovni čas 
se je zmanjšal skoraj za polovico, zmanjšal se je tudi delovni čas njenega sina, ki je bil 
zaposlen v isti družbi, njen bolniški dopust ni bil plačan). Kasneje je pritožnica dala odpoved 
in se v postopku pred tribunalom sklicevala na diskriminacijski odpust. Direktor je tribunalu 
za enakost predložil dokaze, ki naj bi potrdili njegovo zanikanje večkratnega dajanja 
neprimernih in žaljivih pripomb, namenjenih pritožnici, vendar jih tribunal ni upošteval, ker 
je bil mnenja, da niso verodostojni. V zvezi z zatrjevanim fizičnim kontaktom in komentarjem 
glede spodnjega perila pritožnice, ki ga je izrekel njenemu sinu, pa delodajalec ni zagotovil 
nobenih obrambnih dokazov. Tribunal za enakost je odločil, da je toženec (delodajalec) 
odgovoren za direktorjevo nadlegovalno ravnanje. Tudi pri odločanju o viktimizaciji se je 
tribunal oprl na verodostojne opise pritožnice. Pauline Stone v. Director I. Moloney and Sons 
Ltd., Eguality Tribunal, DEC-E2010-196, 
http://www.equalitytribunal.ie/Database-of-Decisions/2010/Employment-Equality- 
Decisions/DEC-E2010-196-Full-Case-Report.html (11. 2. 2011). 

418 Zadeva Pauline Stone proti Director I Moloney and Sons Ltd jasno kaže, da tudi več let po 
sprejemu zakonodaje, ki delavce ščiti pred nadlegovanjem na delovnem mestu, še zmeraj 
lahko pride do tako grozovitih primerov spolnega ali drugega nadlegovanja, kot je bil tale. 
Spolno in drugo nadlegovanje zastruplja in ima negativni učinek na širše delovno okolje. 
Takšno ravnanje negativno vpliva na posameznike in ustvarja zanje zastrašujoče delovno 
okolje. Zaskrbljujoče je predvsem dejstvo, da se takšni primeri dogajajo v času velike 
ekonomske krize, ko se mnoga podjetja borijo za njihovo preživetje in bi zato moral biti 
primarni cilj vsakega subjekta na trgu doseganje maksimalne produktivnosti. 

419 Trsko delovno sodišče je v svojih odločitvah večkrat poudarilo, da morajo biti dejstva, na 
podlagi katerih je mogoče sklepati, da je v posameznem primeru prišlo do diskriminacijskega 
nadlegovanja, dovolj pomembna in tehtna in da je šele takrat mogoče govoriti o prima facie 
primeru nezakonitega nadlegovanja, ki omogoča prenos dokaznega bremena na toženca. 

dokazov na podlagi upoštevanja ravnovesja verjetnosti ugotovi, da je pritožnik bil 
izpostavljen nadlegovalnemu ravnanju, mora tribunal v naslednji fazi preučiti, ali 
toženec (pritožnikov delodajalec) lahko odgovarja za nadlegovanje, ki ga je njegov 
delavec (ali nekdo tretji) zagrešil proti pritožniku (t.i. vicarious liability); 3.) če 
tribunal presodi, da je toženec lahko odgovoren za nadlegovalno vedenje, mora na 
koncu še ugotoviti in oceniti, ali je toženec sprejel razumne in izvedljive ukrepe za 
preprečitev (spolnega) nadlegovanja na delovnem mestu (to vključuje ugotavljanje 
obsega, v katerem je bil toženec seznanjen s situacijo pritožnika, da bi lahko 
obravnaval pritožbo zaradi nadlegovanja in - če je vedel za takšen pritožnikov 
položaj - ali je ukrepal na ustrezen način — npr. ali je nepristransko obravnaval in 
raziskal pritožnikove trditve o obstoju nadlegovanja na delovnem mestu)."? Če 
toženec ne zagotovi tribunalu zadostnih in tehtnih dokazov, s katerimi bi bilo 
mogoče ovreči domnevo o kršitvi načela enakega obravnavanja v obliki 
diskriminacijskega nadlegovanja oziroma ne dokaže, da je sprejel razumno 
izvedljive ukrepe za preprečitev nadlegovanja, kateremu je bil izpostavljen pritožnik 
na delovnem mestu ali v okviru njegove zaposlitve, je toženec pritožniku 
odškodninsko odgovoren za pretrpljeno stisko in škodne posledice takšnega 
nadlegovanja. V zadevi An Individual proti A Hotel se je pritožnica, ki jo je lastnik 
hotela, v katerem je bila zaposlena, spolno nadlegoval, za pomoč obrnila na irski 
organ za enakost. Do rešitve spora je prišlo s korespondenco in pogajanji med 
organom za enakost in tožencem (pritožnica je od toženca prejela odškodnino in 
opravičilo)."! 


Spolno nadlegovanje oziroma nadlegovanje na podlagi spola je bilo predmet spora 
tudi v zadevah A Female Employee proti A Candle Production Company,” A 


40 Na te tri različne aspekte dokazovanja diskriminacijskega nadlegovanja in odgovornosti 
delodajalca za takšno nadlegovanje je tribunal za enakost opozoril tudi v zadevi Ms Doreen 
Ritchie proti Harvey's Point Hotel. Ms Doreen Ritchie v. Harvey's Point Hotel, Eguality 
Tribunal, DEC-E2009-005, 
http://www.equalitytribunal.ie/Database-of-Decisions/2009/Employment-Equality- 
Decisions/DEC-E2009-005-Full-Case-Report.html (11. 2. 2011). 

#1 An Individual v. A Hotel, Equality Authority, Casework Activity 2007, str. 24, dostopno 
na: http://www.equality.ie/index.asp?locID=334&docID=821 (11. 10. 2010). 

422 Pritožnica je v postopku pred tribunalom za enakost zatrjevala, da je bila izpostavljena 
diskriminaciji oziroma spolnemu nadlegovanju na delovnem mestu. Trdila je, da je spolno 
nadlegovanje, ki ga je nad njo vršil njen nadrejeni, vključevalo neprimeren fizični kontakt ter 
surove in žaljive pripombe spolne narave. Pritožnica je navajala, da jo je potem, ko se je pri 
delodajalcu pritožila zaradi nadlegovalnega ravnanja nadrejenega, doletela še viktimizacija. 
Zagroženo ji je bilo, da bo zoper njo uveden disciplinski ukrep, nadrejeni pa je postal do nje 
osoren, zadirčen in sovražen ter je začel nenehno kritizirati njeno delo. Kmalu zatem je bila 
pritožnica tudi odpuščena brez kakršnegakoli pojasnila delodajalca. Tribunal za enakost je 
avgusta 2002 odločil v korist pritožnice in tožencu naložil, da pritožnici plača 7.000 eurov kot 
odškodnino za posledice diskriminacijskega nadlegovanja in 10.000 eurov odškodnine za 
posledice viktimizacije skupaj z zapadlimi obrestmi. Tožencu je bilo poleg tega odrejeno, da v 
skladu s Kodeksom ravnanja o spolnem nadlegovanju in nadlegovanju na delu, ki ga je izdelal 

Female Employee proti A Printing Company,” Hennessy proti Cherub Creche 
Ltd,“ Brenda Farrell proti Irish Youth Promotions"? in A Worker proti A Retail 


organ za enakost, pripravi politiko o preprečevanju spolnega in drugega nadlegovanja na 
delovnem mestu. Pritožnica je uspela tudi s tožbo zaradi diskriminacijskega odpusta, ki jo je 
vložila na delovno sodišče. Toženec sodišču ni predložil nobenih verodostojnih dokazov, na 
podlagi katerih bi bilo mogoče ugotoviti, da je bila pritožnica odpuščena zaradi zamujanja na 
delo ali odsotnosti iz službe, kakor je sam zatrjeval. Zato je delovno sodišče odločilo, da je 
bila pritožnica odpuščena zaradi njenega nasprotovanja spolnemu nadlegovanju, kar je seveda 
predstavljalo viktimizacijo. Pri določanju odškodnine je delovno sodišče upoštevalo dejstvo, 
da je znesek (10.000 eurov), ki ga je pritožnici za posledice viktimizacije, pretrpljene v času 
njene zaposlitve pri tožencu, prisodil tribunal za enakost, vključeval tudi element, namenjen 
odvračanju toženca od morebitnih nadaljnjih kršitev zakonodaje o enakosti pri zaposlovanju. 
V tem kontekstu je delovno sodišče pritožnici priznalo dodatnih 5.000 eurov odškodnine. A 
Female Employee v. A Candle Production Company, Eguality Tribunal, DEC-E2006-035, 
http://www.equalitytribunal.ie/Database-of-Decisions/2006/Employment-Equality- 
Decisions/DEC-E2006-035-Full-Case-Report.html (11. 2. 2011); Equality Authority, 
Casework Activity 2007, str. 25, 26, dostopno na: 
http://www.equality.ie/index.asp?locID=334&docID=821 (11. 10. 2010). 

“3 Tribunal za enakost je v tej zadevi odločil, da je pritožnica na njenem delovnem mestu 
oziroma v okviru njene zaposlitve bila izpostavljena dolgotrajni kampanji fizičnega, 
verbalnega in neverbalnega spolnega nadlegovanja ter bullyinga in nadlegovanja na podlagi 
spola s strani njenih sodelavcev in nadrejenih. Spolno nadlegovanje, ki ga je pritožnica 
doživljala v službi vsak dan, je vključevalo neprimerna dotikanja in dejanja fizične intimnosti 
(udarjanje z roko po zadnjici, ščipanje zadnjice in roke, gladenje hrbta in rok, masiranje ipd.), 
žaljive komentarje o njenih oblačilih in izgledu, zmerjanje, seksitične in poniževalne 
pripombe o ženskah (npr. da se ženskam ne bi smelo dovoliti, da grejo iz kuhinje), kazanje 
žaljivih pornografskih slik in spletnih strani s spolnimi vsebinami. Tožencu, odgovornemu za 
diskriminacijsko nadlegovanje, je tribunal odredil, da pritožnici plača 15.000 eurov 
odškodnine za posledice dejanj spolnega nadlegovanja, ki so predstavljala diskriminacijo v 
zvezi s pritožničinimi pogoji zaposlitve. Pri odmeri višine odškodnine je tribunal upošteval 
sodbo Sodišča EU v zadevi Von Colson & anor proti Land Nordrhein-Westfalen, v kateri je 
navedeno, da mora sodišče z naloženo sankcijo za kršitev prepovedi diskriminacije zagotoviti, 
da je le-ta učinkovita in ima odvračilen učinek. To pomeni, da mora prisojena odškodnina v 
vsakem primeru ustrezati pretrpljeni škodi in da mora zato takšno nadomestilo presegati 
znesek nominalne odškodnine. A Female Employee v. A Printing Company, Eguality 
Tribunal, DEC-E2008-022, 
http://www.equalitytribunal.ie/Database-of-Decisions/2008/Employment-Equality- 
Decisions/DEC-E2008-022-Full-Case-Report.html (18. 2. 2011). 

“4 Tribunal za enakost je pritrdil trditvam pritožnice (zaposlene pri tožencu), da so 
neutemeljene kritike pritožničinega delodajalca v zvezi z neprimernim in nezadostnim 
izvajanjem službenih obveznosti, potem ko je delodajalec (toženec) izvedel za pritožničino 
nosečnost ter komentar uslužbenke toženca, da ostale sodelavke ne smejo zanositi, izrečen 
najbrž v šali, toda v navzočnosti pritožnice, ki je bila noseča, predstavljale ravnanje, ki je bilo 
nezaželeno s strani pritožnice in je izpolnjevalo vse elemente definicije nadlegovanja na 
podlagi spola, ki jo vsebuje Zakon o enakosti pri zaposlovanju v točki a) sedmega odstavka 
14. člena, to je, da gre za nezaželeno ravnanje, katerega namen ali učinek je kršiti 
dostojanstvo osebe in ustvarjati zanjo zastrašujoče, sovražno, ponižujoče, sramotilno ali 

Store." V zadevi An Office Worker proti A Security Company je tribunal za enakost 
odločil, da obravnavanje," ki ga je bila deležna pritožnica, spada v okvir definicije 


žaljivo okolje. Toženec s svojimi navedbami in predloženimi dokazi ni uspel ovreči 
vzpostavljene domneve o kršitvi načela enakega obravnavanja in se tudi ni mogel sklicevati 
na to, da je sprejel razumne in izvedljive ukrepe za preprečitev diskriminacijskega 
nadlegovanja pritožnice na delovnem mestu. Tribunal je pritožnici prisodil 15.000 eurov 
odškodnine, ker je menil, da obseg in posledice diskriminacije in nadlegovanja opravičujejo 
takšno nadomestilo, čeprav je pritožnica v pritožbi navedla, da je zanjo od finančne 
odškodnine bolj pomembno to, da dokaže svoj prav. Hennessy v. Cherub Creche Ltd, 
Eguality Tribunal, DEC-E2008-033, http://www.egualitytribunal.ie/Database-of- 
Decisions/2008/Employment-Equality-Decisions/DEC-E2008-033-Full-Case-Report.html 
(18. 2. 2011). 

425 V tej zadevi je tribunal za enakost odločil, da je pritožnica (nosečnica) na njenem 
delovnem mestu bila izpostavljena nadlegovanju na podlagi spola v smislu 14A. člena Zakona 
o enakosti pri zaposlovanju, saj je bilo nadlegovalno vedenje nadrejene povezano s 
pritožničino nosečnostjo in je imelo za posledico ustvarjanje zanjo zastrašujočega in 
sovražnega delovnega okolja. Takšno nadlegovanje je vključevalo žaljive in poniževalne 
pripombe glede pritožničine sposobnosti za delo, ki so imele za posledico močno oslabitev 
pritožničine samozavesti in spodkopavanje njenega ugleda med njenimi sodelavci ter 
neusmiljen način odpusta pritožnice, katerega učinek se je kazal v kršitvi njenega 
dostojanstva. Tribunal je odgovornemu tožencu odredil, da pritožnici plača 10.000 eurov 
odškodnine za posledice diskriminacijskega nadlegovanja. Brenda Farrell v. Irish Youth 
Promotions, Eguality Tribunal, DEC-E2011-002, 

http://www .egualitytribunal.ie/Database-of-Decisions/201 1/Employment-Eguality- 
Decisions/DEC-E2011-002-Full-Case-Report.html (22. 2. 2011). 

426 pritožnica je zatrjevala, da je bila med službo v nočni izmeni nadlegovana in spolno 
nadlegovana s strani sodelavca v prostorith toženca, in sicer na ženskem stranišču. Trdila je, 
da ji je sodelavec pokazal pornografske slike na njegovem mobilnem telefonu. Pritožnica je 
bila zaradi tega incidenta zelo prestrašena in vznemirjena in je o njem obvestila nadrejenega. 
Za pritožnico je bilo nenavadno predvsem to, da delodajalec po njeni prijavi tega dogodka ni 
opravil nobene preiskave in tudi proti domnevnemu nadlegovalcu ni bil uveden noben 
disciplinski postopek. Pritožnica je nato odšla na bolniški dopust, vendar je še naprej bila 
zaposlena pri tožencu. Spor med strankama je bil rešen s poravnavo. Toženec se je strinjal, da 
pritožnici plača 20.000 eurov odškodnine za prenehanje njene zaposlitve. Ta znesek je 
predstavljal skoraj dve letni plači pritožnice. Toženec se je prav tako strinjal, da bo bodočemu 
delodajalcu zagotovil priporočilno pismo za pritožnico, če bo le-ta to zahtevala in se zavezal, 
da bo sprejel ustrezne in učinkovite ukrepe, namenjene obveščanju in usposabljanju 
njegovega osebja o ne-diskriminacijski zakonodaji. Poleg tega je toženec obljubil, da bo 
implementiral učinkovite ukrepe za izvajanje naključne kontrole glede uporabe sanitarij v 
njegovih prostorih, kakor tudi pravilo, da uslužbenci moškega spola ne morejo uporabljati 
ženskega stranišča in obratno, v primeru nuje pa lahko oboji, tako moški kot ženske, 
uporabijo stranišče za invalidne osebe. Dogovorjeno je bilo, da bo toženec to pravilo izvršil, 
po potrebi tudi z uporabo disciplinskih postopkov. A Worker v. A Retail Store, Eguality 
Authority, Casework Activity 2008, str. 15, dostopno na: 
http://www.equality.ie/index.asp?locID=334&docID=821 (11. 10. 2010). 

“7 pritožnica je zatrjevala, da je bila že od začetka njene zaposlitve pri tožencu izpotavljena 
zaljivim komentarjem in obravnavanju s strani generalnega direktorja. Trdila je, da je direktor 

spolnega nadlegovanja iz 14A. člena Zakona o enakosti pri zaposlovanju 1998-2004 
in da je pritožnica izkazala prima facie primer spolnega nadlegovanja, medtem ko 
toženec ni uspel dokazati nasprotno oziroma ovreči domneve o obstoju spolnega 
nadlegovanja, ki jo je izkazala pritožnica. Vendar pa tribunal za enakost ni pritrdil 
trditvam pritožnice, da so dodatna opravila, ki jih je direktor nalagal pritožnici 
potem, ko se je ta pri menedžerki pritožila zaradi njegovega spolnega nadlegovanja, 
predstavljala diskriminacijsko obravnavanje. Tribunal je zavzel stališče, da so takšna 
dodatna opravila (pošiljanje pritožnice v trgovino in na pošto ipd.) bila del njenih 
delovnih obveznosti in zato direktorjevih zahtev za njihovo izvršitev ni mogoče 
interpretirati kot nadlegovanje ali diskriminacijsko obravnavanje v nasprotju s 14A. 
členom Zakona o enakosti pri zaposlovanju. €" 


prihajal v njeno pisarno in ji tam dajal žaljive komentarje, govoril umazane šale ter se jo 
dotikal na neprimeren način. V njeni pisarni je obesil na steno sliko nage ženske in je ni želel 
sneti. Pritožnica je tribunalu za enakost predložila obsežen spisek drugih žaljivih in spolno 
eksplicitnih pripomb, ki naj bi ji jih namenil direktor. Povedala je, da se je bala biti z 
direktorjem sama v pisarni. Pritožnica je o neprimernem vedenju direktorja poročala njeni 
menedžerki, ki je nato govorila z direktorjem. Ta naj bi med pogovorom z menedžerko dejal, 
da je pisarna njegova in zato lahko v njej govori, kar se mu zljubi. Pritožnica je nadalje trdila, 
da je v službi doživljala velik stres, da se je bala hoditi na delo in ji je ob misli na službo 
vselej postalo slabo. Paziti je morala, kako se oblači in veliko je jokala, tako v službi kot 
doma. Počutila se je skrajno nesrečno in zaradi stresa je večkrat zbolela. Njen zdravnik ji je 
dejal, da boleha za depresijo, povezano s stresom na delu in jo označil za nesposobno za delo. 
Direktor (toženec) je pred tribunalom za enakost zanikal veliko večino pritožničinih trditev in 
navedel, da ima pritožnica osebne probleme. Pred tribunal za enakost je bila postavljena 
zahtevna naloga, in sicer je moral ugotoviti, ali so trditve pritožnice v njeni pritožbi 
utemeljene. Ker so si dokazi, ki sta jih predložili obe stranki, o tem, kaj se je v resnici zgodilo, 
med sabo nasprotovali in nobena stranka ni imenovala nobene priče, je tribunal moral ob 
upoštevanju ravnovesja verjetnosti (balance of probabilities) odločiti, katera od obeh 
navedenih verzij se mu zdi bolj verodostojna. Tribunal je dal prednost zelo jasnim dokazom, 
ki jih je predložila pritožnica (dve natančni izjavi o podrobnostih v zvezi z zatrjevanim 
spolnim nadlegovanjem; dve pisni poročili njenega zdravnika, v katerih je bilo navedeno, da 
pritožnica trpi zaradi stresa, povezanega z delom in da je pritožnica zdravniku tožila nad tem, 
da je bila deležna komentarjev o obliki njenega telesa in predvsem komentarjem o njenih 
prsih ter da je bila izpostavljena vpitju). An Office Worker v. A Security Company, Eguality 
Tribunal, DEC-E2010-002, 
http://www.equalitytribunal.ie/Database-of-Decisions/2010/Employment-Equality- 
Decisions/DEC-E2010-002-Full-Case-Report.html (7. 2. 2011). 

428 pri odmeri višine odškodnine je tribunal za enakost upošteval dejstvo, da je šlo za dalj časa 
trajajoče in ponavljajoče se spolno nadlegovanje, ki se je začelo že v zelo zgodnji fazi 
pritožničine zaposlitve in je ustvarjalo zanjo ponižujoče, sramotilno in žaljivo delovno okolje, 
v posledici česar je pritožnica zbolela za boleznimi, povezanimi s stresom. Tribunal je pri 
določanju zneska odškodnine upošteval tudi to, da pritožnica ni imela na voljo nobenih 
realnih internih pritožbenih poti in da je bila nadlegovalnemu ravnanju izpostavljena v že v 
zelo mladih letih, ko je bila stara komaj 15 let. Maksimalna odškodnina, ki bi jo tribunal 
lahko prisodil, v skladu z zakonom znaša dve letni plači, to je več kot 53.000 eurov. Vendar je 
tribunal ocenil, da bo v konkretnem primeru znesek 45.000 eurov zadosten. Tožencu je bilo 

Zanimiva je nadalje zadeva Brooks proti BRC Shooting Club, v kateri je tribunal za 
enakost obravnaval vprašanje nadlegovanja zaradi spola v kontekstu zagotavljanja 
storitev, kar ureja Zakon o enakem statusu 2000-2008 v 11. členu. V tej zadevi je 
tribunal analiziral in pojasnil nekatere relevantne zakonske termine in institute, na 
katere je treba biti posebej pozoren pri dokazovanju presumpcije o obstoju 
diskriminacijskega nadlegovanja na področju zagotavljanja blaga in storitev ter pri 
ugotavljanju odgovornosti ponudnika storitev ali blaga za nadlegovanje, ki se zgodi 
v njegovih prostorih. Kar zadeva odgovornost osebe, ki je odgovorna za delovanje v 
njegovih prostorih, v katerih prihaja do ponujanja storitev ali prodaje blaga ipd. v 
smislu drugega odstavka 11. člena Zakona o enakem statusu, lahko rečemo, da to 
zakonsko besedilo, če ga interpretiramo v vsakdanjem pomenu, ponudniku storitev 
nalaga pravno obveznost preprečevanja nadlegovanja v prostorih, kjer se takšne 
storitve izvajajo. Tretji odstavek 11. člena Zakona o enakem statusu zagotavlja 
ponudniku storitev možnost odstopanja od te njegove načelne zakonske obveze. V 
skladu s to določbo se ponudnik storitev kot odgovorna oseba lahko ekskulpira 
njegove odgovornosti za nadlegovanje, če dokaže, da je sprejel razumno izvedljive 
ukrepe za preprečitev nadlegovanja druge osebe (npr. prejemnika storitve) ali 
kategorije oseb, kateri ta oseba pripada. Breme za dokazovanje obstoja zakonskih 
zahtev in možnosti sklicevanja na zadevno zakonsko določilo je torej na strani 
tožene stranke (v tem primeru ponudnika storitev), pri čemer se za takšen dokaz 
uporablja standard ravnovesja verjetnosti (balance of probabilities). To pomeni, da 
obstaja pravna obveznost ponudnikov blaga in storitev, da dokažejo, da so sprejeli 
razumno izvedljive ukrepe za preprečitev nadlegovanja pri ponujanju oziroma 
prejemanju blaga in storitev." 


naloženo plačilo navedene odškodnine za stisko in posledice diskriminacije oziroma spolnega 
nadlegovanja in odrejeno, da ob pomoči organa za enakost in po vzoru Kodeksa ravnanja o 
spolnem nadlegovanju in nadlegovanju na delu pripravi kodeks za preprečevanje 
nadlegovanja v zvezi z vsemi devetimi podlagami diskriminacije, ki jih pokriva irska ne- 
diskriminacijska delovna zakonodaja. Kodeks je moral stopiti v veljavo v treh mesecih od 
dneva sprejema odločitve tribunala in toženec je moral o tej politiki obvestiti vse zaposlene 
ter jo trajno razstaviti na vidnem mestu v pisarni. 

479 Tribunal za enakost je na podlagi predstavljenih dejstev in predloženih dokazov ugotovil, 
da ta dejstva omogočajo sklep, da je v danem primeru prišlo do diskriminacije na podlagi 
spola in da takšna domneva o obstoju diskriminacije ni bila ovržena s strani toženca. Čeprav 
je mogoče trditi, da je bila pritožnica obravnavana točno tako kot bi bil obravnavan vsak 
moški v podobnih okoliščinah, če bi bil na njenem mestu, je treba jasno povedati, da 
pritožnica ni moški. Nekatere pripombe, ki so bile izrečene o njej ali v zvezi z njo, so bile 
specifične za njen spol in ne drži povsem trditev — zlasti če upoštevamo načelo ravnovesja 
verjetnosti — da bi bila podobna taktika uporabljena tudi proti osebi moškega spola. Tribunal 
je odločil, da mora toženec pritožnici plačati 2.500 eurov odškodnine za pretrpljene posledice 
diskriminacije in nadlegovanja in da mora klub takoj implementirati politiko o enakem 
obravnavanju in nadlegovanju, ki bo obvezujoča za vse uporabnike kluba, ne glede na naravo 
njihovega članstva. Minimum te politike mora biti zagotovitev pravice vsem stranem, 
vpletenim v diskriminacijski spor, da se izjasnijo o zadevi in pravice, da v zadevi odloča 
nepristranska oseba. Brooks v. BRC Shooting Club, Eguality Tribunal, DEC-S2010-042, 

Toženec (ponudnik storitev) v danem primeru v zvezi s pritožbami pritožnice ni 
izvedel nobene preiskave v pravem pomenu te besede. Preiskavo mora opraviti 
nepristranska oseba, kar se pa v tem primeru ni zgodilo. Ustaljena sodna praksa o 
obveznostih delodajalcev glede njihovega postopanja v primerih trditev in pritožb 
zaradi nadlegovanja na delovnem mestu, vsebuje jasne smernice, kako naj 
delodajalci ravnajo, da jim ni mogoče očitati, da niso izpolnili zakonske zahteve do 
zagotavljanja delovnega okolja brez nadlegovanja. Toženec v tej zadevi sicer ni bil 
delodajalec, ampak prostovoljni klub, katerega vodenje je prav tako zasnovano na 
prostovoljnem delu. Zato bi bilo neizvedljivo in nepravično takšnemu 
prostovoljnemu telesu naložiti enak obseg obveznosti, kot se ga pričakuje od 
delodajalca. Vendar se je treba zavedati, da je pravna obveznost zavarovati 
uporabnike storitev pred nadlegovanjem in diskriminacijo brezpogojna. To pomeni, 
da mora ponudnik storitev pritožbe zaradi nadlegovanja ali diskriminacije vzeti 
resno ter jih obravnavati na način, ki ustreza načelu pravičnosti. Načelo pravičnosti 
pa v prvi vrsti zahteva, da se pritožniku zagotovi možnost, da poda in pojasni svoja 
gledanja in stališča. 


V zadevi Ms B proti A Leisure Company je tribunal za enakost ugotovil, da je 
delavka bila žrtev quid pro quo spolnega nadlegovanja s strani njenega direktorja. "" 
O fizičnem spolnem nadlegovanju, ki ga je delavka (pritožnica) utrpela na delovnem 
mestu s strani tretje osebe (stranke), je tribunal za enakost odločal v zadevi A 


http://www.equalitytribunal.ie/Database-of-Decisions/2010/Equal-Status-Decisions/DEC- 
S2010-042-Full-Case-Report.html (9. 2. 2011). 

430 pritožnica je zatrjevala, da ji je direktor že od drugega dne njene zaposlitve pri tožencu 
dalje dajal razne spolne ponudbe (skoraj vsak dan ji je govoril, da »potrebuje seks« z njo), jo 
ob večih priložnostih vabil ven na pijačo ipd. in ko je pritožnica zavrnila te njegove ponudbe, 
je poskrbel za to, da je njeno delovno okolje postalo neznosno. Direktor je pritožnici grozil, 
da jo bo odpustil, če ne bo sledila njegovim pravilom. Na koncu je direktor pritožnico res 
odpustil. Tribunal za enakost je kot verodostojne sprejel opise dogodkov, ki jih je podala 
pritožnica in odločil, da so spolne zahteve direktorja predstavljale nezaželeni verbalni kontakt 
spolne narave v skladu s sedmim odstavkom 14A. člena Zakona o enakosti pri zaposlovanju 
in da je pritožnica izkazala prima facie primer spolnega nadlegovanja. Incidenti, ki so sledili 
pritožničini zavrnitvi direktorjevih spolnih zahtev (predlogi direktorja pritožnici, da gresta 
skupaj na pijačo in diskriminacijski odpust pritožnice) so po mnenju tribunala predstavljali 
diskriminacijo glede na spol v zvezi s pogoji zaposlitve. Tribunal je pritožnici prisodil 18.000 
eurov odškodnine (kar ustreza letni plači) za stisko, povzročeno z nezakonito diskriminacijo 
in nadlegovanjem. Tožencu je tribunal odredil, da pripravi kodeks ravnanja o preprečevanju 
nadlegovanja na vseh devetih podlagah diskriminacije, ki jih priznava irska ne- 
diskriminacijska zakonodaja in ki naj je sestavljen po vzoru Kodeksa ravnanja o spolnem 
nadlegovanju in nadlegovanju na delu ter da zagotovi njegovo uveljavitev v treh mesecih od 
dneva sprejema te odločitve, kakor tudi njegovo ustrezno diseminacijo med delavci. Ms B v. 
A Leisure Company, Eguality Tribunal, DEC-E2010-095, 
http://www.equalitytribunal.ie/Database-of-Decisions/2010/Employment-Equality- 
Decisions/DEC-E2010-095-Full-Case-Report.html (9. 2. 2011). 

Worker proti A Hotel."' Zadeva A Female Employee proti A Recruitment Company 


je relevantna iz večih vidikov."" V njej je tribunal za enakost poskušal podati 
odgovore zlasti na dvoje pomembnih vprašanj v zvezi z dokazovanjem nadlegovanja 
in tudi diskriminacijskega obravnavanja nasploh, in sicer: 1.) ali je mogoče šteti za 
relevantno opravičilo toženca, ki zanika očitke pritožnice, da je bila na delovnem 
mestu oziroma v okviru njene zaposlitve izpostavljena spolnemu nadlegovanju s 
trditvijo, da je tudi pritožnica sama prostovoljno sodelovala v spolnih šalah in 
konverzaciji spolne narave in 2.) kako daleč sega odgovornost delodajalca za 
nadlegovalno ravnanje njegovega delavca (vicarious liability). Pri obravnavanju 
prvega vprašanja se je tribunal oprl na odločitev irskega delovnega sodišča v zadevi 
A Company proti A Worker." V luči te odločitve delovnega sodišča je tudi tribunal 


8l Potem ko je ugotovil, da je nadlegovalno ravnanje, ki ga je stranka zagrešila zoper 
pritožnico (nadlegovalec naj bi od zadaj pristopil k pritožnici in jo prijel za njene prsi), le-tej 
povzročilo zelo hudo in stresno izkušnjo ter ustvarilo zanjo žaljivo in zastrašujoče delovno 
okolje in da toženec za preprečitev tega incidenta ni sprejel niti tistih najbolj osnovnih 
ukrepov, ki bi jih bilo mogoče opredeliti kot razumne in izvedljive (npr. toženec ni imel 
nobene politike, ki bi obravnavala primere nadlegovanja in spolnega nadlegovanja; na vratih 
kuhinje v hotelu ni bil nameščen napis ali znak, ki bi označeval, da osebam, ki niso pripadniki 
kuhinjskega osebja, ni dovoljen vstop v kuhinjo; nočni portir, ki je bil v času incidenta 
odgovoren za vprašanja varnosti in je stal v neposredni bližini pritožnice, ni storil ničesar, da 
bi ustavil stranko, ko je videl, da se ta približuje pritožnici, po končanem incidentu pa je od 
nadlegovalca zahteval le, da zapusti kuhinjo; način, na katerega je bila obravnavana pritožba 
pritožnice v zvezi z incidentom, je bil popolnoma neustrezen), je tribunal odločil, da je 
toženec dolžan pritožnici plačati 30.000 eurov odškodnine za spolno nadlegovanje in 
diskriminacijski odpust, ki ju je utrpela pritožnica. Tribunal je nadalje tožencu odredil tudi, da 
takoj sprejme in uveljavi politiko za preprečevanje spolnega in drugega nadlegovanja v vseh 
hotelih, ki so pod njegovo upravo. A Worker v. A Hotel, Eguality Tribunal, DEC-E2009-062, 
http://www .egualitytribunal.ie/Database-of-Decisions/2009/Employment-Eguality- 
Decisions/DEC-E2009-062-Full-Case-Report.html (14. 2. 2011). 

432 pritožnica je v tej zadevi zatrjevala, da je na svoj mobilni telefon prejela več žaljivih 
besedilnih sporočil spolne narave, poslanih z mobilnega telefona njenega nadrejenega. 
Nadrejeni pa je trdil, da teh sporočil ni poslal sam, ampak naj bi jih poslal neki njegov 
prijatelj brez njegove vednosti in privolitve. Tribunal za enakost je v konkretnem primeru 
odločil, da je toženec odgovoren za takšno spolno nadlegovanje in pritožnici prisodil 10.000 
eurov odškodnine za prestane posledice nadlegovanja. Poleg tega je bilo tožencu odrejeno, da 
po vzoru Kodeksa ravnanja o spolnem nadlegovanju in nadlegovanju na delu izdela politiko o 
preprečevanju nadlegovanja in spolnega nadlegovanja na delovnem mestu, ukrene vse 
potrebno za seznanitev vseh njegovih delavcev s takšno politiko in jo izobesi na vidnem 
mestu v njegovih prostorih. A Female Employee v. A Recruitment Company, Eguality 
Tribunal, DEC-E2008-015, 

http://www .egualitytribunal.ie/Database-of-Decisions/2008/Employment-Eguality- 
Decisions/DEC-E2008-015-Full-Case-Report.html (16. 2. 2011). 

435 V zadevi A Company proti A Worker je delovno sodišče sicer priznalo, da je na strani 
pritožnice res obstajal določen element pripravljenosti na vključenost v šale spolne narave, 
vendar je sprejelo stališče, da sta bila obravnavanje, ki ga je bila deležna pritožnica na 
delovnem mestu in prevladujoča atmosfera, ki jo je takšno vedenje ustvarjalo za pritožnico, 

za enakost zavzel stališče, da v danem primeru vprašanje, ali je pritožnica bila 
udeležena pri spolnih šalah, ni relevantno pri sprejemanju odločitve o tem, ali je bila 
pritožnica izpostavljena spolnemu nadlegovanju." Pri ugotavljanju obsega 
odgovornosti delodajalca (toženca) za nadlegovalno vedenje njegovega delavca pa je 
tribunal izkoristil možnost, ki mu jo daje na razpolago četrti odstavek 56. člena 
Zakona o enakosti pri zaposlovanju in glede tega vprašanja uporabil določila 
Kodeksa ravnanja o spolnem nadlegovanju in nadlegovanju na delu (ki ga je izdelal 
irski organ za enakost) o spolnem nadlegovanju in nadlegovanju zunaj delovnega 
mesta. Ta kodeks določa, da se domet zakonskih določil o prepovedi spolnega in 
drugega nadlegovanja na delovnem mestu razteza tudi na mesta in dogodke zunaj 
delovnega mesta, kot so npr. konference, usposabljanja, seminarji, ki potekajo zunaj 
delovnega mesta, kakor tudi na družabne dogodke, povezane s službo. V danem 
primeru so pritožnica in drugi delavci, zaposleni pri tožencu, po končani službi 
prisostvovali medsebojnemu nočnemu druženju. Pritožnica vsekakor ne bi bila tam 
navzoča, če ne bi bila zaposlena pri tožencu. Tribunal je odločil, da je bilo 
nadlegovalno ravnanje, ki sta ga zagrešila pritožničin nadrejeni in sodelavec, 
izvršeno v okviru njune zaposlitve in je zato toženec odgovoren za njuno ravnanje, 
ne glede na to, ali je sam zanj vedel oziroma ga je odobril, ali ne."? 


Iz obravnavanih sodnih primerov lahko povzamemo, da si tudi britanska in irska 
sodišča in tribunali prizadevajo za učinkovito in dosledno implementacijo koncepta 
prepovedi spolnega nadlegovanja in nadlegovanja, povezanega s spolom, kot ga v 
kontekstu zaposlitve opredeljuje pravo EU o enakosti spolov (Direktivi 2006/54/ES 
in 2002/73/ES), v domačem pravu. V tej obsežni in bogati sodni praksi je mogoče 
najti številne pragmatične rešitve in koristne smernice za odločanje o različnih 
pravno-relevantnih vidikih in kompleksnih vprašanjih, do katerih prihaja v primerih 
diskriminacijskega nadlegovanja na podlagi spola. 


popolnoma nesprejemljiva. Delovno sodišče je zato odločilo v prid pritožnice in navedlo, da 
je pritožnica bila spolno nadlegovana in diskriminirana na podlagi spola na delovnem mestu. 
A Company v. A Worker, Labour Court, AEE/00/1, Determination No. DEEO018, 13 
November 2001, 

http://www labourcourt.ie/labour/labcourtweb.nsf/cfcbbe5c5fe85fa680256401005bb356/8025 
6a4770034a2ab80256b02004feb34?OpenDocument (16. 2. 2011). 

134 Vendar odločitve, ki jo je delovno sodišče sprejelo v zadevi A Company proti A Worker po 
mnenju tribunala za enakost ne gre interpretirati v smislu, da so spolne šale dovoljene na 
vsakem delovnem mestu. V določenih okoliščinah lahko šale spolne narave per se 
predstavljajo spolno nadlegovanje, kot je le-to opredeljeno v 14A. členu Zakona o enakosti 
pri zaposlovanju. 

435 Tribunal za enakost se je s tem zvezi skliceval tudi na odločitev, sprejeto v zadevi Maguire 
proti North Eastern Health Board, da je nadlegovanje, do katerega je prišlo na službeni 
božični zabavi, predstavljalo diskriminacijo s strani toženca (delodajalca). Maguire v. North 
Eastern Health Board, DEC-E2002-039, dostopno na: 
http://www.equalitytribunal.ie/Database-of-Decisions/2002/Employment-Equality- 
Decisions/2002-Employment-Equality-Decisions.html (15. 2. 2011). 

4 Podlaga spolne usmerjenosti in nadlegovanje, povezano s spolno 
usmerjenostjo 


Britanska in irska zakonodajni definiciji »spolne usmerjenosti« kot posebne podlage 
diskriminacije sta si zelo podobni, saj obe izhajata iz simetričnega pristopa in tako 
vključujeta homoseksualno, biseksualno in heteroseksulano usmerjene osebe (12. 
člen Zakona o enakosti iz leta 2010; 2. člen Zakona o enakem statusu iz leta 2000 in 
2. člen Zakona o enakosti pri zaposlovanju iz leta 1998). Razen tega je Velika 
Britanija dosledno sledila ožji interpretaciji termina »spolne usmerjenosti«, ki jo je v 
zvezi z Direktivo 2000/78/ES sprejela Evropska komisija in ki eksplicitno razlikuje 
med »spolno usmerjenostjo« in »spolnim vedenjem ter drugimi spolnimi praksami 
in nagnjenji« (npr. sado-mazohizem, pedofilija, transvestizem). 


Številni sodni in drugi primeri homofobičnega nadlegovanja (zadeve Whitfield proti 
Cleanaway Ltd," Hindley proti Fannin Healthcare Ltd in Oliver Reid proti Gavin 
Feehily & Next Plc,” Jill Young proti Board of Governors of Tor Bank Special 


“86 Delovni tribunal je v začetku leta 2005 v tej zadevi odločil, da je pritožnik (gospod 
Whitfield) utrpel nadlegovanje zaradi njegove spolne usmerjenosti. Pritožnik je bil dalj časa 
izpostavljen žaljivim komentarjem, vzdevkom (»homoseksualec«, »kraljica«, »dragi«) in 
posmehovanju zaradi njegove spolne usmerjenosti. Zaradi homofobičnega vedenja sodelavcev 
je gospod Whitfield bil prisiljen dati odpoved. Tribunal je tožniku prisodil 41.128 eurov 
odškodnine zaradi homofobnega diskriminiranja in nepoštenega odpusta. Tako se je prvikrat 
zgodilo, da je pritožnik uspel v sodnem postopku zaradi diskriminacijskega nadlegovanja, 
potem ko je bila leta 2003 sprejeta zakonodaja, s katero je Velika Britanija v domače pravo 
prenesla ne-diskriminacijski direktivi 2000/43/ES in 2000/78/ES. Whitfield v. Cleanaway 
Ltd, http://www.eortrial.co.uk/default.aspx?id<1050066 (15. 2. 2011). 

437 Gre za dve zadevi, ki sta bili rešeni z izvensodno poravnavo leta 2005 oziroma 2006. V 
prvi zadevi je tožnik (Paul Hindley) na delovni tribunal Severne Irske proti družbi Fannin 
Healthcare Ltd vložil tožbo, v kateri je zatrjeval, da je bil zaradi homofobičnega vedenja 
menedžerja in ker vodstvo družbe ni ustrezno reagiralo na njegove formalne pritožbe, prisiljen 
dati odpoved. Stranki v sporu sta dosegli sporazum, da toženec (družba Fannin Healthcare 
Ltd) tožniku izplača 6.000 funtov odškodnine. Poleg tega je toženec ponovno potrdil svojo 
zavezo načelu enakega obravnavanja in k zagotavljanju, da bodo njegove prakse in postopki 
usklajeni z njegovimi pravnimi obveznostmi. Toženec se je tudi obvezal k sodelovanju s 
Komisijo za enakost pri pregledovanju in razvijanju njegovih politik in postopkov enakih 
možnosti ter privolil v dejansko implementacijo njenih morebitnih nadaljnjih priporočil. 
Potrdil je še, da bo zaposleno osebje seznanil z njegovimi politikami in postopki enakih 
možnosti. To je bila prva poravnava v Severni Irski, dosežena v diskriminacijskem sporu 
zaradi spolne usmerjenosti ob podpori Komisije za enakost. Zadeva je odražala potrebo po 
dvigu ozaveščenosti delodajalcev o obstoju njihove zakonske obveznosti, da delavce zaščitijo 
pred nadlegovanjem zaradi spolne usmerjenosti. V drugem primeru pa je tožnik (gej) 
zatrjeval, da je bil v krajšem obdobju njegove zaposlitve pri tožencih (delavec v skladišču) 
izpostavljen homofobičnemu nadlegovanju in poniževanju (v obliki verbalnega nasilja, 
zmerjanja, žalitev, oponašanja njegovega glasu na žaljiv način in zastavljanja neprimernih 
vprašanj o njegovih spolnih nagnjenjih) s strani njegovih sodelavcev, zaradi česar je tudi 
pustil to službo. Drugi toženec (Next Plc) se je po opravljenem poravnalnem postopku 

School; South Eastern Education 4 Library Board; in drugi)" kažejo na to, da je v 
Veliki Britaniji - tako kot v večini drugih držav članic EU - stopnja družbene 
nestrpnosti do homoseksualcev in biseksualcev precej visoka. Posebej velja omeniti 
zadevo English proti Thomas Sanderson Ltd, v kateri so se britanska sodišča 
ukvarjala z zelo zapletenim vprašanjem, in sicer, ali je nekdo, ki je na delovnem 
mestu izpostavljen zasmehovanju, norčevanju, draženju, zbadanju in nadlegovanju z 
uporabo »homofobičnih šal« s strani sodelavcev, lahko žrtev nadlegovanja zaradi 
spolne usmerjenosti v smislu 5. člena Pravil o enakosti v zaposlovanju v zvezi s 
spolno usmerjenostjo (Employment Eguality (Sexual Orientation) Regulations 


strinjal, da tožniku plača odškodnino v znesku 5.000 funtov. Vendar sta oba toženca zanikala 
njuno odgovornost za nadlegovalno ravnanje, ki ga je utrpel tožnik, čeprav sta bila 
pripravljena priznati, da je tožnik tožbeni zahtevek vložil v dobri veri. Drugi toženec je 
ponovno potrdil svojo nadaljnjo zavezanost uresničevanju načela enakih možnosti in se 
obvezal, da o svojih politikah in postopkih enakih možnosti obvesti vse začasno zaposlene 
delavce v skladišču. Ta zadeva ponazarja pomen usposabljanja začasnih delavcev, ki jih 
delodajalci zaposlijo zgolj za krajše obdobje, na področju politik in postopkov delodajalcev, 
namenjenih izvajanju načela enakega obravnavanja. Decisions and Settlements Review, 2005- 
2006, Eguality Commission for Northern Ireland, str. 47, 48, dostopno na: 
http://www.equalityni.org/sections/publist.asp?secid=8 (13. 2. 2011). 

438 pritožnica (lezbijka), je zatrjevala, da je ravnatelj šole (toženec), ko je nastopila službo 
učiteljice, v pogovorih z njo uporabljaj spolna namigovanja in enkrat tudi spolno ponudbo, ki 
pa jo je pritožnica zavrnila. Ravnatelj je te trditve pritožnice zanikal. Pritožnica ni vložila 
nobene formalne pritožbe zaradi tega incidenta. Po trditvah pritožnice sta po teh dogodkih in 
potem, ko sta izvedela za njeno spolno usmerjenost, ravnatelj in podravnatelj šole zoper 
pritožnico začela izvajati kampanjo manj ugodnega obravnavanja, ustrahovanja (bullying) in 
nadlegovanja zaradi njene spolne usmerjenosti. Kasneje je bila pritožnica premeščena v 
razred, ki je bil blizu ceste. Ta dogodek je ravnatelj pospremil s komentarjem, da upa, da jo bo 
njena naslednja selitev vodila na zunanjo stran vrat šole. Spet ob drugi priložnosti, ko je 
pritožnica v rokah držala polo papirja, naj bi ji ravnatelj dejal, da upa, da je to njena pisna 
odpoved. Pritožnica je trdila, da ji je ravnatelj rekel, da drugi veliko govorijo o njej, medtem 
ko je podravnatelj poklical pomočnico v razredu, da bi se z njo pogovoril o spolni 
usmerjenosti pritožnice. Pritožnica je tudi navedla, da je prišlo do večjega števila 
neutemeljenih pritožb o njenem delu in da je imela zadostno podporo razreda. Prizadeta 
zaradi navedenega ravnanja ravnatelja in podravnatelja šole ter napetih delovnih odnosov je 
pritožnica dala odpoved in vložila tožbo zaradi nezakonitega odpusta. Stranke v postopku so 
sklenile sodno poravnavo (marca 2006). Dogovorile so se, da brez priznanja kakršnekoli 
odgovornosti toženec South Eastern Education & Library Board pritožnici plača 15.000 
funtov odškodnine. Toženci so znova potrdili svojo zavezo načelu enakih možnosti na 
področju zaposlovanja in se zavezali k zagotavljanju usklajenosti njihovih politik, praks in 
postopkov z njihovimi obveznostmi na podlagi nacionalnega in evropskega prava o enakem 
obravnavanju ter relevantnimi kodeksi ravnanja in smernicami. Prav tako so potrdili svojo 
zavezanost zagotavljanju pravic vseh delavcev, ne glede na spol, vero, politično ali drugo 
prepričanje, raso, invalidnost ali spolno usmerjenost, do varnega in zdravega delovnega okolja 
brez zastraševanja ali nadlegovanja. Jill Young v. Board of Governors of Tor Bank Special 
School; South Eastern Education & Library Board; and Others, Decisions and Settlements 
Review, 2008-2009, Eguality Commission for Northern Ireland, str. 88, 89, dostopno na: 
http://www.equalityni.org/sections/publist.asp?secid=8 (13. 2. 2011). 

2003), če v resnici ni gej in njegovi sodelavci dejansko vedo, da ni gej."? Pritožnik 
je v tej zadevi zatrjeval, da so njegovi nadlegovalci zelo dobro vedeli, da ni gej. 
Njihovo homofobično norčevanje je delovni tribunal označil za nič več in nič manj 
kot sredstvo za norčevanje in zbadanje. Tudi delovni pritožbeni tribunal ni ugodil 
pritožbi pritožnika, ampak je potrdil odločitev prvostopenjskega tribunala. Takšno 
odločitev je delovni pritožbeni tribunal argumentiral z utemeljitvijo, da pritožnik ni 
bil izpostavljen nadlegovanju zaradi njegove dejanske spolne usmerjenosti, kot to 
zahtevajo navedena Pravila iz leta 2003. Pritožbeno sodišče pa se ni strinjalo z 
odločitvijo delovnega pritožbenega tribunala, ampak je zavzelo stališče, da je 
dejstvo, da je do nadlegovanja prišlo »na podlagi« pritožnikove spolne usmerjenosti, 
v smislu, da je temeljilo na ali bilo povezano z njegovo resnično ali navidezno 
spolno usmerjenostjo, zadostovalo za vložitev pritožbe zaradi kršitve predpisov iz 
leta 2003. 


439 pritožnik, srečno poročen heteroseksualec in oče treh otrok, je bil v službi daljši čas žrtev 
spolnih zbadljivk s strani štirih sodelavcev, ki so očitno namigovale na to, da je 
homoseksualec. Moral je prenašati razna poimenovanja, kot npr. »peder« in grozljive 
komentarje. Zaradi takšnega krutega in otročjega vedenja sodelavcev se je na koncu odločil 
pustiti to službo. 

40 Zlasti sodnik Lawrence Collins je bil mnenja, da takšen sklep izhaja iz objektivnega 
pristopa k opredelitvi ravnanja. Na vprašanje, ali je ponavljajoča se in žaljiva uporaba besede 
»peder« v okoliščinah tega primera predstavljala ravnanje »na podlagi spolne usmerjenosti«, 
je treba odgovoriti pritrdilno, ne glede na dejansko spolno usmerjenost pritožnika ali 
dojemanje pritožnikove spolne usmerjenosti s strani njegovih nadlegovalcev. Če gre za 
ravnanje »na podlagi spolne usmerjenosti«, potem je povsem irelevantno, ali je pritožnik 
dejansko določene spolne usmerjenosti. Po mnenju sodnika Collinsa bi iz odločitve delovnega 
pritožbenega tribunala sledilo, da se 5. člen Pravil o enakosti v zaposlovanju v zvezi s spolno 
usmerjenostjo iz leta 2003 ne more uporabiti, če je tožnik dejansko homoseksualec, vendar 
njegovi nadlegovalci mislijo, da ni homoseksualec. To pa ne more biti nameravan rezultat 
implementacijske zakonodaje. Prvi odstavek 3A člena Zakona o rasnih razmerjih iz leta 1976, 
v skladu s katerim je mogoče govoriti o nadlegovanju, če neka oseba »na podlagi rase ali 
etničnega ali nacionalnega porekla« zagreši neželeno ravnanje, ima v bistvu enak učinek ali 
namen kot 5. člen Pravil iz leta 2003. Kjer je delavec večkrat deležen žaljivih poimenovanj, 
kot npr. »Paki« ali »Jew-boy«, tudi če sam sicer ni azijskega ali židovskega porekla in njegovi 
nadlegovalci vedo, da ni takšnega porekla, takšno vedenje lahko za namene Zakona o rasnih 
razmerjih iz leta 1976 predstavlja rasno oziroma etnično nadlegovanje. Vendar je drugače v 
primeru neinvalidne, vendar nerodne osebe, ki jo drugi kličejo »spastičen«. Zakon o 
diskriminaciji zaradi invalidnosti iz leta 1995 v 3B členu določa, da je invalidna oseba žrtev 
nadlegovanja, kjer pride do zagresitve žaljivega ravnanja »iz razlogov, povezanih z 
invalidnostjo invalidne osebe«. Podobno formulacijo besedila vsebujeta tudi 28SA in 31AC 
člen. Ta tekst ne samo, da zahteva dejansko invalidnost, ampak običajno, ne glede na to, kako 
nesprejemljiva lahko določena žaljivka postane, ne označuje dejanske invalidnosti, kadar se jo 
uporablja v žaljive namene. Nadalje je sodnik Collins menil, da tudi britanska sodna praksa 
(Showboat Entertainment Centre Ltd proti Owens, Redfearn proti Serco Ltd, Nagarajan proti 
London Regional Transport) ne zahteva sklepa, do katerega je prišel delovni pritožbeni 
tribunal v tej zadevi. Iz zadeve Nagarajan ne sledi, da v pričujoči zadevi sprejem pritožnika, 
da so njegovi nadlegovalci vedeli, da ni gej, neizogibno vodi do zaključka, da v kontekstu 5. 

Odločitev, ki jo je delovni pritožbeni tribunal sprejel v zadevi HM Land Registry 
proti Grant,""' ustvarja nekatere moteče aspekte. Čeprav je sodnik Langstaff v tej 
zadevi poudaril, da če je nekdo proti volji geja javno povedal, kakšna je njegova 
spolna usmerjenost, tistim osebam, za katere je gej želel, da bi jim to ostalo prikrito, 
lahko to dejstvo predstavlja diskriminacijsko nadlegovanje, se odločitev delovnega 
pritožbenega tribunala nevarno približuje stališču, da dejstvo, da delavec, glede 
katerega v enem kraju - bodisi z njegovo voljo bodisi proti njegovi volji — pride na 
dan njegova spolna usmerjenost, ali zanjo izvejo določeni ljudje, postavlja pod 
vprašaj njegovo pravico, da v skladu z njegovimi željami ohrani zaupnost njegove 
spolne usmerjenosti pred določenimi osebami. Če se le malo bolj poglobimo v to 
odločitev tribunala, lahko takoj ugotovimo, da si je nemogoče zamisliti, da bi bilo 
obelodanjenje delavčeve spolne usmerjenosti na popolnoma novem kraju za delavca 
(geja) povsem nepomembno. Pravzaprav je bila njegova spolna usmerjenost razkrita 
še preden je ta sploh začel delati v novem kraju in nikjer ni posebej navedeno, da bi 
ga njegova nova menedžerka vprašala, ali je pripravljen javno govoriti o njegovi 
spolnosti. Kljub temu je delovni pritožbeni tribunal v svoji odločitvi vedenje 
menedžerke (npr. sodelavki je rekla, da naj ne gleda spogledljivo pritožnika, ker je 
gej; na večerji ga je pred drugimi sodelavci vprašala: »Kako je tvoj partner Cris?«; 
medtem ko se je šalila s sodelavci, je pritožniku gestikulirala »mlahavo zapestje«) 
označil za nič več kot opravljanje (v najboljšem primeru) ali homofobno ravnanje (v 
najslabšem primeru). 


Kritika delovnega pritožbenega tribunala, namenjena prvostopenjskemu delovnemu 
tribunalu, ki je odločil v prid tožniku, je bila predvsem ta, da je delovni tribunal na 
prvi instanci glede dveh važnih vprašanj napačno uporabil relevantno pravo, 1.) ker 
nikjer ni omenil dejstva, da je pritožnik prostovoljno razkril njegovo spolno 
usmerjenost, ko je delal še v Lythamu in da so tam mnogi njegovi bivši sodelavci 
vedeli za njegovo seksualnost (dejstvo, da se je pritožnik odločil razkriti njegovo 
spolno usmerjenost v Lythamu, je bilo za delovni pritožbeni tribunal osrednjega 
pomena) in 2.) ker ni jasno odločil o tem, ali je opisano ravnanje menedžerke imelo 
za namen ustvariti sovražno delovno okolje za pritožnika. Sodnik Langstaff ima tako 
najbrž prav ko diskriminacijo poimenuje »družbeno zlo« in trdi, da se sodniki ne bi 
smeli sramovati povedati natanko tisto, kar so ugotovili, da je posamezni 
diskriminator (nadlegovalec) naredil in tudi, kjer je to relevantno, zakaj je to naredil. 
Tudi sam diskriminator oziroma nadlegovalec ima ne nazadnje pravico vedeti, ali je 


člena Pravil iz leta 2003 žaljive opazke niso bile izvršene na podlagi spolne usmerjenosti. V 
sodnih odločitvah, sprejetih v navedenih zadevah, ni najti ničesar takega, kar bi od sodišča v 
tej zadevi zahtevalo, da ugotovi, ali so osebe, ki so dajale žaljive homofobične izjave, 
dejansko mislile, da je žrtev homoseksualec. Pristni pomen 5. člena Pravil iz leta 2003 
izključuje relevantnost takšne preiskave. English v. Thomas Sanderson Ltd, [2008] EWCA 
Civ 1421, para. 45-69, 

http://www .bailii.org/ew/cases/EWCA/Civ/2008/1421.html (24. 12. 2010). 

“1 HM Land Registry v. Grant, [2010] UKEAT 0232 09 1504 (15 April 2010), 
http://www. bailii.org/uk/cases/UKEAT/2010/0232_09_1504.html (18. 1. 2011). 

bilo njegovo ravnanje nezakonito in zakaj. Toda v tej zadevi je prvostopenjski 
delovni tribunal domnevno nadlegovalko pustil v negotovosti in brez odgovora na 
zanjo važno vprašanje, ali je po njegovem mnenju mogoče govoriti o njenem 
namenu ponižati pritožnika, ker je ta gej, ali pa je šlo zgolj za njeno nepremišljenost 
in lahkomiselnost pri izražanju spornih gest in pripomb. Sodniki se lahko znajdejo v 
skušnjavi, da bodo trdili, da je jasno kot beli dan, da se učinek nadlegovanja odraža 
v nastanku sovražnega delovnega okolja in da zato ni potrebno nadaljnje 
analiziranje, ali je glede ravnanja, ki je predmet pritožbe, obstajal tudi nadlegovalni 
namen, ki je povezan z miselnim procesom nadlegovalca. Vendar zadeva HM Land 
Registry proti Grant razkriva, da je takšen pristop pravzaprav zgrešen. 


Zadeva A Construction Worker proti A Construction Company je zanimiva 
predvsem z vidika pravnih sankcij, ki jih je irski tribunal za enakost naložil tožencu 
(delodajalcu), potem ko je ugotovil, da pritožniku ni bilo zagotovljeno delovno 
okolje brez diskriminacije in nadlegovanja.“ Tudi v zadevi Gabriele Piazza proti 
The Clarion Hotel je tribunal za enakost odločil, da so pisni in ustni komentarji ter 
kretnje sodelavcev in nadrejenih uslužbencev, ki so se nanašali na pritožnika (geja) 
predstavljali nadlegovanje delavca na podlagi njegove spolne usmerjenosti. 


42 Pritožnik je trdil, da je bil na delovnem mestu izpostavljen spolnemu nadlegovanju, 
diskriminaciji in viktimizaciji s strani toženca. Nadlegovani delavec je o tem, da je bil spolno 
nadlegovan, obvestil svojega delodajalca, vendar njegova pritožba ni bila ustrezno preiskana. 
Pritožnik je med drugim navedel, da so ga zaradi nadlegovanja spreletavale misli o 
samomoru, zaradi česar mu je delodajalec predlagal, da gre na bolniški dopust, čeprav v 
njegovem primeru ni šlo za klinično depresijo. Na koncu je bil pritožnik uvrščen med 
presežke delovne sile in odpuščen. Tribunal za enakost je odločil, da je bil pritožnik spolno 
nadlegovan, diskriminiran in viktimiziran zaradi njegove spolne usmerjenosti ter prisodil 
pritožniku 14.700 eurov odškodnine za izgubljeni dobiček, 10.000 eurov odškodnine za stisko 
in škodljive učinke nadlegovanja ter 25.000 eurov odškodnine za stisko in škodljive učinke 
kot posledico viktimizacije. Poleg tega je bilo tožencu s strani tribunala za enakost odrejeno, 
da njegovo politiko o nadlegovanju uskladi s Kodeksom ravnanja o spolnem nadlegovanju in 
nadlegovanju na delu, ki ga je izdal irski organ za enakost ter da zagotovi, da bo njegovo 
osebje v celoti seznanjeno z njegovo politiko in da imenuje določeno kontaktno osebo za 
zaposlene, ki bo odgovorna tudi za izvedbo začetnih preiskav v skladu z dobro prakso, kakor 
je vključena v Kodeks ravnanja za delodajalce in delavce o preprečevanju in reševanju 
bullyinga na delovnem mestu, ki ga je pripravil irski organ za zdravje in varnost. A 
Construction Worker v. A Construction Company, Eguality Tribunal, DEC-E2008-048, 
decision of 11 September 2008, 
http://www.equalitytribunal.ie/Database-of-Decisions/2008/Employment-Equality- 
Decisions/DEC-E2008-048-Full-Case-Report.html (11. 1.2011). 

“8 Tribunal je v tej zadevi poudaril, da je učinek in namen Zakona o enakosti pri 
zaposlovanju, da zaposleni upravičeno pričakujejo, da na delovnem mestu ne bodo 
nadlegovani na podlagi njihove spolne usmerjenosti z gestami, izrečenimi besedami ali 
pisnim gradivom in navedel tri incidente, v katerih je pritožniku uspelo izkazati prima facie 
primer nadlegovanja: poslano elektronsko sporočilo, v katerem je bilo zapisano »samo 
prekleta ženska«, pri čemer se je ta fraza nanašala na pritožnika; šef kuhinje je pritožnika 
ozmerjal z besedami »baraba, gejevska baraba«; komentar spolne narave »želiš imeti spolni 

Obravnavani primeri iz britanske in irske sodne prakse jasno kažejo, da so 
tamkajšnja sodna in kvazisodna telesa načeloma naklonjena zagotavljanju širokega 
pravnega varstva pred nadlegovanjem, povezanim s spolno usmerjenostjo. Zato 
lahko rečemo, da sta Velika Britanija in Irska zadovoljivo implementirali smernice 
in določila Direktive Sveta 2000/78/ES o splošnih okvirih enakega obravnavanja pri 
zaposlovanju in delu v delu, ki se nanaša na podlago spolne usmerjenosti in 
prepoved nadlegovanja v zvezi s to podlago diskriminacije. Edino, kar je mogoče 
očitati britanskemu pristopu, je morda to, da slepo sledi ozki interpretaciji termina 
»spolna usmerjenost«, ki jo je sprejela Evropska komisija in tako iz zakonodajnega 
varstva izključuje razna »spolna vedenja«, kot je npr. transvestizem ter da določbe 
Zakona o enakosti iz leta 2010 ne zagotavljajo varstva pred nadlegovanjem, 
povezanim s spolno usmerjenostjo, ki se zgodi zunaj konteksta zaposlitve, to je pri 
oskrbi z blagom in storitvami, izvrševanju javnih funkcij, upravljanju s prostori ipd. 


5 Podlagi »zakonski stan« in »druZinski status« ter nadlegovanje, 
povezano z zakonskim stanom ali družinskim statusom 


Ne-diskriminacijsko pravo EU »zakonskemu stanu« in »družinskemu statusu« ne 
priznava statusa posebnih podlag diskriminacije in opaziti je mogoče, da tudi 
Sodišče EU diskriminaciji glede na »zakonski stan« ali glede na »družinski status« 
ne pripisuje tako velikega pomena kot npr. rasni ali spolni diskriminaciji. Kljub 
temu pa zakonodajni seznami mnogih držav članic EU med prepovedanimi 
podlagami diskriminacije omenjajo tudi eno ali drugo podlago ali pa celo obe 
podlagi. Britanski Zakon o enakosti iz leta 2010 med zaščitenimi značilnostmi 
navaja tudi »zakonsko zvezo in istospolno partnersko skupnost«, medtem ko se 
njegove določbe ne uporabljajo za podlago družinskega statusa. Podlaga »zakonska 
zveza in istospolna partnerska skupnost«v skladu z zakonsko definicijo vključuje 
poročene osebe in osebe, ki dejansko živijo v istospolni partnerski skupnosti, ne pa 
tudi npr. zaročene osebe in osebe, ki nameravajo skleniti zakonsko zvezo ali ločene 
oziroma razvezane osebe ter osebe, katerih istospolna partnerska skupnost je 


odnos z Gabrielom (pritožnikovo ime)«, ki ga je eden od sodelavcev izrekel drugemu 
sodelavcu. Tribunal je pritrdil trditvam pritožnika, da so pisni in ustni komentarji v navedenih 
treh primerih bili za pritožnika nezaželeni in je zanje mogoče tudi upravičeno trditi, da so bili 
za pritožnika žaljivi, ponižujoči in zastrašujoči v povezavi z njegovo spolno usmerjenostjo. 
Ker toženec ni dokazal, da je v konkretni zadevi sprejel razumno izvedljive ukrepe za 
preprečitev nadlegovanja na delovnem mestu, je tribunal odločil, da je toženec neposredno 
diskriminiral pritožnika na podlagi njegove spolne usmerjenosti v zvezi z njegovimi pogoji 
zaposlitve. Tribunal za enakost je odredil, da toženec plača pritožniku 10.000 eurov 
odškodnine za diskriminacijsko nadlegovanje, povzročeno stisko in kršitev njegovih pravic, ki 
mu jih zagotavlja Zakon o enakosti pri zaposlovanju. Gabriele Piazza v. The Clarion Hotel, 
Eguality Tribunal, DEC-E2004-033, 11 June 2004, 

http://www .egualitytribunal.ie/Database-of-Decisions/2004/Employment-Eguality- 
Decisions/DEC-E2004-033-Full-Case-Report.html (16. 2. 2011). 

prenehala (8. člen Zakona o enakosti)."" Irska ne-diskriminacijska zakonodaja je v 
tem pogledu dosti bolj vključujoča in prepoveduje diskriminacijo tako glede na 
»zakonski stan« kot glede na »družinski status«, pri čemer oba navedena termina 
definira dokaj široko. »Zakonski stan« tako npr. označuje samsko, poročeno, ločeno, 
razvezano ali ovdovelo osebo (prvi odstavek 2. člena Zakona o enakem statusu; prvi 
odstavek 2. člena Zakona o enakosti pri zaposlovanju). 


Tudi definicija »družinskega statusa«, ki jo vsebujeta Zakon o enakem statusu in 
Zakon o enakosti pri zaposlovanju (prvi odstavek 2. člena), je relativno široka, 
čeprav je omejena na razmerje z mladoletniki in drugimi osebami, ki potrebujejo 
neposredno oskrbo. »Družinski status« v skladu z irsko ne-diskriminacijsko 
zakonodajo pomeni odgovornost starša ali osebe v vlogi starša v razmerju do osebe, 
ki še ni dopolnila osemnajstega leta starosti ali odgovornost starša ali primarnega 
oskrbnika v razmerju do invalidne osebe, ki je že dosegla ali presegla to starost, če 
je invalidnost osebe takšne narave, da zahteva zagotavljanje stalne in redne oskrbe. 
Ta zakonska definicija je bila predmet nadaljnje preučitve s strani irskega tribunala 
za enakost v zadevi Travers & Maunsell proti The Ball Alley House.” V tej zadevi 
je tribunal opozoril na dejstvo, da se podlaga »druzinski status« razlikuje od drugih 
podlag diskriminacije v tem, da se druzinski status posameznikov lahko, glede na 
okoliščine, v katerih se ti znajdejo v določenem trenutku, spreminja. Termin 
»družinski status«, kot je definiran v Zakonu o enakem statusu iz leta 2000, se po 
mnenju tribunala nanaša zlasti na odgovornost za otroke, ki še niso stari osemnajst 
let ali za invalidne osebe. Zato je za to, da se določena oseba lahko sklicuje na 
družinski status kot podlago diskriminacije potrebno izkazati, da je obravnavanje, ki 
ga je bila deležna, mogoče neposredno pripisati dejstvu, da je ta oseba »bila 
odgovorna« za otroka, mlajšega od osemnajst let oziroma za invalidno osebo. Iz 
navedene zadeve je mogoče hitro ugotoviti, da je pojem »družinski status« v skladu 
z irskim ne-diskriminacijskim pravom zelo fleksibilen. Starši se namreč ne bodo 
mogli vedno sklicevati na to diskriminacijsko podlago, predvsem ne takrat, kadar 
pride do situacije, v kateri sami ne odgovarjajo za njihovega otroka. Po drugi strani 
pa je ta pojem tudi relativno širok, saj prav tako pokriva razmerja do invalidnih 


“4 Equality Act 2010, c. 15, Explanatory Notes, Section 8: Marriage and civil partnership, 
http://www legislation. gov.uk/ukpga/2010/15/notes (18. 3. 2011). 

“5 Travers in Maunsell sta pred tribunalom za enakost zatrjevala, da sta morala proti njuni 
volji zapustiti gostilno ob 19. uri, ker sta imela s sabo spečega devetmesečnega dojenčka. 
Lastnik gostilne je trdil, da je ravnal v skladu s politiko gostilne o otrocih, ki je otrokom 
prepovedovala, da bi se lahko nahajali v prostorih gostilne po 18. uri. Ta politika je po 
besedah lastnika gostilne bila namenjena preprečevanju raznih sitnosti in rizikov, do katerih bi 
lahko prišlo zaradi prisotnosti otrok brez nadzorstva. Tribunal je odločil, da sta bila pritožnika 
neposredno diskriminirana na podlagi družinskega statusa v nasprotju z določili Zakona o 
enakem statusu iz leta 2000, ker jima je bila zavrnjena storitev. Grainne Travers & Timothy 
Maunsell v. Ball Alley House, Equality Tribunal, DEC-S2003-109/110, 
http://www.equalitytribunal.ie/Database-of-Decisions/2003/Equal-Status-Decisions/DEC- 
S2003-109-110-Full-Case-Report.html (26. 2. 2011). 

oseb. Zaključimo lahko, da irska ne-diskriminacijska zakonodaja zagotavlja mnogo 
širši obseg pravnega varstva pred diskriminacijo in nadlegovanjem na podlagi 
zakonskega stanu kot britanska. Razen tega irska pravna ureditev pokriva tudi 
nekatere primere diskriminacije in nadlegovanja v povezavi z družinskim statusom. 


6 Podlaga vere in prepričanja ter nadlegovanje, povezano z vero ali 
prepričanjem 


Novi britanski Zakon o enakosti iz leta 2010 v prvem odstavku 10. člena določa, da 
»vera pomeni kakršnokoli vero in da ta termin vključuje tudi pomanjkanje vere«. 
Zelo podobno Zakon o enakosti v drugem odstavku istega člena pojasnjuje pomen 
pojma prepričanje: »prepričanje pomeni kakršnokoli versko ali filozofsko 
prepričanje in vključuje tudi pomanjkanje takšnega prepričanja« (drugi odstavek 10. 
člena). Ugotovimo lahko, da se je britanski zakonodajalec odločil za širšo definicijo 
vere in prepričanja v skladu s svobodo mišljenja, vesti in vere, ki jo zagotavlja 9. 
člen ECHR. Glavna omejitev za namene 9. člena ECHR je, da mora religija imeti 
Jasno strukturo in sistem prepričanja. Veroizpovedi ali sekte znotraj religije (kot npr. 
protestanti in katoliki znotraj krščanstva) se lahko štejejo za vero ali prepričanje. 
Tako je npr. v pojasnilih k Zakonu o enakosti iz leta 2010 navedeno, da so bahajstvo 
(oziroma bahaizem), budizem, krščanstvo, hinduizem, islam, džainizem, judovstvo, 
rastafarijanstvo, sikhizem in zoroastrianizem religije za namene te zakonske 
določbe."? Kriteriji za določanje, kaj je »filozofsko prepričanje«, so naslednji: da 
mora nekdo dejansko biti takšnega prepričanja; da mora iti za prepričanje in ne zgolj 
za mnenje ali stališče, ki temelji na stanju informacij, ki so trenutno na voljo; da 
mora biti prepričanje glede pomembnih in bistvenih aspektov človeškega življenja in 
vedenja; da mora takšno prepričanje dosegati določeno raven tehtnosti, resnosti, 
kohezije in važnosti; ter da mora biti vredno spoštovanja v demokratični družbi, 
združljivo s človeškim dostojanstvom in ne sme biti v nasprotju s temeljnimi 
pravicami drugih. Opazimo lahko, da navedena interpretacija filozofskega 
prepričanja temelji na sodni praksi, ki jo je glede razlage in uporabe določb 9. člena 
ECHR o pravici do svobode mišljenja, vesti in vere razvilo Evropsko sodišče za 
človekove pravice (zadeva Campbell in Cosans proti Veliki Britaniji). Tako npr. 
vsak kult, vpleten v nezakonite dejavnosti, ne bi izpolnjeval teh meril." To pomeni, 
da bi prepričanja, kot sta humanizem in ateizem, lahko bila prepričanje za namene te 
določbe, medtem ko privrženost določenemu nogometnemu klubu ne bi mogli 
uvrstiti pod ta pojem. Irska implementacijska zakonodaja pa je v primerjavi z 
britansko sprejela nekoliko ožjo definicijo verske podlage, ki vključuje (različno) 
versko prepričanje, versko ozadje ali pogled na življenje, kakor tudi odsotnost 
takšnega prepričanja, ozadja oziroma pogleda (prvi odstavek 2. člena in točka e) 


me Eguality Act 2010, c. 15, Explanatory Notes, para. 53, 


http://www legislation.gov.uk/ukpga/2010/15/notes (18. 3. 2011). 
a Equality Act 2010, c. 15, Explanatory Notes, para. 32; 
http://www legislation.gov.uk/ukpga/2010/15/notes (18. 3. 2011). 

drugega odstavka 3. člena Zakona o enakem statusu; prvi odstavek 2. člena in točka 
e) drugega odstavka 6. člena Zakona o enakosti pri zaposlovanju), medtem ko 
prepričanje v smislu »filozofskega prepričanja« ni posebej omenjeno. 


Versko oziroma sektaško nadlegovanje ter nadlegovanje zaradi prepričanja je bilo 
predmet spora v večih britanskih zadevah: Ladele proti London Borough of 
Islington,’ Mervyn Robb, Ivan Warnock in John Greer proti Department of 
Regional Development/Roads Service Direct,” Robert Ireland proti Kevin Motion, 


“8 V tej zadevi je tožnica (matičarka na matičnem uradu) zatrjevala, da je bila žrtev 
(neposredne in posredne) verske diskriminacije ter verskega nadlegovanja. Zakon o 
istospolnih partnerskih skupnostih, ki je začel veljati leta 2004, je gejevskim parom omogočil 
sklepanje istospolnih partnerskih skupnosti, ki homoseksualnim parom daje enake pravice kot 
zakonska skupnost. Tožnica ni hotela sodelovati pri sklenitvi nobene istospolne partnerske 
skupnosti, ker bi to bilo v nasprotju z njenim krščanskim verskim prepričanjem. Urad je 
vztrajal pri tem, da opravlja vsaj nekatere od nalog, povezanih s sklepanjem istospolnih 
partnerskih skupnosti. Ko je tožnica zavrnila takšno zahtevo urada, je ta zoper njo sprožil 
disciplinski postopek in ji zagrozil z odpustom. Delovni tribunal je na prvi stopnji pritrdil 
vsem trem pritožbenim razlogom tožnice ter odločil, da je dejstvo, da matični urad ni uspel 
ugoditi verskemu prepričanju gospodične Ladele, predstavljalo manj ugodno obravnavanje 
tožnice zaradi njenega verskega prepričanja. V pritožbenem postopku pa je delovni pritožbeni 
tribunal nasprotno ugotovil, da v tem primeru ni prišlo do neposredne verske diskriminacije, 
ker gospodična Ladele ni bila izpostavljena diskriminaciji oziroma nadlegovanju zaradi njene 
vere; v disciplinskem postopku se je znašla izključno zaradi neizpolnjevanja njenih službenih 
obveznosti. Delovni pritožbeni tribunal je prav tako zaključil, da tožnica tudi ni bila žrtev 
posredne verske diskriminacije, saj je zahteva, da vsi matičarji vodijo sklepanje istospolnih 
partnerskih skupnosti (čeprav ta zahteva negativno vpliva na osebe, ki so enake veroizpovedi 
kot tožnica), objektivno utemeljena kot sorazmeren ukrep, namenjen uveljavljanju načela 
enakega obravnavanja, glede katerega se od državnih organov pričakuje, da ga dosledno 
spoštujejo. Zadeva je nato romala še na pritožbeno sodišče, ki je odločilo, da v tem primeru ni 
šlo za neposredno versko diskriminacijo, ker manj ugodno obravnavanje pritožnice ni 
temeljilo na njenem verskem prepričnju, ampak na njeni zavrnitvi, da bi ravnala v skladu s 
pogoji njene zaposlitve. Pritožbeno sodišče je zavrnilo tudi pritožbo zaradi posredne verske 
diskriminacije z obrazložitvijo, da je bilo manj ugodno obravnavanje pritožnice del poglavitne 
zaveze mestnega sveta spodbujati enakost in raznolikost, tako znotraj mestnega sveta kot v 
skupnosti in da takšna politika ni posegala v pravico pritožnice, da ima takšno prepričanje. 
Pritožbeno sodišče je prav tako menilo, da bi drugačna ugotovitev privedla do diskriminacije 
glede na spolno usmerjenost in sprejelo stališče, da je individualno pravico do ne- 
diskriminacije potrebno uravnotežiti s pravico skupnosti do ne-diskriminacije. Ladele v. 
London Borough of Islington, [2009] EWCA Civ 1357 (15 December 2009), 
http:/www..bailii.org/cgi-bin/markup.cgi?docz/ew/cases/EWCA/Civ/2009/1357.html (13. 1. 
2011). 

49 Zadeva razodeva potrebo po sprejemu zadostnih ukrepov za preprečevanje in obravnavanje 
pojavov sektaškega nadlegovanja. Pritožniki protestantske veroizpovedi so na delovni tribunal 
vložili tožbo zaradi sektaškega nadlegovanja, v kateri so med drugim zatrjevali, da so bili 
izpostavljeni stalnemu verbalnemu nadlegovanju. Spor med strankama je bil rešen s 
poravnavo. Toženec se je z vsakim od tožnikov sporazumel o plačilu odškodnine (Robbu 
5.000 funtov, Warnocku in Greeru pa 7.500 funtov), vendar ni priznal svoje odgovornosti za 

Dermot Graham in Makro Self-Service (Wholesalers) Ltd,"" Mark Averill proti 
Corrigan & Steele Developments Ltd," Mark Dickson proti James E McCabe 


nadlegovalno ravnanje. Priznal pa je, da uporaba njegovih postopkov v zvezi z 
zagotavljanjem in vzdrževanjem nevtralnega in složnega delovnega okolja, ni zadostila 
standardom, zapisanim v kodeksu ravnanja. Toženec je izrazil tudi obžalovanje zaradi 
vznemirjenja in stiske, ki so ju utrpeli tožniki zaradi teh pomanjkljivosti. Poleg tega je 
ponovno potrdil svojo zavezanost načelu enakih možnosti in privolil v sodelovanje s Komisijo 
Severne Irske za enakost pri zagotavljanju učinkovitosti njegovih praks in postopkov ter 
njihove usklajenosti z dobro prakso. Mervyn Robb, Ivan Warnock and John Greer v. 
Department of Regional Development/Roads Service Direct, Decisions and Settlements 
Review, 2005-2006, Eguality Commission for Northern Ireland, str. 41, dostopno na: 
http://www.equalityni.org/sections/publist.asp?secid=8 (13. 2. 2011). 

%5 Pritožnik (protestant) je trdil, da je bil julija 2006 (potem ko je bil premeščen na drug 
oddelek) na delovnem mestu izpostavljen sektaškim žalitvam Dermota Grahama (toženca), ki 
je menil, da je tožnik pripadnik UDA (Ulster Defence Association — to je lojalistična 
paravojaška skupina na Severnem Irskem). Pritožnik je zatrjeval, da se mu je 28. avgusta 
2008 približal toženec Dermot Graham, ki je nosil zlati prstan z zastavo Republike Irske na 
njem. Dvignil je roko k tožnikovemu obrazu in mu dejal, naj poljubi zastavo njegove države. 
Tožnik je takšno ravnanje toženca občutil kot zastrašujoče. Naslednje jutro je pritožnik na 
svoji omarici našel napis »UDA izmeček«. Odšel je iz službe in kontaktiral policijo, ker se je 
bal za lastno varnost in za varnost svojih domačih. Popoldne se je vrnil v službo, da bi 
delodajalcu ustno in pisno poročal o incidentu. Pritožnik je trdil, da mu je eden od članov 
uprave podjetja povedal, da ljudje vsak dan pišejo raznorazne stvari o drugih in da je to pač 
ena od tistih stvari, ki se pogosto dogajajo. Zaradi stresa je pritožnik nato odšel na bolniški 
dopust. Nekaj dni zatem je pritožnika po telefonu poklical eden od zaposlenih in ga vprašal, 
zakaj ga ni v službo. Pritožniku mu je odgovoril, da je bolan in zaposleni mu je odgovoril, da 
je za incident izvedel od sindikalnega predstavnika. Pritožnik je nato še enkrat odgovoril, da 
je le bolan in je končal pogovor. V naslednjih dneh je pritožnik prejel še več telefonskih 
klicev s strani sodelavca, nekatere od teh tudi v zelo zgodnjih jutranjih urah. O teh dogodkih 
je pritožnik obvestil policijo. Družba, v kateri je bil pritožnik zaposlen, je opravila preiskavo 
v zvezi s trditvami pritožnika in ni mogla ugotoviti zadostnih dokazov v podporo 
pritožnikovim navedbam. Toženec Dermot Graham, ki je bil na podlagi pritožnikovih trditev 
takoj suspendiran, se je lahko vrnil na delo. Ker je pritožnik menil, da ne bo več mogel delati 
skupaj s tožencem Dermotom Grahamom, je dal odpoved. Konec septembra 2007 je na 
delovnem tribunalu prišlo do poravnave med strankami. Tožena stranka Makro Self-Service 
(Wholesalers) Ltd je pristala na plačilo odškodnine pritožniku v višini 7.500 funtov. Priznala 
je, da je pritožnik menil, da je bil izpostavljen nezakonitemu diskriminacijskemu 
nadlegovanju in izrazila obžalovanje zaradi prizadetosti čustev, vznemirjenja in stiske, 
povzročenih pritožniku z ravnanji zaposlenih. Prav tako je ponovno potrdila svojo zavezo 
načelu enakih možnosti in zagotavljanju pravic vseh delavcev do dela brez strahu, 
zastraševanja in nadlegovanja ter se obvezala, da bo pregledala njene politike, prakse in 
postopke v zvezi z nadlegovanjem in disciplinskimi vprašanji. Pristala je tudi na sodelovanje s 
Komisijo Severne Irske za enakost v obliki poročanja o spejetih ukrepih in implementacije 
ustreznih priporočil Komisije za enakost. Robert Ireland v. Kevin Motion, Dermot Graham 
and Makro Self-Service (Wholesalers) Ltd, Decisions and Settlements Review, 2007-2008, 
Eguality Commission for Northern Ireland, str. 126, 127, 

dostopno na: http://www.egualityni.org/sections/publist.asp?secid<8 (13. 2. 2011). 

Limited” John O’Neill proti James E McCabe Ltd in drugi," lan Ferguson proti 
O'Hare & McGovern Ltd in Eddie O’Hare,*™ Alan Patterson proti Northern Ireland 


*! pritožnik (17-letni protestant) je želel postati mizar in so ga kot vajenca dodelili mizarju, s 
katerim se je na začetku lepo razumel. Vendar se je njun odnos zelo spremenil potem, ko je 
pritožnik na delo prinesel šalico z oznako Linfield. Pritožnik je navedel, da je bil mizar zaradi 
tega zelo nesrečen, kar je opazil tudi pritožnik sam. Naslednjega dne je pritožnik na delo 
prinesel drugo šalico z napisom Winnie the Pooh. Pritožnik je navedel, da je mizar pripomnil, 
da mu tudi ta šalica ni všeč, ker je na njej preveč rdeče, bele in modre barve. Po tem dogodku 
naj bi mizar začel zelo slabo ravnati s pritožnikom in je neprestano v pričo njega preklinjal. 
Zgledu mizarjevega slabega ravnanja s pritožnikom je pozneje sledil tudi novi delavec. 
Pritožnik je trdil, da sta se oba mizarja iz njega norčevala, mu govorila, da je neumen in ga 
sploh nista usposabljala. Ko se je pritožnik vrnil s poletnih počitnic, mu je mizar dejal, da ga 
je videl bobnati v neki skupini. Pritožnik ni nikoli bil član benda in se je zaradi te pripombe 
mizarja počutil zelo neprijetno. Mizar ga je vprašal, ali morda pozna kakšnega Orangemana 
(pripadnika političnega protestantizma v Severni Irski) in zakaj protestanti uporabljajo izraz 
Londonderry. Vprašal ga je tudi, ali lahko zapoje Sash in ga označil za »majhnega 
Orangemana«. Pritožnik se je zaradi nezaželenega vedenja, kateremu je bil izpostavljen na 
delovnem mestu, pritožil pri gospodu Corriganu. Toženec je nato odpustil pritožnika z 
utemeljitvijo, da drugi delavci niso hoteli z njim delati, ker je len. Pritožnik je zanikal, da bi 
bil len in trdil, da mu, preden je bil odpuščen, nihče ni nikoli omenil, da je len. Strankam se je 
o zadevi uspelo sodno poravnati pred delovnim tribunalom (oktobra 2008). Toženec se je 
strinjal, da pritožniku plača 7.000 funtov odškodnine in se je pritožniku tudi opravičil za 
škodo, povzročeno čustvom pritožnika zaradi navedenih dogodkov. Prav tako je toženec 
sprejel ugotovitev, da so bili njegovi postopki v zvezi z zagotavljanjem in vzdrževanjem 
dobrega in složnega delovnega okolja in atmosfere brez verskega nadlegovanja v konkretnem 
primeru pomanjkljivi in niso ustrezali standardom, zapisanim v Odredbi Severne Irske o 
poštenem zaposlovanju in obravnavanju iz leta 1998 ter kodeksu ravnanja o poštenem 
zaposlovanju. Toženec se je strinjal, da bo razvil in implementiral ustrezne politike in 
postopke in vsem zaposlenim zagotovil usposabljanje o teh politikah in postopkih. Pristal je 
tudi na sodelovanje s Komisijo Severne Irske za enakost. Mark Averill v. Corrigan & Steele 
Developments Ltd, Decisions and Settlements Review, 2008-2009, Eguality Commission for 
Northern Ireland, str. 70, 71, dostopno na: 
http://www.equalityni.org/sections/publist.asp?secid=8 (13. 2. 2011). 

452 pritožnik (protestant) je bil zaposlen pri tožencu kot vodja skladišča. Svojemu 
nadrejenemu je sporočil, da je na moškem stranišču videl grafite o sebi. Trdil je, da so bili ti 
grafiti po svoji naravi poniževalni. Pritožnik je fotografiral vse napisane žaljive pripombe. Po 
tožnikovih navedbah naj bi bil v skladišču nameščen tudi plakat z žaljivimi komentarji, žaljivi 
grafiti pa naj bi se pojavljali tudi po teh dogodkih. Pritožnik je nadalje trdil, da toženec ni 
pokazal nobenega interesa za odstranitev žaljivih in poniževalnih grafitov. Navedel je, da je 
bil potem, ko se pritožil zaradi grafitov, marginaliziran na delovnem mestu in da so si drugi 
nadrejeni prizadevali razvrednostiti njegove službene pristojnosti. Pritožnik je zato menil, da 
mu ne preostane nič drugega kot da ponudi odpoved. Trdil je, da mu toženec ni uspel 
zagotoviti dobrega in složnega delovnega okolja in da se ni ustrezno odzval na njegovo 
pritožbo, saj se je nadlegovanje po njegovi pritožbi le še stopnjevalo. Pritožnik je menil, da je 
bil zaradi tega izpostavljen še viktimizaciji, ker se je pritožil zaradi verske diskriminacije 
oziroma verskega nadlegovanja. Zadeva je bila rešena s sodno poravnavo (novembra 2008), 
in sicer je bil toženec pripravljen pritožniku plačati 5.000 funtov odškodnine v zvezi z grafiti, 

ki so nastali v njegovih prostorih in ker se vodstvo ni učinkovito lotilo rešitve nastale situacije 
oziroma ni odstranilo grafitov. Toženec je izrazil tudi obžalovanje zaradi žalitev, čustvenega 
trpljenja in vznemirjenja, povzročenih pritožniku z grafiti in/ali ker toženec ni poskrbel za 
odstranitev grafitov. Razen tega je toženec pristal na sestanek s Komisijo Severne Irske za 
enakost, namenjen presoji njegovih politik, praks in postopkov za izvrševanje načela enakih 
možnosti, zlasti glede preprečevanja in preiskovanja nadlegovanja na delovnem mestu v 
skladu z relevantnimi nacionalnimi in evropskimi pravnimi standardi. Mark Dickson v. James 
E McCabe Limited, Decisions and Settlements Review, 2008-2009, Equality Commission for 
Northern Ireland, str. 72, 73, dostopno na: 
http://www.equalityni.org/sections/publist.asp?secid=8 (13. 2. 2011). 

453 pritožnik (katolik), ki je bil zaposlen pri tožencu, je trdil, da je bil izpostavljen sektaškemu 
nadlegovanju na delovnem mestu s strani vodje skladišča. Navedel je, da mu je vodja 
skladišča rekel, naj se ne pogovarja z njegovim sodelavcem, ki ga je imenoval »baraba iz 
Kilwilkiea« in da je dajal žaljive in poniževalne pripombe glede katoliških novincev. 
Pritožnik se je zaradi teh komentarjev pritožil pri vodji distribucije. Vodja skladišča je nato 
brez opozorila podaljšal pritožnikovo poskusno dobo. Pritožnik se je zaradi tega počutil zelo 
ponižanega. Ker je bil prepričan, da je šlo za viktimizacijo vodje skladišče v odgovor na 
njegove pritožbe zaradi sektaških komentarjev in podporo protestantskemu sodelavcu v 
pritožbenem postopku zaradi sektaškega nadlegovanja, je dal odpoved. V sodni poravnani 
(končani februarja 2009) se je toženec James E McCabe Ltd strinjal, da pritožniku plača 
5.000 funtov odškodnine brez priznanja odgovornosti. Toženci so obžalovali vso trpljenje ali 
vznemirjenje, povzročeno pritožniku ter potrdili njihovo zavezo načelu enakih možnosti v 
zaposlovanju. John O’Neill v. James E McCabe Ltd and another, Decisions and Settlements 
Review, 2008-2009, Eguality Commission for Northern Ireland, str. 74, 75, dostopno na: 
http://www.equalityni.org/sections/publist.asp?secid=8 (13. 2. 2011). 

454 pritožnik (protestant), ki je bil zaposlen pri družbi O'Hare & McGovern Ltd, je zatrjeval, 
da je sedel v menzi, ko mu je naenkrat njegov sodelavec Eddie O'Hare (katolik), sin enega od 
lastnikov podjetja, zakričal sektaško opazko. Pritožnik je o incidentu poročal delovodji in ta 
mu je obljubil, da bo rešil problem. Naslednji dan je pritožnik moral pobirati svinčene krovne 
ploščice na različnih predelih področja, na katerem je delal toženec Eddie O'Hare. Pritožnik je 
navedel, da ko je nameraval pobrati krovno ploščico, mu je Eddie O'Hare zaklical: »Dvigni to 
ploščico in zavil ti jo bom okoli grla.« Pritožnik je o obeh incidentih povedal menedžerju, ta 
pa je opravil razgovor z Eddiem O'Hare in pritožniku sporočil, da se mu toženec opravičuje. 
Vendar je pritožnik zahteval pisno opravičilo. Po navedbah pritožnika je nato sledil še en 
incident, ko je Eddie O'Hare za označevanje pritožnika uporabljal besedo »on«, pritožnik pa 
mu je rekel, da »on« ima svoje ime. Prtožnik je zato menil, da je bil žrtev nadlegovanja, 
povezanega z njegovo vero. Zadeva je bila rešena s sodno poravnavo (aprila 2008). Toženec 
Eddie O'Hare se je strinjal, da pritožniku plača 3.250 funtov odškodnine. Prav tako je izrazil 
obžalovanje, ker je pritožnik moral sprožiti postopek pred delovnim tribunalom. Obžaloval pa 
je tudi vso škodo, ki je bila povzročena čustvom pritožnika, kakor tudi vznemirjenje in stisko, 
ki ju je moral prestati pritožnik. Vendar niti prvi niti drugi toženec v zadevi nista priznala 
njune odgovornosti. Družba O'Hare & McGovern Ltd je ponovno potrdila svojo zavezanost 
varovanju pravic vseh zaposlenih do dela in delovnega okolja brez strahu, zastraševanja ali 
nadlegovanja ter pristala na sodelovanje s Komisijo Severne Irske za enakost. Ian Ferguson v. 
O'Hare & McGovern Ltd and Eddie O’Hare, Decisions and Settlements Review, 2008-2009, 
Equality Commission for Northern Ireland, str. 76, dostopno na: 
http://www.equalityni.org/sections/publist.asp?secid=8 (13. 2. 2011). 

Assembly Commission in drugi,"" Alexander Hasson proti Royal Mail in Walter 
Douglas.“ Slednja je pomembna tudi zaradi tega, ker poudarja pomen osebne 
(individualne) odgovornosti delavcev za njihova nadlegovalna ravnanja, kakor tudi 
relevantnost učinkovitosti notranjih postopkov in preiskav delodajalcev v primeru 
pritožb zaradi nadlegovanja. V zadevi Re The Christian Institute in drugi je višje 


455 pritožnik v tej zadevi je zatrjeval, da je bil kot protestant na delovnem mestu izpostavljen 
ustrahovanju (bullyingu) in nadlegovanju zaradi njegove vere. Trdil je, da sta si dva višja 
menedžerja z neprestanimi netočnimi in neutemeljenimi kritikami prizadevala razvrednotiti 
njegovo delo. To je za pritožnika ustvarjalo zelo stresno delovno okolje, v katerem se je 
pritožnik počutil ustrahovanega in izoliranega na delovnem mestu. Pritožnik je bil prepričan, 
da je takšno ravnanje vključevalo sektaški element. Zatrjeval je, da so navedeni dogodki 
predstavljali dalj časa trajajoče nadlegovalno ravnanje v skladu z Odredbo Severne Irske o 
poštenem zaposlovanju in obravnavanju iz leta 1998. Zadeva je bila zaključena s sodno 
poravnavo; stranki sta se sporazumeli o plačilu odškodnine v višini 39.000 funtov. Toženec je 
potrdil, da je bila njegova politika o nadlegovanju zamenjana s politiko dostojanstva pri delu, 
namenjeno vsemu zaposlenemu osebju. Izvedeno je bilo tudi usposabljanje delavcev v zvezi z 
novo politiko. Toženec se je strinjal, da še enkrat skupaj s Komisijo Severne Irske za enakost 
preuči novo politiko dostojanstva pri delu. Alan Patterson v. Northern Ireland Assembly 
Commission and Others, Decisions and Settlements Review, 2008-2009, Equality 
Commission for Northern Ireland, str. 78, 79, dostopno na: 
http://www.equalityni.org/sections/publist.asp?secid=8 (13. 2. 2011). 

“56 V tej zadevi je gospod Hasson zatrjeval, da je bil kot katolik v času zaposlitve pri tožencu 
izpostavljen nadlegovanju in viktimizaciji s strani nadrejenega. Ko je bil pritožnik na letnem 
dopustu, bi naj nadrejeni vprašal dva sodelavca pritožnika, ali je pritožnik bil kje na 
počitnicah. Ko sta sodelavca odgovorila, da tega ne vesta, bi naj nadrejeni pripomnil, da je 
pritožnik najbrž bil v Bogoti, kjer je usposabljal upornike. Pritožnik se je glede tega dogodka 
formalno pritožil pri tožencu, vendar je tudi po pritožbi ostal še naprej pod vodstvom istega 
nadrejenega. Pritožnik je zbolel za hipertonijo in ni mogel nadaljevati z delom. Ko se je vrnil 
na delo, je bila notranja preiskava toženca še vedno v teku. Približno 21 mesecev po tem, ko 
je pritožnik vložil pritožbo pri tožencu, je interna preiskava pokazala, da je nadrejeni 
posredno nadlegoval pritožnika in zoper nadrejenega je bil uveden disciplinski ukrep 
pogojnega odpusta v trajanju 12 mesecev. Nadrejeni je v svoj zagovor navajal, da se ne more 
spomniti, da je povedal, kar zatrjuje pritožnik. Pritožnik je dosegel poravnavo z obema 
toženima strankama. Prvi toženec (Royal Mail) je privolil v plačilo odškodnine (10.000 
funtov) pritožniku za škodo, prizadejano čustvom pritožnika in za izgubo nadurnega dela. 
Izrazil je obžalovanje zaradi zamude pri notranji preiskavi pritožbe in priznal svojo obveznost 
zagotavljanja varstva zaposlenih pred viktimizacijo. Ponovno je potrdil svojo zavezanost k 
odpravljanju nadlegovanja na delovnem mestu in se zavezal, da bo skupaj s Komisijo Severne 
Irske za enakost nadaljeval s pregledovanjem njegovega nacionalnega pritožbenega postopka 
v zvezi z nadlegovanjem, da bi tako zagotovil izrecno priznavanje in usklajenost njegovih 
politik z Odredbo o poštenem zaposlovanju in obravnavanju ter kodeksom ravnanja glede 
sektaškega nadlegovanja v Severni Irski. Drugi toženec v isti zadevi (Walter Douglas) se je s 
pritožnikom poravnal o plačilu odškodnine za čustveno prizadetost v znesku 3.000 funtov in 
pritožniku izrekel brezpogojno in iskreno opravičilo za škodo, ki jo je povzročil čustvom 
pritožnika. Alexander Hasson v. Royal Mail and Walter Douglas, Decisions and Settlements 
Review, 2005-2006, Eguality Commission for Northern Ireland, str. 43, dostopno na: 
http://www.equalityni.org/sections/publist.asp?secid=8 (13. 2. 2011). 


PRAVNE RAZSEŽNOSTI PREPOVEDI NADLEGOVANJA 231 
G. Maučec 


sodišče Severne Irske oziroma sodnik Weatherup J. opozoril na vprašanje 
(ne)usklajenosti zahteve po nediskriminiranju z versko svobodo,"" torej na isti 
problem, o katerem so leto kasneje odločali tudi delovni tribunali v zadevi Islington 
proti Ladele. Weatherup J. [s/ington proti Ladele je analiziral določila Pravil Severne 
Irske o spolni usmerjenosti (Eguality Act (Sexual Orientation) (Northern Ireland) 
Regulations 2007), ki prepovedujejo diskriminacijo in nadlegovanje zaradi spolne 
usmerjenosti pri dostopu do blaga in storitev ter na področju izobraževanja in 
opravljanja javnih funkcij. Ugotovil je, da so te določbe v skladu s pravico do verske 


47 V zadevi Re The Christian Institute in drugi je bil izpostavljen naslednji problem: pri 
zagotavljanju blaga, opreme in storitev, upravljanju s prostori in zagotavljanju storitev s strani 
javnih organov se bo od tistih, ki pristajajo na ortodoksno versko prepričanje o 
homoseksualnosti, zahtevalo, da spodbujajo nekaj, proti čemur imajo verske zadržke, kar 
lahko predstavlja versko nadlegovanje. Primer takšne situacije je npr. krščanski tiskar, ki ne 
bo nasprotoval tiskanju gradiva, ki mu ga predloži homoseksualna oseba, vendar bo na osnovi 
ortodoksnega verskega prepričanja odklonil naročilo za tiskanje gradiva, ki promovira 
homoseksualnost. V skladu z ne-diskriminacijskimi pravnimi predpisi bi bila takšna zavrnitev 
zagotovitve storitve zaradi spolne usmerjenosti nezakonita. Pravna možnost izvzetja verskih 
organizacij iz tega splošnega načela pa dopušča tem organizacijam, da lahko omejijo 
zagotavljanje storitev na podlagi spolne usmerjenosti, vendar se takšna izključitev ne razteza 
na organizacije, katerih izključni ali glavni namen je komercialne narave. Isto vprašanje je 
prišlo do izraza v kanadski zadevi Ontario Human Rights Commission proti Brockie. Imaging 
Excellence je bilo podjetje, ki se je ukvarjalo s komercialnim tiskanjem. Predsednik tega 
podjetja je bil verskega prepričanja, da je ravnanje homoseksualcev grešno. Homoseksualnim 
strankam je sicer zagotavljal storitve, vendar pa je izrecno nasprotoval njihovi diseminacijski 
dejavnosti, namenjeni širjenju sprejemanja življenskega stila gejev in lezbijk. Ni želel tiskati 
na prazne dopise, pisemske ovojnice in vizitke, za družbo Archives. Direktorji slednje so 
namreč bili homoseksualci, ki so pošiljali promocijske publikacije, informacije in zapise o 
homoseksualcih. Ontarijski zakonik o človekovih pravicah je prepovedal diskriminacijo glede 
na spolno usmerjenost. Hkrati pa je isti zakonik zaščitil pravico do izražanja verskega 
prepričanja, ob upoštevanju omejitev, podobnih tistim, ki izvirajo iz drugega odstavka 9. 
člena ECHR. Zakoniti odbor je odredil predsedniku podjetja, gospodu Brockieu, in 
njegovemu podjetju, da naj lezbijkam in gejem ter organizacijam, ki delujejo v njihovo korist, 
zagotavlja iste tiskarske storitve, kot so na voljo vsem ostalim. V pritožbenem postopku je 
ontarijsko vrhovno sodišče odločilo, da je gospod Brockie kot predsednik podjetja Imaging 
Excellence pri zagotavljanju storitev diskriminiral direktorja družbe Archives na podlagi 
spolne usmerjenosti. Vendar je sodišče menilo, da je odbor s tem, ko je z odredbo gospodu 
Brockieu naložil določeno ravnanje, ki je očitno nezdružljivo z njegovimi temeljnimi 
verskimi načeli, šel dlje, kot je to bilo dejansko potrebno za zaščito pravic družbe Archives in 
njegovega direktorja. Zato je vrhovno sodišče odredbi odbora dodalo pogoj, da se z njo od 
gospoda Brockiea ne sme zahtevati tiskanja gradiva takšne narave, glede katerega bi na 
podlagi njegove razumne preučitve lahko rekli, da je v neposrednem nasprotju z osrednjimi 
elementi njegovega verskega prepričanja. Vrhovno sodišče je tako odločilo, da je prišlo do 
posega v versko svobodo gospoda Brockiea, saj je bil ta prisiljen delovati na način, ki je bil v 
nasprotju z njegovim verskim prepričanjem. Christian Institute & Ors, Re Judicial Review 
[2007] NIOB 66, para. 85, 86, http://www.bailii.org/nie/cases/NIHC/OB/2007/66.html (24. 
12. 2010). 


232 PRAVNE RAZSEŽNOSTI PREPOVEDI NADLEGOVANJA 
G. Maučec 


svobode, kot je ta opredeljena v 9. členu ECHR, in drugimi pravicami, ki jih ureja 
Evropska konvencija o varstvu človekovih pravic in temeljnih svoboščin (ECHR), 
kot npr. svoboda izražanja. Vendar je potrebno ta pravila interpretirati na način, ki 
zagotavlja skladnost z ECHR.*** 


V zadevi Thornton proti Cheeverstown House Ltd. je irski tribunal za enakost 
pritrdil trditvam pritožnice (pripadnice irske cerkve), da sta nezaželeni pripombi 
religiozne narave,"? ki sta ju njeni sodelavki namenili pritožnici in ju je slednja 
občutila kot žaljivi in ponižujoči, predstavljali nadlegovanje pritožnice na podlagi 
njene vere v nasprotju s 14A. členom Zakona o enakosti pri zaposlovanju. Vendar je 
tribunal ocenil, da je bil način, na katerega je toženec obravnaval zadevo, potem ko 
je izvedel za incident, ustrezen in razumen, tako da je toženec lahko uspešno 
uveljavljal obrambo v skladu z drugim odstavkom 14A. člena Zakona o enakosti pri 
zaposlovanju." 


7 Podlaga invalidnosti in nadlegovanje, povezano z invalidnostjo 


Britanska ne-diskriminacijska zakonodaja temelji na medicinskem modelu 
invalidnosti. Novi Zakon o enakosti iz leta 2010 v 6. členu določa, da je oseba 
invalidna, če ima telesno ali duševno okvaro in če ima takšna okvara znaten in 
dolgoročno negativen učinek na njeno zmožnost opravljanja običajnih vsakodnevnih 
aktivnosti." Termin »invalidnost«, kot ga uporablja ta zakon, je nadalje opredeljen 


458 Poleg tega so bile določbe o nadlegovanju, glede na to, da so bila Pravila iz leta 2007 
vpeljana brez ustreznega posvetovanja, označene za takšne, ki nimajo pravnega učinka, kar 
pomeni, da takrat v Severni Irski ni obstajala izrecna zakonska prepoved nadlegovanja zaradi 
spolne usmerjenosti zunaj konteksta poklicev in zaposlovanja. V Severni Irski je bila situacija 
na tem področju torej precej podobna tisti v Veliki Britaniji (Anglija, Škotska in Wales). 

45° Sodelavki sta rekli, da je pritožnica »left footer« in da pritožnica »ne verjavme v Našo 
Gospo«. Pritožnica je navedla, da se je sodelavkama zdelo smešno, da sama ni razumela 
izraza »left footer« in ko sta ji sodelavki pojasnili njegov pomen, je obe pripombi občutila kot 
žaljivi zanjo na podlagi njenega verskega prepričanja. Thornton v. Cheeverstown House Ltd., 
Eguality Tribunal, DEC-E2006-002, 

http://www .egualitytribunal.ie/Database-of-Decisions/2006/Employment-Eguality- 
Decisions/DEC-E2006-002-Full-Case-Report.html (15. 2. 2011). 

460 Ko je pritožnica o incidentu obvestila vodstvo podjetja, je to takoj začelo z njegovo 
preiskavo. Tribunal je bil mnenja, daje bila preiskava toženca temeljita in pravočasna. V 
postopku preiskave incidenta sta obe sodelavki priznali, da sta izrekli komentarja, kot to 
zatrjuje pritožnica, vendar sta njuno vedenje opravičevali s tem, da sta bili pripombi izrečeni v 
veselem razpoloženju in da nista imeli namena nikogar užaliti. Toženec je nato obe delavki 
opozoril, da ne bo toleriral nobene diskriminacije in nadlegovanja in obe delavki sta prejeli 
tudi ustni opomin za neprimerno vedenje na delovnem mestu. Poleg tega sta sodelavki 
predložili pisno opravičilo za njuno vedenje. 

“6! V okvir te definicije invalidnosti je tako po novem mogoče uvrstiti tudi npr. depresijo. 
Depresivna oseba zelo težko sprejema kakršnekoli odločitve ali celo zjutraj ne more iz 
postelje. Je pozabljiva in ni zmožna ničesar vnaprej planirati. Vsi ti dejavniki skupaj 

v njegovih dopolnilnih določbah k 6. členu, kjer je določeno, da je učinek okvare 
dolgoročen, če traja najmanj 12 mesecev, če je verjetno, da bo trajal najmanj 12 
mesecev ali če je verjetno, da bo trajal ves preostanek življenja prizadete osebe. 
Okvaro v obliki hudega popačenja ali skaženosti je v skladu z Zakonom o enakosti 
treba obravnavati kot takšno, ki ima znaten neugoden učinek na posameznikovo 
zmožnost opravljanja običajnih vsakodnevnih aktivnosti. V Zakonu o enakosti iz 
leta 2010 več ni mogoče najti seznama primerov in okoliščin, v katerih se šteje, da 
določena okvara vpliva na sposobnost prizadete osebe opravljati normalne 
vsakodnevne dejavnosti in ki ga je vseboval Zakon o diskriminaciji zaradi 
invalidnosti iz leta 2005. Takšna okvara je v skladu s slednjim zakonom morala 
vplivati na posameznikovo mobilnost, ročne spretnosti, telesno koordinacijo, 
kontinenco, sposobnost dvigovanja, nošenja ali drugačnega premikanja vsakdanjih 
predmetov, govor, sluh ali vid, spomin ali sposobnost koncentriranja, učenja ali 
razumevanja ali dojemanje rizika fizične nevarnosti. Vendar pa nova britanska 
pravna ureditev določena zdravstvena stanja izrecno priznava kot obliko 
invalidnosti. V to kategorijo spadajo zelo resna obolenja, kot so rak, okužba z 
virusom HIV in multipla skleroza.'? Jasno je, da takšna pretežno medicinska 
definicija invalidnosti vključuje ugotavljanje dejstev. Obstoj invalidnosti se mora 
potrditi z medicinskim dokazom, npr. v obliki diagnoze, da se je potem mogoče 
uspešno sklicevati na relevantne zakonske določbe. Posledica tega je, da mnogi 
primeri diskriminacije in nadlegovanja zaradi invalidnosti v Veliki Britaniji 
vključujejo razprave na podlagi strokovnih zdravniških mnenj in poročil ter 
zdravstvenih potrdil,"? 


Nacionalna zakonodajna definicija invalidnosti, za katero se zdi, da se najbolj 
približuje pristopu, ki ga predlaga Svetovna zdravstvena organizacija, je tista, ki je 
vsebovana v prvem odstavku 2. člena irskega Zakona o enakosti pri zaposlovanju 
(1998-2008) oziroma prvem odstavku 2. člena Zakona o enakosti (2000-2008), 
čeprav vidik individualnosti v njej ni tako dobro viden. V skladu s to definicijo 
»invalidnost« pomeni: a) popolno ali delno pomanjkanje posameznikovih telesnih 
ali duševnih funkcij, vključno z odsotnostjo dela posameznikovega telesa, b) 
prisotnost organizmov v telesu, ki povzročajo ali bi lahko povzročili kronična 
obolenja ali bolezni, c) okvaro, deformacijo ali popačenost dela posameznikovega 


depresivni osebi znatno otežujejo opravljanje njenih vsakodnevnih aktivnosti. Tako lahko npr. 
osebo, ki je v zadnjih dveh letih prestala več zaporednih obdobij hude depresije in so (bili) 
učinki takšne depresije dolgoročni, za namene novega Zakona o enakosti iz leta 2010 
okvalificiramo kot invalidno osebo. 

42 Equality Act 2010, c.15, Schedule 1, Disability: Supplementary provision, 
http://www legislation.gov.uk/ukpga/2010/15 (18. 3. 2011). 

“63 Britanska zakonodajna definicija je videti najbolj problematična, ker postavlja zelo visok 
prag, ki ga tožniki morajo doseči, da bi lahko uveljavljali pravno varstvo. Tudi dosedanja 
britanska sodna praksa na tem področju je pokazala, da mnogi tožniki ostanejo brez pravne 
zaščite prav zaradi tega, ker ne morejo dokazati, da pripadajo kategoriji »resnično invalidnih« 
oseb. 

telesa, d) motnjo ali okvaro, ki ima za posledico, da se prizadeta oseba uči drugače 
od osebe, ki nima takšne motnje ali okvare ali e) stanje, bolezen ali obolenje, ki 
vpliva na miselni proces posameznika, na njegovo dojemanje realnosti, na njegova 
čustva ali njegovo presojanje ali ki ima za posledico motnje v vedenju posameznika. 
Pod takšen pomen invalidnosti zakon uvršča sedanjo invalidnost, preteklo 
invalidnost in morebitno prihodnjo invalidnost, kakor tudi invalidnost, ki se 
pripisuje določeni osebi. Podlaga invalidnosti je v irskem ne-diskriminacijskem 
pravu definirana bolj široko kot to velja za britansko zakonodajo in pokriva ljudi s 
telesnimi, intelektualnimi, učnimi kognitivnimi ali čustvenimi nezmožnostmi, kakor 
tudi vrsto zdravstvenih težav. Čeprav se na prvi pogled zdi da ta definicija 
invalidnosti v glavnem bazira na medicinskem modelu, se razen tega nanaša tudi na 
diskriminacijo na podlagi pretekle ali bodoče invalidnosti ter invalidnosti, ki niso 
dejanske, ampak so domnevne. Iz irske sodne prakse je razvidno, da irska 
(kvazi)sodna telesa ne bodo preprosto zavrnila tožbeni zahtevek zgolj na osnovi 
dejstva, da posameznik ni invalid. V tem pogledu je torej irska pravna definicija 
invalidnosti veliko bližje tistim, ki jih zagovarjata Svetovna zdravstvena 
organizacija in Evropski invalidski forum, kot pa zgoraj omenjena britanska 
zakonodajna definicija. 


Irska definicija »invalidnosti« omenja »motnje v funkcioniranju, deformacijo ali 
skaženost dela posameznikovega telesa«, ne da bi pri tem posebej pojasnila, ali 
takšna definicija pokriva tudi primere kroničnega obolenja ali (začasne) bolezni. 
Vendar je iz številnih odločitev irskega delovnega sodišča in tribunala za enakost 
jasno razvidno, da je to določbo Zakona o enakosti pri zaposlovanju treba 
interpretirati široko. Irsko delovno sodišče se je v številnih zadevah (npr. Customer 
Perception Limited proti Bemma  Leydon), " v katerih je odločalo o 
diskriminacijskem odpustu na podlagi invalidnosti, ki se nanaša na bolezni, kot so 
diabetes, epilepsija, prirojena nevromuskularna bolezen, težave s sluhom in 
poškodbe, utrpljene v prometni nesreči, izreklo, da takšne poškodbe oziroma motnje 
v delovanju posameznikovega organizma, čeprav zgolj začasne narave, predstavljajo 
invalidnost v smislu določb Zakona o enakosti pri zaposlovanju. V zadevi 
Fernandez proti Cable & Wireless je irski tribunal za enakost zavzel načelno 
stališče, da vsaka bolezen lahko spada v področje zakonske opredelitve invalidnosti, 
ne glede na njeno trajanje, značaj ali resnost." Takšno široko razumevanje pojma 
invalidnosti je bilo s strani tribunala za enakost potrjeno tudi v kasnejši zadevi A 
Civil Servant proti The Office of the Civil Service and Local Appointments 


464 Customer Perception Limited v. Bemma Leydon, Labour Court, Determination No. 
EEDO0317, ED/02/1, 
http://www labourcourt.ie/labour/labcourtweb.nsf/cfcbbe5c5fe85fa680256a401005bb356/8025 
6a770034a2ab80256def0038fed5 ?OpenDocument (6. 3. 2011). 

“65 Fernandez v. Cable & Wireless, Equality Tribunal,  DEC-E2002-052, 
http://www.equalitytribunal.ie/Database-of-Decisions/2002/Employment-Equality- 
Decisions/2002-Employment-Equality-Decisions.html (6. 3. 2011). 

Commissioners, " v kateri je tribunal zavzel stališče, da bolezen in obolenje, ki ju ni 
mogoče šteti za kronični po njunem značaju, lahko kljub temu predstavljata 
»invalidnost« v smislu Zakona o enakosti pri zaposlovanju, če (začasno) povzročata 
motnje v funkcioniranju delov telesa. Takšno široko interpretiranje pojma 
invalidnosti je privedlo do tega, da je irski tribunal za enakost kot del definicije 
invalidnosti sprejel tudi alkoholizem (npr. zadeva A Complainant proti Cafe 
Kylemore)'" in zdravstvene probleme, ki so posledica stresa na delovnem mestu 
(npr. zadeva Mr. O proti A Named Company).* Tako je mogoče reči, da irska 
definicija invalidnosti nudi širše in močnejše pravno varstvo kot definicija, ki jo je 
Sodišče EU sprejelo v zadevi Chacon Navas. Iz odločitve, ki jo je Sodišče EU 
sprejelo v tej zadevi, je namreč mogoče ugotoviti, da termin »invalidnost« ne 
pokriva začasne bolezni, čeprav to ne bo povsem držalo v primeru bolezni, ki 
povzroča invalidnost ali kronične bolezni, ki izpolnjuje zahteve po oviranju 
udeležbe v poklicnem življenju daljše časovno obdobje."? 


Dokaj pogoste so v Veliki Britaniji zadeve, v katerih so sodna in kvazisodna telesa 
obravnavala vprašanje nadlegovanja zaradi invalidnosti (zadeve Cuckson proti 
Readywell Limited," Browne proti John Edward Crowther Ltd,“ Lewis proti John 


466 V tej zadevi je irski tribunal za enakost menil, da gre pri astmi in sindromu razdražljivega 
črevesja za motnje v funkcioniranju dihalnih poti v pljučih oziroma za motnje v prebavnem 
traktu, kar je mogoče opredeliti kot invalidnost v smislu točke c) prvega odstavka 2. člena 
Zakona o enakosti pri zaposlovanju. A Civil Servant v. The Office of the Civil Service and 
Local Appointments Commissioners, Eguality Tribunal, DEC-E2004-029, 
http://www.equalitytribunal.ie/Database-of-Decisions/2004/Employment-Equality- 
Decisions/DEC-E2004-029-Full-Case-Report.html (6. 3. 2011). 

“67 A Complainant v. Café Kylemore, Equality Tribunal, DEC-S2002-024, 
http://www.equalitytribunal.ie/Database-of-Decisions/2003/Equal-Status-Decisions/DEC- 
S2002-024-Full-Case-Report.html (6. 3. 2011). 

48 Mr. O v. A Named Company, Equality Tribunal,  DEC-E2003-052, 
http://www.equalitytribunal.ie/Database-of-Decisions/2003/Employment-Equality- 
Decisions/DEC-E2003-052-Full-Case-Report.html (6. 3. 2011). 

469 V tem kontekstu se zdi, da takšna odločitev Sodišča EU nacionalne zakonodajalce vseh 
držav članic EU obvezuje k zagotovitvi določenega pravnega varstva pred diskriminacijo (in 
nadlegovanjem) tudi na podlagi kronične bolezni. 

470 V zadevi Cuckson proti Readywell Limited je delovni tribunal navedel, da se delodajalec 
ne more izgovarjati na dejstvo, da so različna ravnanja in vedenja delavcev predstavljala zgolj 
»šalo« ali »norčijo«. Takšno opravičilo enostavno ne more biti razlog za izljučitev 
odgovornosti delodajalca za nadlegovalno vedenje njegovega osebja, ki je potekalo v obliki 
škodljivih žalitev, usmerjenih proti delavki z učnimi težavami. Vzrok za delavčine težave pri 
učenju je njena duševna prizadetost, ki znatno in dolgoročno negativno učinkuje na njeno 
sposobnost za razumevanje. Delavka se zato uči opravaljati različna dela bistveno počasneje 
kot je normalno. George, vodja ekipe delavcev, med katerimi je bila tudi gospodična Cuckson 
(pritožnica), je redno žalil gospodično Cuckson s tem, da jo je nazival »neumna« ali 
»omejena«. On in tudi drugi delavci so jo zasmehovali ter se iz nje norčevali. Enkrat jo je 
vprašal, če je gluha ali neumna. Gospodična Cuckson se je zaradi Georgevega vedenja 
pritožila pri nadrejeni in tudi George se je pri nadrejeni pritožil zaradi vedenja gospodične 

Cuckson. Nadrejena se je odločila, da bo obravnavala oba uslužbenca enako in gospodični 
Cuckson ni zagotovila nobenega zadoščenja. Spet druga vodja delavske ekipe, Michelle Day, 
je gospodični Cuckson v pričo drugih zaposlenih rekla, da bi rajši učila slona ali gorilo, kot pa 
njo. Gospodična Day pa je pritožnico užalila tudi pred strankami. Gospodično Cuckson so vse 
te žalitve močno čustveno prizadele in bila je tako vznemirjena in razburjena, da je za nekaj 
časa pustila službo. S pomočjo njenega prijatelja se je nato gospodična Cuckson dogovorila z 
njeno nadrejeno, gospodično Sink, za sestanek. Ta je pritožnici na sestanku povedala, da so 
njen odhod iz službe razumeli kot njeno odpoved delovnega razmerja. Kljub trditvam 
pritožnice, da se je gospodična Day z njo pogovarjala »kot s smetjo« in da to ni bilo prvič, je 
gospodična Spink več ni hotela sprejeti nazaj v službo. Zavrnila je pritožničine očitke o 
neprimernem vedenju gospodične Day, brez vsakršne podrobnejše poizvedbe o njihovi 
resničnosti in nepošteni odpust pritožnice utemeljevala z njenim nerednim prihajanjem na 
delovno mesto. Delovni tribunal je ugotovil, da so bile te kritike gospodične Spink 
neupravičene in odločil, da je toženec preko svojega osebja (vodij delovnih ekip in njenih 
sodelavcev) pritožnico izpostavil diskriminacijskemu nadlegovanju, ki je temeljilo na njeni 
invalidnosti. Razlog za nadlegovalno ravnanje je namreč bila njena počasnost umevanja, ki je 
bila posledica njene invalidnosti. Gospodična Cuckson je bila hudo čustveno prizadeta zaradi 
žalitev in delodajalec bi to moral uvideti ter jo tudi ustrezno zaščititi. Cuckson v. Readywell 
Limited, ET/2801657/01, 16 August 2002, 
http://www.eortrial.co.uk/default.aspx?id<1087730 (7. 3. 2011). 

“7! Gospod Browne (pritožnik) zelo jeclja in ga je zato nesporno mogoče okvalificirati kot 
invalida v smislu definicije Zakona o diskriminaciji zaradi invalidnosti iz leta 1995. Kmalu 
zatem, ko je nastopil z delom pri tožencu, je pritožnik začel druge delavce opozarjati na 
zaznane pomanjkljivosti v njihovi delovni praksi in jim je predlagal alternativne načine dela. 
Drugi delavci se na ta njegova priporočila niso odzvali prijazno ampak so ga zaradi njegovega 
močnega jecljanja začeli zasmehovati in zmerjati. Zlasti dva sodelavca sta ga skoraj vsak dan 
hudo zmerjala. Mlad pomočnik menedžerja je včasih slišal to brezsrčno zmerjanje in žalitve. 
Sodelavci so se gospodu Brownu pogosto smejali, pačili obraze (pritožnik je včasih spačil 
obraz, da je lahko nekaj izgovoril) in posnemali njegovo godrnjanje, ko je bil v bližini. 
Gospod Browne in pomočnik menedžerja sta o takem ravnanju obvestila menedžerja, vendar 
slednji ni storil ničesar, da bi zaustavil ali preprečil žalitve. Enkrat je Gospod Browne na 
oglasno desko pritrdil časopisni članek o bullyingu na delovnem mestu, vendar ga je 
gospodična Lawrence odstranila, ne da bi pritožnika vprašala, kaj je želel s tem sporočiti. 
Nestrinjanje o delovni praksi med delavci na delovnem mestu se je nadaljevalo, prav tako tudi 
žaljivo vedenje do gospoda Brownea. Eden od sodelavcev je pritožniku celo rekel, da naj 
»vsem naredi uslugo, odide in odjebe« ter ga pri tem imenoval »jecljajoča baraba«. Toženec 
ni bil pripravljen intervenirati v korist pritožnika, ampak je rajši pritožnika odpustil. Delovni 
tribunal je odločil, da je toženec odgovoren za nadlegovanje pritožnika s strani njegovih 
sodelavcev iz razlogov pritožnikove invalidnosti. Politika enakega obravnavanja na delovnem 
mestu, ki jo je sprejel toženec, je sicer bila zelo uporabna, vendar se toženec nikakor ne more 
sklicevati na ekskulpacijski razlog »razumnih ukrepov«, ker je dobro vedel za nadlegovalno 
početje osebja, pa ni storil ničesar za njegovo preprečitev. Toženec prav tako ni z njegovo 
politko o enakih možnostih ustrezno seznanil zaposleno osebje, ker ta politika ni bila 
objavljena na oglasni deski. Toženčevo nezakonito diskriminacijo pa je predstavljalo tudi 
dejstvo, da toženec ni raziskal in resno obravnaval pritožbe gospoda Brownea zaradi 
nadlegovanja. Browne v. John Edward Crowther Ltd, ET/1808186/2001, 16 April 2002, 
http://www.eortrial.co.uk/default.aspx?id<1087702 (7. 3. 2011). 

472 Gospa Lewis (pritožnica), ki je bila zaposlena pri tožencu, je imela telesno napako, ki jo je 
opisala kot »deformirano levo roko«. V pritožbi, ki jo je vložila na delovn tribunal, je 
zatrjevala, da je slišala, kako jo je v službi njen direktor poimenoval »stupid flid« in »spaz«. 
Pritožnica je bila zaradi tega dogodka tako razburjena, da je še isti dan dala odpoved. Toženec 
je v postopku pred delovnim tribunalom priznal, da je direktor res v navzočnosti pritožnice 
povedal žaljivko »flid«, vendar je zanikal, da bi bila žaljivka namenjena pritožnici. Trdil je, 
da je bila ta beseda izgovorjena v jezi po končanem telefonskem pogovoru s problematično 
stranko. Prav tako je toženec zanikal, da bi izgovoril žaljivko »spaz«. Po tem incidentu se je 
toženec pritožnici opravičil za neprimerno vedenje in prosil pritožnico, da še enkrat dobro 
razmisli o njeni odpovedi, vendar je slednja to zavrnila. Delovni tribunal je ugotovil, da 
čeprav se direktorjeva opazka dejansko ni nanašala na pritožnico, je slednja bila resnično 
razburjena, ko je slišala direktorja izreči besedo »flid« po težkem telefonskem pogovoru. 
Tribunal je odločil, da je toženčevo vedenje predstavljalo nadlegovanje, povezano z 
invalidnostjo pritožnice. Vendar tribunal ni bil prepričan o tem, ali je toženec uporabil tudi 
žaljivko »spaz«. Pritožnici pa ni uspelo dokazati, da je bilo prenehanje njenega delovnega 
razmerja nezakonito. Čeprav je delovni tribunal ugotovil, da je nadlegovanje predstavljalo 
kršitev delovnega razmerja, je menil, da ta kršitev ni bilo tako resne narave, da bi pritožnica 
zaradi nje bila upravičena odpovedati delovno razmerje. Navsezadnje je šlo zgolj za osamljen 
incident, za katerega se je toženec pritožnici tudi takoj opravičil. Lewis v. John Denny 
Agencies Ltd, ET/1501368/05, 16 March 2006, 
http://www.eortrial.co.uk/default.aspx?id=1092155 (7. 3. 2011). 

475 V tej zadevi je pritožnik (zaposlen kot laboratorijski tehnik), ki je gluh in ima invalidnost, 
ki vpliva na njegovo vidljivost in mišično moč, zatrjeval, da je bil žrtev ustrahovanja, 
nadlegovanja in viktimizacije s strani sodelavcev v nasprotju z Zakonom o diskriminaciji 
zaradi invalidnosti iz leta 1995. Trdil je, da je bil izpostavljen šalam na njegov račun v pričo 
njega ali za njegovim hrbtom in da je potem, ko se je pritožil (tako formalno kot neformalno) 
zaradi nadlegovalnega vedenja, bil deležen nadaljnjega poniževanja in nadlegovanja. 
Pritožnik je sprožil neformalni postopek pri delodajalcu, v katerem je navajal, da ga je potem, 
ko so njegovi sodelavci izvedeli za njegovo pritožbo, doletel še ostrakizem. Nato je pritožnik 
pri delodajalcu vložil še formalno pritožbo, ki pa je ostala nerešena vse do sklenitve 
poravnave med strankama. Stranki sta se v sodni poravnavi, sklenjeni junija 2007, 
sporazumeli o tem, da bo toženec pritožniku plačal 23.000 funtov odškodnine za povzročeno 
škodo. Toženec je tožniku tudi izrazil brezpogojno opravičilo za pretrpljene bolečine in stisko 
ter ponovno potrdil svojo zavezo izpolnjevanju načela enakosti v zaposlovanju in 
zagotavljanju usklajenosti njegovih praks in postopkov z določbami Zakona o diskriminaciji 
zaradi invalidnosti in relevantnim kodeksom ravnanja. Poleg tega je privolil v sodelovanje s 
Komisijo Severne Irske za enakost pri ocenjevanju usklajenosti njegovih politik, praks in 
postopkov z določili Zakona o diskriminaciji zaradi invalidnosti, kakor tudi v implementacijo 
ustreznih priporočil Komisije za enakost. Paul Crawford v. Queens University Belfast, 
Decisions and Settlements Review, 2007-2008, Eguality Commission for Northern Ireland, 
str. 35, dostopno na: 

http://www.equalityni.org/sections/publist.asp?secid=8 (13. 2. 2011). 

474 pritožnik (invalid, ki trpi za hudo Crohnovo boleznijo: težko prehodi daljše razdalje, težko 
dviguje stvari, težko dlje časa stoji ali se vzpenja po stopnicah in na splošno čuti večje 
pomanjkanje energije) je bil zaposlen pri tožencu kot industrijski čistilec in je že pred tem 

sporom vložil pritožbo zaradi diskriminacije glede na invalidnost, ki je bila rešena z 
zunajsodno poravnavo. Kasneje je bil pritožnik premeščen na drugi oddelek. Tožnik je trdil, 
da je toženec v prejšnji poravnavi obljubil, da mu bo zagotovil določen obseg nadurnega dela, 
vendar takšnega določila ni vključil v pisno pogodbo. Zato je bil pritožnik mnenja, da so bili 
njegovi novi sodelavci zaradi tega užaljeni. Trdil je tudi, da njegov novi nadrejeni in novi 
sodelavci niso bili v zadostni meri obveščeni o njegovi invalidnosti oziroma o razlogih za 
njegov ugodnejši delovni čas ali nadurno delo. Pritožnik je navedel, da se je počutil 
izoliranega (npr. delavci mu niso dali prostora pri mizi v menzi, da bi se jim pridružil v času 
kosila, medtem ko so medse brez problemov sprejeli vsakega drugega delavca. Prav tako je 
trdil, da je nekdo od sodelavcev na njegov stroj za čiščenje zapisal črke »DLA« in besedo 
»lažnivec« ter da je moral sam dvigovati predmete, ki so bili zanj pretežki glede na njegovo 
invalidnost (njegovi novi sodelavci mu niso hoteli pomagati pri dvigovanju teh predmetov), 
medtem ko mu na njegovem prejšnjem oddelku zaradi njegove invalidnosti ni bilo treba 
dvigovati predmetov. Postopek pred delovnim tribunalom se je končal s poravnavo (marca 
2008), in sicer se je toženec strinjal, da pritožniku izplača 25.000 funtov odškodnine in 
odpravnino. Tožena stranka je izrazila priznanje tožnikovim uslugam, dobremu delu in 
prispevku v času njegove zaposlitve. Priznala je tudi poslabšanje pritožnikovega zdravja, 
njegovo motivacijo za vložitev pritožbe in škodo, prizadejano njegovim čustvom ter obsodila 
vsakršno kršitev njene politike zagotavljanja nevtralnega delovnega okolja. Toženec je 
nadalje ponovno potrdil svojo nadaljnjo zavezanost načelu enakih možnosti pri delu in 
zaposlovanju ter zagotavljanju izpolnjevanja obveznosti, ki zanj izhajajo iz ne- 
diskriminacijske zakonodaje, vključno z varstvom pravic delavcev v zvezi z nadlegovanjem. 
Zagotovil je tudi, da bo nadaljeval z ustrezno implementacijo priporočil Komisije Severne 
Irske za enakost. Gary Holmes v. Montupet (UK) Ltd, Decisions and Settlements Review, 
2007-2008, Equality Commission for Northern Ireland, str. 43, 44, dostopno na: 
http://www.equalityni.org/sections/publist.asp?secid=8 (13. 2. 2011). 

45 Gospod Thompson, ki je imel probleme s sluhom, se je pritožil zaradi nesprejemljivih 
pripomb o njegovem sluhu, ki mu jih je namenil njegov nadrejeni, gospod Corr (eden od 
tožencev). Gospod Corr naj bi se po navedbah pritožnika tudi sicer vedel zelo žaljivo do 
pritožnika. Pritožnik je trdil, da se je zaradi nadlegovalnega vedenja nadrejenega pritožil pri 
delodajalcu (Maybin), vendar slednji ni ukrenil ničesar za njegovo zaščito pred 
nadlegovanjem, marveč mu je povedal, naj sam reši nastalo situacijo. Kmalu za tem je 
delodajalec gospoda Thompsona (pritožnika) obvestil, da gospod Corr zahteva njegovo 
premestitev. Vendar pritožnik v resnici ni bil premeščen, ampak disciplinsko obravnavan. Ne 
dolgo po tem dogodku je pritožnik sprožil postopek pred delovnim tribunalom. Pritožnik je 
navedel, da je bil potem, ko je sprožil postopek na delovnem tribunali, izpostavljen še 
viktimizaciji s strani gospoda Corra in delodajalca (Maybin). Trdil je, da je bil gospod Corr 
zelo kritičen do njegovega dela in da ga je več višjih uslužbencev pri Maybinu spraševalo o 
njegovem primeru in njegovi želji za odškodnino. Pritožnik je sprožil tudi dva ločena 
postopka zaradi viktimizacije. Ko mu je bilo konec leta 2004 rečeno, naj se preseli na drugo 
službeno lokacijo, je pritožnik dal odpoved in vložil tožbo zaradi diskriminacijskega 
nadlegovanja, viktimizacije in nezakonitega odpusta. V postopku pred delovnim tribunalom 
se je pritožnik (marca 2008) uspel poravnati z vsemi tremi toženimi strankami, čeprav slednje 
niso priznale njihove odgovornosti za diskriminacijsko vedenje. Prvi toženec (Maybin) se je 
strinjal, da pritožniku v 28 dneh izplača odškodnino v znesku 7.500 funtov, medtem ko sta 

odgovornost posameznega delavca (nadrejenega) za nezakonito nadlegovanje 
(dajanje vzdevkov in žaljiva poimenovanja kot npr. »tepec«, »bedak« »neumnež« 
ipd., ustrahovanje ter provokacije) podrejenega uslužbenca s hudo disleksijo, 
medtem ko je glede odgovornosti delodajalca za ravnanje nadrejenega odločil, da v 
konkretni zadevi presoja tega vprašanja ne spada v njegovo jurisdikcijo, ker 
pritožnik ni vložil nobene pritožbe v skladu s takrat veljavnimi zakonskimi 
zahtevami. Čeprav je toženec v svoj zagovor navajal, da je pritožnik delal v 
hrupnem tovarniškem okolju, kjer so draženje, norčevanje, nagajanje in preklinjanje 
nekaj čisto običajnega in vsakdanjega in da draženje ter ustrahovanje pritožnika ni 
bilo povezano z njegovo invalidnostjo, je delovni tribunal odločil, da je bil pritožnik 
izpostavljen takšnemu  nadlegovalnemu ravnanju sodelavcev in predvsem 
nadrejenega zaradi njegove invalidnosti. Toženec ni predložil nobenega dokaza, iz 
katerega bi bilo mogoče razbrati, da so tudi drugi (neinvalidni) delavci bili deležni 
tako intenzivne stopnje »splošno razširjenega« draženja in norčevanja kot pritožnik. 
Zaradi njegove invalidnosti je bil pritožnik še posebej občutljiv, dovzeten in ranljiv 
za izzivanje in draženje."? 


V tej kategoriji diskriminacijskega nadlegovanja se zdijo najbolj interesantne zadeve 
Damien Moore proti Royal Mail Group," Peacock proti CIE International Ltd in 


drugi (Oliver Corr) in tretji (Invest NI) bila pripravljena pritožniku plačati le 1.500 funtov 
odškodnine. Prvi in tretji toženec sta tudi potrdila njuno zavezo načelu enakega obravnavanja 
na delovnem mestu ter zagotovitvi usklajenosti njunih praks, politik in postopkov z Zakonom 
o diskriminaciji zaradi invalidnosti iz leta 1995 in relevantnim kodeksom ravnanja. Oba sta 
prav tako privolila v sodelovanje z oddelkom Komisije za razvoj zaposlovanja in v 
implementacijo ustreznih priporočil Komisije. James Thompson v. Maybin Property Support 
Services (NI) Ltd, Oliver Corr and Invest NI, Decisions and Settlements Review, 2007-2008, 
Equality Commission for Northern Ireland, str. 70, 71, dostopno na: 
http://www.equalityni.org/sections/publist.asp?secid=8 (13. 2. 2011). 

“76 Stuckey v. Daido Industrial Bearings Europe Ltd, Elswood, ET/1700301/08, 3 December 
2008, http://www.eortrial.co.uk/default.aspx?id<1115180 (13. 2. 2011). 

477 Ta zadeva med drugim poudarja obveznost delodajalcev, da zagotovijo usposabljanje 
osebja za delo in sporazumevanje z gluhonemimi sodelavci in poskrbijo za druge razumne 
prilagoditve. Pritožnik, ki je bil gluh, je na delovni tribunal vložil pritožbo zoper delodajalca, 
v kateri je zatrjeval, da je bil na delovnem mestu izpostavljen nadlegovanju s strani 
sodelavcev (nekateri izmed sodelavcev so si celo zakrivali usta, da bi mu onemogočili branje 
z ustnic) v obliki zasmehovanja (sodelavci so se norčevali iz njegovega izgovarjanja nekaterih 
besed). Trdil je tudi, da toženec v zvezi z njegovo invalidnostjo ni zagotovil razumne 
prilagoditve, ki bi mu omogočila lažjo in hitrejšo integracijo v delovno okolje (zlasti toženec 
ni zagotovil usposabljanja delavcev za vzpostavitev ustreznega odnosa z gluhimi sodelavci in 
tolmača za neovirano komunikacijo na sestankih osebja). Stranki v diskriminacijskem sporu 
sta decembra 2005 dosegli sodno poravnavo. Toženec se je obvezal, da bo tožniku izplačal 
odškodnino v znesku 7.500 funtov. Prav tako se je toženec tožniku opravičil za vse 
nevšečnosti, stisko in prizadetost njegovih čustev, povzročene s strani nekaterih sodelavcev z 
neustreznim obravnavanjem. Toženec je potrdil njegovo zavezo spoštovanju načela enakega 
obravnavanja na delovnem mestu in obljubil, da si bo prizadeval za izvajanje politik, praks in 

Retallick proti Woolworths ple,"" v katerih se prepletata dve vrsti nezakonite 


diskriminacije — nadlegovanje in nezagotavljanje razumne prilagoditve (angl. 
reasonable adjustment, reasonable accommodation). Zadeva Peacock je pomembna 
predvsem zaradi tega, ker je v njej delovni tribunal v katalog nezakonitih 
nadlegovalnih vedenj in ravnanj na delovnem mestu uvrstil posamezna v praksi 
manj običajna dejanja, katerih učinek je bil kršitev dostojanstva invalidne osebe 
(pritožnika) ter ustvarjanje zanjo zastrašujočega in sovražnega okolja. Kot takšna je 
tribunal navedel naslednja ravnanja toženca: omenjanje »špekulativne« uvrstitve 
zaposlenega invalida med presežke delovne sile; pomanjkanje zagotovila zaposleni 
invalidni osebi, da je njen primer resnično pomemben; implikacije, da pritožnik ni 
oseba, ki bi uživala integriteto; in nezagotovitev pritožniku popolnih informacij o 
razpoložljivosti in namestitvi opreme, ki jo je le-ta potreboval. Delovni tribunal je 
poleg teh različnih aspektov nezakonitega nadlegovanja pritožnika s strani toženca 
ugotovil še, da sta nezadostna preiskava toženca in dejstvo, da toženec ni uspel 
pravočasno namestiti priporočene opreme za pritožnika, ki se je nameraval vrniti na 
delo, predstavljala nezagotovitev razumne prilagoditve.“ Zadeva Retallick odraža 
probleme, ki lahko nastopijo, če nihče v delovni organizaciji ne prevzame 
odgovornosti za nadaljnje zagotavljanje že sprejetih razumnih prilagoditev med 
urejanjem in po preureditvi delovnega mesta invalidne osebe. V tej zadevi je delovni 
tribunal ugotovil, da je sprememba ureditve delovnega mesta brez upoštevanja 
razumnih prilagoditev za invalidno delavko, predstavljala poniževanje in 
degradacijo pritožnice. Sodni senat je odločil, da so ravnanja nadrejene oziroma 
delodajalca, kot npr. dopustitev, da je pritožnica morala, ker ni imela ustreznega 
delovnega stola, več ur brez dela sedeti v sobi za osebje; da je pritožnica morala 
pomagati pri opravljanju meritev njene poslovalne mize in s sodelavcem iti kupovat 
stol zanjo; in da je nadrejena pritožnici v navzočnosti drugih delavcev rekla, da 
družba ne bo nabavila stola, ker je predrag, imela za posledico ustvarjanje 
ponižujočega okolja za invalidno delavko. Delovni tribunal je zato ugodil pritožbi, v 
kateri je pritožnica poleg navedb, da ji delodajalec ni zagotovil razumnih 
prilagoditev, zatrjevala tudi, da je bila na delovnem mestu izpostavljena 


postopkov v skladu z ne-diskriminacijsko zakonodajo. Povedal je še, da bo nadaljeval z 
implementacijo programov usposabljanja in ozaveščanja zaposlenega osebja, namenjenih 
odpravljanju in preprečevanju nadlegovanja, vključno s programom osveščanja o primernem 
vedenju do gluhih delavcev, za vse relevantne kategorije zaposlenih. Damien Moore v. Royal 
Mail Group, Decisions and Settlements Review, 2005-2006, Eguality Commission for 
Northern Ireland, str. 21, dostopno na: 

http://www.equalityni.org/sections/publist.asp?secid=8 (13. 2. 2011). 

478 Retallick v. Woolworths plc,  ET/3202750/07, 20 March 2008, 
http://www.eortrial.co.uk/default.aspx?id=1087359 (13. 2. 2011). 

Y Delovni tribunal je ugodil tožbenemu zahtevku pritožnika za nezakoniti odpust, ker je 
pritožnik bil upravičen dati odpoved v odgovor na toženčevo diskriminacijsko obravnavanje, 
kateremu je bil izpostavljen, in ker toženec ni navedel nobenega utemeljenega razloga za 
pritožnikov odpust. Peacock v. CIE International Ltd, ET/1501277/05, 21 March 2006, 
http://www.eortrial.co.uk/default.aspx?id=1092115 (13. 2. 2011). 


PRAVNE RAZSEŽNOSTI PREPOVEDI NADLEGOVANJA 241 
G. Maučec 


nadlegovanju zaradi njene invalidnosti in pritožnici prisodil 2.000 funtov 
odškodnine za čustveno prizadetost. 


V zadevi William Hennessy proti Network Catering/larnrod Eireann je irski tribunal 
za enakost odločil, da je bil toženec odgovoren za nadlegovanje, ki so ga njegovi 
uslužbenci (pripadniki osebja v jedilnem vagonu) zagrešili zoper pritožnika 
(uporabnika invalidskega vozička), ki je sicer bil redni uporabnik železniških 
prevoznih storitev.“ Pri določanju višine odškodnine je tribunal upošteval 
posledice, ki jih je nadlegovanje imelo za pritožnika. Tribunal je navedel, da je 
nadlegovanje, ki ga je utrpel pritožnik, zelo vplivalo nanj, kar je razvidno zlasti iz 
tega, da se je pritožnik potem, ko je bil nekaj časa izpostavljen takšnemu ravnanju, 
začel zaradi strahu pred nadaljnjim nadlegovanjem manj pogosto voziti z vlakom. 
To pa je zaradi njegove težje invalidnosti znatno omejilo njegovo zmožnost za 
potovanje, saj je bil prevoz z vlakom nujen za njegovo mobilnost. Prisojeni znesek 
odškodnine (3.000 eurov) odraža stisko, ponižanje in zastraševanje, ki jih je utrpel 
pritožnik, kakor tudi izgubo oziroma zmanjšanje udobnosti vožnje z vlakom za 
pritožnika." Prima facie primer nadlegovanja na podlagi invalidnosti je pritožnici 


480 Tribunal za enakost je na podlagi vseh pisnih in ustnih izpovedb ter predloženih dokazov 
ugotovil, da je bil pritožnik izpostavljen diskriminacijskemu obravnavanju na podlagi njegove 
invalidnosti s strani delavcev toženca v obliki verbalnega in fizičnega nadlegovanja (nekdo 
izmed delavcev je iz jedilnega vagona vrgel vanj jajce, ko je bil v vozičku na peronu, vendar 
ga k sreči ni zadel; osebje iz jedilnega vagona se je proti njemu vedlo sovražno, ga zmerjalo 
in zasmehovalo; ob večih priložnostih so mu rekli, naj se umakne z invalidskim vozičkom, 
ker je napoti, čeprav so dobro vedeli, da se zaradi njegove invalidnosti brez njihove pomoči 
ne more premakniti; namerno so z vozičkom za prevažanje hrane zadevali ob njegov 
invalidski voziček ipd.). Vsa ta ravnanja so pritožniku vzbujala občutek, da je kot invalid v 
invalidskem vozičku na vlaku nezaželen. Tribunal je ocenil, da je pritožnik izkazal prima 
facie primer nadlegovanja zaradi invalidnosti in da toženec ni uspel ovreči domneve o kršitvi 
načela enakega obravnavanja ali v skladu s tretjim odstavkom 11. člena Zakona o enakem 
statusu dokazati, da je sprejel razumno izvedljive ukrepe za preprečitev nadlegovanja in se 
tako razbremeniti njegove odgovornosti. Toženec je namreč imel na voljo številne opcije, ki 
bi jih v konkretni situaciji lahko uporabil v zvezi s pritožbami o nadlegovanju (npr. izdaja 
specifičnih navodil ali opozoril osebju, napotitev zaposlenih na specifično usposabljanje o ne- 
diskriminacijski zakonodaji, sprejem splošnega opozorila ali kodeksa ravnanja za osebje, 
izvedba ustrezne preiskave posameznih incidentov), pa ni ukrenil nič konkretnejšega. William 
Hennessy v. Network Catering/larnrod Eireann, Equality Tribunal, DEC-S2009-029, 
http://www.egualitytribunal.ie/Database-of-Decisions/2009/Egual-Status-Decisions/DEC- 
S2009-029-Full-Case-Report.html (12. 2. 2011). 

‘8! Tribunal je poleg naložitve plačila odškodnine pritožniku s strani toženca izkoristil tudi še 
drugo možnost, ki mu jo daje na razpolago prvi odstavek 27. člena Zakona o enakem statusu 
(da določena oseba ali osebe sprejmejo specifične ukrepe) in je tožencu odredil, da v jedilnem 
vagonu ali na katerem drugem mestu na vlaku, kjer je prostor, namenjen za potnike z 
invalidskim vozičkom, izobesi jasno viden napis, da invalidni potniki uživajo varstvo v skladu 
z določbami Zakona o enakem statusu. V tem obvestilu mora biti tudi jasno navedeno, da so 
invalidni potniki dobrodošli na vlaku in iskreno vabljeni k potovanju z vlakom ter da so 
upravičeni do nemotenega uživanja ugodnosti takšnega prevoza. Tožencu je bilo prav tako 

uspelo dokazati tudi v zadevi Dalton proti Aspire. V tej zadevi je tribunal za enakost 
med drugim navedel, da je uporabo spletne strani, če vzamemo v poštev jasno, 
vsakdanjo jezikovno rabo te besede, mogoče uvrstiti med »storitve« v pomenu kot ta 
termin opredeljuje relevantna ne-diskriminacijska zakonodaja (definicijo storitve 
vsebuje prvi odstavek 2. člena Zakona o enakem statusu). Tribunal je ugotovil, da je 
del žaljivega teksta, objavljenega na forumu, ki je bil namenjen diskusiji 
uporabnikov in katerega gostitelj je bil toženec, predstavljal nadlegovanje pritožnice 
z aspergerjevim sindromom (oblika avtizma) na podlagi njene inavlidnosti v skladu 
s petim odstavkom 11. člena Zakona o enakem statusu. Odgovor toženca na takšno 
zlorabo foruma s strani njegovih uporabnikov je tribunal označil za razumen in 
ustrezen, tako da se je toženec na podlagi ukrepov, ki jih je sprejel po navedenem 
incidentu (kontaktiranje obeh vpletenih uporabnikov, objava zahteve po spoštljivem 
izražanju na forumu ter opozorilo, da bo v nasprotnem primeru sporočilo 
odstranjeno s foruma, izbris žaljivega sporočila s foruma) lahko izognil njegovi 
odgovornosti za kršitev ne-diskriminacijske zakonodaje." 


8 Podlaga starosti in nadlegovanje, povezano s starostjo 


Določbe 5. člena britanskega Zakona o enakosti iz leta 2010, ki se nanašajo na 
podlago starosti, so zasnovane simetrično, kar pomeni da varujejo pred 
diskriminacijo glede na starost na splošno. Zaščitenega značilnost starosti v skladu z 
Zakonom o enakosti zagotavlja varstvo pred diskriminacijo glede na starost osebi, ki 
pripada določeni starostni skupini. Starostna skupina vključuje ljudi iste starosti in 
osebe določenega starostnega razpona. Če ljudje spadajo v isto starostno skupino si 
delijo zaščiteno značilnost starosti. V pojasnilih k Zakonu o enakosti je naveden 
primer, da starostna skupina v smislu tega zakona lahko vključuje osebe, ki so stare 
nad petdeset let, kakor tudi osebe, ki so stare npr. 21 let. Oseba, stara 21 let si tako 
ne deli iste značilnosti starosti z ljudmi iz skupine starostnega razpona od 40 do 50 
let. Vendar si lahko 21-letna oseba in ljudje starosti od 40 do 50 let delijo značilnost, 
da se nahajajo v starostni skupini oseb, ki še niso dopolnile petdesetega leta 
starosti." Irska ne-diskriminacijska zakonodaja predstavlja zelo redko izjemo od 
splošno sprejetega simetričnega pristopa k interpretiranju podlage starosti. V 3. 
členu irskega Zakona o enakem statusu in 6. členu Zakona o enakosti pri 
zaposlovanju je namreč določeno, da se podlaga starosti na splošno uporablja samo 
glede oseb, ki presegajo maksimalno starost, pri kateri je posameznik po zakonu 
dolžan obiskovati šolo. Rezultat irske pravne formulacije je, da so pred 


odrejeno, da zagotovi ustrezno usposabljanje vseh zaposlenih o ne-diskriminacijskih določbah 
Zakona o enakem statusu. 

see Dalton v. Aspire, Eguality Tribunal, DEC-S2009-062, 
http://www.egualitytribunal.ie/Database-of-Decisions/2009/Egual-Status-Decisions/DEC- 
S2009-062-Full-Case-Report.html (12. 2. 2011). 

483 Equality Act 2010, c. 15, Explanatory Notes, Section 5: Age, 
http://www legislation. gov.uk/ukpga/2010/15/notes (18. 3. 2011). 

diskriminacijo in nadlegovanjem zaradi starosti zaščitene le osebe, ki so stare več 
kot 18 let in v kontekstu zaposlitve tudi tiste osebe, ki še niso dosegle 65 leta 
starosti. Razen tega se irska ne-diskriminacijska zakonodaja v določenih okoliščinah 
ne uporablja za osebe, ki presegajo obvezno upokojitveno starost, pri čemer je ta 
starost lahko različna za vsak posamezen zaposlitveni sektor. Vendar se ta 
izključitev ne nanaša toliko na definicijo podlage starosti, ampak jo je prej mogoče 
obravnavati kot splošno omejevanje obsega uporabe  ne-diskriminacijske 
zakonodaje. Do zdaj ostaja nejasno, ali je takšna splošna izključitev v skladu z 
Direktivo 2000/78/ES, ki izhaja iz perspektive, da bi vse osebe, ne glede na njihovo 
starost, morale imeti enako pravico do enakega obravnavanja. 


Irski tribunal za enakost je v zadevi Ms. A proti A Library ugotovil, da je pritožnica 
bila v prostorih knjižnice izpostavljena posameznim incidentom nadlegovanja na 
podlagi starosti s strani mladoletnih uporabnikov knjižničnih storitev. Pritožnica je 
po mnenju tribunala izkazala obstoj prima facie primera nadlegovanja, to je, da je 
zatrjevano nadlegovanje (nekatere žaljive izjave mladoletnikov) bilo neposredno 
povezano z njeno starostjo in da je imelo namen ali učinek kršiti njeno dostojanstvo 
in ustvarjati zanjo zastrašujoče, sovražno, ponižujoče, sramotilno ali žaljivo okolje. 
Potrditev domneve o diskriminacijskem nadlegovanju je imela za posledico prenos 
dokaznega bremena na toženca. Tribunal je v nadaljevanju obravnavanja te zadeve 
odločil, da je toženec s predloženimi dokazi o uporabi razumno izvedljivih ukrepov 
v smislu tretjega odstavka 11. člena Zakona o enakem statusu uspešno izpodbil 
prima facie primer nadlegovanja, ki ga je dokazala pritožnica in se tako izognil 
njegovi odgovornosti za kršitev načela enakega obravnavanja." Tudi v zadevi 
Maria O'Shea proti Hennessy Salon Supplies Ltd., Cork je tribunal za enakost na 
podlagi obravnavanih dokazov in ob upoštevanju civilnopravnega dokaznega 
standarda ravnovesja verjetnosti (balance of probabilities) zaključil, da je ravnanje 
toženca predstavljalo nadlegovanje starejše pritožnice (stranke v trgovini) na podlagi 
njene starosti v nasprotju s petim odstavkom 11. člena Zakona o enakem statusu 
(uslužbenec v trgovini je sledil pritožnici v prostorih trgovine in ji pri tem izrekel 


484 Tribunal za enakost so v sprejem takšne odločitve prepričala naslednja dejstva: toženec je 
imel politiko za zagotavljanje nemotene uporabe knjižničnih storitev za vse uporabnike 
knjižnice in ta politika je bila jasno sporočena vsem uporabnikom knjižnice, medtem ko si je 
osebje v knjižnici po svojih najboljših močeh prizadevalo za izvajanje te politike; toženec je 
imel na vhodu v njegove prostore nameščen jasno viden znak, da se morajo vsi uporabniki 
knjižnice vesti primerno in njegovo osebje je redno nadzorovalo uporabo knjižnice, vključno 
s kontroliranjem neprimernega vedenja; ko je pritožnica toženca obvestila o incidentu, je 
toženec sprejel razumne in ustrezne ukrepe, namenjene preiskavi utemeljenosti teh trditev in 
je bil pripravljen sprejeti kakršenkoli nadaljnji ukrep, ki bi bil razumno potreben za 
preprečitev ponovitve takšnega ali podobnega incidenta; toženec je delavcem v knjižnici 
naročil, naj so še posebej pozorni na takšne dogodke v prostorih knjižnice. Ms. A v. A 
Library, Eguality Tribunal, DEC-S2009-060, 
http://www.egualitytribunal.ie/Database-of-Decisions/2009/Egual-Status-Decisions/DEC- 
S2009-060-Full-Case-Report.html (12. 2. 2011). 

žaljive in ponižujoče opazke o primernosti izdelkov zanjo zaradi njene starosti, jo 
imenoval »stara«; preprečil je drugim uslužbencem, da bi pritožnici prodali izdelke, 
ki si jih je le-ta izbrala). V zadevi Joanna Fortune proti CARI je tribunal za 
enakost odločil, da so ponavljajoči se in nezaželeni komentarji sodelavke, namenjeni 
pritožnici (psihoterapevtki), nanašali na pritožničino dozdevno poklicno in 
življenjsko neizkušenost in so bili povezani s starostjo pritožnice. Tribunal je na 
podlagi predloženih pisnih in ustnih navedb ter dokazov obeh strank v postopku 
ocenil, da so izjave starejše sodelavke, kot npr. da diplomantom, mlajšim od trideset 
let, ne bi smeli dovoliti poklicnega usposabljanja na področju psihoterapije, ter drugi 
neprimerni komentarji, ki so bili uperjeni proti pritožnici in so se nanašali na njeno 
relativno mladostnost, kakor tudi nazivanje pritožnice »deklica« v pričo klientov, 
nedvomno bili za pritožnico ponižujoči in so spodkopavali njeno dostojanstvo na 
delovnem mestu ter ustvarjali zanjo sovražno okolje v delovnem odnosu z njeno 
starejšo sodelavko.**° 


485 Maria O'Shea v. Hennessy Salon Supplies Ltd., Cork, Equality Tribunal, DEC-S2004-092, 
http://www.equalitytribunal.ie/Database-of-Decisions/2004/Equal-Status-Decisions/DEC- 
S2004-092-Full-Case-Report.html (15. 2. 2011). 

“86 Tribunal za enakost je v tej zadevi odločil, da je toženec odgovoren za nadlegovanje na 
podlagi starosti, kateremu je bila na delovnem mestu izpostavljena pritožnica v času njene 
zaposlitve pri njem, ker ni sprejel in implementiral politike o dostojanstvu, bullyingu in 
nadlegovanju na delovnem mestu v skladu z načeli pravičnosti in poštenimi postopki, prav 
tako pa je bil način, na katerega je toženec obravnaval formalno pritožbo pritožnice zaradi 
bullyinga in nadlegovanja neustrezen in pomanjkljiv. Tožencu je bilo odrejeno, da pritožnici 
plača 35.000 eurov odškodnine za pretrpljeno nadlegovanje in diskriminacijski odpust, ki je 
bil posledicatakšnega nadlegovanja. Pri določitvi zneska odškodnine je tribunal upošteval 
dejstvo, da je nadlegovanje pritožnice trajalo skoraj dve leti, da toženec ni imel vzpostavljene 
nobene politike za preprečevanje nadlegovanja na delovnem mestu in da so bili zapozneli 
poskusi obravnavanja problematične situacije tako neučinkoviti, da obupani pritožnici ni 
preostalo nič drugega, kot da da odpoved. Joanna Fortune v. CARI, Eguality Tribunal, DEC- 
E2009-052, 
http://www.equalitytribunal.ie/Database-of-Decisions/2009/Employment-Equality- 
Decisions/DEC-E2009-052-Full-Case-Report.html (14. 2. 2011). 

9 Podlaga dela s krajšim delovnim časom in nadlegovanje, povezano z 
delom s krajšim delovnim časom 


Irska in britanska delovna zakonodaja prepovedujeta tudi diskriminiranje in 
nadlegovanje delavcev, ki opravljajo delo s krajšim delovnim časom. Za irsko 
zakonodajno definicijo dela s krajšim delovnim časom lahko rečemo," da je v 
primerjavi z določili Direktive Sveta 97/81/ES o okvirnem sporazumu o delu s 
krajšim delovnim časom dosti bolj podrobna, zlasti kar zadeva merilo komparacije 
in definiranje »običajnega delovnega časa«. Jasno je, da takšna precej bolj dodelana 
določba, čeprav tudi zelo kompleksna, ponuja veliko več jasnosti glede načina 
interpretacije pojma »delo s krajšim delovnim časom« s strani delodajalcev in 
sodišč. Definicijo, ki očitno odstopa od standardov Mednarodne organizacije dela 
(Konvencija ILO št. 175 iz leta 1994) in Direktive o delu s krajšim delovnim časom, 
lahko najdemo v britanskih pravnih predpisih iz leta 2000." Ta določila v odgovor 
na vprašanje, ali je za določenega delavca mogoče reči, da opravlja delo s polnim 
delovnim časom ali pa delo s krajšim delovnim časom, omenjajo »običaje in prakso 
delodajalca«. Poleg tega britanska definicija podrobneje navaja različne oblike 
pogodb o zaposlitvi, ki so možne in za katere se uporabljajo ti predpisi. Zadevni 
predisi vsebujejo množico določil, ki se nanašajo na delavce, ki začnejo opravljati 
delo s krajšim delovnim časom in ki se po njihovi odsotnosti z dela vrnejo na delo s 
krajšim delovnim časom. Sistem zakonodajnih definicij, ki je bil s tem ustvarjen, je 
bil v Veliki Britaniji deležen številnih kritik, ker je privedel do izključitve mnogih 
delavcev, zaposlenih s krajšim delovnim časom, iz pravnega varstva, ki ga 
zagotavlja Direktiva o delu s krajšim delovnim časom. Vendar je v odločitvi sodišča 
zgornjega doma britanskega parlamenta iz leta 2006, sprejeti v zadevi Matthews in 
drugi proti Kent and Medway Towns Fire Authority in drugi," navedeno, da ti 
predpisi zahtevajo Siroko in ne ozko interpretacijo, kar pomeni, da bo v prihodnosti 
v pravno varstvo, ki ga zagotavljajo predpisi, vključenih več delavcev, ki delajo s 
krajšim delovnim časom. 


487 protection of Employees (Part-Time Work) Act, 2001, No. 45/2001, s. 7 (Interpretation), 
http://www .irishstatutebook.ie/200 1/en/act/pub/0045/sec0007.html#sec7 (8. 3. 2011). 

488 The Part-time Workers (Prevention of Less Favourable Treatment) Regulations 2000, S.I. 
2000/1551, Reg. 2, http://www.legislation.gov.uk/uksi/2000/1551/regulation/2/made (8. 3. 
2011); The Part-time Workers (Prevention of Less Favourable Treatment) Regulations 2000 
(Amendment) Regulations 2002, S.I. 2002/2035, Reg. 2, 
http://www legislation. gov.uk/uksi/2002/2035/regulation/2/made (8. 3. 2011). 

“8° Matthews and others v. Kent and Medway Towns Fire Authority and others, House of 
Lords, [2006] UKHL 8, 1 March 2006, http://www.bailii.org/uk/cases/UKHL/2006/8.html (8. 
3.2011). 

10 Multiplo nadlegovanje 


Oglejmo si sedaj primere zakonodajnih in sodnih rešitev problemov kumulativne in 
intersekcijske multiple diskriminacije v Veliki Britaniji in Irski. Zdi se, da je 
predvsem v primerih kumulativne diskriminacije pristop precej enostaven: kolikor je 
to mogoče se obravnavajo vsi vidiki pritožbe. Tipične primere takšnega pristopa 
lahko najdemo v odločitvah irskega tribunala za enakost. Slednji je v zadevi 
Maughan proti The Glimmer Man posebej obravnaval vsako od podlag 
diskriminacije," ne da bi pri tem upošteval njihovo morebitno medsebojno 
povezanost ali prekrivanje. To mu je omogočilo upoštevanje različnih zahtev in 
izjem, ki so na voljo v skladu z irskim Zakonom o enakem statusu (2000-2008). Na 
ta način je tribunal lahko učinkovito obravnaval vse kumulativne pritožbe. Na enak 
način je tribunal za enakost postopal tudi pri obravnavanju multiplega nadlegovanja 
v spodaj opisanih zadevah Ms A proti A Hotel, Ms Josephine Nyamhovsa proti Boss 
Worldwide Promotions in A Worker proti A State Agency. Podoben kumulativni 
pristop je sprva ubrala tudi britanska sodna praksa, vendar se je ta pristop kaj kmalu 
izkazal za pomanjkljivega, ker ni upošteval intersekcijske diskriminacije. V zadevi 
Bahl proti Law Society je pritožnica zatrjevala,"' da je njen odpust dejansko 
temeljil na diskriminaciji na podlagi njene identitete kot Britanke azijskega porekla. 
Toženec je tem trditvam oporekal. Pritožbeno sodišče je odločilo, da je v takšnem 
primeru intersekcijske ali multiple diskriminacije potrebno dokaze, da je bila 
pritožnica diskriminirana na podlagi njenega etničnega izvora in spola, obravnavati 
ločeno in da bo tribunal za to moral odločiti o tem, ali so mu bili predloženi zadostni 
dokazi, s katerimi je mogoče potrditi obstoj ene ali druge vrste (v konkretnem 
primeru rasne ali spolne) diskriminacije. Pritožnica v tej zadevi ni uspela dokazati, 
da je bila izpostavljena posamezni obliki diskriminacije na podlagi njenega statusa 
Britanke azijskega porekla. Ker pritožnica ni dokazala, da je v njenem primeru 
prišlo bodisi do rasne bodisi do spolne diskriminacije, je pritožbeno sodišče zavrnilo 
njeno pritožbo. Zadeva Bahl osvetljuje problem, na katerega so že dolgo opozarjali 
mnogi britanski akademiki in pravniki. Do uveljavitve Zakona o enakosti iz leta 
2010 so pritožniki v skladu z britanskim pravom morali dokazati, da so utrpeli 
diskriminacijo glede na eno od šestih zakonsko zaščitenih podlag diskriminacije. Če 
pritožniki niso zagotovili zadostnih dokazov, na podlagi katerih bi tribunal lahko 
potrdil obstoj ene od teh oblik diskriminacije, niso mogli uveljavljati njihovega 
tožbenega zahtevka na podlagi trditev, da predloženi dokazi zadoščajo za potrditev 
obstoja diskriminacije, ki temelji na kombinaciji teh podlag. Nevladne organizacije 
v Veliki Britaniji so zato močno pritiskale na britansko vlado, naj ustrezno spremeni 


#0 Mr John Maughan v. The Glimmer Man Ltd, Equality Tribunal, DEC-S2001-020, 18 
December 2001, dostopno na: 

http://www.equalitytribunal.ie/Database-of-Decisions/200 1/Equal-Status-Decisions/2001- 
Equal-Status-Decisions.html (12. 3. 2011). 

91 Bahl v. The Law Society & Anor, [2004] EWCA Civ 1070, 30 July 2004, 
http://www. bailii.org/ew/cases/EWC A/Civ/2004/1070.html (12. 3. 2011). 

veljavno ne-diskriminacijsko zakonodajo in s tem omogoči pritožnikom učinkovito 
vlaganje takšnih »intersekcijskih« pritožb. Ta prizadevanja britanskih nevladnih 
organizacij pa so, kot bomo to lahko videli v nadaljevanju, obrodila le delne sadove. 


Glede načina obravnavanja primerov multiple oziroma intersekcijske diskriminacije 
v britanski sodni praksi predstavlja pomemben preobrat zadeva Ministry of Defence 
proti Debigue," v kateri je delovni pritožbeni tribunal pritrdil stališču 
prvostopenjskega delovnega tribunala, da posredne spolne in rasne diskriminacije ni 
vedno potrebno obravnavati ločeno eno od druge. Sodnica Cox je v sodbi navedla, 
da je na splošno narava diskriminacije takšna, da je ne moremo vselej smiselno 
razdeliti v ločene kategorije. Medtem ko bodo nekatere pritožbe sprožale vprašanja, 
ki se nanašajo zgolj na eno ali drugo prepovedano podlago diskriminacije, bodo 
poskusi obravnavanja drugih pritožb kot takšnih, ki zadevajo le eno obliko 
diskriminacije privedli do nezadostnega razumevanja in presoje pritožnikove 
resnične neugodnosti. Diskriminacija je namreč pogosto večplastna izkušnja. 
Tribunal je pritrdil pritožnici, da je bila kot vojakinja z otrokom in ženska z 
nacionalnim poreklom, različnim od britanskega (zaradi česar ni mogla koristiti 
ugodnosti varstva otroka s strani njenih sorodnikov, ki jo je britanska zakonodaja 
podeljevala Britancem), izpostavljena posebno neugodnemu obravnavanju. Na ta 
način je tribunal priznal, da je bila takšna dvojna neugodnost odraz dejanske 
realnosti pritožničinega položaja. Takšno stališče utegne imeti važne posledice za 
nadaljnji razvoj britanskega prava o kombinirani diskriminaciji. Vendar je tudi po 
takšni argumentaciji delovnega tribunala ostalo še naprej nejasno, ali je takšen 
pristop mogoče uporabiti tudi glede neposredne diskriminacije in nadlegovanja, 
kakor tudi, ali bi jo kot takšno sprejela tudi višja britanska sodišča. Vprašanje 
možnosti uporabe kombiniranega pristopa v primeru neposredne diskriminacije je 
dobilo svoj odgovor v Zakonu o enakosti iz leta 2010. 14. člen tega zakona določa, 
da zakonodajna prepoved diskriminacije vključuje tudi neposredno diskriminacijo 
zaradi kombinacije dveh zaščitenih značilnosti (t. i. »dvojna« ali »kombinirana« 
diskriminacija). Zaščitene značilnosti (podlage diskriminacije), ki pridejo v poštev 
pri takšni kombinaciji, so starost, vera ali prepričanje, rasa, spol in sprememba 
spola, spolna usmerjenost in invalidnost. Glavni pomanjkljivosti nove britanske 
zakonodajne ureditve vprašanja mutliple diskriminacije sta predvsem, da se ta 
koncept lahko uporablja le za neposredno diskriminacijo (ne tudi npr. za 
nadlegovanje) in da prihaja v poštev le ob kombinaciji dveh značilnosti (ne tudi v 
primeru kombinacije treh ali več zaščitenih značilnosti). 


V novejši britanski in irski ne-diskriminacijski pravni praksi je mogoče zaslediti več 
primerov nadlegovanja na več kot zgolj eni podlagi diskriminacije (mešano oziroma 
večplastno nadlegovanje). V zadevi Simpson in Abdel-Sayed proti Bertram, Dunston 


ke Ministry of Defence v. Debigue, [2010] IRLR 471, [2009] UKEAT 0048 09 1210, 12 
October 2009, http://www.bailii.org/uk/cases/UKEAT/2009/0048 09 1210.html (12. 3. 
2011). 


248 PRAVNE RAZSEŽNOSTI PREPOVEDI NADLEGOVANJA 
G. Maučec 


Social Club in Institute Limited je britanski delovni tribunal odločil, da sta pritožnici 
(uslužbenki v baru) bili izpostavljeni spolnemu nadlegovanju s strani strežaja, 
gospoda Bertrama (med drugim je dajal osebne pripombe o telesni teži in izgledu 
obeh delavkah ter ju obtožil, da sta leni), medtem ko je bila gospa Abdel-Sayed 
poleg tega izpostavljena še rasnemu nadlegovanju s strani istega zaposlenega 
(njenega moža, ki je egiptovskega porekla, je označil za »jahača kamele« ter zanj 
dejal, da bo »letal okoli na čarobni preprogi). V zadevi Zoe Crawford proti Belfast 
Telegraph je pritožnica, ki je protestantka, zatrjevala, da je bila na delovnem mestu 
izpostavljena verskemu nadlegovanju in nadlegovanju zaradi spola s strani njenega 
nadrejenega, ki je katolik.“ Drugi pomembnejši primer mešanega nadlegovanja z 
elementi verske in rasne diskriminacije predstavlja zadeva Turkish Muslim Man 


proti John Menzies Distribution Ltd," medtem ko se v zadevi Gillian O'Rourke 


43 pritožnici nista sprožili nobnega formalnega pritožbenega postopka zaradi nadlegovalnega 
vedenja gospoda Bertrama (toženca), sta pa se formalno pritožili pri članih odbora. Delovni 
tribunal je ugotovil, da je gospod Bertram ustrahoval in nadlegoval mladi uslužbenki, se 
norčeval iz njune telesne teže in velikosti ter iz zakonskega stanu gospe Abdel-Sayed, kot iz 
nekoga, ki je poročen z Egipčanom ter da sta obe delavki takšno ravnanje občutili kot žaljivo 
in moreče. Pripombe, ki so se nanašale na moža gospe Abdel-Sayed, pa so bile rasno 
specifične. Tribunal je nadalje ugotovil, da klub ni sprejel primernih ukrepov za preprečitev 
diskriminacijskega nadlegovanja ter navedel, da je v klubu kot delovnem okolju obeh 
pritožnic dejansko obstajala atmosfera, ki je tako gospoda Bertrama kot stranke kluba 
spodbujala k izvajanju nadlegovanja. Delovni tribunal je odločil, da sta oba toženca 
odgovorna za diskriminacijsko nadlegovanje, saj se v današnjem času tudi v najbolj 
severovzhodnih moških klubih delodajalci morajo zavedati, da je popolnoma nesprejemljivo 
spodbujati ali dopuščati tako žaljive, škodljive in diskriminacijske žalitve. Obema tožnicama 
je zato tribunal prisodil odškodnino, in sicer gospe Simpson v znesku 2.908 funtov, vključno 
z 2.000 funtov za čustveno prizadetost, gospe Abdel-Sayed pa v znesku 7.341 funtov, 
vključno s 3.000 funtov za čustveno prizadetost zaradi spolnega nadlegovanja in 2.000 funtov 
za čustveno prizadetost zaradi rasnega nadlegovanja. Simpson and Abdel-Sayed v. Bertram, 
Dunston Social Club and Institute Limited, ET/6405894/00 and ET/6405895/00, 21 January 
2002; http://www.eortrial.co.uk/default.aspx?id=1078155 (13. 2. 2011). 

494 Čeprav je pritožnica trdila, da je bila deležna nekaterih sektaških opazk, je bilo 
nadlegovanje v večjem delu vezano na njen spol. Pritožnica je tudi navedla, da toženec ni 
ustrezno obravnaval njene pritožbe in je zato službo pustila. Spor sta stranki rešili s sodno 
poravnavo: toženec je bil pripravljen pritožnici plačati odškodnino v višini 7.500 funtov in se 
zavezal k uporabi politik, praks in postopkov, namenjenih zagotavljanju enakosti spolov ter 
preprečevanju spolne diskriminacije in nadlegovanja na delovnem mestu. Zoe Crawford v. 
Belfast Telegraph, Decisions and Settlements Review, 2005-2006, Eguality Commission for 
Northern Ireland, str. 50, dostopno na: 
http://www.equalityni.org/sections/publist.asp?secid=8 (13. 2. 2011). 

45 Pritožnik (Turek in musliman) je zatrjeval, da je bil ves čas njegove zaposlitve pri tožencu 
(2002-2005) izpostavljen rasnemu in verskemu nadlegovanju s strani njegovih sodelavcev 
(med katerimi so bili tudi nadrejeni) ter da toženec ni sprejel nobenih učinkovitih ukrepov za 
preprečitev in obravnavanje neželenega ravnanja in ni resno pristopil k preiskavi njegove 
pritožbe o rasnem nadlegovanju pri njem zaposlenega osebja. Navedel je, da zaradi 
nadlegovanja ni imel nobene druge izbire, kot da odpove delovno razmerje. Pritožnik je trdil, 

proti Mount Charles Catering prepletajo celo trije vidiki diskriminacijskega 
nadlegovanja: rasni, spolni in verski oziroma tisti, povezani s političnim 
prepričanjem. 


da se je nadlegovanje verske in rasistične narave začelo že kmalu po nastopu njegove službe. 
Navedel je različne primere nadlegovanja: imenovanje tožnika Osama Bin Laden, Al Qaida, 
Turška baraba (angl. Turkish bastard), El Potato, Gilnahirk (pesniški sleng za Turka); šale 
spolne narave o njegovi ženi; grafiti »[ime pritožnika] je svinjino«, zapisani na tekoči trak, za 
katerim je delal (ko je pritožnik svojemu nadrejenemu povedal za ta napis, je nadrejeni napis 
izbrisal s traka in dejal, da so tisti, ki so to naradili, neumni); pripombe o tem, da je vzel 
»njihovo delo« in »njihove žene«; šale sodelavcev, ki jih ni razumel in so mu vzbujale 
občutek izoliranosti; sodelavci so pritožnika poklicali, da naj pride in si ogleda fotografijo 
golega iraškega zapornika, zlorabljenega s strani ameriških vojakov, ki je bila nalepljena na 
steno skladišča (na fotografiji je bilo napisano ime pritožnika s puščico, ki je kazala na golega 
ujetnika in drugi zaposleni, ki so tam stali, so se temu smejali, pritožnik je nato odstranil 
fotografijo in jo shranil); razstavljena je bila še časopisna slika Kennetha Bigleya, zaprtega v 
zaporu, na kateri je bilo zapisano ime pritožnika skupaj s šalo o pritožniku. Pritožnik je trdil, 
da je sodelavcem rekel, naj prenehajo s takšnim ravnanjem in nekateri so nato prenehali, drugi 
pa so nadaljevali z nadlegovalnim vedenjem, kar se je dogajalo vsak dan. Na sestanku z 
nadrejenimi se je pritožnik pritožil zaradi žaljivih pripomb, grafitov na tekočem traku in 
fotografij. Toženec je nato sklical sestanek za zaposlene, na katerem je osebje opozoril na 
politiko družbe v zvezi z nadlegovanjem. Toda pritožnik je menil, da ta sestanek ni obrodil 
nobenih sadov, saj njegovi udeležnci niso vzeli zares politike podjetja o nadlegovanju. 
Pritožnik je navedel, da ga je toženčev pogodbeni voznik imenoval »samomorilski napadalec« 
in izjavil, da bi ga bilo treba pretepsti in obesiti na viličarja. Po tem dogodku je pritožnik 
odšel iz službe rekoč, da se ne počuti dobro. Pritožnik je nadalje trdil, da so mu nadrejeni 
povedali, da ne morejo storiti ničesar več, razen če je pripravljen razkriti imena nadlegovalcev 
in navesti datume in čas posazmenih incidentov. Vendar pritožnik ni hotel imenovati 
storilcev, ker se je bal za lastno varnost. Nato je pritožnik začel z bolniškim dopustom in se ni 
več vrnil na delo. Kmalu zatem je dal tudi odpoved. Pritožnik je zatrjeval, da se je 
nadlegovanje nadaljevalo tudi še po prenehanju njegovega delovnega razmerja pri tožencu 
(delavec toženca ga je imenoval Osama Bin Laden; ko je že bil na delu pri novem 
delodajalcu, ga je delavec toženca, ki je dostavljal blago novemu delodajalcu, pritožniku 
zakričal: »Hej Osama, kje je tvoja brada?«). Spor je bil pred delovnim tribunalom rešen s 
poravnavo (julija 2007). Toženec je pristal na izplačilo 7.500 funtov odškodnine pritožniku 
brez priznanja kakršnekoli odgovornosti. Čeprav toženec ni hotel priznati, da je povzročil ali 
prispeval k pritožnikovi čustveni škodi, bolečinam in stiski, je izrazil obžalovanje zaradi 
morebitne psihičine in moralne škode, ki jo je utrpel pritožnik. Toženec je potrdil svojo 
zavezanost načelu enakih možnosti na področju zaposlovanja in zagotavljanju usklajenosti 
njegovih praks in postopkov z njegovimi obveznostmi na podlagi veljavnega nacionalnega in 
evropskega prava ter relevantnimi kodeksi ravnanja. Prav tako je znova potrdil svojo zavezo 
zagotavljanju pravic vseh delavcev do dela brez strahu, zastraševanja in nadlegovanja. 
Turkish Muslim Man v. John Menzies Distribution Ltd, Decisions and Settlements Review, 
2007-2008, Equality Commission for Northern Ireland, str. 156, 157, dostopno na: 
http://www.equalityni.org/sections/publist.asp?secid=8 (13. 2. 2011). 

46 pritožnica (katoličanka iz Republike Irske), ki je bila zaposlena pri tožencu kot kuharica, je 
zatrjevala, da je bila na delovnem mestu izpostavljena nadlegovanju s strani kuhinskega 
porterja. Nadlegovanje se je po njenih navedbah kazalo v naslednjih ravnanjih: neprimerno 

O nekaterih primerih nadlegovanja, povezanega z dvema ali več podlagami 
diskriminacije, je odločal tudi irski tribunal za enakost. V zadevi Ms A proti A Hotel 
je pritožnica zatrjevala, da je bila po njeni vrnitvi s porodniškega dopusta na 
delovnem mestu izpostavljena spolnemu nadlegovanju in nadlegovanju zaradi 
njenega družinskega statusa s strani direktorja hotela." Na podlagi prepričanja, da 


dotikanje, spolno neprimerno besedno izražanje, neprimerno spolno vedenje, zastrašujoče 
sektaško petje, komentarji in grožnje z uporabo fizičnega nasilja nasproti pritožnici in 
njenemu partnerju ter obtožbe, da je pritožnica Republikanka. Pritožnica je trdila, da je 
kuhinjski porter polagal svoje roke na različne dele njenega telesa in dajal pripombe o njenem 
telesu ter govoril, kaj bi ji delal; držal skupaj modro in rdečo desko za rezanje (kot če bi bila 
zastava Unije) in pri tem korakal na mestu ter pel; klical jo je Republikanka; grozil je, da bo 
njenega partnerja zabodel v hrbet; trdil je, da je bil v paravojaški organizaciji in da se bo 
oglasil na njenem domu z možmi v balaklavah; grozil ji je, da jo bo udaril in jo zmerjal. 
Pritožnica je navedla, da sta njen nadrejeni in glavni kuhar vedela za nadlegovanje, kateremu 
je bila izpostavljena in da ni bila deležna nobenega začetnega usposabljanja glede politik 
družbe o enakih možnosti in nadlegovanju. Kuhinjski porter je bil suspendiran zaradi 
nevarnega in neprimernega vedenja do pritožnice in izdano mu je bilo zadnje pisno opozorilo. 
Pritožnica ni bila zadovoljna s tako milim kaznovanjem kuhinjskega porterja glede na naravo 
in resnost njegovega nadlegovalnega vedenja ter glede na dejstvo, da je porter nadaljeval z 
nadlegovanjem celo potem, ko se je pritožnica kasneje udeležila usposabljanja v zvezi z 
nadlegovanjem. Razočarana pa je bila tudi nad tem, da porter ni bil odstranjen z njegovega 
delovnega mesta, ampak se je namesto tega od nje pričakovalo, da bo še naprej delala skupaj 
z njim. Pritožnica je pri tožencu vložila pritožbo zaradi nadlegovanja, vendar je bila ta 
zavrnjena na vseh treh stopnjah pritožbenega postopka, ker pritožnici po trditvah toženca ni 
uspelo dokazati njenih trditev. Pritožnica si je zaradi stresa morala vzeti bolniški dopust in po 
nekaj mesecih tudi dala odpoved. V postopku sodne poravnave sta se stranki dogovorili, da bo 
toženec pritožnici plačal odškodnino v znesku 22.500 funtov. Toženec je prav tako izrazil 
obžalovanje zaradi škode, povzročene čustvom pritožnice. Gillian O'Rourke v. Mount Charles 
Catering, Decisions and Settlements Review, 2008-2009, Eguality Commission for Northern 
Ireland, str. 120, 121, 

dostopno na: http://www.equalityni.org/sections/publist.asp?secid=8 (13. 2. 2011). 

47 Takšno verbalno nadlegovanje naj bi po trditvah pritožnice vključevalo ponižujoče in 
žaljive komentarje direktorja, povezane z dejstvom, da je imela otroka, kot npr. »dvakrat 
preverite menije, ker je ona (pritožnica) čisto raztresena odkar ima dojenčka in verjetno ga je 
rodila skozi zadnjico«, »ali vas nadleguje z zgodbicami o dojenčkih«, »po božiču bo spet 
noseča«, »to je kot Barney Show«, pripombe, ki so bile zanjo spolno žaljive, npr. 
»materinstvo je odlična kontracepcija, ker kakor hitro ima ženska enkrat otroka ni več 
zainteresirana za spolnost«, »ženske so dobre le za eno stvar — da ležijo na hrbtu z nogami v 
zraku« in komentarje, ki so bili žaljivi zanjo kot žensko, kot npr. »ženske postanejo lene, ko 
zanosijo«. Pritožnica je trdila, da je direktorju hotela večkrat povedala, da jo njegovi 
komentarji žalijo in da se ji zdijo neprimerni, vendar ta njenih besed ni vzel zares, ampak ji je 
odgovoril, da gre zgolj za šalo ter je nadaljeval z nezaželenim vedenjem. Tribunal za enakost 
je tožencu poleg plačila odškodnine (40.000 eurov, kar približno ustreza letni plači) pritožnici 
za pretrpljeno stisko in posledice nezakonite diskriminacije in nadlegovanja odredil tudi, da 
po zgledu Kodeksa ravnanja o spolnem nadlegovanju in nadlegovanju na delu, ki ga je izdelal 
organ za enakost, pripravi kodeks ravnanja o nadlegovanju v zvezi z vsemi devetimi 
zakonskimi podlagami diskriminacije in zagotovi njegovo uveljavitev v roku treh mesecev od 

je pritožnica v podkrepitev njenih trditev in navedb zagotovila zadostne in 
verodostojne dokaze, ki jih tožena stranka ni uspela spodbiti, ter na podlagi skrbne 
preučitve narave in vsebine komentarjev, kakor tudi samega konteksta, v katerem so 
bili le-ti izrečeni pritožnici, je tribunal ob upoštevanju ravnovesja verjetnosti 
(balance of probabilities) odločil, da je tožena stranka bila odgovorna za nezakonito 
nadlegovanje na podlagi spola in družinskega statusa ter za spolno nadlegovanje v 
smislu 14A. člena Zakona o enakosti pri zaposlovanju, ki ga je direktor zagrešil 
zoper pritožnico v času njene zaposlitve pri njej. Tribunal je zavzel stališče, da so 
bili nezaželeni komentarji, ki jih je direktor namenil pritožnici, zanjo - kot žensko in 
mati -nedvomno žaljivi in poniževalni. Poleg tega so nekateri od teh komentarjev po 
njegovem mnenju predstavljali spolno nadlegovanje pritožnice, ker vsebujejo očiten 
spolni prizvok, ki je imel za posiedico kršitev njenega dostojanstva. 


Zelo pomembna se zdi ugotovitev tribunala za enakost, ki jo je le-ta navedel v 
zadevi Ms Josephine Nyamhovsa proti Boss Worldwide Promotions, in sicer, da je v 
vsakdanjem življenju - ob vse večjem javnem zavedanju o njihovi žaljivi in odvratni 
naravi - vse manj očitno rasističnih in seksističnih pripomb. Vendar je tribunal v tej 
zadevi posebej opozoril na neposredno povezanost nezaželenega komentarja, 
izrečenega s strani toženca, s pritožničino raso in spolom, ki se kaže v tem, da izhaja 
iz dolgoletnih in vztrajnih stereotipov o temnopoltih ljudeh in ženskah, v skladu s 
katerimi naj bi bile temnopolte osebe manj inteligentne od belcev oziroma ženske 
manj inteligentne od moških. V danem primeru je tribunal po preučitvi pisnih in 
ustnih izjav strank ter predloženih dokazov na osnovi ravnovesja verjetnosti 
(balance of probabilities) zaključil, da je ponižujoči komentar, ki ga je sodelavec 
namenil pritožnici zaradi nepomembne zadeve (pritožnica je v njenem avtomobilu 
pozabila značko zastopnice na terenu) in ga je slišal tudi pripravnik,“ kateremu je 
bila pritožnica mentorica, predstavljal diskriminacijsko nadlegovanje v smislu 
definicije iz sedmega odstavka 14. člena Zakona o enakosti pri zaposlovanju, saj je 
šlo za nezaželeno ravnanje, katerega učinek je bil kršitev dostojanstva pritožnice in 
ustvarjanje zanjo ponižujočega delovnega okolja na rasni in spolni podlagi. Tribunal 
je ocenil, da sodelavec ne bi izrekel takšne žaljive pripombe vpričo pripravnika 
irskemu delavcu z belo barvo kože. Četudi bi sodelavec belemu irskemu delavcu 
zaradi njegove pozabljivosti morebiti namenil kakšen komentar, bi pri tem zagotovo 


dneva sprejema njegove odločitve, da en izvod takšnega kodeksa razpošlje vsem sedanjim in 
novim delavcem in vse zaposlene v celoti seznani z njegovo vsebino ter da vsem 
uslužbencem, ki izvršujejo funkcijo upravljanja z zaposlenim osebjem, zagotovi ustrezno 
usposabljanje o politiki delodajalca in poskrbi za redno pregledovanje tega usposabljanja v 
luči razvoja dobrih praks na tem področju. Ms A v. A Hotel, Eguality Tribunal, DEC-E2010- 
078, http://www.equalitytribunal.ie/Database-of-Decisions/2010/Employment-Equality- 
Decisions/DEC-E2010-078-Full-Case-Report.html (8. 2. 2011). 

#8 Sodelavéev komentar (ki ga je priznal tudi toženec sam) je bil, da bo pritožnica na terenu 
sedemdeset dolgih let. 

pazil na to, da z njim ne bi okrnil ugleda in avtoritete takšnega delavca pred 
podrejenim uslužbencem." 


Tudi v zadevi A Worker proti A State Agency je tribunal za enakost ugotovil, da je 
pritožnik na delovnem mestu bil izpostavljen spolnemu nadlegovanju ter 
nadlegovanju na podlagi rase in spola s strani njegovih sodelavcev," vendar je pri 
tem zaključil, da je v konkretnem primeru toženec, potem ko se je pritožnik pri njem 
pritožil zaradi nadlegovanja, ravnal na način, ki izpolnjuje zahtevo zakona po 
sprejetju razumnih in izvedljivih ukrepov za preprečitev takšnega nadlegovanja in 
zato ni bil odgovoren za diskriminacijsko nadlegovanje. Tribunal je v tej zadevi tudi 
izrecno poudaril, da je o prima facie primeru nadlegovanja na podlagi spolne 
usmerjenosti mogoče govoriti le, kadar je pritožnik sam homoseksualec ali 
biseksualec, ne pa tudi v primeru, kadar je na delovnem mestu ali v zvezi z njegovo 
zaposlitvijo izpostavljen npr. pripombam sodelavca, ki namigujejo na to, da je 
pritožnik gej, čeprav ta sodelavec ve za pritožnikovo dejansko heteroseksualno 
naravnanost in razmerje." Takšen pristop se pomembno razlikuje od tistega, ki sta 
ga sprejeli novejša britanska sodna praksa (odločitev britanskega pritožbenega 


199 Tribunal za enakost je navedel, da toženec v tem primeru ni zagotovil ustreznega pojasnila, 
s katerim bi bilo mogoče ovreči domnevno o tem, da je bil nezaželen komentar izrečen v 
povezavi s pritožničino raso in/ali spolom ali da delavec takšnega komentarja ne bi izrekel 
zaposleni osebi, ki ni Afričan s črno barvo kože ali moški. V zvezi z ugotovljenim 
nadlegovanjem je tribunal tožencu odredil, da pritožnici izplača odškodnino (5.000 eurov) za 
pretrpljene posledice in stisko, ki ji jih je z nadlegovalnim ravnanjem povzročil njegov 
delavec. Ms Josephine Nyamhovsa v. Boss Worldwide Promotions, Eguality Tribunal, DEC- 
E2007-072, 

http://www .egualitytribunal.ie/Database-of-Decisions/2007/Employment-Eguality- 
Decisions/DEC-E2007-072-Full-Case-Report.html (16. 2. 2011). 

500 pritožnik je zatrjeval, da je bil izpostavljen spolnemu nadlegovanju s strani sodelavke, ki je 
vključevalo zalezovanje in sugestivne gibe sodelavke, prihajanje sodelavke v službo v 
neprimernih in spolno sugestivnih oblačilih, poseganje sodelavke v njegovo osebno sfero, 
spogledovanje in draženje ter podobno vedenje sodelavke, za katerega je pritožnik menil, da 
je bilo neprimerno in mu je povzročalo neprijetnosti. Tudi komentar, da njegovo delovno 
razmerje ne bo podaljšano, ker se ni spolno izkazal, ki mu ga je namenil sodelavec, je po 
mnenju pritožnika predstavljal pripombo spolne narave. Pritožnik je navedel tudi številne 
primere rasnega nadlegovanja, med drugim, da mu je sodelavka rekla s strupenim glasom, da 
so Angleži drugačen zarod. Pritožnikovo dojemanje je bilo, da so v delovnem timu, katerega 
del je bil tudi sam, obstajali splošen prezir in anti-britanski predsodki. A Worker v. A State 
Agency, Equality Tribunal, DEC-E2008-042, http://www.egualitytribunal.ie/Database-of- 
Decisions/2008/Employment-Equality-Decisions/DEC-E2008-042-Full-Case-Report.html 
(17. 2.2011). 

501 Čeprav je pritožnikov sodelavec v tem primeru vedel, da je pritožnik heteroseksualec, ki je 
v razmerju s svojo partnerko, je pritožniku rekel: »mislil sem, da si dekle«. Tribunal za 
enakost je v svoji odločitvi navedel, da medtem ko takšna pripomba ne more predstavljati 
nadlegovanja na podlagi spolne usmerjenosti, ker pritožnik ni gej, lahko pomeni nadlegovanje 
na podlagi spola. 

sodišča v zadevi English proti Thomas Sanderson Ltd)" in ne-diskriminacijska 


zakonodaja (Zakon o enakosti iz leta 2010) in v skladu s katerim se domet pravnega 
varstva širi tudi na situacije, v katerih je žrtev diskriminacijskega nadlegovanja 
nekdo, ki sicer sam nima natanko tiste osebne značilnosti (npr. ni homoseksualec ali 
Afričan ali Žid ipd.), v povezavi s katero je nadlegovan (npr. izpostavljen je 
homofobičnim žaljivkam ali rasističnim komentarjem in žaljivim poimenovanjem v 
zvezi s črno barvo kože ali perverznim šalam o Židih ipd.), pri čemer pa ni 
relevantno, ali njegov nadlegovalec to ve ali ne. Odločilno je dejstvo, da je 
nadlegovalno ravnanje ali vedenje povezano z določeno podlago diskriminacije, ki 
jo priznava in ščiti ne-diskriminacijsko pravo (npr. rasa, narodnost, spol oziroma 
sprememba spola, spolna usmerjenost, vera ipd). 


11 NADLEGOVANJE NA PODLAGI DOMNEVNIH ZNACILNOSTI 


V točki a prvega odstavka 3. člena irskega Zakona o enakem statusu (2000-2008) je 
navedeno, da do diskriminacije pride, če je določena oseba obravnavana manj 
ugodno kot je, je bila ali bi bila obravnavana druga oseba v primerljivi situaciji na 
podlagi katere izmed zakonskih podlag diskriminacije, ki se pripisuje tej osebi. Z 
novo britansko zakonodajo o enakem obravnavanju (Zakon o enakosti iz leta 2010) 
je bil vpeljan bolj enoten pristop, ki je odpravil posebno zahtevo prejšnje pravne 
ureditve, da mora žrtev diskriminacije sama imeti zaščiteno podlago starosti, 
invalidnosti, spola ali spremembe spola. Nova zakonodajna definicija neposredne 
diskriminacije je formulirana dovolj široko, da pokriva tudi primere, v katerih pride 
do manj ugodnega obravnavanja, ker diskriminator oziroma nadlegovalec napačno 
misli, da ima žrtev neugodnega obravnavanja določeno zaščiteno značilnost (npr. da 
je določenega verskega prepričanja)."" Vendar pa je stvar drugačna, kadar je razlog 
za manj ugodno obravnavanje zakonska zveza ali istospolna partnerska skupnost; v 
takšnih primerih je mogoče govoriti o diskriminaciji le takrat, kadar pride do manj 
ugodnega obravnavanja zaradi statusa žrtve (žrtev diskriminacije je v tem primeru 
lahko samo oseba, ki je dejansko poročena ali živi v istospolni partnerski skupnosti). 


Poleg obeh zakonodajnih primerov, ki omenjata domnevne ali pripisane značilnosti, 
obstajajo tudi nekateri primeri zadev, v katerih so britanska in irska nacionalna 
sodišča in tribunali odločili, da je diskriminacija na podlagi domnevnih značilnosti 


5° VW zadevi English proti Thomas Sanderson Ltd se je britansko pritožbeno sodišče ukvarjalo 
prav z vprašanjem, ali je določbe ne-diskriminacijske zakonodaje o prepovedi nadlegovanja 
mogoče uporabiti tudi v primerih, ko je oseba, ki sama npr. ni homoseksualec ali pripadnik 
določene rase, narodnosti ipd., izpostavljena homofobičnemu ali rasno-specifičnemu 
nadlegovanju. 

503 Če npr. delodajalec zavrne prošnjo za zaposlitev, ki jo je poslal belec, za katerega 
delodajalec napačno misli, da je črnec, ker ima afriško zveneče ime, bi to predstavljalo 
neposredno rasno diskriminacijo, ki temelji na delodajalčevem zmotnem dojemanju. Eguality 
Act, c. 15, Explanatory Notes, Section 13: Direct discrimination, 
http://www legislation.gov.uk/ukpga/2010/15/notes (18. 3. 2011). 

nezakonita in prepovedana. V ponazoritev nam lahko služi odločitev sodišča 
zgornjega doma britanskega parlamenta v zadevi Mandla oziroma natančneje 
mnenje sodnika Lorda Fraserja of Tullybelton,"M ki je pojasnil, da nekdo lahko 
obravnava drugo osebo razmeroma neugodno na »rasni podlagi«, ker meni, da je ta 
druga oseba določene rase ali da pripada določeni rasni skupini, četudi je njegovo 
prepričanje iz znanstvenega stališča popolnoma napačno. Iz te odločitve sledi, da je 
dejstvo, da posameznik, ki je diskriminiran, dejansko pripada določeni skupini 
irelevantno za odločitev, ali je takšna diskriminacija zajeta z ne-diskriminacijsko 
zakonodajo. Dovolj je ugotovitev, da je oseba, ki je odgovorna za razliko v 
obravnavanju oziroma za nadlegovanje, mnenja, da je žrtev pripadnik zaščitene 
skupine. Še korak dalje od sodišča zgornjega doma britanskega parlamenta je 
naredilo angleško pritožbeno sodišče, ko se je v zadevi English proti Thomas 
Sanderson Ltd izreklo, da se prepoved diskriminacije razteza tudi na tiste primere 
diskriminacijskega nadlegovanja, v katerih nadlegovalec nadleguje določeno osebo 
na podlagi določene značilnosti (npr. jo naziva »Paki«, »prekleti Cigan«, »peder« 
ipd.), čeprav sam dobro ve, da ta oseba ni azijskega izvora ali pripadnik romske 
skupnosti ali homoseksualec. Ta rešitev je dobila posebno dimenzijo tudi v novem 
Zakonu o enakosti iz leta 2010. 


V nekaterih državah članicah EU (vključno s Slovenijo) ostaja vprašanje 
diskriminacije in nadlegovanja na podlagi domnevnih značilnosti še naprej nerešeno. 
Bodoča nacionalna sodna praksa in/ali ustrezne zakonodajne spremembe bodo zato 
morale zagotoviti podrobnejša pojasnila o obsegu, v katerem je domnevne ali 
pripisane značilnosti mogoče obravnavati kot nezakonito podlago za neenako 
obravnavanje oziroma za nadlegovanje. Prav bi bilo, da bi se te države pri urejanju 
tega vprašanja zgledovale po širokem in vključujočem pristopu irske in britanske 
zakonodaje in sodne prakse, ki je zmožen zagotoviti obsežno in učinkovito pravno 
varstvo posameznikov pred diskriminacijo in nadlegovanjem, kar je tudi poglavitni 
namen ne-diskriminacijskega prava. Pričakovati je nadalje mogoče, da bodo široko 
formulirane  ne-diskriminacijske določbe, ki na splošno prepovedujejo 
diskriminacijo na podlagi določene podlage, zlahka dopuščale vključitev 
diskriminacije in nadlegovanja na podlagi domnevnih značilnosti v okvir 
zakonodajne prepovedi diskriminacije. 


12 Nadlegovanje prek povezave 


Tako irska kot britanska ne-diskriminacijska zakonodaja sta sprejeli tudi koncept 
nadlegovanja prek povezave (harassment by association). Irska implementacijska 
zakona (točka b) prvi odstavek 6. člena Zakona o enakosti pri zaposlovanju 1998- 
2008; točka b) prvi odstavek 3. člena Zakona o enakem statusu 2000-2008) 
prepovedujeta takšno diskriminacijo v povezavi z vsemi devetimi podlagami 


504 Mandla (Sewa Singh) v. Dowell Lee, [1982] UKHL 7 (24 March 1982), 
http:/www..bailii.org/cgi-bin/markup.cgi ?docz/uk/cases/UKHL/1982/7.html (11. 11. 2010). 

diskriminacije. Iz pojasnil britanske vlade k 13. členu Zakona o enakosti iz leta 2010 
prav tako izhaja, da je koncept nadlegovanja prek povezave vključen v zakonsko 
definicijo neposredne diskriminacije." To pomeni, da Zakon o enakosti 
prepoveduje neposredno diskriminacijo in nadlegovanje prek povezave v zvezi z 
raso, spolom, spremembo spola, invalidnostjo, spolno usmerjenostjo, vero ali 
prepričanjem ter starostjo in to tako v kontekstu zaposlitve kot tudi zunaj tega 
konteksta - to je na področju dostopa do blaga, storitev in opreme. S takšno 
opredelitvijo neposredne diskriminacije je Velika Britanija implementirala sodbo 
Sodišča EU v zadevi Coleman in njene učinke aplicirala tudi na področja zunaj 
zaposlitve, za katera se Direktiva 2000/78/ES ne uporablja. Kljub temu širokemu 
pristopu k pojmovanju neposredne diskriminacije pa je britanskemu zakonodajalcu 
mogoče očitati, da je iz pravnega varstva izključil primere nadlegovanja prek 
povezave, v katerih je podlaga za takšno nadlegovanje zakonska zveza, istospolna 
partnerska skupnost, nosečnost ali materinstvo. 


O vprašanju, ali nadlegovanje prek povezave predstavlja nezakonito diskriminacijo, 
je irski tribunal za enakost odločal v zadevi Jennifer Kane in David Kane proti 
Eirjet Limited. V tej zadevi sta pritožnika (polnoletni potnik z Downovim 
sindromom in njegova mati, ki ga je spremljala na letu) zatrjevala, da je potem, ko 
sta sedla na sedeža v letalu, ki sta jima bila dodeljena, k njima pristopil član 
posadke, pokazal na sina in mu dejal na precej osoren način ter brez kakršnegakoli 
podrobnejšega pojasnila, da bo moral izprazniti sedež pri zasilnem izhodu, na 
katerem je sedel in dokler tega ne stori letalo ne bo vzletelo. Mati se je nato skupaj s 
sinom presedla na druga sedeža v letalu in med njunim presedanjem sta bila 
pritožnika izpostavljena zasmehovanju in sarkastičnim komentarjem ostalih 
potnikov, ki so bili nezadovoljni in jezni že zaradi večurne zamude leta, ta incident 
pa jih je še bolj raztogotil. Ves neljubi dogodek je izpadel tako, kot da sta pritožnika 
(mati in sin) povzročala probleme in sta bila zato presedena na druga sedeža. 
Pritožnika sta navedla, da sta bila zaradi tega oba zelo vznemirjena in v zadregi in da 
je neustrezno ravnanje članov posadke letala povzročilo takšno atmosfero med 
letom, ki je bila zanju zastrašujoča, sovražna in ponižujoča. Oba pritožnika sta 
nadalje trdila, da je način, na katerega sta bila obravnavana med incidentom, kršil 
njuno dostojanstvo. Tribunal je odločil, da sta oba pritožnika, tako sin kot njegova 
mati (zaradi njene povezanosti s sinom), na letalu bila izpostavljena nadlegovanju na 
podlagi invalidnosti v smislu petega odstavka 11. člena Zakona o enakem statusu, 
ker sta bila odnos članov posadke letala in način sporočitve njihove zahteve po 
zamenjavi sedežev obema pritožnikoma, potem ko so le-ti opazili sinovo 
invalidnost, popolnoma neustrezna in nesprejemljiva v danih okoliščinah (člani 


5 Equality Act 2010, c. 15, Explanatory Notes, Section 13: Direct discrimination, 
http://www legislation. gov.uk/ukpga/2010/15/notes (18. 3. 2011). 

posadke bi morali vljudno in na uvideven način pristopiti k pritožnikoma ter jima 
pojasniti, da je takšna sprememba sedežev potrebna iz varnostnih razlogov)."" 


13 Nadlegovanje in koncept viktimizacije 


Irska zakonodaja zagotavlja varstvo pred viktimizacijo (odpustom ali drugim 
povračilnim ukrepom) tistim, ki v dobri veri uveljavljajo odškodninski zahtevek v 
skladu z zakonom, ali ki nasprotujejo z zakonitimi sredstvi dejanju, ki je nezakonito, 
ali ki so nastopili kot priče v kazenskem ali drugem postopku v skladu z zakonom 
oziroma so sporočili, da nameravajo storiti eno od teh dejanj (drugi odstavek 74. 
člena Zakona o enakosti pri zaposlovanju; drugi odstavek 3. člena Zakona o enakem 
statusu). Na Irskem pravno varstvo poleg tistih, ki pričajo v diskriminacijskih sporih, 
pokriva tudi tiste, ki bi jih lahko uporabili kot osebe za primerjavo v 
diskriminacijskih sporih. Resnost obravnavanja odpustitve je razvidna iz dejstva, da 
kjer odpustitev predstavlja viktimizacijo, se takšen ukrep v skladu z 98. členom 
Zakona o enakosti pri zaposlovanju obravnava kot kaznivo dejanje, pri čemer pa 
zakon ne predpisuje nobene finančne omejitve v višini odškodnine, ki jo sodišče 
lahko prisodi delavcu zaradi takšne viktimizacije. V zadevi A Complainant proti A 
Department store je irski tribunal za enakost pravilno opozoril na potrebo po resnem 
obravnavanju viktimizacije in zagotavljanju zaščite tistim, ki si prizadevajo 
uporabiti zakonodajo o enakem obravnavanju." Takšna zaščita mora biti 
posameznikom na voljo, ne glede na to, ali ti s svojo tožbo zaradi diskriminacije 
uspejo ali ne. Pred njeno spremembo z Zakonom o enakosti iz leta 2004 je irska ne- 
diskriminacijska zakonodaja ustvarila neke vrste pragovni test, v skladu s katerim se 
je za vložitev tožbe zaradi viktimizacije zahtevalo, da je bila odpustitev ali 
kaznovanje izključno ali v glavnem reakcija na eno od številnih zaščitenih dejanj, ki 
ga je storila tožeča stranka. Takšen pristop je ustvaril domnevo, da če osebo doleti 
odpust ali kaznovanje in če je ta oseba storila katero izmed zaščitenih dejanj, je do 
odpusta ali kaznovanja prišlo izključno ali v glavnem zaradi tega, ker je ta oseba 
storila zaščiteno dejanje. Sprememba iz leta 2004 pa je prinesla nekoliko drugačno 
formulacijo, ki določa, da do viktimizacije pride, kadar se odpust ali drugo 
neugodno obravnavanje zgodi kot reakcija na dejstvo, da je tožeča stranka storila 
eno od zaščitenih dejanj. 


506 Ker toženec ni predložil nobenih dokazov, s katerimi bi izpodbil izkazano domnevo o 
diskriminacijskem nadlegovanju, je tribunal odločil, da je toženec odgovoren za kršitev ne- 
diskriminacijske zakonodaje in mu naložil, da vsakemu od obeh pritožnikov plača 1.000 
eurov odškodnine za posledice nadlegovanja. Jennifer Kane and David Kane v. Eirjet 
Limited, Equality Tribunal, DEC-S2008-026, http://www.egualitytribunal.ie/Database-of- 
Decisions/2008/Equal-Status-Decisions/DEC-S2008-026-Full-Case-Report.html (16. 2. 
2011). 

507 A Complainant v. A Department store, Equality Tribunal, DEC-E2002-017, 13 March 
2002, 

http://www.equalitytribunal.ie/Database-of-Decisions/2002/Employment-Equality- 
Decisions/DEC-E-2002-017.pdf (17. 3. 2011). 

Lord Steyn je v zadevi Nagarajan navedel," da je osnovni namen pravnih določb o 
viktimizaciji zagotoviti osebam, ki so viktimizirane zaradi uveljavljanja njihovih 
pravic v skladu z ne-diskriminacijsko zakonodajo, učinkovita civilnopravna sredstva 
ter s tem ustvariti kulturo, ki bo posameznike odvračala od kaznovanja 
(viktimiziranja) tistih, ki želijo uveljavljati svoje pravice. Tudi v zadevi Aziz proti 
Trinity Street Taxis se je britansko pritožbeno sodišče izreklo," da je jasen 
zakonodajni namen določb o viktimizaciji zagotoviti, kolikor je to le mogoče, da 
žrtve rasne diskriminacije ne bi bile odvrnjene od uveljavljanja odškodnine. V 
zadevi Waters,"!? ki jo je obravnavalo britansko pritožbeno sodišče, je pritožnica 
zatrjevala, da je bila žrtev hujših oblik povračilnih ukrepov na delovnem mestu, 
vključno s spolnim nadlegovanjem in ustrahovanjem, ki so sledili kot reakcija na 
njeno pritožbo zaradi posilstva s strani njenega sodelavca. Pritožnica je prijavila 
incident (posilstvo) misleč, da obstaja določena odgovornost ali obveznost na strani 
njenega delodajalca za ustrezno ukrepanje. Vendar je pritožbeno sodišče odločilo, da 
delodajalcu v konkretnem primeru ni mogoče pripisati odgovornosti za ta incident, 
ker se ni zgodil v okviru pritožničine zaposlitve. Ta odločitev pritožbenega sodišča 
je v Veliki Britaniji dvignila veliko prahu. Dejstvo, da delodajalec ni bil odgovoren 
za dejanja, ki so se zgodila zunaj delovnega razmerja pritožnice, namreč ne bi smelo 
zagotavljati pravne praznine, ki omogoča zagrešitev dejanj viktimizacije. Zdi se, da 
je sodnik Waites LJ v njegovi sodbi namenil premalo pozornosti stiski, ki jo je 
izkusila viktimizirana oseba in potrebi po odvračanju od viktimizirajočega vedenja. 
Pri njenem kasnejšem pregledu ne-diskriminacijskega prava je Komisija za rasno 
enakost pozvala k odpravi omejitev zakonodaje z namenom razveljavitve sodne 
odločitve, sprejete v zadevi Waters. Takšna sprememba zakonodaje bi omogočila 
pravno priznanje viktimizacije v primerih, v katerih pritožnik vloži v dobri veri 
prvotno pritožbo zaradi diskriminacije/nadlegovanja, vendar te njegove pritožbe ni 
moč uvrstiti v okvir relevantnega ne-diskriminacijskega zakona. 


V Veliki Britaniji se je viktimizacija pred uveljavitvijo Zakona o enakosti iz leta 
2010 obravnavala kot oblika diskriminacije. Določbe britanske ne-diskriminacijske 
zakonodaje o viktimizaciji so bile omejene na neposredno diskriminacijo, ker so 
pokrivale zgolj situacijo, v kateri oseba A obravnava osebo B manj ugodno kot bi 
obravnavala drugo osebo v enakih okoliščinah. Ta zakonska formulacija je britanska 


508 Swiggs and Others v. Nagarajan, [1999] UKHL 36; [2000] 1 AC 501; [1999] 4 All ER 65; 
[1999] 3 WLR 425 (15th July, 1999), http://www.bailii.org/uk/cases/UK HL/1999/36.html 
(17. 3. 2011). 

Aziz v. Trinity Street Taxis Ltd & Ors, [1988] EWCA Civ 12 (26 February 1988), 
http://www. bailii.org/cgi-bin/markup.cgi?doc=/ew/cases/EWCA/Civ/1988/12.html (17. 3. 
2011). 

510 Waters v. Commissioner Of Police For Metropolis, [1997] EWCA Civ 2012 (3rd July, 
1997), 

http://www..bailii.org/cgi-bin/markup.cgi?docz/ew/cases/EWCA/Civ/1997/2012.html (14. 3. 
2011). 

sodišča prisilila k temu, da so se ukvarjala z vprašanjem, kdo bi lahko bil primerljiva 
oseba v primeru viktimizacije. V zadevi Kirby proti Manpower Services 
Commission je delovni pritožbeni tribunal odločil,"'' da je takšna primerljiva oseba 
lahko tisti, ki ravna na podoben način kot tožnik, vendar čigar ravnanja se ne 
nanašajo na relevantno zakonodajo o enakem obravnavanju. V tej zadevi je gospod 
Kirby poročal o diskriminatornih dejanjih njegovih strank in pri tem kršil njegovo 
dolžnost varovanja zaupnosti do njegovih strank. Delovni pritožbeni tribunal je 
sprejel, da je primerljiva oseba v tem primeru nekdo, ki je izdal podobno vrsto 
informacij in s tem kršil njegovo dolžnost varovanja zaupnosti. Tribunal je odločil, 
da gospod Kirby ni bil obravnavan manj ugodno od takšne osebe. To isto vprašanje 
je kasneje obravnavalo tudi britansko pritožbeno sodišče v zadevi Aziz proti Trinity 
Street Taxis.'” Pritožnik v tej zadevi, gospod Aziz, je bil voznik taksija in član 
družbe Trinity Street Taxis, ki je zastopala interese taksistov. Gospod Aziz je bil 
mnenja, da ga družba ne obravnava pošteno. Da bi zbral dokaze o tem, je skrivaj 
snemal pogovore z drugimi člani družbe. To njegovo ravnanje je prišlo na dan v 
kasnejšem pritožbenem postopku, ki ga je sprožil proti družbi in v katerem je 
zatrjeval, da je bil izpostavljen rasni diskriminaciji s strani družbe. Njegovi pritožbi 
zaradi rasne diskriminacije ni bilo ugodeno. Zaradi spornih posnetkov je bil gospod 
Aziz izključen iz družbe. Izključitev iz družbe je bila podlaga za njegovo pritožbo 
zaradi viktimizacije. Kljub njegovemu kritiziranju pristopa delovnega pritožbenega 
tribunala v zadevi Kirby, tudi pristop, ki ga je pritožbeno sodišče zagovarjalo v 
zadevi Aziz, ne bi privedel do bistveno drugačnega izida. Pristop pritožbenega 
sodišča narekuje zelo strikten test, ki od pritožnika, ki zatrjuje, da je bil žrtev 
viktimizacije, zahteva, da dokaže, da je bilo zaščiteno dejanje, ki ga je storil (npr. 
vložil pritožbo zaradi nadlegovanja), tisto, ki je vplivalo na manj ugodno 
obravnavanje. Pritožbeno sodišče je ugotovilo, da do izključitve pritožnika iz družbe 
ni prišlo zaradi tega, ker je že prej vložil pritožbo zaradi rasne diskriminacije, ampak 
zaradi zlorabe zaupanja pri skrivnem pridobivanju posnetkov. Tudi sodišče 
zgornjega doma britanskega parlamenta je v dveh kasnejših odločitvah obravnavalo 
vprašanje vzročne zveze, ki mora obstajati med zaščitenim ravnanjem in manj 
ugodnim obravnavanjem. 


Pristop pritožbenega sodišča v zadevah Nagarajan in Trinity Street Taxis sugerira, 
da mora v mislih domnevnega diskriminatorja obstajati določena zavestna 
motivacija, zaradi katere le-ta pritožnika obravnava manj ugodno od drugih. 
Nasprotno pa pristop Lorda Steyna v zadevi Nagarajan kaže na to, da je takšna 
motivacija irelevantna za pritožbo zaradi viktimizacije. Njegovo mnenje je, da bi 


5!! Kirby v. Manpower Services Commission, [1980] IRLR 229 EAT, 
http://cases.iclr.co.uk/nxt/gateway.dll/WLR/WLR%201980/xwlrl 980- 1-725 ?fn=document- 
frame.htm$f=templates$3.0 (17. 3. 2011). 

° Aziz v. Trinity Street Taxis Ltd & Ors, [1988] EWCA Civ 12 (26 February 1988), 
http://www. bailii.org/cgi-bin/markup.cgi?doc=/ew/cases/EWCA/Civ/1988/12.html (17. 3. 
2011). 

pristop k obravnavanju viktimizacije moral odražati pristop, ki se uporablja glede 
neposredne diskriminacije in pri katerem ni nobene potrebe po razlikovanju med 
zavestno in nezavedno motivacijo. Lord Nicholls je jasen v svoji navedbi, da je 
termine, kot so motiv, namera in razlog ali namen v tem kontekstu mogoče uporabiti 
izmenjaje. Poleg tega zatrjuje, da je za vprašanje, ali je oseba obravnavana manj 
ugodno na rasni podlagi, motivacija irelevantna. Tudi sam je izrazil dvom glede 
možnosti razlikovanja med zavestno in nezavedno motivacijo, saj so ljudje pogosto 
nezmožni ali nepripravljeni celo samim sebi priznati, da bi njihovo ravnanje lahko 
bilo rasno motivirano. Lord Nicholis je nadalje priznal, da lahko obstajajo številni 
razlogi za določeno ravnanje in zaključil, da je o diskriminaciji mogoče govoriti, 
dokler zaščitena ravnanja pomembno vplivajo na rezultat. To stališče je zelo 
pomembno, glede na to, da se je v prejšnjih sodnih odločitvah, sprejetih v zadevah 
Kirby in Trinity Street Taxis (tako se vsaj zdi), odgovornosti za viktimizacijo bilo 
mogoče izogniti, ker je obstajal drug verjeten razlog za ravnanje delodajalca. 


Jasnost takšnega pristopa je nekoliko zameglila odločitev, ki jo je sodišče zgornjega 
doma britanskega parlamenta sprejelo v zadevi Chief Constable of West Yorkshire 
Police proti Khan." V tej zadevi je bil narednik Khan vpleten v pritožbo zaradi 
rasne diskriminacije, vloženo zoper njegovega delodajalca kot toženca. Medtem ko 
je bil pritožbeni postopek zaradi rasne diskriminacije v teku, se je narednik Khan 
prijavil na delovno mesto v drugi policijski službi in svojega delodajalca zaprosil za 
priporočilo. Delodajalec je njegovo prošnjo zavrnil in zavrnitev izdaje priporočila je 
predstavljala podlago za pritožbo zaradi viktimizacije. Delodajalec je trdil, da 
zadevnemu delavcu ni mogel zagotoviti priporočila, ker bi vsak nadaljnji komentar v 
zvezi s pritožnikom lahko škodil pritožbi zaradi rasne diskriminacije, o kateri je 
takrat odločal tribunal. Tribunal prve stopnje je pritrdil pritožbi zaradi viktimizacije. 
Tudi sodišče zgornjega doma britanskega parlamenta je sprejelo trditev pritožnika, 
da je bil obravnavan manj ugodno od osebe, ki ni vložila pritožbe zaradi 
diskriminacije, vendar je bilo mnenja, da razlog za takšno manj ugodno 
obravnavanje ni bil v tem, da je pritožnik storil eno od zaščitenih ravnanj (sprožil 
pritožbeni postopek proti njegovemu delodajalcu), temveč je delodajalec tako 
ravnal, da bi zaščitil svoj položaj in interese v zvezi s postopki. Lord Nichols je tako 
razlikoval med dejanji, ki so posledica obstoja pravnih postopkov in tistimi, ki so 
posledica pritožnikovega ravnanja (npr. vložitev pritožbe zaradi diskriminacije). 
Lord Scott je trdil, da ugotovitev obstoja viktimizacije od tribunala zahteva 
identificiranje pravega razloga, to je primarnega oziroma temeljnega razloga (causa 
causans) oziroma motiva za obravnavanje, ki je predmet pritožbe. 

Velik del argumentacije v zadevi Nagarajan je temeljil na predpostavki, da je 
interpretacija 1. člena Zakona o rasnih razmerjih, ki ureja neposredno 
diskriminacijo, enaka kot interpretacija določbe 2. člena tega zakona, ki se nanaša na 


513 Chief Constable of West Yorkshire Police v. Khan, [2001] UKHL 48 (11th October, 
2001), http://www. bailii.org/cgi-bin/markup.cgi?doc=/uk/cases/UKHL/2001/48.html (11. 12. 
2010). 

viktimizacijo. Vendar je Lord Hoffman v zadevi Khan opozoril, da se objektivni 
»but for« (»razen«) test, ki se uporablja za ugotavljanje vzročne zveze v primerih 
neposredne diskriminacije, razlikuje od testa, ki prihaja v poštev v primerih 
viktimizacije. Medtem ko je bilo med navedenima členoma Zakona o rasnih 
razmerjih mogoče potegniti določene vzporednice, vzročna vprašanja, ki so izhajala 
iz njiju, niso bila identična. Težave, v katerih se je znašlo sodišče zgornjega doma 
britanskega parlamenta, izvirajo delno iz zakonodajnega pristopa k obravnavanju 
viktimizacije kot oblike diskriminacije. Posledica takšnega definiranja viktimizacije 
je bila, da je britanska zakonodaja sprejela definicijo neposredne diskriminacije, v 
skladu s katero ne obstaja nobeno upravičenje za manj ugodno obravnavanje na 
podlagi rase. Vendar je glede neposredne diskriminacije absolutna narava tega 
določila nekoliko omiljena s specifičnimi izjemami, ki v določenih situacijah 
dopuščajo neposredno diskriminacijo. Pri prenosu tega pristopa na področje 
viktimizacije pa niso bile predvidene nobene izjeme. Interpretiranje 2. člena Zakona 
o rasnih razmerjih bi bilo za britanske sodnike nedvomno enostavnejše, če bi 
zakonodaja identificirala takšne izjeme. Navedene probleme je britanski 
zakonodajalec upošteval pri snovanju novega enotnega pravnega predpisa (Zakona o 
enakosti iz leta 2010) in se odločil za drugačen pristop, v skladu s katerim se 
viktimizacija nomotehnično več ne obravnava kot oblika nezakonite diskriminacije 
(kar pomeni, da ni več potrebe po ugotavljanju manj ugodnega obravnavanja žrtve 
viktimizacije z realnim ali hipotetičnim primerjanjem, to je primerjanjem 
obravnavanja domnevne žrtve z obravnavanjem osebe, ki ni vložila ali ni podpirala 
pritožbe zaradi diskriminacije/nadlegovanja), ampak kot ločeno prepovedano 
ravnanje (podobno kot nadlegovanje).""" Za to spremembo se je britanski 
zakonodajalec odločil iz pravnih in tudi čisto praktičnih razlogov, saj je bilo na 
podlagi izkušenj prejšnje sodne prakse ugotovljeno, da zahteva po dokazovanju 
manj ugodnega obravnavanja zaradi izvršitve enega od zaščitenih ravnanj 
posamezniku (žrtvi viktimizacije) povzroča prevelike težave. Poleg tega tudi 
Direktivi 2000/43/ES in 2000/78/ES v 9. oziroma 11. členu urejata viktimizacijo 
ločeno od diskriminacije in določata, da posameznik ne sme biti izpostavljen 
neugodnemu obravnavanju ali škodljivim posledicam kot reakciji na tožbo ali 
postopke, namenjene uveljavljanju skladnosti z načelom enakega obravnavanja. V 
teh določilih torej ni ne duha ne sluha o kakršnikoli zahtevi po realnem ali 
hipotetičnem primerjanju v smislu presojanja manj ugodnega obravnavanja žrtve 
viktimizacije. Zakonodajna odprava primerjalne presoje v primerih viktimizacije je 
tako privedla do večje usklajenosti britanskega ne-diskriminacijskega prava z ne- 


514 Pojav viktimizacije lahko ponazorimo z naslednjima primeroma: a) delavka vloži zoper 
njenega delodajalca tožbo zaradi spolnega nadlegovanja. Posledica tega je, da je delodajalec 
ne uvrsti med zaposlene, ki lahko napredujejo na višje delovno mesto. V tem primeru bi 
zavrnitev napredovanja delavke predstavljala viktimizacijo; b) delodajalec grozi delavki, da jo 
bo odpustil, ker misli, da namerava podpreti pritožbo zaradi spolnega nadlegovanja, ki jo je 
zoper njega vložila njena sodelavka. Takšne grožnje delodajalca bi lahko šteli za 
viktimizacijo. 

diskriminacijskimi pravnimi standardi EU. Do viktimizacije v skladu s 27. členom 
Zakona o enakem obravnavanju pride, kadar ena oseba neugodno obravnava drugo, 
ker je slednja v dobri veri storila »zaščiteno dejanje« (npr. izvršila ali podpirala 
ravnanje za dosego namena Zakona o enakosti, vključno v zvezi s katerokoli 
domnevno kršitvijo njegovih določb). Manj ugodno obravnavanje osebe, v zvezi s 
katero obstaja sum, da je storila ali namerava storiti katero od zaščitenih ravnanj 
prav tako predstavlja viktimizacijo. Vendar nova britanska zakonodaja ne ščiti pred 
viktimizacijo osebe, ki zlonamerno vloži ali podpira pritožbo, ki vsebuje neresnične 
trditve, ali ki da neresnične informacije oziroma predloži neresnične dokaze (tretji 
odstavek 27. člena Zakona o enakosti)."'" Tožbo zaradi viktimizacije pa lahko vloži 
samo posameznik (četrti odstavek 27. člena Zakona o enakosti)."!" 


14 Navodila za nadlegovanje in pomoč pri nadlegovanju 


Dve zadevi iz britanske sodne prakse kažeta, da je zakonska določila, ki 
prepovedujejo neposredno diskriminacijo, mogoče uporabiti tudi za izpodbijanje 
navodil za diskriminiranje, pri čemer lahko takšen tožbeni zahtevek vložijo tako 
osebe, katerim so takšna navodila dana (subjekti navodil za diskriminiranje), kot 
tudi tisti, na katere se navodila nanašajo (objekti navodil za diskriminiranje). Prva 
zadeva (zadeva B. L. Cars Ltd" nam razodeva, kako tisti, ki so objekti navodil za 
diskriminiranje, lahko v pritožbi zaradi neposredne diskriminacije, navedejo takšna 
navodila kot primer manj ugodnega obravnavanja. 


V drugi zadevi (zadeva Showboat Entertainment)" pa je delovni pritožbeni tribunal 
odločil, da lahko oseba, ki je bila izpostavljena neugodnemu obravnavanju, ker ni 
ravnala v skladu z navodili za diskriminiranje, prav tako uveljavlja tožbeni zahtevek 
zaradi manj ugodnega obravnavanja na rasni podlagi. Gospod Owens (menedžer v 
zabaviščnem centru) ni bil diskriminiran (odpuščen) zaradi njegovega rasnega ali 
etničnega porekla, ampak zato, ker se ni hotel ravnati po navodilih njegovega 


515 Npr. delavec, ki kuha zamero do svojega delodajalca, sodelavcu, ki je proti istemu 
delodajalcu vložil pritožbo zaradi rasnega nadlegovanja, namerno zagotovi neresnična 
dokazila. Ta delavec je kasneje odpuščen, ker je podpiral pritožnikov tožbeni zahtevek zaradi 
rasnega nadlegovanja. Takšen odpust v skladu z britansko ne-diskriminacijsko zakonodajo ne 
bi predstavljal viktimizacije, ker so bili dokazi, ki jih je priskrbel odpuščeni delavec, 
neresnični in zlonamerni. 

516 Equality Act 2010, c. 15, Explanatory Notes, Section 27: Victimisation, 
http://www legislation.gov.uk/ukpga/2010/15/notes (18. 3. 2011). 

SU BL. Cars Ltd and another v. Brown and others, [1983] IRLR 192 (15 November 1982). 
Schiek, D., Waddington, L., Bell, M. (eds.): Cases, Materials and Text on National, 
Supranational and International Non-Discrimination Law, Hart Publishing, Oxford 2007, str. 
578, 579. 

518 Showboat Entertainment Centre Ltd v. Owens, [1983] UKEAT 29 83 2810 (28 October 
1983), http://www..bailii.org/egi- 
bin/markup.cgi ?docz/uk/cases/UKEAT/1983/29 83 2810.html (14. 3. 2011). 

delodajalca, da naj izključi iz centra temnopolte stranke. Tribunal je odločil, da je 
zakonska prepoved neposredne diskriminacije pokrivala tudi manj ugodno 
obravnavanje zaradi neupoštevanja navodil za diskriminiranje drugih in da je takšno 
obravnavanje temeljilo na »rasni podlagi«. Takšna interpretacija določb Zakona o 
rasnih razmerjih iz leta 1976 je bila kasneje potrjena s strani britanskega 
pritožbenega sodišča v zadevi Weathersfield Ltd proti Sargent,” v kateri je 
pritožnica (receptorka v družbi za najem vozil) dala odpoved, potem ko ji je bilo 
rečeno, da je politika družbe nezagotavljanje storitev temnopoltim voznikom. 


Raznolikost uporabe terminov, ki označujejo dejanja tistih, ki neposredno ne 
diskriminirajo, ampak so posredno vpleteni, je najlepše razvidna iz britanske ne- 
diskriminacijske zakonodaje (39. in 40. člen Zakona o spolni diskiminaciji iz leta 
1975, 30. in 31. člen Zakona o rasnih razmerjih iz leta 1976, 16C. člen Zakona o 
diskriminaciji na podlagi invalidnosti iz leta 1995, 55. člen Zakona o enakosti iz leta 
2006), ki je bila v veljavi do uveljavitve novega enotnega Zakona o enakosti iz leta 
2010. Tovrstne določbe poleg navodil za diskriminiranje uporabljajo tudi druge 
termine, kot npr. napeljevanje, poskus napeljevanja, pritiskanje na drugega 
(vključno z obljubljanjem ali ponujanjem določene koristi ali z uporabo groženj), 
namerno pomaganje ali spodbujanje, ukazovanje, povzročanje ipd. V zadevi The 
Commission for Racial Eguality proti The Imperial Society of Teachers of Dancing 
je britanski delovni pritožbeni tribunal obravnaval vprašanje razmerja med 
zakonodajnimi določbami o navodilih za diskriminiranje in pritiskanjem na drugega, 
da diskriminira.” Dejstva v tej zadevi so zadostovala za to, da je tribunal ugotovil, 
da je prišlo do pritiskanja na drugega, naj diskriminira, vendar niso bila dovolj za 
ugotovitev, da je bilo dano »navodilo« za diskriminiranje. Po mnenju tribunala je 
bilo tukaj odločilno dejstvo, da so navodila za diskriminiranje zahtevala razmerje, v 
katerem je oseba, ki sprejme takšna navodila, navajena ravnati v skladu z željami 
osebe, ki da navodila ali določeno razmerje nadrejenosti oziroma podrejenosti med 
tema dvema ključnima akterjema, medtem ko je za obstoj pritiskanja na drugega, da 
diskriminira, potrebno zgolj napeljevanje ali poskus napeljevanja določene osebe, da 
diskriminira. 

Britanski Zakon o enakosti iz leta 2010 v 111. členu združuje in razširja prejšnje 
prepovedi na tem področju v eno samo prepoved dajanja navodil za diskriminiranje, 
viktimiziranje ali nadlegovanje, kakor tudi napeljevanja ali priprave nekoga do tega, 
da diskriminira, viktimizira ali nadleguje drugo osebo. Kot nezakonit se šteje tudi 
poskus takšnih ravnanj (poskus dajanja navodil oziroma napeljevanja ali priprave 


519 Weathersfield Ltd (t/a Van & Truck Rentals) v. Sargent [1998] EWCA Civ 1938 (10 
December 1998), 

http://www. bailii.org/cgi-bin/markup.cgi?doc=/ew/cases/EWCA/Civ/1998/1938.html (14. 3. 
2011). 

52 The Commission for Racial Equality v. The Imperial Society of Teachers of Dancing, 
[1983] IRLR 315 (17 December 1982), Schiek, D., Waddington, L., Bell, M. (eds.): Cases, 
Materials and Text on National, Supranational and International Non-Discrimination Law, 
Hart Publishing, Oxford 2007, str. 585, 586. 

posameznika do tega, da diskriminira, viktimizira ali nadleguje). Tako prejemnik 
takšnih navodil kot predvidena žrtev diskriminacije oziroma nadlegovanja imata na 
voljo pravno sredstvo, v kolikor zaradi takšnega ravnanja utrpita določeno škodo in 
to ne glede na to, ali je dano navodilo tudi dejansko izvršeno ali ne. Vendar se ta 
člen Zakona o enakosti uporablja le, če je oseba, ki daje navodila, v razmerju s 
prejemnikom navodil, v katerem so diskriminacija, nadlegovanje in viktimizacija 
prepovedani. Ta nova zakonska prepoved pokriva vse zaščitene značilnosti (podlage 
diskriminacije). Za izvrševanje teh določb zakona je v skladu z Zakonom o enakosti 
iz leta 2006 pristojna Komisija za enakost in človekove pravice. Posamezno tožbo 
zoper tistega, ki je dal navodila, pa lahko na delovnem tribunalu oziroma okrožnem 
sodišču vložita tudi prejemnik navodil in predvidena žrtev, če sta zaradi kršitve teh 
zakonskih določil utrpela škodo.""' Opazimo lahko, da je nova zakonodajna ureditev 
navodil za diskriminiranje (vključno z navodili za nadlegovanje ali viktimiziranje) v 
primerjavi s prejšnjo bolj precizna in jasna. 


S konceptom navodil za diskriminiranje/nadlegovanje so tesno povezana tudi tista 
zakonska določila, ki urejajo vprašanje pomoči pri diskriminiranju/nadlegovanju. 
Sodišče zgornjega doma britanskega parlamenta je v zadevi Hallam proti 
Cheltenham Borough Council in drugi imelo priložnost natančneje raziskati pomen 
33. člena Zakona o rasnih razmerjih iz leta 1975." Pri tem se je zlasti osredotočilo 
na stopnjo znanja o posledicah posameznikovega ravnanja, ki je potrebna, da je 
mogoče govoriti o tem, da je nekdo vede pomagal drugemu diskriminirati. Zanimiv 
je primer, ki ga je za ponazoritev in lažje razumevanje pomena termina »pomoči« 
pri zagrešitvi diskriminacijskega/nadlegovalnega dejanja, navedel Lord Millett. Lord 
Millett je opozoril na dejstvo, da tudi dajanje informacij drugemu, ki na podlagi 
takšnih informacij zagreši nezakonito dejanje, lahko v nekaterih okoliščinah 
predstavlja pomoč drugemu pri izvršitvi takšnega nezakonitega dejanja. 
Predpostavimo, da tolpa mladih maha z orožjem in kriči rasistične psovke. Ko najde 
primerno žrtev (temnopolto osebo), se zapodi za njo. Žrtvi k sreči uspe uiti in se ji 
skriti. Predpostavimo tudi, da očividec, ki vidi, kaj se dogaja in se tudi zaveda 
namere napadalcev, slednjim izda žrtvino skrivališče. V takšnih okoliščinah bi po 
prepričanju Lorda Milletta očividec pomagal tolpi, da poškoduje žrtev, v kolikor bi 
seveda dejansko prišlo do poškodb žrtve z rasističnim napadom nanjo. V njegovem 
mnenju je Lord Millett preučil razmerje med pomočjo in drugimi oblikami ravnanj, 
ki jih lahko storijo tretje osebe. Pri tem je poudaril, da pomoči pri zagrešitvi 
nezakonite diskriminacije praviloma ne gre enačiti z dajanjem navodil, 
napeljevanjem, svetovanjem, spodbujanjem, hujskanjem ali drugačnim vplivanjem 
na posameznika, da se ta odloči in izvrši diskriminacijsko ravnanje. Pomoč pri 
izvršitvi nezakonite diskriminacije namreč zahteva veliko tesnejšo vpletenost v 


> Equality Act 2010, c. 15, Explanatory Notes, Section 111: Instructing, causing or inducing 
contraventions, http://www.legislation.gov.uk/ukpga/2010/15/notes (18. 3. 2011). 

52 Hallam v. Cheltenham Borough Council and Others, [2001] UKHL 15, [2001] 1 WLR 655 
(22nd March, 2001), http://www. bailii.org/uk/cases/UKHL/2001/15.html (15. 3. 2010). 

dejansko ravnanje osebe, ki izvršuje diskriminacijo/nadlegovanje. Ključni element v 
tem tesnejšem razmerju je povezava med dejanjem pomoči in 
diskriminacijskim/nadlegovalnim dejanjem. Lord Millett je v konkretnem primeru 
ugotovil, da so informacije, ki jih je zagotovila policija, predstavljale pomoč 
mestnemu svetu (diskriminatorju) pri sprejemu njegove odločitve. Vendar, kar je 
tukaj odločilnega pomena, je to, da ni bilo gotovo, da se bo mestni svet odločil tako, 
kot se je (mestni svet je nasproti pritožnikom sprejel diskriminacijske zahteve). 
Glede na to, da so bile mestnemu svetu, potem ko je prejel informacije policije, na 
voljo številne opcije in da zato policisti niso vnaprej vedeli, za katero od teh 
možnosti se bo mestni svet odločil, ne moremo reči, da je policija »vede pomagala« 
mestnemu svetu pri njegovi zagrešitvi diskriminacijskega dejanja. Tudi Lord 
Bingham je sprejel stališče, da so informacije, ki jih je zagotovila policija, vsekakor 
prispevale k odločitvi mestnega sveta, kako ukrepati. Vendar je tudi sam menil, da 
bi v konkretnih okoliščinah zelo težko rekli, da je policija »vede pomagala« 
mestnemu svetu pri izvršitvi nezakonitega dejanja, glede na to, da je imel mestni 
svet pri svojem odločanju na razpolago več možnih rešitev, vključno s sprejemom 
zakonitih ukrepov. 


Pomen določb 33. člena Zakona o rasnih razmerjih iz leta 1975, ki se nanašajo na 
pomoč pri diskriminiranju, je sodišče zgornjega doma britanskega parlamenta 
nadalje interpretiralo v zadevi Anyanwu,"" v kateri je celo opozorilo na potrebo po 
razlikovanju koncepta »pomoči« od konceptov »dajanja navodil« in »spodbujanja«, 
ki ju lahko najdemo v 30. in 31. členu Zakona o rasnih razmerjih. Sodišče zgornjega 
doma britanskega parlamenta si v tej zadevi prizadeva podati smernice skozi 
različne koncepte, ki jih uporablja zakonodaja na tem področju. Mnenja sodnikov se 
predvsem osredotočajo na koncept »pomoči« pri diskriminiranju in poskušajo 
opredeliti bolj natančno naravo tega koncepta. Lord Bingham je bil mnenja, da se 
»pomoč« pri izvršitvi nezakonitega dejanja razlikuje od napeljevanja oziroma 
spodbujanja ali dajanja navodil. Razen tega je po njegovem prepričanju potrebno 
pomoč pri zagrešitvi nezakonitega dejanja razlikovati tudi od povzročitve takšnega 
dejanja, ker je »povzročanje« nezakonitega dejanja širši pojem od pojma »pomoči«. 
Lord Millett je prav tako jasno navedel, da koncept pomoči po eni strani vključuje 
spodbujanje ali napeljevanje in povzročanje ali dajanje navodil po drugi. Podobno je 
tudi Lord Hope poskušal začrtati jasne meje med temi različnimi koncepti in pri tem 
ugotovil, da med njimi obstaja tudi določeno prekrivanje. Navedel je, da lahko 
oseba, ki daje navodila, napeljuje ali pripravi drugo osebo do tega, da stori 
nezakonito dejanje tudi zavestno pomaga tej osebi pri izvršitvi takšnega dejanja. To 
Je zaradi tega, ker beseda »pomaga« označuje ravnanje, ki je drugačno od tistega, ki 
bi drugo osebo lahko spodbudilo ali pripravilo do zagrešitve nezakonitega dejanja. 


523 A nyanwu and Another v. South Bank Student Union and Another And Commission For 
Racial Equality, [2001] UKHL 14, [2001] 2 All ER 353, [2001] 1 WLR 638 (22nd March, 
2001), 

http://www..bailii.org/uk/cases/UKHL/2001/14.html (15. 3. 2011). 

Medtem ko so si sodniki bolj ali manj enotni, da se pomoč kot koncept razlikuje od 
spodbujanja, napeljevanja ali dajanja navodil, pa njihova pojasnila žal ne 
zagotavljajo jasnejšega vpogleda v vsebino in naravo koncepta pomoči pri 
nezakonitem dejanju. 


Določbe britanske ne-diskriminacijske zakonodaje (112. člen Zakona o enakosti iz 
leta 2010) opredeljujejo kot nezakonito pomoč pri izvrševanju določenega dejanja, 
za katerega pomagač ve, da je po Zakonu o enakosti iz leta 2010 nezakonito (npr. 
pomoč pri izvrševanju dejanja nezakonite diskriminacije ali nadlegovanja). "" V 
skladu s to pravno ureditvijo se šteje, da je posameznik, s tem ko je izvršil navodila 
za  diskriminiranje/nadlegovanje, za katera odgovarja delodajalec, pomagal 
delodajalcu. Vendar takšna pomoč ni nezakonita, če je bilo osebi, ki pomaga, 
rečeno, da je dejanje zakonito in se je upravičeno zanesla na resničnost takšnih izjav. 
Namerna ali malomarna napačna izjava o zakonitosti določenega dejanja predstavlja 
kaznivo dejanje, ki se lahko kaznuje z denarno kaznijo v znesku do (trenutno) 5.000 
funtov. Navedena določila Zakona o enakosti zagotavljajo, da oseba, ki pomaga 
drugemu, da stori nekaj, za kar ve, da je v skladu s tem zakonom prepovedano, tudi 
sama odgovarja za nezakonito dejanje."" Določila 112. člena Zakona o enakosti iz 
leta 2010 so zasnovana tako, da posnemajo učinke podobnih določb v prej veljavni 
zakonodaji (npr. 33. člen Zakona o rasnih razmerjih iz leta 1975). Razen tega je 
potrebno določbe 112. člena razumeti širše, to je ob sočasnem upoštevanju določb 
109, člena o odgovornosti delodajalcev in pooblastiteljev, določb 110. člena o 
odgovornosti delavcev in pooblaščencev ter določil 111. člena o navodilih, 
napeljevanju in pripravi nekoga k temu, da diskriminira/nadleguje. Šele v luči 
takšnega pristopa lahko ugotovimo pravi namen 112. člena Zakona o enakosti, ki se 
kaže v želji in potrebi po zagotovitvi, kjer je to primerno, odgovornosti tako osebe, 
ki izvrši določeno nezakonito dejanje (npr. nadlegovanje), kot tudi osebe, v imenu 
katere ali s čigar pomočjo prva oseba ravna. 


54 Equality Act 2010, c. 15, Explanatory Notes, Section 112: Aiding contraventions, 
http://www legislation. gov.uk/ukpga/2010/15/notes (18. 3. 2011). 

525 Za ponazoritev takšne oblike pomoči pri izvrševanju nezakonitega dejanja bi lahko navedli 
naslednjo situacijo: najemodajalec izve, da je njegov novi najemnik gej in ga začne ovirati pri 
dostopanju do določenih ugodnosti in objektov, ki so na razpolago drugim najemnikom. 
Vsake toliko mu nameni tudi kakšno homofobično opazko in ga začne imenovati 
»toplovodar«. Sosed diskriminiranega in nadlegovanega najemnika, ki živi v najetem 
sosednjem stanovanju, ve, da je diskriminacijsko ravnanje najemodajalca nezakonito, vendar 
njegovo početje odobrava, ker si tudi sam ne želi imeti za soseda nekoga, ki je gej. Še več, 
diskriminacijskemu ravnanju najemodajalca se pridruži tudi sam, predvsem z nazivanjem 
novega soseda »toplovodar«. Novi najmenik, ki je gej, pa je enkrat tudi slišal, kako je 
najemodajalec njegovemu sosedu dejal, da so vsi toplovodarji največji izprijenci. Novi 
najemnik lahko na podlagi Zakona o enakosti iz leta 2010 vloži tožbo zaradi 
diskriminacije/nadlegovanja tako proti najemodajalcu kot tudi proti drugemu najemniku 
(sosedu), ki najemodajalcu pomaga pri nezakonitem ravnanju. 

Irska Zakon o enakosti pri zaposlovanju (14. člen) in Zakon o enakem statusu (13. 
člen) prav tako prepovedujeta »dajanje naročil« za diskriminiranje, kot tudi poskus 
takšnega ravnanja. Zakon o enakosti pri zaposlovanju poleg tega prepoveduje tudi 
»dajanje naročil« za viktimizacijo. Njegove določbe inkriminirajo ravnanje 
vsakogar, ki naroči drugemu, da naj diskriminira oziroma viktimizira. Podobno tudi 
Zakon o enakem statusu izrecno določa, da kršitev določbe o prepovedi napeljevanja 
ali poskusa napeljevanja druge osebe k temu, da zagreši prepovedano ravnanje (npr. 
v obliki spolnega ali drugega nadlegovanja ali dopuščanja takšnega nadlegovanja 
posameznika v nasprotju s tem zakonom), predstavlja kaznivo dejanje (drugi 
odstavek 13. člen), ki ima za posledico kazensko odgovornost kršitelja tega določila. 
Opredelitev kršitve prepovedi dajanja navodil za diskriminiranje/nadlegovanje kot 
kaznivega dejanja kaže na to, da je irski zakonodajalec zelo resno pristopil k 
obravnavanju tega problema, zlasti če upoštevamo dejstvo, da dejansko 
diskriminacijsko ravnanje ni kaznivo dejanje v skladu z irsko ne-diskriminacijsko 
zakonodajo. Takšna pravna ureditev je bistveno drugačna od pristopa nekaterih 
drugih držav članic EU, po katerem so dejanja, ki predstavljajo navodila za 
diskriminiranje, pokrita bodisi z določili kazenskega zakonika o spodbujanju k 
diskriminaciji bodisi s kazenskopravnimi normami, ki posebej urejajo kaznivo 
dejanje diskriminacije, v kombinaciji z določbami © sostorilcih. 


ay 

Sklepna misel 
1 Težave v zvezi z odkrivanjem in prepoznavanjem nadlegovanja 


Nadlegovanje ni le nezaželeno, ampak tudi nezakonito, saj v skladu s pravom EU in 
nacionalnimi zakonodajami večine držav članic EU (izjema je npr. Velika Britanija) 
predstavlja prepovedano obliko diskriminacije. Diskriminacijsko nadlegovanje 
znižuje kvaliteto delovnega življenja, zdravja in počutja delavcev. Vsi zaposleni 
potrebujejo pozitivno spodbudo. Dolžnost delodajalcev je sprotno ukrepanje v 
primeru nepravilnosti. Pri tem lahko uspešno posreduje sindikat. Odlašanje in 
prizanesljivost do nestrpnežev, nadlegovalcev in drugih kršiteljev ne koristita 
nikomur, zato si ob kršitvah načela enakega obravnavanja ne gre zatiskati oči. 
Mnogi delavci se na njihovem delovnem mestu zaradi njihove spolne usmerjenosti, 
vere ali prepričanja, invalidnosti, rase ali etničnega izvora, starosti, spola ipd. 
dnevno srečujejo s posmehovanji sodelavcev, zmerjanjem ali žaljivimi opazkami 
(npr. geje se pogosto naziva z ženskimi imeni ali vzdevki, lezbijke pa z moškimi 
imeni ali vzdevki). V skrajnih primerih lahko poleg verbalnega nastopi tudi fizično 
nasilje, motivirano z rasnim, etničnim, verskim, homofobičnim, ksenofobičnim ali 
podobnim sovraštvom. Da bi se zaposleni, ki so nosilci takšnih osebnih značilnosti, 
izognili tem neprijetnim in bolečim situacijam, v veliki večini zavestno skrivajo 
njihove »posebnosti« oziroma njihovo v»drugačnost«. Posledica skrivanja in 
pretvarjanja ter uporabe lažne (npr. heteroseksualne, etnične, verske, spolne ali 
druge) identitete se pokažejo v obliki dolgotrajnega strahu in stisk, občutkov 
manjvrednosti, ogroženosti in nezaupanja. Vse to lahko povzroča veliko oviro v 
delovnem življenju, razvoju in napredovanju teh delavcev ter v izgradnji njihove 
poklicne kariere. Diskriminacijsko nadlegovanje na delovnem mestu včasih ni 
opazno na prvi pogled." Vendar so namigovanja, da je nekdo musliman, 
transvestit, Rom, gej ali lezbijka, grožnje o razkritju določene identitete nekega 
delavca ali dejansko razkritje (outiranje) nekoga proti njegovi volji na delovnem 
mestu prav tako oblike diskriminacijskega in nadlegovalnega vedenja. 

Molk in pasivnost žrtev nadlegovanja precej otežujeta odkrivanje in dokazovanje 
primerov diskriminacijskega nadlegovanja ter prispevata k temu, da ostanejo prakse 


526 Osnovno načelo v primeru nadlegovanja ženske s strani moškega pravi, da zaposlena ne bi 
bila nadlegovana, če bi bila moški in ne ženska. Kadar moški v enakih situacijah niso 
nadlegovani, temelji neenaka obravnava na spolu in je zato diskriminacijska. Enako načelo 
velja za nadlegovanega moškega s strani ženske ali tudi v primerih homoseksualnega ali 
drugega diskriminacijskega nadlegovanja. 

nadlegovanja neopažene in prikrite, nadlegovalci pa nekaznovani. Mnoge žrtve si o 
tem ne upajo spregovoriti, ker menijo, da njihova pritožba ne bo obravnavana resno 
in bodo na koncu same krive (t. i. sindrom »krive Zrtve«).°”’ Bojijo se razkritja svoje 
seksualne, verske, etnične ali druge identitete v širšem delovnem kolektivu, 
obremenjuje jih strah pred negativnimi posledicami razkritja (obsojanje s strani 
sodelavcev ali nadrejenih, izguba službe). Zaradi občutka podrejenosti, 
manjvrednosti, strahu in tesnobe se lahko v vlogi žrtve znajdejo vedno ene in iste 
osebe (t. i. sindrom »vrtljivih vrat«), ki so tarče bojazni pred viktimizacijo, 
posmehovanji in dodatnim šikaniranjem s strani sodelavcev. 


Odgovornost za zagotavljanje varnega in zdravega delovnega okolja nosi vodstvo 
podjetja ali delovne organizacije. Vsi tisti, ki so v delovnem procesu nadrejeni ali 
vodilni, bi si morali po svojih najboljših močeh prizadevati za sproščeno in prijetno 
delovno okolje, ki ne dopušča nobenega nadlegovanja in diskriminacije. V zvezi s 
tem lahko sindikati npr. dajejo delodajalcem pobude za razvoj senzibilnih metod za 
preprečevanje in odkrivanje diskriminacijskega nadlegovanja; redno informirajo 
člane sindikata, zlasti pripadnike ranljivih skupin, o možnih rešitvah v primerih 
kršitev norm ne-diskriminacijskega prava; spremljajo in sproti preverjajo razmere 
»na terenu«; poskrbijo, da kršitve zakonodaje, ki prepoveduje diskriminacijsko 
nadlegovanje, ne bodo ostale zamolčane in prezrte; s pridobitvijo njihovega 
zaupanja ter zagotavljanjem svetovanja in zastopanja članom sindikata olajšajo 
pritožbene postopke; v primeru opaženih kršitev ne-diskriminacijske zakonodaje 
opozorijo odgovornega delodajalca in obvestijo pristojne nacionalne organe (npr. 
inšpekcijske službe, telo za enako obravnavanje, urad varuha človekovih pravic 
ipd.); se posvetujejo s pristojnimi nevladnimi organizacijami; vzgojno reagirajo na 
nadlegovalno vedenje v sindikatu; vodijo evidenco konfliktov ali pritožb zaradi 
nadlegovanja; pomagajo preprečevati pojave sindromov »krive žrtve« in »vrtljivih 
vrat«. 


527 O sindromu »krive žrtve« govorimo, kadar žrtev pod pritiskom njene okolice prevzame 
krivdo za konflikt nase. 

58 Vsi delavci in delavke morajo imeti tudi enake možnosti za napredovanje na delovnem 
mestu. Osebne okoliščine nekoga ne smejo predstavljati ovire za razvoj poklicne kariere in 
poklicno napredovanje. To osnovno izhodišče je posebej pomembno za t. i. »guid pro quo« 
(spolno) nadlegovanje, za katerega je značilno, da nadlegovalec dostop do prednosti, 
ugodnosti in koristi v zvezi s službo, vključno z nadaljnjo zaposlitvijo in napredovanjem na 
delovnem mestu, pogojuje s podrejanjem žrtve njegovim zahtevam po določenih uslugah in 
storitvah, ki so največkrat spolne narave. Statistike o razvoju poklicnih karier zaposlenih 
kažejo, da so pri sistemu poklicnega napredovanja nekatere kategorije delavcev bolj 
zapostavljene od drugih. Merilo za napredovanje teh delavcev niso njihove delovne navade, 
znanja, veščine, sposobnosti ali izkušnje, temveč predsodki tistih, ki sprejemajo odločitve. 
Ozaveščene organizacije posvetijo na leto povprečno dva do tri delovne dneve za poklicno 
usposabljanje in izobraževanje svojega osebja. Med poklicno usposabljanje lahko uvrstimo 
tudi pridobivanje novih znanj in ozaveščanje o vlogi enakega obravnavanja in enakih 
možnosti na delovnem mestu. Kar se tiče napredovanja na delovnem mestu lahko sindikati 

Opisane ovire, ki znatno onemogočajo učinkovito odkrivanje in prepoznavanje 
pojavov diskriminacijskega nadlegovanja, je mogoče odpraviti z ukrepi, kot so 
sprejem jasnih zakonodajnih rešitev in politik, ki izrecno prepovedujejo vsakršno 
nadlegovanje in viktimizacijo ter predpisujejo ustrezne in učinkovite pravne sankcije 
za nadlegovalce oziroma odgovorne, spodbujajo razvoj kulture strpnosti in 
spoštovanja dostojanstva posameznikov ter družbene klime, ki se zaveda vseh 
prednosti uresničevanja načela enakih možnosti. Razen tega je potrebno čim širšemu 
krogu javnosti zagotoviti ustrezne informacije in izobraževanje, da bodo lažje in 
hitreje prepoznali nezakonito diskriminacijsko nadlegovanje ter ustrezno ukrepali. 


Prikriti in subtilni primeri diskriminacijskega nadlegovanja pa utegnejo povzročati 
večje probleme tudi poklicnim pravnikom in sodnikom, kar je razvidno iz zadeve 
Rimantas Kazolailis proti Winegate Haulage Limited, v kateri iz same vsebine 
besed, ki jih je delodajalec namenil pritožniku litovske narodnosti, ni mogoče 
razbrati nobenih rasnih oziroma etničnih konotacij, kar na prvi pogled daje vtis, da 
je zmerjanje, kateremu je bil izpostavljen pritožnik s strani njegovega delodajalca, 
predstavljalo zgolj ustrahovanje (bullying). Vendar je pritožniku pred tribunalom za 
enakost uspelo dokazati, da je bil kot tuji delavec v takšni situaciji v posebej 
ranljivem položaju, ker je njegov delodajalec izkoristil dejstvo, da so bili vsi njegovi 
delavci tuji državljani in je zato bilo manj verjetno, da bi nasprotovali njegovemu 
vpitju in zmerjanju."? Tribunal za enakost je odločil, da je bilo delovno okolje, v 


delodajalce opozarjajo in jim svetujejo, da morajo veljati popolnoma enaka pravila za sistem 
poklicnega napredovanja za vse delavce. To pomeni, da morajo biti pri odločanju o 
napredovanju delavca ključni edino njegova delavna uspešnost, sposobnost in znanja. Spolna 
usmerjenost, spol, rasa, narodnost, invalidnost, starost, vera ali druge osebne okoliščine pri 
tem niso relevantne in ne smejo vplivati na odločitev o nadaljnji zaposlitvi delavca ali 
njegovem napredovanju (ali degradaciji) na delovnem mestu. Greif, T.: Ukrepi proti 
diskriminaciji v zaposlovanju za sindikate, priročnik, Škuc-LL, Ljubljana 2006, str. 42-46. 

529 Pritožnik je zatrjeval, da je bil kot voznik tovornega vozila izpostavljen prostaškemu 
govorjenju in zmerjanju s strani njegovega delodajalca. Slednji naj bi ga redno nazival »len«. 
Trdil je, da ko je bil v delovni bazi, ga je delodajalec spraševal, zakaj se sprehaja in ga silil, 
naj pohiti in teče, saj mu za to plačuje denar. Delodajalec naj bi nenehno vpil na njega in mu 
nasprotoval vsakokrat, ko je zaustavil njegovo tovorno vozilo. Takšno nadlegovanje naj bi se 
po navedbah pritožnika dogajalo vsak dan in je bilo za njega ponižujoče ter je ustvarjalo zanj 
moreče delovno okolje. Pritožnik je povedal, da je nekega dne delal 16 ur nepretrgoma in ko 
se je vračal v bazo je opazil, da več ne delajo zavore na tovornem vozilu. Zaustavil je 
tovornjak in poklical delodajalca, da bi ga obvestil o nevarni situaciji. Delodajalec je zahteval, 
naj se vrne v bazo in ko je pritožnik to zavrnil, mu je delodajalec rekel, da je »leni osel« in da 
se želi le izogniti delu. Pritožnik je trdil, da je takšna popolna brezskrbnost delodajalca za 
njegovo varnost in dobro počutje predstavljala rasno nadlegovanje. Tribunal za enakost je bil 
mnenja, da je pritožnik dokazal prima facie primer rasnega nadlegovanja v smislu Zakona o 
enakosti pri zaposlovanju, ki ga toženec ni spodbijal in odločil, da je pritožnik upravičen do 
izplačila 4.000 eurov odškodnine za stisko, ki mu je bila povzročena zaradi nadlegovanja. 
Rimantas Kazolailis v. Winegate Haulage Limited, Eguality Tribunal, DEC-E2010-164, 

katerem se je pritožnik počutil dobesedno kot suženj, zanj ponižujoče, sovražno in 
žaljivo. Čeprav v konkretni zadevi ni mogoče govoriti o nobenih očitnih rasnih 
žaljivkah in opazkah, ki bi jih toženec uporabil proti pritožniku, je tribunal zaključil, 
da če na te dogodke gledamo celovito in pri tem upoštevamo kontekst, v katerem so 
se zgodili, lahko rečemo, da obstaja neksus med uporabljenimi besedami (npr. 
»osel«) in dejstvom, da je bil pritožnik migrantski delavec. 


2 Pravo o prepovedi nadlegovanja v kontekstu različnega odnosa 
evropskih družb do pojavov nadlegovanja 


Problematika nadlegovanja je večdimenzionalna in poleg pravnih razsežnosti (ki so 
predmet preučevanja te raziskave) zajema tudi druge širše vidike (npr. družbene, 
kulturne, tradicionalne, religiozne, vzgojno-edukativne ipd.) Dejstvo je, da se 
splošni prag sprejemljivosti nadlegovalnih vedenj in ravnanj lahko razlikuje od ene 
družbe, kulture ali skupnosti do druge. Za ponazoritev takšnih razlik v splošnem 
družbenem dojemanju nadlegovanja v različnih državah Evrope si oglejmo odlomek 
o spolnem nadlegovanju v srednji in vzhodni Evropi, ki je bil v začetku leta 2000 
objavljen v časopisu The New York Times.” Sociologinja Lenka Simerska je 
dejala, da je v Republiki Češki spolno nadlegovanje nekaj takega kot folklora. Je 
povsod navzoče, vendar se ga ne obravnava kot resen problem. Posameznik naj bi se 
ob omembi tega pojava zgolj nasmehnil in dejal, da gre za neumno izmišljotino 
histeričnih ameriških feministk in da tak pojav tukaj pravzaprav sploh ne obstaja. 
Vendar spolno nadlegovanje je prisotno. Obscene šale, sugestivne opazke, neprijetne 
ponudbe, nežni udarci po zadnjici — vse to je del običajnega vsakdana mnogih 
delavk, ki se iz strahu pred zasmehovanjem ali izgubo njihove zaposlitve nad tem ne 
pritožujejo. 


Termin, ki se v Republiki Češki pogosto uporablja za spolno nadlegovanje, 
»sexualni haraseni« preprečuje resno diskusijo. Izraz je skoval češki pisatelj v 
izgnanstvu Joseph Skvorecky v zgodnjih devetdesetih letih prejšnjega stoletja. 
Termin sexualni haraseni (fonetično podoben angleškemu izrazu) se prevaja kot 
»seksualni hrup« s tihim razumevanjem, da vsakdo, ki se pritožuje zaradi 
nadlegovanja, povzroča nepotrebne sitnosti. Diskusija glede spolnosti ni tabu v tej 
državi. Toda koncept spolnega nadlegovanja je na splošno razumljen kot zahodna 
kuga, ki preti z uničenjem »pristnih« odnosov med moškimi in ženskami. Majhno 
število nedavnih tožb, o katerih poročajo iz srednje Evrope, kaže na to, da imajo 
ženske na razpolago zgolj pičlo pravno orožje. Glede na to, da ima država zakone 
proti spolnemu nadlegovanju, žrtve navadno vložijo tožbo zaradi kršitve določb 


http://www .egualitytribunal.ie/Database-of-Decisions/2010/Employment-Eguality- 
Decisions/DEC-E2010-164-Full-Case-Report.html (11. 2. 2011). 

530 Sexual Harassment in Central and Eastern Europe — Brief Article, The New York Times, 
Jan. 9, 2000, http://findarticles.com/p/articles/mi_m2872/is_2_26/ai_62140815/ (5. 6. 2010). 

delovne zakonodaje, ki zagotavlja nejasno definirano pravico do neškodljivega 
delovnega okolja. 


Poljski center za pravice žensk (Centrum Praw K obiet) je svetoval na ducate žrtvam 
spolnega nadlegovanja, toda edino ena od njih se lahko ponaša s kakršnokoli 
pomembnejšo obliko pravnega uspeha. Gre za nadlegovano žensko, zaposleno v 
veliki multinacionalni korporaciji, ki je dosegla izplačilo odškodnine v višini njene 
letne plače, vendar je bila še vedno primorana pustiti njeno službo. Ta pritožnica je 
imela po mnenju Eleonare Zielinske, profesorice prava iz Varšave, veliko srečo, ker 
je šlo za mednarodno korporacijo, ki jo je skrbel njen ugled. Odškodnina običajno 
znaša tri mesečne plače, kar je daleč precej manj kot na Zahodu. Razen tega se 
morajo ženske odpovedati njihovi dotakratni službi, preden se jim prizna 
kakršnakoli odškodnina. Situacija je podobna tudi na Madžarskem. Judit Sandor iz 
Centralne Evropske Univerze (CEU) v Budimpešti je povedala, da je bila »spolnost 
v času socializma na Madžarskem tabu tema. Ljudje se počutijo nelagodno, kadar 
razlagajo te probleme. To velja tudi za sodnike, ki so na splošno nenaklonjeni 
ženskam. Zelo malo je žensk na Madžarskem, ki si upajo javno spregovoriti o 
spolnem nadlegovanju, saj se bojijo negativne reakcije družbe«. 


Deset let po padcu komunizma se nekatere stvari postopoma spreminjajo. Nekatere 
post-komunistične države so pričele s postopkom sprejemanja zakonov proti 
spolnemu nadlegovanju, da bi njihovo notranjo zakonodajo uskladile s pravnimi 
predpisi EU na tem področju. Slovenija je izrazila upanje, da bo sprejela ustrezen 
zakon enkrat spomladi, medtem ko je češka vlada pravkar poslala v češki parlament 
osnutek zakona za njegovo prvo branje. Ta naloga čaka še Poljsko, Madžarsko in 
Slovaško, da ne omenjamo držav Balkana. Pravna zaščita ne bo takoj spremenila 
globoko zakoreninjeno držo in družbeno atmosfero v državah srednje in vzhodne 
Evrope, kjer skorajda ni diskusij o vprašanjih spola in spolnosti. Čeprav skoraj vse 
ženske delajo in prinašajo domov zaslužek, se od njih še vedno pričakuje, da 
opravljajo gospodinjska opravila in skrbijo za vzgojo otrok«. In le redke, ki si upajo 
odkrito spregovoriti o problemu spolnega nadlegovanja, nikakor ne morejo računati 
na kakršnokoli razumevanje ali izkazovanje simpatije s strani drugih, kaj šele na 
njihovo podporo. 


Iz tega sestavka je mogoče povzeti, da so vzhodne družbe in države Balkana nekako 
bolj tolerantne do različnih nadlegovalnih vedenj, vključno s tistimi s spolno 
konotacijo. Medtem ko bo npr. povprečna Ukrajinka ali Bosanka nežen udarec po 
njeni zadnjici ali glasen komentar moškega »ta ženska je zelo seksi«, prav verjetno 
lahko razumela kot šalo ali poklon in niti najmanj kot nekaj spotakljivega ter se 
zaradi tega tudi ne bo pretirano vznemirjala, bo na drugi strani povprečna Irka ali 
Belgijka isto ravnanje bržkone občutila kot žaljivo, poniževalno ali celo 
zastrašujoče. Takšni različni pogledi posameznih družb na vprašanje nadlegovanja 
so pogojeni z obstoječimi in prevladujočimi družbenimi normami in vrednotami, 
razmerami, odnosi, kulturnim in verskim ozadjem, vzgojo, izobraževanjem, pravili 

uglajenega vedenja, družbeno in pravno zavestjo, moralo, etiko, tradicijo in običaji, 
ideologijo ipd. Toda različno dojemanje nadlegovalnih vedenj s strani posameznih 
družb in družbenih skupin ne sme nikoli zamegliti jasnih pravnih razsežnosti 
koncepcije nadlegovanja, ki morajo biti povsod enake in bi jih zato kot takšne 
morale sprejeti in usvojiti vse evropske države. 


Pravni aspekt, kakor je jasno definiran v nadaljnjih podpoglavjih, je torej namenjen 
predvsem zakonski opredelitvi, prepovedi in sankcioniranju različnih oblik 
nadlegovanja kot potencialno ali dejansko konfliktnega družbenega vedenja. Z 
relevantnimi pravnimi normami se želi preprečiti ali razrešiti nek družbeni konflikt, 
kar nadlegovanje nedvomno je. Vse evropske države (tudi tiste, ki niso države 
članice EU) so poklicane k temu, da se čim prej resno lotijo tega družbenega 
problema ter sprejmejo širok in vključujoč zakonodajni model prepovedi 
nadlegovanja (več o tem, kakšen naj bi bil ta model, da bi zajel čim večje število 
nadlegovalnih ravnanj, je zapisano v nadaljevanju). K temu jih tudi pravno zavezuje 
temeljno mednarodnopravno načelo ne-diskriminacije (glej naslednje podpoglavje o 
ius cogens značaju prepovedi nadlegovanja v mednarodnem pravu). Ustrezni pravni 
ukrepi, ki posameznika prisilijo ali spodbudijo k spoštovanju dostojanstva in pravic 
drugih ter ga odvrnejo od nezaželenih nadlegovalnih vedenj, so za preprečevanje in 
odpravo praks nadlegovanja zagotovo ključnega pomena, vendar so sami po sebi 
nezadostni. Nujno jih morajo spremljati in dopolnjevati tudi družbeni, politični, 
vzgojno-izobraževalni ter drugi relevantni ukrepi. 


3 Prepoved nadlegovanja — mednarodnopravni ius cogens? 


Načelo ne-diskriminacije je nedvomno eno najbolj temeljnih načel na področju 
mednarodnega prava človekovih pravic in v mednarodnopravni doktrini in sodni 
praksi vlada splošno prepričanje, da je prepoved diskriminacije danes integralni del 
korpusa mednarodnega običajnega prava." Podobno bi lahko rekli tudi za 
mednarodno pogodbeno pravo, saj se načelo enakega obravnavanja kot rdeča nit vije 
skozi vse mednarodne pogodbe in deklaracije o človekovih pravicah. Mnenja pa so 
nekoliko bolj deljena glede vprašanja, ali je načelu prepovedi diskriminacije mogoče 
pripisati tudi značaj ius cogens mednarodnopravne norme." Nekatere smernice v 
zvezi s tem vprašanjem je mogoče najti v sodbah mednarodnih sodišč in komentarjih 
mednarodnih strokovnih teles. Meddržavno sodišče pravice v Haagu se je npr. v 
zadevi Barcelona Traction (Belgija proti Španiji) izreklo, da med obveznosti države 
nasproti mednarodni skupnosti kot celoti spadajo tudi tiste obveznosti, ki izvirajo iz 


3! Specifična značilnost pravice do ne-diskriminacije je, da predstavlja samostojno človekovo 
pravico in je hkrati tudi konstitutivni element vseh človekovih pravic. Norme o ne- 
diskriminaciji je mogoče najti na mednarodni, nadnacionalni in nacionalni ravni. 

532 Gre za absolutno zavezujoče norme mednarodnega prava, ki so po hierarhiji pravnih norm 
nad drugimi normami in načeli mednarodnega prava in se uporabljajo za vse države 
(univerzalna narava). 


PRAVNE RAZSEŽNOSTI PREPOVEDI NADLEGOVANJA 273 
G. Maučec 


načel in pravil o temeljnih pravicah človekove osebe, vključno z varstvom pred 
rasno diskriminacijo." Vprašanja današnje mednarodnopravne narave načela ne- 
diskriminacije in pravice do enakega in učinkovitega pravnega varstva se je 
dotaknilo tudi Medameriško sodišče za človekove pravice v svojem svetovalnem 
mnenju o pravnem položaju in pravicah migrantov brez dokumentov iz leta 2003 in 
pri tem zavzelo stališče, da je ne-diskriminacija ius cogens norma in se dejansko 
nanaša na pravico do enakega varstva pred zakonom. Argumente za takšen sklep je 
Medameriško sodišče za človekove pravice našlo v dejstvu, da številni mednarodni 
instrumenti o načelu ne-diskriminacije, bodisi pravno obvezujoči bodisi pravno 
neobvezujoči (sodišče je citiralo 19 mednarodnih pogodb in 14 dokumentov sofi 
lawa), pričajo o obstoju univerzalne obveznosti spoštovati in zagotavljati človekove 
pravice brez vsakršne diskriminacije. Medameriško sodišče je še dodalo, da načelo 
ne-diskriminacije pripada korpusu norm ius cogens značaja, ker na njem počiva 
celotna pravna struktura nacionalnega in mednarodnega javnega reda in ker kot 
temeljno načelo prežema vse zakone. Učinek te izjave je po mnenju Medameriškega 
sodišča za človekove pravice ta, da gre v primeru načela ne-diskriminacije za normo 
erga omnes, ki zavezuje vse države." 


Posamezna strokovna telesa so razvila ilustrativne sezname ius cogens norm. 
Komisija za mednarodno pravo je npr. v njenem komentarju o členih o odgovornosti 
držav navedla, da so kriteriji, ki jih Dunajska konvencija o pravu mednarodnih 
pogodb iz leta 1969 v 53. členu določa za identificiranje peremptornih norm 
splošnega mednarodnega prava precej strogi in da je do zdaj bilo kot takšnih 
priznanih relativno malo peremptornih norm.” Med takšnimi peremptornimi 
normami, ki so v mednarodni skupnosti jasno sprejete in priznane, Komisija za 
mednarodno pravo omenja tudi prepoved rasne diskriminacije." Mnogi ugledni 
mednarodnopravni teoretiki in učenjaki (med njimi tudi npr. prof. dr. Silvo Devetak, 


53 Barcelona Traction, Light and Power Company, Limited (Belgium v. Spain)(New 
Application: 1962), ICJ, para. 34, str. 33, http://www.icj-cij.org/docket/files/50/5387.pdf (19. 
3. 2011). 

534 Inter-American Court of Human Rights, Advisory Opinion OC-18/03 of September 17, 
2003, reguested by The United Mexican States, Juridical Condition and Rights of the 
Undocumented Migrants, paras. 100, 101, 
http://www.corteidh.or.cr/docs/opiniones/seriea 18 ing.pdf (19. 3. 2011). 

535 Vienna Convention on the Law of Treaties, 23 May 1969, United Nations, Treaty Series, 
vol. 1155, p. 331, 
http://untreaty.un.org/ilc/texts/instruments/word_files/english/conventions/1_1_1969.doc (19. 
3. 2011). 

536 International Law Commission report, Official Records, Fifty-Sixth Session, Supplement 
No. 10 (A/56/10), 2001, Commentary to Article 26, Compliance with peremptory norms, 
para. 5, 

http://untreaty.un.org/ilc/reports/2001/2001report.htm (19. 3. 2011). 

profesor Francisco Forrest Martin in dr. Timo Makkonen),"" so prav tako stališča, 
da danes prepoved diskriminacije (vsaj kar zadeva diskriminacijo glede na raso, 
barvo kože, etnični izvor, spol, jezik, vero ali socialni izvor) spada med 
vseobvezujoče (to je peremptorne) norme običajnega mednarodnega prava (ius 
cogens), ki učinkujejo erga omnes. Glede na univerzalno sprejeto stališče, da 
prepoved diskriminacije zajema tudi prepoved nadlegovanja,"" je potemtakem to 
isto mogoče trditi tudi za prepoved diskriminacijskega nadlegovanja. To pomeni, da 
je diskriminacijsko (to je rasno, spolno in versko) nadlegovanje v skladu z občim 
mednarodnim pravom absolutno prepovedano.  Nezagotavljanje ustreznega 
(pravnega) varstva pred takšnim nadlegovanjem osebam pod jurisdikcijo določene 
države in javno opravičevanje ali celo zagovarjanje rasnega, spolnega ali verskega 
nadlegovanja bi tako predstavljalo kršitev peremptorne norme splošnega 
mednarodnega prava, ki bi imelo za posledico mednarodno odgovornost te države, 
ne glede na to, ali je država kršiteljica pogodbenica mednarodnih pogodb in 
konvencij, ki obsojajo in prepovedujejo diskriminacijo, ali ne. 


4 Predlog zakonodajne definicije nadlegovanja 


Države članice EU so s prenosom določb proti-diskriminacijskih direktiv EU v 
njihovo notranjo zakonodajo več ali manj »kopirale« oziroma prevzele definicije 
temeljnih pojmov in konceptov iz direktiv, vključno z opredelitvijo nadlegovanja. 
Osnovni namen tega podpoglavja je na podlagi zgoraj opravljene temeljite preučitve 
in analize številnih opredelitev nadlegovanja, ki jih lahko najdemo v posameznih 
(mednarodnih in nacionalnih) pravnih in drugih virih ter obravnavane sodne prakse, 
podati lastno ustrezno pravno-teoretično definicijo nadlegovanja. V mednarodni in 
domači pravni doktrini nadlegovanje kot takšno (z izjemo spolnega in rasnega 
nadlegovanja) ni celovito teoretično opredeljeno in zadosti natančno razdelano, kar 
je mogoče ugotoviti z obravnavanjem relevantne domače in tuje znanstvene 
literature in virov. Eden od razlogov za takšno stanje je verjetno tudi ta, da je 
izredno težko oblikovati neko končno unificirano in izčrpno pravno definicijo, ki bi 
zajemala vse oblike in primere nadlegovanja, do katerih bi utegnilo priti v praksi. 
Tudi samo pravo o »prepovedi nadlegovanja« se še vedno razvija in v izogib 
pravnim prazninam prilagaja novonastalim situacijam in okoliščinam, med drugim 


537 Devetak, S. (ur.): Diskriminacija na etnični in verski osnovi v Sloveniji, ISCOMET — 
Inštitut za entične in regionalne študije, Maribor 2006, str. 6; Martin, Francisco F....[et al.]: 
International Human Rights and Humanitarian Law, Treaties, Cases, and Analysis, 
Cambridge University Press, 2006, str. 35; Makkonen, T.: The Principle of Non- 
Discrimination in International Human Rights Law and EU Law, Erik Castrén Institute, 
University of Helsinki, August 2005, str. 3. 

538 Tako so se med drugim v svojih odločitvah in splošnih komentarjih ter priporočilih izrekli 
tudi Odbor ZN za odpravo diskriminacije žensk (CEDAW), Odbor ZN za odpravo rasne 
diskriminacije (CERD), Odbor ZN za ekonomske, socialne in kulturne pravice (CESCR) in 
Odbor strokovnjakov ILO za uporabo konvencij in priporočil. 

tudi s širjenjem definicije na nove primere nadlegovanja.""? Medtem ko se sociologi, 
socialni pedagogi, (poklicni) psihologi, psihoanalitiki in filozofi pri preučevanju, 
raziskovanju in definiranju problema nadlegovanja omejujejo v glavnem na 
čustveno in psihološko nadlegovanje oziroma trpinčenje (mobbing) ter spolno 
nadlegovanje oziroma nadlegovanje na podlagi spola na delovnem mestu, so za 
pravnike zagotovo zanimive tudi druge vrste in oblike nadlegovanja, do katerih ne 
prihaja nujno na delovnem mestu. Glede na dejstvo, da v znanstvenih krogih izrazito 
prevladuje zanimanje za spolno in tudi rasno nadlegovanje, ne pa toliko tudi 
zainteresiranost za nadlegovanje, temelječe na drugih pravno priznanih podlagah 
diskriminacije, je v tuji in domači pravni znanosti mogoče zaslediti veliko več 
primerov poskusa definiranja spolnega in rasnega nadlegovanja, kot pa nadlegovanja 
nasploh. 


Black's Law Dictionary nadlegovanje opredeljuje kot »ravnanje, namenjeno 
določeni osebi, ki povzroča znatno čustveno stisko tej osebi in ne služi nobenemu 
legitimnemu namenu« ali kot »besede, kretnje in dejanja, namenjena vzbujanju 
strahu ali vznemirjanju druge osebe in izvajanju (verbalnega) nasilja nad njo.«"? Kot 
lahko opazimo, navedena opredelitev nadlegovanja ne vsebuje diskriminacijskega 
elementa, ki se kaže v povezanosti nadlegovalnega vedenja s podlagami 
diskriminacije. Zelo pogosta definicija, ki jo lahko zasledimo na internetu, je da 
»nadlegovanje vključuje vsakršno fizično ali verbalno ravnanje, ki odraža 
nenaklonjenost, odpor ali sovražnost do neke osebe zaradi njene starosti, spola, rase, 
barve kože, vere, prepričanja, narodnosti, etničnega porekla, invalidnosti (telesne 
oziroma duševne prizadetosti), spolne usmerjenosti ali drugega pravno zaščitenega 
statusa«"! Nadlegovanje je pogostokrat zloraba družbene moči in se v pravni 
teoriji večkrat opredeljuje kot »kakršnokoli ravnanje, ki ustvarja zastrašujoče, 
poniževalno in sovražno okolje«."" Sodobna širša pravna koncepcija prepovedi 
diskriminacije vključuje tudi prepoved nadlegovanja, saj gre pri nadlegovanju v 
osnovi prav tako za neenakopravno obravnavanje na osnovi katere izmed 
diskriminacijskih podlag. Nadlegovanje in spolno nadlegovanje sta torej v nasprotju 
s temeljnim načelom enakega obravnavanja. Takšen pristop so pri oblikovanju 
ustreznih definicij upoštevali tudi snovalci določb modernega ne-diskriminacijskega 
prava EU, katere je nato s sprejemom potrdil tudi Svet ministrov EU. Ne- 
diskriminacijske Direktive 2000/43/ES, 2000/78/ES, 2002/73/ES in 2006/54/ES, so 
na območju EU uvedle in uveljavile pravno definicijo, ki nadlegovanje opredeljuje 
kot »nezaželeno ravnanje, temelječe na spolu, rasi ali etničnem poreklu, veri, 


5° Eno novejših področij je npr. področje pravnega urejanja t. i. nadlegovanja preko interneta, 
katerega specifičnost je ta, da pri njem ni mogoče govoriti o neposredni fizični bližini, niti ne 
o običajni verbalni komunikaciji med nadlegovalcem in žrtvijo. 

340 Garner, B. A.: Black's Law Dictionary, standard 9th edition, West, 2009. 

AN http://www.life123.com/career-money/career-development/harassment/definition-of- 
harassment.shtml (7. 7. 2009) in http://www.hrdirect.com/info/the-harassment-free- 
workplace/default.aspx?sessionid= (7. 7. 2009). 

5# http://www.uwo.ca/equity/discrimination/definitions.htm (7. 7. 2009). 

invalidnosti, starosti ali spolni usmerjenosti, katerega namen ali učinek je žalitev 
dostojanstva osebe in ustvarjanje zastrašujočega, sovražnega, sramotilnega, 
ponižujočega ali žaljivega okolja«. Popolnoma identično definicijo nadlegovanja 
vsebuje tudi predlog nove ne-diskriminacijske direktive EU." Direktivi 2000/43/ES 
in 2000/78/ES poleg tega določata, da je »v tem kontekstu lahko koncept 
nadlegovanja definiran v skladu z nacionalno zakonodajo in prakso držav članic«. 
Neželeno ravnanje se lahko manifestira v različnih oblikah - od verbalnih in pisnih 
komentarjev, šal, draženja, izzivanja, namigovanja, zbadljivk, vzdevkov in 
poimenovanj, žalitev, pesmic, gibov, potez ali obnašanja do fizične intimnosti (npr. 
dotikanje, otipavanje, božanje, ščipanje) in seksualnih kontaktov (neprostovoljne 
spolne usluge, spolni odnos) - toda mora biti zadosti resno, da povzroča 
zastraševalno, poniževalno, sramotilno, sovražno ali žaljivo okolje za nadlegovano 
osebo. Na podlagi definicije nadlegovanja, ki jo navajajo pravne norme EU o 
prepovedi diskriminacije, je mogoče razlikovati med spolnim in drugim 
nadlegovanjem, ki škoduje delovnemu ali drugemu življenjskemu okolju 
posameznika/posameznice ter spolnim in drugim nadlegovanjem, ki je poleg tega 
lahko uporabljeno kot osnova za sprejem določene, za nadlegovano osebo zelo 
važne odločitve s strani nadlegovalca. Slednje imenujemo »quid pro quo« 
nadlegovanje, pri katerem lahko gre za spolno ali drugačno izsiljevanje in 
izkoriščanje (privolitev v spolnost ali druge usluge, kot npr. prevoz nadlegovalca v 
službo in iz službe, ipd.) v zameno za prednosti ali v izogib neprijetnostim na 
delovnem mestu ali kje drugje. 


Druga važna ugotovitev pa je ta, da moderno pravo EU o enakem obravnavanju, ki 
se sicer zgleduje po zelo razvitem anglo-ameriškem ne-diskriminacijskem pravu in 
sodni praksi, prvič v zgodovini odstopi od zahteve po opredelitvi diskriminacijskega 
nadlegovanja kot manj ugodnega obravnavanja. Ta napreden pristop ne- 
diskriminacijskega prava EU bazira na prepričanju, da gre pri diskriminacijskem 
nadlegovanju za nekaj več kot zgolj diskriminacijsko vedenje. Nadlegovanje 
pravzaprav niti ne zahteva neenakega obravnavanja, ki je osnovni pogoj za 
neposredno in posredno diskriminacijo. Zgodi se tam, kjer je neka oseba 


5# predlog Direktive Sveta o izvajanju načela enakega obravnavanja oseb ne glede na vero ali 
prepričanje, invalidnost, starost ali spolno usmerjenost, Commission of the European 
Communities, Proposal for a Council Directive on implementing the principle of egual 
treatment between persons irrespective of religion or belief, disability, age or sexual 
orientation, Brussels, 2. 7. 2008, COM(2008) 426 final,  http://eur- 
lex.europa.eu/LexUriServ/LexUriServ.do ?urizCELEX:52008PC0426:EN:NOT (4. 6. 2010). 
Navedeni predlog nove direktive, ki ga je sprejela Evropska komisija, je zgolj predlog in pred 
njim je najbrž še dolga in strma pot, preden ga bodo sprejele države članice EU. Da bo 
predlagana direktiva postala del ne-diskriminacijskega prava EU, je potrebna privolitev vseh 
držav članic EU. 2. aprila 2009 je Evropski parlament s 360 glasovi za in 227 glasovi proti 
podprl predlagano direktivo. Že ta podatek nam pove, da med državami članicami ne vlada 
neka posebno prepričljiva podpora sprejetju tega pomembnega in ne nazadnje tudi potrebnega 
pravnega instrumenta. 

izpostavljena  zastrašujočemu,  sovražnemu,  ponižujočemu,  žaljivemu ali 
sramotilnemu okolju in se tepta oziroma žali njeno dostojanstvo. 


Na podlagi preučitve izbranih definicij nadlegovanja in njihovih temeljnih 
elementov je sedaj mogoče oblikovati popolnejšo pravno definicijo, v skladu s 
katero bi nadlegovanje lahko definirali kot »nezaželeno verbalno, neverbalno ali 
fizično ravnanje oziroma vedenje, povezano z raso (vključno z barvo kože), 
narodnostjo, etničnim ali nacionalnim poreklom, državljanstvom, pripadnostjo 
določeni manjšini, rojstvom, spolom, jezikom, vero, političnim ali drugačnim 
prepričanjem ali mnenjem, starostjo, gmotnim stanjem, zakonskim stanom, 
družinskim statusom, izobrazbo, družbenim položajem, (kronično) boleznijo, 
invalidnostjo, spolno usmerjenostjo, osebnim dohodkom, delovnim časom, pogodbo 
o zaposlitvi ali katerokoli drugo osebno okoliščino, ki je lahko podlaga za 
razlikovanje, če je namen ali učinek takšnega ravnanja oziroma vedenja žaliti 
dostojanstvo določene osebe ali ustvarjati zanjo zastrašujoče, sovražno, poniževalno, 
sramotilno ali žaljivo okolje«. Poleg tega temeljnega koncepta nadlegovanja pa bi 
morala zakonodajna opredelitev vključevati še dva tipa nadlegovalnega vedenja. To 
sta nadlegovanje spolne narave, ki predstavlja »nezaželeno (fizično, verbalno ali 
neverbalno) ravnanje spolne narave, kadar ima takšno ravnanje namen ali učinek 
ustvariti zastrašujoče, sovražno, ponižujoče, sramotilno ali žaljivo okolje za 
določeno osebo ali kadar krši dostojanstvo določene osebe« in guid pro guo 
nadlegovanje, glede katerega bi bilo smiselno uporabiti irsko pravno definicijo, ki 
pravi, da »zavrnitev ali podreditev osebe spolnemu ali drugemu nadlegovanju ne 
sme nobeni drugi osebi služiti kot podlaga za odločitev, ki vpliva na to osebo«. 
Takšna zakonodajna definicija diskriminacijskega nadlegovanja je zastavljena 
dovolj široko, da lahko pokrije vse primere spolnega in drugega nadlegovanja, do 
katerih utegne priti v praksi in je kot takšna zmožna zagotoviti zadostno pravno 
varstvo pred vsemi oblikami diskriminacijskega nadlegovanja. Besedna zveza 
»...povezano z raso, narodnostjo, etničnim ali nacionalnim poreklom,...« nam da 
jasno vedeti, da so z njo zajeti tudi koncepti, kot so nadlegovanje na podlagi 
domnevnih značilnosti, nadlegovanje prek povezave, navodila za nadlegovanje 
oziroma spodbujanje k nadlegovanju, nadlegovanje kot viktimizacija, kakor tudi 
problematika multiplega nadlegovanja. 


4.1 Osvoboditev od zahteve po »manj ugodnem obravnavanju« 


Nadlegovanje v skladu z ne-diskriminacijskimi direktivami EU predstavlja 
specifično vrsto diskriminacije. Sodišča v nekaterih državah članicah EU (med njimi 
tudi v Veliki Britaniji in lrski) so pred takšno izrecno opredelitvijo 
diskriminacijskega nadlegovanja v  ne-diskriminacijskih pravnih normah EU 
vprašanje nadlegovanja obravnavala kot poseben način izražanja neposredne 
diskriminacije. Oddvojitev nadlegovanja od neposredne diskriminacije in njegova 
uvrstitev v ločeno in samostojno kategorijo v ne-diskriminacijskih direktivah EU 
temelji bolj na poudarjenem pomenu izločitve te posebej škodljive oblike 

diskriminacijskega obravnavanja, kot pa na kakršnikoli spremembi v konceptualnem 
razmišljanju. Skladno z definicijami nadlegovanja in spolnega nadlegovanja, 
vključenimi v ne-diskriminacijske direkive EU, pri dokazovanju nadlegovanja ni več 
potrebe po komparaciji in ugotavljanju razlike v obravnavanju. To v bistvu kaže na 
dejstvo, da je nadlegovanje ravnanje, ki je per se krivično zaradi oblike, v kateri se 
pojavlja (verbalna, neverbalna ali fizična žalitev) in morebitnih škodljivih učinkov, 
ki jih lahko ima (kršitev človeškega dostojanstva). 


Pritožbe o spolnem nadlegovanju na delovnem mestu so skorajda vsakdanjost in že 
zaradi tega zahtevajo njihovo skrbno obravnavo s strani delodajalcev. Pri 
obravnavanju primerov spolnega nadlegovanja je delodajalcem lahko v veliko 
pomoč definicija, ki jo je sprejel britanski pritožbeni delovni tribunal v zadevi 
British Telecommunications plc proti Williams." V skladu s to definicijo se lahko 
diskriminacija glede na spol pojavlja v različnih oblikah in spolno nadlegovanje je 
posebna oblika te diskriminacije. Spolno nadlegovanje lahko najbolje opredelimo 
kot neželeno ravnanje spolne narave ali drugo ravnanje, ki temelji na spolu in 
škodljivo učinkuje na dostojanstvo žensk in moških pri delu. Takšen vpliv na 
dostojanstvo osebe na podlagi spola, povzroča — tako kot druge oblike spolnega 
nadlegovanja — škodo tej osebi. Dokaz o spolnem nadlegovanju v kakršnikoli obliki 
bo zato izpolnjeval zahtevan kriterij. Ker je ravnanje, ki predstavlja spolno 
nadlegovanje, že samo po sebi spolno opredeljeno, ni nobene potrebe po iskanju 
primerjave z moškim spolom. To pa posledično pomeni, da pritožbe o spolnem 
nadlegovanju ni mogoče izpodbijati s trditvijo, da bi oseba nasprotnega spola bila 
deležna enakega ali podobnega (manj ugodnega) obravnavanja. Navedena odločba 
delovnega pritožbenega tribunala predstavlja enega od najpomembnejših mejnikov v 
razvoju prava, ki ureja diskriminacijsko nadlegovanje, saj definicije nadlegovanja 
več ne veže na kriterij primerljivosti (v smislu manj ugodnega obravnavanja), ki je 
na splošno značilen za ne-diskriminacijsko pravo. Spolno nadlegovanje je per se 
spolna diskriminacija. Izgleda, da je takšen, takrat pravzaprav revolucionaren pristop 
k opredelitvi diskriminacijskega nadlegovanja, zapustil velik pečat tudi na 
»zakonodajalcu« EU, ki je v najpomembnejših ne-diskriminacijskih direktivah iz 
leta 2000 uporabil skorajda povsem identično rešitev. 


Za osvoboditev nadaljnje ne-diskriminacijske pravne prakse od zahteve po 
primerjavi v zadevah diskriminacijskega nadlegovanja je bila odločilnega pomena 
odločitev delovnega pritožbenega tribunala v zadevi Wandsworth NHS Primary 
Care Trust proti Obonyo."? V tej zadevi je delovni tribunal na prvi instanci ugodil 


34 British Telecommunications Plc v. Williams, [1997] UKEAT 1340 95 0306 (3 June 
1997), http://www. bailii.org/cgi- 
bin/markup.cgi ?docz/uk/cases/UKEAT/1997/1340 95 0306.html (7. 11. 2010). 
545 Wandsworth NHS Primary Care Trust v. Obonyo, [2006] UKEAT 0237 05 1407 (14 July 
2006), http://www.bailii.org/egi- 
bin/markup.cegi ?docz/uk/cases/UKEAT/2006/0237 05 1407.html (7. 11. 2010). 

tožbenemu zahtevku gospe Obonyo zaradi rasnega nadlegovanja. Sledila je pritožba 
na delovni pritožbeni tribunal, v kateri je toženec izpodbijal odločitev 
prvostopenjskega tribunala z argumenti, da delovni tribunal, ko je sprejemal 
odločitev o pritožbi zaradi nezakonitega nadlegovanja, ni upošteval ključnega 
pravnega vprašanja, to je testa primerjave. Vendar je delovni pritožbeni tribunal 
zavrnil takšno interpretacijo in pritrdil stališču prvostopenjskega delovnega 
tribunala. Nove zakonske določbe, ki urejajo nezakonito (diskriminacijsko) 
nadlegovanje, namreč več izrecno ne zahtevajo primerjave. Na to je posebej opozoril 
tudi sodnik Peter Clark, ki je poudaril, da je izvedba komparativnega testa, ki ga v 
primerih tako neposredne diskriminacije (točka a) prvi odstavek 1. člen Zakona o 
rasnih razmerjih iz leta 1976) kot viktimizacije (prvi odstavek 2. člen Zakona o 
rasnih razmerjih iz leta 1976) zahteva sestavina »manj ugodnega obravnavanja«, 
vidno odsotna v zakonski definiciji, vsebovani v 3A. členu Zakona o rasnih 
razmerjih iz leta 1976, tako da nov zakonski delikt nadlegovanja, s katerim je bila v 
britansko nacionalno pravo inkorporirana Direktiva 2000/43/ES, več ne zahteva 
izvedbe primerjave, glede katere je sodišče zgornjega doma britanskega parlamenta 
odločilo, da jo je treba uporabiti pri obravnavanju pritožb zaradi spolnega 
nadlegovanja v kontekstu neposredne diskriminacije. V skladu z novimi ne- 
diskriminacijskimi direktivami EU se rasno oziroma spolno nadlegovanje štejeta za 
diskriminacijo glede na raso oziroma spol. Posledica tega je, da se obravnavano 
ravnanje, ko je enkrat dokazano, šteje za nezakonito, in sicer ne glede na to, kako je, 
je bil ali bi bil obravnavan nekdo drugačne rase ali drugačnega spola ipd. V tem 
kontekstu je pomembna tudi argumentacija britanskega delovnega pritožbenega 
tribunala v zadevi Gravell,"" da v primeru pritožb zaradi nadlegovanja ni nujno 
potrebno, da so dejanja, ki so predmet pritožbe, per se diskriminacijska, ker so lahko 
enako zagrešena proti vsakomur in zato tudi ni potrebe po identificiranju »manj 
ugodnega obravnavanja«. 


4.2 Kumulativni ali alternativni pristop? 


Pomembnejše vprašanje, ki se zastavlja v zvezi s pravnim definiranjem temeljnega 
koncepta diskriminacijskega nadlegovanja, je, ali dati prioriteto kumuliranju zahtev 
kršitve človekovega dostojanstva in ustvarjanju škodljivega okolja ali pa možnosti 
njune alternativne uporabe. Zgoraj predlagana pravna definicija nadlegovanja 
temelji na alternativnem pristopu po zgledu britanske zakonodajne opredelitve. 
Alternativna formulacija obeh pogojev namreč lahko ponudi širši obseg pravnega 
varstva pred diskriminacijskim nadlegovanjem, kar je že večkrat potrdila tudi 
britanska sodna praksa. Alternativnost zahtevanih elementov namena ali učinka 
nadlegovanja (ustvarjanje negativnega okolja ali kratenje dostojanstva posameznika) 
omogoča, da se lahko neka oseba pritoži zaradi določenega ravnanja, ki zanjo 


546 Gravell v. London Borough of Bexley, [2007] UKEAT 0587 06 0203 (2 March 2007), 
http://www. bailii.org/cgi-bin/markup.cgi?doc=/uk/cases/UKEAT/2007/0587_06_0203.html (9. 1. 
2011). 

ustvarja žaljivo, zastrašujoče, sovražno, poniževalno ali sramotilno okolje, čeprav 
samo ravnanje ni namenjeno njej osebno in zato ne moremo reči, da krši njeno 
dostojanstvo. Takšnemu nadlegovanju bi ustrezal naslednji primer. Belec je 
zaposlen v tovarni in tudi njegovi sodelavci so večinoma belci. Vendar pa ta delavec 
z belo barvo kože meni, da nenehni rasistični komentarji njegovega belega 
sodelavca, namenjeni delavcu s temno barvo kože, ustvarjajo zanj zastrašujoče in 
sovražno delovno okolje. Čeprav neželeno ravnanje ni posebej uperjeno zoper tega 
delavca (belca), se ta lahko, kljub dejstvu, da sam ni dejanski ali domnevni nosilec 
zaščitene značilnosti (rase), niti ni povezan z nekom, ki ima zaščiteno značilnost, 
pritoži zaradi nadlegovanja, ker nadlegovalno ravnanje rasističnega delavca ustvarja 
zanj sovražno, zastrašujoče, poniževalno in žaljivo okolje, v katerem dela. V praksi 
bi takšna pravna ureditev pomenila zelo daljnosežno pravno varstvo, saj bi 
zagotavljala zaščito pred nadlegovanjem tako osebi, ki je neposredna tarča 
nadlegovanja, kakor tudi osebi, ki zaradi  prisostvovanja določenemu 
nadlegovalnemu ravnanju doživlja njeno okolico kot vznemirljivo, škodljivo in 
neugodno. Posledično bi bilo torej mogoče, da bosta v zvezi z istim incidentom 
nadlegovanja vloženi dve ali celo več pritožb zaradi nadlegovanja. 


4.3 Subjektivni ali objektivni pristop? 


Naslednje važno vprašanje je povezano z zaznavanjem nadlegovanja. Gre za 
vprašanje, čigav kriterij presoje nezaželenosti naj obvelja — ali naj bodo odločilni 
občutki in dojemanja domnevne žrtve, ali pa gledanje domnevnega nadlegovalca 
oziroma splošno gledanje drugih oseb na naravo določenega vedenja? Definicije 
nadlegovanja, vsebovane v ne-diskriminacijskih direktivah EU, so glede tega 
vprašanja popolnoma jasne: bistvena značilnost nadlegovanja je, da si ga 
nadlegovana oseba ne želi, pri čemer je opredelitev, kakšno ravnanje je sprejemljivo 
in kaj doživlja kot neprijetno, poniževalno, sramotilno, žaljivo, sovražno ali 
zastrašujoče prepuščena vsakemu posamezniku oziroma posameznici." Pravne 
norme EU o prepovedi nadlegovanja poudarjajo pomembno načelo, da naj vsaka 
oseba sama odloča, kaj jo žali in kaj je zanjo dobrodošlo oziroma kaj je še 
pripravljena sprejeti in kaj ne.” Tako jasno opredeljujejo, da je pravica do 


47 Neko diskriminacijsko ravnanje postane nadlegovanje, če se nadaljuje tudi potem, ko je 
nadlegovana oseba jasno pokazala, da ga ne odobrava. 

548 Npr. tako kot v zasebnem življenju mora imeti ženska/moški tudi na delovnem mestu 
pravico, da ima različno pristne odnose z različnimi moškimi/ženskami. V tem kontekstu je 
zanimiva odločitev britanskega pritožbenega delovnega sodišča v zadevi Wileman proti 
Minilec Engineering Ltd., v kateri je navedeno sodišče ugotovilo, da so »pripombe v spolnem 
kontekstu, ki jih oseba doživi s strani A in B, lahko zanjo popolnoma sprejemljive, hkrati pa 
je ta oseba lahko močno pretresena pri podobnih pripombah s strani osebe C«. Wileman v. 
Minilec Engineering Ltd, [1988] ICR 318, Employment Appeal Tribunal on 18th November 
1987, dostopno na 
http://www.employmentappeals.gov.uk/Public/Upload/UKEAT0019042482004.doc (9. 7. 
2009). 

ohranitve dostojanstva in vrednosti individualna pravica, ki ne sme biti odvisna od 
kulture v danem družbenem okolju (npr. na delovnem mestu) in večinskega mnenja 
določene skupine ljudi (npr. zaposlenih). Navedena definicija nadlegovanja torej 
večji pomen pripisuje vidiku, ki bolj kot sam motiv in namene nadlegovalca ter 
poglede drugih poudarja način, kako je takšno vedenje obravnavala oziroma 
dojemala žrtev nadlegovanja. Izgovori nadlegovalca, da se je »le šalil« ali »bil samo 
prijateljski« in podobne izjave lahko njegovo vedenje razložijo, nikakor pa ga ne 
morejo opravičiti. Nadlegovalec zato v postopku pred sodiščem ali drugim organom 
odločanja ne more navajati argumenta obrambe, da nadlegovanje ni bilo njegov 
namen. 


Pravo EU o prepovedi nadlegovanja sprejema fleksibilen subjektivno-objektivni 
pristop k ugotavljanju obstoja diskriminacijskega nadlegovanja. Pri presojanju, ali je 
v posameznem primeru prišlo do nadlegovanja v nasprotju s pravnimi normami EU, 
je potrebno najprej ugotoviti, kako žrtev dojema oziroma je dojemala sporno 
obravnavanje. Vendar tudi če žrtev dejansko ne občuti posledic nadlegovanja, je še 
vedno mogoče ugotoviti obstoj nadlegovanja, vse dokler je pritožnik tarča 
domnevno nadlegovalnega ravnanja. Kot je to mogoče opaziti na podlagi 
obravnavanih sodnih praks o dejstvih, relevantnih za ugotavljanje, ali neko ravnanje 
predstavlja nadlegovanje, navadno odločijo že nacionalna sodna in kvazisodna telesa 
in zato Sodišču EU o teh vprašanjih ni bilo treba odločati, vsaj do sedaj ne. Tudi 
britansko in irsko pravo dajeta prednost uporabi mešanega, to je subjektivno- 
objektivnega kriterija. Oba pravna režima priznavata, da je nadlegovanje v osnovi 
predvsem subjektivna izkušnja. Da določeno vedenje, ki je predmet pritožbe, lahko 
predstavlja nadlegovanje ali spolno nadlegovanje se najprej zahteva, da je to vedenje 
nezaželeno. Vsak posameznik oziroma posameznica se lahko sam/-a odloči, katero 
ravnanje je zanj/-o nesprejemljivo oziroma nezaželeno in s strani koga (če sploh) je 
takšno ravnanje zanj/-o zaželeno ali nezaželeno, ne glede na odnos drugih oseb do te 
zadeve. Dejstvo, da je prej soglašal s takšnim vedenjem, posamezniku ne preprečuje, 
da se svobodno odloči, da je to vedenje odslej zanj nezaželeno. Nezaželena narava 
ravnanja je tisti odločilni faktor, ki loči spolno in drugo nadlegovanje od 
prijateljskega vedenja, ki je dobrodošlo in vzajemno. Element subjektivne presoje pa 
je korigiran z objektivnim elementom »razumnosti«, ki se odraža v nadaljnji zahtevi, 
da je vedenje, ki je predmet pritožbe, mogoče razumno šteti za žaljivo, ponižujoče, 
sovražno, sramotilno ali zastrašujoče za neko osebo. V zadevi Reed & Bull 
Information Systems Ltd proti Stedman je britanski delovni pritožbeni tribunal 
določil splošne smernice o pravilnem pristopu k primerom spolnega nadlegovanja, 
ki temeljijo na subjektivnem testu ob upoštevanju standarda »razumne osebe«."? 


9 V tej zadevi je pritožnica zatrjevala, da je bila v času zaposlitve pri tožencu izpostavljena 
različnim dogodkom spolnega nadlegovanja s strani njenega nadrejenega (npr. v neformalnem 
razgovoru je nadrejeni omenil, da je seks koristna oblika telovadbe, vendar pritožnica na to 
izjavo ni dala nobenega odgovora; komentarji nadrejenega, namenjeni pritožnici, so imeli 
spolne konotacije; ob neki priložnosti je nadrejeni pritožnici in drugim pokazal karikaturo v 

Delovni pritožbeni tribunal je v tej zadevi opozoril na tri ključna vprašanja v 
zadevah spolnega nadlegovanja žensk: 1.) ali bo ženska, ki šteje za nadlegovanje 
spolne narave besede ali ravnanje, ki jih mnoge ženske sicer ne bi smatrale za žalitev 
ali za nadlegovanje, lahko uspela s svojo pritožbo zaradi spolnega nadlegovanja?, 2.) 
ali je mogoče njeno pritožbo zaradi nadlegovanja šteti za dokazano, če se moški ne 
zaveda, da so njegove besede ali ravnanje nezaželene? in 3.) ali je eno samo dejanje 
(besede ali ravnanje) dovolj za to, da je mogoče govoriti o diskriminacijskem 
nadlegovanju??? Osrednje vprašanje, ki si ga mora zastaviti vsak sodnik v zadevah 
spolnega nadlegovanja, je, ali je domnevna žrtev nadlegovanja utrpela kakšno škodo 
in ali je bil razlog za škodno ravnanje njen spol (pri tem pa se ne zahteva dejanska 
ali hipotetična primerjava z moškim spolom). Motiv ali namen diskriminatorja 
oziroma nadlegovalca ni bistvena sestavina takšne presoje, čeprav bo pogosto 
relevanten faktor, ki ga je treba upoštevati. Toda pomanjkanje namena ne predstavlja 
obrambe toženca. Delovni pritožbeni tribunal je glede problemov, ki jih utegne imeti 
tožnik v zvezi z dokazovanjem, ob sklicevanju na odločitev ameriškega zveznega 
pritožbenega sodišča v zadevi ZDA proti Gail Knapp poudaril,"' da je v primerih 
spolnega nadlegovanja posebej pomembno, da tribunal, ki ugotavlja dejstva, ne sme 


časopisu, ki je prikazovala afero na oddelku za trženje; nadrejeni je pogosto stal za pritožnico, 
ko je drugim sodelavcem pripovedoval umazane šale). Ti primeri spolno žaljivih dejanj so 
pritožnici povzročali trpljenje na delovnem mestu in zaradi njih se je močno poslabšalo tudi 
njeno zdravje. Na koncu je pritožnica dala odpoved. Delovni tribunal je ugotovil, da so bila 
opisana ravnanja nadrejenega nesprejemljiva oziroma nezaželena s strani pritožnice, ne samo 
zato, ker so bila spolna, ampak tudi zato, ker so bila osebno nadležna in najbrž ustrahovalne 
narave. Čeprav je tribunal menil, da nobeno od posameznih dejanj nadrejenega ni bilo dovolj 
resno, da bi lahko predstavljalo spolno nadlegovanje, je na koncu prišel do zaključka, da je v 
konkretnem primeru šlo za vrsto spolno žaljivih dejanj s pretežno spolnimi namigovanji in 
seksistično držo. Večje težave je tribunalu povzročalo dejstvo, da se pritožnica ni pritožila pri 
nadrejenemu (nadlegovalcu) glede vseh neželenih dogodkov, ki so se zgodili in da je potem, 
ko je pritožnica vložila pritožbo zaradi spolnega nadlegovanja, nadrejeni spoznal, da je 
njegovo vedenje nezaželeno in prenehal s takšnim ravnanjem. Lord Johnston je v odločitvi 
delovnega pritožbenega tribunala navedel, da je bistvena značilnost spolnega nadlegovanja, 
da so besede ali ravnanje tisto, kar je za prejemnike nezaželeno in vsak prejemenik se lahko 
sam odloči, kaj je zanj sprejemljivo in kaj žaljivo. Značilno za spolno nadlegovanje je, da 
spodkopava dostojanstvo žrtve na delovnem mestu in ustvarja zanjo žaljivo ali sovražno 
delovno okolje ter s tem tudi samovoljno oviro za enakost med spoloma na delovnem mestu. 
Ker je odločitev o tem, kaj je nezaželeno ali žaljivo, odvisna od vsakega posameznika, lahko 
pride do primerov, v katerih obstaja razkorak med tem, kar bi tribunal štel za sprejemljivo in 
kar je bil posameznik pripravljen tolerirati. Vendar to ne pomeni, da je pritožbo potrebno 
zavrniti zgolj zato, ker tribunal ravnanja, ki je predmet pritožbe, ne bi smatral za 
nesprejemljivo. Reed & Anor v. Stedman, [1999] UKEAT 443 97 1102 (11 February 1999), 

http://www..bailii.org/uk/cases/UKEAT/1999/443 97 1102.html (5. 1. 2010). 

550 To zadnje vprašanje je podrobneje obravnavano v naslednjem podpoglavju. 

>! USA v. Gail Knapp, United States Court of Appeals, Eighth Circuit, 955 F.2d 566, 30 
January 1992, http://law.justia.com/cases/federal/appellate-courts/F2/955/566/448129/ (5. 1. 
2010). 

zadeve razdeliti v serijo specifičnih dogodkov ter nato presojati in odmeriti škodo, 
povezano z vsakim od teh dogodkov posebej. 


Ko enkrat moški pokaže neželeno spolno zanimanje za sodelavko, slednja lahko 
občuti kot moteče in nadležne vse njegove izkazane pozornosti, ki bi se sicer v 
drugem kontekstu zdele povsem neoporečne. Težave utegnejo sodnikom povzročati 
tudi dejanska vprašanja o neželenosti ravnanja. Določeno ravnanje, ki ni izrecno 
dobrodošlo, bi lahko na splošno ustrezno opisali kot nezaželeno. Ženski npr. ni 
potrebno že vnaprej jasno pokazati, da si ne želi dotikanja na spolni način. Po drugi 
strani pa se lahko zdi, da je ženska, objektivno gledano, preveč občutljiva za nekaj, 
kar bi sicer lahko šteli za čisto običajno vedenje. Vendar ker je vsakemu 
posamezniku posebej prepuščeno, da sam definira svoj prag sprejemljivosti, se bo 
vprašanje glasilo, ali je oseba z besedami ali ravnanjem jasno pokazala, da je bilo 
zanjo določeno ravnanje nezaželeno. Pri tem se od ženske ne zahteva, da bi morala 
njeno neodobravanje pokazati z javnim razburjanjem; zadošča lahko že npr. njen 
odhod iz sobe. Tribunali bodo občutljivi za probleme, na katere utegnejo naleteti 
ženske (žrtve) v njihovih delovnih odnosih z moškimi (bodisi sodelavci bodisi 
nadrejenimi), ki bodo v večini primerov zanikali, da so storili karkoli škodljivega, 
ter se bodo izgovarjali na to, da je bila žrtev pač preveč občutljiva. Pod pogojem, da 
bi vsaka razumna oseba razumela žrtvino zavrnitev ravnanja, glede katerega se je 
pritožila, bi nadaljevanje s takšnim ravnanjem na splošno lahko šteli za 
nadlegovanje. Toda sodniki morajo ves čas imeti v vidu osnovno vprašanje, to je 
vprašanje, ali je bila pritožnica izpostavljena škodnemu ravnanju na podlagi njenega 
spola, Odgovor na to vprašanje pa ni odvisen od števila dogodkov. Subjektivni 
pristop iz zadeve Reed &Bull je bil v zadevi Driskel proti Peninsula Business 
Services Ltd dopolnjen z ugotovitvami sodnika Hollanda, da medtem ko 
pritožnikova subjektivna percepcija zadev, ki so predmet pritožbe, predstavlja 
bistveni dejavnik, ki ga je treba upoštevati, kadar gre za odločanje o tem, ali je 
pritožnik utrpel škodo, bo preobčutljivost na strani pritožnika kot odziv na ravnanje, 
ki ga domnevni diskriminator (nadlegovalec) upravičeno ne dojema kot ravnanje, ki 
bi lahko povzročilo škodo pritožniku, imela za posledico neuspeh pritožnika v 
postopku pritožbe." 


Irski tribunal za enakost se je problema razmerja med subjektivnim in objektivnim 
pristopom k ugotavljanju nadlegovanja dotaknil v zadevi Brooks proti BRC Shooting 
Club."?? Iz obrazložitve njegove odločitve je mogoče povzeti, da ni vsako ravnanje 
ali vedenje (v konkretnem primeru izražanje mnenja), za katerega neka osebi meni, 


552 Driskel v. Peninsula Business Services Ltd & Ors, [1999] UKEAT 1120 98 1712 (17 
December 1999), http://www.bailii.org/uk/cases/UKEAT/1999/1120 98 1712.html (20. 3. 
2011). 

53 Brooks v. BRC Shooting Club, Equality Tribunal,  DEC-S2010-042, 
http://www.equalitytribunal.ie/Database-of-Decisions/2010/Equal-Status-Decisions/DEC- 
S2010-042-Full-Case-Report.html (9. 2. 2011). 

da ga lahko izvrši na kakršenkoli način, ki se njej zdi primeren, tudi objektivno 
sprejemljivo v smislu, da bi ga morala mirno prenašati druga oseba, ki se zaradi 
takšnega načina počuti prestrašeno, užaljeno, ponižano ipd. V takšnem pristopu 
namreč ni neke uravnoteženosti. Medtem ko ljudje imajo po eni strani npr. pravico 
oblikovati in izražati svoja osebna mnenja, nosijo po drugi strani tudi odgovornost, 
da se vedejo do drugih spoštljivo v okoliščinah, v katerih uporabljajo oziroma 
koristijo blago ali storitve. Ponudnik blaga ali storitev pa je tisti, ki mora zagotoviti, 
da v njegovih prostorih obstaja takšna kultura spoštovanja. Takšna kultura ne 
preprečuje osebam, da bi izražale njihova mnenja, ampak zagotavlja okolje, v 
katerem so različna osebna mnenja izražena na ustrezen in razumno odmerjen način, 
to je na način, ki ni sovražen in ne vključuje osebnih napadov na naravne lastnosti 
določene osebe, kot je npr. spol. Ni ustrezno predpostavljati, da je določena ženska 
»preveč občutljiva« in zahtevati od moških članov pojasnilo, kaj bi ta ženska morala 
občutiti. Tribunal je poudaril, da je nadlegovanje po svoji naravi predvsem 
subjektivna izkušnja. Kar se eni osebi zdi sovražno in zastrašujoče, ni nujno, da to 
kot takšno dojema tudi druga oseba. Zato je bistveno, da se pritožniku da priložnost, 
da pojasni dejstva tudi s svojega zornega kota. Opravičilo, da domnevni 
nadlegovalec ni imel namena nadlegovati druge osebe, po mnenju tribunala za 
enakost ne more biti pravno relevantno (v konkretni zadevi je bil moški, ki naj bi 
verbalno nadlegoval pritožnico, znan po njegovem brezkompromisnem vedenju in 
se je zato večkrat moral opravičevati drugim, ker jih je nenamerno prizadel ali se je 
vedel na način, ki je objektivno zahteval opravičilo; njegovo vedenje se je toleriralo, 
ker je bilo »nenamerno«). Za pravno relevantno pa je tribunal označil dejstvo, da je 
pritožnica dala tožencu jasno vedeti, kakšne občutke ji je povzročilo vedenje 
domnevnega nadlegovalca in tudi zahtevala, da toženec sprejme ukrepe za zajezitev 
njegovega vedenja. Ni torej pomembno, ali je oseba, ki je proti drugi osebi zagrešila 
določeno žalitev, tudi dejansko nameravala užaliti to drugo osebo, ampak je 
relevantno predvsem to, kar je sledilo po pritožbi. 


Objektivni kriterij presoje, ki je dodan subjektivnemu testu, bi naj odpravil riziko 
»pretirane občutljivosti« domnevne žrtve in s tem med drugim tudi nevarnost 
neupravičenega poseganja v pravico do svobode izražanja. Potrebno je torej poiskati 
ustrezno ravnovesje med pravico do zasebnosti in osebne varnosti ter svobodo 
izražanja. Medtem ko ima vsak posameznik po eni strani pravico, da svobodno 
oblikuje in izraža svoja osebna stališča, nosi po drugi strani tudi odgovornost 
spoštovanja dostojanstva drugih. 


4.4 Eno ali več nadlegovalnih dejanj? 


Čeprav koncept nadlegovanja sam po sebi sugerira ponavljajoče se dogodke oziroma 
potek določenega ravnanja, so fizično (npr. rasno, homofobno, ksenofobno ipd.) 
nasilje, rasne žaljivke, otipavanje intimnih telesnih delov brez privoljenja ter 
podobna ravnanja resni primeri, ki jih je potrebno obravnavati kot (rasno, spolno 
ipd.) nadlegovanje že prvič, ko se zgodijo. Prva pomembnejša zadeva v Veliki 

Britaniji, ki se nanaša na to vprašanje in je vzbudila večje zanimanje tamkajšnje 
pravne stroke in prakse, je bil primer De Souza proti The Automobile Association." 
V tej zadevi je pritožbeno sodišče določilo uporaben standard za ugotavljanje, ali je 
rasno oziroma spolno nadlegovanje nezakonito škodljivo ravnanje ter s tem dejansko 
zavrnilo uporabo restriktivnih načel, ki jih je predlagal delovni pritožbeni tribunal 
glede rasnega nadlegovanja v tej zadevi in glede spolnega nadlegovanja v že večkrat 
omenjeni zadevi Porcelli. Kar je posebej relevantno za ta primer, je to, da je 
pritožbeno sodišče bilo mnenja, da rasna žalitev sama po sebi ni iztožljiva, ker kot 
takšna ni dovolj, da bi lahko govorili o »škodi« v smislu točke c) drugega odstavka 
4. člena Zakona o rasnih razmerjih iz leta 1976, četudi takšna žalitev povzroča 
delavcu stisko. Učinek žalitve na delovno okolje zaposlene osebe je objektivno 
gledano tisti, ki lahko naredi določeno vedenje nezakonito. Rasna žalitev predstavlja 
nezakonito diskriminacijo, če je njen učinek takšen, da bi se domnevno razumni 
delavec v takšnih okoliščinah lahko pritožil, da je škodovala delovnemu okolju. Gre 
torej za test dejanskega stanja in stopnje. Vendar je precej verjetno, da bodo 
navadno rasne žalitve, rasno nadlegovanje pa skoraj vedno, povzročili škodo okolju, 
v katerem zaposleni dela. Tako bodo dejansko delavci v skladu z zakonodajo 
verjetno imeli na razpolago pravno sredstvo, razen v primerih, ko je žaljivo vedenje 
zelo majhnega ali postranskega pomena. Zadeva De Souza, v kateri ni bilo jasno, ali 
je gospa De Souza sploh slišala rasno žaljivko in se tudi več mesecev ni zaradi tega 
pritožila, ponazarja primer izjeme od pravila, da bodo rasne žalitve navadno štele za 
diskriminacijsko obravnavanje." 

V že omenjeni zadevi Reed & Bull je bil britanski delovni pritožbeni tribunal 
stališča, da je za to, da se povzroči škoda delovnemu okolju delavke in ustvari ovira 
za enakost spolov na delovnem mestu, lahko zadosti že eno samo, to je enkratno 
dejanje, ki bi predstavljalo škodo. V zadevi Chan proti BUPA Care Homes Limited 


554 Temnopolta gospa De Souza je pri tožencu delala kot tajnica in se je pritožila zaradi rasne 
diskriminacije. V pritožbi je med drugim navedla, da je slučajno slišala, kako jo je eden od 
toženčevih menedžerjev v pogovoru z drugim menedžerjem imenoval »wog« (rasna žaljivka 
za temnopolto osebo). Britanski tribunali, vključno s pritožbenim sodiščem, so ugotovili, da je 
menedžer sicer res izrekel to žaljivko, vendar so odločili, da ena sama rasna žaljivka, 
izrečena tretji osebi, ni predstavljala manj ugodnega obravnavanja glede na raso. De Souza v. 
Automobile Association, [1985] EWCA  Civ 13 (19 December 1985), 
http:/www..bailii.org/cgi-bin/markup.cgi?docz/ew/cases/EWCA/Civ/1985/13.html (15. 2. 
2010). 

555 pritožbeno sodišče je v zadevi De Souza naredilo pomemben odmik od stališča, ki ga je v 
zadevi Porcelli zavzel Lord McDonald, in sicer da bi nadlegovanje lahko predstavljalo 
»škodo« le, če bi privedlo do neke dejanske zaposlitvene posledice (npr. odpoved delavca, 
odpust ali drug disciplinski ukrep delodajalca). Lord Justice May je smatral takšen pristop za 
preveč restriktiven in opozoril na dejstvo, da če je nadlegovalno vedenje bilo takšne narave, 
da bi se razumni delavec lahko upravičeno pritožil zaradi njegovih delovnih pogojev oziroma 
delovnega okolja, je nadlegovanje nezakonito, tudi če delavec ne odpove delovnega razmerja, 
ampak je pripravljen prenašati nadlegovanje in nadaljevati z delom v takšnem okolju. 

je delovni tribunal odločil,” da je en sam rasno obarvan komentar, ki je izražal 
norčevanje iz kitajskega etničnega porekla moža pritožnice in ga je nadrejena izrekla 
pred novo uslužbenko, prizadel dostojanstvo pritožnice in je zato zadoščal za obstoj 
rasnega nadlegovanja." Tribunal je navedel, da čeprav dojemanje tožeče stranke ni 
vselej odločilnega pomena, v tem primeru, kjer je bil komentar izrečen v 
navzočnosti nove delavke, ni nerazumno zaključiti, da se je pritožnica počutila 
ponižano in je zato bilo njeno dostojanstvo kršeno. Rasni komentar direktorja, 
izrečen delavki indijskega etničnega izvora na delovnem sestanku, je predstavljal 
nadlegovanje v nasprotju z določbami Zakona o rasnih razmerjih iz leta 1976 tudi v 
zadevi Richmond Pharmacology proti Dhaliwal. Tako je odločil v tej zadevi 
prvostopenjski delovni tribunal, potem ko je ugotovil, da je na sestanku direktor 
pritožnici, ki je dala odpoved, izrekel naslednje besede: »Najbrž se bova v 
prihodnosti še srečala, razen če te poročijo v Indijo«. Delovni tribunal je zavzel 
stališče, da je takšna pripomba predstavljala nezaželeno ravnanje na podlagi 
etničnega porekla pritožnice, katerega učinek (ne pa tudi namen) je bil kršitev 
njenega dostojanstva ali ustvarjanje zanjo žaljivega delovnega okolja. Tribunal je 
tudi ugotovil, da pritožnica v tem primeru ni bila preveč občutljiva in da je 
popolnoma smiselno, da je pritožnica izrečeni komentar povezala s stereotipnimi 
predstavami o indijskih ženskah ter ga je zato upravičeno zaznala kot žaljivega.” 
Toženec se je pritožil zoper takšno odločitev in delovni pritožbeni tribunal je potrdil 
sodbo prvostopenjskega delovnega tribunala. Sodnik Justice Underhill je navedel, da 
je povsem očitno, da pripomba direktorja in še posebej fraza »te poročijo« kaže na 
stereotip o prisilni poroki." 


Zadeva Richmond Pharmacology proti Dhaliwal je pomembna med drugim tudi 
zato, ker ponazarja, da lahko že ena sama diskriminatorna pripomba, četudi ni bila 
izrečena z namenom žalitve dostojanstva določene osebe, predstavlja nezakonito 
nadlegovanje. Delovni pritožbeni tribunal je sicer priznal, da se ne sme spodbujati 
kulture preobčutljivosti v družbi ali naložitve pravne odgovornosti za vsako 
obžalovanja vredno frazo, vendar je prav tako zelo pomembno, da so delodajalci in 
tribunali dovolj pozorni in občutljivi za čustveno bol in trpljenje, ki ju lahko 
povzročijo rasno žaljivi komentarji ali ravnanja, kakor tudi komentarji ali ravnanja, 
povezani z drugimi podlagami diskriminacije, ki jih pokriva sorodna ne- 
diskriminacijska zakonodaja. Tudi v že zgoraj citirani zadevi Capeling proti 
Devonport Royal Dockyards Ltd, v kateri je spolno nadlegovanje pritožnice med 
drugim vključevalo žaljive in poniževalne komentarje, je britanski delovni tribunal 


Sa Chan v. BUPA Care Homes Ltd, ET/1103288/06, 
http://www. eortrial.co.uk/default.aspx?id=1087290 (9. 1. 2011). 

557 Nadrejena naj bi, ko je predstavljala pritožnico novi delavki, povedala naslednje besede: 
»Lisa, to je gospa Ching, Chang, Chung, ki je delala pri nas, dokler se ni zaljubila in 
zanosila.« 

58 Delovni tribunal je pritožnici prisodil 1.000 funtov odškodnine za čustveno škodo. 

5? Richmond Pharmacology v. Dhaliwal, [2009] UKEAT 0458 08 1202, para. 21, 
http://www.bailii.org/uk/cases/UKEAT/2009/0458 08 1202.html (11. 1. 2011). 

odločil, da je eno samo dejanje (pripomba enega od sodelavcev pritožnice, da ženske 
ne bi smele delati v tej službi), zadoščalo za obstoj spolnega nadlegovanja, saj je 
imela izrečena opazka za namen kršiti dostojanstvo pritožnice na delu ali ustvariti 
zanjo ponižujoče delovno okolje. Pripomba je bila po mnenju delovnega tribunala 
dovolj resna, ker je spodkopavala legitimnost pritožničinih osebnih kvalitet, 
dosežkov in izkušenj. 


Delovni tribunal je v zadevi Whitehead proti Brighton Marine Palace k Pier 
Company Ltd razsodil, da je ena sama, vendar »izjemno žaljiva« pripomba s strani 
nadrejenega, ki je bila povezana s spolnostjo zaposlenega, predstavljala 
nadlegovanje zaradi spolne usmerjenosti in je kot takšna izpolnjevala pogoje 
nepoštenega odpusta. Ta sodna odločitev je pomembna predvsem zaradi tega, ker je 
dokaj pogosto prakso uporabe homofobičnih besed na delovnem mestu dejansko 
označila za nedopustno in protizakonito. Zadeva ima važne posledice za vse 
delodajalce, ker žaljiva pripomba ni bila izrečena neposredno žrtvi nadlegovanja, 
niti ni bila izrečena z namenom, da žrtev zanjo izve. O žaljivi opazki je tožnika 
obvestila sodelavka, ki je slučajno slišala, da je nadrejeni tožnika imenoval »prekleti 
gejevski dihur« (fucking chutney ferret). Zaradi teh besed, ki jih je slišal od 
sodelavke, je bil tožnik zelo razburjen in prizadet. Žaljiva pripomba je še dodatno 
zaostrila odnos med tožnikom in njegovim nadrejenim in tožnik se je odločil dati 
odpoved. Uporaba izraza »chutney ferret« je predstavljala ravnanje, ki je bilo 
nezaželeno z vidika tožnika, pri čemer je bil učinek tega neželenega vedenja kršitev 
tožnikovega dostojanstva v nasprotju s 5. členom Pravil o enakosti v zaposlovanju v 
zvezi s spolno usmerjenostjo iz leta 2003. Glede termina »chutney ferret« so vse 
priče menile, da je skrajno žaljiv in kot zelo žaljivega ga je dojemal tudi tožnik sam. 
Zato je po mnenju delovnega tribunala povsem razumljivo, da je tožnik takšno 
nesprejemljivo, sramotilno in ponižujoče vedenje nadrejenega občutil kot grobo 
kršitev njegovega dostojanstva. 


Iz navedenih zadev izhaja, da ni vselej potrebno, da se nadlegovalno ravnanje ali 
vedenje, ki bi utegnilo predstavljati nezakonito diskriminacijo, zgodi več kot enkrat, 
ampak bo v nekaterih primerih za obstoj diskriminacijskega nadlegovanja zadoščalo 
tudi že eno samo nezaželeno ravnanje, v kolikor bo seveda takšno ravnanje 
(objektivno gledano) dosegalo zadostno stopnjo resnosti. 


5 Zanimiva je tudi odločitev delovnega tribunala glede določitve odškodnine tožniku. 
Tribunal je tožniku prisodil odškodnino zaradi nezakonitega odpusta in odškodnino zaradi 
pretrpljenega nadlegovanja. Prva je vključevala osnovno odškodnino, nadomestilo za 
izgubljeni zaslužek ter nadomestilo za izgubo zakonskih pravic v skupnem znesku 5.215 
funtov, medtem ko je druga obsegala povračilo škode, prizadejano čustvom tožnika, v višini 
4.000 funtov. Whitehead v. Brighton Marine Palace K Pier Company Ltd, Brighton 
Employment Tribunal, Reserved Judgment, 5 May 2005, Case No.: 3102595/04, dostopno na: 
http://employment.practicallaw.com/6-387-4519 (16. 3. 2011). 

4.5 Zaprti ali odprti krog pravno priznanih podlag diskriminacije? 


Člen 19 PDEU (prej člen 13 PES) predstavlja primer zaprte ne-diskriminacijske 
klavzule, ki vsebuje izčrpen, to je fiksen in omejen seznam (numerus clausus) 
izrecno naštetih podlag diskriminacije, kot so spol, rasa ali narodnost, vera ali 
prepričanje, spolna usmerjenost, invalidnost in starost. Zakaj kreatorji tega člena 
pogodbe niso kot relevantne določili tudi druge možne diskriminacijske podlage, kot 
npr. jezik, rojstvo, zdravstveno stanje, družbeni položaj oziroma socialni izvor, 
lastnina oziroma gmotno stanje, izobrazba, zakonski stan, družinski status ipd., 
lahko zgolj ugibamo. Ali dejstvo, da je bila v PES vstavljena ne-diskriminacijska 
klavzula z omejenim številom diskriminacijskih podlag pomeni, da se zakonodajalcu 
EU druge podlage diskriminacije niso zdele tako pomembne in jih je preprosto 
izpustil iz seznama? Verjetno so bile eden od razlogov za takšno odločitev pretekle 
izkušnje o pogostnosti nastopa posameznih osebnih okoliščin v vsakdanji praksi. 
Listina EU o temeljnih pravicah prav tako vsebuje zaključen seznam taksativno 
naštetih podlag diskriminacije in podlagam, naštetim v členu 19 PDEU dodaja še 
barvo kože, socialno poreklo, genetske značilnosti, jezik, politično ali drugo mnenje, 
pripadnost narodnostni manjšini, premoženje in rojstvo (21. člen)."" Listina EU o 
temeljnih pravicah je z uveljavitvijo Lizbonske pogodbe leta 2009 pridobila enako 
pravno veljavnost kot pogodbe EU, kar pomeni, da njena načela in določbe pravno 
obvezujejo tako institucije EU, kot tudi države članice EU, kadar le-te interpretirajo 
in uporabljajo pravo EU. S tem pa se je posledično razširil tudi krog 
diskriminacijskih podlag, ki jih priznava primarno pravo EU. 


Za razliko od  ne-diskriminacijskih direktiv EU pa nekatere pomembne 
mednarodnopravne norme o človekovih pravicah, kot npr. 26. člen ICCPR, drugi 
odstavek 2. člena ICESCR, 14. člen ECHR, 1. člen Protokola št. 12 k ECHR, 21. 
člen Listine EU o temeljnih pravicah ter ustavne določbe večine držav članic EU 
temeljijo na odprtem sistemu, ki nacionalnim in mednarodnim sodnikom omogoča, 
da lahko v seznam eksemplifikativno naštetih podlag diskriminacije po potrebi 
uvrstijo tudi druge podlage neenakega obravnavanja, ki v danem seznamu niso 
eksplicitno omenjene. Možnost takšne klasifikacije daje tekst »druge okoliščine« ali 
podobne formulacije, ki jih vsebujejo takšni odprti seznami. Tako je npr. odprta 
kategorija »druge okoliščine«, ki jo uporablja 14. člen ECHR, Evropskemu sodišču 
za človekove pravice omogočila, da je v seznam podlag diskriminacije vključilo 
med drugim tudi tiste podlage, ki so izrecno zaščitene z ne-diskriminacijskimi 
direktivami EU — to so invalidnost, starost in spolna usmerjenost. Prednost odprtih 
seznamov podlag diskriminacije je torej v tem, da niso izčrpni in da kot takšni lahko 
zagotovijo pravno varstvo pred diskriminacijo in nadlegovanjem v povezavi z vsako 
pravno-relevantno okoliščino, ki je lahko podlaga za nezakonito neenako 


56l Seznam podlag diskriminacije, ki ga vsebuje Listina EU o temeljnih pravicah, predstavlja 
nekakšno kombinacijo podlag, ki so prisotne v ne-diskriminacijskih direktivah EU in 
Evropski konvenciji o varstvu človekovih pravic in temeljnih svoboščin (ECHR). 

obravnavanje. Narava diskriminacije in nadlegovanja se spreminja glede na kontekst 
in razvija skozi čas. Zato je za to, da bi lahko zajeli tudi druge oblike različnega 
obravnavanja, ki jih ni mogoče razumno in objektivno utemeljiti ter so primerljive 
narave z izrecno priznanimi podlagami diskriminacije, potrebno uporabiti fleksibilen 
pristop, ki se kaže v tekstu »druge okoliščine«. Te dodatne podlage diskriminacije so 
splošno priznane, kadar odražajo izkušnje družbenih skupin, ki so ranljive in trpijo 
zaradi socialne izključenosti. 


Tako britanska kot irska ne-diskriminacijska zakonodaja vsebujeta izčrpen, to je 
omejen seznam zaščitenih podlag diskriminacije. Problem takšnega pristopa je v 
tem, da mnogi primeri diskriminacije in nadlegovanja (npr. na podlagi rojstva, 
premoženja, socialnega izvora, zdravstvenega stanja, kraja stalnega bivališča, 
ekonomskih in socialnih razmer, zaposlitve s krajšim delovnim časom ali dela za 
določen čas ter drugih relevantnih okoliščin) ostajajo zunaj zakonodajnega varstva. 


4.6 Glavni elementi zakonodajne definicije 


Iz zgoraj predlagane zakonodajne opredelitve nadlegovanja je mogoče izluščiti 
naslednje »fizične elemente« oziroma »zakonske znake« nadlegovanja: 

— nezazelenost določenega ravnanja ali vedenja (nadlegovana oseba ne želi 
biti izpostavljena takšnemu ravnanju ali vedenju); 

— verbalno, neverbalno ali fizično ravnanje (gibi, poteze, geste, dejanja in 
besede, ki so lahko usmerjena zoper posameznika oziroma skupino 
posameznikov ali pa tudi ne — ni potrebno, da so sploh komurkoli 
namenjena; če niso dobrodošla in kršijo dostojanstvo določene osebe ali 
ustvarjajo zastrašujoče, sovražno, poniževalno, sramotilno ali žaljivo 
okolje, lahko predstavljajo nadlegovanje); 

— motivy oziroma razlog za nadlegovanje je v pravno zaščiteni 
diskriminacijski podlagi (spol, starost, etnično poreklo, pripadnost 
manjšini, jezik, rasa, spolna usmerjenost, invalidnost, rojstvo, ipd.); 

— pravno nedopustna namen ali posledica, ki se kažeta v žalitvi dostojanstva 
osebe (z neželenim ravnanjem ali vedenjem se protipravno posega v fizično 
oziroma psihično integriteto posameznika, ogrožata njegova zasebnost in 
varnost, povzroča škoda njegovemu zdravju in dobremu počutju, napadajo 
njegova samozavest, čast in dobro ime ipd.) ali v povzročanju 
zastrašujočega, sovražnega, poniževalnega, sramotilnega ali žaljivega 
okolja. 


4.6.1 Komponenta žalitve človekovega dostojanstva 


Vsakršna oblika diskriminacije, torej tudi nadlegovanje, predstavlja žalitev 
človekovega dostojanstva. Zgoraj navedena pravna definicija nadlegovanja bazira na 
osnovni zahtevi po spoštovanju človeškega dostojanstva. Že v preambuli Splošne 
deklaracije o človekovih pravicah iz leta 1948 je poudarjeno priznanje prirojenega 

človeškega dostojanstva vseh članov človeške družbe in njihovih enakih in 
neodtujljivih pravic. V 1. členu tega mednarodnega dokumenta pa je določeno, da 
»se vsi ljudje rodijo svobodni in imajo enako dostojanstvo in enake pravice«. Ta 
začetna določba deklaracije jasno poudarja, da nobena oseba ni bolj človeška kot 
druga in nobena skupina ali posameznik ni boljša ali več vredna od druge samo 
zaradi rase, barve kože, spola, spolne usmerjenosti, jezika, invalidnosti, vere, 
političnega prepričanja, narodnega ali družbenega izvora, ali zaradi drugih osebnih 
okoliščin. Vsi ljudje imamo enake pravice in smo enakopravni. Zato je mogoče 
trditi, da sleherno neenako obravnavanje, še zlasti pa nadlegovanje posameznikov ali 
skupin na podlagi katere od naštetih osebnih okoliščin v bistvu pomeni žalitev 
dostojanstva človeka. 


4.6.2 Tolerantnost do drugačnih in spoštovanje človekovega dostojanstva: 
conditio sine gua non za odpravo praks nadlegovanja 


Besedila preambul vseh najpomembnejših univerzalnih mednarodnih instrumentov o 
človekovih pravicah (Splošna deklaracija o človekovih pravicah, ICCPR, ICESCR, 
Konvencija o odpravi vseh oblik rasne diskriminacije) se že takoj na začetku 
sklicujejo na priznavanje dostojanstva, ki je prirojeno vsakemu človeku. To 
praktično pomeni, da mednarodna skupnost človeškemu dostojanstvu in vrednosti 
človekove osebnosti pripisuje izjemno velik pomen. Vse temeljne človekove pravice 
in svoboščine, vključno s pravico do ne-diskriminacije, so pravzaprav izpeljane iz 
tega univerzalnega priznanja. Medameriško sodišče za človekove pravice je v 
svojem svetovalnem mnenju o pravnem položaju in pravicah migrantov brez 
dokumentov, ki ga je sprejelo leta 2003, poudarilo, da imajo vse osebe lastnosti, ki 
so inherentne njihovemu človeškemu dostojanstvu in ne smejo biti prizadete; te 
lastnosti jim zagotavljajo, da so nosilci temeljnih pravic, ki se jih ne sme kršiti in ki 
so zato nad oblastjo države, ne glede na njeno politično strukturo. V nadaljevanju 
mnenja je Medameriško sodišče navedlo, da pravica do ne-diskriminacije in enakega 
zakonskega varstva izhaja neposredno iz enosti človeške družine in je povezana z 
bistvenim dostojanstvom posameznika." Zavezanost spoštovanju človekove 
vrednosti in dostojanstva so potrdile tudi države članice EU s sprejemom Listine EU 
o temeljnih pravicah, ki v preambuli določa, da EU temelji na nedeljivih in 
univerzalnih vrednotah človekovega dostojanstva, svobode, enakopravnosti in 
solidarnosti. Da tudi evropska skupnost temu načelu priznava najpomembnejše 
mesto v hierarhiji temeljnih pravic človeka, je nadalje razvidno iz dejstva, da je 1. 
člen Listine namenjen izrecni zaščiti človekovega dostojanstva. Ta člen poudarja, da 
je človekovo dostojanstvo nedotakljivo in da ga je zato treba spoštovati in varovati. 
Spoštovanje posameznikovega dostojanstva, njegove telesne in duševne celovitosti 


562 Inter-American Court of Human Rights, Advisory Opinion OC-18/03 of September 17, 
2003, reguested by The United Mexican States, Juridical Condition and Rights of the 
Undocumented Migrants, paras. 100, 101, 
http://www.corteidh.or.cr/docs/opiniones/seriea 18 ing.pdf (19. 3. 2011). 

na eni strani ter spoštovanje kulturne, verske, jezikovne ali drugačne raznolikosti na 
drugi sta tista temelja, na katerih je treba graditi v prihodnosti, če želimo izkoreniniti 
nezakonite in škodljive diskriminacijske prakse, vključno z nadlegovanjem. 


4.6.3  Škodljiv učinek 


Škodljive posledice nadlegovanja so lahko zelo daljnosežne. Nadlegovanje je 
poniževalna praksa, ki napada dostojanstvo in samo-spoštovanje žrtve ter podobno 
kot diskriminacija močno zastruplja zdrave družbene odnose. Zlasti na področju dela 
lahko nadlegovanje povzroči resne probleme, ki se med drugim kažejo v drastičnem 
upadu morale in zmanjšani produktivnosti žrtve, njenem povečanem izostajanju od 
dela, izgubi koristnih delavcev, v nekaterih izjemnih primerih pa lahko pride tudi do 
nasilja. Zahtevan učinek (bodisi kršitev dostojanstva nadlegovane osebe bodisi 
ustvarjanje zanjo škodljivega okolja) je v skladu s predlagano zakonodajno 
definicijo nadlegovanja ena izmed alternativnih podlag za odgovornost domnevnega 
nadlegovalca. To pomeni, da toženec (domnevni nadlegovalec) lahko odgovarja na 
podlagi dejstva, da je bil učinek njegovega ravnanja v nastanku prepovedanih 
posledic, čeprav to sicer ni bil njegov namen. Do takšnega zaključka je prišel tudi 
britanski delovni tribunal v zadevi Chan proti BUPA Care Homes Limited in 
odločil, da je rasni komentar nadrejene predstavljal rasno nadlegovanje delavke, 
kljub navedbam tožene stranke, da izrečena pripomba nadrejene ni imela za namen 
užaliti in prizadeti dostojanstvo pritožnice." Na potrebo in pomen razlikovanja med 
»namenom« in »učinkom« spornega vedenja pa je opozoril tudi britanski delovni 
pritožbeni tribunal v zadevi Richmond Pharmacology proti Dhaliwal. 


4.6.4 Relevantnost namena nadlegovati 


Posameznik (oziroma odgovorna oseba) torej lahko odgovarja za nadlegovalno 
ravnanje, čeprav sam ni imel nobenega namena nadlegovati drugega in je menil, da 
je njegovo ravnanje »sprejemljivo« in »nedolžno«, če je domnevna žrtev takšnega 
ravnanja utrpela škodo v obliki njenega ponižanja, prestrašenosti, užaljenosti, 
osramočenja ipd. Možna pa je tudi obratna situacija, ko domnevni nadlegovalec 
namerno in hote zagreši nadlegovalno ravnanje in se pri tem tudi dobro zaveda 
škodnih posledic, ki lahko zaradi njegovega ravnanja nastanejo nadlegovani osebi, 
čeprav potem v končni fazi oseba, izpostavljena nadlegovalnemu vedenju ne utrpi 
nobene ali pa zgolj zanemarljivo škodo. Gre torej za primere, ko nekdo 
nadlegovalno ravnanje izvrši z namenom povzročitve prepovedanih posledic (kršitev 
dostojanstva nadlegovane osebe ali ustvarjanje zanjo škodljivega okolja), do katerih 


563 pri določanju denarne odškodnine za čustveno prizadetost pritožnice (1.750 funtov) je 
tribunal upošteval naslednje relevantne elemente: 1.) da je bila pritožnici povzročena stiska; 
2.) da je bil komentar izrečen v prisotnosti nove delavke; in 3.) da je takšno pripombo izrekla 
nadrejena. Chan v. BUPA Care Homes Ltd, ET/1103288/06, 
http://www.eortrial.co.uk/default.aspx?id<1087290 (9. 1. 2011). 

pa dejansko ne pride (oziroma ni bilo dokazano, da je toženec ustvaril prepovedane 
posledice). Vendar bodo takšni primeri, v katerih ne bo prišlo do škodljivih učinkov, 
pa bo posameznik (domnevna žrtev nadlegovanja) kljub temu vložil tožbo zaradi 
nadlegovanja, v praksi zelo redki. V nacionalni zakonodaji pa se lahko predvidi 
možnost sodišč, da v primeru ugotovljene namerne izvršitve nadlegovanja 
nadlegovalcu oziroma odgovorni osebi naložijo plačilo višje denarne odškodnine od 
tiste, ki jo običajno prisojajo v zadevah neenakega obravnavanja. 


5 Možnosti za razširitev pravnega varstva pred nadlegovanjem v Veliki 
Britaniji 


Najbolj vidna specifičnost britanske zakonodajne ureditve nadlegovanja je, da 
pokriva tako nadlegovanje v kontekstu diskriminacije kot tudi nadlegovanje zunaj 
tega konteksta. V slednjem primeru imam v mislih Zakon o varstvu pred 
nadlegovanjem iz leta 1997, ki nadlegovanje (bodisi z diskriminacijskim elementom 
bodisi brez takšnega elementa) opredeljuje kot kaznivo dejanje in/ali civilni delikt. 
Prednost takšnega pravnega pristopa je, da žrtve diskriminacijskega nadlegovanja 
lahko same izberejo pravno podlago (bodisi Zakon o enakosti iz leta 2010 bodisi 
Zakon o varstvu pred nadlegovanjem iz leta 1997) za uveljavljanje odškodnine. 
Vendar bo v primeru civilne tožbe, vložene na podlagi Zakona o varstvu pred 
nadlegovanjem, potrebno dokazati, da je nadlegovanje predstavljalo potek ravnanja 
oziroma da se je zgodilo ob najmanj dveh priložnostih. Zakon o enakosti iz leta 
2010 takšnega pogoja ne zahteva, kar posledično pomeni, da lahko tudi že eno samo 
dejanje, v kolikor je povezano z raso, narodnostjo, vero, spolom, spolno 
usmerjenostjo, invalidnostjo, starostjo ipd. ter je zadosti resno, predstavlja 
nadlegovanje. 


Čeprav lahko rečemo, da veljavna ne-diskriminacijska zakonodaja v Veliki Britaniji 
izpolnjuje in v nekaterih pogledih celo presega minimalne standarde ne- 
diskriminacijskih direktiv EU glede pravne ureditve nadlegovanja, je še mogoče 
najti prostora za njeno izboljšanje tako v materialnopravnem kot procesnopravnem 
smislu. Kar se tiče materialnega prava, je mogoče ugotoviti, da je novi Zakon o 
enakosti iz leta 2010 odpravil nekatere anomalije in dvomljivosti prejšnjih preozko 
formuliranih definicij diskriminacijskega nadlegovanja, vsebovanih v številnih 
različnih ne-diskriminacijskih pravnih predpisih iz preteklosti, tako da sedanja 
zakonska opredelitev nadlegovanja britanskim sodnikom omogoča širšo 
interpretacijo tega termina. Vendar tudi nova ne-diskriminacijska zakonodaja še 
naprej ohranja v veljavi ločeno obravnavanje konceptov »diskriminacije« in 
»nadlegovanja«. V tem pogledu je britanskemu zakonodajalcu mogoče očitati, da ni 
dosledno sledil zahtevi ne-diskriminacijskih direktiv EU po obravnavanju 
nadlegovanja kot diskriminacije, ampak je nadlegovanje opredelil kot posebno 
nezakonito ravnanje. Kot zelo pozitivno bi lahko ocenili dejstvo, da novi Zakon o 
enakosti z uzakonitvijo konceptov iz sodne prakse, kot so npr. nadlegovanje na 
podlagi domnevnih značilnosti, nadlegovanje prek povezave širi obseg pravnega 

varstva pred nadlegovanjem tako glede na osebe kot tudi glede na nova področja, 
različna od zaposlovanja in dela. Med pomanjkljivosti britanske ne-diskriminacijske 
zakonodaje, ki bi jih kazalo odpraviti v bližnji prihodnosti, zagotovo spadata tudi 
zaprti seznam podlag diskriminacije v Zakonu o enakosti iz leta 2010 in nemožnost 
uporabe koncepta kombinirane diskriminacije za diskriminacijsko nadlegovanje. 


Izvrševanje prava o enakem obravnavanju v veliki meri zavisi od tega, ali in v 
kakšnem obsegu so posamezniki (žrtve diskriminacije in nadlegovanja) pripravljeni 
sprožiti sodne ali zunajsodne alternativne postopke. Za to, da posameznik vloži 
pritožbo zaradi diskriminacije/nadlegovanja, je najprej potrebno, da se zave, da je 
utrpel diskriminacijo oziroma nadlegovanje. Nato mora žrtev 
diskriminacije/nadlegovanja svojo škodljivo izkušnjo transformirati v pritožbo na 
podlagi zakonodaje o enakem obravnavanju in končno se mora odločiti, da bo 
škodljive posledice njenega položaja skušala odpraviti z uporabo pravnega postopka. 
Britanska vlada se dobro zaveda pomanjkljivosti nacionalnega mehanizma za 
izvrševanje novejše ne-diskriminacijske zakonodaje. Za doslednejše in učinkovitejše 
izvajanje ne-diskriminacijskih pravnih norm je pripravljena spodbujati uporabo 
primernih mehanizmov varuha človekovih pravic in postopkov alternativnega 
reševanja sporov ter zagotoviti sodnikom in članom tribunalov, ki se ukvarjajo s 
primeri diskriminacije in nadlegovanja, posebno usposabljanje in strokovno 
pomoč.” Tako kot v večini drugih držav članic EU je tudi v Veliki Britaniji 
dejanska situacija takšna, da veliko ljudi niti ne pozna njihovih pravic in možnih 
pravni poti, ki izhajajo iz ne-diskriminacijskega prava. Raziskava iz leta 2006, 
katere avtorji so Jane Aston, Darcy Hill in Nii Djan Tackey,"? je pokazala, da v 
Veliki Britaniji večina ljudi, ki menijo, da so bili žrtve nezakonite diskriminacije ali 
nadlegovanja, ni ravno naklonjena uveljavljanju odškodninskega zahtevka. Glavna 
razloga za to sta na splošno njihovo prepričanje, da jim drugi ne bodo verjeli in strah 
pred določenimi oblikami povračilnih ukrepov oziroma pred viktimizacijo." 


Posamezniki, ki so dovolj samozavestni in odločni, da sprožijo pravni postopek, pa 
se lahko znajdejo pred številnimi ovirami. Prvo takšno oviro predstavlja že striktni 


ú O'Cinneide, C.: Report on measures to combat discrimination, Directives 2000/43/EC and 
2000/78/EC, Country Report 2008, United Kingdom, State of Affairs up to 31 December 
2008, str. 132, dostopno na: http://www.non-discrimination.net/countries/united-kingdom (15. 
3. 2011). 

565 Aston, J., Hill D., Tackey, N.: The Experience of Claimants in Race Discrimination 
Employment Tribunal Cases, Institute for Employment Studies, Department of Trade and 
Industry, Employment Relations Research Series, ERRS55, 2006, str. 159, 163, 164. 

566 g problemom viktimizacije je neposredno povezano tudi vprašanje zagotavaljanja 
anonimnosti in zasebnosti pritožnikov. Anonimnost in zasebnost sta se izkazali kot ključni 
dejavnik pri vlaganju tožb s strani gejev, lezbijk in biseksualcev. Vložitev tožbe lahko za 
takšno osebo pomeni, da celotna zadeva postane znana veliko bolj širšemu krogu ljudi (npr. 
sosedom, potencialnim delodajalcem in po možnosti tudi medijem), kot pa si pritožnik 
dejansko želi, s čimer se povečajo možnosti nadaljnje zlorabe in viktimizacije. 

rok za vložitev tožbe zaradi diskriminacijskega nadlegovanja (trimesečni pritožbeni 
rok v zadevah, povezanih z zaposlitvijo in šestmesečni rok v ostalih zadevah). 
Visoki finančni stroški vložitve tožbe na sodišče so naslednja večja ovira, ki 
onemogoča uveljavljanje pravic, ki jih zagotavlja britansko pravo o enakem 
obravnavanju. Delovni tribunal običajno neuspešni stranki ne naloži plačila 
stroškov, ki jih je imel stranka, ki je uspela v sodnem postopku. Vendar pa tribunal 
lahko stranki, ki je zavlačevala s postopkom ali je postopek pred tribunalom sprožila 
zgolj zato, da bi nagajala toženi stranki, naloži plačilo s tem nastalih stroškov. Nova 
pravila so med razloge za prisoditev stroškov vključila tudi zmotno uporabo ali 
vodenje postopkov brez razumnih možnosti za njihov uspeh. To predstavlja dodatno 
tveganje za pritožnike brez pravnega zastopnika, od katerih seveda ne moremo 
pričakovati, da bodo vedeli, ali gre v njihovem primeru za napačno postopanje. V 
sodnih postopkih pred okrožnimi sodišči pa je že na samem začetku potrebno plačati 
sodne takse in pritožnik, ki ne uspe s svojo tožbo, bo praviloma moral toženi stranki 
povrniti nastale stroške. Invalidi se soočajo še z dodatnimi ovirami pri njihovem 
dostopu do pravnega varstva, medtem ko so sodišča kot ponudniki storitev dolžna 
poskrbeti za razumno prilagoditev sodnega poslopja glede na pričakovane potrebe 
invalidnih oseb. Vendar še naprej prihaja do situacij, v katerih so invalidi v bistveno 
manj ugodnem položaju od neinvalidov (nekatera sodišča niso fizično dostopna za 
invalide, druga spet nimajo ustreznih tolmačev ali možnosti za zagotavljanje 
dokumentacije v alternativnih formatih, kot je npr. Braillova pisava ali pisava večje 
velikosti ipd.). Večjo oviro za uresničevanje pravice pritožnikov do dostopa do 
sodnega varstva predstavljajo tudi nekatere izjeme od prava o enakem obravnavanju, 
kot so npr. tiste, povezane z verskim etosom, ki lahko določene kategorije 
posameznikov (npr. lezbijke, geje, biseksualce, transvestite, transseksualce ipd.) 
odvrnejo od namere za vložitev pritožbe zaradi diskriminacije/nadlegovanja."" 
Glavna ovira, ki pritožnikom preprečuje učinkovitejše uveljavljanje pravnih 
sredstev, pa je pomanjkanje strokovnega znanja, izkušenj, nasvetov in pomoči, 
vključno s socialno in čustveno podporo. Široko razširjeno je prepričanje, da so 
pravni postopki v diskriminacijskih sporih zapleteni in dolgotrajni ter da večkrat ne 
pripeljejo do rešitve, ki bi bila ugodna za tožečo stranko. Mnogi se ustrašijo tudi 
problemov in težav, povezanih z dokazovanjem diskriminacije in nadlegovanja (npr. 
pridobivanje dokazov, izjav prič ipd.). 


567 Mnogi pripadniki homoseksualnih in biseksualnih skupnosti namreč mislijo, da pravna 
pravila, ki v nekaterih situacijah izjemoma dopuščajo različno obravnavanje oseb, kot je to 
npr. v okoliščinah določenega verskega prepričanja, dajejo določenim institucijam (npr. v 
zdravstvenem in izobraževalnem sektorju) dovoljenje za diskriminiranje in nadlegovanje 
lezbijk, gejev in biseksualcev. Posledica tega je, da osebe, ki pripadajo tem seksualnim 
skupinam, sploh ne iščejo službe v teh institucijah ali znotraj teh sektorjev ali pa skrivajo 
svojo seksualnost. V teh okoliščinah je malo verjetno, da bi se posameznik, ki je gej, lezbijka 
ali biseksualec, pritožil zaradi diskriminacije/nadlegovanja, glede na velikost tveganja, ki bi 
ga takšna pritožba lahko imela za njegovo nadaljnjo kariero. Učinke in posledice tovrstnih 
izjem od načela ne-diskriminacije je zato treba še preizkusiti in preučiti v sodni praksi. 

Ne-diskriminacijsko pravo postaja vse bolj kompleksno. Tožnik je v vsakem 
primeru v slabšem pravnem položaju od toženca, saj ima slednji v rokah večino 
dokazov. Poleg tega bo toženec v primerjavi s tožnikom v večini primerov lažje 
prišel do pravnih ali drugih strokovnih nasvetov in pravnega zastopstva. Brez 
strokovne pomoči in zastopstva so možnosti tožnika za njegov uspeh v posamezni 
zadevi bistveno manjše. 


6 Razvojni potencial irskega prava o nadlegovanju 


Irski pristop k urejanju koncepta nadlegovanja je zagotovo v skladu z obveznostmi, 
ki jih državam članicam nalagata ne-diskriminacijski Direktivi 2000/43/ES in 
2000/78/ES. Slednji namreč v zvezi z zaposlitvijo določata uporabo njunih določil v 
okviru pristojnosti, dodeljenih Skupnosti, za vse osebe v javnem in zasebnem 
sektorju, vključno z javnimi organi, v zvezi z zaposlitvenimi in delovnimi pogoji, 
vključno z odpuščanjem in plačami (točka c) prvega odstavka 3. člena).?% Za irsko 
ne-diskriminacijsko zakonodajo je mogoče reči, da zagotavlja dokaj obsežno pravno 
varstvo pred nadlegovanjem, čeprav zgolj v zvezi z omejenim številom 
diskriminacijskih podlag. To varstvo se razteza tako na področje zaposlovanja in 
dela kot tudi na druga področja, kot npr. oskrba z blagom in storitvami, dostop do 
stanovanj, zagotavljanje izobraževanja, storitev zdravstvene oskrbe, članstvo v 
klubih in zasebnih društvih, javne storitve, bančne storitve, transportne in kulturne 
storitve ter zabava. Irski pravni sistem varstva pred diskriminacijo in nadlegovanjem 
se odlikuje po nekaterih specifičnostih, ki jih ni mogoče najti v pravnih režimih 
drugih držav članic EU, vsaj ne v tako veliki meri. Med temi velja še posebej 
izpostaviti pomembno preiskovalno funkcijo tribunala za enakost kot 
specializiranega kvazisodnega telesa in napredno stopnjo razvoja strateškega 
pravdanja. Vendar je prav na področju procesnopravne ureditve mogoče opaziti tudi 
nekatere pomanjkljivosti. Že dalj časa se npr. kaže potreba po poenostavitvi 
postopkov v diskriminacijskih sporih. 

Ovire, s katerimi se srečujejo posamezniki, ki želijo ali so že sprožili pravne 
postopke zaradi diskriminacijskega nadlegovanja, so zelo podobne tistim, značilnim 
za britansko ne-diskriminacijsko pravo. Učinkovito in hitro postopanje v primerih 
diskriminacijskega nadlegovanja je lahko precej omejeno že zaradi slabše splošne 


56 Nadlegovanje, do katerega prihaja v povezavi z delom, vsekakor vpliva na delavčeve 
»delovne pogoje«, ne glede na to, ali je nadlegovalec delodajalec sam, sodelavec nadlegovane 
osebe ali stranka. Okoliščine, v katerih je mogoče delodajalcu naložiti odgovornost za dejanja 
tretjih oseb, lahko upravičeno variirajo med državami članicami (poudarek je lahko npr. na 
vprašanju, ali je delodajalec imel nadzor nad situacijo; ali je razpolagal z dejanskim ali 
konstruktivnim znanjem o nadlegovanju; ali je sprejel ukrepe, ki bi jih lahko, da bi prepečil 
nadlegovanje ali da bi ga zaustavil že v zelo zgodnji fazi ipd.). Irski pristop omejuje 
odgovornost delodajalca za nadlegovanje, ki ga zagrešijo tretje osebe, na primere, v katerih bi 
»delodajalec moral razumno ukrepati, da bi preprečil« takšno ravnanje. Sporno pa ostaja 
vprašanje, ali je v skladu z določbami obeh ne-diskriminacijskih direktiv EU iz leta 2000 
mogoče izključiti odgovornost delodajalca za nadlegovanje, ki ga zagrešijo tretje osebe. 

ozaveščenosti javnosti in predvsem (potencialnih) žrtev nadlegovanja o njihovih 
zakonitih pravicah in možnostih uveljavljanja pravnega varstva. Predno se 
nadlegovana oseba zave, da ravnanje, kateremu je (bila) izpostavljena, predstavlja 
nezakonito diskriminacijo, lahko preteče veliko časa. Mnoge žrtve nadlegovanja tudi 
ne vedo, kam se lahko zatečejo po pomoč, podporo, informacije in nasvete, katera 
pravna sredstva so jim na voljo in kakšne posledice ima lahko zanje vložitev 
pritožbe v smislu stroškov, zaupnosti ipd. Zagotavljanje informacij in nasvetov 
potencialnim pritožnikom je nezadostno. Informacije in nasveti, ki so potrebni za 
učinkovitejše uresničevanje dostopa do pravnega varstva, niso zgolj tehnične narave, 
ampak zahtevajo tudi socialno in čustveno podporo. Zato obstaja potreba po vrsti 
organizacij, ki se ukvarjajo z informiranjem in svetovanjem ter opravljajo diskretno 
vlogo pri pripravi pritožbe zaradi nadlegovanja in v zgodnji fazi pritožbenega 
postopka. Nekateri pomisleki se pojavljajo tudi glede zmožnosti irskega organa za 
enakost, da pritožnikom pomaga pri vlaganju tožbenih zahtevkov zaradi 
diskriminacije in nadlegovanja ali da jih zastopa v diskriminacijskih sporih. Organ 
za enakost zagotavlja obsežne storitve informiranja javnosti o zakonodaji, ki se 
nanaša na enako obravnavanje, vendar so njegove možnosti in resursi za kritje 
potreb po svetovanju in pravnem zastopanju posameznikov omejene zgolj na manjše 
omejeno število primerov. Zato je potrebno organu za enakost zagotoviti takšen 
položaj in pristojnosti, predvsem pa potrebne finančne in človeške vire, da bo lahko 
aktivno in sproti sodeloval ne le v izjemnih primerih, ampak tudi v običajnih pravnih 
postopkih. Trenutno je namreč stanje takšno, da je organ za enakost tako 
preobremenjen z delom, da ni zmožen prevzemati novih zadev. Pravno podporo, ki 
jo organ za enakost lahko zagotavlja le v zelo omejenih razsežnostih, je treba 
razširiti na čim večje število primerov kršitev ne-diskriminacijske zakonodaje, 
predvsem na tiste zadeve, ki se nanašajo na nadlegovanje zunaj konteksta dela in 
zaposlovanja ali v katerih pritožniki ne morejo računati na podporo sindikatov. Prav 
tako je potrebno zagotoviti dostop do številnih drugih virov informiranja in 
svetovanja v zvezi s pravom o enakem obravnavanju (npr. informacijski centri za 
državljane in nevladne organizacije, ki zagotavljajo socialno in čustveno podporo 
osebam, ki se odločijo, da bodo vložile pritožbo zaradi 
diskriminacije/nadlegovanja). 


Večjo oviro pri dostopu do pravnega varstva predstavljajo visoki finančni stroški 
pravdnih postopkov, ki potencialne pritožnike večkrat odvrnejo od sprožitve 
oziroma nadaljevanja sodnega postopka pred okrajnim ali okrožnim sodiščem. 
Problematično je nadalje tudi vprašanje zagotavljanja anonimnosti pravdnih strank 
in njihove pravice do zasebnosti v pravnih postopkih."" Medtem ko zadeve, ki jih 


569 Organ za enakost je edino neodvisno telo, ki lahko na podlagi 85. člena Zakona o enakosti 
pri zaposlovanju sproži pravdni postopek, vendar je v 82. členu zakona določeno, da plačila 
odškodnine ni mogoče odrediti v njegovo korist. Veliko držav članic EU se razlikuje od 
irskega sistema izvrševanja ne-diskriminacijskega prava po tem, da namenjajo manjši 
poudarek posamezniku, ki se pritoži zaradi diskriminacije/nadlegovanja in večji pomen 

obravnavata tribunal za enakost in delovno sodišče, niso javne, so obravnave na 
okrajnem in okrožnem sodišču javne (kar je še posebej pomembno glede nekaterih 
podlag diskriminacije, kot sta npr. spolna usmerjenost in invalidnost).""" Naslednji 
večji problem se nanaša na zamude v (kvazi)sodnem obravnavanju diskriminacijskih 
sporov in na sodne zaostanke. Zatakne se namreč lahko že pred začetkom obravnave 
zadeve, saj lahko traja tudi do sedem ali celo osem let, preden pristojno telo sploh 
začne obravnavati pritožbo. Do nadaljnjih zamud lahko pride pri dodelitvi zadeve 
določenemu članu tribunala za enakost, pri določanju narokov in poteku obravnav 
ter pri predložitvi priporočil tribunala za enakost. Te zamude vplivajo na določanje 
odškodnine in drugih možnih sankcij (kadar so od vložitve tožbenega zahtevka do 
začetka obravnave pretekla tri ali več let, je zelo malo verjetno, da bi tribunal odredil 
obnovitev delovnega razmerja, ki je prenehalo zaradi odpusta ali zaradi odpovedi 
pritožnika). Težave predstavlja tudi višina odškodnine, saj njena zgornja finančna 
meja, ki jo določa zakonodaja, negativno vpliva na višino prisojene odškodnine. 
Majhni zneski potencialne odškodnine pritožnike pogosto odvračajo od uveljavljanja 
odškodninskega zahtevka. Poleg tega pa prihaja do težav tudi pri samem izvrševanju 
prisojenih odškodnin. Potrebno bi bilo ustrezno spremeniti zakonodajo in odpraviti 
zgornjo mejo odškodnine za primere nespolnega nadlegovanja z namenom 
uskladitve implementacijske zakonodaje z zahtevo Direktiv 2000/43/ES in 
2000/78/ES o učinkovitih, sorazmernih in odvračilnih sankcijah, saj trenutna 
ureditev ne zagotavlja dejansko in učinkovito sodno varstvo in sporno je tudi, ali je 
predpisano maksimalno denarno odškodnino v vsakem primeru mogoče šteti za 
sorazmerno pretrpljeni škodi, kot to zahteva sodna praksa Sodišča EU. 


Važnejša ovira za potencialne pritožnike so kratki in striktni zakonski roki za 
vložitev pritožbe zaradi diskriminacije/nadlegovanja. Za poznavanje teh rokov je 
potrebno zelo dobro poznati domačo zakonodajo. Zlasti je neustrezna zakonodajna 
ureditev (21. člen Zakona o enakem statusu 2000-2008), ki od potencialnih 
pritožnikov zahteva, da potencialne tožence v roku dveh mesecev od dneva 
(zadnjega) incidenta pisno obvestijo o naravi pritožbe in njihovi nameri za 
uveljavljanje odškodnine na podlagi zakona. Takšen kratki zakonski rok pravzaprav 
pomeni, da v praksi prvi kontakt s toženo stranko vključuje grožnjo s pravdnim 


pripisujejo združenjem in organizacijam (npr. sindikati), ki lahko v imenu posameznikov 
vlagajo tožbe zaradi diskriminacije/nadlegovanja, s čimer se je v določeni meri mogoče 
izogniti kompleksnim vprašanjem pomanjkanja posameznikove zasebnosti in zaupnosti v 
pritožbenih postopkih. V Belgiji, Švedski in na Nizozemskem je mogoče zaznati močna 
prizadevanja za zunajsodno reševanje pritožb zaradi diskriminacije/nadlegovanja. Vendar se 
tudi v teh državah javno objavijo vsi končni rezultati in ukrepi, doseženi skozi takšne 
zunajsodne poravnave. Research Update, Enabling Lesbian, Gay and Bisexual Individuals to 
Access their Rights under Eguality Law, March 2008, str. 6, 
http://www.equalityni.org/archive/pdf/ResearchUpdateSOFINAL1 10308.pdf (13. 3. 2011). 

570 Za mnoge posameznike, ki so doživeli nadlegovanje zaradi njihove spolne usmerjenosti ali 
invalidnosti, je riziko pred njihovo preveliko izpostavljenostjo preprosto prevelik, da bi si 
sploh drznili razmišljati o možnosti uveljavljanja odškodnine po pravni poti. 

postopkom in je kot takšen nekoristen ter zmanjšuje možnosti za reševanje zadev z 
zunajsodnimi postopki. Organ za enakost je že v večih primerih opazil, da so 
dogovarjanja za mediacijo pogosto uporabljena kot taktika zavlačevanja in predlagal 
uvedbo novega modela postopkov za rešitev tega vprašanja. Četrti odstavek 79. 
člena Zakona o enakem statusu dopušča ministru, da določi postopke, ki naj jim 
člani tribunala za enakost sledijo pri izvajanju njihovih preiskav. Situacija je 
trenutno takšna, da člani tribunala uporabljajo različne postopke. Zato obstaja 
potreba po harmonizaciji njihove prakse. Irska ne-diskriminacijska zakonodaja na 
splošno ne določa, da bi organ za enakost lahko sprožil pravni postopek na lastno 
pobudo; vedno se zahteva obstoj individualnega pritožnika. To pa znatno omejuje 
potencial irske zakonodaje o enakem obravnavanju. 


7 Predlog modela nacionalnopravne ureditve nadlegovanja 


Zakonodajna ureditev, ki lahko zagotovi obširno in daljnosežno pravno varstvo pred 
nadlegovanjem, mora nujno temeljiti na zgoraj predlagani pravni definicji 
nadlegovanja, in zajeti vsa področja življenja in dela posameznika (zaposlitev, 
zagotavljanje blaga in storitev ter stanovanj, zdravstvena oskrba in socialno varstvo, 
izobraževanje, članstvo v klubih in zasebnih društvih, javne storitve, bančne storitve, 
transportne in kulturne storitve, zabava ipd.). Ne-diskriminacijska zakonodaja mora 
nadlegovanje jasno in izrecno opredeliti kot nezakonito diskriminacijo. Ne- 
diskriminacijsko pravo mora delodajalcem naložiti obveznost zagotavljanja 
delovnega okolja brez diskriminacijskega nadlegovanja in določiti, da delodajalci 
odgovarjajo za nadlegovanje, kateremu je s strani nadrejenih, sodelavcev ali tretjih 
oseb (stranke, klienti, kupci, uporabniki storitev, pacienti, poslovni partnerji ipd.) na 
delovnem mestu ali v okviru zaposlitve izpostavljen delavec, razen če dokažejo, da 
so sprejeli razumno izvedljive ukrepe za preprečitev nezakonitega spolnega ali 
drugega nadlegovanja na delovnem mestu, odpravo njegovih škodljivih posledic in 
preprečitev njegove ponovitve (npr. oblikovanje in objava dostopne in natančno 
opredeljene politike delodajalca, ki izrecno prepoveduje vsakršno nadlegovanje, 
povezano z vsemi podlagami diskriminacije in jasno določa, da vsako nadlegovalno 
ravnanje ali vedenje lahko predstavlja hujši disciplinski prekršek, ustrezna in 
nepristranska interna preiskava vsake pritožbe zaradi nadlegovanja in učinkovito 
sankcioniranje nadlegovalcev ipd.). Podobna (t. i. vikarna) odgovornost mora veljati 
tudi za vodilne osebe, odgovorne za upravljanje in delovanje izobraževalnih ustanov 
ali prostorov in objektov, v katerih se širši javnosti ponujajo blago ali storitve, ali 
stanovanja. Te osebe so posameznika, ki ima pravico biti navzoč v takšnih 
ustanovah, prostorih in objektih ali pridobiti oziroma uporabiti določeno blago, 
storitev ali stanovanje, ki se javno ponujajo v takšnih ustanovah, prostorih in 
objektih oziroma so dostopni javnosti, dolžne ustrezno zaščititi pred spolnim ali 
drugim nadlegovanjem v takšnih prostorih. Vodstvenim osebam pa mora biti dana 
možnost, da se izognejo njihovi odgovornosti za (spolno) nadlegovanje, če 
dokažejo, da so sprejele takšne ukrepe, ki jih je razumno mogoče izvršiti za 


PRAVNE RAZSEŽNOSTI PREPOVEDI NADLEGOVANJA 299 
G. Maučec 


preprečitev spolnega ali drugega nadlegovanja določene osebe ali določene 
kategorije oseb, ki ji ta oseba pripada. 


Nacionalnemu organu za enakost bi zakonodaja morala v zvezi z vprašanji 
nadlegovanja podeliti tudi naslednje pristojnosti: 

— izvedba formalne preiskave v delovnih organizacijah, glede katerih sumi, 
da v njih prihaja do primerov diskriminacijskega nadlegovanja ter izdaja 
zavezujoče zahteve za prenehanje z nadlegovanjem v primeru zagrešitve 
nezakonitih dejanj nadlegovanja in za sprejem ukrepov za preprečitev 
vnovičnih pojavov nadlegovanja; 

— možnost vložiti na sodišče zahtevo za izdajo sodne odredbe za preprečitev 
pojavov nadlegovanja; 

— razvoj mreže pravnih storitev v obliki svetovanja in pomoči na ravni 
lokalnih skupnosti; 

— vzpostavitev in krepitev sodelovanja s tistimi subjekti in organizacijami, ki 
zagotavljajo informacije državljanom; 

— razvoj enostavnih in praktičnih virov informacij (npr. informacijski paketi 
in spletne strani), prikrojenih potrebam ljudi, ki so posebej izpostavljeni ali 
ranljivi za pojave nadlegovanja; 

— priprava posebnega kodeksa ravnanja proti  diskriminacijskemu 
nadlegovanju, ki določi smernice za postopanje delodajalcev in oseb, ki 
upravljajo in vodijo izobraževalne ustanove ali prostore in objekte, v 
katerih se širši javnosti ponujajo blago ali storitve, ali stanovanja, v 
primerih nadlegovanja in ob prejemu pritožb zaradi nadlegovanja. 


Zakonodaja mora nadalje predvideti možnost organizacij, organov za enakost, 
sindikatov, združenj in drugih pravnih entitet, da vlagajo tožbe v lastnem imenu in v 
imenu posameznikov (žrtev) v diskriminacijskih postopkih. Na ta način se je 
mogoče elegantno izogniti kočljivim vprašanjem zasebnosti in zaupnosti 
pritožnikov. V nekaterih posebej »občutljivih« zadevah pred tribunali in v okviru 
širšega sodnega sistema je pritožnikom treba zagotoviti anonimnost, da bi se 
zmanjšali primeri viktimizacije in stigmatizacije. 


Ker postaja pravo o enakem obravnavanju vedno bolj zapleteno, primeri in pojavi 
diskriminacije in nadlegovanja pa vse manj očitni in zato težje razpoznavni, je za 
preiskovanje in ugotavljanje resničnih dejstev ter pravilno odločanje v 
diskriminacijskih sporih potrebno ustanoviti posebno kvazisodno telo (kot je npr. 
irski tribunal za enakost) ali oddelek na delovnem oziroma civilnem sodišču s 
sodniki, specializiranimi za obravnavanje zadev, ki se nanašajo na diskriminacijo in 
nadlegovanje. Strankam v diskriminacijskih postopkih pa morajo biti na voljo tudi 
mehanizmi za reševanje zadev, alternativni sodni poti (npr. poravnava, mediacija, 
arbitraža). Odločitve, ki jih sprejme kvazisodno telo ali arbitri, kakor tudi 
sporazumne rešitve, dosežene s poravnavo ali mediacijo, bi morale biti pravno 
zavezujoče za obe strani v sporu. Sodniki oziroma člani kvazisodnega telesa, arbitri 

in mediatorji, ki se ukvarjajo z vprašanji diskriminacije in nadlegovanja, morajo 
opraviti specifične programe usposabljanja za področje ne-diskriminacijskega prava. 
Zaželjeno je, da so člani kvazisodnega telesa, arbitri in mediatorji poklicni pravniki. 
Potrebna je tudi večja specializacija odvetnikov, pravnih zagovornikov in 
zastopnikov ter pravnih svetovalcev za učinkovito in uspešno zastopanje strank v 
diskriminacijskih sporih. V zadevah nadlegovanja (razen v kazenskih postopkih) se 
mora nujno uporabiti pravilo o prenosu dokaznega bremena in vsem, ki so 
neposredno vpleteni v pritožbo zaradi nadlegovanja ali sodelujejo v pritožbenem 
postopku v podporo pritožnika, je potrebno zagotoviti učinkovito pravno varstvo 
pred viktimizacijo. Posameznikom, ki vložijo pritožbo zaradi nadlegovanja, je po 
potrebi treba zagotoviti brezplačno pravno pomoč. Pritožnikom bi morala biti na 
voljo tudi ustrezna psihosocialna pomoč in čustvena podpora. 


Za kršitev določb o prepovedi nadlegovanja mora zakonodaja predpisati učinkovite, 
sorazmerne in odvračilne pravne sankcije kazenske, civilne in upravne narave. 
Kazenske sankcije se uporabijo za primere najbolj resnih dejanj nadlegovanja, kot so 
npr. posilstvo, fizično in spolno nasilje, opravljanje, obrekovanje, razžalitev, žaljiva 
obdolžitev ipd. Civilnopravne sankcije pa lahko vključujejo restitucijo (npr. vrnitev 
odpuščenega delavca na njegovo prejšnje delovno mesto), kombinacijo preventivnih 
ali mandatornih sodnih prepovedi in odredb,"' odredb za preprečitev prihodnjih 
ponovitev nadlegovanja," kompenzacije (odškodnine)? in dodatne globe k 
odškodnini." Pri tem pa se zneska odškodnine ne sme zakonsko omejiti na 
maksimalno odškodnino. 


Iz irskega modela strateškega izvrševanja ne-diskriminacijske zakonodaje se lahko 
marsikaj naučimo. Ta model predstavlja lep dokaz, da eno nacionalno telo za 


57! Preventivne odredbe, ki vključujejo začasne sodne odredbe in izjave, bodo prišle v poštev 
zlasti tam, kjer se nadaljuje z nadlegovanjem. V takšnih primerih sodišče lahko odredi 
ustrezno ukrepanje nadlegovalca ali da se le-ta vzdrži določenih ravnanj. Če nadlegovalec ne 
upošteva takšnih navodil sodišča, mu sodišče lahko naloži kazen. 

5” Z odredbo za preprečitev prihodnjih ponovitev nadlegovanja sodišče od nadlegovalca 
zahteva, da izvrši določen postopek ukrepov, namenjenih preprečitvi možnih ponovitev 
nadlegovanja v pridhonosti. Gre za obliko nefinančne sankcije, s katero se določeni osebi 
oziroma osebam odredi, da sprejemejo posebne ukrepe ali ravnajo na specifičen način (npr. 
delodajalcu je lahko odrejeno, da izboljša politiko in prakse proti nadlegovanju na delovnem 
mestu ali da zagotovi ustrezno usposabljanje za vse zaposlene in menedžment). 

573 Koncept odškodnine vključuje tudi nadomestilo za prizadetost čustev žrtve nadlegovanja, 
odškodnino za škodo, povzročeno dobremu imenu in ugledu pritožnika (angl. stigma 
damages) ter višjo odškodnino za kvalificirano nadlegovalno ravnanje (npr. z elementi 
rasnega ali verskega sovraštva). 

5 Dodatne globe k odškodnini lahko vključujejo dodatni znesek, ki ga poleg redne 
odškodnine kršitelj načela enakega obravnavanja mora plačati oškodovancu (žrtvi), in 
sankcije, ki se nanašajo na objavo. Tako sodišče oziroma drug pristojen organ lahko naloži 
obveznost objave v lokalnem tisku, na dotičnem delovnem mestu, pri javnem organu, v 
javnem registru odločitev in kot obveznost objave podatkov v določenih okoliščinah. 

enakost lahko, kljub pomanjkanju resursov, uspešno opravlja funkcijo spodbujanja 
enakega obravnavanja in zagotavljanja pomoči v skladu z ne-diskriminacijsko 
zakonodajo tako v kontekstu zaposlitvenih aktivnosti (poklicno usposabljanje, 
dostop do zaposlitve, plačilo in pogoji zaposlitve) kot tudi na področju zagotavljanja 
blaga in storitev. Zato je vprašanje, ali so argumenti za izključitev podobne določbe 
o telesu za spodbujanje načela enakega obravnavanja iz Direktive 2000/78/ES, češ 
da bi takšna ureditev državam članicam EU nalagala preveliko breme, upravičeni. 


Na strateški pristop k izvrševanju je predvsem potrebno gledati čim bolj široko. 
Takšno gledanje bi moralo vključevati nacionalno telo za enakost kot organ, v 
katerem se na integriran način stekata funkciji izvrševanja in razvoja. Strateško 
izvrševanje mora nujno preseči model individualnega izvrševanja, ki ga uveljavljajo 
ne-diskriminacijske direktive EU. Specializirana telesa v državah članicah EU bi se 
po zgledu irskega tribunala za enakost morala zavezati k razvijanju konteksta, ki je 
ugoden za učinkovito strateško izvrševanje. To bo deloma vključevalo prevzemanje 
iniciativ za izboljšanje modela individualnega izvrševanja (npr. pregled stroškov 
pravdanja; izboljšanje nacionalnih pravil o možnosti sodelovanja in združenj, 
organizacij ali drugih pravnih subjektov z zakonitim interesom v pravnih postopkih, 
vključno z razširitvijo možnosti zastopanja pravdnih strank; uporaba zagovorništva 
in mediacije ipd.). Strateško pravdanje je pomemben element strateškega 
izvrševanja. Bistveno je, da se uporabijo merila za določanje prioritete predloženih 
zadev. Določitev učinkovitih kriterijev pa zahteva posvetovanje z relevantnimi 
stranmi. Celovita in dosledna implementacija ne-diskriminacijskih direktiv EU 
zahteva od držav članic, da zagotovijo fleksibilen pristop k strateškemu pravdanju. 
Če na kratko povzamemo, učinkovito strateško izvrševanje vključuje izboljšan 
model individualnega izvrševanja, okrepljen s pozitivnimi dolžnostmi in 
vključevanjem ter neodvisna specializirana telesa z zadostnimi resursi, obsežnimi 
funkcijami in ustreznimi pristojnostmi, ki delujejo poleg kvazisodnih teles s 
preiskovalnimi funkcijami. 


Opisana zakonodajna ureditev lahko zagotovi dobro osnovo za oblikovanje in 
izvajanje dolgoročne nacionalne strategije boja proti spolnemu in drugemu 
nadlegovanju, v katero morajo biti vključeni vsi relevantni akterji (vladajoče 
državne in lokalne strukture, telesa oziroma komisije za enakost ali druge pristojne 
državne službe, delodajalci, sindikati, delavci, nevladne organizacije, aktivisti ipd.). 
Dejanski obseg realizacije pravne vsebine norm EU o prepovedi nadlegovanja v 
posameznih državah članicah EU bo torej odvisen od obsega učinkovite 
implementacije predlaganega modela pravne ureditve nadlegovanja ter od načina, 
kako se bo ta koncept uveljavljal v vsakdanji praksi. 

